
RECOMMENDATION. 


1  have  often  lamented  the  want  of  a  Gaelic  Man- 
ual, consisting-  of  forms  of  Prayer  for  the  use  of 
families  and  individuals.    Such  a  work  has  been 
much  required  for  the  use  of  the  Highland  popula- 
tion, now  so  generally  taught  to  read  in  their  native 
tongue.     It  cannot  be  questioned  that  there  are 
many  truly  pious  persons,  who  desire  to  walk  be- 
fore their  house  with  a  perfect  heart,  and  yet  from 
a  fearfulness  of  their  want  of  talent  and  gifts  for 
conducting  so  solemn  and  sacred  a  duty,  are  pre- 
vented from  engaging  in  it ;  feeling  it  extremely 
difficult,  if  not  impossible,  to  express  themselves 
with  propriety  before  their  families.     There  are 
many  persons  in  all  parts  of  the  Country,  but  more 
especially  among  the  population  for  whose  use  this 
Manual  for  devotion  is  intended,   who  have  been 
taught  to  read  at  an  advanced  period  of  life,  and 
who  have  not  had  the  advantage  of  religious  in- 
struction, to  whom  a  help  of  this  kind  must  prove 
particularly  useful.    To  assist  the  young,  and  per- 
sons of  this  discription,  and  to  encourage  them  to 
the  performance  of  family  worship,  and  private  de- 
votional exercises,  the  present  work  has  been  pre- 
pared.   Various  such  collections  have,  of  late  years, 
appeared  in  the  English  language  and  have  proved 
highly  acceptable,  and  useful;  and  it  is  hoped  that 
this  work  may  be  equally  so.     The  Selection  of 
Prayers  have  been  made  from  the  works  of  men  too 
well  known  in  the  religious  world,  to  render  it  no- 
thing short  of  presumption  in  me,  were  I  to  offer  a 
remark  in  recommendation  of  them. — Mr.  M' Far- 
lane  has  executed  the  translation  of  such  of  these 

prayers  as  did  not  formerly  appear  in  Gaelic,* 
in  the  most  accurate,  and  faithful  manner. — True  to 
the  spirit  of  his  Authors,  he  has  succeeded  in  infus- 
ing the  unction  and  fervour  of  their  devotional  lan- 
guage into  his  excellent  translations,  while  he  has  at 
the  same  time,  in  the  most  satisfactory  manner  pre- 
served the  full  idiom  of  the  Gaelic  in  a  plain  and  sim- 
ple strain  of  composition,  peculiarly  fitted  for  devo- 
tion. Of  his  numerous  and  valuable  translations,  I 
conceive  this  to  be  the  most  accurate.  I  know  no 
work  in  the  Gaelic  language  more  calculated  to  be 
useful;  and  I  cordially  recommend  it  to  all  individuals 
and  families  in  the  Highlands  and  Isles,  as  fitted  to 
promote  their  highest  and  most  lasting  interests; 
and  I  pray  that  it  may  be  blessed  of  God  for  the 
purpose  of  piety,  and  prove  conducive  to  the  good 
of  souls. 

NORMAN  M'LEOD,  D.  D. 

CAMPSIE  MANSE,  } 

2òth  December,  1828.  $ 


I  most  cordially  concur  in  the  opinion  and  recom- 
mendation, so  well  expressed  by  Dr.  M'Leod. 
The  work  is  admirably  adapted  for  attaining  the 
excellent  end  for  which  it  is  designed.  While  the 
Translator  has,  in  a  manner  most  creditable  to  him- 
self, supplied  those  who  prefer  the  Gaelic  tongue 
with  the  language  of  prayer  ;  my  heart's  desire  is, 
that  the  Hearer  of  prayer  may  abundantly  pour 
out  on  them  the  Spirit  of  grace  and  of  supplication. 

DANIEL  DEWAR,  L.  L.  D. 

MINISTER  OF  ST.  MARY'S  PARISH, 
GLASGOW. 

Dr.  Smith's  were  in  Gaelic  before. 

URNUIGHEAN,  DIOMHAIR  AGUS  FOL- 
LAISEACH,  &C.O 

Urnuigh  teaghlaich  arson  maduinn  la  an  Tighearna. 

O !  thus'  a  dh'  èisdeas  ùrnuigh,  's  ann  ad  ionnsuidh 
a  thig  gach  aon.  Air  maduinn  do  latha  naorah, 
tha  sinn  a'  miannucliadh  teachd  a'd'  làthair,  le  guth 
buidheachais  agus  molaidh.  Bu  mhiann  leinn  ar  n- 
anama,  agus  ar  ceudfaithean  o  n  leth  a  steach,  bhi  air 
am  brosnuchadh  gu  cliu  a  thoirt  do  Dhia  arson  a 
mhaitheis  duinn.  Bheireamaid  gu  h-àraidh  buidh- 
eachas  duit  arson  solus  an  t-soisgeil,  meadhona  nan 
gràs,  agus  arson  teachd  shuidhichte  na  Sàbaid,  a 
chuireas  'nar  cuimhne  aisèirigh  ar  Tighearn  agus  ar 
Slanuighear. 

Sfor  bheannuichte  gun  robh  'n  Tighearna  Dia  Is- 
raeli, arson  gun  d'  f hiosraich  agus  gun  do  shaor  e  a 
shluagh.  Tha  gairdeachas  oirn  gun  deach  an  t- 
slainte  mhòr  sin  in'  an  do  labhair  na  fàidhean  a 
choilionadh  le  ùmhlachd  agus  iobairt  Mhic  Dhe: 
gun  do  chriochnaich  e  ea-ceirt,  gun  do  chuir  e 
crioch  air  lochdan,  agus  gun  d'  rinn  e  rèite  arson 
""aingidheachd,  agus  a  thoirt  a  steach  fireantachd 
shiorruidh.  Tha  sinn  a'  toirt  buidheachas  duit,  a 
chionn,  mar  f  hianuis  air  do  thaitneachd  mu  Chriosd 
agus  mu  iobairt,  's  a  thoirt  dearbha  dhuinn,  'nar 
n-ionad-ne,  gun  d-àrduich  e'n  lagh  agus  gun  do 
chuir  e  urram  air,  gun  do  thog  thus'  e,  O  Dhe, 
o  na  marbhaibh,  agus  gun  d  thug  thu  gloir  dha, 
chum  gum  biodh  ar  creidimh  agus  ar  dòchas  annad. 
Tha  aiteas  oirn  gun  deach  ar  n-Ard- Shag  art,  Iosa 

Mac  Dhe,  a  steacli  do'n  ionad  naorali,  cha'n  ann  le 
fuil  laogh  agus  ghabhar,  acti  le  fhuil  fein,  chum  e 
fein  a  nochdadh  'an  lathair  Dhe  as  ar  leith-ne;  agus 
gu  bheil  e  comasach  air  gach  neach  a  thig  chum 
Dhe  tridsan,  a  shaoradh  gus  a  chuid  is  faide,  do 
bhrigh  gu  bheil  e  beo  gu  siorruidh  gu  eadar-ghuidhe 
a  dheanamh  air  ar  son. 

Tha  sinn  a'  miannuchadh  teachd  a  d'  ionnsuidh, 
O  Dhe,  anns  an  t-slighe  nuadh  agus  bheo  so  a 
dh'  òrduich  thu.  Tha  sinn  a'  teachd  a'd'  ionnsuidh, 
ag  earbsadh  a  fireantachd  ar  Fir-shaoruidh,  agus 
ar  Fear-tagruidh,  's  a'  guidhegum  bi  sinn  air  an  là 
an  diugh  an  dà  chuid  'nar  teaghlaichean  agus  ann  ad 
thigh-aoraidh,  air  ar  gabhail  gu  taitneach,  air  ar 
'n-aideach,  agus  air  ar  beannuchadh.  Mar  chaidh 
ar  dealbh  chum  do  ghloir,  agus  a  chur  'an  cèill  do 
chliu,  gum  meas  sinn  e  mar  ar  gnàthachadh  is 
taitniche,  a  bhi  toirt  aoraidh  dhuit.  O  !  athnuadh- 
aich  agus  tog  suas  ar  cridhe,  chum  gum  bi  tlachd 
againn  ann  an  tarruing  dlù  do  Dhia.  Gun  robh 
sinn  'an  àireamh  na  muinntir  a  ni  gairdeachas 
'nuair  a  theirear,  Rachamaid  gu  tigh  an  Tighearna. 
Gun  robh  do  shàbaid  na  chulaidh-shòlais  dhuinn, 
agus  là  naomh  an  Tighearna  urramach ;  gun  bhi 
gèilìe  d'ar  toilinntinn  fein,  no  a'  labhairt  ar  briath- 
ra  fein,  no  idir  a'  smaointeach  ar  smuainte  fein. 
Gun  robh  sinn  san  Spiorad  air  là  an  Tighearna, 
agus  deonaich  gun  d'thoir  sinn  aoradh  neo-cheal- 
gach  dhuitse  le'r  n-uile  chridhe.  Agus  gun  robh 
'n  t-Sàbaid  so  na  impidh  chum  ar  deanamh  ni's 
iomchuidh  gu  seirbhis  a  thoirt  duit,  'an  làthair  do 
righ-chaithreach,  gun  sgur  a  chaoidh. 

Ach,  O  !  Dhe,  is  creutairean  lag  truaillidh  sinne. 
Nach  ullamh  a  tha  nithe  na  beatha  so  gu  greim  a 
ghabhail  air  ar  ciidheachaibh,  agus  gur  fàgail  mi- 
iomchuidh  air  dleasnuis  an  là  naomh  so !  Lugh, 
O  Thighearna,  peacaidh  ar  nithe  naoinha.  Gun 
robh  ar  fàiìlnean  lionmhor,  'n  ar  dleasnuis  chràbhach, 
air  an  dubhadh  amach  a  leabhar  do  cliuimhne. 
Neartuich  sinn,  O  Dhe,  gu  feitheamh  ort  air  an 
là  'n  diugh,   gu  fonnmbor  suidhichte ;  agus  gun 

robìi  ar  cridheachan  air  an  àrdachadh  os  cionn 
diomhanais  na  beatha  so,  agus  socraiehte  air  nith- 
ibh  siorruidh.  Deonaich  dhuinn,  agus  do  d'  uile 
shluagh,  àm  ùrachaidh  o  d'  làthaireachd.  O ! 
deonaich  gu 'n  èisd  sinn  tre  clireidimh  ri  d'  f  hocal, 
chum  gum  bi  e  tarbhacli  d'  ar  n-anamaibh.  Gum 
mothaicli  sinn  e  mar  lòchrann  d'  ar  cosaibh,  agus 
mar  shoìus  d'  ar  ceumaibli ;  gar  stiùradli  tre  dhorch- 
adas  an  t-saoghail  so  do  tliìr  far  an  e  Dia  a  bhios 
na  sholus  bith-bhuan  againn,  agus  far  an  teirig 
làithe  ar  bròin. 

O !  Athair  ro-tliròcairich,  tlia  sinn  ag  asluclia 
gum  bi  do  blieannacliadli  saibhir  agus  èifeachdach 
a'  gabhail  còmhnuidh  air  uile  clioithionalaibh  do 
shluaigh.  Gu  ma  deònach  leat  òrduighean  do 
ghràis  a  dheanamh  nam  meadhona  cliura  tairbhe 
agus  solas  a  thoirt  dhoibbsan  a  tha  creidsinn,  agus 
chum  a  mhuinntir  neo-iompaicht'  a  dhùsgadh  gu 
dùraclid  iomcliuidh.  O  !  gun  robh  do  mhinisteir- 
ean  air  an  sgeudaehadh  le  fìreantachd  agus  le 
slainte,  agus  neartaicli  iad  gu  saibhreas  do-ranns- 
achaidli  Cliriosd,  a  shearmonacliadh  gu  dìleas,  ann 
an  spiorad  a  ghràidh.  Agus  am  feadh  a  bhios  do 
sheirbhisich  a'  foillseachadli  fìrinne  glòrmlior  an 
t-Soisgeil,  O !  Athair  neanihuidh,  cuir  cuinhachd 
do  Spioraid  Naoimli  an  co'-clmideachd  an  Fhocail ; 
chum  gum  bi  ar  Tuigse  air  am  fosgladh  a  tlmigsinn 
nan  Scriobtuire.  Gun  robh  sùilean  ar  n-inntinn 
air  an  soillseacbadli,  chum  gun  tuig  sinn  ciod  e 
dòchas  do  ghairm,  agus  ciod  iad  saibhreas  gloire 
t-oighreachd  aims  na  naomhaibh. 

Mosgail  suas  annainn,  O  Dhe,  gacli  ceudfath 
cràbhach,  chum  gun  dean  sinn  gairdeachas  ann  an 
Dia,  trid  ar  Tighearn  Iosa  Criosd,  tre'n  d'  fhuair 
sinn  an  rèite.  Gun  robh  ar  creidimh  ann  an  Dia, 
agus  amis  an  Fhear-shaoruidh  ghlòraichte  air  a 
mheudachadh !  O  !  gun  robh  bhi  cuimhneachadh 
air  ainm  Iosa  ag  ath-bheothachadh  ar  cridheaclian  ! 
Gu  ma  h-e  a  ghràdh  a  bhios  na  chruit-chiùil  duinn; 
agus  gu  ma  h-e  fiuthair  ri  fhaicinn  air  neamh  ar 
n-àrd  aoibhneas  air  thalamh. 

B  2 


4 


Dean  tròcair,  O  Thighearn,  orrasan  a  tha  dean- 
amh  dearmad  air  slainte  mhòr  an  t-soisgeil;  agus 
nach'eil  a'  cuimlineachadh  là  na  Sàbaid  a  choimhead 
naoinha.  Deònaich  gum  bi  na  seacharainich  bhoch- 
da  sin  air  an  toirt  dacbaidh  chum  do  cbrò  fein ; 
agus  gum  bi  iad  ait  leis  an  naigbeachd  thròcair  sin 
air  a'  bheil  iad  san  àm  a'  deanamb  tàir.  Pill  iad, 
O  Dhe,  o  dhorcbadas  gu  solus,  agus  o  chumhachd 
an  droch-spioraid  a  dh'  ionnsuidb  Dhe. 

Gun  robh  'n  Ik  so,  O  Thighearna,  na  sholas 
dboibhsan  a  tha  fo  àmbgbar.  Faigheadh  iadsan  a 
th'air  an  sàracbadh,  na  h-aonarainich,  agus  iadsan 
a  tha  fo  thriobluid  inntinn,  cobhair  o  d'  cbaomb- 
iochd,  agus  o  Shòlais  t-Fhocail.  Beannuich  iadsan 
uile  a  dh'  fheitheas  ort  air  an  là  'n  diugh,  air  a' 
bheil  acras  agus  tart  an  deigh  air  fireantachd. 
Agus  O !  gum  fritheil  sinne  san  teaghlacb  so  ann 
ad  thigh-aoraidh.  Mar  is  mò  a  chluinneas  sinn  mu 
Dhia,  agus  mu  nitbe  neamhuidh,  gu  ma  mò  is 
miann  leinn  a  chluinntinn.  Agus  na  bitbeamaid  a 
mhàin  'nar  luchd-eisdeachd  an  fhocail,  acb  a'  dean- 
amh  d'  a  rèir.  Gun  drùigb  e  air  ar  tograidh  agus 
air  ar  caithe-beatba,  agus  ar  treòracbadh  gu  tor- 
aibh  na  fireantachd  a  thoirt  a  mach,  a  tha,  trid 
Iosa  Criosd,  chum  do  chliu  agus  do  ghloir.  Gar 
togail  fein  suas  'nar  creiclimh  ro  naomh,  agus  ag 
aslucbadh  san  Spiorad  Naomh,  gun  robh  sinn  air 
ar  coimhead  ann  an  gràdh  Dhe,  ag  ambarc  arson 
tròcair  ar  Tighearna  Iosa  Criosd,  a  chum  na  beatha 
maireannaich. 

Eisd  ri  'r  n-ath-chuingibh,  O  Dhe ;  agus  deòn- 
aich  dhuinn  barrachd  air  na  tha  sinn  comasach  air 
iarruidh  no  a  smaointeachadb,  air  sgàth  Iosa 
Criosd,  ar  Tighearn  agus  ar  Slanuigbear !  Amen. 


Urnuigh  arson  feasgar  La*n  Tighearna. 
A  Dhe  ro-naomh  agus  uile-bheannuichte,  tha  sinn, 

air  feasgar  do  là  naomh,  a'  niiannacha  teachd  dlù 
dbuit,  agus  aoradh  a  thoirt  dbuit,  ann  an  spiorad 
agus  ann  am  firinn.  Tha  sinn  a'  teachd  ad  ionn- 
suidh  amis  an  t-slighe  nuadh  agus  bheo  a  sliùnraich 
thu  fein,  ag  earbsa  taitneaclid  'ad  f  hianuis,  air  sgàth 
toilltinnis  agus  eadar-gbuidbe  ar  Tigbearna  agus  ar 
Slanuighir.  Air  sgàth  Cbriosd  dean  tròcair  oirn, 
agus  gràdbaicb  sinn  gu  gràsmhor,  agus  gabh  ruinn 
gu  saor.  Bi  trocaireacb  d'  ar  n-ea  ceartaibh,  agus 
ar  peacanna  agus  ar  n-aingidbeacbd  na  cuimbnich 
ni's  mò. 

Is  ro-aitbrigb  tbusa,  O  Thigbearna,  air  moladh, 
agus  air  gloir  agus  uacbdaranacbd  f  baotainn  o  gach 
dùil  a  rinn  tbu.  "  Cuiridb  na  neamba  an  cèill  do 
gbioir,  agus  nocbdaidh  na  speura  gniomb  do  làmh. 
Molaidb  t-oibre  uile  tbu,  O  Thigbearna;  agus 
beannaicbidb  do  naoimb  thu.  Labhruidh  iad  mu 
gbioir  do  rioghachd,  agus  mu  d'  chumbachd."  Is 
tu  an  Ti  a  ta  beannuicbte  agus  a  mbàin  cumhachd- 
ach,  Righ  nan  righ,  agus  Tigbearna  nan  tigbearna; 
o'm  bbeil,  agus  tre'm  bheil,  agus  ris  a'  bheils  na  h- 
uile  nitbe  ;  a  tha  os  cionn  nan  uile,  agus  beannuicb- 
te gu  siorruidb. 

Bu  mbiann  leinn  gu  taingeil  a  cbuimbneachadb, 
air  feasgar  do  latha  naomh,  gach  maitheas  agus 
firinn  a  nocbd  an  Tigbearna  da  òglachaibh.  Nach 
mòr  agus  priseil  na  sochairean  a  tb'  againne  os 
cionn  iomad  aon  d'  ar  co'-cbreutairean  !  Cheadaich 
thusa  dhuinn,  a  Thigbearna,  sonas  an  t-sluaigh  sin 
a  sbealbbachadb  a  thuigeas  an  fhuaim  aoibhueach, 
's  a  tha  'g  imeachd  ann  an  solus  do  gbnùis.  'S  ann 
an  comaine  do  tbròcair  gu  bbeil  sinn  air  ar  n-àrach 
ann  an  dùtbaich  Chriosduidh,  agus  gun  robb  sinn 
gu  tràthail  air  ar  teagasg  gu  eolas  a  ghabhail  air 
an  Ti  sin,  neach  is  e  an  t-slighe,  an  fhirinn,  agus 
a  bheatha,  agus  ambàin  tre  am  faod  sinn  teachd 
chum  an  Athar.  Trid  caomh  thròcair  ar  De  ne, 
dh'  èirich  an  ùr  mbaduinn  oirn  os  àird,  a  thoirt 
soluis  dhoibhsan  a  bha  nan  suidhe  'an  dorchadas, 
agus  ann  an  sgàil  a  bbàis,  agus  chum  ar  cosan  a 
stiùradh  ann  an  slighe  na  sith. 

Tha  sinn,  O  Dhe,  a'  toirt  buidheachas  duit,  gu 
bheil  thu  a'  sìneadh  ar  làithean  sa  bheatha  so,  agus 
a'  buileachadh  oirn  nan  sochairean  a  tha  sinn  san 
àm  a  mealtuinn.    Clieadaicbeadh  dhuinn  an  diugh, 
co'-aonachd  ann  an  aoradh  an  ionaid-naoimb,  a 
chluinntinn  ait- tbeacbdoireachd  na  slainte,  trid  ar 
Tighearn  Iosa  Criosd ;  an  naigbeacbd  aoibbinn  sin 
a  tha  cur  an  cèill  solas  dhoibhsan  a  tha  ri  bron, 
saorsadh  dhoibhsan  a  tha  fo  dhaorsadh,  agus  am 
priosan  f  hosgladh  dhoibhsan  a  tha  fo  chuibhreach. 
Buidheachas  duit  arson  gun  do  chuireadh  Focal  na 
slainte  d'  ar  n-ionnsuidh-ne.    Tha  sinn  ag  guidhe 
nach  gabh  sinn  ri  gràs  De  'an  diomhain  ;  agus  nach 
ann  a  chum  ar  dite  bhitheas  e,  gun  tainig  solus  a 
dh'  ionnsuidh  an  t-saoghail,  agus  d'ar  n-ionnsuidh- 
ne,  agus  gun  d'  rinn  sinn  roghainn  de  dhorchadas. 
roi'n  t-solus. 

A  Thigh earna,  tha  sinn  a'  faireachduinn  agus 
duilich  arson  cruas  ar  cridhe,  agus  doille  ar  n-inn- 
tinn,  ged  bha  a  choilion  cothrom  again n  air  fàs 
ann  an  gràs.  Cliu  do'n  f  hoighidinn  agus  do'n  f  had- 
fhulangas  a  ghiulain  leinn  co  fad  ann  an  tir  nam 
beo.  Bu  cheart-bhreitheach  dhuit  meadhona  nan 
gràs  a  thoirt  uainn,  agus  ar  cur  am  feasd  air  falbh 
o  f huaim  na  slainte  sin  air  an  d-rinn  sinn  co  trie 
dearmad.  Tha  aingidheachd  ar  nithe  naomh  a'togail 
fianuis  'nar  n-aghaidh.  Agus  an  uair  a  smaointich- 
eas  sinn  air  na  smuainte  diomhain  a  bha  againn  air 
an  lan  diugh,  agus  co  neo-mothachail  sa  tha  ar 
cridhe  agus  ar  tograidh  do  luacli  a  mhath  bhithe 
bhuain  sin,  a  tha  thu  tairgse  dhuinn  san  t-soisgeul, 
tha  nàir  agus  rughadh  gruaidh  oirn  ar  n-aghaidh  a 
thogail  suas  riut,  Fear-rannsachaidh  gach  cridhe,  a 
tha  shùilean  ni's  gloine  na  gun  seall  e  air  olc.  Ma 
chomharaicheas  tusa,  O  Dhe,  aingidheachd  a  raach, 
cò  dh'  fhaodas  seasamh  'a  d'  làthair?  Na  h-inn- 
drinn  ann  am  breitheanas  ri  d'  òglachaibh,  O  Thigh- 
earna,  oir  ann  ad  fhianuis  cha  bhi  duine  beo  air 
fhireanachadh. 

Dean  tròcair  oirn,  O  Dhe,  a  reir  do  chaoimhneis 
ghradhaich ;    a  rèir    lionmhoircachd    do  throcair 

chaoimh,  dubh  a  mach  ar  n-ea-ceartaibh.  O I 
ionnuil  sinn  anns  an  tobar  sin  a  dh'  fhosgladh  a 
thoirt  peacaidh  agus  neo-ghloine  air  falbh.  Tha 
sinn  a'  tagradh  ad'  fbianuis  èifeachd  iobairt  an  t- 
Slanuighir,  agus  a'  guidhe  gum  bi  sinn  air  ar  fir- 
eanachadh,  agus  air  ar  naomliacbadh,  agus  air  ar 
n-ionnlad,  ami  an  ainm  an  Tighearn  Iosa,  agus  le 
Spiorad  ar  De-ne.  Air  dhuinn  a  bhi  mothacbail 
air  ar  laigsinn  agus  air  ar  neo-chomas  fein,  dh' 
amhairceamaid  riutsa  arson  fireantaclid  agus  a 
bheatha  mhaireannach,  ris  an  aon  Slanuighear  a 
cbuireadh  an  cèill  mar  ar  n-ìobairt-rèitich,  agus  a 
dh'  fhàs  na  chricli  an  lagha  arson  fireantaclid  do 
gacb  neach  a  clireideas.  Tha  sinn  a'  miannaehadli 
dlùthacha  ris  so  ni's  tinne  agus  ni's  thine  mar  an 
aon  dochas  a  cbuireadh  romhainn,  agus  deanamh 
leis  gu  bràth.  Tha  sinn  a'  gabhail  ris  a  chainnt 
mar  fbirinn,  agus  aithrigh  air  gach  aon  ciior  gabhail 
rithe,  gun  diliainig  Iosa  Criosd  a  dfi  ionnsuidh  an  t- 
saogharf,  a  thearnadh  pheacach. 

Tha  sinn  a'  guidhe,  O  Dhe,  gum  bu  deonacli 
leat  a  leantuinn  ie  d'  bheannachadh  eifeaclidachr 
an  t-seirbhis  ris  an  robh  sinne,  agus  do  phobull  air 
an  là  'n  diugh.  Gun  robh  'm  barrachd  tairbhe  aig 
t-Fhocal  air  ar  cridheachan,  agus  air  cridheacha 
gach  neach  a  chluinneas  e.  Gun  dthoir  e'n  tuille 
mothachadh  dliuinn  air  olc  a  pheacaidh,  agus  air  an 
fheum  a  th'  againn  air  an  t-Slanuighear  a  sbolair 
thu  gu  tròcaireach  dhuinn.  Gun  robh  e  na 
mheadhon,  tre  oibreacha  do  Spioraid,  chum  ar 
naomhachd  a  mheudachadh,  agus  ar  n-aomadh  chum 
an  tuille  dichill  gu'r  gairm  agus  ar  tagliadh  a 
dheanamh  cinnteach.  Naomhaich  sinn  le  d'  fbirinn, 
is  e  t-fhocalsa  an  fbirinn. 

O !  gun  robh  sinn  air  ar  co'-èigneacha,  tre 
ghràdh  Chriosd,  chum  ar  beatha  a  chaithe  chum  a 
chliu  agus  a  ghloir-san  a  chaidh  gu  bàs  air  ar  son, 
agus  a  dh'  èirich  a  ris.  Dean  thusa,  O  Dhe,  na  h- 
urrad  de  chumhachd  do  Spioraid  Naoimh  a  bhuil- 
each  oirn,  's  gun  ruidh  sinn  atin  an  slighe  t  àith- 
eantaibh,  's  a  neartaicheas  sinn,  le'r  caithe-beathn 

agus  le'r  conaltradh,  gu  mais  a  chur  air  teagasg  ar 
De,  ar  Slanuighear.  Gun  teagaisgeadli  clo  ghràs, 
a  th a  'g  oibreacha  slain  te,  dhuinn  gu  h-eifeachdach 
gacli  mi-dhiadhaclid  agus  an  ami  li  ami  a  saoghalta 
àicheadh,  agus  ar  beatlia  a  chaitlieadli  gu  stuama, 
gu  cothromach,  agus  gu  diadhaidh,  aims  an  t-saogh- 
al  so  làthair.  Agus  gon  dean  sinne,  mar  a  mhuinn- 
tir  a  tba  fo  a  choilioii  comain  clium  am  beatlia  a 
chaitlieadli  gu  naoniha,  firinneacli;  gun  gnàtliaich 
sinn  gu  lathail  ar  solus  a  shoillseachadh  'an  làtbair 
dhaoine,  chum  air  dhoibh,  ar  deadh  oibre  fhaicinn, 
gun  dthoir  iad  gloir  d'  ar  n-Athair  a  ta  air  neamh. 

Air  feasgar  do  latha  naonih,  b?  àill  leinn  ar  n-ath- 
chuinge  a  chur  suas  riutsa,  O  Dhe,  as  leith  a 
chinne-dhaonna  gu  h-iornlan.  Deonaich  gun  ruith 
tfhocal,  agus  gum  bi  e  air  a  ghlòrachadh.  Biodh 
do  shlighe  aithnicht'  air  thalamh,  agus  do  shlainte 
am  measg  nan  uile  chinneach.  Dean  tròcair  orra- 
san  nacli  cuala  riamh  iomradh  air  ainm  an  t-Slan- 
uighir  bheannuichte,  's  a  tha  nan  suidhe  ann  an 
dorchadas,  agus  a  thàmh  fo  sgàil  a  bliàis.  Bean- 
naich,  guidheamaid  ort,  na  meadhona  a  tha  air  an 
gnàthachadh  chum  eolas  na  slaint  a  chur  d'an  ionn- 
suidh.  Gun  robh  t-oglaich  a  chuireadh  fad  as  a  dli 
ionnsuidh  nan  cinneach,  a  chur  'an  cèill  saibhreas 
do-ran nsachaidh  Chriosd,  gu  pailt  air  am  bean- 
nachadh  le  d'  ghràs  neamhuidh.  Thoir  dhoibh 
beul  agus  gliocas,  nach  urrainn  an  naimhdean  a 
chur  nan  tosd.  Beannuich  ministeirean  an  t-sois- 
geil  'n  ar  tir  fein,  agus  dean  dileas  agus  fimineach, 
agus  glic  iad,  a  chosnadh  anamaibli  do  Chriosd. 

A  Thighearna  cuimhnich  ann  an  trocair  na  h- 
ùrnuighean  a  chaidh  chur  suas,  air  an  là  'n  diugh, 
t  arson  gach  inbh  agus  staid  dhaoine  'nar  measg; 
agus  gu  sonraichte  air  an  son-san  aig  a'  bheil 
ùghdarras  os  ar  ceann.  Meudaich,  O  Dhe,  t-iochd 
do  mhic  agus  do  n-igheana  na  triobluicl.  Seall  air 
an  àmhghar  agus  air  an  cràdh,  agus  lugh  an  uile 
pheacaidh.  Ullaich  iadsan  agus  sinne  fa  choinhair 
do  thoil  d'ar  taobh.  Dean  deas  sinn,  guidheam- 
aid ort,  fa  chomhair  bàis,  breitheanais,  agus  siorr- 

uidheachd.  Bi  d'  charaid  d'ar  càirdibh,  agus  ihoir 
maitheanas  d'ar  naimhdibh,  agus  dean  saibhir  iadsan- 
a  rinn  math  oirn.  Gun  robh  an  teaghlach  so  agus> 
gach  neacli  a  bhuineas  da,  fo  d'  chùram  sonruicht' 
trid  dorchadas  na  h-oi'che  so.  Beannuicli  fois  na 
h-oi'che  dhuinn ;  gleidh  sinn  o  eagail  neo-fheumail; 
agus  gum  mosgail  sinn,  anns  a  mhaduinn,  m'as  e 
do  thoils'  e,  chum  am  barrachd  de  d'  mhaitheas 
agus  de  d'  ghràs  fhiosrachadh.  Gun  robh  sinn 
gach  là  a'  fàs  ni's  glice  agus  ni's  fearr,  gus  an  dthig 
an  t-àm  anns  an  gairm  thu  bhàrr  an  t-saoghail  so 
sinn.  An  sin  gu'n  gabhar  gu  taitneach  ruinn  ami 
am  Fear  ar-gràìdh,  's  gun  robh  sinn  air  ar  gabhail 
a  steach  do  rioghachd  shiorruidh  Dhe  ar  Slanuigh- 
ear. 

Tha  sinn  ag  asluchadh,  O  Dhe,  gun  èisd  thu 
r'ar  n-athchuingibh,  agus  gun  dean  thu  dhuinn  agus 
as  ar  leith  tuille  ni  's  urrainn  duinn  iarruidh  na  a 
smaointeachadh,  ar  sgàth  Iosa  Criosd,  ar  neartj, 
agus  ar  Fear  saoruidh.  Amen, 


Urnuigh  agus  mola  do  Dhia  air  la  an  Tighearna, 

A  Iehobhah  ghlormhor,  ata  thu  gu  neo-chrioch~ 
nach  os  ceann  cliu  aingle,  agus  gu  sonraicht  os 
ceann  cliu  chnuimhe  peacach  mar  sinne:  Gu  ma 
fad  a  ghabhas  e  o'r  n  anmaibh  a  smuainteachadh 
gum  feum  thu  aon  ni  is  urrainn  duinn  a  dheanamh, 
no  gum  faod  ar  n-uile  mhola  gnè  air  bith  a  chuir  rt 
'd  shonas  !  Ach  dh'  àrdaich  do  ghràdh  agus  do  throc- 
air  sinn  chum  na  h  inbh  urramaich  so,  agus  thug 
thu  dhuinn  ar  sonas  mar  dhleasnas:  agus  thèid 
gach  neach  a  tha  fad  uait  am  mughadh,  ach  is  maith 
dhuinne  teachd  dlùth  dhuit :  agus  air  eagal  gum 
bachd  diomhanas  agus  gnothaiche  saoghalta  sinn, 
shonraich  thu  mach  do  latba  naomh,  chum  's  gun 
dearc  sinn  le  smuaintibh  socrach,  air  do  ghràdh, 
agus  air  do  chliu;  agus  chum  gum  feith  sinn  air  an 

Tighearna  gun  bhuaireas,  agus  gem  blais  sirm  ar 
suaimhneas  siorruidh  fein  roimli  laimli.  O  !  bi 
thus'  anis  mar  Spiorad  beatha,  soillse,  gràidh  agus 
cumhachd  do'n  dream  a  ni  do  riar!  beothaicheadh 
a  bheatha  spioradail  sinn,  chum  a  ghnothaick  neamh- 
aidh  so;  chum  ann  ad  sholas  run-phairtichte, 
gum  faic  sinn  thu  fein  trid  creidimh  :  chum  gun  las 
ar  gràdh  le  teas-chràbhadhsòlasacb,  trid  co'-pairteach- 
aidh  bhlasda  do  ghraidh :  chum  gum  bi  gach  ni  a 
tha  annainn,  "(a  tha  cathachadh  a  t'  aghaidh,)  lan- 
smachdaichte  le  d'  neart,  a  tha  follaiseach  'n  ar 
laigse ;  agus  chum  mar  so,  gum  bi  an  iobairt  sin 
dhinn  fein,  agus  d'  ar  cliu,  a  thairgeas  sinn  gu 
h-umhal  air  t'  iartas,  .taitneach  leat,  agus  ion-ghabh- 
ail  rithe,  trid  losa  Criosd. 

Is  Dia  thus  agus  thus  amhàin ;  is  tu  an  Spiorad 
neo-bhàsmhor,  do-f  haicinneach,  siorruidh  agus  neo- 
chriochnach  ann  am  bith  agus  ann  an  iomlaineachd : 
roimh  chruthacbadb  an  t'  saoghail,  o  shiorruidheachd 
gu  siorruidheachd  is  tusa  Dia.  Tha  t'  eolas  neo- 
chriochnach ;  tha  tlm  lan-eolach  ort  fein,  agus  air 
gach  ni  agus  neach :  ach  cha  'n  f  haod  aon  neach  eile 
t'  iomlaineachd  a  thuigsinn :  is  maith  do  run,  seadh, 
is  lior-mbaitheas  agus  g ràdh  foirfe  e :  is  ionmhuinn 
leat  thu  fein  agus  t  nil'  obair  !  is  tu  an  t'  Uile-chumh- 
achdach,  agus  cha  chruaidh  ort  cùis  air  bith :  is 
tu  Cruthai-f  hear  an  t'  saoghail  uile  ;  ghairm  thu 
gach  ni  o  neo-ni !  labhair  thu  agus  dhealbhadh 
an  domhan!  thug  thu  bith  do  na  h  ainglibh 
glormhor,  agus  do  gach  Spiorad  tuigseach  eile ! 
Dhealbh  thu  na  fiaitheasa  uile  !  Las  an  solas  air 't 
iartas  !  Cbrutbaich  thu  grian  agus  reulta  ;  thug  thu 
dhoibh  an  cumhachda  iongantach,  agus  an  obair, 
chum  le  'n  solas,  le  'n  teas,  agus  le  'n  siublial,  gun 
fair  iad  beatha  agus  gluasad,  agus  gum  bi  iad  chum 
aimsire  agus  mithse,  air  thalamh.  Cia  glormhor  thu 
O!  Thighearna,  ann  an  oibribh  iongantach  sin  do 
chumhachd  !  Tha  am  morachd,  an  gloir,  agus  am 
fearta,  an-àrd  os  ceann  ar  tuigse  dhorch-ne.  Bheir 
na  h  àrd-aingle  aig  am  bheil  eolas  is  fearr  na  tha 
againn,  agus  a  tha  'g  àiteachadh  nan  ard-ionada 


II 


comhnuidh  glormlior,  cliu  is  fearr  na  ar  cliu-ne 
dhuits'  an  Outhai-f  hear  cumhachdach,  a  dhealbh 
le  t'  f  hocal  cruth  iongantach  an  t'  saoghail,  an  uair 
a  sheinn  reulta  na  maidne  coi'-slieirm,  agus  a  rinn 
uile  mhic  Dhe  gairdeachas.  Cliruthaich  thu  'n  tal- 
amli  tioram  agus  a  mhuir,  agus  gacli  creutoir  a  tha 
'g  an  àiteackadli:  gach  eun  agus  iasg,  gach  beathach 
agus  luibli ;  ann  an  iomad  dreach  iongantach,  le 
mais  agus  feartaibli  dhealbh  thu  iad  uile.  Is  iad  t' 
oibre  mor  agus  iongantach  do-sgrudaidh,  an  t'  athar 
agus  rianeoil,  an  dealanach  agus  an  tairneanach,  an  t' 
uisg'  agus  an  sneachd,  gaotli  agus  crith-thalmhainn, 
lionadh  agus  tràdha  iongantach  na  fairge;  seadh, 
tha  a  chnuinih  no  a  bhlàth  is  lugha,  gu  h  àrd  os 
ceann  ar  tuigse  agus  ar  n-eolais.  Air  an  aobhar  sin 
cionnas  a  làn-thuigeas  daoine  bàsmhor,  niòrachd  agus 
riaghailt iongantach  innealt'  an  t'  saoghail?  Cionnas 
a  stèighich  thu  'n  talamh  air  neo-ni  ?'  agus  ciod  a  tha 
na  dhoimhneachd  ?  cia  mar  tha  thu  cumail  suas,  agus 
a'  gluasad  a  chruthachaidh  uile;  agus  a'  buanachadh 
a  riaghailt  sheolta  ?  Cia  mar  a  dhoirteas  tu  gu  frasach, 
fearta  cumhachdach  sòlasach  an  teas  neamhaidh  anuas 
air  nithe  talmhaidh  ?  cia  mar  a  dhruideas  tu  suas 
an  fhairge  le  dorsaibh  gainmhein,  agus  a  rinn  thu 
truscan  di  de  na  neulaibh,  agus  crios-pasgaidh  de'n 
dorchadas  thiugh;  ag  ràdh,  Thig  an  f'headh  so,  ach 
na  tèid  ni  's  faide  ?  Cia  mòr  a  Thighearna,  agus 
cia  lionmhor  t'  oibre  :  le  gliocas  gun  mhearachd, 
le  maitheas  nach  traogh,  agus  le  uile-chumhachd 
dhealbh  thu  iad  uile  ? 

Ach  's  e  an  duin'  an  creatuir  is  luachmhoir  a 
cliruthaich  thu  dh'  àiteachadh  na  talmhainn ;  shèid 
thu  anail  na  beatha  'n  a  phollaruibh,  agus  dh'  f  hàs 
anarn  beo  ann ;  cliruthaich  thu  e  ann  an  inbli  is  isle 
beagan  na  na  h-aingle  ;  chuir  thu  coron  air  de  glilÒir 
agus  de  mhòr-luach;  thug  thu  uachdaranachd  dha  os 
ceann  nil'  oibre  do  hunh  air  thalamh;  agus  chuir  thu 
fo  cheannsal  iad  uile.  Dhealbh  thu  e  a  rèir  do 
dhreach  fein,  thug  thu  an  am  tuigseach  dha,  toil 
shaor  o  f  hoirneart,  agus  comas  a  cuir  an  gniomh. 
Cliruthaich  thu  e  chum  eolas  a  ghabhail  ort  fein, 

gràdh  agus  gèill  a  thoirt  duits  a  Chruthai-f  hear 
mat-h,  glic  agus  cumhachdach.  Shuidhich  thu  air 
thalamh  e  chum  triall  trid  na  beatha  so,  a  dli  ionn- 
suidh  do  làtbaireachd  ghlòrmhoir  fein :  mar  is  tu  a 
shealbhadoir,  is  tu  mar  an  ceudna  a  riaghlai-f  hear, 
a  phriomh  mhath,  ard-fhear-comuinn,  a  chrioch 
àraid  agus  Athair  caomh ;  chum  's  gun  tugadh  e 
lan-ùmhlachd  neo-f  huasgailte,  agus  gràdh  dhuit. 
Thug  thu  dha  reuson  agus  iartas,  mar  riaghailt 
mhath,  naomh  agus  cho'thromaich,  chum  le  giulan 
a  reir  do  chomhairle,  gun  toilicheadh  e  thu,  agus 
gun  sealbhaicheadh  e  làn-shonas.  Dheonaich  thu 
dha  gach  ni  a  bha  feumail  chum  ùuihlachd ;  chuir  thu 
mar  fhiachaibh  air  le  saibhreas  do  thoirbheartais 
gèill  a  thoirt  dhuit.  Ach  thuit  e  gu  grad  o  neo- 
chiontas  agus  o  inbh  urramaich,  le  pilleadh  o  Dhia; 
chreid  e  am  buaireadair  farmadach  mealltach,  seadh, 
an  uair  a  chuir  e  farmad  agus  cealgoireachd  as  do 
leth-sa:  mar  nach  dearbhadh  t'  uil  oibre  agus  do 
thròcair  iongantach,  gur  fior  agus  math  thu.  Is  e 
so  a  thug  an  duin  amaideach  da  Thighearna,  an 
èirie  a  mhaitheis,  thrèig  e  carraig  a  shlaiute ;  agus 
le  h-aon  duine  thainig  peacadh  a  steach  do'n  saogh- 
al,  agus  bàs  le  peacadh.  Ach  rinn  tròcair  gair- 
deachas  an  aghaidh  breitheanais,  agus  cha  do  leig 
thu  mach  t'  f  hearg  iomlan  ach  ri  bìnne  bàis  choi'- 
cheangail  thu  gealla  Fir-shaoraidh.  O  !  gun  cliuth- 
aicheadh  daoine  Dia,  arson  a  mhaitheis,agus  arson 
a,  ghniomharraibh  iongantach  do  chloinn  nan  daoine  ! 

Mar  a  thug  thu  gealla  tròcaireach  d'  ar  ceud  sinn- 
sir;  mar  an  ceudna,  ann  an  iomlaineachd  na  h- 
aimsir  chuir  thu  do  Mhac  chum  an  t'  saoghail. 
Thainig  e,  agus  ghabh  e  ar  nadur-ne  chum  a  dhiadh- 
achd ;  ghabhadh  e  leis  an  Spiorad  naomh  ;  rugadh 
le  h-òigh  e  ;  bha  e  fo  'n  lagh  i  chaidh  e  fo  dhimeas  ; 
ghabh  e  riochd  seirbhisich  air;  agus  dhealbhadh 
mar  dhuin  e.  O  !  aontachadh  iongantach  !  O  ! 
gràdh  gun  clioimeas  !  Chuir  ajngle  an  cèill  e  ;  ghabh 
iad  iongantas  mòr  dh'eth ;  rannsaich  iad  e ;  agus 
sior-dhearcaidh  iad  air  iomadai  gliocais  De.  Cia  h- 
iosal  anis  is  còir  do  pheacachaibh  saorta  tuiteam, 

gu  h-umhal  a'  gabhail  iongantais  cliràbhuicli  da 
ghràs!  cia  h-àrd  is  còir  dtioibh  binn  clieoi  buidheach- 
ais  a  sheinn  d'  am  Fear-saoraidh ! 

Thainig  e  chum  an  t-saoghail  so,  a  cboluadar  ri 
daoinibh,  chum  eolas  a  thoirt  doibh  air  an  Dia  neo- 
f  haicinneach,  agus  air  nithe  do  lèir-sinn  an  t-saogh- 
ail eile :  thai  nig  e  mar  sholas,  agus  mar  Shlanuigh- 
ear   an   t-saoghail,    a   thoirt   beatha    agus  neo- 
bhàsmhoireachd  chum  soillse.    Bha  e  naomha,  neo- 
choireach,  neo-thruaillte,  eadar-dhealaichte  o  pheac- 
achaibh,  agus  a'  coilionadh  gach  ceartais  chum  bhi 
mar  shagart  iomchuidh,    agus   mar  Shlanu'ghear 
foghainteach  do  pheacachaibh.    Sheol  e  dhuinn  le 
theagasg  agus  eisimpleir  fhoirfe,  geill  a  thoirt  do 
Dhia  gu  h-ùmhal,  dimeas  a  dheanamh  air  sannt  ana- 
barrach  saoghalta,  fein-spèis  àicheadh,  agus  a  chrann- 
ceusaidh  a  ghiulan,  chum  gun  ruig  sinn  air  crùn 
de'n  ghloir  shiorruidh.    Dh'  irioslaich  se  e  fein,  fo 
chasaid  agus  fo  mhi-chliu  chealgaich  an  t-sluaigh 
pheacaich,  agus  fo  bhàs  maslach,  cràiteach  na  croiche, 
chum  gun  deanadh  e  dheth  fein  iobairt  agus  rèiteach 
arson  ar  peacaidh,  agus  eiric  arson  ar  n-anama  cion- 
tach,  chum   gum  bi  sinne  leighiste  le  bhuillibh. 
O  gradh  gun  choimeas  ar  Slanuighir,  a  leag  sios 
anam  luachmhor,  seadh,  arson  a  naimhde  !    Chuir  e 
bàs  agus  uaigh  fo  cheannsal,  agus  naomhaich  e  do 
gach  fior-chreideach  iad.    Air  an  aobhar  sin  ghabh 
e  co'-pairt  ann  am  foil,  agus  ann  am  feoil,  chum  trid 
bais,  gun  sgriosadh  e  an  droch-spiorad  aig  an  robh 
cumhachd  bàis ;  agus  gun  saoradh  e  an  dream  a  bha 
le  h-eagal  bàis,  fo  bhruid,  fad  aimsir  am  beatha  gu 
lèir.    Sholair  e  coicheangal  gràis  do  'n  chinne-daon- 
na,  agus  naisg  se  e  mar  a  thiomna  le  fhuil.  Agus 
a  nis  tha  maitheanas  agadsa  chum  gum  bithear  fo  d' 
eagal,  agus  gun  d'thoirear  gèill  duit  le  muinghinn. 
O  !  Athair,  's  e  do  ghràdh  do  'n  t-saoglial  a  thug 
t-aon-ghein  Mhic  dhuinn,  chum  's  ge  b'  e  neach  a 
chreideas  ann  nach  d'thèid  e  am  mugha,  ach  gun 
sealbhaich  e  beatha  shiorruidh.    Bha  tha  ann  an 
Criosd  a'  rèiteachadh  an  t-saoghail  riut  fein,  gun 
am  peacaidh  a  chur  as  an  leth.    Thug  thu  briathra 
C 

na  rèite  do  d'  luchd-teaguisg,  a  chur  impidh  air 
luchd-aingidheachd,  seadh,  ann  ad'  ainm  fein,  agus 
ann  an  ainm  Chriosd,  a  bhi  rèidh  riut.    Sparr  thu 
orra  do  tliròcair  a  thairgse  do  gach  neach,  agus  an 
eigneachadh  a  steacli  ]e  dùraclid  chum  gun  lionar 
do  thigh,  agus  gum  bi  bòrd  do  mhòr-f  hleadha  bhean- 
nuichte  làn  le  h-aoidhibh.     Cha  chuir  thu  cùl  ri 
aon  neach  a  thig  do  d'  ionnsuidh  trid  Chriosd;  cha 
diult  thu  trocair  do  neach  air  bith,  ach  do  'n  duine 
cheann-laidir  nach  gabh  rithe  gu  bràth :  Thug  thu 
beatha  shiorruidh  do  mhic  bais ;  agus  is  i  a  bheatha 
so  do  Mhac ;  oir  tha  e  leoir-chomasach  a  làn-theas- 
airginn  gach  neach  a  thig  a' d'  ionnsuidhs'  air  im- 
pidh agus  air  a  chùmhnanta  fein.    Do  mheud 's  a 
ghabh  ris,  thug  thu  comas  a  bhi  mar  chloinn  De. 
Thug  thu  dhoibh  Spiorad  na  h-uchdmhacachd,  d'  an 
ath-nuadhachadh  a  rèir  t-iomhaigh  naomh,  chum 's 
gum  bi  iad  cosmhuil  ri  'n  Athair  neamhuidh  ;  d'  an 
naomhachadh  dhuit  fein,  agus  le  dòrtadh  do  ghràidh 
air  an  anamaibh,  'g  an  tarruing  suas  do  d'  ionnsuidh 
fein  ann  an  gràdh.    Rinn  thu  sluagh  sònraichte 
dhuit  fein  diu,  agus  eud-mhor  in u  dheagh  oibre, 
chum  a'  bheil  thu  gan  ath-ghineamhuinn.  Bheir 
thu  dhoibh  mar  an  ceudna  aithreachas  chum  na 
beatha ;  agus  ceusaidh  tu  an  f  heoil  le  a  h-ana-mian- 
naibh  ;  teagaisgidh  tu  dhoibh  bhi  measarra,  cothrom- 
ach,   diadhuidh,   agus  saoraidh  tu  iad  o  'n  droch 
linn  so  ;  marbhaidh  tu  an  sannt  anabarrach  saogh- 
alta,  chum 's  gum  bi  an  gràdh  agad  fein,  agus  gum 
bi  thu  dhoibh  mar  làn-shonas,    O  !  cia  an  gràdh  leis 
an  do  ghràdhaich  thu  sluagh  truagh  ceannairceach 
peacach,    chum  gun  iompaichte  iad  gu  bhi  mar 
chloinn  Dhe !  seadh  mar  oighreacha  nèimh,  agus 
mar  cho'-oighreacha  le  Criosd ;  m'  as  e  gu 'm  fuil- 
ing  sinn  maille  ris,  gu  ?n  gloraichear,  sinn  maille  ris 
mar  an  ceudna. 

Thog  thu  t-eagluis  air  carraig,  air  an  Fhear-ea- 
dar-mheadhoin  bheannuichte,  chum  nach  buadhaich 
cumhachd  ifrinn  na  h-aghaidh.  Rinn  thu  a  Fear- 
teagaisg,  a  Sagart,  agus  a  Righ  dh'  esan  ;  uaith-san 
f  huair  sinn  eolas  ortsa  agus  air  do  thoil ;  air  a  sgàth- 

san  tha  sìth,  fàillte,  agus  comas  dol  a'  d'  ionnsuidh 
againn.  Is  esan  Tighearna  nam  marbh  agus  nam 
beo.  Thug  thu  na  h-uile  na  lamhaibh,  agus  dheon- 
aich  thu  dha  àrd-cheannsal  t-eagluis.  An  uair  a 
chaidh  e  suas  do  neamh,  thug  e  iarrtas  d'  a  mhinis- 
teiribh  eaglais  uil'  a  chruinneachadh,  a  riaghladh, 
agus  a  theagasg ;  thug  e  'n  Spiorad  gun  mhearachd 
d'  a  Abstolaibh  'g  an  treorachadh  chum  gach  firinn  ; 
agus  Spiorad  na  'n  cumhachda  miorbhuileach  a  thog- 
ail  fianuis  leis  do  'n  t-saoghal.  Theagaisg  iadsan 
duimi  gach  ni  a  dh'  iarr  e  orra,  agus  thug  iad  teagasg 
an  scriobtuir  dhiadhuidh  do  na  h-aodhairibh,agus  do'n 
luchd-teagaisg  sin,  d'  an  d'  òrduich  thu  a  choimh- 
ead  agus  a  chuir  an  cèill ;  agus  ris  an  d'  earb  thu 
do  threud  ionaltra  gu  crioch  an  t-saoghail.  Agus 
gad  a  thruaill  peacadh,  agus  gad  a  roinn  eadar-dheal- 
lacha  t-eagluise  gu  truagh ;  gidheadh  tha  thu  nam 
measg,  a'  giulan  le  'n  anmhuinneachd,  a'  toirt  do 
chomhairle  dhoibh>  ga*'n  gairm  chum  naomhachd, 
sith,  agus  gràidh ;  agus  is  aithne  dhuit  do  chruith- 
neachd  fein  ami  am  measg  a  mhuill. 

O !  gum  moladh  daoin'  an  Tighearn  arson  a 
mhaitheis,  agus  arson  a  ghniomhara  iongantach  do 
chloinn  nan  daoine.  Cia  glormhor  thu  ami  an  naomh- 
achd, a  Thighearna,  agus  cia  h-urramach  ann 
an  coithional  do  naomhaibh,  agus  an  uile  shluaigh 
tha  timchioll  ort  ?  Tha  naomhachd  iomchuidh  air 
do  thigh  gu  siorruidh  ;  agus  ann  ad  theampull  labh- 
ruidh  gach  neach  air  do  ghloir.  Gum  beannuichear 
t-ainm  a  Chruthaif  hear  chumhachdaicli ;  gum  bean- 
nuichear t-ainm  Fhir-shaoraidh  ghlòrmlioir ;  agus 
gum  beannuichear  t-ainm  a  Spioraid  f  hior  naomh. 
O !  gu  'n  cliuthaicheadh  ar  n-anama  mòrachd  an  Tigh- 
earna  le  tuille  buidheachais,  agus  gun  deanadh  ar 
Spiorad  gàirdeachas  ann  an  Dia  ar  Slanuighear,  a 
rinn  iochd  oirn  'nar  staid  chaillte  ;  oir  mairidh  do 
thròcair  gu  siorruidh.  Cliu  dhuit  arson  ar  bith : 
cliu  dhuit  arson  ar  saoradh  o  pheacadh  agus  o  ifrinn  : 
cliu  dhuit  gun  d'  thug  thu  sinn  le  baiste  fo  cho'-chean- 
gal  na  'n  gràs,  agus  chum  t-eagluis.  Cliu  dhuit 
arson  nan  sochairean  mòr  agus  diadhuidh  so,  nach 

'eil  sinn  coimheach,  coigrich  ann  am  measg  na  'n 
Cinneach,  agus  an  t-saoghail  gun  chreidimh  ;  ach  gu 
bheil  sinn  ann  an  comhearsnachd  nan  naomh,  agus 
do  theaghlach  Dhe.  Moladh  dhuit  gum  faod  sinn 
seasamh  ann  an  làthair  do  naomhachd,  cliu  a  thoirt 
duit  ann  an  eoithional  na'n  creideach ;  agus  nach  d' 
f  hògradh  sinn  o  obair  agus  o  chuideachd  nan  naomh. 
Is  fearr  là  ann  ad  chùirt  na  mile  là.  Is  fearr  leinn 
doirsearachd  tighe  Dhe,  na  còmhnuidh  ann  an  tigh 
rioghail  na  h-aingidheachd.  Is  beannuicht  an  sluagh 
a  chluinneas  an  f  huaim  aoibhneach,  agus  a  bhitheas 
tarbhacli  fo  dhrùchd  nèimh ;  gluaisidh  iad  ann  an  deal- 
radh  do  ghnuis,  ann  ad  ainm  ni  iad  gairdeachas 
fad  an  là,  agus  àrdaichear  iad  ann  ad  cheartas ;  oir 
is  tus  an  glòir  agus  an  neart ;  agus  ann  ad  dheadh- 
ghean  bithidh  iad  tearuinte,  ait,  agus  àrd-inbh- 
each. 

Ach  gu  sònraichte,  cha  'n  f  haod  an  dream  a  thug 
thu  chum  eagluis  fhaicinnich  an  t-sluaigh  uuadh- 
ghinte,  mòrachd  do  ghràis  a  leoir-chliuthachadh. 
'Nuair  bha  sinn  gun  Dia  anus  an  t-saoghal,  agus  gun 
spèis  neo-chealgach  againn  diot  ach  a'  ruagadh  ar  n- 
ana-mianna  feol-mhor,  agus  diomhanais  chealgaich 
an  t-saoghail ;  'nuair  nach  robh  Dia  'nar  smuaintibh, 
agus  nach  robh  tlachd  againn  a'  d'  shlighe  naomh ; 
'nuair  a  rinn  sinn  dimeas  air  gràs,  a  chuir  sinn  cath 
air  do  Spiorad,  agus  a  chuir  sinn  peacadh  ri  peac- 
adh  ;  an  sin  ghabh  thu  truas  dhinn  'nar  fuil ;  chuir 
thu  t-fhocal  d'  ar  n-ionnsuidh,  thug  thu  buaidh  dha 
air  ar  n-anama  reasgach ;  thug  thu  oirn  smuainteach- 
adh  air  ar  staid,  agus  air  ar  slighe,  agus  dheonaich 
thu  dhuinn  càileiginn  de  striochdadh,  agus  de  aith- 
reachas.  Is  sòlasach  ath-smaointeach  air  spàirn  agus 
buaidh  do  ghràis,  air  caomhalachd  do  thròcair,  agus 
air  co'-fhurtachd  do  ghràidh.  An  uair  a  bha  eagal 
oirn  gun  leir-sgriosta  sinn  le  'r  peacaibh,  agus  nach 
gabhadh  tusa  gu  bràth  ri  sluagh  ceannairceach,  gràin- 
eil  mar  sinne  ;  cia  saor  a  mhath  thu  dhuinn  ar  n- 
uile  chionta?  cia  toileach  a  nochd  thu  trocair,  agus 
a  thug  thu  buaidh  air  ar  n-anama  le  làn  shaibhreas 
do  ghràidh  ?  O  !  cia  iomadui  na  peacaidh  a  mhath 

thudhuiun?  Nach  bu  mliòr  saothair  do  Spioraid  ri'r 
n-anamaibh  aineolach,  borb,  fèin-spèiseil,  ana-mèin- 
each,  saoghalt',  agus  easumhal  ?  Cia  h-iomad  tròc- 
air,  tearmunn,  agus  co'-fhurtachd,  a  dheonaich 
thu  dhuinn  o'n  am  sin  ?  Cia  h-iomad  miaim  a  thug 
thu  dhuinn,  agus  a  shàsuich  thu  ?  Cia  iomad  àmh- 
ghar  a  lnghdaich  no  a  naomhaich  thu  !  Cia  iomad 
uair  shòlasach,  tharbhach  a  chaith  sinn  leats  an  uaig- 
neas  !  agus  leatsa  agus  le  d'  shluagh  ann  an  co'-cho- 
munn  nan  naomh !  Is  lionmhor,  a  Thighearna,  t- 
oibre  iongantach,  agus  do  smuainte  tròcaireach  air 
do  luchd-muinntir ;  nam  b'  kill  leinn  am  meas,  agus 
an  cur  an  cèill  gu  riaghailteach,  rachadh  an  àireamh 
thar  ar  tuigse.  Agus  air  an  son  sin  uile,  tha  sinn 
mar  shagarta  do  Dhia,  a'  tairgse  iobairt  ar  cliu  agus 
ar  buidheachais  le  gairdeachas,  dhuitse,  ar  crann- 
chur,  agus  ar  slainte  shiorruidh. 

An  uair  a  chriochnaichear  a  bheatha  dhocrach 
ghearr  so,  gheall  thu  dhuinn  suaimhneas  maille  riut 
fein  gu  siorruidh.  Treòraichidh  agus  sdiùiridh  tu 
sinn  le  d'  chomhairle,  trid  an  f  hàsaich  so,  agus  bheir 
thu  sinn  ann  an  àm  iomchuidh  chum  do  ghlòir.  Cha 
d-thug  thu  dhuinn  'an  diomhanas  na  ceudfaith  so,  ga 
d'  iarruidh  fein,  a  ghabhail  eolais  ort,  a  thoirt  gràidh 
dhuit,  agus  a  ghabhail  tlachd  annad :  air  cliinnte 
coilionaidh  nàdur  agus  gràs  gu  foirfeachd,  agus  bheir 
thu  orra  gun  ruig  iad  air  an  crìch.  Clia  bhi  mòr- 
thionnsgnadh,  obair,  agus  fulangas  an  Fhir-shaoraidh 
an  diomhain.  Cha  bhrisear  do  ghealla  naisgte.  Cha 
d'  athnuadhaich,  agus  cha  do  naisg  do  Spiorad  sinn 
an  diomhanas  chum  an  latha  bheannuichte.  Cha 
mheall  an  geall-daighnich,  an  earlais,  agus  t-f  hianuis 
a  thug  thu  dhuinn  sinn.  Cha  d'  theid  ur  mianna 
agus  ar  n-osnaidh  am  mugha;  agus  tha  tionnsgna 
fann  na  soillse  agus  a  ghràidh  sin,  a'  roi-thaisbineadh 
gun  sealbhaich,  seadh,  gun  lan-shealbhaich  sinn  foir- 
feachd mdr  mar  ar  miann,  agus  maireannach  mar 
ar  n-anama  neo-bhàsmhor.  Tha  siol  a  ghràis  a'  tar^ 
agradh  gloir ;  agus  tha  roi'-bhlas  a  ghràidh  a'  dearbh- 
adh  gum  bi  sinn  sonadh  ann  ad  ghràdh  gu  sior- 
ruidh. Cha  'n  f  hàg  ar  dòchas  ri  d'  mhaitheas,  a' d' 
C  3 

Mhac,  agus  a'  d'  cho'-cheangal,  gu  bràth  sinn  folamli 
agus  masluichte. 

Air  an  aobhar  sin,  beannaichidh  sinn"  d'  ainm,  a 
Thighearna,  mar  dhream  a  shaoradh  o  bhàs  agus 
o  ifrinn  ;  mar  mhuinntir  adh'  òrdaicheadh  chum  inbh 
do  chloinne  ;  mar  dhream  a  theasairg  thu  o  'n  naimh- 
dibh  uile  ;  ach  gu  sonraichte  uainn  fein  agus  o  'r 
peacaibh:  beannaichidh  sinn  d'ainm,  mar  dhream  a 
tha  tionnsgnadh  air  glòir,  agus  aig  a'  bheil  dùil  ri 
bhi  sonadh  le  Criosd  gu  siorruidh  air  neamh,  as  an 
crannar  a  mach  gach  peacadh  agus  dòlas,  gach  nàmh- 
uid  agus  eagal,  agus  cha  chuir  iad  tuille  campair 
air  ar  n-anaraa  gu  bràth. 

Gheibh  sinn  roi'-shealla  le  suil  a  chreidimli  air  an 
là  shona  sin,  air  Ierusalem  nuadh,  air  ainglibh  gun 
àireamh,  agus  air  spiorada  foirfe  nan  naomh  !  chi 
sinn  an  dealradh  glòrmhor,  an  teas-ghràdh,  agus  an 
co'-sheirm  iomlan !  cluinnidh  sinn  tre  ehreidimh  am 
binn-cheol  buidheachais  agus  cliu !  Roimhe  so,  bha 
iad  ìosal  dubh-bhrònach  ann  am  peacadh  agus  ann 
an  dòlas,  ann  an  iomaduidh  laigsinn,  fulangais,  agus 
eagail,  mar  a  tha  sinn  fein.    Ach  le  creidimh  agus 
foighidinn  thug  iad  buaidh.    Agus  le  creidimh  agus 
foighidinn  is  àill  leinn  ar  Tighearn  agus  iadsan  a 
leantuinn  gu  dlùth.    Tha'n  t-àm  dlùth  dhuinn  anus 
an  iompaichear  an  fheoil  so  chum  luaithre  gu  grad? 
agus  fuasglar  ar  n-anama  o  chuibhreach  corporra, 
agus  thèid  iad  do  d'  ionnsuidh  fein.    Is  goirid  gus 
an  tachair  so.    An  sin,  is  diom-buan  ar  peacadh 
agus  ar  n-àmhghar :  an  sin  chi  sinn  thu  aghaidh  ri 
h-aghaidh !  agus  gheibh  sinn  solas  o  d'  dhealra  !  cha 
bhi  sinn  tuill'  a  glaocthaicb,  no  ag  osnaich  ann  an 
dorchadas.    Och  !  gun  tuille  eolais  againn  air  do 
mhòr-Luach  a  Thighearna!  an  sin  bheireamaid  gradh 
fior-ghlan,  foirfe  gun  truailleadh  dhuit ;  agus  cha  'n 
fheumaraaid  bhi  ag  osnaich   agus  a'  glaodhaich, 
Och  !  gun  againn  anama  laiste  le  gràdà  dhuit.  An 
sin  chliuthaicheamaid  thu  gu  h-inntinneach,  le  buidh- 
eachas  agus  le  gairdeachas,  a  tha  os  ceann  ar  tuigse 
agus  ar  tograidh  anns  an  am  so. 

O !  tuilte  soillse  agus  gràidh  bheannuichte,  a 

shruthas  air  ar  n-anama  gu  siorruidh  o  d'  ghnùk 
ghlormhor  gun  smal !  cia  h-an-àrd  an  t-sàbaid  shoir- 
ruidh,  agus  an  cliu  foirfe  sin  gun  tosd,  os  ceann  ar 
dìchill  dliiblidli  gun  neart !  co  an-àrd  'sa  tha  cathair 
bhuadhach  Dhe  os  ceann  eagluis  neo  fhoirfe,  leana- 
buidh,  agus  neo-shuidhichte  fein  air  tlialamb. 

Beothaich,  a  Thighearna,  ar  ciocras  an  diaigh  na 
staid  agus  an  latba  bheannaicbte  sin.  Thig  a 
Thighearn  losa,  thig  gu  grad,  agus  coilion  t-f  hocal, 
chum  's  gum  bi  sinn  leat,  agus  gum  faic  sinn  do 
ghloir.  Na-  fuirich  gus  am  fàillnich  creidimh  air 
thalamh.  Na  fuirich  gus  an  toir  cumhachd  an 
dorchadais  buaidh  air  fuigheall  t-oighreachd  gu 
h-iomlan,  agus  gus  an  dean  e  an  saoghal  so  ni's 
cosmhuile  ri  h-ifrhm;  no  gus  an  sguir  daoine 
diadhuidh  agus  trèibh-dhireaLih  ann  am  measg  clann 
nan  daoine.  O  !  c'uin  a  ghabhas  an  saoghal  riut 
mar  an  Cruthaighear ;  c'uin  a  ghabhas  iad  grain  roi 
iodhalaibh,  agus  a  sguireas  iad  de  mhi-chreidimh  ? 
C'uin  is  oighreachd  do  d'  Mhac  a  chuid  eile  de  na 
Cinnich  ?  C'uin  is  rioghachd  dha  uile  rioghachda 
na  talmhuinn  ?  O  ?  c'nin  a  leanas  an  talamh  samh- 
la  nèamh,  agus  a  ghabhas  daoine  tlachd  ann  an 
deanamh  do  thoil?  C'uin  a  chuireas  an  duin 
uaibhreach,  an-saoghalta,  agus  ana-miannach  cùl  ri 
cealgoireachd,  agus  a  ghluaiseas  e  gu  h-ùmhal, 
naomha  maille  ri  Dia  ?  c'uin  a  philleas  an  t-amad- 
an  truagh  a  dh'  àich'eas  an  Tighearna  na  chridhe, 
agus  nach  gairm  air  t-ainm,  ach  a  dh'  itheas  do 
shluagh  mar  aran  ?  c'uin  a  bhios  eagal  t-ainm  air, 
agus  a  sguireas  e  a  chathachadh  an  aghaidh  a 
Chruthaighear  ?  Luathaich,  a  Thighearna,  slainte 
do  shluaigh,  agus  coimhead  iad  ann  an  treibh- 
dhireas,  agus  ann  am  foighidinn  gu  bràth.  Dean 
trocair  air  gaeh  eagluis  aineolach  agus  neo-iom- 
paicht'  air  thalamh  :  dion  iad  o  an-tighearnas  na 
h-àird-an-Ear,  agus  an  Iar,  a  chumas  an  cleth 
meadhona  eolais  agus  leasacha  beatha;  agus  aisig 
dhoibh  an  ceud  fhior-ghloine,  aon-fhillteachd.  agus 
aon-sgeulach,  chum  gum  bi  an  solas  a'  dealradh  a 
m ach,  a  chosnadh  an  t-saoghail  neo-chreideach,  a 

dh'  iomaineadh  o  Chriosd  le  'n  truaill'eachd.  Dion 
agus  leasaich  ni's  mò  agus  ni's  mò  na  h-eagluise 
ath-leasuichte ;  agus  ath-bheothaich  eolas,  naomh- 
achd,  agus  sith  nam  measg.  Beannuich  na  riogh- 
achdan  so  le  solas,  naomhachd,  agus  sith  an  t-sois- 
geil.  Beannuich  ar  n-uachdaran  laghail,  agus  a 
theaghlach  rioghail  uile,  agus  gach  aon  neach  eile 
ann  an  ughdarras ;  beannuich  iad  leis  gach  gliocas, 
naomhachd,  agus  sonas,  a  tha  feumail  dhoibh  fein, 
agus  do  leas  coitchionn  nan  rioghachda  so.  Dean 
na  h-iochdrana  dleasnach  dhuit  fein,  agus  d'an 
uachdaranaibh  saoghalta,  chum  gum  bi  ar  beatha 
siochail,  suaimhneach,  anns  gach  diadhachd  agus 
ionracas.  Beannuich  gach  co'-thional  le  soillsibh 
lasarradli  dealrach;  agus  tilgear  luchd-reic  agus 
ceannuigheachd  a  mach  as  do  theampull.  Na 
bacadh  mi-run  an  droch-spioraid,  no  naomh-ghoid 
dhaoine,  soisgeul  do  rioghachd ;  agus  na  mealladh 
iad  o  obair  t-f  hogharaidh  do  luchd-saothaireach  cois- 
rigte  dileas. 

Deonaich  dhuinn  nithe  feumail  na  beatha  so,  agus 
biomaid  làn-toilichte  le  toirbheartas  do  laimhe ; 
agus  sgrios  ar  n-an-saoghaltachd,  agus  ar  ri-ana- 
mianna  feolmhor. 

Teagaisg  dhuinn  bhi  beo  gach  là  trid  creidimh 
'nar  Fear-saoruidh,  agus  as  a  leth-san  deonaich 
dhuinn  sior-chomas  dol  a  d'  ionnsuidh  fein.  Maith 
dhuinn  peacadh  gach  latha,  agus  cuidich  leinn 
gràdh  agus  maitheanas  a  thoirt  do  dhaoinibh  eile. 

O  !  dion  sinn  o  chogar  cealgach  an  droch-spioraid, 
o  aisTÌnnleachdaibh  an  t-saoghail,  o  mhealltoireachd 
luchd-peacaidh,  agus  o  gach  togra  truaillidh  feol- 
mhor :  agus  na  d-thoir  thairis  sinn  do  pheacadh,  no 
d'  ar  n-an-sannt;  no  do  mhi-run  dheamhan,  no 
dhaoin'  an-diadhaidh ;  no  do'n  dioghaltas  mhillteach 
a  tlioill  ar  peacanna. 

Thoir  eolas  duinn  air  obair  na  beatha,  agus  air 
mòr-luach  air  n-aimsir  ghoirid  nach  mair  ach  seal; 
agus  cuidich  leinn  ar  n-ùin  a  bhuileachadh  chum 
co'-fhurtachd  d'  ar  n-anamaibh,  an  uair  a  ghabhas 
sinn  ath-shealladh   dhith.    Teagaisg   dhuinn  mar 

dh'  àireamliar  leinn  ar  làithe,  chum  gun  socraich  ar 
cridhe  air  gliocas.  Na  leig  dhuinn  bhi  mar  arl 
t-amadan  a  struidheas  le  diomlianas  an  aimseir 
luachmhor  sin  ris  a  blieil  a  shonas  siorruidh  an 
earbsa;  an  aimsir  nach  faod  an  saoghal  gu  leir  a 
gairm  air  a  h-ais.  Deanamaid  t-obair  le  'r  n-uile 
neart,  gu  sònraichte  'n  ar  n-ealainibh  agus  'n  ar 
daimhibh  fa  leth.  Deanamaid  ar  gairm  agus  ar 
taghadh  citinteach.  Builicheamaid  ar  n-aimsir  ann 
an  obair  thaitnich  a  chreidimh,  na  muinghinn  agus 
na  seirc.  Cum  sinn  do  ghnà  ri  faire,  agus  ullamh 
fa  chomhair  bàis  agus  breitheanais,  a'  gabhail  fadail 
gus  an  d'  thig  an  Tighearna.  Biodh  ar  n-anama 
agus  ar  co'-luadar  air  nèamh,  o*m  blieil  dùil  againn 
ri  'r  Fear-saoraidh ;  agus  le  bhriathraibh  co'-dhun- 
aidh  sinn  ar  n-uile  ùrnuigh. — Ar  n-Athair  a  ilia  air 
neamhy  fyc. 


Beachd-smuatnteachadh  a  pheacaich,  a  bha  roimk 
so  dearmadack,  ach  a  tha  nis  d  teanna  ri  dùsgadh. 

Mosgail,  O  an  am  dhearmadaich,  dùisg  as  na 
bruadair  sli  each  ran  acli  sin  !  Pill  o  ruagadh  faoin- 
eaehd,  agus  cuireadh  impidh  ort  rè  tamuill  bhig,  gn 
amharc  air  t-aghaidh,  agus  amharc  an  àird.  'S  leoir 
na  tha  do  uairean  agus  do  làithean  air  am  buileach- 
adh  air  saothair  agus  air  culai-shùgraidh  na  beatha 
so.  Na  gearain  beagan  ùine  'bhuileachadh  air 
beachd  a  ghabhail  ort  fein,  agus  air  na  gnothaich- 
ibh  is  dlùithe  dhuit,  a  thoirt  fainear,  co,  agus  ciod 
e  thu  fein ;  cionnas  a  ta  e  tacbairt,  gu  bheil  thu 
'an  so,  agus  ciod  is  eiginn  duit  a  bhi  an  ùine  ro- 
ghearr  ? 

O  m'  anam !  'S  tusa  creutair  Dhe ;  air  do 
dheilbli  agus  air  do  chumadh  leis,  agus  air  do 
shuidheachadh  ann  an  corp,  a  sholair  e,  agus  a  tha 
e  cumail  suas ;  corp,  anns  nach  robh  a  mhiann  air 
do  chòmhnuidh   a  bhi  ach  uine  ghearr.  Och, 

smaoinich  cia  co  luath  's  a  sgaoilear  am  pàilliuin  so 
's  a's  eiginn  duitse  pilleadh  ri  Dia.  Agus  an  e 
Easan,  an  t-Aon  Bhith,  Neo-chriochnach,  Bith- 
bhuan,  Sior-bheannuichte,  agus  Uile-ghloirmhor, 
gan  lugha  bhios  do  sliuim  agad  ?  An  caith  thu  do 
bheatha,  agus  am  bàsuicli  thu,  leis  a  ghiulan  so,  ag 
ràdh,  le  d'  dheanadas  laitheil,  ri  Dia,  Imich  nam, 
oir  cha'n  àill  learn  eolas  do  shlighean?  Tha  aig  a 
mhaduin,  aig  meadhon-la,  aig  an  fheasgar,  agus 
aig  an  oi'che  an  leith-sgeul  fein  air  son  an  dear- 
maid  so.  Ach,  O,  m'  anam,  ciod  a  dhiongas  na 
leith-sgeil  sin,  an  uair  a  rannsuichear  a  chùis  le 
shùil  uile-leirsinnich !  Faodai  iad  an  car  a  thoirt 
asam-sa ;  ach  cha  mheall  iad  easan. 

O  Dhe  air  an  d'  rinneadh  dochair,  dearmad 
agus  air  an  do  chuireadh  corruich !  An  uair  a 
smaoinicheas  mi  air  do  mhòrachd,  agus  air  do 
mhaitheas,  tha  mi  air  mo  lionadh  le  h-iongantas 
air  son  co  neo-mothachail  's  a  bha,  agus  a  tha 
mi  fhathast  a  buauachadh.  Tha  rughadh  gruaidh 
agus  nàir  orm  m'  aghaidh  a  thogail  riutsa,  Leis 
a  bheachd  a's  lugha  'ghabhail  air,  tha  mi  'faicinn 
gun  deachaidh  mi  gu  ro-mhor  am  mearachd. 
Agus  gidheadh  dheanadh  an  cridhe  neo-moth- 
achail so  a  tli  agam  leith-sgeul  a  ghabhail  o 
bhi  co  fada  ge  d'  dhearmad,  gu  dheanamh  ni  b' 
f  haide.  Tha  mi  'g  aideachadh,  gu'm  bu  chòir  do'n 
chinne-daoine  gu  h-iomlan  a  bhi  gu  dleasnach 
gràdhach  dhuit ;  gum  bu  choir  do  gach  cridhe  bhi 
air  a  liona  lc  mothachadh  air  do  làthaireachd ; 
agus  gur  e  thus'  a  thoileachadh  bu  choir  a  bhi  na 
ro-chùram  orra.  Gidheadh,  cha  robh  thu  'am  uile 
smuaintibh ;  agus  rinn  mi  na  h-urrad  dhearmaid  air 
diadh'achd,  crioch  agus  glòir  mo  naduir,  's  gur  gann 
a  dh'  f  heòraich  mi  riamh  de  m'  chridhe  fein,  Ciod 
e.  Tha  fios  agam  ma  stadas  a  chùis  'an  so,  gun  d' 
thèid  mi  am  mugha ;  agus  gidheadh,  tha  mi  moth- 
achadh gu  bheil  mo  nàdur  co  neo-thogarrach  gu 
smaoineachadh  air  na  nithe  sin,  's  gu  bheil  mi 
deonach,  ma  smaoinicheas  mi  idir  umpa,  air  a 
chuid  is  lugha,  dàil  a  chuir  ann  car  seal.    Tha  m' 

inntinn  'an  imcheist,  eadar  dha  bharail:  ach  tha 
dearbh-fliios  agads',  a  chruthaich  mi,  ciod  e  is  fearr 
dhomh.  Tha  mi  uime  sin  ag  asluch'  ort,  air  sgàth 
t-ainme,  gun  treoruich  agus  gun  stiur  thu  mi.  Na 
ceadaich  dhomh  dàil  a  chuir  ann,  gus  am  bi  e  gu  tur 
tuille 's  fadalach.  Spion  mi  mar  aithinne  as  an  losgadh. 
O  bris  an  druigheachd  mhillteach  so  a  tha  claonadh 
mo  thograidh  gu  cuspairean,  air  am  bheil  mi  ann 
am  bharail  a  dcanamh  di-meas  !  Agus  deonaich 
dhomh  teachd  chum  an  t-suidheachadh  shonadh  inn- 
tinn sin,  leis  nacli  bi  sgàth  orm  smaoineach  ortsa, 
agus  orm  fein ;  agus  nach  buairear  mi  gu  ràdh, 
gum  b'  fhearr  learn  nach  do  chruthaicheadh  mi, 
no  gun  deanadh  tu  di-chuimhn  orm ;  chum  's  nach 
e  mo  dhòchas  as  fearr  gun  d'  theid  mi  am  mugha 
mar  na  brùidean. 

Ma  tha  na  tha  agam  tuille  rà  leughadh  an  so, 
a  rèir  firinn  agus  riasoin ;  ma  tha  e  feu  mail  chum 
rno  shonais,  agus  ma  dh'  fhaodas  mi  a  ghabhail 
mar  shanas  air  do  thoil  do  m'  thaobh-se,  O  Dhe, 
deonaich  dhomh  a  chluinntinn  agus  gèill  a  thoirt 
dà !  Biodh  briathran  t-oglaich,  'an  àm  tagradh  do 
chùis,  mar  bhioraibh  gu  drùghadh  air  'm  inntinn ! 
agus  gu  ma  fearr  learn  fhaireachduinn,  agus  an 
goirteas  fhulang,  na  bàsuchadh !  Bitheadh  iad 
mar  thàirnean  air  an  sparradh  'an  àite  cinnteach, 
chum  's  ge  b'e  rùin-dhiomhair  a  tha  fhathast 
neo-aithnichte,  no  ge  b'e  cruaidh-chais  a  tha  ann 
an  diadh'achd,  m'as  feumail  e,  nach  dean  mi 
di-chuimhn  air';  agus  ma  tha  e  fior  f  heumail  gun 
teannainn  ris  air  ball,  nach  cuir  mi  tuille  dàil 
ann !  Agus,  O  deonaich  gun  seol  do  ghràs 
domh  an  teagasg  a  tha  mi  co  mall  a  dh'  fhoghlunV; 
agus  buaidh  a  thoirt  air  a  chlaon  thogradh  laidir 
sin  a  tha  mi  faireachduin  ann  am  chridhe  na  agh- 
aidh !  Eisd  ris  na  gearain  neo-iomlan  so,  air 
sgàth  do  Mhic,  a  theagaisg  agus  a  shaor  iomad 
neach  co  do-theagasg  riumsa,  agus  a  tha  comasach 
air  clann  a  thogail  suas  do  Abraham  de  na  c!och- 
aibh  sin ! — Amen. 

Urnuigh  agus  Aidmheil  neach  aig  a?  bheil  mothach- 
adh  air  a  pheacadh. 

Athatr  Uile-chumhachdaich  agus  thròcairich! 
Tha  do  shùile  ni's  gloine  na  gun  seall  tlm  air  olc, 
tha  do  riaghladh  cothromach,  agus  tha  do  reachd 
naomh,  firinneach  agus  math ;  eionnas  a  gheibh 
peacacli  ciontaeh  a  dhànadas  na  thig  a'  d'  fhian- 
uis !  Is  leur  dhuitse  gach  aon  ni,  agus  tha  mo 
thruailleachd  agus  mo  neo-aithrighead  soilleir  dhuit. 
Pheacaich  mi  a'd'  aghaidh-se,  aig  a'  bheil  làn- 
chòir  air  mo  ghràdh  agus  m'  ùmhlachd  ;  pheac- 
aich mi  a'  d'  aghàidhse,  mo  Chruthai'ear,  ni  Fhear- 
coimhead,  agus  mo  Charaid  is  caomhaladh.  Ma 
dh'  f  hirinnicheas  mi  mi  fein,  ditidh  mo  bheul 
fein  mi ;  agus  ma  their  mi  gu  bheil  mi  foirfe, 
nochdaidh  e  gu  bheil  mi  neo-iomlan.  Oir  dh'  iadh 
uilc  gun  àireamh  m'  an  cuairt  orm :  ghlac  m* 
eucearta  mi,  ionnas  nacli  'eil  e  m'  chomas  seall- 
tuinn  suas :  tha  iad  ni's  lionmhoire  na  fait  mo 
chinn :  agus,  uime  sin,  thrèig  mo  chridhe  mi. 

Tha  do  lagh,  O  Dhe,  naomh  agus  chothromaich, 
ga  m*  dhiteadh.  Tha  e  bagradh  bàis  air  anam 
gach  duine  a  ni  olc.  Tha  e  cur  an  cèill  gur  e 
duais  a  pheacaidh  am  bàs.  Ach  's  minic  a  bhris 
mise  do  lagh  naomh,  agus  bha  nithe  ro-anntrom  'an 
co'-chuideachd  mo  pheacaidh.  'Nuair  dh'  amhairc- 
eas  mi  air  m'  ais  air  mo  chaithe-beatha,  tha  mi 
mothachail  gun  robli  mi  fàillneach  arms  an  iomlan, 
agus  gun  dthainig  mi  gearr  air  do  ghloir.  Chaith 
mi  mo  bheatha,  smaointich  agus  rinn  mi,  mar  nach 
biodh  agadsa,  an  Dia  a  chruthaich  mi,  aon  chòir 
air  mo  cheudfaithibh  taingeil,  agus  nach  buineadh 
dhuit  riaghladh  os  mo  chionn,  agus  annam.  Bha 
m'  anam  uile  fo  mhi-riaghailt.  Bha  mo  smuainte 
uile,  mo  thograidh,  mo  mhianna,  agus  mo  ruin 
na'n  coimhich  dhuitse.  Calg-dhireach  an  aghaidh 
mar  dh'  àithn  thu,  rioghachd  Dhe  agus  fhireantachd 
iarruidh  air  tùs,  's  ann  a  thug  mise  mo  chridhe  suas 
do  dhiomhanais  agus  do  shàimh  na  beatha  so. 

O  Dhe,  tha  mi  moladh  t-f  hoighidinn,  agus  t-f  had- 
fhulangais.  'S  ann  de  thròcair  an  Tighearna  nach'eil 
mi  air  mo  chaitheadb,  a  chionn  nach  'eil  faillinn  air 
a  tliròcairibh.  Bha  do  thròcair  air  a  meudachadh 
dhomli  gacli  aon  àm ;  thug  thu  air  maitheas  agus 
tròcair  mo  chuairteachadh  agus  mo  leantuinn ;  agus 
os  cionn  sin  uile,  chuir  thu  Focal  do  shlainte  a  m' 
ionnsuidh,  a  thoirt  dearbh-chinnte  dhomh,  gu  bheil 
an  ràdhfìor,  agus  gur  fiii  e  air  gach  aon  chor  gabh- 
ail  ris,  gun  dthainig  losa  Criosd  a  chum  an  t-saog fl- 
ail a  shàbhala  pheacach.  Ach  's  ann  an  aghaidh 
lionmhoireachd  do  thròcairean  a  pheacaich  mise; 
agus  's  ann  an  aghaidh  a  ghràidh  sin  a  tha  thar 
gach  eòlas  a  chruadhaich  mise  mo  chridhe.  C 
arson,  mata,  O  Thighearna,  nach  'eil  mi  air  mo 
thilgadh  o  d'  làthaireachd  ?  O  !  ma  tha  fhathast 
aon  dòigh  gu  dol  as,  ma  tha  fhathast  aon  dòchas 
do  pheacach  co  ciontach,  deonaicli  gum  bi  e  air  a 
leige  ris  domh,  trid  do  ghràis  a  rinneadh  aithnich- 
te  san  t-soisgeul.  Cha'n'eil  do  thlachd  ann  an 
iobairt,  no  bheirinn  duit  i :  no  idir  ann  an  tabh- 
artas-loisgte.  'S  iad  iobairtean  Dhe  spiorad  briste: 
air  cridhe  briste  agus  bruite,  a  Dhe,  cha  dean 
thusa  tàir. 

Na  trèig,  O !  Athair  ro-thròcairich,  obair  do 
làmha  fein,  Ged  a  tha'n  obair  sin  a  nis  air  a 
truailleadh  leis  a  pheacadh,  agus  ged  a  tharruing 
mi  sgrios  ormfein,  deonaich  gur  ann  annadsa  a  bhios 
mo  chobhair.  O !  amhairc  orm  ann  am  staid 
eadòchasaich,  agus  pheacaich,  agus  abair  rium,  Bi 
beo.  Pill  air  falbh  do  ghnùis  o  m'  pheacaibh, 
agus  dubh  a  mach  m'  aingidheachd  air  fad.  O  ! 
àrduich  do  chumhachd  agus  do  ghràs,  ann  am 
shaoradh.  Dean  follaiseach,  le  d'  obair  air  m'  an- 
am,  na  nithe  mòr  a  tha  Dia  na  slainte  comasach 
air  oibreachadh;  's  an  uair  a  mheudaicheadh  am 
peacadh,  gum  meudaicheadh  do  ghràs-sa  ni  bu  ro- 
mhò.  Pill  O  Dhe,  agus  saor  m'  anam.  Saor  mi  o 
chiont'  agus  o  pheanas,  o  chumhachd  agus  o 
thruailleachd  mo  pheacaidh.  Mar  dthugadh  t- 
Fhocal  fein  dearbh-chinnte  dhomh,  gun  glan  fuil 

Iosa  Criosd,  Mac  Dhe,  o  gach  peacadh,  cha'n 
fhaodainn  aon  dòchas  a  bhi  agam  arlnad.  Trid  a 
mòr  èifeachd,  agus  air  sgàth  do  mhòr  thròcair 
fein,  deonaich  gun  coiiion  thu  arinamsa  do  gheal- 
ladh  priseil:  ged  robh  ur  peacaidh  mar  scarlaid, 
bithidh  iad  geal  mar  an  sneachda,  ged  robh  iad  dearg 
mar  chorcur,  bithidh  iad  mar  olainn. 

O  Dhe  nan  uile  ghràs,  a  tha  gleidheadh  tròcair 
do  mhìlte,  nach  'eil  beannachadh  agad  domhsa — 
beannachadh  do  m'  anam  a  tha  'n  cunnart  dol  am 
mugha.  Tha  mi  ga  m'  thilge  fein,  trom-luchd- 
aichte  le  peacadh,  agus  caillte  dhiom  fein,  air  do 
thròcair.  Air  sgàth  Mac  do  ghràidh,  air  sgàth  a 
bhàis  a  thug  dioladh,  agus  eadar-ghuidhe  a  tha 
sior  bheo,  deonaich  dhomh  do  shlainte.  Agus  ge 
b'e  ni  a  dhiùltas  tu  dhomh,  O  na  diult  domh  an 
gràs  slainteil  sin,  is  urrainn  mo  chridhe  a  mhaoth- 
achadh  agus  ath-nuadhachadh,  agus  a  tha  comasach 
air  a  thograidh  agus  a  mhianna  uile  a  cheannsach- 
adh  do  in'  Thighearn  agus  do  m'  Shlanuighear ! 
Amen.  % 


Urnuigh  as  leth  neach  a  tha  air  a  bhuaireadh  gu  dàil 
a  chuir  ann  am  fas  diadhuidh,  ge  d'  a  tha  e  fo 
chaileiginn  de  gheur-mhothachadh  air  a  ro-fheumal- 
achd. 

O  Uachdarain  chothromaich  agus  naomh 
Nèimh  agus  na  talmhuinn!  Thus  a  Dhè  aig 
am  bheil  m'  anail  a'  d'  laimh,  agus  do'm  buin  m' 
uile  shlighe !  Tha  mi  'g  aideachadh  gun  robh  mi 
fad  o  bhi  ge  d'  ghlòruchadh,  no  ga  m'  ghiulan  fein 
a  reir  rabhaidh  agus  foillseachadh  do  thoil.  Tha 
uime  sin  aobhar  agam  t-fhad-fhulangas  agus  do 
mhaitlieas  a  mholadh,  nach  do  ghearr  thu  as  mi  o 
chionn  ùin  fhad  a  fearann  nam  beo.  Tha  mi 
cliuthachadh  t-fhoighidinn,  a  chionn  nach  robh  mi 
'g  àiteachadh  ifrinn  fada  roimh  so;  far  am  bheil 


27 


deich  mile  peacach  dearmadach  a'  caoi  an  amaid- 
eachd,  agus  bithidh  iad  ga  chaoi  am  feasd.  Ach, 
O  Dhe,  cia  clio  comasach  rs  a  tha  e,  gum  faod  an 
cridhe  neo-luach'ar  so  a  th'  agams',  mo  theoruchadh 
fa  dheoidh  chum  an  leir-sgrios,  an-tromaichte  le  t- 
uile  f  hoighidinn  agus  t-f  had-f  liulangas  rium  !  Tha 
mothachadh  agam  gur  èigin  do  dhiadhachd  a  bhi 
na  chùram  sonruicht  orm,  luath  no  mall,  no  gu 
bheil  mi  caillte.  Agus  gidheadh  tha  mo  chridhe 
faoin  a'  tarruing  air  ais  o'n  chuing :  gidheadh  tha 
mi  ga  m'  shineadh  air  leabai  na  leisg,  agus  ag 
iarruidh  beagan  tuille  codail,  beagan  tuille  clò-cho- 
dail,  beagan  tuille  fillidh  nan  làmh  gu  codal. 
'S  ann  mar  so  tha  mo  chridh  truaillidh  a'  tag- 
radh  air  son  a  riaruchadh  fein,  'an  aghaidh  geur- 
mhothachaidh  mo  bharail  is  fearr.  Ciod  a  their  mi  ? 
O  Thighearna  saor  mi  uam  fein  !  Saor  mi  o  cheilg 
agus  o  mhealltoireachd  a  pheacaidh. 

O  Thighearna  cha  robh  na  firinne  a  tha  nis  air 
an  teagasg  dhomh,  ann  an  an-fhios  domh  roimh. 
'S  minic  a  chaidh  mo  chuir  air  m'  fhaicill  mu 
neo-chinntichead  na  beatha  so,  agus  mu  bharrachd 
neo-chinntichead  latha  na  slainte:  Agus  chuir  mi 
cuid  do  ruin  fhaoin  romham,  agus  tha  mi  air  tionns- 
gnadh  air  dol  beagan  air  m'  aghaidh  le  pille  riutsa. 
Ach,  mo  thruaighe !  cha  robh  mi,  ach  mar  gum  b' 
ann,  ag  itealaich  mu  dhiadhachd,  agus  cha  do 
shocraich  mi  riamh  air.  Bha  gach  rùn-suidhicht' 
a  chuir  mi  romham,  air  an  sgapadh  mar  dheataich, 
no  air  an  sgaoileadh,  mar  cheo  roi'n  ghaoith.  Och 
nan  sparradh  tu  na  nithe  sin  air  mo  chridhe,  le 
geur-mhothachadh  is  cumhachdaiche  na  dh'  fhairich 
mi  riamh  roimhe  !  O  nan  dian-ruagadh  tu  mi  leo, 
an  uair  a  theicheas  mi  rompa,  m'  as  e  's  gum  bi 
mi  co  mòr  air  boile  's  gun  seachain  mi  tuille  iad ! 
Labhradh  do  spiorad  rium  ann  an  cainnt  eugallaich 
èifeachdaich ;  agus  gnathaich  gach  meadhon  a 
shaoileas  tu  bhios  feumail,  chum  mo  dluisgadh  as 
a  mharbh-chodal  so,  a  bheir  mo  bhàs  mar  tachair 
sin  !  Gun  robh  fuaim  nan  nithe  sin  am  chluasaibh, 
an  uair  a  luidheas  mi  sios,  agus  an  uair  a  dh'èireas 
D  2 

mi  suas !  agus  ma  bhios  fois  na  h-oi'che  agus 
gnothaichean  an  latha  rè  seal  air  am  bacadh  leis 
an  drùghadh  a  ni  iad  orm,  bitheadh  e  mar  sin,  O 
Dhè !  m'  as  e  's  gur  feaird  a  ghiulaineas  mi  air 
aghaidh  mo  ghnothaichean  riutsa,  agus  fadheoidh 
gum  faigh  mi  fois  annad-sa,  'an  ionad  an  uamhunn 
sin  a  tlia  mi  nis  a  faireachduin,  an  uair  a  chuimh- 
nicheas  mi  air  Dia,  agns  mi  fo  mhi-shuaimhneas. 

O  Thighearna,  tha  'm  fheoil  air  chrith  le  h- 
uamhunn  romhad,  agus  tha  eagall  orm  roimh  do 
bhreitheanasaibh.  Tha  eagali  orm  gum  faod  thu 
mo  ghearradh  as,  m'  an  tig  mo  smuainte  mu 
dhiadhachd  gu  foirf  eachd  air  bith,  eadhon  anns 
an  àm  chudthromach  so,  air  dhomh  toiseach 
smaoinich  a  bhi  agam  mu  chràbhadh  ;  agus  cuir 
as  d'a  cheud  fliàs  air  ni'  inntinn,  le  has  siorruidh. 
Ach,  O  caomhainn  mi,  tha  mi  guidhe  gu  dur- 
achdach  ort ;  air  sgàth  do  throeak*  coigil  mi  beag- 
an  ni  's  faide !  Faodai  e  bith,  gum  pill  mi  trid 
do  ghràis.  Faodai  e  bith,  ma  bhuanaicheas  tu  t- 
fhoighidinn  learn  beagan  ni  's  faide,  gun  toirear 
toradh  is  fearr  amach  leis  an  fhear  so  naeh  robh 
ach  a  fàsuchadh  na  talmhuinn.  Agus  deonaich 
gun  dean  a  bhi  cuimhneachadh  air  an  fhad-fhul- 
angas,  a  ghnàtliaich  thu  cheana  d'  am  thaobh,  mo 
chumail  o  bhi  buanachadh  ni  's  faide  ri  faoineachd 
riutsa,  agus  ri  m'  an  am  fein !  O'n  latha  so,  O 
Dhe,  o'n  uair  so,  deonaich  gum  fairich  mi  am  barr- 
aehd  dmghadh  air  mo  chridhe  mu  dhiadhachd,  na 
dh'  fhairich  mi  riamh  roimh,  leis  na  leugh  no  na 
chuala  mi !  Amen. 


Aidmheil  apheacaich,  air  dha  bhi  mothachail  air  a 
chionta. 

O  dhe  !  'S  tus*  an  t-àrd  Uachdran,  s  tu 'm  breith- 
eamh  geur-sheallach  agus  Uile-chumhachdach  \  Tha 
mo  choguis  ag  innseadh  dhomh,  nach  deanadh  mi 

dli'  àicheadh  mo  chiontai,  ach  an  àireamh  a  mheud- 
achàdh,  agus  tuille  connaidh  a  chuir  air  teine  do 
dhiati  chorruich.  Ma  dh'  fhirinnicheas  mi  mi  fein, 
ditidh  mo  bheul  fein  mi.  Oir  chuartaich  uilc  gun 
àireamh  mi:  Ghabh  m'  aingi'eachd  na  h-urrad 
ghreim  dhiom  's  nach  urrainn  mi  amharc  suas: 
Tha  iad,  mar  a  dh'  innseadh  dhomh  a'  d'  ainm  ni 
's  lionmhoire  na  fait  mo  chinn,  agus  thrèig  mo 
chridhe  mi.  Tha  mi  ni  's  ciontaiche  na 's  urrainn 
neach  eile  innseadh.  Tha  mo  chridhe  a'  cuir  tuill- 
eadh  as  mo  leith,  na  tha  a  h-aon  de  m'  luchd  dit- 
idh. Agus  tha  thusa,  O  Dhe,  ni  's  mò  na  mo 
chridhe,  agus 's  aithne  dhuit  na  h-uile  nithe. 

Bha  mo  bheatha  lan  ceannairc  a'  d'  aghaidh. 
Chan  e  gniomh  na  dhà  sonruicht'  a  th'  agam  ri  bhi 
dubhach  air  a  shon.  Cha  robh  aon  ni  ceart  na 
cheud-thùs,  'na  thogradh  agus  'na  ruin.  Bha  'm 
anam  uile  fo  mhi-riaghailt !  Bha  mo  smuainte,  mo 
cheudfaithean,  mo  thograidh  agus  mo  dhèigh  air  an 
claonadh  gu  truagh  uaitse.  Ghiulain  mi  mi  fein, 
mar  g  am  b'  fhuathach  leam  thus',  a  tha  ni  's  ro- 
thaitniche  na  aon  neach  eile ;  mar  gam  bithinn  a 
feuchainn  cionnas  a  chuirinn  corruich  ort,  agus  gun 
ruithinn  amach  t-fhoighidinn,  iongantach 's  mar  tha 
i.  Bha  mo  dheanadais  olc ;  bha  mo  chainnt  ni  bu 
mheasa ;  agus  O  Dhe  bheannuichte,  cia  mòr  ni  's 
truaillidh  na  iad  sin,  a  bha  mo  chridhe !  B'  aon 
tobar  gun  tràigh  peacaidh  uil  e  !  Tobar  do  thruail- 
li'eachd  ginidh,  a  mheasg  a  shruthaibh  searbh  le 
laithibh  mo  leanabui'eachd;  agus  a  tha,  mothruaighe, 
a  sior  ruith  gus  an  latha  'n  diugh,  thairis  air  na 
dh'  fhaodadh  gniomh  na  cainnt  a  chuir  an  cèill.  Tha 
mi  faicinn  gur  ami  mar  so  a  tha  chuis  a  thaobh  aon 
ni  is  fiosrach  mise.  Ach,  Och,  mo  thruaighe !  cia 
ioma  mios  agus  bliadhna  a  dhi-chuimhnich  mi !  ach 
tha  fios  agam  gu  bheil  iad  am  bitheantas  mar  bha 
iadsan  air  a  bheil  cuimhn'  agam ;  ach  a  mhain  gu 
bheil  mi  a  sior  dhol  ni  's  measa,  agus  a'  claoidh 
t-fhoighidinn  ni  's  mò  agus  ni  's  mò,  a  bha  do  m' 
thaobhsa  anabharra  mòr  agus  iongantach. 

'S  mòr  an  t-ioghnadh  a  th'  orm,  gun  do  ghiulain 
D  3 

thu  cho  fada  leam  !  'S  ann  a  chionn  gur  Dia,  agus 
nach  duin'  thu.  Nan  deanta  a  shamhuil  so  do 
eucoir  ormsa,  cnuimh  pheacach,  cha  b'  urrainn  mi 
giulan  leis.  Nam  bithinn  a'  m'  righ,  's  fhada  o 
chuir  mi  ceartas  'an  gniomh  air  aon  neach  a  dhean- 
adh  trian  a'  m'  agliaidh  do  na  rinn  mis  ortsa.  Nam 
bu  phàranda  mi,  's  fhad  o  chuir  mi  cùl  ri  aon  duine- 
cloinne  a  bhiodh  co  neo-thaingeil  mhi- fhreagarrach 
dhomhsa,  's  a  bha  mise  dhuitse,  O  Athair  mo  spior- 
aid  !  Bhiodh  mo  chaomhiochd  àthaireil  air  fionnar- 
achadh  d  a  thaobh,  agus  bu  bheag  orm  fhaicinn  na 
guth  a  chluinntinn  air.  C  ar  son  ma  ta,  O  Thigh- 
earna,  nach  'eil  mis  air  mo  thilgeadh  a  mach  as 
t-f hianuis  ?  C  ar  son  nach  eil  mi  air  mo  ghlasadh 
suas  fo  bhinn  leir-sgrios  nach  gabhadh  caochladh? 
Ach,  Ò  Dhe,  ma  tha  f  hathast  aon  seol  air  dol  as, 
m'  as  ion  do  chreutair  cho  chiontach  riumsa  dòchas 
a  bhi  aige,  biodh  e  air  fhosgladh  dhomh  trid  do 
shoisgeil  agus  do  ghràis !  Agus  ma  tha  'm  bar- 
rachd  caismeachd,  irioslachaidh,  agus  eagail,  feumail 
chum  mo  shaoradh,  deonaich  dhomh  an  coinneach- 
adh  agus  an  giulan  gu  h-iomchuidh.  Lot  mo 
chridhe,  O  Dhe,  m'  as  e  's  gun  leigheis  thu  e  a 
ris:  agus  bris  e  na  bhloidibh,  ma  dh'  aontaicheas 
tu  fadheoidh  a  cheangal  suas. 


Urnuigii  agus  buidheachas  neach  a  dhearmaid  an 
Soisgeul,  ach  a  tha  nis  gu  taingeil  a*  gabhail  ri 
tairgse  na  Slainte. 

Is  toigh  leam  an  Tighearna,  arson  gun  d'  èisd  e  ri 
m'  ghuth  agus  ri  m'  athchuingibh.  A  chionn  gun 
d'  aom  e  rium  a  chluas,  uime  sin,  gairmidh  mi 
air  am  fad  's  as  beo  mi.  "  Chuairtich  piantan  a 
bhàis  mi,  agus  ghlac  cradh  ifrinn  mi :  fhuair  mi 
teinn  agus  bròn.  An  sin  ghairm  mi  air  ainm  an 
Tighearna.  O  Thighearna,  guidheam  ort  saor  m' 
anam.     Tha  'n  Tighearna,   gràsmhor  agus  firin- 

neach;  seadh,  tha  ar  Dia-ne  tròcaireach.  Pill  gu 
d'  shuaiiiihneas,  O  m'  anam;  oir  bhuin  Dia  gu 
fiughantach  riut.  Oir  shaor  thu  in'  anam  o  'n  bhàs, 
mo  shùile  o  dheuraibh,  agus  mo  chosan  e  thuis- 
leadh." 

A  Dhe  bheaimaichte,  ged  a  tha  dòchas  agam 
gun  do  mhaith  thusa  mo  pheacaidh,  cionnas  a 
bheir  mi  maitheanas  domh  fein,  a  chuir  co  fada  cùl 
ri  cuireadh  càii  deil  agus  ri  dian-earail  an  t-soisgeil. 
'S  ann  an  comain  do  ghràis  a  tha  mi  nach  robh 
mi  air  m'  fhàgail  gu  cruas  cridhe  agus  gu  doille 
inntinn,  agas  gu  cur  an  aghaidh  t-Fhocai),  gus  am 
bithinn  tur  chaillte.  A  Shlanuighear  bheannuichte, 
am  faod  triiaghan  neo-aithrigh  mar  tha  mise,  a  rinn 
co  fada  dearmad  ort,  's  a  chèus  as  ùr  thu,  le 
chionta  agus  le  chion  aithreachais,  a  bhi  air  àir- 
eamh  am  meusg  do  slieirbhisich,  agus  na  oighre  air 
gloir  shiorruidh  ?  O !  àirde  agus  doimhne,  lend 
agus  fad,  gràidli  Dhe,  a  tha  dol  thar  gach  eolas. 
'S  ann  o  d'  Fhocal  fein  a  tha  'n  cuireadh  agam, 
"  Thigibh  a  m'  ionnsuidh-se  sibhse  uile  a  ta  ri 
saothair,  agus  fo  throm  uallaich,  agus  bheir  mise 
foisduibh." 

Tha  mi  toirt  buidheachais  duit,  O  mo  Dhia,  arson 
an  t-saoruidh  mhòir  a  sholair  thu  dhomh  ann  an 
Iosa  Criosd.  Tha  mi  gu  taingeil  a  gabhail  ris 
mar  m'  uile  shlainte,  agus  m'  uile  nihiann.  Tha 
aoibhneas  orm  ri  cumhachd  agus  gràs  an  t-Slan- 
uighir,  agus  co  ro-f hreagarach  's  a  tha  e  do  m' 
chor.  O  !  gu  'n  cosnam  Criosd,  agus  a  bhi  air  m' 
fhaighinn  ann,  gun  m'  fhireantachd  fein  a  bhi  agam, 
a  tha  o  n  lagh,  ach  an  fhireantachd  sin  a  ta  tre 
chreidimh  ann  an  Criosd.  Gun  deònaiehear  dhomh 
creidsinn  'na  ainm,  agus  gabhail  ris,  neach  a  rinn- 
eadh  dhomhsa  le  Dia  'na  ghliocas,  'na  fhirean- 
tachd, 'na  naomhachd,  agus  'na  shaorsa.  Gun  robh 
mo  bheachd  m'a  ghràs  agus  m'a  ghlòir  a  sior 
mheudhachadh,  gus  an  là,  tha  dòchas  iriosal  agam, 
san  deanar  cosmhuil  ris-san  mi,  agus  am  faic  mi  e 
direach  mar  tha  e.  Neartaich  mi,  trid  do  Spioraid, 
O  !  Athair  ro-thròcairich,  gu  m'  mhuinghinn  uile  a 

shocrachadh  air,  agus  stèigh  mo  dhòcliais  a  dheau- 
amh  ga  iobairt  agus  ga  fhireantachd,  eadhon  gus 
a  chrioch. 

Tha  mi  toirt  buidheachas  duit,  O  Dhe,  arson  na 
sith  agus  an  aoibhneis  a  rùn-phàirtich  crann-ceus- 
aidh  Chriosd  do  m'  chridhe.    Agus  tha  aiteas  orm, 
gu  bheil  thusa  trid  a  chrann-ceusaidh-san  air  fàs 
domh  a  d'  Dhia  agus  a  d'  Athair  rèidh  rium  ann- 
san.    O  Dhe,  bheir  mi  moladh  dhuit :  Ged  a  bha 
corruich  ort  rium,  tha  do  dhiom   air  pilleadh  air 
falbh,  agus  tha  thu  toirt  sòlais  domh.    Feuch  's  e 
Dia  mo  shlainte;   cuiridh  mi  m'  earbs'  ann,  agus 
cha  bhi  eagal  orm :  oir  's  e  'n  Tighearna  mo  neart 
agus  m'  òran,  's  esan  mar  an  ceudna  mo  shlainte. 
Oirrinn  an  Ti  a  ta  cumhachdach  nithe  mora  dhomh; 
agus  is  naomha  ainm.     Gum   buanaich   mar  so 
aoibhneas  an  Tighearna  gu  bhi  na  neart  agam. 
Gu'n  coimhideadh  an  Ti  sin,  tha  dòchas  agam,  trid 
a  ghràis  a  thug  mi  o  rioghachd  an  dorchadais  do 
rioghachd  a  Mhic  ghràdhaich,  mi  o  thuiteam,  agus 
mo  neartachadh  gu  bhi  dìleas  gu  bàs.    Am  feadh 
a  tha  mi  gu  laitheil  an  dùil  ri  saoradh  tre  fhuil 
Chriosd,  gun  robh  mi  air  mo  neartuchadh  gu  eir- 
eachdas  a  chuir  air  teagasg  mo  Shlanuighir,  le  bhi 
sior-mheudachadh  ann  an  toraibh  na  fireantachd. 
Gun  robh  mi  da  rireadh  air  mo  cheusadh  maille 
ri  Criosd ;  gidheadh  gun  robh  mi  beo :  ach  cha 
mhise,  ach  Criosd  a  ta  beo  annam :  agus  gun  robh 
a  bheatha  a  ta  mi  nis  a'  caitheamh  san  fheoil,  air 
a  caitheamh  tre  chreidimh  Mhic  Dhe,  a  ghràdhaich 
mi,  agus  a  thug  e  fein  air  mo  shon. 

Agus  a  nis,  O  !  Athair  ro-thròcaireach ;  ciod  air 
a'  bheil  mi  feitheamh?  tha  mo  dhochas  annad. 
Agus  dhà-san  is  urrainn  mo  choimhead  o  thuiteam, 
agus  mo  nochda  neo-lochdach  an  làthair  a  ghlòire 
le  h-aoibhneas  ro  mhòr,  do'n  Dia  a  ta  mhàin  glic, 
mo  Shlanuighear,  gun  robh  gloir  agus  mòralachd, 
neart  agus  cumhachd,  a  nis  agus  gu  siorruidh. 
Amen, 

Aidmheil  agus  ùrnuigh  peacaich  a  tha  fo  aithreachas. 

O  !  Dhe  lan-chumhachdaich,  uile-ghlic  agus  ghràs- 
mhoir,  ge  d'  is  beag  ortsa  uile  lnchd  dheanamh  na 
li-aingidheaclid,  agus  ge  nach  faod  thu  bhi  rèidh  ri 
peacadh;  trid  eadar-ghuidhe  do  Mhic  uile-bhean- 
naichte,  amhairc  le  tiom-chridhe  ormsa  peacach 
truagh,  a  tha  tuiteam  le  glùnaibh  lùbta  aig  cos-stòl 
do  ghràis.  Nam  freagrainn  an  àrd  chrioch  àraidh 
fhior-ghlan  sin  chum  an  do  chruthaicheadh  agus  an 
do  shaoradh  mi,  dh'  fhaodainn  anis  teachd  a  t'  ionn- 
suidh  le  muinghinn  agus  le  dànadas  mic,  agus  le 
dearbh-bheachd  gun  dean  thu  cuspair  do  ghràidh 
dhiom :  ach  rinn  mi  ceannairc  amaideach  a'  t'  agh- 
aidh !  dhearmaid  mi  gu  deonach  an  Diaa  chruthaich 
mi ;  an  Slanui-f  hear  a  shaor  mi ;  agus  a  ghlòir  shior- 
ruidhya  chuir  thu  ami  am  thairgse.  Dhi-chuimh- 
nich  mi  an  gnothach  air  'n  do  chuir  thu  chum  an 
t'  Saoghail  mi ;  ghluais  mi  mar  nach  eruthaichte  mi, 
ach  chum  beagan  aimsir  a  struidheadh  ann  an 
suaimhneas  feolmhor,  agus  mo  chorp  a  reamhrach- 
adh  mar  lòn  do  dhaolaibh  na  h-uaighe.  Dhi- 
chuimhnich  mi  le  m'  thoil  gur  duine  mi,  a  fhuair 
reuson  chum  m'  fheoil  a  riaghladh,  eolas  a  ghabhail 
air  mo  Dhia,  roi  shealladh  a  ghabhail  do  m'  bhàs, 
agus  do  staid  na  neo-bhàsmhoireaclid.  Chuir  mi  mo 
reuson  fo  cheannsal  cumhacbd  iochdranacli  m'  anama, 
agus  ghluais  mi  mar  bhrùid  a  bhàsaicheas.  Och  ! 
an  aimsir  luach-mhor  a  chaill  mi,  agus  cha  'n  fhaod 
an  saoghal  gu  leir  a'  toirt  air  a  h-ais  !  O  !  an  cuire 
gràs-mhor  a  dhearmaid  mi !  O  !  gairm  Dhe  a  dhiult 
mi!  an  gràdh  iongantach  ris  an  do  chuir  mi  cul  le 
mi-thaingealachd,  agus  an  tròcair  shaibhir  a  mhi- 
ghnàthaich  agus  a  dh'  iompaich  mi  gu  macnus 
peacach  !  Cia  domhainn  a  chiont  a  chuir  mi  an 
gniomh  !  agus  cia  mòr  na  sòlaìs  a  chaill  mi !  Dh' 
fhaodainn  bhi  fad  m'  aimsir  ann  ad  ghràdhs'  a  Dhe 
thròcairich;  agus  ann  an  solas  t'  f  hocail  agus  do  shlighe 
fhior-ghloin  ;  ann  an  roi-shealla  sòlasach  neamh  gach 
latha;  agus  ann  an  aoibhneas  an  spioraid  naoimh, 


34 


nan  gabhainn  do  naomh-reachd-sa  mar  riaghailt :  ach 
dh'  èisd  mi  ris  an  f  heoil,  agus  ris  an  t'  saoghal  aingidh 
chealgach,  agus  roighnich  mi  beatha  dhiom-buan 
pheacach,  roimh  d'  ghràdh-sa  agus  roimh  gblòir 
shiorruidb ! 

Och  !  ciod  a  rinn  mi  o  thainig  mi  chum  an  t'saogh- 
ail !  Thug  peacadh  agus  amaideachd  uam  m'  aimsir. 
Is  nàr  learn  ath-shealladh  a  ghabhail  do  gach  bliadhna 
a  mhi-bhuilich  mi ;  no  smuainteachadh  air  a  bhuair- 
eadh  gan  d'  aom  mi :  Och  !  ciod  an  diomhanas  a 
mheall  o  m'  Dhia  mi  ?  Nach  beag  a  bha  agam  air 
son  an  t'  sòlais  naomh  a  chaill  mi  ?  Mar  Esau  reic 
mi  mo  chòir-bhreith  gu  sanntach  air  aon  lan  beoil, 
a  thoileachadh  mo  mheanm-mhacnuis,  mo  chiocrais, 
agus  m'  ana-mianna,  rinn  mi  di-meas  air  gach  solas 
neamhaidh;  agus  tailceas  mhi-nàdurra  air  maitheas 
mo  Chruthai-f  hir !  Rinn  mi  tàir  air  gràdh  agus 
gràs  m'  Fhir-shaoraidh !  chuir  mi  an  aghaidh  do 
Spioraid  naoimh ;  chuir  mi  tosd  air  mo  choguis, 
agus  campar  air  do  mhinisteiribh,  agus  air  mo  chàir- 
dibb  ro-dhileas  fein.  Chuir  mi  anns  an  staid  mhul- 
adaich  thruaigh  so  mi  fein,  agus  is  aobhar  nàire 
agus  uallach  dhomh  fein  mi,  agus  is  uabhann  leam 
Dia,  a  bhiodh  agam  mar  mhuinghinn  agus  mar 
shòlas  mur  bu  mhi  fein  an  coireach. 

Is  leur  dhuitse  mo  pheaca  diomhair,  ge  nach  leur 
do  dhaoinibh  e;  's  aitbne  dhuit  gach  ni  a  tha  'g  a  an- 
tromachadh !  O  !  Thighearna,  fhuair  mo  pheacadh 
agus  mo  dhòlas  lamh-an-uachdar  orm !  Ma  dh* 
amhairceas  mi  air  mo  dhiaigh,  chi  mi  m'  aingidh- 
eachd  air  tòir  m'  anama  mar  nàmhuid  neart-mhor, 
deas  gu  m'  ghlacadh  agus  gu  m'  leir-sgrios !  Ma 
dh'  amhairceas  mi  romham,  chi  mi  do  bhreitheanas 
co'-thromach  uabhasach,  agus  tha  fios  agam  nach 
saor  thu  an  ciontach,  ach  air  chumhnanta  soisgeil 
do  Mhic.  Ma  dh'- amhairceas  mi  air  m'  anam,  chi 
mi  cridhe  truaillte  dorcha.  Ma  dh'  amhairceas  mi 
an  taobh  amach  dhiom,  chi  mi  an  saoghal  a'  sior- 
thairgseadh  nuadh-bhuaire  gu  m'  mhealladh.  Ma 
dh'  amhairceas  mi  os  mo  cheann,  chi  mi  do  mhor- 
achd  uabhasach  d'  an  d'  thug  mi  oilbheum.    Ma  dh' 

amhairceas  mi  fotham,  chi  mi  ionad  na  dòrainn 
shiorruidh  a  thoill  mi !  is  eagal  leam  bhi  beo,  agus 
is  mò  an  t'  eagal  leam  bàsachadh ! 

Ach  gidheadh,  an  uair  a  ghabhas  mi  sealla  de  d' 
Mbac ;  do  shaibhreas  do  thròcair ;  agus  do  d'  choi'- 
cheangal;  tha  dùil  chinnteach  agam  gun  co'-shin 
do  mbaitheas  ri  d'  mbòracbd;  is  fior-ghràdh  thu, 
agus  tba  do  thròcair  os  ceann  t'  obair  uile.  Dh' 
aontaich  do  Mbac  bhi  co  gràsmhor  do  pbeacachaibh, 
air  mhodh  co  iongantach  ;  rinn  agus  dh'  f  huiling  e 
urrad  chum  ar  saoradh  's  na  'n  cuirinn  an  ceist  gu 
bheil  thu  toileach  maitbeanas  peacaidh  a  dheònach- 
adh,  gu  'n  ann-tromaichinn  m'  uile  chionta,  le  h 
eas-urram  a  tboirt  do  d'  thròcair  gun  cboimeas  a 
cbuir  thu  romhad  a  ghlòrachadh.  Os-barr  chi  mi 
sgriobht  ann  a' t'  fhocal,  gun  d'  rinn  thu  co'-chean- 
gal  gràis  trid  Chriosd,  agus  gun  d'  thug  thu  reachd 
dearmaid  amach,  anns  an  do  dheònaich  thu  cheana 
maitheanas  do  na  h-uile,  air  chumhnanta,  ach  gu 
saor ;  a'  toirt  doibh  maitheanas  nan  uile  pheacaidh, 
gun  neach  air  bith  a  dhruideadh  amach  a  pbilleas  riut 
trid  Iosa  Criosd,  le  creidimh,  aithreachas,  agus 
leasacha  beatha  neo-chealgach.  Tha  do  throcair  a 
thaisbein  thu  cheana  dhomh,  a'meudachadh  mo 
mhuinghinn,  do  bhrigh  nach  do  leir-sgrios  thu  mi, 
agus  nach  d'  thug  thu  thairis  mi  do  chruas  mo 
chridhe  fein ;  ach  gu  bheil  thu  a'  leigeil  ris  mo 
pheacaidh  agus  mo  chunnairt  domh  m'  an  d'  thèid 
mi  a'  àite  teasairginn. 

O !  uime  sin,  ambairc  ormsa  peacach,  a  tha  air 
mo  ghlùnaibh  lubt'  ann  ad  làthair,  a'  bualadh  m' 
uchd  mar  an  cios-mhaor,  agus  leis  an  nàr  mo  shùil 
a  thogail  ri  neamh.  O !  Dhe  dean  tròcair  ormsa 
peacach.  Tha  mi  'g  aideachadh,  cha  'n  e  amhain 
mo  pheaca  gin  ach  amaideachd  agus  cuthach  m' 
òige,  lionmhoireachd  peacaidh  m'  ain-eolais,  agus 
m'  eolais,  mo  neo  chùraim  agus  mo  thoileileachd, 
mo  dhearmaid  agus  mo  ghniomharra,  an  aghaidh  an 
reachd  nàdurra,  agus  an  aghaidh  gràs  agus  sois- 
geul  do  Mhic.  O !  mo  Dhia,  teasairg  mi,  agus 
deonaich  dhomh  maitheanas,  air  sgàth  saibhris  do 

thròeair,  air  sgàth  iobairt  agus  mor-luach  do  Mhic, 
agus  air  sgàth  geallaidh  a  mhaitbeanais  a  thug  thu 
dhuinn  trid  do  Mhic ;  oir  annta  sin  arahàin  tha  mo 
mhuinghinn  uile.  Na  dìt  mi  oir  tha  mi  'g  am 
dhìteadh  fein.  O  thus'  a  dh'  fhosgail  tobar  luach- 
mhor  do  phèacadh  agus  do  neo-ghloine,  gu  h-iomlan 
ìonnail  mi  o  m'  aingidheachd,  agus  glan  mi  o  m' 
pheacadh.  Ged  a  thoill  rai  o  d'  cheartas  m'  iom- 
ain  chum  ifrinn  gu  grad,  thugadh  do  thròcaìr 
buaidh  ann  am  thearmunn.  Cha'n'eil  tlachd  air  bith 
agad  aim  an  leir-sgrios  peacaich,  ach  is  roighniche 
leat  gum  pilleadh  e  le  h-aithreachas  agus  gu  'm 
bitheadh  e  beo.  Mar  'eil  m'  aithreachas  mar  is  àill 
leatj  O  !  maothaich  mo  chridhe  cruaidh  cloiche,  agus 
deonaich  dhomh  aithreachas  slainteiL  Pill,  rai  riut 
fein,  O !  Dhe  mo  shlainte ;  agu^  tog  dealradh  do 
ghnùis  orm.  Cruthaich  cridhe  glan,  agus  ath- 
nuadhaich  Spiorad  ceart  annam.  Air  pilleadh 
dhomhsa  do  mliac  struidheil  truagh,  na  coinnich 
ann  am  feirg  mi,  ach  fàilltich  mi  ann  an  glacaibh 
do  chaomh-throcair.  Na  tilg  o  d'  shealla  mi,  agus 
na  fògair  uait  mi  le  luchd  dheanamh  na  h-aingidh- 
eachd.  O  !  Athair,  a  dh'  f  huiling  mi  gu  foighid- 
neach  an  uair  a  rinn  mi  di-meas  ort,  anis,  air  iar- 
raidh  dhomh  a  t'  ionnsuidh,  na  diult  mi,  agus  mi 
ar  mo  ghlùnaibh  anns  an  luaithre  a  guidheadh  do 
throcair.  Dfa'  iompaich  thu  Manaseh  aingidh,  agus 
Saul  t'  fhear  dian-ruagaidh,  agus  thug  thu  maith- 
eanas  doibh;  agus  tha  mòran  air  neamh,  a  bha 
naimlideil  duit,  mar  an  ceudna!  le  maitheanas  a 
thoirt  do  ro-lionmhoireachd  mo  pheacaidhs'  glòr- 
aichi  tu  làn-shaibhreas  do  ghràis. 

Cha'n'eil  mi  'g  iarraidh  comas  peacachaidh  a  rls, 
ach  saorsadh  o  chumhachd  mo  nàduir  pheacaich. 
Deonaich  dhomh  do  m'  nuadhachadh  Spiorad  do 
Mhic,  a  naomhaicheas  uile  chumhachda  m'  anama. 
Thoir  dhomh  an  reuson,  agus  an  nàdur  nuadh  neamh- 
aidh,  agus  Spiorad  na  h-uchdmhacachd  do  m'  ath- 
ehrnthachadih  a  rèir  t'  iomhaigh  glòrmhoir  fein, 
chum 's  gum  bi  mi  naomh  mar  a  tha  thu  fein  naomh. 
Soillsich  mi  le  h-eolas  slainteil  ort  fein  agus  air  do 

Mhac  Iosa  Criosd.  O  !  lion  mi  le  d'  ghràdh,  chum 
's  gun  socraich  mi  m'  anam  gu  h-iomlan  ort ;  agus 
gun  gabh  mi  tlachd  os  gach  ni,  aim  an  cuimhne  do 
mh òrach d  neamhaidh.  Ruidheadh  mo  smuainte  gu 
saor  air  do  dhiaigh  le  tlachd !  labhradh  mo  theanga 
gu  sòlasaeh  saor,  ort  fein,  air  do  ghlòir,  air  do  riogh- 
achd,  air  t'  f  hocal  agus  air  do  shlighe.  O  !  taisgear 
m'  ionmhas  air  neamh,  agus  labhram  le  tlachd  air  an 
ionad  aoibhirm  sin  gach  là.  Deonaich  gur  e  ard- 
ghnothach  m'  anama  choisrigte  gach  la,  thus  a  thoil- 
eachadh,  agus  a  chliuthachadh;  do  rioghachd  a  chuir 
air  a  h-aghaidh,  agus  do  riar  a  dheanamh  !  Cuir  t' 
eagal  ann  am  chridhe,  chum  's  nach  trèig  mi  gu 
bràth  thu!  Bha  tuille  's  a  choir  fein  aig  an  t' 
saoghal  so  de  m'  anam  cheana ;  ach  anis  ceusar  an 
saoghal  domhsa,  agus  mise  do  'n  t'  saoghal,  trid 
crann-ceusaidh  Chriosd.  Na  gràdhaichim  an  saoghal 
no  nithe  saoghalta  gu  h-anabarrach :  ach  air  bhith 
do  bhiadh  agus  do  eudach  agam,  thoir  orm  bhi 
toilichte  leo.  Cuir  as  do  m'  uil'  ana-mianna  feol- 
mhor,  chum 's  nach  amhairc  mi  le  sannt  an  diaigh  na 
feola  ach  an  diaigh  an  Spioraid.  Coimhead  mi  o 
ribe  na  cuideachd  aingidh,  o  chomhairle  agus  o 
shlighe  dhaoin'  an-diadhaidh.  Beannaich  mi  le  co'- 
chomunn  nan  naomh  mar  chuideachda;  agus  leis 
na  meadhonaibh  sin  uil'  a  dh'  òrduich  thu  a  shoir- 
bheachadh  le  'r  slaint'  agus  naomhachadh.  Och  gun 
mo  shligh  a  bhi  co  direach  's  gum  faodainn  do 
naomh-reachd  a  choimhead.  Na  leig  dhomh  pill- 
eadh  ri  h-amaideachd  gu  bràth,  no  co'-cheangal  mo 
Dhe  a  dhearmad.  Cuidich  learn  mo  cheud  thogra 
peacach  a  mhùchadh,  agus  grain  a  ghabhail  de  gach 
smuain  agus  miann  peacach.  Neartaicheadh  do 
Spiorad  mi  an  aghaidh  gach  buaireadh  chum 's  gun 
toir  mi  buaidh,  agus  gum  buanaich  mi  ùmhal  dhuitse 
gu  bràth.  Ullaich  mi  fa  chomhair  fulangais,  bàis, 
agus  breitheanais,  chum 's  an  uair  is  eiginn  domh  an 
saoghal  peacach  so  fhàgail,  gum  faod  mi  mo  Spiorad 
a  thoirt  suas  le  gàirdeachas,  ann  an  lamhaibh  dileas 
m'  Fhir-shaoraidh  chaoimh:  agus  chum  's  nach 
àireamhar  mi  le  luchd-aingidheachd,  a  bhàsaicheas 

ami  am  meadhon  am  peacaidh  neo-lughta,  agus  a 
thriallas  chum  dòrainn  shiorruidh :  ach  gum  bi  mi 
ann  an  Criosd  leis  a  cheartas  a  tba  o  Dhia  trid 
creidimh  ;  agus  gun  ruig  mi  air  ais-eirigh  nam  fir- 
can  :  chum  's  gum  brosnaich  cuimhn'  a  pheacaidh 
agus  na  dòrainn  o'n  do  shaor  thu  mi,  mo  shior-chliu 
dhuitse  mo  Chruthai-fhear,  m'  Fhear-saoraidh  agus 
m'  Fhear-n aom h achai d h . 

O  !  gu'n  gairmeadh  agus  gu  'n  iompaicheadh  tu 
cinnich  thruagh  an  iodhail-aoraidh  agus  an  neo- 
chreidimh;  agus  lionmhoireachd  luchd-fuar-chràbh- 
uidh  an-diadhaidh,  aig  am  bheil  an  t'  ainm  criosduidh, 
gun  fhirinn,  gun  chumhachd,  agus  gun  bheatha  an  t' 
soisgeil.  O  !  cuir  amach  luchd-saothaireach  chum  t* 
fhogharaidh,  agus  na  bacadh  an  diabhol  iad.  Soirbh- 
ich  le  soisgeul,  agus  le  rioghachd  do  Mhic,  chum 's 
gu'n  iompaichear  t'uile  pheacaich  a  t'  ionnsuidh,  agus 
gum  bi  an  talamh  so  ni 's  cosmhuile  ri  neamh ;  's  a 
chum  'n  uair  a  chruinnicheas  tu  sinn  uil'  an  aori 
bhuidheann  fo  Chriosd,  gun  cuirear  as  do  leth,  le 
gràdh  agus  le  gàirdeachas  iomlan,  rioghachd,  cumh- 
achd  agus  glòir,  gu  suthainn  siorruidh.  Amen. 


Beachd-smuainteachadh  a  Pheacaich  a  fhuair 
motkachadh,  's  a  ilia  leige  dhetli  a  leith-sgeulan faoin 
am  fianuh  De. 

Is  bochd  gun  amhurus  an  staid  gus  an  d'thàinig  mi ! 
Pheacaich  mi ;  agus  ciod  a  their  mi  riutsa,  O  Fhir- 
coimhid  dhaoine.  Ciod  tha  chridhe  agam  a  ràdh  ? 
B'  amaideach  mi  bhi  ga  m'  mhealladh  fein  le  leith- 
sgeulaibh  faoine  mar  sin,  's  a  bhi  ann  am  barail  gun 
diongadh  iad  a  bheag  a' d'  lathair  chumhachdaichse  ; 
no  gu 'm  b'  urradh  dhomh  urrad 's  an  ainmeachadh 
ann !  ChaVeil  e  'n  comas  domh  dhànadas  a  ghabhail 
na  ni  e. — Tha  mi  a' m'  thosd  agus  fo  nàire.  Chuir- 
eadh,  mo  thruaighe,  as  de  m'  dhòchuis ;  agns  tha 
m'  auam  uilamh  gu  bàsachadh  cuideachd,  co  fada 's 
a 's  urrainn  an  am  neo-bhàsmhor  bàsachadh  :  Agus 

clia  mìiòr  nach  b'  fhearr  learn  a  radii,  O  nach  glan 
bhàsaiclieadli  e  !  Tlia  mi  gun  amharus  a  m'  chiont- 
acli  'an  laimli  aig  ceartas,  air  mo  dhi-arniachadh  o 
na  h-airm  as  an  robli  m'earbsa.  Clia  dean  cealg- 
oireachd  ach  brosnuchadh  a  chuir  ri  brosnucliadh. 
Uirae  sin  aidichidli  mi  e  gu  saor  soilleir.  Rinn  mi 
direach  mar  g'  am  biodh  fiughair  agam  gu  'hi  b' 
ionann  do  Dhia  a 's  domh  fein  :  Ach  thuirt  e,  bheir 
mi  achnihasan  duifc :  Cuiridh  mi  do  pheacaidh  'an 
òrdugh  fa  chomhair  do  shul ;  cuiridh  mi  an  òrdugh 
catlia  iad.  Tlia  iad  ga  m'  eliuairteacliadli  air  clior 's 
nach  'eil  seol  dol  as  agam !  Och  m'  anam,  rinn  iad 
mar  gu'm  b'  ann,  priosanacli  dliiot ;  agus  tha  iad  gad' 
thoirt  chum  c a i t Ii i r-b li re i thean ais  Dhe. 

'S  eiginn  duit  thu  fein  a  nochda  na  làthair  !  'S 
eiginn  duitambreitlieamh  eagallach  siorruidhfhaicinn, 
a  sgrudas  na  h-àirnean  ;  agus  nach  iarr  aon  dearbhadh 
eile,  oir  bha  e  fein  fianuiseach  air  t-uile  cheannairc. 
Is  eiginn  duit  f  haicinn,  O  anam,  'na  shuidh  gu  breith 
a  thoirt  ort :  Agus  ma  bhios  e  teann  ann  an  comhar- 
rachadh  aingidheachd,  cionnas  a  fhreagras  tu  e  aon 
uair  a  's  a  mhile !  Agus  mar  .urrainn  duit  a 
fhreagairt,  clod  a  chainnt  a  labhras  easan  riut !  A 
Thighearna,  a  reir 's  mar  tha  chùis,  cha'n  ion  domh 
dòchas  a  bhi  agam  ri  aon  ni  ach  ri  bin  air  mo  dhite. 
Agus  ciod  an  dite  a  ta  ann?  Leig  learn  smuaineach 
air  ?  Leig  dhomh  mo  bhinn  a  leughadh  m'  an  toirear 
a  mach  i  air  doigh  nach  gabh  i  caochladh  ?  Tlia  fios 
agam,  gu  blieil  i  sios  na  f  hocal ;  agus  tha  fios  agam 
gur  h-ann  o  rim  gràsmhor  a  tha  e  teachd.  Tha  mi 
fiosrach,  gu  'm  bu  mhath  leis  eagal  a  chuir  orm, 
chum  nach  rachadh  mo  sgrios.  Labhair  rium,  uime 
sin,  O  Dhe,  am  feadh  nach  i  so  an  uair  ma  dheireadh 
a  labhras  tu,  agus  nach  èisd  thu  tuille  riumsa. 
Labhair  air  mhodh  eifeachdach  a  chuir  geilt  orm, 
ach  gun  mo  chuir  gu  tur  an  eadòchas.  Agus  biodh 
t-f  hocal,  ge  b'e  sam  bith  goirt  oibreachadli,  beo,  agus 
cumhachdach,  agus  ni's  gèire  na  claidheamh  dà 
fhaobhair  air  bitl).  Na  bitheam  ait*  m'  fhàgail  a' m' 
chobhartach  boclid  dhoibhsan  a  dheanadh  fàisneachd 
dhomh  air  nithe  mine,  gus  am  bi  ini  air  mo  ghlasadli 
E  2 

suas  fo  fheirg,  agus  a'  mothachadh  do  cheartais  a 
troi-lot  m'  anama,  agus  nimh  do  shaighdean  ag  òl 
suas  m'  uile  spioraid. 

M'an  gabh  mi  lan-bheachd  air  a  chùis,  tha  mi 
fiosrach  gur  ni  eagallach  tuiteam  an  lamhaibh  an  De 
blieo.  O  Dhe  bheo,  'an  aon  seadh  tha  mi  cheana 
air  tuiteam  a'  d'  lamhuibh.  Tha  mi  gu  ceart- 
bhreitheach  buailteaeh  do  d'  chorruich  ;  agus  ge  b'e 
breth  a  thig  orm  a  mach  o'  d'  làtbairse,  's  eiginn 
domh  mi  fein  f  hàgail  ciontach  agus  thus'  a  mheas 
cothromach.  Cha  'n  eil  e  comasach  buntainn  rium 
ni 's  cruaidhe  na  tlioill  mo  pheacaidh.  Agus  ge  b'e 
sam  bith  co  searbh  sa  bhios  cuach  na  ball-chrith  sin, 
a  dh'  òrduicheas  tu  dhomh,  tha  mi  ga  m'  mheas  fein 
toilltinneach  air  a  deasguinean  f  hàsgadh  gu  buileach. 
Amen. 


Smauainte  a  pheacaich,  a  tha  gabhail  eagail  a  bhi 
caillte. 

Is  duine  truagh  mi !  Ciod  a  ni  mi  ?  no,  co  ionn- 
suidh  theicheas  mi  ?  Tha  mi  air  mo  thomhas  air  a 
mheidh,  agus  fhuaradh  gann  mi.  'Si  so  mo  bhreith  : 
a  bhinn  ris  an  ion  fiughair  a  bhi  agam  o  bheul 
Chriosd  fein ;  o  bheul  na  ti  sin  a  chaidh  gu  bàs 
chum  daoine  shaoradh  agus  a  thearnadh.  Binn 
eagallach !  agus  ni  's  ro-uamhasaiche  'n  uair  a 
bheirear  fainear  i  san  t-seadh  sin  !  Co  ris  a  sheallas 
mi  chum  mo  shaoradh  uaipe  ?  Co  ris  a  ghlaodhas 
mi  ?  An  abair  mi  ris  na  creagan  tuiteam  orm,  agus 
ris  na  sleibhtean,  iad  ga  m'  fholach  ?  Ciod  am 
feum  a  dheanadh  sin  domh?  Ge  d'  a  bhithinn  air 
mo  shlugadh  suas  fo  Chreagan  agus  Shleibhtean, 
cha  b'  urrainn  doibh  m'  fholach  o  bheachd  a  shul- 
san ,  agus  ruigeadh  a  Famh  orm  an  sin  co  rèi- 
bheirteach 's  an  aon  àit'  eile. 

Is  duine  ro  thruagh  mi  gun  amharus  !  Och  b' 
f  hearr  nach  d'  rugadh  riamh  mi !  Och  b'  f  hearr 
nach  robh  eolas  riamh  agam  air  buaidh  agus  sochair 

an  nàduir  riascmda !  Sochair  chruaidh-fhortanach 
da  rireadh,  a  tha  ga  m'  fhàgail  buailteach  do  dhite 
agus  do  chorruich  !  B'  fhearr  nach  d'  fhuair  mi 
riarah  eòlas  air  toil  De,  seacli  'an  diaigh  dhorah 
fhaotuinn  a  chuir  an  neo-shuim  agus  ciontacliadhna 
aghaidh !  B'  fhearr  learn  gu'm  bithinn  an  dlu- 
dhaimh  ris  an  aon  is  suarraiche  de  'n  chinne-daoine, 
riusan  is  tinne  air  nàdur  nam  brùidean,  seach  mo 
chrannchur  a  bhi  agam  ami  an  talamli  soluis,  am 
measg  a  choilion  soilleireachd  air  riason.  agus  am 
measg  a  choilion  eolas  air  diadhaclid  cuideaclid  ! 
agus  gaeh  sochair  dhiubh  so  a  mhi-ghnàthachadh 
chum  mo  leir-sgrios  siorruidh  anntromachadh  !  Och 
b'  fhearr  gun  tugadh  Dia  air  falbh  an  t-anam  rias- 
on da  so  !  Ach  mo  thruaighe,  mairidh  e  beo  gu 
claoidh  a  bhàis  shiorruidh  a  mhothachadh.  C  ar  son 
a  bhlais  mi  a  choilion  sochair  o 'm  Chruth'aigh'ear, 
gu  deasguinean  a  chorruich  fhàsgadh  a  mach  air  a 
cheann  ma  dheireadh.  C  ar  son  a  fhuair  mi  eolas 
air  solas  cuideachda,  agus  air  comhluadar  chàirdean, 
chum  am  malairt  air  son  cuideachda  dheamhan  agus 
spiorada  malluichte  ann  an  Tophet  ?  Och  mo 
thruaighe,  co  is  urrainn  comhnuidh  a  ghabhail  leo 
'an  lasraichibh  millteach  ?  Co  is  urrainn  luidheadh 
sios  leo  'an  teine  siorruidh  ? 

Ach  co  a  th'  agam  r'a  choireachadh  arson  so  uile, 
ach  mi  fein  ?  Co  air  is  urrainn  mi  a  choir  'a  chuir, 
ach  air  m'  amaideachd  cheann-laidir  choirbte  fein  ? 
Mo  thruaigh,  co  air  a  dh'  fhaodar  coire  an  iomlain 
do'n  leir-sgrios  uabhasach  so  a  chuir,  ach  air  an  aon 
aobhar  mhallui elite,  air  dhomh  reachd  Dhe  a  bhris- 
eadh,  gun  do  chuir  mi  cùl  r'a  shoisgeul  cuideachd  ? 

Gidheadh  dean  foighidinn,  O  m'  anam,  am  meadh- 
on  nan  gearan  dòlasach  sin.  Am  faod  mi  a  ràdh, 
gun  do  chuir  mi  tur  chùl  ris  an  t-soisgeul  ?  Nach 
"eil  mi  an  diugh  fo  'n  f'huaim  aige  ?  Cha  tainig  a 
bhinn  amach  a' m'  aghaidh  fhathast  air  dhoigh  's 
nach  fhaodar  a  h-atharrachadh.  Troimh  an  duibhre 
choimhich  so,  tha  aon  fhairleus  dochuis  a'  briseadh 
a  stigh,  agus  cha  'n  'eil  e  eacomasach  dhomh  fhathast, 
a  bhi  air  mo  shaoradh. 

Is  sòlasach  an  smuain  e !  Dean  gàirdeachas  air 
a  shon,  O  m'  anam,  ge  d'  is  ann  le  ball-chrith ;  agus 
pill  ga  grad  ris  an  Dia  sin,  ge  d'  a  cliaidh  a 
bhrosnuchadh  le  deich  mile  cionta,  nach  do  mhion- 
naich  fhathast  na  fheirg,  nach  ceadaichte  dhomh 
tuille  co-chomunn  a  chumail  ris,  no  nach  rachainn  a 
steach  d  a  stmaimhneas. 

Tha  mi  nis,  O  Thighearna  bheannuichte,  ga  m' 
shleuchdadh  sios  san  duslach  a' d'  fhianuis.  Tha  mi 
'g  aideachadh  bhi  m'  chreutair  truagh  fo  bhinne. 
Ach 's  ionann  cainnt  domh's  do  'n  cbis-mhaor  iriosal, 
a  Dhia  dean  trocair  ormsa,  ta  m'  pheacach.  Tha 
càileiginn  do  bheachd  neo-iomlan  agam  air  slighe 
troimh  'n  comasach  dhomh  dol  as.  O  Dhe,  ciod 
air  bith  i  an  t-slighe  sin,  nochd  dhomh  i,  guidheam 
ort?  Comharraich  a  mach  i  co  soilleir  's  nach 
urrainn  domh  dol  am  mearachd  oirre  !  Agus  O 
dean  mo  chridhe  toileach  gabhail  rithe,  ge  b  e  sam 
bith  iriosal  no  cràiteach  a  bhitheas  e  ? 

Gu  cinn teach,  O  Dhe,  tha  moran  agam  r'a  f  hogh- 
lum  ;  ach  bi  thusa  a' d'  oid-ionnsuich  dhomh?  Cuir 
stad  c'  ar  tamuill  bhig  air  do  laimh  a  tha  togta  suas ; 
agus  cuir  dàil  sa  bhuille,  air  son  do  chaomh  iochd 
neo-chriochnach,  gus  an  rannsuich  mi  cionnas  a  dh' 
f  haodas  mi  gu  h-iomlan  a  sheachnadh  ?  Amen. 


Tuireadh  a  pheacaich,  san  staid  thruagh  so. 

Mo  thruaigh  is  dòlasach,  neo-shòlasach  mo  staid  ! 
Is  duine  truagh  mi  a  thug  mi  f  hein  a  chum  na  h- 
inbhe  so  !  Is  duine  truagh,  bochd,  truaillidh,  trèigte 
mi !  C  ait  am  bheil  m'  àrdan,  agus  uabhar  mo 
chridhe?  c'ait  am  bheil  na  diathan  brèige  d'  an  d' 
thug  mi  gràdh  agus  seirbhis,  an  diaigh  an  do  ghluais 
agus  a  dh'  iarr  mi,  am  feadh  a  bha  mi  a'  cuir  mo 
chiontaidh  an  aghaidh  neamh  an  lionmhoireachd  ? 
Am  bheil  cridhe  sam  bith  ann  a  ghabhas  truas  diom  ? 
Am  bheil  aon  lamh  ann  gu  m'  shaoradh  ?  Gabhaibh 

truas  rium ;  gabhaibh  truas  rium,  O  mo  chàirde,  oir 
bhuin  lamb  Dhe  rium ;  ghlac  i  mi ;  tha  mi  ga  fair- 
achduinn  ga  m'  ro-tbeannadh !  agus  ciod  a  ni  mi  ? 
theagamh,  gu  bheil  truas  aca  dbiom;  ach  mo 
thruaigh,  cia  faun  an  iocbd  ?  Ma  tba  cobhair  an 
aon  ni  an  cumhachd  nàduir,  innsibh  dhomh  c'ait  am 
faigbear  e !  Combarraicbibb  a  mach  dhomh  e ; 
seòluibb  mi  da  ionnsuidh;  no  b'  fhearr  learn,  fo 
nàire  agus  ioghnadh  mar  tha  mi,  gun  glacadb  sibh 
air  laimb  mi,  is  mo  thoirt  da  ionnsuidh. 

O  sibhs'  a  mbinisteiribb  an  Tighearna,  d'  an 
dreucbd  a  bhi  toirt  co-fhurtachd  do  anamaibh 
triobluideach,  gabhaibh  truas  diom  !  'S  eagal  learn 
gur  mac-sambuil  mi  do  ioma  neach  truagb  eile, 
aig  a  bheil  co-fheum  air  bhur  còmhnadb.  Leigibh 
dhibh  gach  cùram  eile,  chum  cùram  a  ghabhail  do 
m'  anamsa,  a  tha,  mar  gum  b'ann,  a'  call  fhola 
gu  bàs,  (ma  dh'  fhaodar  sin  a  ràdh)  am  feadh, 
tlieagamh,  is  gann  a  sheallas  sibh  orm ;  no  sùil 
f  haoin  a  thoirt  orm,  's  a  gabhail  seacbad  taobh  eile 
na  slighe.  Gidheadh  mo  thruaighe,  ann  an  staid 
mar  tba  rnise,  ciod  a  dhiongadh  bhur  saothair,  mar 
bi  aic  ach  i  fein.  Mar  dean  an  Tighearna  cobhair 
orm,  cionnas  is  urrainn  duibhs'  a  dheanamh  ? 

O  !  Dhe  spiorad  gach  uile  fheola,  tba  mi  togail 
suas  mo  shùl  riut,  's  ag  èigheach  riut,  mar  a  broinn 
na  h-uaighe.  Tha  mi  air  a  chuid  is  lugha,  ag 
èigbeach  riut  o  bruaich.  Gidheadh  am  feadh  a  ta 
mi  am  shineadh  mar  so  a'd  fhiauuis  'san  teinn  ro- 
mhòr  so,  tha  fios  agam  gur  h-urrainn  do  neart  Uile- 
chumbachdach  agus  do  ghràs  gun  tomhas  doigh 
f  haotainn  a  mach  air  mo  thearnadh. 

Is  ann  ortsa  is  mò  a  rinn  mi  de  dhochair,  agus 
an  diaigh  sin  uile,  's  ann  a  mhàin  uaitse  tha  fiugb- 
air  agam  ri  cobhair.  A'  t'  aghaidh,  a'  t'  agbaidh 
fein  a  mhàin  pheacaich  mi,  agus  rinn  mi  olc  a'  d' 
shealladh,  air  chor 's  gu'm  fìreanaichear  thusa  'nuair 
a  labbras  tu,  gu'm  bi  thu  glan  'n  uair  a  bheir  thu 
breth,  ge  d'  a  dh'  òrduicheadh  tu  mi  air  an  àm  so 
gu  truaigh  bhith-bhuan.  A's  gidheadh  tha  mi 
mothachadh  ni-eiginn  a  tha  gu  diomhair  ga  m'  tharr- 

Tliiig  à'  t'  ionnsuidh,  mar  gum  faighinn  fuasgladii 
an  sin,  far  an  do  tlioill  mi  an  leir-sgrios  a  b'  ann- 
truime.  A  Dhe  bheannuichte,  thug  mi  sgrios  orm 
fein  ;  ach 's  ann  annadsa  a  ta  mo  chobhair,  ma  tha 
cobhair  sam  bith  r'a  f  haotuinn. 

Tha  fios  agam  nach  eil  am  bitheantas  do  sligh- 
eansa  mar  ar  slighean-ne,  no  do  smuainte-se  mar 
ar  smuainte-ne;  ach  gu  bheil  iad  co  an-àrd  os  an 
cionn  's  a  tha  na  neamha  os  cionn  na  talmhainn. 
Air  an  aobhar  sin  dean  tròcair  orm,  O  Dhe,  a  reir 
lionmhoireachd  do  chaomh  thròcairean  !  Ocli  comh- 
arraich  a  mach  an  t-slighe  chum  a  bhaile  dhldein ! 
Och  treoruich  mi  san  t-slighe  shiorruidh !  Tha  fios 
agam  gur  e  do  shoisgeul  an  t-aon  fhuasgladh:  O 
teaguisg  do  d'  òglaich  a  fhrithealadh  !  UJlaich  mo 
chridhe  chum  gabhail  ris  !  agus  na  ceaduich  do'n 
mhiosguinn  sin  a  tha  ann  am  nàdur,  mar  is  trie  a 
thachair,  an  ìocshlaint  àghmhor  sin  a  thionnda  gu 
nimh !  Amen, 


Smuaihte  apheacaich  mu  ait-theaehdoireachd  na 
slainte. 

O  M'  AN  AM,  cia  iongantach  an  teachdoireachd  a 
fhuair  thu  an  diugh !  'S  minic  a  chuala  mi  roimh 
i;  agus  tha  mi  co  cleachdta  r'a  cluinntinn,  is  nach 
'eil  mi  co  mothachail  air  an  ioghnadh.  Ach  O  in' 
anam  thoir  fainear,  ciod  a  chuala  tu ;  agus  abair, 
mar  is  math  a  dh'fhaodar  a  ràdh,  gu  bheil  ainm  ar 
Slanuighear,  leis  an  teachdoireachd,  Iongantach, 
Comhairliche,  an  uair  a  tha  e  nochda  dhuit  gràdh 
co  iongantach,  agus  a'  tairgse  dhuit  an  leithid  de 
chomhairlean  sith? 

A  Shlauuighear  bheannuichte,  am  bheil  a  chùis 
da  rireadh  mar  so !  Nach  e  h-ann  innleachd  inn- 
tinn  dhaoine  ?  Gu  cinnteach  cha  'n  e !  Ciod  an 
inntinn  duine  a  b'  urrainn  a  dhealbh  no  a  smuaint- 
eachadh  ?  Am  bheil  e  dearbh-chinnteach,  gun  d' 
fhàg  thusa  greadhnachas  agus  aoibhneas  an  t-saogh^ 

ail  neamliuidh,  thaobh  iochd  do  m'  leithidse  de 
dhuine  truagh  ?  Och  ge  nach  deanadh  tu  ach  amh- 
arc  a  nuas  ormsa,  o  àirde  do  mhòrachd  agus  do 
shonuis,  agus  teachdoireaclid  ghràsmhor  a  chum  mo 
sheòladh,  a  chuir  leis  an  aon  bu  lugha  de  d'  sheirbh- 
eisicb,  b'  iomcbuidb  a  tbigeadh  e  dhomh  mi  fein 
irioslachadli  sios  le  ioghriadb  taingeil,  agus  cosan  na 
ti  a  dh'  f  boillsich  an  t-Slainte  so  a  phògadh.  Ach  an 
d'  aontaich  thu  gu'm  bu  tu  fein  an  teachdoire !  Bu 
mhòr  a  chùis  sin,  ge  nach  deanadh  tu  ach  aon  uair 
fhoillseacbadh,  agus  grad  philleadh  air  t-ais  chum 
na  righ-chaithreach  o'n  tug  do  chaomh  iochd  a  nuas 
thu !  Ach  cha  'n  e  so  an  t-iomlan  do  bhuaidh  do 
ghràis  ainmeil.  Cha  'n  e  a  mhàin  gun  do  cho- 
aontaich  thu  teaclid  a  nuas  air  thalamh,  ach  bhuan- 
aich  thu  ann  car  ioma  bliadhna,  agus  fa  dheire  dh' 
aontaich  thu  dol  gu  has,  le  bhi  air  do  thogail  suas 
air  a  chrann-cheusaidh  mar  chiontach,  an  diaigh 
dhuit  tàir  agus  an-iochd  fhulang,  a  dh'  fhaodadh 
cràdh  a  chuir  air  mo  chridhse  bhi  smaoineachadh 
air.  Agus  mar  so  thug  thu  dioladh  do  cheartas 
De,  agus  shaor  thu  mi  do  Dhia  le  t-fhuil  fein. 

Ciod  a  their  mi  ?  A  Thighearna,  tha  mi  creid- 
sinn,  cuidich  thusa  le  m'  mhi-chreidimh !  Tha  e 
cuir  creidimh  ga  dùlan,  a  chreidsinn,  na  tha  dol 
th'ar  inntinn  a  smaoineachadh.  Gu  ma  beannuichte 
gu  siorruidh  gu'n  robh  t-ainm,  O  Athair  nan  uile 
thròcair,  gun  do  dhealbh  thu  an  t-innleachd !  buidh- 
eachas  siorruidh  gun  robh  do'n  Uan  a  chuireadh  gu 
bàs,  agus  do'n  fhreasdal  chàirdeil  sin  a  chuir  do 
m'  ionnsuidh  focal  na  slainte !  Och  deonaich  air 
son  deich  mile  saoghal,  nach  gabh  mi  ri  gràs  De 
an  diomhanas  !  O  sparr  an  soisgeul  so  air  m'  anam, 
gus  am  bi  fheart  slainteil  air  a  sgaoileadh  air  gach 
ceudfath !  Na  biodh  e  amhàin  air  a  chluinhtinn 
agus  air  aidmheil,  ach  air  fhaireachduinn !  Dean 
do  chumbachd  fein  deth  chum  mo  shlainte  shiorr- 
uidh ;  agus  brosnuich  mi  a  chum  an  taing  chaomh- 
ail  iriosail  sin,  chum  an  end  thogarraich  do-sgith- 
eachaidh  sin  a  chum  do  sheirbhis,  a  tha  iomchuidh 

air  neach  d'  an  deachaidh  na  h-urrad  a  mhaitheadh, 
agus  air  a  shamhuil  sin  do  chùmhnanta  ! 

Tha  mi  mothachadli  fonn  ait  ann  am  chridhe,  am 
feadh  a  tha  'n  sgeul  sin  a'  deanamh  fuaim  a'  m' 
ehluasaibli :  Acli  O  deonaich  nach  bi  so,  ris  am  bu 
mliiann  learn  m'  aoibhneas  criosduidh  a  ràdh,  mar 
an  t-aiteas  amaideacli  sin  leis  an  robh  mi  co  ea- 
cèillidh  f'o  dhruidheachd,  cosmhuil  ri  fuaim  droigh- 
nicli  fo  phoit !  O  teagaisg  dhomh  am  beannuchadli 
àghmhor  so  a  dheanamh  cinnteach,  an  dòchas 
glòrmhor  so,  air  an  doigh  a  dh'  òrduich  thu !  agus 
coimhead  mi  o  aoibhneas  nàduir,  a  ghabhail  an 
riochd  a  clio-aontacliadh  gràis  sin,  a  tha  gabhail  ris, 
agus  a  deanamh  an  t-saorsa  cinnteach !  Amen. 


Am  peacach  a1  smuaineachadh  air  feumalachd  gabhail 
ris  an  innleachd  Shlainte  so. 

Smuaintich,  O  m'  anam,  ciod  am  freagradh  a  bheir 
thu "  da  shamhuil  sin  do  thairgse !  Gu  cinnteach 
nan  labhruinn  a  cheud  ni  a  sheoladh  an  cridhe 
truaillidh  agus  aingidh  so,  se  bhiodh  ann,  gur 
cruaidh  a  chainnt  so,  agus  co  a  dh'  fhaodas  èis- 
deachd  rithe !  gu  bhi  mar  so  air  m*  irioslachadh, 
air  mo  chiosnachadh,  agus  air  mo  striochda !  a  samh- 
uil  sin  do  chuing  a  ghabhail  orm,  agus  a  giulan  co 
fad  's  a's  beo  mi !  Gach  ana-miann  taitneach  a 
leige  dhiom  ge  d'  a  bhiodh  e  co  ionmhuinn  learn 
ri  suil  na  lamh  dheas  !  Cha'n  e  a  mhàin  mo  bheatha 
a  striochda  do  thoil  neach  eile,  ach  mar  an  ceudna 
mo  chridhe  !  eadhon  maighstir  a  bhi  air  mo  chridhe, 
a  srnachduicheas  mòran  da  thograidh  mhiannach, 
agus  an  stiùradh  an  sruth  chlais  eile  !  Maighstir  a 
tha  'g  radh,  an  crann-ceusaidh  a  thogail  agus  easan 
a  leantuinri !  Gu  aire  shònruicht  a  thoirt  mo 
bheatha  a  chaithe  gu  diadhaidh  stuama,  gu  h-ion- 
raic  agus  firinneach ;  gun  clealuchadh  riu  sin  air  aon 

chor,  a  dli'  aon  bliuaireadli  gan  tigeadh  a'  mr  rathad, 
no  air  son  aon  bhuannachd,  na  gu  olc  a  sheachnadh, 
no  eadhon  gu  m'  bheatlia  fein  a  chaomhnadh:  ach 
nan  gairmeadh  am  freasdal  da  ionnsuidh  sin  mi, 
mi  fein  a  ghiulan  mar  gam  b'  fhuatbach  learn 
eadhon  mo  bheatlia  fein  !  A  Thighearna,  tha  so 
cruaidh  air  fuil  agus  feoil !  's  gidheadh  tha  mi 
mothachadh  gu  bheil  aon  ni  eile  is  cruaidhe  na  so. 

Leis  gacli  faicill  agus  striochda  dhiubh  sin,  bhiodh 
e  na  chàileiginn  de  shòlas  le  uaill  mo  nàduir, 
nam  faodainn  gu  diomhair  a  smaoineachadh  gum 
bu  mhi  mo  shlanuighear  fein ;  gun  do  chuir  mo 
ghliocas  agus  mo  rùn-suidhichte  fein,  cuibhrichean 
an  nàmbuid  fasgaoil;  agus  gun  tug  mi  an  luach 
leis  an  deachaidh  mo  shaoradh  a  cheannach,  a  mach 
as  m'  ionmhasaibh  fein.  Ach  an  eiginn  domli  luidhe 
sios  an  làthair  neach  eile  mar  chiontaeh  dite-te,  mar 
neacli  fann  gun  chobhair?  Agus  an  eiginn  do'n 
chomain  abhi  air  a  meudachadh,agusa  chuid  de'nchliu 
a  bhi  aig  eadar  mheadhonair  cuideachd?  An  eig- 
inn domli  bhi  air  mo  riisgadh  as  m'  f  hireantachd  fein, 
agus  a  bhi  mar  so  co-ionann  ris  an  duine  is  suarr- 
aiche?  Seasamh  aig  caitliir  a  bhreitheanais  a 
measg  nan  ciontach  is  mò,  a'g  aideachadh  mar  ni 
iadsan,  a  bhi  ciontach,  agus  ag  iarruidh  saoradh  air 
a  cheart  dòigh  air  an  d'fhuair  iadsan  e  ? 

Cha Veil  a  chridhe  agarn  as  an  aodann  a  ràdh,  gu 
bheil  an  dòigh  so  mi-reusanda.  Tha  mo  choguis  a' 
togail  fìanuis  a'  m*  aghaidh,  gun  do  pheacaich  mi, 
's  nach  faod  mi  bhi  air  m'  fhireanachadh  am  fianuis 
De,  mar  dhuine  neo-chiontach  agus  ùmhail.  Tha 
mo  choguis  ag  innseadh  dhomli,  gu  bheil  gach  ni 
dhiubh  sin  feumail :  Gur  iomchuidh  do  pheacach  air 
a  dhite  e  fein  irioslachadh  air  a  ghlùinibh  :  Gur 
coir  do  fhear  ar-amach  glacta  airm  a  cheannairc  a 
liuthairt,  agus  e  fein  a  striochda  an  làthair  a  righ, 
ma  tha  fiuthair  aige  r'a  bheatlia  fhaotuinn.  Seadh 
tha  mo  reusan,  co  math  ri  m'  choguis  ag  innseadh 
<lhomh,  gu  bheil  e  iomchuidh  agus  feumail,  ma 
bhios  mi  idir  air  mo  shaoradh,  gum  bi  mi  air  mo 
shaoradh  o  chumhachd  agus  o  spèis  do'n  pheaeadh, 

co  math  agus  o  a  dhiteadh;  agus  ma  dheonaichca  > 
tròcair  àrd-uachdranaicli  dhomii  beatha  nuadh,  an 
diaigh  dhomii  bàs  siorruidh  a  thoilltirin,  gu  bheil  e 
ro-iomcliuidh,  gun  striòchdainn  mi  fein  do  Dhia, 
mar  neach  a  ta  beo  o  na  marbhaibh.  Ach,  O  is 
duine  truagh  mi !  tha  mi  mothachadli  lagh  a'  m' 
bhallaibh  a  cogadh  an  aghaidli  lagha  m'  iimtinn,  a 
tha  cuir  an  aghaidh  geur-mhothachadh  mo  riasuin 
agus  mo  choguis.  Cò  a  shaoras  mi  o'n  daorsa  so  ? 
Cò  a  bheir  orm  an  ni  sin  a  dheanamh  ?  O  Thigh- 
earna,  ceannsuich  mo  chridhe,  agus  na  ceaduich  dha 
bhi  air  a  chlaonadh  co  mòr  gu  aon  doigh,  an  uair  a 
b'  àill  le  ceudfaithean  luach'or  m'  inntinn  aomadh 
rathad  eile !  ceannsuich  gach  togradh  truaillidh  o'n 
leth  a  stigh,  chum  gu'in  bi  e  na  aoibhneas  learn  a 
bhi  mar  so  air  mo  riaghladh  agus  air  mo  bhacadh  ! 
Gu  h-àraìdh,  ceannsuich  m'  uaill,  an  truailli'eachd 
àrd-thighearnail  sin,  a  tha  co  mi-iomchuidh  air 
duine  truagh  a  tha  fo  bhinne ;  chum  gun  deanar 
innleachd  so  do  shlainte  taitneach  dhomii,  a  rèir  an 
tomhais  irioslachd  a  tha  na  co-chuideachd  !  Tha 
mi  faireachduinn  togradh  agam  gu  fuireach  ann  an 
Sodom :  ach  O  deonaich  a  bhi  tròcaireach  dhomh, 
agus  mo  spionadh  as,  m'  an  tuit  doinionn  do 
dhioghaìtais  loisgich,  o  nach  bi  seol  sam  bith  tuille 
gu  dol  as !  Amen. 


Am  Peacach  a  geilleadh  do  na  h-earailibh  sin,  agus 
a  nochdadh  gu  bheil  e  toileach  gabhail  ri  Slainte 
trid  Iosa  Criosd. 

A  thighearna  bheannuichte,  's  leòir  e  !  is  tuille 's 
a  chòir  e  !  Gu  cinnteach  cha  ruigear  a  leas  a  choi- 
lion  earail,  gu  impidh  a  chuir  orm  chum  bhi  sonadb, 
gu  thoirt  orm  gabhail  ri  maitheanas  am'  pheac- 
aibh,  ri  beatha,  agus  ri  gloir  shiorruidh.  A  Shlan- 
uighear  iochdmhoir,  tha  m'  anam  air  a  cheannsuch- 
adh;  ionnus  gu  bheil  dòchas  agam,  gur  e  cainnt 

do  bhròinse,  cainnt  m'  aithreachais-se,  agus  gu  'm 
faod  mi  a  ràdh,  gu  bheil  mo  chridhe  mar  chèir  air 
leaghadh  am  meadhon  mo  chuim. 

O  Fhir-shaoruidh  ghràsmhoir  !  Rinn  mi  cheana 
dearmad  ort  tuille  's  fada.  'S  minic  a  rinn  mi 
dochoir  ort ;  a  cheus  mi  as  ùr  thu  le  m'  chionta  agus 
le  m'  chion  aitlireacliais,  mar  gu  'n  gabhainn  tlachd 
do  chuir  gu  nàire  fhollaisich.  Ach  tha  mo  chridhe 
a  nis  a  gèilleadh  dhuit,  le  striochda  iriosal  neo- 
chealgach.  Cha'n'eil  mi  'g  iarruidh  cùmhnant  air 
bith  a  dheanamh  riut  ach  iad  so — gu  'm  bi  mi  gu 
h-iomlan  leatsa.  Tha  mi  deonach  gun  aontaich  thu 
do  thoileachadh  a  dheanamh  rium  na  leigeas  domh 
do  thoil  a  thuigsinn.  Teagaisg  dhomh,  O  Thigh- 
earna,  ciod  is  àill  leat  mi  a  dheanamh.  Oir  tha  toil 
agam  fhogldum,  chum  gun  gnàthaich  mi  e.  Ma 
bhios  tuille  ann  na  's  urrainn  do  m'  chumhachc! 
lags'  a  chuir  an  gniomh,  tha  dòchas  agam  gun  toil- 
thu  am  barrachd  neart  domh;  agus  trid  an  neirt  sin 
bheir  mi  seirbhis  duit.  Och  gabh  ri  anam,  a  rinn 
thu  deonach  air  bhi  leat ! 

Cha'n'eil  e  feumail,  O  Shlanuighear  bheannuichte, 
tuille  earail  a  dheanamh  orm.  Ceaduich  dhomh 
teachd  a'  d'  ionnsuidh,  mar  pheacach  a  tha  ullamh 
gu  dol  am  mugha,  a  tha  fa  dheireadh  a'  faicinn, 
agus  a'  tuigsinn  nach  'eil  slainte  an  aon  neach  eile ! 
Ceadaich  dhomh  a  nis,  a  Thighearna,  teachd,  agus 
mi  fein  a  thilge  sios  aig  do  chosaibh,  mar  dhlbear- 
rach  gun  chobhair,  aig  nach  'eil  tlus  no  fasgadh  ach 
a'  d'  chaomh  iochd  bhàigheil !  Mar  neach  air  a 
ruagadh  le  dioghaltair  na  tola,  ag  iarruidh  gu  dùr~ 
achdach  gu  baile  na  didein. 

Tha  mi  a'  feitheamh  air  an  Tighearna,  tha  m' 
anam  a  feitheamh  ris;  agus  a' d'  fhocal  tha  mo  dhoigli 
chum  gun  gabhadh  tu  gu  grasmhor  rium.  Tha  m' 
anam  ag  earbsa  a'  d'  mhaitheas  agus  an  ro-gheall 
air.  Tha  mi  a  cliuthacha  na  foighidinn  a  ghiulain 
co  fada  learn ;  agus  a  ghràis  a  tha  nis  ga  m<  dhean- 
amh toileach  air  bhi  leatsa,  air  do  chumhnantaibSs 
fein.  Och  gleidh  an  cridhe  cealgach  so  dhuit  fein  ! 
Och  ceangail  riut  fein  mi  am  bannaibh  gràidh  nach 

gabh  sgaoileadh,  nach  urrainn  do  mhealltoireachd 
fola  agus  feola,  no  do  dhiomhanais  an  t-saoghail 
chealgaich  so,  no  idir  dian  earail  mo  cho-chompan- 
ach  pheacach,  mo  tharraing  air  m'  ais  uait  agus 
mo  chuir  fodha  an  ciont  agus  an  leir-sgrios  as  ùr : 
Bi  an  urras  air  t-òglach,  O  Thighearna,  chum 
maith ;  chum  gun  gleidh  mi  greim  daingean  diot, 
a  chum  na  beatha  maireannaich  ;  agus  fa-dheoidh 
am  bi  am  barrachd  fios  agam  trid  fein-fhiosrach- 
aidh  aoibhiun  agus  bhith-bhuain,  co  ro-iomlan  's  .a 
tha  thu  a  d'  Shlanuighear  !  Amen. 


Urnuigh  teaghlaich,  moch-thrà  agus  trà  feasgair. 

O  !  Dhe,  is  tus'  an  Spiorad  siorruidh,  neo-chrioch- 
nach,  agus  iomlan  ann  an  cumhachd,  ann  an  glio- 
cas  agus  am  maitheas ;  cha  'n  f  haic  rosga  bàsmhor, 
agus  cha  làn-tuig  eolas  cruthaichte  do  nàdur ;  tha  do 
làthaireachd  leinn  gach  àm  ;  is  leur  dhuit  diomhair- 
eachd  ar  n  anama ;  is  aithne  dhuit  ar  peacadh  agus  ar 
ii-uireasbhuidh !  ach  iarraidh  tu  ar  n-aidmheil  mar 
obair  ar  n-aithreachais,  agus  ar  n-iartas  mar  obair  ar 
mianna  agus  ar  n-earbsa  mhacanta !  Och  is  truagh 
nach  fearr  an  aithrigh  ar  n-anama  air  do  làthaireachd 
f  hior-ghlan,  agus  nach  'eil  sinn  ni 's  iomchuidh  air  an 
obair  mhòir  agus  naomha  so  !  O  !  thus  a  bheir  cuire 
tròcaireach  do  pheacachaibh  truagh  teachd  do  t' 
ionnsuidh  air  slighe  na  beatha  nuadh ;  na  coinnich 
sinn  annad  cheartas  mar  theine  lasrach,  ach  gabh 
ruinn  air  sgàth  ceartais  Mic  do  ghràidh,  oir  tha  ar 
muinghinn  na  shior-eadar-ghuidhe. 

Is  tusa  àrd-chruthai-f  hear  nan  uile  nithe :  dhealbh 
thu  sinn  a  rèir  t'  iomhaigh  fein,  chum  eolas  a 
ghabhail  ort,  gràdh  agus  ùmhlachd  a  thoirt  dhuit : 
ach  thruaill  am  peacadh  ar  cumhachdan  uile ;  chlaon 
e  uats  iad,  agus  o  "n  chrich  chum  an  do  chruthaich 

thu  sinn :  ghabhadh,  ghineadh,  agus  gbluais  sinn 
aim  am  peacadh,  ag  an-tromachadh  ar  gin-chionta 
agus  ar  truaighe.  Ged  a  bha  fios  againn  gum  bu 
tu  ar  sealbhadoir,  ghluais  sinn  mar  dhaoin  air  an 
comhairle  fein.  Ghairm  sinn  ortsa  mar  ar  Righ 
agus  ar  riaghlai-fhear,  ach  rinn  sinn  ceannairc  a' t' 
aghaidh  agus  thug  sinn  ùmhlachd  d'ar  n-an-toil 
f  heolmhoir  fein  :  is  fior-mhaitheas  agus  gradh  thu, 
is  tu  ùghhdar  gach  aon  ni  air  bith  a  tha  math  agus 
ion-mholta.  Agus  bu  chòir  d'ar  n  anamaibh  teas- 
gràdh  a  thoirt  duit  gu  deònach  ;  ach  tha  iad  ain- 
eolach  air  do  mhor-luach,  ag  iarraidh  sòlais  aim  an 
diomhanas  saoghalta,  agus  arm  an  sàsuchadh  ana- 
mianna  feolmhor.  Ghlac  an  saoghal  cealgach  so 
ar  gràdh*  ar  cùram,  agus  ar  smuainte,  ar  briathra, 
ar  n-aimsir  agus  ar  saothair,  mar  gu  'm  bu  shior- 
ionad-còmhnuidh  agus  oighreachd  bhith-bhuan  d'  ar 
n-anamaibh  e,  am  feadh  a  dhearmaid  sinn  ar  Dia,  agus 
ar  n-anama  nach  bàsaich.  Chuir  thu  ciocras  glòire 
shiorruidh  annainn,  ghlaodh  thu  ruinn  a  h-iarraidh, 
agus  ar  smuainte  a  thogail  suas  riut  fein  :  ach  ghluais 
sinn  mar  nach  creideamaid  t'  fhocal,  agus  rinn  sinn 
di-meas  air  gàirdeachas  neamhaidh  a  thairg  thu 
dhuinn,  agus  roighnich  sinn  solas  diom-buan  feol- 
mhor. Thug  sinn  aoradh  dhuit  gu  diomhanach,  agus 
umhlachd  dhuit  gu  fuar-chràbhach  le  'r  briathraibh 
amhàin.  Thug  sinn  t'  ainm  uabhasach  an  diomh- 
anas; agus  mhi-ghnàthaich  sinn  do  latha  naomha. 
Thug  sinn  eas-umhlachd  d'  ar  n-uachdranaibh,  agus 
dhearmaid  sinn  ar  n  iochdarain.  Bu  choir  dhuinn 
ar  teaghlaichean  a  riaghladh  mar  eaglais  naomh 
Dhe,  ach  bu  tighean  diomhanais,  saoghaltachd,  agus 
talachaidh  air  an  staid  iad.  Bha  ar  smuainte  cion- 
tach  an  diomhanas,  an  amaideachd,  an  amhluadh, 
am  mi-run,  agus  ann  an  an-miannaibh  neo-ghlan. 
Bha  ar  teanga  ciontach  ann  an  cainnt  amaidicb 
dhiomhain,  am  briathraibh  feargach,  an  ana-cainnt, 
an  còmhradh  truaillidh  mi-stuamadh,  an  cùl-chainnt 
air  daoin  eile,  agus  am  mòran  bhreug.  Cha  do 
ghràdhaich  sinn  ar  coimhearsnacli  mar  sinn  fein ; 
ni  mò  a  rinn  sinn  do  chàch  an  ni  b'  àill  leinn 

uatha :  acli  bha  sinn  uile  fein-spèiseil,  gu  h-uallach 
a'  miannachadh  nieas  mòr  agus  ard-inbh ;  gu  sannt- 
ach  ag  iarraidh  ar  leas,  agus  ar  sòlais  anamiann- 
ach  fein  ;  an  uair  a  gliabh  sinn  ro-bheagan  cùraim 
do  leas  corporra  agus  spioradail  dhaoin  eile.  Bha 
sinn  ro-mball  a  gbràdhachadh  ar  naimhde,  agus  mi- 
chridheil  a  thoirt  maitheanas  cionta  dhoibh.  Mhi- 
ghnàthaich  sinn  do  thiodhlaca,  mbi-bbuilicli  sinn  ar 
n-aimsir  luach-mhor  le  diomhanas,  is  ro-blieag  feum 
a  rinn  sinn  air  thalamh. 

Ge  do  sholair  do  thròcair  iongantacb  dhuinn  Fear- 
saoraidh,  agus  cungaidh  leigbis  ni  '»  leoir  ann-san  : 
agus  ge  d  a  thug  thu  dùbhlan  eolais  aingle  agus 
dhaoine,  ann  am  foillseachadh  iongantach  so  do 
gliocais  agus  do  ghràidh;  gidheadh,  fhuair  sinn 
tuisle  air  t'  f  hocal  le  'r  neo  chreidimh,  agus  dhear- 
maid  sinn  an  t'  slainte  mbòr  so  gu  neo-mhothach- 
ail.  Cia  neo-chùramach  a  chualadh  agus  a  leugh 
sinn  do  shoisgeul?  Nach  beag  a  chuir  gràdh  agus 
fulangas  ar  Slanuifhir  oirn?  Bheireamaid  buidh- 
eachas  do  neach  air  bith  a  bheireadh  dhuinn  tear- 
munn  no  saibhreis  saoghalta :  ach  cia  mi-bhuidh- 
each  a  bha  sinn  do  Chriosd  a  rinn  an  urrad  so,  a 
theasairginn  ar  n-anama  o  leir-sgrios  siorruidh  !  Mo 
thruaigh,  tha  ar  cridheacha  do-lùbaidh  agus  neo- 
irioslaichte,  a'  cuir  a  pheacaidh  agus  diom  cho'- 
thromaich  Dhe,  an  suarrachas,  agus  coma  mu 
Chriosd  agus  mu  ghràs.  Agus  is  ceart  dhuits'  an 
tròcair  air  an  d'  rinn  sinn  urrad  dhimeas,  a  dhiult- 
adh  dhuinn  gu  siorruidh. 

Ach  buin  ruinn  O  !  Thighearna  do  rèir  do 
mhaitheis  fein,  agus  a  rèir  ar  feum  ana-barrach-ne ; 
agus  na  smachdaich  sinn  do  rèir  ar  droch  thoill- 
teanais.  Pheacaich  sinn  mar  dhaoine,  ach  bi  thusa 
tròcaireach  mar  Dhia.  Mar  ata  ar  peacaidh-ne  lion- 
mhor,  biodh  do  ghràs  ni  's  lionmhoire  gu  mòr ! 
Thug  thu  Slanuifhear  do  'n  chinne-daonna,  an  uair 
bu  naimhde  dhuit  sinn  ;  agus  bha  thu  ann  an  Criosd 
ag  ath-reiteachadh  an  t'  saoghail  riut  fein ;  is  i  do 
run  ard-thighearnail,  fàth  a  dheanamh  d'ar  beag 
luach,  agus  d'ar  truaigh,  a  ghlòrachadh  do  ghràidh 

agus  do  thròcair  iongantaich,  ann  am  mòran  peac- 
aidh  a  lughadh,  agus  am  faod  sinne  gun  raliòran 
gràidh  a  thoirt  dimits'  air  a  shon  so?  agus  'n  a 
dhiaigh  so  uile,  ma  chuireas  sinn  an  teagamh,  gu 
bheil  thu  deonack  maitlieanas  a  thoirt  do  'n  chreid- 
eacb  a  tha  lan  aithreacbais,  ni  sinn  eacoir  ana-bar- 
rach  air  saibbreas  do  ghràis.  Dh'iarr  tbu  sinn  an 
uair  nacb  d'iarr  sinne  tbusa !  is  ann  air  t'iartas  fein 
a  sbireas  sinn  thu,  agus  a  ghuidbeas  sinn  tròcair. 
Thug  thu  dbuinn  na  ceart  mhianna  sin  a  dhortas  sinn 
amach  ann  ad  làtbair.  Ghuidb  thu  oirn  a  bbi  rèidh 
riut,  agus  gabhail  ri  d'  gbràs ;  agus  an  cuir  sinn  an 
teagamh  gu  bheil  thu  toileacb  a  dbeonachadh  ?  Tha 
coi-leasacha  iomlan  do  d'  cheartas  air  son  ar  peacaidh, 
ann  an  iobairt  agus  deagh-thoillteannas  do  Mhic, 
agus  ioc-shlainte  ni 's  leoir  a  db'  fbirinneachadh  a 
cbreidich  a  tha  lan  aithreachais  ann  ad  làthair. 
Thug  thu  do  Mhac  mar  fhear-teagaisg  gun  mhear- 
achd  do  t'  eaglais :  is  Rigb  lan-cbumhacbdacb  d'  ar 
riaghladh,  d'  ar  coimhead,  agus  d'  ar  fireanacbadb 
e.  Tbug  tbu  do  Spiorad  a  naomhacbadb  ar  n-anama ; 
agus  tha  do  gbràdh  lan-dbiongmhalta  cbum  ar  son- 
ais  agus  ar  suaimlinis  sniorruidb.  Air  an  aobhar 
sin,  bbeir  sinn  suas  sinn  fein  dhuitse  ar  Dia,  ar  n- 
Athair,  ar  Fear-saoraidb.  agus  naombacbaidh ;  agus 
guidheamaid  ort,  gabb  ruinn  air  cùmbnanta  coi'- 
cheangail  do  ghràis.  Na  cuimbnich  ann  ar  n  agh- 
aidh  amaideachd,  ain-eolas,  agus  ana-mianna  ar 
n-òige :  lugb  dbuinn  ar  peaca  diombair  agus  follais- 
each ;  ar  peaca  neo-cbùraim,  obann  agus  an-dànad- 
ais,  gu  sonraichte  na  peacaidh  sin  a  chuir  sinn  an 
gniomh  gu  deonach,  an  agbaidh  ar  n-eolais,  agus 
co'-spàirn  do  gbràis.  Atb-nuadhaicb  agus  lan- 
naombaicb  sinn  le  d'  Spiorad:  buin  uainn  an  seann- 
cliridhe  clocbach,  agus  tboir  dbuinn  an  cridhe 
maoth,  brùite  agus  so-theagaisg  ;  tboir  dbuinn  an 
nàdur  naomba  neambaidh;  naomhaicb  sinn  le  dreach 
t'  fhior  ghloine  :  thoir  oirn  sinn  fein,  agus  gacb  ni  a 
tbug  tbu  dbuinn,  a  cboisrige  dhuitse  d'  am  buin  iad 
gu  h  iomlau.  Lan-ùmhlaich  do  d'  riagbailt  uile 
chumhachd  ar  n-anama  agus  ar  cuirp.  O  !  leig  ris 

damn  do  mhaitheas  nach  traogli,  t'  iomlaineachd 
ghlòrinhor,  agus  do  thròcair  iongantach,  a  thug  thu 
dhuinn  ann  an  Criosd ;  doirt  amach  do  ghràdh  air  ar 
n-anama  le  d'  Spiorad  naomh,  gus  an  toir  do  ghràdh 
oirn,  gur  eiginn  duinn  do  ghràdhachadh,  os  cionn 
gach  ni  agus  neach,  le  'r  n-uile  chridhe,  le  'r  n  uil' 
anam  agus  le  'r  n-uile  neart.  Lasadh  dealra  do 
ghràidh  ar  n-anama,  chum  's  gun  toir  sinn  teas- 
ghràdh  dhuit  gu  deonach ;  gum  blais  sinn  tionsgna 
an  t'  sonais  agus  an  t'  sòlais  neamhaidh  ann  ad 
ghràdh ;  gun  tuig  sinn  nach  'eil  doigh  againn  air  ni 
rs  leoir  a  thoirt  dhuit  do  ghràdh ;  agus  gu  'n  abair 
sinn  gu  neo-chealgach  gur  fada  leinn  gus  am  faod 
sinn  tuille  thoirt  duit.  Cha  cheadaich  ar  neo- iom- 
laineachd dhuinn  a  ràdh,  gun  toir  sinn  gràdh  dhuit 
do  reir  do  mhor  luach,  oir  tha  so  os  cionn  neart 
aingle  agus  dhaoine:  ach,  o  nach  urra  sinn  urrad 
ghràidh  a  thoirt  dhuit  's  bu  mhath  leinn,  gus  an 
ruig  sinn  air  an  staid  lan-bheannaichte  sin,  anns  an 
gràdhaich  sinn  thu  ni  's  mò  na  ?s  urra  sinn  anis  a 
mhiannachadh  !  Ge  nach  peacaicheamaid  riamh  am 
focal  no  an  gniomh,  is  peaca  nach  urrainn  duinn  a 
chaoidh  gu  bràth,  easbhuidh  ar  gràidh  dhuitse ;  is 
uallach  nach  urra  sinn  a  ghiulan,  masla  ar  nàduir 
thruaillte!  Cha  'n  iarr  sinn  tuille  sonais  anns  a 
bheatba  so,  ach  barrachd  eolais  ortsa,  agus  neart  a 
thoirt  tuille  gràidh  dhuit.  Thoir  dhuinn  Spiorad  na 
h-uchdmhacachd,  a  lionas  sinn  le  ruin  mhacanta 
dhuitse  ar  Dia,  agus  ar  n-Athair  neamhaidh,  a  tha 
rèidh  ruinn  ann  an  Criosd.  Thoir  oirn  ar  n  àrd 
chrioch  àraidh  a  dheanamh  dhiotsa,  agus  do  ghloir 
iarraidh  anns  gach  gniomh.  Deonaich  gur  e  dian- 
thogra  ar  n-anama,  thus'  a  thoileachadh  anns  gach  ni, 
soirbheachadh  do  rioghachd,  agus  do  thoil  a  dhean- 
amh. Ardaich  do  ghloir  os  ceann  nan  neamha, 
naomhaich  t'  ainm  air  an  talamh  uile,  iompaich  an 
saoghal  ana-creideach,  agus  cuir  fa  cheannsal  do 
Mhic  e.  Thoir  luchd-riaghlaidh  glic  agus  naomh  do 
na  fineachaibh  rachadh  soisgeul  do  Mhic  amach 
mar  a  ghrian,  a  shoillseachadh  gach  cearna  de  'n  tal- 
amh.   Och,  nach  gabhadh  an  saoghal  a  tha  fo  mhi- 

riaghailt  righ  mi-rùnacìi  an  dorchadais,  ri  d  naomh- 
reachd,  agus  nack  tugadh  iad  gèill  da !  och,  gun  iad 
a  blii  ni  's  cosmhuile  ri  luchd-àiteachaidh  naomh  nan 
neamha,  ann  am  maise  agus  ann  an  coi'-slieirm  na 
naomhaclid  !  Ath-leasaich  gacli  eaglais  a  tha  truaillte 
agus  fo  dhorchadas.  Tilg  anuas  an  t'  an-tighearnas, 
an  an-diadhachd,  an  saobh-chreidimh  agus  an  eas- 
aonachd  sin,  a  cliumas  amach  eolas,  naomhachd  agus 
sìtb.  Dion  agus  beannaicli  na  h-eaglaise  ath-leas- 
aichte ;  gu  sonraiclite  anns  na  rioghachdaibh  anns 
am  bheil  sinne.  Beannaich  ar  n-aon  uaclidaran 
dligheach,  agus  an  teaghlach  rioghail  uile ;  agus 
gach  neach  a  tha  ann  an  ùglidarras ;  ar  luchd  teag- 
aisg,  agus  thoir  aodhaire  comasaeh  diadhaidh  do 
gach  tread  anns  na  rioghachdaibh  so.  Thoir  fonn, 
siochail,  diadhaidh,  so-theagaisg  do  'n  t'  sluagh. 
Cuir  impidh  oirne,  do  rioghachd  agus  do  cheartas 
fein  iarraidh  air  tùs :  agus  cuirse  gach  aon  ni  feum- 
ail  eile  ruinn.  Cum  suas  agus  beathaich  ar  nàdur 
le  nithibh  feumail,  agus  deonaich  gum  bi  sinn  lan 
toilichte  le  'r  n-aran  lathail ;  agus  foighidneach  fo 
'n  uir-easbhuidh  a  thoill  ar  peacadh.  Teagaisg 
dhuinn  ar  n-aimsir  luach-mhor  a  dheagh-bhuileach- 
adh,  agus  gun  a  mi-bhuileachadh  le  diomhanas  peac- 
ach ;  ach  crioch  a  chuir  air  an  obair  ris  am  bheil  ar 
beatha  shiorruidh  an  earbsa;  agus  ar  giulan  a  bhi 
mar  bu  mhath  dhuinn  anns  an  uair  dheireannaich. 
Deonaich  aithreachas,  agus  maitheanas  gach  la  ann 
am  peaca  gach  latha,  trid  Chriosd :  agus  thoir  dhuinn 
muinghinn  'na  eadar-ghuidhe-san  do  rèir  ar  sior- 
fheum.  Teagaisgear  dhuinne  le  'd  mhor-ghràdh, 
agus  le  'd  throcair  a  mhaitheas  peacadh,  ar  coimh- 
earsnach  a  ghràdhachadh  mar  sinn  fein ;  ar  n-eas- 
cairde  a  ghradhachadh,  ciont'  a  mhaitheadh,  agus 
math  a  dheanamhair  gach  neach  do  reir  ar  comais  fein ; 
agus  am  feum-san.  Cuidich  leinn  cathachadh  an 
aghaidh  an  diabhoil,  an  t'  saoghail  agus  na  feola,  agus 
buaidh  a  thoirt  orra.  Coimhead  sinn  o  'n  pheacadli 
chealgach,  agus  na  leig  dhuinn  sinn  fein  iomam  gu 
buaireadh.  Dion  sinn  o  ain-eolas  agus  o  neo-chreid- 
imh,  o  an-diadhachd  agus  o  fhuar-chràbhadh,  o  uaill 

agus  o  shaoghaltachd  anabarrach,  o  leisg  agus  o  shàs- 
achadh  ar  n  ana-mianna  peacach  feol-mhor.  Cuir 
impidh  oirn  aoradh  a  thoirt  dhuit  ann  an  naomhachd  ; 
t*  ainm  uabhasach  a  luadh  gu  li-urramach ;  do  là 
naomh  a  chuinihneachadh  agus  a  choimhead  gu  cu- 
ramach.  Gleidh  sinn  o  eas-umlilaclid  peacach  a 
thoirt  d'  ar  n  uachdranaibh ;  o  dhearmad  ciontach 
a  dheanamh  air  ar  n-iochdranaibh ;  agus  o  ea-coir  a 
dheanamh  air  aon  neach  an  smuain,  am  briathar, 
no  an  gniomh !  Coimhead  sinn  o  bhuaireas  peacach 
na  feirge;  o  smuaintibh  agus  o  mhiannaibh  o 
bhriathraibh  agus  o  ghniomharaibh  neo-gheamnaidh. 
Cum  sinn  o  mheirle  agus  o  mhealltaireachd  a 
dheanamh  air  daoin  eile ;  o  bhreugaibh,  o  mhasladh 
agus  o  chùl-chàine.  Marbh  an  fhein-speis  sin  a  tha 
an  aghaidh  leas  ar  coimhearsnaich.  Dion  sinn  o  'n 
dioghaltas  a  thoill  sinn.  Co'-oibricheadh  ar  n  uil 
àmhghara  chum  ar  leas.  O  !  cuidich  leinn  triall  trid 
an  t'  saoghail  dhiombuain  so,  'g  ar  n  ullachadh 
fein  fa  chomhair  bàis.  Biodh  ar  n-anama  agus  ar 
co'-luadar  air  neamh.  Na  trèig  sinn  an  aimsir  ar 
n'  àmhghair  dheireannaich.  Ach  glac  ar  n  anama 
aig  uair  bàis,  agus  thoir  do  Chriosd  iad. 


Abair  Moch-thrà. 


Dion,  sdiùir  agus  beannaich  sinn  an  diugh,  'nar 
slighe  agus  'nar  saothair  laghail,  chum  as  trà  feasgair 
gun  toir  sinn  duit  buidheachas  le  gàirdeachas  trid 
losa  Criosd  ar  n-aon  Slanui-f hear :  agus  le  bhriath- 
raibh-san,  co'-dhùnaidh  sinn  ar  n  urnuigh :  "  Ar  n- 
Athair  a  ta  air  neamh,  gun  naomhaichear  t'  ainm, 
gun  tigeadh  do  rioghachd ;  gun  deanar  do  thoil  air 
thalamh  mar  nithear  air  neamh.  Thoir  dhuinn  an 
diugh  ar  n-aran  lathail.  Agus  maith  dhuinn  ar 
fiacha,  mar  a  mhaitheas  sinn  d'  ar  luchd  fiacha,  agus 

na  leig  ann  am  buaire  sinn,  ach  saor  sinn  o  olc; 
Oil*  is  leats'  an  rioghachd  agus  a  chumhachd,  agus 
a  ghlòir  gu  siorruidli.  Amen" 


Abair  Trà  Feasgair. 

Coimhead  sinn  an  nochd,  agus  deonaich  dliuinn 
an  suaimhneas  cuirp  agus  anama  sin,  a  dh'  ullaicheas 
sinn  chum  saothair  an  la  is  faigse,  air  sgàth  Iosa 
Criosd  ar  Slanui-fhear ;  agus  le  bhriathraibh-san 
co'-dliunaidh  sinn  ar  n-ùrnuigli :  "  Ar  n-Athair  a 
tha  air  neamh,  &c." 


Urnuigh  as  kith  peacaich  neo-aithreacha  'd. 

A  Dhe  Uil e- elm mliachdai ch  !  leatsa  tlia  gach  ni 
eomasach  a  dlieanamh :  Is  ann  riutsa  uime  sin  a  tha 
mi  ag  eadar-ghuidhe  as  leth  an  anama  chaoimh  neo- 
bhàsmhoir  so,  a  tha  thu  a'  faicinn  a'  dol  am  mugha 
na  pheacaibh,  agus  ga  chruadhachadh  fein  'an  agh- 
aidh  an  t-soisgeil  shiorruidh  sin,  a  bha  na  chumh- 
achd Dhe  chum  sàbhaladh  a  choilion  mile  agus 
muillein.  Tha  thu  fein,  O  Dhe  bheannuichte,  a' d' 
fhianuis  air  an  t-soilleireachd  agus  an  durachd,  leis 
an  robh  an  teachdoireachd  air  a  liubhairt.  'S  ann 
a*  d'  fhianuis  fein  a  chaidh  na  briathran  eagallach 
ud  a  scriobhadh ;  agus  's  ami  a'  d'  làthair  a  chaidh 
an  leughadh.  Deòinich  uime  sin  a'  scriobhadh  an 
leabhar  do  chuimhne,  ma  bhàsuicheas  an  duin  aingidh 
so  na  aingidheachd,  an  diaigh  an  rabhaidh  a  bhi  air  a 
thoirt  da  co  soilleir  dhùrachdach,  nach  iarrar  fhuil 

air  mo  laimhse,  no  idir  air  laimh  a  charaid  chriosd- 
uidh,  co  air  bith  e,  a  bheir  an  earail  so  dha,  le  rim 
trèibhdhireach  a  chum  anam  a  shaoradh.  A  Shlan- 
uighear  bheannuichte,  bi  thus'  a' d'  f  hianuis  air  an 
là  san  toir  thu  breth  air  diùbhrais  gach  cridhe,  gun 
deachaidh  do  shoisgeul  a  shearmonacliadh  do'n 
dnine  thruagh  so,  agus  gun  deachaidh  slain  te  trid 
t-fhola  a  thairgse  dha,  ge  d'  a  tha  e  fhathasd  a' 
deanamh  tàir  air.  Agus  gun  robh  do  theachdaire 
neo-airidh  na  fhàile-cùbhruidh  do  Dhia  'an  Criosd, 
air  son  a  cheat  t  anam  so  ge  d'  a  sgriosar  air  a  cheann 
ma  dheireadh  e ! 

Ach  mo  thruaigh,  an  diaigh  a  chruas  agns  an  neo- 
iompachadh  so  uile,  O  gu'm  bu  deonach  leat,  trid 
cumhachd  èifeachdaich  do  ghràis,  a  mhosgladh  agus 
iompachadh !  Is  math  a  ta  fios  again n,  o  Thigh- 
earna  nèimh  agus  na  talmhuinn,  gur  urrainn  dhasan 
a  chruthaich  an  t-anam,  a  thoirt  air  cloidheamh  a 
gheur-mhothachaidh,  teachd  am  fagus  agus  inndrinn 
a  steach  ann.  Och  b'  fhearr,  trid  do  ghliocais, 
agus  do  ghràidh  neo-chriochnach,  gun  gabhadh  tu 
a  chùis  mu  laimh,  agus  gum  faigheadh  tu  a  mach 
doigh  air  a  pheacach  so  a  shaoradh  o  bhàs  siorr- 
uidh !  O  nam  b'  e  sin  do  thoil  bheannuichte,  gun 
deanadh  tu  e  air  ball !  Tha  fios  agad  O  Dhe,  gu 
bheil  e  dlù  do'n  bhàs.  Tha  thu  faicinn,  'an  leabh- 
air  do  rùin  ghlic  agus  ghràsmhoir,  àm  air  a  cfromh- 
arrachadh  a  mach  is  eiginn  a  ghlasadh  suas  'an  staid 
neo-chaochlaidich.  O  gun  deanadh  tu  greim  air, 
am  feadh  a  ta  e  fathasd  am  fearann  nam  beo,  agus 
dòchas  aige !  tha  do  lagh  neo-chaochlaideach  am 
frithealadh  gràis,  a'  toirmeasg,  gum  biodh  anam  air 
iompachadh  agus  air  ath-nuadhachadh  an  diaigh  dha 
inndrinn  a  steach  do'n  t*  saoghal  neo-fhaicinneach : 
Och  deonaich  do  d'  spiorad  naomh  oibreachadh  am 
feadh  a  tha  e  fhathast,  mar  gam  b'  ann,  an  àite 
ruigheachd  air !  Oibrich  air,  O  Dhe,  le  aon 
mheadhon  is  toil  leat ;  a  mhàin  dean  tròcair  air ! 
O  Thighearna  dean  tròcair  air,  chum  nach  d'  thèid 
e  fodha  an  doimhneachd  leir-sgrios,  a  tha  e  co  dlù 
air  a  bhruaich !   O  gun  tugadh  tu  e,  ma  tha  sin  feum- 

ail,  agus  iomchuidh  leatsa,  gu  doimhneachd  claoi 
agus  àmhghair  !  O  gun  robh  e  le  Manaseh,  air  a 
ghlacadh  arm  an  dròighnich,  agus  air  a  luchdachadh 
le  cuibhricliibh  àmhghair,  ma  bheir  sin  air  Dia 
aithriche  iarruidh? 

Ach  cha'n'eil  mi  a'  dol  a  thoirt  seoladh  do  d' 
ghliocas  neo-chriochnachsa.  Chuir  thu  do  chumh- 
achd  an  cèill  air  iomadh  doigh  ghlormhor  agus 
iongantacli ;  air  son  am  bheil  mi  a'  toirt  buidheach- 
ais  duit,  a  chionn  gun  robh  na  h-urrad  eolais  agam 
orra,  's  a  chuir  air  m'  f  haicill  mi  'an  aghaidh  earb- 
sadh  obuinn  na  muinntir  sin  a  tha  gu  h-andàna  ag 
ràdh  gu  bheil  a  ni  sin  a  thachair  cheana  eacomasach. 
Tha  dearbh  f  hios  agam  gun  d'  thug  thusa  gu  crich 
le  aon  smuain  ann  an  uaigneas,  an  uair  a  bha'n 
duine  sonadha  chaidhiompachadhleisfad  o  mheadh- 
onaibh,  agus  o  òrduighibh,  am  feadh  nach  b'  urr- 
ainn  do  na  comhairlean  a  b'  uamhannaich,  no  na  h- 
earailean  bu  chaomhaile,  na  h-àmhghair  bu  ghoirte, 
no  idir  na  teasraigean  a  b'  iongantaich  a  thoirt  gu 
crich. 

Glòraich  t-ainm,  agus  do  ghràs,  O  Thighearna, 
leis  an  innleachd  a  chi  do  ghliocas  neo-chriochnach 
is  ro-f  heumaile !  Amhàin  deonaich,  guidheam  ort, 
leis  gach  ùmhlachd  iriosal  a  chum  do  thoil,  gum  bi 
am  peacach  so  air  a  shàbhaladh !  No  mar  bi,  a 
chum  nach  bi  saothair  na  h-earrainne  so  gu  h-iom- 
lan  caillte ;  ach  ge  d'  a  robh  cuid  a  chuireas  cùl  ris 
a  dh'  anntromachadh  an  leir-sgrios,  gu 'm  bi  cuid 
eile  air  an  saoradh  le  èisdeachd  a  thoirt  da,  chum 
gu  'm  faic  do  sheirbhisich,  a  shaothraich  a  chum  an 
saoraidh  agus  an  sonuis,  iad  'an  ionadaibh  na  gloire, 
mar  thoradh  an  saoithreach ;  agus  gun  aontaich  iad 
leo  sna  h-aleluia  neamhuidh,  dhksan  a  ghradhaich 
sinn,  agus  a  dh'  ionnluid  sinn  o  ar  peacaidh  na  f  huil 
fein,  agus  a  rinn  sinn,  o  bhi  nar  ceannaircich  dhit-te, 
agus  nar  peacaich  mhalluichte  thruaillidh,  'nar  righ- 
re  agus  'nar  sagarta  do  Dhia,  dhàsan  gun  robh 
glòir  agus  cumhachd  gu  saoghal  nan  saoghal ! 
Amen. 

Urnuigh  mu  aobhair-mhisnich  trid  Chriosd. 

O  m'  anam,  ciod  a  tlia  thu  ag  ràdh  lis  na  nithe  sin  ? 
Nacli  'eil,  air  a  chuid  is  lugha,  thu  'n  cunnart  còmh- 
nadh  f haotuinn  o  Chriosd  ?  Agus  an  ion  dòchas  a 
bhi  agad  ris  air  aon  doigh  eile?  Am  bheil  ainm 
air  bith  eile  fo  neamh  air  a  thoirt  tre  'm  faod  sinn 
bhi  air  ar  saoradh?  Tha  fios  agam  nach  'eil.  'S 
èiginn  domh  ma  ta  a  ràdh  le  lobhair  Israeil  ma  dh' 
f  lianas  mi  'an  so  bàsaichidh  mi ;  agus  ma  bhios  an 
oirp  a  bheir  mi  an  diomhain,  cha  dean  mi  ach  bàs- 
uchadh.  Ach  theagamh  gun  saor  e  m'  anam  beo. 
Eiridh  mi  uime  sin,  agus  thèid  mi  da  ionnsnidh ; 
no  bheir  mi  'an  so  creideas  da  làthaireachd  spiorad- 
ail ;  peacach  agus  truaillidh  mar  tha  mi,  tuitidh  mi 
air  ball  sios  na  fhianuis,  agus  doiitidh  mi  a  mach  m' 
anam  'na  làthair. 

A  Shlanuighear  bheannuichte,  tha  mi  a'  teachd 
a' d'  lathair,  mar  chreutair  truaillidh,  air  mo  chuir 
thuige  a  chion  atharraich  a  chum  sin  a  clheauamh. 
Agus  mar  biodh  an  Cruaidh-chas  sin  ro-dheuchainn- 
each  gun  seol  seachnaidh  air,  cha  leige  mo  nàire 
dhomh  mi  fein  a  nochdadh  a'  d'  fhianuis  naomh 
agus  mhòralaich.  Tha  làn  mhothachadh  agam,  gun 
robh  mo  pheacaidh  agus  m'  amaideachd  ro  lion- 
mhor ;  nis  lionmhoire  na 's  urrainn  domh  ainmeach- 
adh  no  a  smuainteachadh.  Tha  mi  faireachduinn 
tobar  peacaidh  am  nàdur  truaillidh  cul-sleumh- 
nach,  a  tha  taosgadh  a  mach  aingi'eachd  mar  a 
bhrùchdas  tobar  a  mach  an  t-uisge,  agus  ga  m' 
dheanamh  a'  m'  eireadh  agus  a'  m'  uabhas  domh 
fein.  Tha  na  h-urrad  anntromachaidh  an  co'- 
chuideachda  mo  chiontai-sa  's  gum  faodar  a  mheas 
mar  ann-dànadas  sùil  a  bhi  agam  ri  maitheanas  air 
an  son.  Agus  gidheadh,  nach  bu  mhò  an  t-ann- 
dànadas  a  ràdh,  gu  bheil  iad  ni 's  mò  na  do  throe - 
airse  agus  eifeachd  t-fhola ;  a  ràdh,  gun  robh  cunih- 
achd  agus  gràs  ni's  leoir  agad  chum  maitheanas  a 

thoirt  agus  a  shaoradh  pheacach  nach  bi  cho  ciont- 
ach, am  feadh  nach  urrainn  duit  mo  leithidse  do 
pheacach  ro-chiontach  a  thearnadh  ?  Coimhead  mi 
o'n  smuain  mhi-naomha  sin  !  deòinich  mo  chumail 
o'n  anamharas  mhi-chneasta  sin !  A  Thighearna 's 
urrainn  duit  na  h-uile  nithe  a  dheanamh,  cha  mhò 
tha  aon  smuain  an  cleth  ort.  Tha  thu  gun  am  li- 
ar us,  mar  tha  t-f  hocal  a'  cuir  an  cèill,  comasach  air 
saoradh  gus  a  chuid  is  faide.  Air  an  aobhar  sin 
tha  mi  cuir  nàir  agus  eagail  air  cul,  a  dh'  fhaod- 
adh  mo  chumail  uait,  agus  tha  mi  ga  m'  chromadh 
sios  san  duslach  a'  d'  Lthair.  Is  aithne  dhuitse,  O 
Thighearna,  in'  uile  pheacaidh,  agus  m'  amaideachd. 
Cha'n'eil  mi  m'  urrainn,  agus  tha  dòchas  agam  gum 
faod  mi  a  ràdh,  nach  bu  mhath  learn  an  cleth  a'  d' 
f  hianuis,  no  idir  iarruidh  mo  lethsgeul  a  ghabhail 
air  an  son.  Dit  mi,  a'  Thighearna,  mar  is  àill  leat, 
agus  aidichidh  mi  bhi  ciontach  do  gach  casaid  a 
chuireas  tu  orm.  Aidichidh  mi  bhi  co  ciontach  *s 
a  their  thu  rium :  ach  is  peacach  mi  a  tha  teachd  a' 
dT  ionnsuidhse  a  dh'  iarruidh  maitheanais.  Ma  's 
eiginn  domh  dol  am  mugha,  sann  le  striochda  a  bhios 
e,  ag  aideachadh  ceartais  a  bhuille  mbarbhtaich.  Ma 
theid  mo  sgrios,  's  ann  mar  gu'm  b'  ann,  a'  gabhail 
greim  air  adharcaibh  na  h-Altair ;  ga  m'  shleuchda 
sios  aig  stol  do  choise,  ge  d'  a  rinn  mi  na  h-urrad 
ar  a  mach  a' d'  aghaidh.  Is  iomadh  neach  a  f  huair 
lan  mhaitheanas  san  ionad  sin ;  a  f  huair  deadh-ghean 
thairis  air  na  bha  fiughair  aca  ris.  Agus  an  do 
theirig  do  chaomh  thròcair  uile,  O  Shlanuighear 
bheannuichte  ?  An  cuir  thu  nis  cùl  ri  creutair  ir- 
iosal,  a  tha  teicheadh  a  d'  ionnsuidh  le  anam,  agus 
nach  'eil  a'  tagradh  a  bheag  ach  tròcair  agus  saor 
ghràs?  Dean  trocair  orm,  O  Fhir-shaoruidh 
ghràsmhoir,  dean  tròcair  orm,  agus  biodh  m'  anam 
luachmhor  a'  dx  shùilibh.  Och  na  cuir  romhad  mo 
thilge  sios  do  'n  staid  thruaigh  eadòchasaich  sin,  o'm 
bu  deonach  leat  gu  gràsmhor  a  choilion  aon  a  shaor- 
adh! 

Na  cuir  le  grain  air  falbh  mi,  O  Thighearna,  as 
do  làthair,  agus  na  biodh  corruich  ort  'n  uair  a 

gliabhas  mi  do  dhànadas  air  greim  a  ghabhail  air 
t-fhalluing  rioghail,  agus  a  ràdh  nach  fhaod  mi, 
agus  nach  leig  mi  as  thu,  gus  an  'deonaich  thu 
dhomh  m'  iarrtus !    Och  cuimhnich  gu  bheil  mo 
shonas   siorruidh   an    earbsa  ris !    cuimhnich,  O 
Thighearna,  gur  ann  asadsa  a  tha  m'  uile  dhòchuis 
ri  sonas  siorruidh  fhaotuinn,  agus  ri  leir-sgrios 
bith-bhuan  a  sheachnadh ;  tha  iad  an  earbsa  ri  d' 
dheadh-ghean,  no  gu  cuir  as  doibh  le  d'  ghruaim. 
Och  dean  tròcair  orm,  air  sgàth  m'  anama  neo- 
bhàsmhoir!    no  mar    dean  air  m'  anams'  a'  m' 
aonar,  dean  e  air  sgàth  iomadh  neach  eile,  a  dh" 
fhaodas  air  an  dàrna  laimh,  misneach  a  ghabhail 
trid  do  thròcair  dhomhsa,   no  air  an  laimh  eile, 
bhios  fo  i  ills  or  an  mi-mhisnich  trid  m'  ea-dòchais-se  ! 
Tha  mi  guidhe  ort,  O  Thighearna,  air  do  shon 
fein,  agus  air  son  foillseacha  gràs  saibhir  ard-uach- 
dranaich    t- At  liar !     Guidheam  ort  trid  na  fola 
dhoirt  thu  air  a  chrann !  Tha  mi  guidhe  ort,  trid 
coi-cheanguil  nan  gràs  agus  na  sith,  a  rinn  an  t- 
Àthair  riut  chum  peacaich  chreideach  aithreachail 
a  shàbhaladh,  saor  mise!    Saor  mise,  O  Thigh- 
earna, a  tha  gu  dùrachdach  a  miannuchadh  creid- 
sinn  agus  aithreachas  a  ghabhail !    Tha  mi  gun 
amharus  a'  m'  pheaeach  trid  am  faodadh  do  cheartas- 
sa  a  bhi  gu  mòr  air  a  ghloruchadh  le  mis  a  sgrios 
gu  siorruidh:    Ach  O,  ma  bheir  thu  maitheanas 
domh,  bithidh  e  mar  chuimhneachan  air  do  mhòr 
ghràs,  agns  air  èifeachd  t-fhola,  a  reir  an  tomhais 
peacaidh  agus  truaighe,  san  robh  an  neach  d'  an  do 
dheonuich  thu  do  throcair  as  a  h-eug'ais.  Labh- 
air,  a  Thighearna,  trid  do  Spioraid  bheannuichte, 
agus  fògair  air  falbh  m'  eagal!    Amhairc  orm  le 
gràdh  agus  gràs  ann  ad  ghnùis,  agus  abair  rium, 
mar  a  thuirt  thu  ri  iomadh  neach,  am  feadh  a  bha 
thu  air  thalamh,  imich  'an  sith,  tha  do  pheacaidh  air 
am  maitheadh  dhuit !  Amen. 

Tha'n  t-anam  d  strzochda  do  threibh-dhireachd  Aith- 
reachais,  agus  gu  a  Chreidimk  a  rannsuchadh. 

O  thighearna  Dhe,  tha  thu  rannsucha  gach  cridhe, 
agus  a'  sgrùdadh  àirnean  chlanna  dhaoine.  Rann- 
suich  mis,  O  Thighearna,  agus  aithnich  mo  chridhe  ; 
dearbh  mi  agus  tuig  mo  smuainte ;  agus  amhairc  a' 
bheil  slighe  olc  air  bith  annam,  agus  treoruich  mi  anns 
an  t-slighe  shiorruidh.  Nach  'eil  mo  choguis,  O 
Thighearn,  a  togail  fianuis  a'  d'  làthair,  gu  bheil  in' 
aithreachas  agus  mo  chreidimh  ionsamhuil  na  tha  air 
a  chuir  an  cèill,  no  air  a  chuid  is  lugha,  gu'm  b'e 
mo  mhiann  dùrachdach  gu'm  biodh  iad  mar  sin? 
Thig  uime  sin,  O  Spioraid  bheannuichte,  ùghdar 
gach  gràis  agus  sòlais,  agus  dùisg  an  togradh  so  ni 
's  mo  ami  am  anam  !  Och  leig  ris  domh  am  peac- 
adh  na  uile  dhuaichneachd,  chum  gun  toir  mi  iuath 
neo-chaochlaideach  dhà !  O  leig  ris  domh  mòra- 
lachd  agus  tròcair  an  De  bheannuichte  air  mhodh  co 
drùighteach,  's  a  chuireas  maoim  air  mo  chridhe,  's 
a  bheir  air  leaghadh !  buail  a  chreag,  's  gu'm  brùchd 
an  t-uisg'  a  mach :  uisgeachau  an  f  hior  aithreach- 
ais  neo-chealgaich !  O  Spioraid  bheannuichte,  thoir 
mothachadh  dhomh  mu  pheacadh,  mu  fhireantachd, 
agus  mu  bhreitheanas !  nochd  dhomh  gun  do  tharr- 
uing  mi  sgrios  orm  fein,  ach  gur  h-ann  an  Dia  a 
mhain  a  ta  mo  chobhair,  ann  an  Dia,  trid  Chriosd, 
anns  au  nochd  e  a  mhàin  tròcair  dhomh !  a  rèir  do 
dhreuchd  àraidh,  gabh  de  chuid  Chriosd  agus  nochd 
dhomhs  e !  nochd  dhomh  a  chumhachd  chum  mo 
shaoruidh!  agus  a  thoil  chum  an  cumhachd  sin  a 
chuir  an  gniomh !  Teagaisg  do  m'  chreidimh 
beachdachadh  air  an  crochadh  air  a  chrann-cheus- 
aidh,  le  lamhaibh  sgaoilte,  agus  le  taobh  reubta 
fhuiltich;  agus  ag  innse  dhomh  am  briathraibh 
drùighteach,  an  t-ionad  folamh  a  tha  na  chridhe 
dhomhsa.  Deonaich  dhomh  fios  a  blii  agam  ciod  e 
mo  chridhe  gu  h-iomlan  blii  air  a  thoirt  suas  do 

ghràdh ;  co  mòr  's  gun  cèusar  maille  ris-san  mi ;  gu 
bhi  marbh  do  'n  pheacadh,  agus  do  'n  t-saoghal,  ach 
beo  do  Dhia  trid  Iosa  Criosd  !  Deonuich  dhomh 
earbs'  a  dbeanamh  as  a  chumbachd  agus  as  a  gbràdh ! 
Dhàsan  gun  choigleadh  air  bitb  tiomnam  suas  mo 
spiorad  !  Deonuich  dhomh  ìomhaigh  a  gbiulan  ! 
agus  a  reachdan  a  ehiomhead  !  a  sheiibhis  a  lean- 
tuinn  ;  agus  deonuich  dhomb  buanachadh  trid  aimsir 
agus  siorruidheachd,  a'  m'  chuimkneachan  air  èif- 
eacbd  a  shoisgeil,  agus  a  m  chomharradh  buaidb  air 
a  ghràs  buadhar ! 

O  Dhe  bheannuichte  ma  tha  f'hathasd  a  bheag  a' 
m'  dhi  chum  mo  dheanamh  a  m'  f  bior  Chriosduidh, 
foillsich  dhomh  e,  agus  oibrich  annam  e !  Bris  sios, 
guidheam  ort,  gacb  dòchas  mealltach  andàna,  ge  b'e 
air  bith  luach  a  chaidh  a  bhuileachadb  air  an  togail 
sin,  a  tha  leis  a  sin  air  a'  f  agail  na  nochd-laraich, 
agus  ge  b'e  air  bith  uaill  a  bha  mi  a  deanamh  as  a 
maise !  Deonaich  dhomh  a  chuid  is  measa  de  m' 
chor  f  haicinn,  ge  b'e  air  bith  a  chràidheas  an  t-eolas 
sin  mi ;  agus  ma  tha  f  hathasd  cunnart  air  bith  romh- 
am,  O  deonaich  do  m'  chridhe  bhi  mothachail  air, 
am  feadh  a  ta  cobhair  ri  f  haotuinn  ! 

Ma  tha  f  hathasd  aon  pheacadh  diomhair  a'  gabh- 
ail  tàmh  a'  m'  anam,  ris  nach  do  chuir  mi  cùl  gu 
dùrachdach,  foillsich  dhomh  e,  agus  spion  a  mach  as 
mo  chridhe  e  ge  b'e  air  bith  doimhneachd  a  ghabh 
a  fhrèumhan,  agus  ge  d'a  robh  gaeh  cuisle  air  a 
chràdh  leis  an  eadar-dhealuchadh  !  Spion  air  falbh  e, 
O  Thighearna,  le  laimh  ghràsmhoir  ghramail !  Agus 
deonaich,  O  Thighearna,  tòiseachadh  a  chuid  a  chuid 
air  na  tha  a  dh'  easbhuidh  f  hathasd  ann  am  chreid- 
imh  a  dheanamh  iomlan  !  coilion  annam  uile  dheadh- 
ghean  do  mhaitheis :  O  Athair  neamhuidh,  dean 
saibhir  mi,  le  uile  ghràsa  do  spioraid:  Dealbh  mi 
chum  fior  iomhaigh  do  Mhic  ghràdhaich :  Agus  'an 
sin,  air  a  sgàth-san,  thig  do  m'  ionnsuidh  agus  nochd 
do  làthaireachd  ghràsmhor  do  m'  anam,  gus  am  bi 
e  làn  abuich  air  son  na  staid  ghlòire  sin  chum  a' 
bheil  gach  oibreachadh  dhiubh  sin  air  ti  ullachaidh  ! 
Amen, 

Urnuigh,  mar  is  pailte  ann  an  cainnt  Scriobtuir,  arms 
d  bheil  gach  earrann  de  Ghnè  a  Chriosduidh  gu  h- 
aithghearr  air  a  cliuir  sios, 

A  Dhe  bheannuichte,  tlia  mi  gu  L-iriosal  ge  d' 
mholadh  mar  àrd  Athair  na  soillse,  agus  tabhartair 
gach  tiodlilacadh  math  agus  iomlan.  'S  ann  uaitse, 
uime  sin,  a  tha  mi  'g  iarruidh  gach  beannuchadh, 
agus  gu  h-àraidh  iad  sin  a  threoruicheas  mi  a'  d' 
ionnsuidh  fein,  's  a  dh'  ullaicheas  mi  chum  do  mheal- 
tuinn  gu  siorruidh.  Tha  mi  toirt  urram  dhuit,  mar 
an  Dia,  a  tha  rannsuchadh  cridhe  agus  a  sgmdadh 
àirnean  chloinn  nan  daoine ;  Rannsuich  mi,  O  Dhe, 
agus  aithnich  mo  chridhe  ;  dearbh  mi  agus  tuig  mo 
smuainte :  Agus  amhairc  a  bheil  slighe  olc  air  bith 
annam,  agas  treòruichmi  anns  an  t-slighe  shiorruidh. 
Deonuich  dhomh  a  thuigsinn  ciod  a  ghnè  spioraid 
d'  am  bheil  mi ;  agus  a  bhi  air  mo  choimhead  o 
mhearachd,  far  am  faodadh  e  bhi  ro-chronail! 

Deonuich  dhomh,  O  Thighearna,  bhi  air  m'  ath- 
nuadhachadh  'an  spiorad  m'  inntinn !  Builich  orui 
cridhe  nuadh,  agus  cuir  spiorad  nuadh  an  taobh  a 
stigh  dhiom  !  dean  mi  a'  m'  fhear  co'-pairt  denàdur 
na  diadhachd!  Agus  a  reir  mar  a  ta  easan  a 
ghairm  mi  naomha,  bitheamsa  naomh  mar  an  ceud- 
na  anns  gach  gnè  chaithe-beatha !  Biodh  an  inn- 
tinn cheudna  annamsa  a  bha  'an  losa  Criosd  ;  deon- 
aich  dhomh  ghiasad  mar  ghluais  easan  !  Saor  mi 
o  'n  inntinn  fheolmhor,  ni  is  bàs,  agus  deonaich 
dhomh  an  inntinn  spioradail,  o'n  is  beatha  agus 
siochaint  i !  agus  deonuich  dhomh  trid  mo  chuairt 
tre  n  t-saoghal  so,  a  bhi  gluasad  a  rèir  creidimh, 
agus  ni  h-ann  a  reir  seallaidh  ;  's  a  bhi  laidir  an 
creidimh,  a  toirt  gloire  do  Dhia  ! 

Deonuich  dhomh,  O  Thighearna,  do  ghràs,  a 
dh'fhoillsicheadh  do  na  h-uile  dhaoinibh,  agus 
dhomhsa  leis  na  h-urrad  dhearbhaidh  agus  shoilleir- 
eachd,  gam'  tkeagasg  gu  h-eifeachdach,  a  dh'  àicli- 

eadh  gach  mi-dhiadhaclid  agus  anamhianna  saoghalta, 
agus  mo  bheatha  a  chaitheadh  gu  stuama,  gu  coth- 
romach,  agus  gu  diadhaidh  !  oibrich  arm  am  chridhe 
an  diadhachd  a  tha  tarbhach  chum  nan  uile  nithe ; 
agus  teagaisg  dhomh,  trid  deachda  do  Spioraid 
bheannuichte,  thus'  an  Tighearnamo  Dhia,  aghràdh- 
achadh  le  m'  uile  chridhe,  agus  le  m'  uile  anam, 
agus  le  m'  uile  inntinn,  agus  le  m'  uile  neart! 
deonuich  dhomh  mi  fein  a  thoirt  suas  duit,  mar  air 
bhi  beo  o  na  marbhaibh ;  agus  mo  chorp  a  thoirt 
suas  na  bheo  iobairt,  naoraha,  agus  thaitnich  a'  d' 
f hianuis,  ni  is  e  mo  sheirbhis  reusonta !  Deonuich 
dhomh  mòr-spèis  a  bhi  agam  do  Chriosd  mo  Shlan- 
uighear,  do  Mhacs'  a  thainig  san  fheoil,  neach  is  e 
dealradh  do  ghloir,  agus  fior  iomhaigh  do  phear- 
sadh !  agus  ge  nach  fhacamise,  deonuich  dhomh 
a  ghràdhachadh ;  agus  le  bhi  creidsinn  ann,  ge  nach 
'eil  mi  nis  ga  f  haicinn,  a'  deanamh  mòr  ghàirdeach- 
as  le  aoibhneas  air  dol  thar  labhairt,  agus  lan  do 
ghloir :  Agus  gun  robh  a  bheatha  a  ta  mi  nis  a' 
caitheamh  san  fheoil,  air  a  caitheadh  tre  chreidimh 
Mhic  Dhe  !  gun  robh  mi  air  mo  liona  leis  an  spior- 
ad ;  agus  air  mo  threoruchadh  leis ;  agus  deonuich 
gu  'm  bi  e  soilleir  do  dhaoin'  eile,  ach  gu  h-àraidh 
do  m'  anam  fein,  gu 'm  bheil  mi  le  Dia,  agus  a'  m' 
oighre  air  glòir !  deonuich  nach  faigh  mi  spiorad  na 
daorsa  chum  eagail ;  ach  Spiorad  na  h-uchd-mhac- 
achd,  tre  'n  glaodh  mi  Abba,  Athair !  deonuich 
gun  oibrich  e  annam,  mar  spiorad  a  ghràidh,  agus 
na  h-inntinn  f  hallain ;  chum  gu  'n  cuir  mi  ri  m' 
chreidimh,  subhailc !  deonaich  dhomh  a  bhi  laidir, 
agus  ro-mhisneachail ;  agus  mi  fein  a  dhearbhadh  a' 
m'  dhuine  ;  agus  a  'm  chriosduidh,  san  obair  chum 
a'  bheil  mi  air  mo  ghairm,  agus  anns  a  chòmhrag 
sin  a  bh'  agam  san  amharc,  an  uair  a  ghabh  mi  fo 
bhrataich  krd  Cheannard  mo  shlainte  ! 

Teagaisg  dhomh,  O  Thighearna,  nàdur  m'  anama 
a  thoirt  gu  dùrachdach  fainear,  agus  meas  iom- 
chuidh  a  bhi  agam  air !  Deonaich  nach  saothraich 
mi  a  mhàin  air  son  an  lòin  a  theirigeas,  ach  air  son 
a  bhidh  a  mhaireas  chum  na  beatha  siorruidh! 

Deonaicli  dhomh  mi  fein  irioslachadh,  fo  d'  lainih 
chumhachdaieh,  agus  a  bhi  air  m'  èideadh  le  h-irios- 
lachd ;  air  mo  sgianihachadh  le  riomiiadh  spioraid 
mhaeanta  agns  chiuin,  ni  a  tha  ro-laaclimlior  an  seal- 
la  Dhe  !  Deonuich  dhomh  bhi  glan  a'  m'  chridhe. 
chum  gu  ?m  faic  mi  Dia  ;  a"  claoidheadh  mo  chnirp  a 
ta  air  an  talanih;  ionnas  ma  chuireas  sùil  dheas 
corruich  orm,  gun  spion  mi  asam  i,  agns  ma  bheir 
lamh  dheas  oibheuni  dhomh.  gu  n  gearr  mi  dhiom 
i !  Deonuich  dhomh  bhi  nieasarradh  amis  na  h-nile 
nithibh,  toilichte  leis  na  bhios  again !  agns  air  mo 
theagasg  gn  bhi  mar  sin  amis  gach  staid  anns  am 
bi  mi !  Gun  robh  aig  foighidinn  a  h-obair  dhiong- 
mhalta  annam,  chnm  gu  "m  bi  mi  iomlan,  gnn  uir- 
easbhuidh  ni  sam  bith ! 

Dealbh  annam  nàdur  iomchuidh  a  thaobh  mo  cho- 
bhraithre.  deonaich  dhomh  mo  choimhearsnach  a 
ghràdhachadh  mar  mi  fein ;  agns  ge  b'è  ni  a  b'  àill 
learn  daoin'  eile  dheanamh  dhomhsa,  gnn  dean 
mi  a  shamhuil  dhoibhsan  !  Deonaich  dhomh  macant- 
as  a  chnir  nmam  fo  no  h-ana-eeartais  agus  a  bhros- 
nachaidh  is  mò  ;  agus  co  fad 's  a's  urrainn  domh,  a 
bhi  rèidh  ris  gach  aon  duine !  Deonaich  dhomh 
bhi  tròcaireach,  mar  tha  m'  Athair  air  neamh  tròc- 
aireach!  gun  labhairmi  an  fhirinn  o'  m'  chridhe, 
ann  an  gràdh;  agus  a  bhi  air  m?  fhaicill  an  aghaidh 
run  gamhallasach,  miorùnach  a  bhi  agam ;  a  toirt  an 
aire  nach  toir  mi  breth  obainn  chlaon,  mar  nach  bu 
mhiann  learn  gu  tugtadh  breth  orm  le  teann  cheart- 
as,  a  tha  fios  agads,  O  Thighearna,  agus  aig  mo 
choguis  fein.  nach  b'  nrrainn  domh  a  ghiulan  ! 

Guidheam  ort,  O  Thighearna,  gun  oibrich  thu 
annam  gach  earrann  sin  do  ghnè  a  chriosduidh,  a 
dh'  f  hàgas  taitneach  dhuitse  e.  agus  a  bhios  ciatach 
do  m'  aidmheil  san  t-saoghal.  Ath-nuadhaich, 
guidheam  ort,  spiorad  ceart  an  taobh  a  stigh  dhiom ; 
agus  dean  mi  a' m'  Israeleach  da  rireadh,  anns  nach 
eil  cealg !  am  feadh  a  tha  mi  'gleidheadh  na  cuirm 
air  Criosd,  mar  m'  uan  càisge  air  iobradh  air  mo 
shon.  deonaich  gu  n  gleidh  mi  an  f  hèill  le  aran 
neo-ghoirtichte  an  treibh-dhireis  agus  na  firinn ! 

Dean  mi,  guidheam  ort,  0  Thighearna,  agus  a 
Dhe  Uile-chumhaehdaich,  agus  neo-chaochlaidich, 
daingean  agus  neo-ghluasadach,  a  sior-mheudachadh 
a' d'  obair,  air  dhomh  fios  a  bhi  agam,  nach  bi  mo 
shaothair  diomliain  arms  an  Tighearna !  Deonaich 
gu  'm  bi  mo  chridhe  maoth,  furasda  drùghadh  air 
le  d'  f  hocal  agus  le  d'  f  lireasdail,  air  mo  bheoth- 
achadh  gu  blii  gu  caomhail  cùramacli  mu  d'  ghlòir, 
agus  mothachail  mu  gliluasaid  do  spioraid!  Gun 
robh  mi  cudmhor  as  leth  mo  Dhe,  le  dealas  a  reir 
eolais  agus  gràidh;  agus  teagaisg  dhomh  a'  d* 
sheirbhis,  gu  gliocas  na  nathrach  a  chuir  ri  misnich 
an  leoghainn,  agus  ri  neo-chiontas  a  cholumain ! 
Mar  so  deonaich  gu  'm  bi  mi  ti  id  do  ghràis  a  'm 
choslas  dealrach  air  m'  Fhear-saoruidh  gràdhach; 
agus  fa'-dheoidh  deonaich  dhomh  fior  choslas  deal- 
rach a  naomhachd  agus  a  ghlòir  a  bhi  agam  san  t- 
saoghal  sin  a'  bheil  a  chòmhnuidh ;  chum  gu'n  cuir 
mi  urram  siorruidh  as  a  leth-san,  agus  dhuitse,  O 
Athair  nan  uile  throcair,  agus  do  d'  Spiorad 
Naomh,  trid  oibreachaidh,  a  tha  dòchas  agam  gu 'm 
faod  mi  gu  h-iriosal  m'  Athair  a  ràdh  riutsa,  agus 
mo  Shlanuighear  ri  Iosa !  Amen, 


Urnuigh  iriosal  ag  iarruidh  drùghadh  Gràs  Dhe, 
chum  Diadhachd  a  dhealbh  agus  a  neartuchadh  san 
Anam. 

O !  dhe  bheannuichte !  tha  mi  gu  durachdach  ag 
aideachadh  mo  laigsinn  agus  mo  neo-fhoghantaich- 
ead  fein  a' d'  f  hianuis  air  son  aon  ni  math  spioradail. 
Mhothaich  mi  e  iomadh  uair  o' m'  f  hiosrachadh  fein  ; 
agus  gidheadh  b'  àill  le  m'  chridhe  amaideach  earbs' 
as,  agus  cuir  roimhe  a  ris  'na  neart  fein.  Ach  gu 
ma  h-è  so  ceud  thoradh  do  chumhachd  ghràsmhoir 
air,  a  thoirt  gu  an-earbs'  as  fein,  agus  gu  a  dhòchas  a 
chuir  annadsa  ? 

Tha  mi  a'  deanamh  mòr  gliairdeachas,  a  Thigh- 
earna,  air  son  an  làn-chinnte  a  thug-  thu  dhomh  air 
co  ullamh  's  a  tha  thu  air  sochair  co  mòr  a  bhuil- 
eachacdh  gu  fiughantach  pailt.  Tha  mi  air  an 
aobhar  sin,  a  reir  do  chuireadh  thròcairich,  a'  teachd 
le  dànadas  gu  righ-chaithir  nan  gràs,  chum  gu  'm 
faigh  mi  gràs  chum  cobhair  an  àm  feuma.  Cha  'n 
'eil  a  mhiann  orm,  O  Thighearna  Dhe,  do  ghràs  a 
thionnda  gu  macnus,  no  m'  anmhuinneachd  a  ghabb- 
ail  mar  leithsgeul  air  son  dearmad  no  neo-churam. 
Tha  mi  'g  aideachadh  gun  do  bhuilich  thu  chean 
orm  tuille  comais  na  ghnàthaich  mise ;  agus  tha  mi 
fàgail  na  coire  orm  fein,  agus  ni  h-ann  ortsa,  nach 
d'  f  huair  mi  o  cheann  fada  am  barrachd  cumhachd. 
'Se  mo  mhiann  a  so  suas  a  bhi  ni 's  oirpicheadh  'an 
gnàthacha  gach  meadhon  òrduichte ;  ni  tha  fios 
agam  le  n'  dearmad  gu 'm  biodh  athchuinge  mar  so 
mar  fhanoid  mhi-naomh,  agus  gu  'in  faodadh  e  bhi 
na  aobhar  gu  d'  bhrosnuchadh  chum  na  tha  agam  a 
thoirt  uam,  seach  tuille  bhuileachadh  orm.  Ach 
tha  mi  gu  durachdach  a'  cuir  romham  mi  fein  a 
chuir  thuige  mar  mo  dhùlan,  agus  ag  asluchadh  ort 
copairteachadh  do  ghràis,  chum  gu 'm  bi  mi  air  mo 
neartuchadh  a  choilionadh  an  rùin-shuidhichte  sin. 

Bi,  O  Thighearn,  an  urras  air  t-òglach  chum 
maith !  Deonaich  do  chumhachd  naomhachaidh  a 
dhortadh  a  stigh  air  m'  anam,  chum  mo  dhealbh  air 
son  gach  dleasnas  a  dh'  iarras  tu!  Suidhich,  guidh- 
eam  ort,  gach  subhailc  agus  gràs  domhain  aim  am 
cbridhe  ;  agus  cum  suas  mo  dheagh  rùn  am  meadhon 
gach  ionnsuidh,  gam  bheil  mi  buailteach,  on  leith  a 
muigh  agus  a  stigh,  am  feadh  a  bhios  mi  sa  bheatha 
so,  's  'a  giulan  m'  an  cuairt  domh  a  choilon  an- 
mhuinneachd !  Lion  mo  chridhe  le  deagh  thograidh 
dhuitse,  mo  Dhia,  agus  do  m'  cho'bhraithribh  ! 
Cum  do  ghna  a' m'  chuimhne  gu 'm  bheil  do  lathair- 
eachd  anns  gach  àite ;  agus  deonaich  dhomh  a 
chumail  a*  m'  aire  gu  bheil  an  rùn  is  diomhair'  a* 
m'  anam  aithnichte  leatsa !  Deonaich  dhomh  ma 
ta,  bhi  air  m'  fhaicill  an  aghaidh  a  cheud  togradh 
chum  peacaidh !    Is  a  chum  nach  faigh  Satau  coth- 

rom  air  olc  a  chuir  a'  m'  aire,  guidheam  ort  gu 
dùrachdach,  O  Thighearna,  gun  lionadh  tu  mo 
chridhe  le  d'  Spiorad  Naomh,  agus  gu  'n  gabhadh 
tu  còmhnuidh  ann  !  Gabh  còmhnuidh  annam,  agus 
gluais  maille  rium ;  agus  deonaich  gur  e  mo  chorp 
teampull  an  Spioraid  Naoimh ! 

Deonaich  dhomh  bhi  air  mo  cheangal  ri  Criosd, 
chum  bhi  a'  in'  aon  Spiorad  ris,  's  a  mothachadh  a 
chumhachd  ga  m'  bheothachadh  gu  sior-dhol  air  m* 
aghaidh,  'an  aghaidh  gach  buaireadh  agus  truailli'- 
eachd !  Am  feadh  a  bhios  na  h-òigfhir  a'  fàs  lag 
agus  sglth,  agus  an  òigridh  thaghta  a  tuiteam  gu 
làr,  gu'm  feith  mis  air  an  Tighearna  air  sheol 's  gum 
bi  mo  neart  air  ath-nuadhachadh ;  agus  deonaich 
dhomh  bhi  dol  air  m'  aghaidh  o  aon  tomhas  creidimh, 
gràdh,  eud,  agus  naomhachd  gu  tomhas  eile,  gus  an 
nochdar  mi  foirfe  a'  d'  lathair  an  Sion,  chum  òl 
uaitse  an  togradh  agus  an  gràdh  neo-thruaillidh, 
mar  o  thobar  siorruidh  gach  aon  diubh,  trid  losa 
Criosd  mo  Thighearna,  anns  am  bheil  fireantachd 
agus  neart  agam  ;  agus 's  ann  as  a  leth-san  a  tha  mi 
miannuchadh  cliu  a  chuir  air  son  mo  theachd  air 
aghaidh  san  da  chuid.  Amen. 


Am  Peacach  ga  earbsa  fein  ri  Dia. 

A  dhe  bheannuichte,  is  ann  a  dh'  ionnsuidh  do 
neart  Uile-chumhachdaich-sa  a  tha  mi  a'  teicheadh. 
Feuch  mi  air  mo  chuairteachadh  le  cruaidh-chais 
agus  le  cunnartaibh,  agus  sin  amach  do  lamh  uile- 
chomasach  a  chum  mo  thearnadh ;  O  thusa  a  shaoras 
le  d'  dheas-laimh  iadsan  a  dh'  earbas  asad,  uathasan 
a  dh'  èirgheas  suas  nan  aghaidh.  Tha  mi  air  an 
latha  'n  diugh  gu  follaiseach  ga  m'  chuir  fein  fo  d* 
sgiath-dhion :  cuir  do  chumhachd  'an  gniomh  as  mo 
leith,  agus  ceaduich  dhomh  tearmunn  a  ghabhail  fo 
ggàile  do  sgiathan  !    Deonaich  gu  m'  bi  do  ghràs 


71 


foghain  teach  air  mo  shon,  agus  do  chumachd  air  a 
dheanamh  foirfe  ann  am  anmhuinneachd  !  Cha  'n 
'eil  a  chridhe  agam  a  ràdh,  nach  trèig  mi  am  feasd 
thu,  nach  àicheadh  mi  a  chaoidh  thu.  Ach  tha 
dòchais  agam  gu  'm  faod  mi  gu  firinneach  a  ràdh, 
O  Thighearna,  nach  bu  mhiann  learn  a  dheanamh ; 
agus  a  rèir  an  rùin  agus  na  barail  a  tha  agam  san 
àm,  gu  'm  bu  lugha  an  t-aobhar  eagail  learn  am  bàs 
fhulang,  na  corruich  a  chuir  ort  am  dheoin.  Och  ! 
freumhaich  a  mach  trualli'eachd  sin  mo  chridhe,  a 
dh'  f  haodadh  an  uair  teann  bhuairidh  m'  aomadh  gu 
atharrachadh  a  bharail,  agus  a  thoirt  orm  gèilleadh 
do  'n  bhuaireadh !  Neartuich  mo  chreidimh,  O 
Thighearna,  agus  ath-bheothaich  mo  dhòchas ! 
Neartuich  mi  le  run-suidhiehte  seasmhach,  chum 
cuir  an  aghaidh  gach  ni  a  bhiodh  an  cunnart  mo 
thoirt  as  an  t-slighe  gu  neamh ;  agus  deonaich  dhomh 
m'  aghaidh  a  chuir  mar  chloich-theine,  an  aghaidh 
gach  ionnsuidh  a  bheir  talamh  agus  ifrinn  orm ! 
Ma  bheir  peacaich  ionnsuidh  mhealluidh  orm,  na 
leig  learn  aontachadh  leo ;  ma  bheir  iad  tàmailte 
dhomh,  na  leig  learn  suim  a  ghabhail  deth  ;  ma  ni  iad 
maoidheadh  orm,  na  leig  learn  a  bhi  fo  eagal !  Gu  ma 
fearr  leam  le  h-eud  naomh  agus  dian  air  a  dheagh- 
riaghladh,  cionfath  a  ghabhail  o'm  mi-run  cridhe-san, 
air  oirp  a  thoirt  air  an  iompachadh  agus  air  an  ath- 
leasuchadh !  Mar  is  lugha,  na  leig  leam  nàir  a  bhi 
orm  a'  d'  chùis  a  thagradh,  'an  aghaidh  na  muinntir 
a  bheir  tàir  do  dhiadhachd ;  deonaich  dhomh  aoibh- 
neas  agus  subhachas  a  mhothachadh  ann  am  chridhe ; 
agus  bheir  mi  oirp  air  do  shlighe  a  theagasg  do 
luchd-eusontais,  agus  peacaich  iompachadh  a  d' 
ionnsuidh!  Seadh,  a  Thighearna,  am  feadh  a 
bhuanaicheas  m'  eagail,  ge  d'  a  mheasas  mi  mi  fein 
air  mo  dhite,  tha  mi  air  mo  dhite  co  cothromach 
as  leth  m'  amaideachd,  's  gu  m'  firinnichinn  a 
bhreth,  ge  d'  a  b'  anu  a' m'  aghaidh  fein. 

Coimhead  mi  a  nis,  O  Thighearn,  agus  gach  aon 
am !  Na  ceadaich  dhomli  bhi  am  barail,  ge  V  e 
aois  na  inbh  air  an  ruig  mi,  gu  bheil  mi  comasach 
air  mi  fein  a  chiomhead  as  t-eugais-se!  ni  mò  a 


72 


ìeigeas  tu  dhomh  bhi  'am  barail,  'an  naoidheanachd 
so  na  diadhachd  a'  m'  anam,  a  bhi  co  lag,  is  nach 
urrainn  duitse  mo  chumail  suas !  Ge  b'  e  taobh  a 
threoruicheas  tu  mi,  deonaich  dhomh  do  leantuinn ; 
agus  ge  b'  e  dreuchd  a  shònraicheas  tu  dhomh, 
deonuich  dhomh  saoithreachadh  ann ;  an  sin  deon- 
aich dhomh  an  còmhrag  spioradail  a  chumail  an 
aghaidh  uile  naimhde  mo  Shlainte,  agus  gu  ma 
fearr  tuiteam  san  àraich,  no  cul  a  chuir  ris  gu  neo- 
dhuineil  ? 

Agus  deonaich  dhomh,  O  Fhir-shaoruidh  bhean- 
nuichte,  Ceanard  mo  shlainte,  Ard  Ughdar  agus 
fear-criochnaich  mo  chreidimh  'n  uair  a  bhios  mi  an 
cunnart  t-àicheadh,  mar  rinn  Peadar,  gun  amhairc 
thu  orm  le  cumhachd  agus  le  caomhalachd,  a  dh' 
f  haodas  mo  chumail  o  thuiteam,  no  a  ghrad  aisigeas 
mi  a  ris  a  chum  mo  Dhe  agus  mo  dhleasnuis ;  agus 
teagaisg  dhomh,  o'  m'  f  hàillnean,  mi  fein  irioslach- 
adh  gu  mòr  air  son  gach  mearachd,  agus  mi  bhi  ni 
's  durachdaiche  fhaicilliche  san  àm  a  tha  ri  teachd. 
Amen. 


Samhladh  air  Fein-choisrigeadh,  no  riaghailt 
fholllaiseach  air  ar  Coi-cheangal  ath-nuadhachadh 
ri  Dia. 

A  iehobhah  shiorruidh  agus  neo-chaochlaidich ! 
Cruthai'ear  neamh  agus  na  talmhuinn,  agus  Triath 
aithrigh  air  aoradh  aingle  agus  dhaoine !  Tha  mi 
miannuchadh  le  mòr  irioslachd  anama,  tuiteam  sios 
san  àm  so  a' d'  fhianuis ;  agus  a'  guidhe  gu  durachd- 
ach  gun  troi-lot  thu  mo  chridhe  le  mothachadh 
iomchuidh  air  do  ghlòir  nach  urrainnear  a  chuir  an 
cèill  no  a  thuigsinn  ! 

'S  ceart  a  dh'  f  haodas  geilt  chrith  mo  ghlacadh 
an  uair  a  ghabhainse,  cnuimh  pheacach,  de  dhànadas 
mo  cheann  a  thogail  suas  riut,  de  dhànadas  mi  fein 

a  thaisbeineadh  am  fianuis  do  mhòrachd  air  a  leithid 
so  de  àm.  Co  mise,  O  Thighearna  Dhe,  no  ciod 
e  teaghlach  m'  athar?  ciod  e  mo  nàdur  no  mo 
bhreith,  mo  chliu  no  mo  thoilltinneas,  gun  labhruinn 
m'  an  ni  so,  agus  gu  'm  miannaichinn  a  bhi  am 
phàirtidh  ann  an  Coi-cheangal,  far  an  d'  thusa,  Righ 
nan  High  agus  Tighearna  nan  Tighearnan  a  phàirt- 
idh  eile  ?  Tha  rughadh  gruaidh  agus  nàir  orm 
ainmeacliadh  a'  d'  làthair.  Ach,  O  Thighearna,  's 
mòr  do  mhòrdhachd,  *s  eiginn  do  d'  nadur  an-àrd 
cromadh  sios  anabharra  iosal.  Agus  tha  fios  agam, 
gu  bheil  thu,  ann  agus  trid  Iosa  Mac  do  ghràidh,  a'g 
aontachadh  peacaich  thruaillidh  fhiosrachadh,  agus 
a'  ceaduchadh  dhoibh  teachd  a' d'  ionnsuidh,  agus 
inndrinn  an  Coi-cheangal  riutsa ;  cha  'n  e  a  mhain 
sin,  ach  's  fiosrach  mi  gur  tu  fein  a  dhealbh  an  t- 
innleachd ;  agus  gun  do  thairig  thu  gu  càirdeil 
dhuinne  e  ;  oir  cha  b'  urrainn  aon  neach  gun  bhi 
air  a  theagasg  leatsa  na  dhealbh,  no  idir  gabhail  ris 
an  uair  a  rachadh  a  thairgse. 

'S  ann  a' d'  ionnsuidhs'  a  nis  a  tha  mi  teachd,  air 
mo  chuireadh  tre  ainm  do  Mhic,  's  a'g  earbsa  a 
f  hireantachd  agus  as  a  ghràs.  Ga  m'  irioslachadh 
fein  aig  do  chosaibh  le  nàir  agus  le  rughadh  gruaidh ; 
agus  a'  bualadh  m'uchd,  ag  ràdh,  leis  a  Chis-mhaor 
iriosal,  a  Dhia  dean  trocair  ormsa  ta  m'  pheacach  ! 
Tha  mi  'g  aideachadh,  O  Dhe,  gun  robh  mi  a' m' 
chiontach  mòr.  Ràinig  mo  pheacaidh  suas  gu 
neamh,  agus  thogadh  suas  m'  eucearta  gus  na 
speuraibh.  Dh'  oibrich  an-tograidh  mo  nàduir 
thruaillidh  air  ioma  mile  doigh  anntromaichte,  a 
thoirt  amach  toradh  a  chum  bàis.  Agus  nam  biodh 
tu  geur-theann  a  chomharrachadh  mo  chiontai,  b' 
eiginn  domh  a  bhi  a  m'  thosd  fo  uallach  peacaidh, 
agus  air  ball  dol  fodha  an  leir-sgrios.  Ach  dheon- 
aich  thu  cuireadh  gràsmhor  a  thoirt  domh  pilleadh 
a' d'  ionnsuidh,  ge  d'  a  bha  mi  mar  chaora  sheach- 
ranaich,  mar  mhac  stròghail,  agus  a'm'  leanamh  cul- 
sleumhnachaidh.  Feuch  uime  sin,  tha  mi  air  teachd 
a'  d*  ionnsuidh.  Tha  mi  air  teachd,  cha  'n  e  a 
mhàin,  le  mothachadh  air  mo  pheacadh,  ach  air  m' 

amaideachd  cuideachd.  Tha  mi  a'  teachd  le  lan  run 
mo  chridhe,  a'  gabliail  nàire  dhiom  fein,  agus  ga 
aideachadh  le  treibh-dhireas  agus  irioslachd  in' 
anama,  Gun  d'  rinn  mi  gu  h-amaideach,  agus  chaidh 
mi  air  seacharan  gu  ro-mhor.  Tha  mi  fo  amhluadh 
le  blii  cuimhneachadh  air  na  nithe  sin :  Ach  bi 
thusa  tròeaireach  do  in'  euceartaibh,  agus  na  cuimh- 
nich  mo  plieacanna  agus  m'  aingidheachd  a'  m' 
aghaidh !  Ceaduich  dhomh,  O  Thighearna,  na 
cumhachdan  agus  na  ceudfaithean,  a  thug  mi  gu 
neo-thaingeil  agus  gu  mi-naomha  air  falbh  o  d' 
sheirbhis,  a  thoirt  a  ris  air  an  ais;  agus  tha  mi 
'guidhe  ort  gabhail  ri  d'  chreutair  bochd  ceaunairc- 
each,  aige  bheil  a  nis  mothachadh  air  do  choir  air, 
's  nach  'eil  co  dèigheil  air  aon  ni  sa  bheatha  so  'sa 
tha  e  air  bhi  leatsa ! 

A  Dhe  bheannuichte,  's  ann  leis  an  dùrachd  is 
mò  a  tha  mi  g'  am  thoirt  fein  suas  duit  san  am  so. 
Eisd  O  neamha,  agus  cluinn,  O  thalamh;  Rinn  mi 
roghainn  an  diugh  de  'n  Tighearna,  gu  bhi  na 
Dhia  agam ;  agus  tha  mi  'g  aideachadh  air  an  latha 
*n  diugh  gu  bheil  mi  a' m'  aon  d'a  chloinn  agus  d'a 
shluagh  an  coi'cheangal  ris,  Cluinn,  O  Dhe  nèimhe, 
agus  sgriobh  e  a' d'  leabhar  cuimhne  gum  bheil  mi 
leatsa  as  so  suas,  leatsa  gu  h-iomlan.  Cha  n'  e  gun 
coisrigidhean  duit  cuid  de  m'  cheudfaithean,  no 
earrann  de  m'  mhaoin ;  no  cuid  àraidh  a  thoirt  duit 
do  m'  sheirbhis,  no  a  mheud 's  as  urrainn  domh  car 
ùine  shronruichte ;  ach  bithidh  mi  gu  h-iomlan 
leatsa,  agus  leatsa  gu  siorruidh.  O'n  latha  so,  tha 
mi  gu  follaiseach  a'  cuir  cul  ris  na  tighearnan  eiie 
aig  an  robh  ceannas  orm,  eadhon  gach  peacadh  agus 
ana-miann ;  agus  tha  mi  a'  toirt  dulan  do  chumh- 
achdaibh  ifrinn,  aig  an  robh  ceannas  air  m'  anam, 
agus  do  gach  truailli'  eachd  a  thug  iad  trid  buairidh 
a  steach  ann.  Tha  mi  toirt  suas  duit  an  diugh 
dealbh  mo  nàduir  uile,  ceudfaithean  rn  inntinn,  agus 
uile  bhuill  mo  chuirp,  mar  bheo  iobairt,  naomha 
agus  thaitneach  do  Dhia,  ni  a  tha  fios  agam  gur  e 
mo  sheirbhis  reusonta.  Tha  mi  a  deanamh  thairis 
duit  gach  ni  a  tha  mi  a'  sealbhachadh  :  Tha  mi  mian- 

nachadh  a  chuid  a  tha  romliam  de  m'  bheatlia  a 
bhuileachadli  a  d'  sheirbhis,  agus  tha  mi  'guidhe  ort 
gun  seol  agus  gu  'u  cuir  thu  ann  am  aire,  co  dhiubh 
a  bhitheas  mo  shaoghal  fada  no  gearr,  gum  bi  gacli 
aon  àm  dheth  air  a  chosd  air  a  mhodh  is  ro  eifeachd- 
aich  chum  urram  a  thoirt  duitse,  agus  is  fearr  a 
fhreagras  do  rùin  do  fhreasdail  ghràsmhoir.  Agus 
tha  mi  a'  guidhe  gu  ro-dhùrachdach,  ge  b'  e  murrachas 
a  bheir  thu  dhomh  os  ceann  dhaoin  eile,  an  aon  sam 
bith  de  staid  àrd  na  beatha  anns  am  faod  mi  bhi,  no 
a  thaobh  aon  mheas  sonruicht'  a  chuirear  orm,  gun 
tugadh  tu  dhomh  neart  agus  misneach  chum  mi  fein 
a  chuir  gu  m'  dhùlan  air  son  do  ghloir:  A'  cuir 
romliam  nach  e  a  mhain  gun  dean  mi  fein,  ach  gun 
dean  daoin  eile,  co  fad  's  as  urrainn  domhsa  gu 
riasonta  impidh  a  chuir  orra,  seirbhis  do  'n  Tigh- 
earna.  Ga  m'  ghiulan  fein  air  an  doigh  so,  O  Dhe 
bheannuichte,  b'  àill  learn  buanacha  gu  seasmhach 
daingean  gu  latha  mo  chriche;  a*  guidhe  gu  dur- 
achdach  gum  faod  gach  latha  dheth  mar  thig  barr- 
achd  a  thoirt  ann  an  deagh  bheus  air  an  latha  a 
chaidh  seachad  trid  còmhnadh  gràs  Dhe. 

Cha  'n  e  a  mhain  gu  bheil  mi  ga  m'  choisrigeadh 
fein  agus  gach  ni  a  ta  agam  a  chum  do  sheirbhis ; 
ach  tha  mi  mar  an  ceudna  gu  ro-iriosal  a'  toirt 
thairis  agus  a'  striochda  do  d'  thoil  naomh  àrd- 
uachdranaich,  mi  fein,  agus  gach  ni  is  learn.  Tha 
mi  a'  fagail,  O  Dhe,  gach  ni  a  ta  mi  'sealbhachadh, 
agus  bu  mhiann  learn,  gu  bhi  air  a  stiuradh  agus  air 
òrduchadh  leatsa;  agus  gach  ni  a  tha  mi  a  meal- 
tuinn,  gu  dheanamh  ris  mar  is  deonach  leat,  aon 
chuid  a  bhuanachadh  dhomh,  no  a  thoirt  uam,  na 
bhuilich  thu  orm ;  builich  orm,  no  diult,  an  ni  a 
shaoileas  mis  a  b'  fheaird  mi,  mar  a  chi  thus,  a  Dhe 
iomchuidh  !  agus  ge  nach  'eil  do  dhànadas  agam  a 
ràdh,  nach  dean  mi  gearan ;  gidheadh  tha  dòchas 
agam  gum  faod  mi  a  ràdh,  nach  e  gun  saothraich  mi 
gu  striochda,  ach  a  bhi  toilichte ;  ni  h-è  a  mhain 
fhulang  aon  triobluid  is  deonach  leat  a  chuir  a'm' 
charamh,  ach  co-aontachadh  leis,  agus  cliu  a  thoirt 
duits  air  a  shon ;  a*  cuir  romham  anns  gach  ni  a  dh' 
H  2 

òrduicheas  tu  dhomli,  gun  mo  thoilse  ach  do  thoilse 
gun  robh  deanta ;  ga  m'  mheas  fein  mar  neo-ni,  agus 
ga  d'  mheas-sa,  O  Dhe,  mar  an  t-aon  Mhath  mor  agus 
siorruidh,  bu  chòir  do  d'  f  hocal  gach  ni  a  rùnachadh, 
agus  do  Riaghladh  a  bhi  na  aoibhneas  do  'n  chinne- 
daoine  gu  h-iomlan. 

O  Dhe,  tha  mi  'guidheadh  ort  gu  'n  gnàthaich 
thu  mi,  mar  inneal  a  chum  do  ghloir  agus  do  chliu, 
aon  chuid  le  dheanamh  no  f'hulang  na  dh'  òrduicheas 
tusa  dhomh,  chum  do  ghloir  fein,  no  chum  math  an 
t-saoghail  sa  bheil  mo  chòmhnuidh!  agus  gu  ma 
deonaich  leat  o'n  latha  so  m'  àireamh  'am  measg  do 
phobuill  shonruichte,  chum  's  nach  bi  mi  ni 's  mò 
am  choigreach  agus  am  choimheach,  ach  a' m'  fhear 
aon  bhaile  ris  na  naomhaibh,  agus  am  muinntir 
teaghlaich  Dhe !  Gabh,  O  Athair  neamhuidh,  ri  d' 
strògh-fhear  aithreachail !  ionnuil  mi  am  fuil  do 
Mhic  ghràdhaich ;  sgeudaich  mi  le  f  hireantachd 
iomlan  ;  agus  naomhaich  mi  trid  cumhachd  do  spior- 
aid !  cuir  as,  guidheam  ort,  ni  's  mò  agus  ni 's  mò 
do  chumhachd  a  pheacaidh  ann  am  anam!  cruth- 
atharraich  mi  ni  's  mò  churn  t-iomhaigh  fein,  agus 
dealbh  mi  gu  bhi  cosmhuil  ri  Criosd,  a  mheasas  mi 
as  so  suas  mar  m'  fhear  teagaisg  agus  m'  iobairt,  in' 
Eadar-ghuidh'ear  agus  m'  Fhear-saoruidh !  Run- 
phairtich  rium,  tha  mi  a'  guidheadh  ort,  gach  cumh- 
achd feumail  o'  d'  spiorad  glanaidh,  shuilbhearraich, 
agus  shòlasaich  !  agus  tog  orm  solus  sòlasach  sin  do 
ghnuis,  a  chuireas  an  t-aoibhneas  agus  an  gàir- 
deachas  is  mò  ann  am  anam  ? 

Cuir  mo  ghnothaichean  anns  an  riaghailt,  O  Dhe, 
is  ro-fhreagarraiche  chum  do  ghlòir  sa  agus  m' 
f  hior  shonas  fein ;  agus  an  uair  a  ni  agus  a  ghiul- 
aineas  mi  do  thoil  a  bhos  an  so  air  thalamh,  gairm 
mi  as,  ge  b'e  uair,  no  doigh  air  an  deonach  leat : 
Ach  deonaich  a  mhain,  an  uair  a  bhios  mi  gu  dol 
eug,  agus  'an  dlù  shealladh  air  siorruidheachd,  gum 
fàod  mi  mo  cho-cheangal  an  trà  so  riutsa  a  chuimh- 
neachadh,  agus  an  deo  ma  dheireadh  a  bhuileachadh 
a  d'  sheirbhis  !  Agus  deonuich,  O  Thighearna,  an 
uair  a  bhios  mis  a'  toirt  suas  an  deo,  gun  cuimhnich 

thusa  mar  an  ceudna  an  coi-cheangal  so,  eadlion  ge 
nach  bi  mise  comasach  air  sin  a  dheanamh !  Seall 
a  nuas,  O  Athair  neamhuidh  le  sùil  tlirocair  air  do 
dhuine  cloinne  lag  a'  dol  èug :  cuir  do  ghàirdeana 
siorruidh  m'arn  thimchioll  a  chum  mo  chòmhnadh, 
builich  neart  agus  muinghinn  air  mo  spiorad  ata  ri 
dealacliadh  ri  m'  chorp  ;  agus  gabh  ris  an  glacaibh 
do  ghràidh  !  dean  a  bheatha  do  ionad  comhnuidh 
na  muinntir  a  choidil  ann  an  Iosa  a  dh'  f  heitheamh 
maille  riusan  ris  an  latha  ghlòirmhor  sin,  a  choilionar 
do  ghealladh  deireannach  dhoibhsan  a  tba  an  coi- 
cheangal  riut,  nan  aiseirigh  bhuadhar,  trid  an  t- 
slighe  shaibhir  sin,  a  theid  a  f  hritliealadh  dhoibh  do 
'n  rioghachd  shiorruidh,  air  an  d'  tbug  thu  dearbh- 
chinnte  dhoibh  le  d'  choi-cheangal,  agus  an  dòchas 
ris  na  tha  mi  n is  a  gabhail  greim  air,  a  miannuchadh  a 
bhi  beo  agus  bàs  fhaghail,  mar  le  m'  laimh  air  an 
dòehas  sin  ? 

*S  an  uair  a  bhios  mis  air  m'  àireamh  am  measg 
nam  marbh,  's  a  bhios  gnothaichean  an  t-saoghail-so 
thairis  leam,  ma  dh'  èireas  do  'n  chuimhneachan 
dhùrachdach  so  tuiteam  'an  lamhaibh  a  h-aon  do  m' 
chàirdibh,  deonaich  gum  bi  e  na  mheadhon  air 
drùghadh  air  an  inntinn !  deonaich  dhoibh  a  leugh- 
adh  's  a  ghabhail  cha  'n  arm  mar  mo  chainntse, 
ach  mar  am  briathra  fein ;  agus  gum  foghlum  iad 
eagal  an  Tighearna  mo  Dhe  a  bhi  orra,  agus  gun 
cuir  iad  leamsa  an  earbsa  fo  sgàil  a  sgiathaibh  car 
ùine  agus  gu  siorruidh !  agus  deonaich  dhoibh  leamsa 
cuideachd,  mòr  mheas  a  bhi  againn  air  a  ghràs  sin, 
a  tha  'g  aomadh  ar  cridheachan  gu  inndrinn  a  stigh 
do  'n  choi-cheangal,  's  a  co'-aontachadh  gu  'r  gabhail 
a  stigh  an  uair  a  bhios  sinn  toileach,  a'  cur  as  leth, 
leamsa,  agus  leis  gach  cinneach  a  shaoradh,  an 
Athair,  a  Mhic,  agus  an  Spioraid  Naoimh,  a  ghloir, 
an  urraim,  agus  a  chliu,  a  tha  co  dligheach  do  gach 
pearsa  de  'n  Trionaid,  air  son  na  h-earrainn  a  ghabh 
iad  os  laimh  san  obair  luachmhor  so !  Amen. 

Air  an  sonsan  a  mheasas  an  riaghalt  so  tuille  is 
fada  ri  bhi  air  a  sgriobhadh,  air  iarrtas  caraid  àraidh 
chuir  mi  sios  an  riaghailt  aithghearra  so  a  leanas, 
agus  bu  choir  an  aire  dhurachdaeh  a  thoirt  do  gach 
earrann  deth,  ma'n  cuirear  an  gniomh  e  ;  agus  aon 
f  hocal  nach  'eil  a  còrdadh  ri  d'  staid  atharrachadh, 
chum 's  gun  co-aontaich  an  cridhe  leis  an  iomlan. 


A  Dhe  shiorruidh  agus  uile  bheannuichte  !  Tha 
mi  miannuchadh  tighinn  a  d'  làthair,  le  trom  iriosl- 
achd  anma,  fo  mhothachadh  air  co  neo-aithrigh  sa 
tha  mo  leithidse  do  chnuimh  pheacach,  air  teachd 
an  làthair  Uachdaran  naomh  neamh,  Righ  nan  Righ 
agus  Tighearna  nan  Tighearnan,  agus  gu  h-àraidh 
air  gnothach  mar  so,  eadhon  gu  inntrinn  'an  Co'- 
cheangal  riutsa.  Ach  's  tu  fein  a  dheilbh  an  t- 
innleachd.  Thairig  do  cho-aontachadh  neo-chrioch- 
nach  e  trid  do  Mhic,  agus  dh'  aom  do  ghràs  mo 
chridhe  gu  gabhail  ris. 

Tha  mis'  air  an  aobhar  sin  a'  teachd,  a  'g  aideach- 
adh  gu  bheil  mi  ro-chiontach,  a'  bualadh  air  m'  uchd 
agus  ag  ràdh,  leis  a  chis-mhaor  iriosal,  a  Dhe  dean 
trocair  ormsa  a  ta  m'  pheacach !  Tha  mi  tighinn 
air  cuireadh  'an  ainm  do  Mhic,  a'g  earbsa  as  fhir- 
eantachd  iomlan-san ;  a'g  asluchadh,  air  a  sgàthsan 
gu'm  bi  thu  trocaireach  do  m'  neo-fhireantachd,  agus 
nach  cuimhnich  thu  mo  pheacaidh  ni 's  mo.  Gabh 
air  ais,  guidheam  ort,  do  chreutair  ceannairceach, 
aig  am  bheil  a  nis  mothachadh  air  do  chòir  air,  's 
nach  'eil  co-deigheil  air  aon  ni  's  a  tha  e  air  bhi 
leatsa. 

Tha  mi  air  an  là  an  diugh,  leis  an  dùrachd  is  mò, 
ga  in'  thoirt  fein  suas  duitsa.  Tha  mi  cuir  cùl  ris 
gach  Tighearna  aig  an  robh  roimh  so  ceannas  orm ; 
agus  tha  mi  ga  m'  choisrigeadh  fein  agus  gach  ni  a 

ta  agam  dhuit;  ceudfaithe  m'  inntinn,  buill  mo 
chuirp,  mo  mhaoin  shaoghalta,  m'  ùine,  agus  mo 
chumhachd  os  cionn  dliaoin  eile ;  gu  bhi  air  an 
gnàthachadh  gu  h-iomlan  chum  do  ghlòire ;  agus  gu 
dian  deothasach  a'  toirt  ùmhlachd  do  d'  àitheantaibh, 
am  fad  's  a  bhuanaicheas  tu  mo  bheatha,  le  dian 
thogradh  agus  rùn-suidhichte  gu  buanachadh  leatsa 
fad  uile  linnibh  neo-chriochnach  na  siorruidheachd  : 
Ga  m'  chumail  fein  a  ghnàth  deas  gu  bhi  ullamh  le 
eud  agus  gàirdeachas  a  chuir  do  thoil  'an  gniomh, 
co  luath 's  a  nitear  aithnichte  dhomh  i. 

Tha  mi  ga  'm  striochda  fein,  agus  gach  ni  a  ta 
agam  gu  bhi  air  ar  stiùradh  leat,  air  an  doigh  a 
mheasas  do  bhuan  ghliocas  a  bhi  freagarrach  a  chum 
do  ghlòir.  Tha  mi  fàgail  riaghladh  gach  cùis  an 
earbsa  riutsa,  agus  ag  ràdh  gun  choigleadh,  ni  h-e 
mo  thoilse,  ach  do  thoilse  gun  robh  deanta !  a 
deanamh  gàirdeachas  le  cridhe  dìleas  ri  d'  uach- 
dranachd  neo-chriochnach,  mar  ni  bu  chòir  mòr 
thlachd  a  thoirt  do  'n  iomlan  de'n  chruthachadh 
riasonta. 

Gnàthaich  mi,  0  Thighearna,  guidheam  ort,  mar 
inneal  a  chum  do  sheirbhis !  Aireamh  mi  am  measg 
do  shluaigh  shonruichte !  O  deonaich  dhomh  bhi 
air  m'  ionnlad  'am  fuil  do  Mhic  ghràdhaich !  A  bhi 
air  mo  sgeudachadh  le  f  hireantachd !  Air  mo 
naomhachadh  le  spiorad !  Cruth-atharraich  mi  ni 
's  mò  agus  ni 's  mò  a  chum  iomhaigh !  Co-pairtich 
rium,  d'a  thrid-san,  gach  dmghadh  feumail  o'  d' 
spiorad  glanaidh,  shuilbhearraich,  agus  shòlasaich  ! 
Agus  deonaich  air  dhomh  mo  bheatha  a  chaitheadh 
fo  na  tograidh  sin,  agus  ann  an  solas  sòlasach  do 
ghnùis  ghràsmhoir  mar  m'  Athair  agus  mo  Dhia ! 

Agus  an  uair  a  thig  uair  uamhannaich  a  bhàis, 
deonaich  gun  euimhnich  mi  an  coi-cheangal  so,  air  a 
shuidheachadh  anns  gach  ni  agus  cinnteach,  oir 's  e 
so  mo  shlainte  uile,  agus  mo  mhiann  uile  ge  d'  a 
tha  gach  dòchas  agus  gach  ni  eil'  a  tha  mi  mealtuinn 
buailteach  do  dhol  am  mughadh !  Agus  O  Dhe, 
euimhnich  thus'  e  cuideachd  !  Amhairc  a  nuas  le 
h-iochd,  O  Thighearna,  air  do  dhuine  cloinne  lag, 

aig  uair  a  bhàis  !  Gabh  rium  a  d'  glacaibh  siorruidh  ! 
Cuir  neart  agus  muinghinn  am'  spiorad  a  tha  gu 
dealacliadh  ri  m  chorp !  agus  gabh  a  stigh  e  do 
àros  iia  rcminntir  a  choidil  'an  Iosa,  gu  siochail, 
aoibhneach  a  dh'  fheitheamh  coilionadh  do  gheal- 
laidh  do  d'  phobull  uile,  aiseirigh  ghloirmhor,  agus 
sonas  neo-chriochnach  a' d'  làthaireachd  neamhuidh- 
se !  Agus  an  deigh  dhomhsa  bhi  cnàmh  anns  an 
ùir,  ma  tbarlas  e  gum  faigh  caraid  sam  bith  greim 
air  a  chuimhneachan  so  air  mi  dheanamh  coi'-chean- 
gal  soilleir  riutsa,  deonaich  gun  dean  e  a  shamhuil 
as  a  leth  fèin ;  agus  deonaich  gu  'n  gabh  thu  a 
steach  e  chum  co-pairt  do  uile  shochairibh  do  choi- 
cheangail  trid  Iosa  Criosd  ard  Eadar-mheadhon- 
air ;  gan  robh  maille  riutsa,  O  Athair,  agus  a  Spior- 
aid  Naoimh,  cliu  siorruidh  air  a  chuir  as  'ur  leth  leis 
a  mhòr  choi-thional  a  shaorar  leat,  agus  leis  na 
spioradaibh  neamhuidh  sin,  chum  a'  bheii  thu  g'  an 
gairm  gu  co-pairt  a  ghabhail  nan  obair  agus  nan 
sochairibh!  Amen. 


Riaghailt  chum  co  -cheangal  a  dheanamh  gu  h- 
uaigneach  ri  Dia,  m  an  tig  iad  air  an  aghaidh  gu 
Bdrd  an  Tighearna,  le  Ughdar  eile. 

O  Dhe  Uile-chumhachdaich,  agus  a  Chruthai'ear 
nan  uile  nithe,  chruthaich  thu  an  duine  air  tus  ion- 
raic  agus  sonadh  ;  ach  dh'  f  hàs  e  peacach  agus  ro- 
thruagh  trid  an  leagaidh.  Tha  mi  'g  aideachadh 
a  thaobh  nàduir  gu  bheil  mi  am'  eas-caraid  duit, 
duine-cloinne  fearg-thoilltinneach,  agus  am  thràill 
don  pheacadh  agus  do  Shàtan.  O'n  bhroinn  bha 
mi  ciontach  de  d'  lagh  a  bhriseadh,  agus 's  iongant- 
ach  an  fhoighidinn  a  rinn  thu  rium,  'n  uair  nach 
d'  rinn  thu  o  chionn  fliada,  cuspair  dhiom  air  do 
chorruich  ann  an  ifrinn.    Och  ciod  a  ni  mi  fad 


81 


siorruidheachd  ma  bhuauaicheas  mi  's  an  staid  so  ? 
Chuala  mi  gu  bheil  tròcair  aig  Dia  do  pheacaich 
chaillte  trid  Iosa  a  chaidli  a  cheusadh,  a  tha  toirt 
mòr  mhisneach  do  m'  anam  brònacli.  Och  an  urr- 
ainn  an  tròcair  so  ruigheachd  air  mo  shamhuilse 
de  dhuine  truagh  ?  Ach  's  cinnteach  air  a  pheac- 
aichead 's  ga  bheil  mi,  gur  fearr  an  cotlirom  a  tha 
agads  air  saorsuinn  do  ghràidh,  agus  eifeachd  fola 
do  Mhic  a  nochdadh ;  agus  ma  bhios  agamsa  co'- 
roirm  de  na  sochairean  sin,  seinnear  laoidhean  mol- 
aidh  gun  sgur  do  Uan  De  as  mo  leth.  Tha  mi 
uime  sin  a  teachd  chum  mi  fein  a  thilge  sios  aig 
stol-coise  tròcair  neo-chriochnach,  's  a  chum  tag- 
radh  air  a  shon  a  rèir  do  ghealluidh  trid  losa 
Criosd,  do  Mhac  gràdhach. 

O  Athair  nan  uile  thròcair,  agus  Athair  mo 
Thighearn  Iosa  Criosd,  tha  mothachadh  agam  a 
nis  air  mo  pheacadh  agus  m'  amaideachd,  le  cuir 
at  d'  aghaidh,  agus  a  chionn  mi  dhol  thairis  gu 
feachd  Shàtain  :  tha  mhiann  orm  pilleadh  mar  strò- 
fhear  aithreachail,  a  dh'  ionnsuidh  m'  Athair 
neamhuidh,  a'g  aidmheil  mo  pheacaidh,  agus  deon- 
ach  air  mi  fein  a  cheangal  ris  an  Tighearn  an  coi- 
cheangal  siorruidh  nach  di-chuimhnichear  am  feasd. 
O  Athair,  pheacaich  mi  'n  aghai  f  hlaitheas  agus  a' 
d'  làthairse,  agus  cha  'n  fhiu  mi  tuille  gu  'n  goirte 
do  leanamh  dhiom ;  ach 's  toilicht  a  mheasainn  mi 
fein,  nan  gabht'  a  stigh  mi  chum  an  dreuchd  no  'n 
ionaid  is  neo-inbhiche  a' d'  theaghlach.  Tha  mi  'g 
iarruidh  do  shaor  ghràdh  agus  do  ghliocas  neo- 
chriochnach  àrduchadh,  le  innleachcl  na  slainte  chum 
peacaich  chaillte  a  thearnadh,  trid  Eadar-mheadh- 
onair,  agus  le  d'  Mhac  siorruidh  ro-ghràdhach  a 
chuir  gu  bhi  na  Eadar-mheadhonair,  agus  na  Urras 
a  shàsuchadh  do  cheartais  air  an  son,  agus  a  cheann- 
ach  gràs  agus  glòir  dhoibh.  A  rèir  d-aithne,  tha 
mi  deonach  urram  a  thoirt  do  d'  Mhac,  agus 
gabhail  gu  taingeil  toilichte  ri  innleachd  so  na 
slainte  chum  peacaich  a  thearnadh.  O  gabh  truas 
de  d'  chreutair  fein,  obair  do  làmh  ;  theirig  thair- 
is air  t- obair  a  ris,  agus  cruthaich  mi  as  ur  air  son 

Chriosd,  a  rèir  t-iomhaigh  fein,  chum  's  gum  hi 
mi  iomchuidh  air  son  do  sheirbhis  agus  do  ghlòir. 

O  Shlanuigh'ear  bheannuichte,  tha ioghnadh  orm 
le  d'  ghràdh  gun  choimeas,  an  gabhuil  os  laimh  bhi 
a'  d'  Urras  agus  a  d'  iobairt  air  son  peacaich 
chaillte,  agus  le  t-fhuil  luaclimhoir  a  thairgse, 
chum  mo  leithid-se  ionnlad.  'S  e  do  bheatha 
agam  a  Thighearn  Iosa !  Tha  mi  ann  an  so  a' 
cuir  cùl  ris  gach  doigh  eile  chum  mo  thearnadh, 
agus  a'  dol  a  t-ionnsuidh-se  mar  in'  Eadar-mheadh- 
onair  agus  mo  Shlanuigh'ear,  tha  mi  'gabhail  riut 
a  t-uile  dhreuchdaibh ;  agus  ga  m'  thoirt  fein  suas 
gu  bhi  air  mo  thearnadh,  air  mo  theagasg,  agus 
air  mo  riaghladh  leat.  Tha  mi  gabhail  riut  mar 
m'  àrd  Shagart  mòr  a  thoirt  dioladh  air  son  m' 
anama,  agus  a  thagra  mo  chùis  ris  an  Athair,  trid 
do  bhàis  chliu-thoilltinnich,  agus  t-eadar-ghuidhe 
chumhachdaich.  Tha  mi  a  cuir  glan-chùl  ri  m' 
fhireantachd  fein  an  cùis  m'  fhirinneachadh  agus 
gabhail  gu  taitneach  rium  le  Dia,  agus  tha  mi  amh- 
ain  ge  d'  aidmheil-se  mar  an  Tighearna  m'  ionracas  ; 
tha  mi  'gabhuil  riut  mar  m'  Fhàidh,  agus  ga  m' 
thoirt  fein  suas  do  d'  theagasgsa,  chum  's  gum  bi 
mi  air  mo  threorucha  leatsa  trid  an  fhasaich  so, 
agus  mo  thoirt  sàbhailte  gu  neamh  fadheoidh ;  agus 
air  son  gliocais  a  leanailt  do  sheolaidh.  Tha  mi 
'gabhail  riut  mar  mo  High,  agus  a  mionnacha  bhi 
dileas  duit,  agus  làn  toili elite  le  d'  lagh  agus  le  d' 
uachdranachd ;  cuirear  suas  do  righ-chathair  ann  am 
anam,  agus  deanar  do  naimhdean  ann  nan  stol-coise 
dhuit.  Tha  mi  'gabhuil  riut  mar  m'  Fhear-posda, 
agus  tha  mi  a'  co-aontacha  le  cùmhnant  a  phòsaidh 
anns  gach  earrann  deth.  Tha  mi  gabhail  riut  mar 
mo  Cheann-feadhnaidh,  agus  tha  mi  gabhail  mar 
shaighidear  fo  d'  bhrataich,  gu  cath  a  chuir  ann  a 
d'  neart  'an  aghaidh  t-uile  naimhdibh.  Tha  mi 
toilichte  le  uile  chùmhnantaibh  an  t-soisgeil;  agus 
tha  mi  lan  toilichte  leis  an  doigh  fhein-àicheunaich 
a  tha  air  a  thairgs'  ann.    Tha  mi  deonach  air  bhi 

gu  siorruidh  am  fiachaibh  do  shaor  ghràis,  agus  gun 
cuirear  cliu  mo  shaoruidh  gu  bràth  as  leth  Iosa 
Criosd  m'  urras. 

O  a  Spioraid  naoimh,  tha  mi  gu  taingeil  a'  gabh- 
ail  riutsa,  mar  fhear  co-chur  na  cheannuich  mo 
Shlanuigh'ear ;  agus  a'  deanamh  do  bheatha  chum 
do  dhreuchdan  a  chuir  an  gniomh  'am  anam,  a  dh' 
oibreacha  creidimh  annam,  a  chreidsinn  an  t-soisgeil, 
a  tlioirt  man  cuairt  atharrachadh  an  nuadh  bhreitb, 
agus  a  dh'  athnuadhachadh  m'  uile  clieudfaithean. 
'S  aim  a  d'  chomain  a  tha  mi  air  son  gach  gluasad 
agus  togradh  a  tha  air  am  brosnuchadh  annam  :  O 
deonaich  dhoibh  buanachadh  annam  chum  's  gun 
toirear  an  deagh  obair  annam  gu  foirfeachd.  Tha 
mi  ge  d'  roighneacha  mar  m'  fhear-naomhachaidh, 
agus  m'  f  hear-stiùraidh  trid  mo  chuairt.  Tha  mi  a 
striochda  do  d'  thograidh  agus  do  d'  ghiulan,  agus 
a'  miannuchadh  an  aire  dhurachdach  a  thoirt  do  d' 
ghluasaid  agus  do  d'  gheur-mhothachaidh,  an  co- 
liona  mo  dhleasnuis,  agus  am  fuireach  o  pheacach- 
adh.  O  oibrich  gràs  annam  a  chum  na  criche  sin, 
agus  neartuich  mi  do  ghnà  a  dheanamh  agus  a 
thaghadh  an  ni  sin  a  bhios  taitneach  leat. 

A  rèir  bòidean  mo  bhaistidh,  tha  mi  ann  an  so  a 
cuir  cùl  ri  uile  naimhdibh  na  Trionaid  bheannuichte, 
an  diabhol,  an  saoghal  agus  an  fheòil ;  agus  tha  mi 
ann  an  so  ga  m'  thoirt  fein  thairis  dhuitse,  Athair, 
a  Mine,  agus  a  Spioraid  Naoimh,  aon  Dia,  gu  bhi 
leatsa,  agus  amhàin  leatsa ;  leatsa,  agus  cha'n  ann 
leis  an  droch-spiorad,  leatsa  agus  cha  'n  ann  leis  an 
t-saoghal ;  leatsa 's  ni  h-ann  le  m'  ana-mhiannaibh  ; 
leatsa,  's  ni  h-ann  learn  fein. 

Agus  air  dhomh  f  haicinn,  gu  bheil  thu,  os  cionn 
gach  ni,  ag  iarruidh  a  chridhe,  tha  mi  leis  a  so  a' 
tairgse  agus  a'  toirt  thairis  dhuit  mo  chridhe.  A 
Thighearna,  gabh  e,  agus  dealbh  e  fa  'd  chomhair 
fein. 

A  Thighearna,  cha'n'eil  neart  na  comas  again  fein 
a  ghleidheadh  no  a  choimhead  aon  ni  a  ghabh  mi 
os  laimh ;  ach  a'  gabhail  an  iomlan  os  laimh  ann  an 
neart  m'  Urrais,  an  earbsa  ris-san  amhàin ;  'S  anns 

an  Tighearn  losa  amìiàin  a  tha  ionracas  agus  neart 
agam  ;  O  Thigh  earn  a,  bi  'n  urras  air  t'  òglach  chum 
maith.  Thoir  dhomh  do  ghnà  na  dh'  iarras  tu, 
agus  an  sin  iarr  ni 's  àill  Ieat. 

Mar  fhianuis  air  mo  threibh-dhireas  anns  an 
aidmheil,  a  choisrigeadh  agus  anns  a  cheangal  f  hol- 
laiseach  so,  tha  mi  toileach  mo  làmh-sgriobhaidh  a 
chuir  ris  do'n  Tighearna,  a  reir 's  mar  tha  barantas 
agam,  Isaiah  xliv.  5.  A  nis  's  leat  mi,  a  Thigh- 
earna  saor  mi.  Amen. 


Urnuigh  air  son  neach  a  tha  ro-dheigheil  air  teachd 
chum  bòrd  an  Tighearna,  ach  aig  a  bheil  càileiginn 
de  theagamh  mu  thimchioll  a  chòir  air  an  òrduigh 
naomh  sin. 

A  Due  bheannuichte,  tha  mi  a' moladh  t-orduigh- 
ean  glic  agus  gràsmlior,  chum  tairbhe  t-eaglais  'an 
naomhachd  agus  'an  gràdh.  Tha  mi  a'  toirt  buidh- 
eacliais  duit  gun  d'  àithn  thu  do  t- òglaichibh,  iad 
fein  a  dhealbh  nam  buidhnibh ;  agus  tha  mi  a  toirt 
cliu  do  m'  Shlanuighear,  a  dh'  òrduich,  mar  gu  'in 
b'  ann,  leis  an  deo  mu  dheire,  cuirm  naomh  a  Shuip- 
earach,  chum  a  bhi  na  chuimhneachan  air  a  ghràdh 

eis  an  deacliaidh  e  gu  bàs,  agus  na  cheangal  air  an 
aonachd  sin  bu  deonach  Jeis  gun  coimheadadh  a 
shluagh.  Tha  dòchas  agam,  O  Dhe,  gu  bheil 
thusa  fianuiseach  air  an  dùrachd  leis  a  bheil  a  rùn 
orm  mi  fein  a  thoirt  suas  duit ;  agus  gu 'm  faod  mi 
do  ghairm  mar  fhianuis  air  m'  anam,  ma  tha  mi  nis 
san  iomchomhairle  mu  thimchioll  na  ceart  doigh  air 
an  dean  mi  e,  nach  ann  a  chionn  gun  ceadaich  mi 
dhomh  fein  aon  de  t-àitheantaibh  a  bhriseadh,  no 
tàir  a  dheanamh  air  aon  air  bitli  de  d'  shochairibh. 
Tha  mi  fiosrach  gu  bheil  thu  mothachail,  gur  ann 
amhain  a  tha  'n  dàil  so  a'  sruthadh  o  m'  ain-eolais 

air  mo  dhleasnas,  agus  o  m'  eagal  air  mi-flieum  a 
dheanarnh  de  nithibh  naomh  le  mi  theachd  gu  mi- 
iornehuidh  a  chum  do  bhùird  naomha.  Gidheadh 
gu  cinnteach.  O  Thighearna,  ma  bhuilich  thu  orm 
nieas  air  t-àithne,  dèigh  air  co-ehomunn  riut,  agus 
toil  gu  mi  fein  a  thoirt  suas  chum  dò  sheirbhis, 
faodai  mi  a  mheas  mar  chomharr  air  mhath  gu 
bheil  tha  deonacha  gabhail  rium,  agus  nach  'eil  mi 
tur  mi-iomchuidh  air  son  an  òrdugh  air  a  bheil  na 
h-urrad  mheas  agus  dhèigh  agam.  Tha  mi  uime 
sin  ag  aslucha  gu  h-iriosal  ort,  O  Dhe,  gmn  bu 
deonach  leat  air  an  latha  'n  diugh  mo  sheoladh  a'm' 
dhleasnas,  agus  mo  theagasg  mu  'n  t-slighe  air 
an  coir  dhomh  gluasad !  Rannsaich  mi,  O  Dhe. 
agus  dearbh  mi,  rannsaich  m'  àirnean  agus  mo 
chridhe !  Am  bheil  peacadh  diomhair  sam  bith 
gam  bu  mhath  learn  caidreamh  a  thoirt  ?  Am  bn 
mhiann  learn  buanachadh  an  easumhlachd  a  thoirt 
do  aon  air  bith  do  t-àithintibh  ?  Tha  dochas  agam 
gum  faod  mi  a  chùis  a  leigeadh  gu  d'  bhreth  fein. 
nach  'eil.  Na  ceaduich  dhomh  uime  sin  dochoir  a 
dheanamh  air  m'  anam  fein,  le  fuireach  o  d'  bhòrd 
naomh  gun  chionfath  iomchuidh !  Ach  deonaich, 
O  Thighearna,  guidheam  ort.  gun  co-aontaich  t- 
fhocal,  do  fhreasdal,  agus  do  spiorad  chum  mo 
sblighe  a  dheanamh  rèidh !  Sgap  air  falbh  am 
fuigheall  an-amharuis  a  th'  annam,  mar  'eil  thu  faic- 
inn  nach  'eil  cionfath  orra  !  Lion  mi  le  creidimh 
is  dearbh-chinntiche,  le  gràdh  is  deothasaiche ;  agus 
tagair  do  chiiis  fein  ri  m"  chridhe,  air  rahodh  nach 
ceaduich  dhomh  tuille  dàil  a  chuir  am'  theachd 
air  m'  aghaidh,  ni  is  e  mo  dhleasnas  agus  mo  choir, 
ma  tha  mi  gun  teagamh  a'  m*  òglach  dhuitse ! 
Deonaich  nach  bi  e  uair  air  bith  as  m'  aire ;  ach 
gun  dean  mi  am  barrachd  dichill,  chums  ma  tha 
mi  f  hathast  an  teagamh  sam  bith  m'  an  chùis,  gun 
cuir  thu  as  an  ag  mi,  le  bhi  ni  's  faicillich  chum 
gach  ni  a  sheachnadh  a  bhios  neo-thaitneach  dhuitse, 
agus  dol  gu  m'  dhùlan  a  chuir  mo  dhleasnuis  an 
gniomh !  Gun  robh  bhi  beachd-smuain teach  air 
fulang-ais  Chriosd  cho  cleachdta  do  m'  inntinn,  agus 

mothachadh  air  a  ghràdh  gun  choimeas  a'  co-eig- 
neachadli  m'  anama,  's  gum  faod  m'  fhein-f  hiosrach- 
adh  fein  a  chuir  as  gach  teagamh,  gu  bheil  mi  an 
àireamh  na  muinntir  gan  deachaidh  a  chuirm 
ghraidh  so  ullachadh ! 

Agns  tha  mi  deonachadh  sa  cheart  am  so,  air  bhi 
dhomh  air  mo  dhlu-clieangal  ri  d'  euglais  'an 
spiorad  agus  'an  gradh,  ge  nach  'eil  mi  f  hathast  co 
follaiseach  no  co  ionmhuinn  's  bu  mhath  leam,  a' 
guidhe  gum  bi  do  bheannuchadh  air  do  shluagh 
uile.  Gum  beathaiclie  tu  t-oighreachd,  agus  gun 
àrduiche  tu  iad  gu  brath!  Gun  robh  gach  co- 
chomunn  criosd'uidh  a'  fàs  'an  eolas,  'an  naomh- 
achd,  agus  'an  gràdh !  Gun  robh  do  shagairt  air 
an  sgeudachadh  le  slainte,  chum  tridsan  gun  deanar 
do  shluagh  taghta  aoibhneach  !  agus  gum  meud- 
aichear  t-euglaisean  anns  gach  ionad,  leo-san  a 
theicheas  d'  an  ionnsuidh,  mar  cheo,  agus  mar 
cholumain  a  dh'  ionnsuidh  an  ionaid-taimh !  Gun 
robh  do  bhòrd,  O  Thighearna,  air  a  liona  le  h- 
aoidhibh ;  agus  abradh  gach  neach  leis  an  toil  do 
shlainte,  gun  robh  an  Tighearn  air  àrduchadh,  aig 
a  bheil  tlachd  'an  sonas  a  sheirbhisich !  Agus  'se 
mo  ghuidhe  dùrachdadh,  gum  bi  gach  neach  a  tha 
'g  aidmheil  gun  d'  fhuair  iad  an  Tighearn  Iosa 
Criosd,  cùramach  gu  gluasad  ann ;  agus  gu  'in  bi 
sinn  uile  gar  n-uimeacha  fa  chomhair  lan-cho'thion- 
al  nan  ceud-ghin,  agus  a'  co-aontachadh  san  aoradh 
sin  is  ro-luachmhoire,  far  an  cuirear  na  samhluidh- 
ean  agus  na  faileis  sin  air  cul;  far  nach  bi  feum 
air  na  cuimhneachain  sin  tuille,  ach  far  am  bi  Ffcar- 
saoruidh  beo,  do  ghnàth  san  làthair  na  ghairdeach- 
as  siorruidh  aca-san,  aig  an  robh  tlachd  sa  bheatha 
so  an  cumail  cuimhn'  air  a  bhàs  !  Amen. 

Urnuigh  freagarrach  do  staid  an  anama,  a  tha 
miannuchadh  ruigheachd  air  caithe-beatha  a  Ckrios- 
duidh. 

A  Dhe  bheannuichte,  cha  'n  fhaod  mi  cuir  an 
aghaidh  cumhachd  a  cho-riasonachaidli  sin ;  Ocii 
nach  mothaichinn  do  thuiile  d'  an  toradh  eifeachdach 
na  dli  f  hairicli  mi  riamh  roimhe !  'S  tusa  àrd 
thobar  bith,  agus  sonuis :  agus  mar  is  ann  uait  a  ta 
mo  bhith,  is  amhuil  is  ann  uait  a  ta  mo  shonus  a' 
sruthadh ;  agus  mar  is  dhiithe  dhuit  mi,  's  ann  is 
fior-ghloine  agus  is  ro-thaitnicli  an  smth.  'S  ann 
maiiie  riutsa  a  ta  tobar  na  beatlia ;  a  d'  shoillse-se 
deonaich  dhomh  solus  fhaicinn !  'S  e  cuspair  àr- 
aidh  mo  dhòchais  dheireannaich  gum  bi  mo  chònih- 
miidl)  gu  siorruidli  maille  riut.  Deonaich  dhomh 
a  nis  càileiginn  de  roi-bhlas  air  an  t-solas  sin ! 
Builich  orm,  guidheam  ort,  gu  'm  mothaich  mi 
beannuchadh  an  duine  sin  air  am  bheil  eagal  anTigh- 
earna,  as  aig  a  bheil  mòr-thlachd  na  àitheantaibh, 
agus  leis  sin  mo  chridhe  a  dhealbh  le  d'  ghràs  chum 
gum  bi  mi  an  eagal  an  Tighearna  rè  an  la  uile ! 

Deonaich  gur  ann  orts'  a  bhitheas  mo  cheud 
smuainte  'nuair  a  dhùisgeas  mi,  agus  leis  a  cheud 
bhaoisge  de  sholas  a  dheahuicheas  air  mo  shùilean, 
gun  tog  thu  orm,  O  Thighearna,  solas  do  ghnùise ! 
'Nuair  a  bhitheas  mo  cheudfaithean  air  am  mosgladh 
suas  as  an  staid  neo-iomlan  anns  an  robh  iad  nan 
codal,  deonaich  gum  bi  mo  cheud  dheanadas  air  a 
choisrigeadh  suas  dhuitse,  O  Dhe,  a  tha  toirt  domh 
soluis,  a  tha  toirt  domh,  mar  gu 'm  b'  ann,  beatlia 
agus  riason  ùr  gach  maduinn  ?  Neartuich  mi  chum 
mo  chridhe  a  thaosgadh  a  mach  a  d'  lathair,  le 
urram  iomchuidh,  le  saorsadh  agus  gràdh ;  Agus 
deonaich  dhomh  èisdeachd  a  thoirt  do  Dhia,  mar 
bu  mhiann  learn  gun  èisdeadh  easan  riumsa?  Gu 
"n  robh  t-fhocal  air  a  leugliadh  gu  furachair  agus  le 
tlachd;  gu  'n  robh  m'  anam  air  a  cho-chumadh  ris, 

agus  deonaich  dhomh  fholach  am  chridhe,  clmm 
nach  peacaich  mi  a' t'  aghaidh.  Air  mo  bheothach- 
adli  leis  na  h-aobhair  a  ta  air  an  cuir  an  cèill  ann, 
gun  robli  mi  gach  maduinn  ga  in'  thoirt  fein  suas 
duit,  trid  Iosa  do  Mliac  gràdhach ;  agus  a'  faghail 
cuibhrionn  ùr  do  ;n  spiorad  bheannuichte  sin,  ni  is 
e  a  dhrùghadh  beatha  m'  anama ! 

Agus  air  dhomh  a  bhi  mar  so  air  mo  dheasuch- 
adh,  dean  thus',  O  Thighearna,  mo  threoruchadh 
air  laimh  chum  uile  dhleasnuis  f  heumail  an  latha ; 
agus  deonaich  gu  'in  buanaich  mi  san  dreuchd  a 
shùnraich  thu  dhomh  do  ghnà,  a'  gluasad  maille 
riut:  gun  bhi  leisg  an  gnothuichibh,  dùrachdach 
'an  spiorad,  a'  deanamh  seirbhis  do'n  Tighearna: 
gun  robh  meas  agam  air  mòr-luach  aimsir,  do 
ghnàth  a'  deanamh  an  fheum  is'  fearr  dheth,  'an 
coilionadh  nan  dleasnas  a  shùnraich  thu  dhomh; 
cia  neo-inbheach  no  draghail  a  bhitheas  iad  !  Gu 
ma  h-ann  a  chum  do  ghloirsa,  O  Thighearn,  a  bhios 
saothair  mo  bheatha  air  an  coilionadh ;  agus  gu  ma 
h-ann  a  chum  do  chliusa  a  bhitheas  a  sochairean  air 
an  iarruidh !  co  aca  dh'  itheas  no  dh'  òlas  mi,  no  ge 
b'  e  ni  a  ni  mi  gun  robh  a  chrioch  sin  do  ghnàth 
san  amharc,  agus  deonaich  gun  ruigear  oirre ;  agus 
deonaich  gum  bi  gach  beothachadh  a  gheibh  mi, 
agus  gach  fois  o  ghnothaichibh,  ga  in'  dheasuchadh 
chum  seirbhis  a  thoirt  duit  leis  a  bharrachd  tog- 
raidh  agus  deothas ! 

Gun  robh  mi  mothachail  air  do  shochairean,  agus 
deonaich  dhomh  am  mealtuinn  le  suilbhearrrchd 
agus  tlachd !  agus  an  uair  a  thig  triobluidean  orm, 
ni  ris  an  ion  fiughair  a  bhi  agam,  gun  robh  moth- 
achadh  agam  gur  h-ann  uaits  a  ta  iad ;  agus  deon- 
uich  gun  d'  thoir  sin  orm  a  bhi  striochdta  dhoibh, 
a  làn  chreidsinn  gu  bheil  an  gràdh  a  ta  buileach- 
adh  ar  n-aran  lathail  oirn,  ag  òrduchadh  ar  triob- 
luidean duinn  mar  an  ceudna;  agus  bu  mhiann 
learn  striochda  dhoibh,  chum  gun  leanainn  mo 
Shlanui'ear  gràdhach  leis  an  inntinn  cheudna  a 
nochd  easan,  'nuair  a  bha  e  direadh  ri  sliabh  cor- 
rach  Chalbhari  air  mo  shonsa,  ag  ràdh  mar  thuirt 

e,  an  e  nach  òl  mi  'n  cupan  a  thug  ra'  athair 
dhomh?  Agus  'n  uair  a  thig  buaireadh  am  char- 
amh,  saor  a  Thigliearna  mi  o'n  olc !  Thoir  moth- 
achadh  dhomh  air  mo  laigsinn  fein,  chum  gum  bi 
mo  chridhe  a  deanamh  gnà  earbsa  asads'  a  chum 
mo  neartuchadh !  An  uair  a  bhitheas  mi  an  cuid- 
eachda  dhaoin  eile,  deonuich  dhomh  bhi  dèigheil 
agus  cùramach  gum  faigh  agus  gu 'm  pàirtich  mi 
urrad  mhaitheas  agus  a  bhios  am  chomas;  agus 
deonaich  gun  coi'lion  mi  aobhar  mo  chruthachaidh, 
le  bhi  toirt  urram  dhuitse,  agus  a  craobh-sgaoil- 
eadh  eolais  agus  souais  feadh  an  t-saoghail !  'S  an 
uair  a  bhios  mi  am  aonar,  deonaich  dhomh  a  thoirt 
fainear  gu  bheil  m'  Athair  neamhuidh  maille  rium ; 
gun  sealbhuich  mi  sonas  do  làthaireachd,  agus  gu 
"m  mothaich  mi  a  chumhachd  beothachaidh  a  dus- 
gadh  suas  am  anam  togradh  dùrachdach  gu  smuaint- 
eachadh,  agus  a  dheanamh,  mar  a' d'  f  hianuis-se  ! 

Gun  robh  mo  làithean  air  an  caitheadh  air  a 
mhodh  so :  agus  biodh  iad  a  ghnath  air  an  crioch- 
nachadh  fo  mhothachadh  air  do  làthaireachd 
ghràsmhoir !  Coinnich  mi,  O  Thighearn,  am 
uaigneas  feasgair  !  deonaich  dhomh  an  t-àm  is  tait- 
niche  chuir  air  leth  air  an  son.  Gun  robh  mi  adh- 
artach  treibh-dhireach  'an  leughadh  agus  an  ùr- 
nuigh ;  's  an  uair  a  ghabhas  mi  sealladh  cull  de  m' 
chaithe-beatha  gu  ma  h-ann  gun  leth-phairt  a  ni  mi 
sin !  na  tugadh  fein-spèis  orm  sgàile  cealgach  a 
chuir  air ;  ach  deonaich  gun  toir  mi  breth  orm  fein 
mar  aon  aig  a  bheil  fiughair  gun  toir  an  Tighearna 
breth  air ;  's  a  tha  fo  iomguin  gun  gabhar  gu  tait- 
neach  ris  leatsa,  a  tha  rannsuchadh  gach  cridhe, 
agus  nach  di-chuimhnich  a  bheag  de  m'  oibribh ! 
Thigeadh  m'  ùrnuigh  gach  latha  a  d'  fhianuis  mar 
thùis,  agus  biodh  togaii  suas  mo  làmh,  mar  an 
iobairt  mhaidne  agus  f  heasgair !  Deonaich  dhomh 
mo  cheudfaithean  a  thiomna  suas  chum  codail  gu 
sìochail  ciùin,  le  mothachadh  iomchuidh  gun  do 
bhuilich  mi  an  là  an  eagal  De,  le  lan-chinnte  gun 
do  ghabh  tint  gu  taitneach  rium  an  Iosa  Criosd 
mo  Thigliearna,  ag  earbsa  a' d'  thròcair  da  thridsan, 

eo  ac'  a  bhios  mo  laithean  air  an  sineadh,  no  am 
fuigheall  air  an  gearradh  as  nam  meadhon !  Ma 
thig  am  bàs  orm  gu  socrach  eiuin,  gum  faigh  e  mi 
mar  so  ga  m'  glinàthachadh ;  agus  ma  gheibh  mi 
cuireadli  grad  gus  an  saoghal  so  f  hàgail,  gun  robh 
m'  àm  mu  dheire&dh  air  a  bhuileachadh  air  an 
doigh  so ;  chum  gum  bi  'n  t-sliglie  eadar  an  saogh- 
al so  agus  siorruidheachd  air  a  deanamh  taitneach  ! 
Tha  mi  'g  asluchadh  so  air  a  sgath-san,  neach  am 
feadh  a  bha  e  air  thalamh,  a  b'e  fein  an  samhladh 
a  b'  fhearr  air  gach  deagh-bheus  agus  gràs,  's  a 
tha  nis  beo,  agus  a  rioghachadh  leatsa,  's  a  tha  lan- 
chomasach  air  sàbhaladh  gu  h-iomlan:  Da  ionn- 
suidh-san  V  kill  learn  dol,  le  aidmheil  iriosail  gur 
seirbhiseach  neo-tharbhach  mi ;  Dhàsan  gun  robh 
gloir  gu  saoghal  nan  saoghal.  Amen. 


Urnuigh  Mhaidne  arson  la  Traisg1  agus  Irios- 
lachaidh. 

O  Athair  spiorad  gach  uile  fheola,  is  iomchuidh 
dhomhsa,  air  an  là  traisg  agus  iriosleachaidh  so, 
teachd  chum  cos-stòl  righ-chathair  do  ghràis,  le 
cridhe  fior  aithreachail,  oir  tha  m'  aiugidheachd  a' 
faighinn  buaidh  orm,  agus  air  fàs  nan  eireadh  ro- 
throm  nach  urrainn  domh  an  giulan. 

Is  mòr,  O  Dhe,  na  sochairean  a  bhuilich  thu 
orm, — chuir  thu  dh'  urram  orm  a  bhi  am  aon  de  d' 
mhòr  theaghlach  a  tha  'g  àiteachadh  an  t-saoghail 
so. — Is  òg  a  bhuilicheadh  orm  fòghlum  cràbhach, 
— chuireadh  deagh  shamhladh  romham  an  aois  m' 
òige, — fhuair  mi  sanus  air  truaighe  na  muinntir 
sin  a  chuireas  peacadh  'an  gniomh, — agus  ghairm 
do  f'hreasdal  fiughantach  mi  gu  minic,  gu  mi  fein 
a  thoirt  suas  chum  do  sheirbhis,  a  chionn  gu  bheil 


91 


thu  maith,   agus  a'  deanamh  maitli  dhoibhsan  a 
blieir  gràdh  dliuit. 

Mo  thruaighe,  O  Dlie,  is  mòr  am  mughadh  a  th' 
eadai*  mo  cliaithe-beatha  seach  mar  dh'  fliaodainn 
a  blii !  Nam  mothaichinri,  mar  bu  cliòir  dhomh, 
gach  maitlieas  a  bhuilich  tliu  orm,  agus  gun  eisdinn 
mar  bliuineadli  dhomh,  ri  bagradh  do  chorruich, 
— na  'n  gabhainn  sanus  o  chor  na  h-aitim  a  b' 
fhianuis  mi  air  an  lochdan, — no  nan  leanainn  le 
càileigiim  de  dhanarrachd,  na  min-shuidhichte  a  chuir 
mi  gu  minic  romham, — is  iomad  peacadh,  a  tha  nis 
nan  trom  orm,  o 'm  faodainn  a  bhi  saor ;  agus  leis 
am  faodainn  leis  a  bharrachd  sith  inntinn,  do 
dheadh-gheans  asluchadh,  air  an  làtha  irioslachaidh 
so.  Dh'  f'haodadh  mo  chuairt  a  bhi  mar  an  solas 
dealrach  ;  agus  'an  ionad  nan  eagal  oillteil  a  tha 
nis  a'  cur  uabhas  orm,  'nuair  a  ghabhas  mi  beachd 
air  siorruidheachd,  's  ann  a  dh'  f haoduinn  solas  an 
duine  sin  fhaireachduinn  ga'm  bheil  tlachd  agad, 
agus  an  dearbh-chinnte  bheannuichte  a  th'  aige-san 
nach  agair  thu  e  arson  a  pheacaidh. 

Ach,  O  Dhe,  's  diomhain  domh  bhi  gabhail 
beachd  air  mar  dh'  fliaodainn  a  bhi,  am  feadh  a 
tha  mo  staid  bhochd  san  àm  a'  dùmhlachadh  air  m' 
inntinn.  Cha'n'eil  earrann  air  bith  de  m'  chaithe- 
beatha,  san  àm  a  chaidh  seachad,  air  an  ion  domh 
amharc  le  fior-thoilinntinn, — agus  is  iomadaidh  iad 
a  dliùraiginn  bhi  air  an  dubhadh  a  mach  a'  leabhar 
do  chuimhne.  Oir  is  aithne  dhuitse,  O  Dhe,  na 
h-uile  nithe  ;  agus  tha  mo  chaithe-beatha  gu  h-iom- 
lan  follaiseach  do  d'  shùil  uile-leirsinnich-san. 

Cionnas  uime  sin,  O  Thighearna,  a  thig  cnuimh 
pheacach  mar  tha  mise,  ann  ad  fhianuis?  Gu  ma 
beannuichte  gun  robh  t-ainm,  nach  d'  fhàg  thu  sinn 
gun  dòchas, — oir  is  aithne  dhuit  ar  dealbh,  is 
cuimhne  leat  gur  duslach  sinn ;  agus,  a  measg  uilc 
easontais  do  chreutairean,  tha  thu  fhathast  fad- 
f  hulangach,  agus  ullamh  a  dheònachadh  maitheanais. 
Gu  ma  beannuichte  t-ainm,  O  Dhe,  gu  bheil  sinn 
mothachail,  ann  an  àm  ar  peacaidh  aideachadli,  gu 
bheil  maitheanas  ri  f  haotainn  annta, — trid  na  linn 

agus  na  dli'  fhuiling  ar  Slanuighear  beannuichte* 
Buidheaehas  siorruidli  gun  robh  dhuit,  O  Dhe, 
arson  gun  do  leig  tliu  ris  duinn  gu  bheil  maithean- 
as  'n  ar  tairgse,  mar  tha  e  air  a  cliuir  an  cèill  ann 
ad  fhocal  neo-mhearaclidach. 

Seadh,  O  Dhe,  sior-bheannuiclite  gun  robh  t- 
ainm,  arson,  chum  ea*jail  an  duine  a  chiùineachadh, 
gun  do  labhair  thu  ris  le  guth  o  neamh,  agus  gun 
d'  fhoillsich  thu  dha,  nuair  a  philleas  an  droch 
dhuine  o  aingidheachd,  's  a  ni  e  na  tha  laghail  agus 
ceart,  gun  saor  e  anam  beo, — nach  'eil  tlachd  agad 
ann  am  bàs  peacaich,  ach  gum  b'  f  hearr  leat  gum 
pilleadh  e  o  easontas  agus  a  bhi  beo, — agus  gu 
bheil  gairdeachas  air  neamh  arson  aon  pheacach  a 
ghabhas  aithreachas,  ni's  mò  na  arson  naoi-deug 
agus  ceithir-fichead  ionracan  aig  nach  'eil  feum  air 
aithreachas. 

Ach,  cliu  air  mhodh  ro-shonraichte  gun  robh 
dhuit,  o  Dhe,  arson  na  sochair  a  tha  toirt  barr  air 
gach  sochair  eile  chaidh  riamh  a  bhuileachadh  air  a 
chinne-dhaonna,  eadhon,  gun  dthainig  Iosa  Criosd, 
Mac  do  ghràidh,  a  dh'  ionnsuidh  an  t-saoghail,  a 
shireadh  agus  a  shaoradh  pheacach ;  gun  do  ghabh 
e  ar  nàdur  air  fein,  a  mheud  dheth  's  a  bha  coit- 
chionn  agus  neo-lochdach, — gun  dthug  e  dioladh 
arson  ar  peacaidh,  trid  f'hulangais  air  a  chrann, 
agus  fadheoidh  gun  d'  èirich  e  o  na  marbhaibh  trid 
cutuhachd  a  Dhiadhachd,  chum  sinne  fhhinneach- 
adh.  Gu  cinnteach,  O  Dhe,  tha  do  thròcair  os 
cionn  nan  neamh,  agus  tha  do  thairisneachd  a' 
ruigheachd  nan  neul. 

Ach,  O  Dhe,  deonaich  nach  cuir  mi  barrachd 's 
a  chòir  de  mhuinghinn  ann  ad  ghràs  a'  lughadh 
peacaidh,  oir  tha  thu  do  ghnàth  a'  d'  Dhia  air  am 
beag  peacadh ;  agus  dh'  aithris  thu,  gad  iadhadh 
làmh  mu  làimh,  cha  d'  thèid  an  t-aingidh  as  gun 
pheanas.  Deonaich,  O  Athair  neamhaidh,  gun 
aidich  mi  mo  pheacaidh  le  cridhe  iriosal,  aith- 
reachail,  ùmhal ;  na  ceadaich  dhomh  a  bheag  de  m' 
easontais  a  chleth  air  mo  choguis, — ach,  air  dhomh 
a  bhi  fiosrach  gu  bheil  iad  aithnichte  clhuitse,  ge 

b'e  co  dìomhair  's  a  chuireadh  an  gniomh  iad,  no 
idir  cia  co  fad  o  thachair  sin,  deonaich  dhomh  an 
t-iomlan  aideachadli,  an  làn-earbsa  ri  d'  thròcair,  ar- 
son maitheanas  annta,  trid  Chriosd,  ar  n-Eadar- 
mlieadlionair. 

Agus  deonaich  dliorali,  O  Dhe,  an  suidheachadh 
iriosal,  sèimh,  ciallach,  inntiun  sin,  is  iomchuidh 
bhi  acasan  a  thuit  ann  am  peacadb.  Gun  robh 
mothachadh  air  mo  chionta  san  am  a  chaidh 
seacliad  na  impidh  air  mo  dheanamh  ni's  faicilliche 
san  am  a  tba  ri  teachd ;  agus  fo  throm-mhothach- 
adb  air  a  chunnart  anabarrach  a  th'  air  a  bhagradh 
air  a  mlminntir  a  tba  easumhal,  gun  oibricb  mi 
macb,  trid  gràis,  mo  sblainte  sbiorruidb  le  eagal 
agus  ball-chrith. 

Bu  trie  leat,  O  Tbigbearna,  san  àm  a  chaidb 
seacbad,  a  nochda  gun  robh  tlachd  agad  anns  na 
gniombaraibh  iriosal  aoraidh  a  rinn  do  sbeirbhisich, 
— agus  dh'  aontaich  tbu  an  irioslachd  agus  an  luach- 
saothaireacb,  a  cbuir  sios  ann  ad  fhocal,  mar  cbul- 
aidh-mhisnich  dboibhsan  uile  a  tbigeadh  nan  diaigb. 
Agus  gu  ma  beannuichte  t-ainm  gu  bbeil  fbathast 
do  thròcair  co'-ionann  do  gach  neacb  aithreachail. 
O  Athair  tbròcairich, — a  Dhe  nan  uile  gbràs  agus 
shòlais, — tbig  a  nuas  an  diugb,  tre  oibreacha  do 
Spioraid  Naoimb,  do  m'  chridbe ;  agus  am  feadb  a 
tha  mi  'g  aidmheil  mo  pheacaidb,  deonaich  dhomb 
an  cridbe  nuadh,  anns  an  ionmbuinn  leat  eomh- 
nuidh  a  gbabbuil.  Tba  do  dhòighean  ris  an 
duine,  O  Dhe,  làn  de  rùin-dhìombair,  ach  tha  iad 
mar  an  ceudna  làn  gliocais  agus  tròcair, — agus  is 
aithne  dhuitse,  a  tba  eolach  air  gach  gluasad  agus 
run  san  inntinn,  eadhon  m'  an  tèìd  iad  'an  tàdha 
ri  cheile  gu  riagbailteach, — is  aithne  dhuit  mar  an 
ceudna  ciod  an  tomhas  f'ulangais  is  freagaraich 
chum  an  duine  dhaighneachadh  ann  an  cumhnanta 
na  sith.  Neartuich  mi  gu  feitbeamh  gu  foighid- 
neach  ri  oibreacbadh  do  Spioraid  Naoimb ;  agus  gun 
oirpich  mi  do  ghnà  bhi  ann  an  slighe  mo  dbleas- 
nuis,  chum,  ann  ad  am  ionchuidh,  gun  dtboir  tbu 
an  ni  a  bhuineas  domh  chum  foirfeachd. 

O  Athair  neamhuidh,  soirbhich,  chum  math  in' 
anama,  le  uile  dhleasriuis  chràbhach  an  là  an  diugh, 
— thoir  orm  bhi  iriosal,  ach  san  àm  cheudna  aoibh- 
neach,  ann  ad  thigh  ùrnuigh, — agus  ri  àm  an  aor- 
aidh  deonuich  dhomh  beachd  is  soilleire  fhaotuinn 
air  innleachd  na  sìainte,  agus  làn  mhuinghinn  gur 
deoin  leat  mo  shaoradh. 

Agus  deonaich,  O  Dhe,  gum  bi  deagh  thairbhe 
an  latha  irioslachaidh  so  soilleir  ri  fhaicinn  ormsa 
an  dèigh  laimhe.  Gun  robh  mi  as  so  suas  air  m- 
athnuadhachadh  ann  an  spiorad  m'  inntinn  ;  agus 
gun  robh  mo  chèilidh  sa  bheatha  so  air  a  riaghladh 
air  mhodh,  gum  bi  gach  ni  a  ni  mi  taitneach  ann 
ad  shealladh,  trid  losa  Criosd  mo  Thighearna,  d' 
an  robh,  maille  riutsa,  agus  an  Spiorad  Naomh, 
gach  gloir  agus  urram,  uachdranachd  agus  moladh, 
saoghal  gun  chrioch.  Amen. 


Urnuigh  arson  maduinn  latha  Comunaich. 

O !  Athair  neamhuidh,  mar  thug  thu  air  solas  là 
sàbaid  Comunaich  dealradh  orm  air  an  là  'n  diugh, 
gu^ma  h-amhuil  a  dhealruicheas  tu  air  mo  chridhe, 
a  thoirt  domh  solas  eolais  air  do  ghloir,  ann  an  gnuis 
losa  Criosd.  Oh !  thoir  a  chum  do  bhùird  mi, 
chum  còdhail  a  chumail  riut  air  an  latha  'n 
diiigh,  'sa  chumail  co'-chomunn  ris  an  Athair, 
ris  a  Mhac,  agus  ris  an  Spiorad  Naomh :  deonaich 
gu'n  cluinn  mi  an  cuire  càirdeil,  "  Thigibh  am 
ionnsuidh,  sibhse  uile  a  tha  ri  saothair,  agus  fo 
throm  uallaich;"  agus  leig  dhomh  a  mhotbachadh 
iadsan  a  thig  a  d'  ionnsuidh,  nach  cuir  thu  idir  uait 
iad.  A  Shlanuighir  bheannuichte,  builich  orm  an 
t-aoibhneas  sin  annad-sa,  *s  a  tha  srutliadh  uait,  air 
nach  *eil  an  saoghal  fiosrach.    O !   thoir  dhomh 

ullachadh  a  chridhe  a  tha  teachd  uaitse;  agus  deòn- 
aich  gum  bi  e  air  a  tliarruing  o  nithibh  aimsireil,  's 
gum  bi  e  air  a  shocrachadli  air  nithibh  spioradail. 

O  !  Thighearna,  meudaich  mo  chreidimh  :  gun  iarr 
mi  aig  bòrd  an  Tighearna,  gum  bi  na  peacaidh  sin 
air  an  ceannsachadh  : — seachrain  mo  chridhe,  uabhar, 
àrdan,  agus  gach  peacadh  eile ;  agus  gum  bi  mo 
ghràsa  lag  air  an  neartachadh ;  agus  gun  taosgadh 
an  Tighearn  a  mach  a  Spiorad  orm,  chum  mo  neart- 
achadh an  aghaidh  buairidh,  agus  gu  toil  De  a  bhi 
na  riaghailt  domh.  O  !  lion  mo  chridhe  le  gràdh 
do  Dhia  m'  Fhear-saoraidh,  agus  do  m'  cho'-luchd 
comunachaidh.  Coilion  annam,  O  Dhe,  uile  dheadh- 
gheau  a  mhaitheis,  agus  obair  a  chreidimh  le  cumh- 
achd. 

O  !  Shlanuighear  bheannuichte,  is  tu  m'  uile 
shlainte,  agus  m'  uile  mhiann :  agus  tha  mi  gu 
chridheil  a'  gabhail  riut  mar  mo  Shlanuighear,  mar 
tha  thu  air  do  thairgse  san  t-soisgeul.  Tha  mi  gabhail 
riut  mar  m'  urras,  a  dhioladh  gach  ni  a  th'  aig  ceartas 
'a  m'  aghaidh.  Earbaidh  mi  a  t'  fhuil  a  mhàin 
arson  maitheanas,  agus  a'  falluing  t-f hireantachd, 
chum  mo  nochda  le  taitneachd  'an  lathair  Dhe.  O 
mo  Thighearna,  m'  aon  Slanuighear,  so  dhuit  mo 
chridhe ;  biodh  e  leatsa  gun  choigleadh.  O  !  cuir 
do  Spiorad  Naomh  ann,  chum  spèis  agus  ceannas  a 
pheacaidh  a  thoirt  air  falbh ;  agus  a  chum  gach 
deagh-rùn  gràis  agus  naomhachd  a  shuidheachadh, 
àrach,  agus  a  thoirt  gu  foirfeachd. 

Tha  mi  tiomna  suas  duitse  mo  chorp  agus  m' 
anam.  O  !  na  leig  le  m'  chridhe  dol  air  seachran, 
mar  is  minic  a  rinn  e,  'nuair  thig  mi  'am  flanuis  De. 
Neartuich  mi  gu  teachd  'am  fagus,  agus  gu  inndrinn 
air  seirbhis  fhollaiseach  an  là  so,  le  cridhe  trèibh- 
dhireach,  agus  dearbh-chinnteachd  creidimh.  Ged 
a  chuir  mi  gu  minic  campar  air  do  Spiorad.  a  Dhe, 
deònaich  gum  pill  thu  rium  ann  an  gràdh,  agus  gu  'n 
gabh  thu  còmhnuidh  annam  chridhe.  Is  leatsa  mi, 
a  Thighearn  Iosa,  saor  mi  le  slainte  shiorruidh. 

Bu  mhiann  learn,  aig  do  bhòrd  naomh,  do  shaor 
ghràs  àrd  uachdranach  a  mholadh,  a  chaidh  a  nochd- 

adh  aim  an  innleachd  na  saorsa.  *Se  bhi  beachdach- 
adh  air,  sonas  do  shluaigh  air  thalamh,  agus  culaidh- 
iongantais  t-ainglibh  air  nèamh.  A  Thighearna, 
tha  mi  gu  h-iriosal  ag  asluchadh  gum  faigh  mi  còir 
air ;  agus  tha  mi  'g  amharc  riutsa  mar  air  do  leon 
arson  rn'  easontais,  agus  air  do  bhruthadh  arson  m'- 
aingi/eachd,  agus  mar  a'  giulain  mo  pheacaidh,  agus 
ag  iomcliar  mo  dhoilghiosan.  O  Dhe  bheannuichte, 
deonaich  gum  bi  mi  firinnicbte  ami  ad  f  hianuis,  tre 
fhireantaehd  an  Tighearn  losa,  'an  sin  nochdar  mi 
le  taitneachd  ami  ad  làthair,  agus  bitliidh  an  lot  a 
rinn  am  peacadh  air  a  leigheas.  Gum  mo  thai  ch  mi 
solas  air  còir  a  bhi  again  air  an  fhirinn  mhoir,  gur 
e  Dia  a  dh'  f  hireanaicheas ;  gur  e  Criosd  a  f  huair 
bàs ;  seadh,  a  dh'  èirich  a  ris,  's  a  tha  aig  deas-laimh 
Dhe,  a*  deanamh  eadar-ghuidh  as  ar  leith.  "  C 
arson  a  tha  thu  air  do  leagadh  sios,  O  m'  anam, 
agus  c'arson  a  tha  thu  fo  bhuaireas  an  taobh  a  stigh 
dhiom  ?  earb  thusa  a  Dia ;  oir  fathast  molaidh  raise 
e  slainte  mo  ghnùise,  agus  mo  Dhia." 

' S  e'n  Dia  so  mo  Dhia-sa,  gu  suikainn  agus  gu 
sìorruidh ;  stiuraidh  e  mi,  eadhon  gu  bàs.  losa 
ghràdhaich,  tha  mi  gabhail  riut  mar  m'  fhear- 
teagaisg,  m'  eadar-mheadhonair  agus  mo  riaghlear, 
m'  fhear-stiùraidh  agus  mo  chòmhnadh,  tre'n 
bheatha  so ;  agus  ann  an  àm  aire  agus  buairidh, 
gun  tuig  mi  gum  bi  do  ghràs  foghainteach  air  mo 
shon.  Agus  ma  niheasas  mi,  uair  air  bith,  gum  bi 
gnàthachadh  an  Fhreasdail  do  m'  thaobh-sa,  dorcha 
do-thuigsinn,  O !  an  sin,  thoir  gu  m'  chuimhne 
gliocas  neo-mhearachdach  agus  firinn  neo-chaoch- 
laideach  na  Ti  sin  a  thug  dearbh-chinnte  dhuinn, 
gun  oibrich  gach  ni  chum  math  na  muinntir  a  bheir 
gràdh  do  Dhia. 

O  Fhir-shaoruidh  bheannuichte,  'nuair  a  thig  an 
t-àm  sin,  nach  cuir  nithe  na  beatha  so  tuille  curam 
orm,  's  a  dhealaicheas  m'  anam  ri  m'  chorp,  's  a 
tha  e  ri  dol  do  shiorruidheachd ;  O !  mata,  gun 
robh  do  làthaireachd  dlù  dhomh,  a  leig  fhaicinn 
domh  tre  shùil  a  chreidimh,  ionaid  shoillseach  an 
latha  shiorruidh,  agus  gu  m'  neartachadh  gu  ràdh, 

"  Is  aithne  dhonih  cò  ann  a  clireid  mi,  agus  is 
dearbh  learn  gu  blieil  esan  comasach  air  an  ni  sin 
a  dh'  earb  mi  ris  a  choimhead  fa  chomhair  an  la 
sin.*'  Gun  robh  do  làthaireachd  fagus  domh  chum 
misneach  a  thoirt  domh,  agus  gam  chumail  suas, 
'an  àm  dhomh  bhi  dol  thar  Iordan  a  bhàis,  agus 
gum'  thoirt  chum  nan  ionada  còmhnuidh  a  tha 
feitheamh  air  do  shluagh  taghta. 

Agus  a  nis,  O  Athair,  a  Mhic,  agus  a  Spioraid 
Naoimh,  tha  mi  air  do  ghabhail  mar  mo  Dhia  agus 
mo  chuibhrionn  am  feasd.  Tha  mi  'g  amharc  ri 
Dia  an  t-Athair,  mar  mo  Dhia  agus  m'  Athair 
rèidh  rium  ann  an  Iosa  Criosd.  Ann  an  Dia,  am 
Mac,  chi  mi  mo  Shlanuighear,  mo  charaid  agus  mo 
bhràthair,  mo  ghliocas,  m'  fhireantachd,  mo 
naomhachadh,  agus  mo  shaorsadh :  m'  f hear-iùil 
sa  bheatha  so ;  mo  neart  agus  m'  aoibhneas,  'an 
am  laigsinn  agus  aire ;  mo  chas-sheasamh  agus  mo 
bhuaidh  ann  am  bàs;  agus  culaidh  mo  chiuil  tre 
linnibh  na  bith-bhuantachd.  Ann  an  Dia,  an 
Spiorad  Naomh,  tha  agam  fear  càramh  rium  na 
sochairean  a  choisinn  mo  Shlanuighear ;  an  Ti  sin 
a  chraobh-sgaoil  cheana  gathan  dealrach  gràidh 
agus  soluis  air  mo  chridhe,  a  bha  aon  uair  na 
dhorchadas,  agus  na  nàmhuid  do  Dhia ;  agus  a 
thòisich  air  deagh  obair  nan  gràs  ann,  tha  dòchas 
agam  gum  buanaich  e  oibreacha  slainteil,  gus  am 
bi  mi  iomchuidh  air  co'-chomunn  ris  na  naoimh,  an 
uair  a  dh'  iompaichear  gràs  gu  gloir,  agus  dòchas 
gu  làn  shealbhachadh. 

O  Dhe  na  slainte,  co'-aontaich  gabhail  rium  san 
àm  aig  do  bhòrd  naomh,  mar  neach  a  dh'  uchd- 
mhacaich  thu  ann  an  Iosa  Criosd.  Eisd  ri  m'  ur- 
nuigh  air  a  sgàth-san ;  agus  do'n  Athair,  do'n  Mhac, 
agus  do'n  Spiorad  Naomh,  gun  robh  gloir  shiorr- 
uidh.  Amen. 

Urnuigh  arson  feasgar  là  Comunaick. 

A  Dhe  naomh  agus  uile-bheannuichte,  ciod  a  dli' 
iocas  mi  dhuit  arson  na  sochair  shonruichte  gun 
do  shuidli  mi  sios  aig  bòrd  an  Tighearna,  agus  gun 
do  chuireadh  ann  am  làmhaibh  comharan  air  gràdli 
an  Fhir-shaoruidh.  Tha  mi  toirt  buidheachais  duit, 
arson  an  tomliais  sitli  agus  aoibhneis,  a  fhuair  mi 
le  blii  creidsinn.  Gad  a  bha  mo  chreidimh  lag,  bha 
mi  comasach  air  Criosd  fhaicinn  air  a  chrann  a 
sliaoradh  a  phobuill;  seadh  gu  mis'  a  shaoradh. 
Tha  mòr  aobhar  agam  gu  bhi  taingeil  gun  do 
mhothaich  mi  dèigh  gum  biodh  mo  chridhe  agus 
mo  cheudfaithean  leis-san.  Anns  an  òrdugh  naomh 
so  ghabh  mi  greim  air  a  chumhnanta  sin,  ni  is 
e  m'  uile  shlainte,  agus  in'  uile  mhiann. 

Cia  so-ghràdhach  do  phàilliuna,  a  Thighearna 
nan  sluagli!  Is  beannuicht  iadsan  a  tha  do  ghnà  a 
chòmhnuidh  ann  ad  thigh ;  oir  bheir  iad  sior  mhol- 
adh  dhuit.  Pill,  O  ni  anam,  gu  d  shuaimhneas  ;  oir 
bhuin  an  Tighearna  riut  gu  fial.  Oir  shaor  thu  m 
anam  on  bhàs,  mo  shùil  o  dheuraibh,  agus  mo  chos  o 
shleumhnachadh.  A  Thighearna  coimhid  mi  o  dhi- 
chuimhneachadh  gur  leatsa  mi ;  gu  bheil  mi  fo  gach 
ceangal,  gu  gloir  a  thoirt  'am  spiorad,  agus  am 
chorp,  a  tha  leatsa.  A  Dhe,  tha  mo  chridhe  so- 
aomaidh  gu  dol  air  seachran;  coimhead  mi  mar 
chloich  do  shùl;  na  rachadh  mo  ribeadh  anns  an 
lion  a  sgaoil  an  nàmhuid  air  mo  shon  ;  gun  robh 
mi  laidir  ann  ad  neart,  glic  ann  ad  ghliocas,  agus 
fior-ghlan  ann  ad  naomhachd.  Tha  aiteas  orm,  a 
chionn  mar  chaidh  an  Slanuighear  gu  bàs  arson  a 
shluaigh,  gu  bheil  e  nis  beo  air  an  son :  agus  nach 
bi  bàs,  no  beatha,  no  aingil,  no  uachdaranachda,  no 
cumhachda,  no  àirde,  no  doimhne,  no  nithe  a  ta 
làthair,  no  nithe  ri  teachd,  comasach  air  sinne  a 
sgaradh  o  a  ghràdh. 

O  Dhe,  tha  mi  toirt  buidheachas  duit  arson  nan 

sochairean  a  blmilich  thu  air  daoin  eile :  tha 
dòchas  agam,  gun  d'  f  huair  mòran  sìth  agus  aoibh- 
neas  ann  an  creidsinn ;  agus  gun  robh  deagli  aobhar 
aca  ràdh,  cha'n  àite  air  bith  eile  so  acli  tigh  Dhe, 
agus  's  e  so  geata  nèamh.  O !  deonaicli  nach  e 
bhios  ann,  platha  ealamh,  ach  gum  bi  aige  samh- 
ladh  ris  an  t-solus  shoilleir,  a  dhealraicheas  ni  *s 
mò  agus  ni's  mò,  gus  an  latha  iomlan.  Lugh  do 
aon  neach  a  thainig  gu  h-an-dàna  neo-dheas  air  an 
aghaidh ;  gun  robh  aithreachas  grad  air  oibreacli- 
adh  annta,  agus  gun  tig  iad  gu  blii  air  an  ionnlad 
anns  an  fhuil  sin  air  an  d-rinn  iad  tàir.  Agus  gun 
robh  iadsan  nach  do  mììothaich  an  solas  ris  an  robh 
fiuthair  aca,  air  an  cumail  o  thuiteam  ann  an  ea- 
rl òchas.  Thug  thu  misneach  dhoibhsan  a  tha  siubhal 
ann  an  dorchadas,  agus  aig  nach  'eil  solas,  earb- 
sadh  as  an  Tighearna,  agus  iad  fein  a  thaice  ri 
Dia. 

Agus,  a  nis,  O  Dhe,  tha  mi  ga  m'  thilgeadh  air 
do  chùram.  O  !  gleidh  do  chreutair  dearmadach  o 
bhi  air  mo  tharruing  air  falbh  le  mearachd  nan 
aingidh.  O  !  biodh  do  ghràs  foghainteach  air  mo 
shon,  agus  dean  do  neart  iomlan  ann  am  laigsinn. 
Cuidich  leam,  O  Dhe,  gu  amharc  ni's  bunailtich  ri 
cliu  agus  eisimpleir  mo  Shlanuighir,  chum  le  blii 
beachdachadh  air  gum  bi  mi  air  mo  chruth-atharr- 
achadh  do  'n  iomhaigh  cheudna.  Cuidich  leam  gu 
mi  fein  àicheadh,  mo  chrann-ceusaidh  a  thogail, 
agus  an  Ti  sin  a  thug  thu  gu  bhi  na  Cheann-feadh- 
na  agus  na  Cheannard  do  d'  shluagh,  a  leantuinn. 
Gun  robh  mi  gach  là  a'  fàs  ann  an  gràs,  agus  ann 
an  eolas  an  Tighearn  agus  an  t-Slanuighir,  Iosa 
Criosd.  Agus,  O !  gum  fairich  mi  mi  fein  fo 
fhiachaibh  tre  ghràdh  gu  m'  beatha  a  chaitheadh 
dhà-san  a  chaidh  gu  bàs  air  mo  shon ;  dhàsan  a 
ghairm  mi  a  dorchadas  chum  a  sholuis  iongantaich 
fein ;  dhà-san  'na  f  hianuis  a  tha  dòchas  agam  gun 
sealbhaich  mi  sonas  siorruidh. 

Fhir-shaoruidli  ghràsmhoir,  dh'  aidich  mi  gur 
leatsa  mi,  le  m*  shaor  thoil ;  agus  leis  a  cheangal 
ath-nuadhaichte  so,  tha  mi,  ma 's  comas  e,  a'  tuig- 
K  2 


100 


sinn  am  barrachd  ceangail  orm,  chum  gràdh  agus 
seirbhis  a  thoirt  duit  na  thug  mi  riamh  roimhe, 
Dh'  aidkh  mi  'n  t-iomlan  fhàgail,  agus  thus'  a 
leantuinn :  ach  's  ann  a  chuir  mi  sin  romham  a 
mhàin  ami  ad  neart  fein;  mar  cuidich  thus',  a 
Thighearna,  learn  theid  mi  am  mugha.  O  !  na  h- 
earbam  asam  fein,  a  cuimhneacha  gur  ann  arson 
fein-earbsa  a  tha  Dia  gu  minic  a'  folach  a  ghnuis  air 
a  shluagh. 

A  Shlanuighear  ionmhuinn,  ghabh  mi  riut  mar 
mo  shaoradh  iomlan.  O  !  gum  b'  ann  agads  a  bhios 
an  t-àit  is  toisictf  ann  am  aigneadh ;  rioghaich  ann 
am  chridhe,  agus  cuir  as  de  'n  dorchadas  a  th'  ann, 
Cuir  an  cèill  toilltinneas  t-iobairt-reitich  as  mo  leith; 
agus  làn  cheannsaich  mi  dhuit  fein,  agus  bac  agus 
thoir  buaidh  air  mo  naimhde  uile.  O  !  gun  robh 
mo  chridhe  agus  mo  chaithe-beatha  air  an  toirt  suas 
chum  do  thoil  a  dheanamh.  O !  cum  beo  air 
smuainte  mo  chridhe,  na  chunnaic,  na  bhlais,  agus 
na  laimhsich  mi,  de  fhocal  na  beatha:  agus  gun 
robh  do  shluagh  uile  air  an  ath-bheothachadh  leis 
a  mhanna  neamhuidh  so,  a  thug  thu  dhoibh  anns 
an  f  hàsach ;  gun  dthèid  iad  air  an  aghaidh  o  neart 
gu  neart,  gus  an  nochdar  gach  aon  aca  am  fianuis 
De  ann  an  Sion.  O !  buanaich  do  chaoimhneas 
gràdhach  dhoibhsan  aig  a'  bheil  eolas  ort,  agus  do 
dheadh-ghean  dhoibhsan  a  tha  ionraic  na'n  cridhe. 

Eisd  ri  m'  iarrtuis,  O  Dhe,  agus  deònaich  iad  gu 
saibhir,  air  sgàth  Iosa  Criosd  mo  Shlanuighear. 
Amen. 


Urnuigh  an  neach  a  tha  air  ùr-iompachadh,  ag  iarr- 
uidh  còmhnadh  Dhe,  'an  aghaidh  buairidh. 

O  dhe  bheannuichte !  Ann  am  meadhon  ioma  cun- 
nart  agus  rioba  a  ta  ga  m'  chuairteachadh  o'n  leth  a 

muigh  agus  a  stigh,  ceaduicli  dhonih  amharc  suas 
riut  le  iarrtas  iriosal,  gun  saoradh  tu  mi  uathasan  a 
tlia  'g  èiridh  a'  m'  aghaidh,  chum  gu  'm  bi  do  shùil- 
ean  orm  chum  maith !  'Nuair  a  bhios  dearmad  agus 
neo-churam  ullamh  gu  'm  ghlacadh,  mosgail  suas  mi 
o'n  bhruadar  f  liaoin  sin,  le  beaclid  beothail  togarrach 
air  an  t-saoglial  neo-fhaicinneaeh  clmm  a  bheil  mi 
a*  treoruchadh !  cum  am  ckuimhne  co  ro-f  heumail 
'sa  tha  e  gu  'n  dean  mi  am  feum  iomcliuidh  do  'n 
ùine  ghearr  a  shùnraich  tliu  dhomli  chum  m'  ullacli- 
adh  fa  chomhair ! 

'Nuair  bheir  peacaich  oirp  mheallaidh  orm,  deon- 
aich  nach  aontaicli  mi  leo !  Gun  robh  eo-chomunn 
naomha  ri  Dia  na  impidh  air  fuatli  a  tlioirt  domh  air 
eo-chomunn  riusan  a  tha  na'n  coigricli  ortsa,  agus 
leis  am  b'  àill  eadar-dìiealuchadh  a  chuir  eadar  thus' 
agus  m'  an  am !  Deonaich  gun  toir  mi  urram 
dhoibhsan  air  am  bi  eagal  an  Tighearn,  agus  air 
dhomh  bhi  siubhal  maiile  ri  daoine  glic  agus  naomha, 
thoir  orm  gu  'm  mothaich  mi  mi  fein  a  sior-fhàs  'an 
gliocas  agus  'an  naomhachd ;  brosnuich  mi,  O  Dhe, 
leosan,  chum  triomsa  gun  ath-bheothaich  thu  daoin' 
eile !  Dean  mi  a'  m'  inneal  sonàdh  air  gradh  diadh- 
uidh  a  bheothachadh  nan  cridheachan ;  agus  deon- 
aich dha  dol  o  chridhe  gu  cridhe,  'sa  bhi  sior-fhàs 
na  dhol  air  aghaidh  ! 

Dion  mi,  O  Dhe,  o  spèis  do  thoil-inntinn  fheol- 
mhor  !  Deonaich  gu  'n  toir  mi  gu  curamach  fain  ear, 
gur  bàs  an  inntinn  fheolmhor !  Gum  bu  deonach 
leat  m'  anam  a  ghlanadh  trid  drùghadh  do  Spioraid 
naomha,  chum  gun  sior-sheachain  mi  toileachadh 
neo-cheaduichte  leis  an  tuille  dichill  na  bhios  muinn- 
tir  eile  'an  tòir  oirre ;  agus  gum  bi  na  cheadaieh  thu 
do  shòlais  fheolmhor  a  tha  feumail,  air  an  gnathach- 
adh  gu  measarradh  stuama  !  Deonaich  dhomh  àrd- 
ghne  agus  urram  mo  naduir  spioradail  a  chumail  a' 
m'  chuimhne,  agus  gum  bi  sòlais  an  duine  agus  a 
Chriosduidh  air  an  iarruidh  learn  mar  m'  àrd- 
shonas !  Gun  robh  m'  anam  ag  èiridh  suas  le 
beachd-shealladh  naomh,  gu  ionadaibh  neo-fhaicinn- 
each  na  glòire  ;  agus  deonaich  dhomh  bhi  'g  oirp- 

eaehadk  mi  fein  ullachadh,  le  còmlinadli  gràs  Dhe, 
chum  co-chomunn  a  chumail  ris  na  h-ainglibh  beann- 
uichte  sin  a  tlia  'n  còmhnuidh  a' d'  lathair ! 

Deonaich  dhomh,  O  Thighearna,  an  staid  san  do 
shuidhich  thu  mi  a  thuigsinn,  agus  a  dleasnuis  a 
chuir  an  gniomh  gu  firinneach;  Acli  saor  mi  o 
thuille  'sa  chòir  de  chùram  mu  nithe  na  beatha  so, 
a  bheireadh  orm  dearmad  a  dheanamh  air  an  aon  ni 
fheumail !  Gun  robh  mo  dhèigh  air  nithibh  saogh- 
alta  measarradh,  le'n  gnè  neo-chinnteach  agus  neo- 
shàsuichte  a  thoirt  fainear ;  's  am  feadh  a  bhios 
daoin  eile  a'  càrnadh  suas  ionmhas  air  thalamh,  gun 
robh  mise  saibhir  a  thaobh  Dhe !  Deonaich  dhomh 
gnà  aire  thoirt  do  na  nithe  a  bhuineas  do  m'  shonas 
siorruidh  !  Gum  bi  mo  chuairt  air  thalamh  air  a 
ruith  le  m'  chridhe  agus  mo  mhuinghinn  socraicht' 
air  neamh,  agus  gu  'm  mothaich  mi  an  drùghadh 
dhì-thàirneach  a'  fàs  ni  's  laidire,  agus  ni 's  laidire, 
mar  a  bhios  mi  a'  dol  ni  's  dluithe  air  an  ionad  ro- 
thaitneach  sin  ;  gus  an  tig  an  t-àm  sonadh,  anns 
an  d'  theid  gach  cuspair  talmhuidh  as  mo  shealladh, 
agus  gun  tig  glòir  dhealrach  an  t-saoghail  neamh- 
uidh  san  f  hradharc,  a  bheir  mòr  shòlas  dornh ! 
Amen. 


Beachd-shealladh  dùrachdach  air  a  Bhàs,  a  tha 
iomchuidh  a  ghabhail  'n  uair  a  thèid  sinn  a  laidhe. 

O  m'  anam,  amhairc  air  t-aghaidh  car  tamuill  le 
dùrachd  agus  faicill,  agus  foghlum  gliocas  le  d' 
chrich  dheireannaich  a  thoirt  fainear.  Tha  nis  aon 
eile  de  laithcan  do  beatha  air  àireamh  agus  air  a 
chriochnachadh :  Agus  mar  a  chuir  mi  m'  aodach 
dhiom,  's  a  luidh  mi  sios  air  mo  leabuidb,  chum  fois 
na  h-oidhche;  's  amhuil  athig  an  ùine  ghearr  crioch 
mo  chuairt  's  an  eiginn  do  m'  chorp  a  bhi  air  a 

thasguidh  'an  leabuidli  thosdaich  na  h-uaiglie.  An 
sin  luidheadli  e ;  oir  cha  mhò  a  bhios  do  sgoinn  ag- 
amsa  dbetb  na  de'n  aodach  a  chuir  mi  san  àm  so 
dbiom.  Tha  cùis  gu  mor  is  cudtbromaiche  na  sin 
agam  mu  lainib.  Smnainicb  O  m'  anam,  an  uair  a 
thig  am  bàai,  gu  bbeil  thu  ri  seilbb  a  gbabbail  air 
siorruidheacbd,  an  darna  cuid  air  neamb  no  'an  if- 
rinn.  Bitbidb  gacb  innleachd  agus  cùram,  gacb 
dòchas  agns  eagal,  gacb  solas  agus  triobluid  a 
bhuineas  do  'n  bheatba  so  air  teacbd  gu  n  ceann, 
agus  fosglaidb  saogbal  nan  spiorad  duit.  Agus  's 
beag  tha  fios  agad  cia  luath  a  dh'  f  baodas  sin  tach- 
airt  I  Tbeagamh  gun  tacbair  e  mu  'n  eirich  grian 
air  adbar.  Faodaidb  e  bith  nacb  soillsicb  grian  an  là 
màireacb  mo  sbùilean,  acb  ambain  gun  dealruich  i 
mu  tbimcbioll  cuirp  neo-mhotbachail,  a  db'  fhaodas 
a  bbi  na  sbineadb  an  ionad  a  cbuirp  bbeotbail  so : 
Aii-  a  chuid  is  lugha,  faodaidb  bàs  iomad  neach  a 
bba  'n  trèin  an  neart,  's  a  bba  na  bu  chomasaicbe  na 
mise  'an  cràbhadb,  agus  gu  maith  a  dlieanamh, 
rabhadb  a  tboirt  domb  gun  earbs'  a  dheanamb  a 
beatba  fhada,  agus  mo  bbrosnucbadb  gu  bhi  fo 
iogbnadb  gu  bbeil  mi  co  fada  air  mo  cbaombnadh, 
's  nacb  robb  mi  air  mo  tboirt  roimbe  so  air  falbh. 

Agus  a  nis,  O  anam,  freagair  mar  'am  fianuis 
De  ;  Am  bbeil  tbu  ullamb  ?  Am  bbeil  thu  deas  ? 
Am  bheil  peacadb  sain  bith  ge  nacb  do  gbabh  thu 
aitbreacbas,  agus  nacb  do  thrèig  thu,  ga 'm  lionadh 
le  cràdh  san  am  mu  dheire  de  m'  bheatha,  's  a 
toirt  orm  bhi  air  bhall-chritb  air  bruaich  siorruidb- 
eacbd  ?  Biodh  uarahann  ort  a  bbi  fo  'n  cbionta, 
agus  air  ball  ath-nuadbaicb  do  ghuidbe  dùrachdach 
ri  tròcair  Dhe,  agus  ri  fuil  an  Fhir-shaoruidh.  chum 
do  shaoradb  uaithe. 

Ach  ma  tha  do  shìtb-rèite  cheanadh  air  a  nasgadh, 
ma  ghabb  thu  aitbreacbas  cridbeil  dùrachdach  de  d' 
eusontais  lionmbor,  ma  dh'  earb  thu  tbu  fein  tre 
cbreidimh  gu  neo-chealgacb  ri  glacaibh  do  Shlan- 
uighear  bheannuichte,  agus  nacb  do  chuir  thu  cùl 
ris  a  cbumhnant  a  rinu  thu  ris,  le  pilleadh  ri  gnàth- 
achadh  peacach,  an  sin  na  biodh  giorag  ort  le  bhi 

smuainteachadh  bhi  dealuchadh  ris  a  bheatha  so ; 
cha'n'eil  e  'n  comas  a  bhàis  dochair  a  dheanamh  air 
anam  a  tha  air  a  thoirt  suas  do  Dhia,  agus  air  a 
dhlu-cheangal  ris  an  Fhear-shaoruidh.  Faodaidh  e 
mo  thoirt  air  falbh  o  tlioil-inntinn  an  t-saoghail  so  ; 
faodaidh  e  bac'  a  clmir  air  m'  innleachdan  gu  feum  a 
dheanamh  air  thalamh  :  Ach,  O  anam,  tha  sòlais  gu 
mòr  is  cràbhaiehe,  agus  seirbheis  is  io-luachmhoire 
na  iad  sin  a'  feitheamh  ort  an  taobh  thall  de  'n  bhàs. 
Gu  ma  beannuichte  gu  siorruidh  gun  robh  ainm 
Dhe,  agus  gràdh  Chriosd  air  son  nan  seallaidh 
mhisneacbail  agus  aoibhneach  sin !  Luidhidh  mi 
nis  sios  an  sàmhchair,  agus  coidlidh  mi,  saor  o 
eagal  ciod  a  thacharas  domh  an  nochd,  co  dhiubh 
is  bàs  no  beatha  tha  air  òrduchadh  dhomh.  Athair, 
tha  mi  tiomna  mo  spioraid  suas  do  d'  lamhaibhse  ; 
oir  shaor  thu  mi,  O  Dhe  na  firinn  ;  agus  air  an 
aobhar  sin 's  urrainn  mi  gu  togarrach  a  leige  gu  d' 
thoil  fein,  co  dhiubh  a  mhosglas  mi  san  t-saoghal  so, 
no  san  t-saoghal  a  ta  ri  teachd.  Amen. 


Urnuigh  arson  neach  a  tha  dol  air  ais  na  chreidimh. 

O  Iehobhah  bhith-bhuan  agus  neo-chaochlaideach ! 
tha  t-iomlaineachd  agus  do  ghloir  cosmhuil  ri  d' 
bhith,  neo-chaochlaideach.  Tha  do  Mhac,  Iosa,  an 
dè,  an  diugh,  agus  gu  siorruidh  an  ti  ceudna.  Tha 
'n  saoghal  siorruidh  chum  a  bheil  mi  a  sior-thriall, 
do  ghnàth  san  aon  tomhas  feumalachd,  agus  a  dian- 
earulachadh  am  barrachd  curaim  a  ghabhail  deth,  a 
rèir  mar  tha  e  tarruing  ni  's  faigse  oirn.  Ach  mo 
thruaighe,  tha  mo  bheachdsa,  mo  thograi'ean,  agus 
mo  rùin-shuidhichte  is  fearr,  a  sior-chaochladh, 
cosmhuil  ris  a  chorp  bhochd  so,  gu  lathail  a'g  ath- 
arrachadh  na  staid  agus  na  chor.  Cia  as,  O  Thigh- 
earn  a  thainig  an  caochladh  truagh  so,  a  tha  mi  nis 

a'  mothachadh  am  inntiim  ad'  thaobh-se  ?  C  ar  son 
nach  urrainn  domh  teachd  ad'  ionnsuidhse  le  muin- 
ghinn  agus  le  gràdh  mic,  mar  b'  àbhaist  domh  ?  Cia 
as  a  thainig  m'  anam  a  bhi  claonadh  uait  ?  Car 
son  a  tha  mi  co  fionnar  neo-ehùramach  'an  àm  aor- 
aidh  a  thoirt  duit  ?  Agus  c'  ar  son  a  tha  bhi  ga 
chleachda  co  mi-thaitneach  dhomh  san  àm  so,  ni  a 
b'  àbhaist  mòr  shòlas  a  thoirt  domh  ?  C  àit,  O 
Dhe,  a'  bheil  an  sonas  air  an  do  labhair  mi  roimhe 
so,  'n  uair  bha  m'  aoibhneas  annad  mar  m'  Athair 
neamhuidh,  co  ro-chomharraichte,  's  gun  tugadh 
coigrich  an  aire  dha ;  's  an  uair  a  bha  mo  chridhe 
air  a  lionadh  le  gràdh  dhuit,  agus  le  dealas  chum  do 
sheirbhis,  ionnas  nach  b'  f  hurasda  dhomh  togradh 
laidir  m'  anama  an  tòir  ort  a  chleth,  'n  uair  a  bha 
crionnachd  agus  dleasnas  ga  iarruidh  ? 

Mo  thruaighe,  a  Thighearna,  c'  àit  a  thuit  mi  ! 
tha  do  shuil  a  sìor-dhearcadh  orm  f hathast ;  ach,  mo 
thruaighe,  cia  neo-chosmhuil  ris  mar  bu  ghnàth 
leatha  m'  f  haicinn !  Caoin-shuarrach  agus  neo- 
mothachail  mar  tha  mi,  bheir  a  bhi  smuaineachadh 
air  rughadli  am'  ghruaidh.  Tha  thusa  ga  m'  f haic- 
inn an  uaigneas,  agus  faodai  e  bith,  gu  bheil  thu 
ga  m'  fhaicinn  gu  minig  ga  m'  thoileachadh  fein  le 
faoineachd  san  ùin'  a  b'  àbhaist  domh  a  choisrigeadh 
gu  follaiseach  chum  do  sheirbhis-se.  Tha  thu  faic- 
inn  mi  tighinn  a  d'  fhianuis  mar  gam  b'  ann  a  dh' 
aindeoin ;  'san  uair  a  tha  mi  a  d'  làthair,  cho  chuibh- 
richt'  a  m'  spiorad,  's  gur  gann  a  tha  fios  agam  ciod 
a  their  mi  riut,  gad  is  tu  an  Dia  ris  a  bheil  mo 
ghnothach,  agus  gur  e  co-chomunn  iriosal  agus 
dleasnach  a  chumail  suas  riutsa  priomh  obair  mo 
bheatha.  Agus  an  uair  a  bhios  mi  labhairt  riut,  cia 
fionnar  agus  a  reir  riaghailt  a  bhitheas  e  ?  Faodai 
e  bith  gur  e  h-ann  gniomh  nan  smuainte  agus  saoth- 
air  nam  bilean :  Ach  c'  ait'  a  nis  a  bheil  na  tograidh 
dheothasach  agus  an  dian-ghluasad  an  geall  air  Dia 
bu  chleachda  learn  fhaireachduinn  ?  C'  ait  a  bheil 
an  suaimhneas  taitneach  a  b'  àbhaist  a  bhi  agam  an- 
nad, le  bhi  dlùth  do  m'  f hois  dhiadhuidh,  le  bhi 
sonadh  san  dlù-dhaimh  sin,  agus  a'  cuir  romham, 

nam  bu  chomasach  e,  nach  tugta  tuille  uaithe  mi  ? 
Ach  mo  thruaighe,  's  fhad'  a  chuireadh  uaithe  nis 
mi.  An  uair  a  bliios  an  t-aoradh  goirid  sin,  ma 
dh'  fhaodar  aoradh  a  ràdh  ris,  thairis,  nach  fhad  a 
tha  mi  rithist  ga  d'  dhi-ehuimhneachadh,  agus  cho 
neo-ehosmhuil  ri  bhi  air  mo  bheothachadh  le  d' 
ghràdh,  agus  co  beag  air  mo  thoirt  suas  chum  do 
sheirbhis,  's  gu'm  faodadh  coigreach  bhi  iomadh 
seal  a'  cainnt  rium  gun  a  thoirt  fa'near  gun  robh 
eolas  riamh  agam  ort,  gun  a  thuigsinn  gu  'n  cualadh 
mi  urrad  agus  iomradh  air  Dia  ! — Tha  thu,  O  Thigh- 
earna,  air  do  latha  naomh  ga  m'  ghairm  a  chum 
do  thighe  fein  ;  ach  mo  thrualghe  's  neo-shunntach 
m'  aoradh  ann.  Tha  mo  smuaintean  agus  mo  thog- 
rai'ean  'an  tòir  air  cuspairean  eile,  am  feadh  a  tha 
mi  tarruing  dlu  dhuitse  le  m'  bheul,  agus  a'  toirt 
onoir  dhuit  le  m'  bhilibh. — Tha  thu  toirt  cuireadh 
dhomh  chum  do  bhùird,  ach  tha  mo  chridhe  co 
reòdhta 's  gur  gann  a  leaghas  e  aig  bun  a  chroinn- 
cheusaidh;  's  gann  a  mhothaicheas  e  èifeachd  air 
bith  ann  am  fuil  Chriosd.  Och  is  duine  truaighmi! 
cha  'n  f  hiu  mi  bhi  air  mo  ghairm  leatsa !  tha  mi 
neo-aithrigh  air  ionad  a  measg  do  chloinne,  no  an 
dreuchd  is  neo-inbhich  a  d'  theaghlach ;  ach 's  ann 
is  mò  a  thoill  mi  bhi  air  mo  thilge  maeh,  chum  bhi 
air  mo  thrèigsinn,  seadh,  gu  bhi  gu  tur  air  mo 
icir-sgrios ! 

An  e  so  an  t-seirbhis,  O  Thighearn,  a  gheall  mi 
roimhe  so  dhuit,  's  a  bha  choilion  dlighe  agad  air 
f  haotuinn  ?  An  e  sin  a  chomain  a  tha  mi  dioladh  an 
èirig  do  churaim  fhreasdalaich  m'  am  thimchioll, 
iobradh  do  Mhic,  co-pairteacha  do  spioraid,  maith- 
eanas  am  pheacaidh  an-tromaichte  gun  àireamh, 
agus  air  son  dòchas  no  glòire  ?  O  Thighearna,  's 
nàr  learn  seasamh,  no  mo  ghlùn  a  lùbadh  a  d'  lath- 
air.  Ach  guidheam  ort,  gabh  truas  diom,  agus 
dean  còmhnadh  rium  :  Oir 's  aobhar  thruais  da  rir- 
eadh  mi !  Tha  m'  anam  a'  leantuinn  ris  an  ùir, 
agus  ga  irisleachadh  fein  mar  san  duslacli  a  d'  lath- 
air  :  ach,  O,  beothaich  mi  a  reir  t'  f  hocail !  Na 
«;eadaich  dhomli  bhi  ri  faoineachd  ni 's  faide,  oir  tha 

mi  air  bruaich  ionad  corrach  !  Tha  mi  smuaineach- 
adh  air  mo  shlighibh,  Och  builich  gràs  orm  chum 
mo  cliosan  a  philleadh  ri  d'  theisteasaibh ;  chum 
deifir  a  dheanamh,  gun  tuille  màirneil  chum  t'  àith* 
eantan  a  choimhead !  Rannsaich  mi,  O  Thigh  earn, 
agus  dearbh  mi !  Their ig  a  chum  freumh-bhunadh 
na  h-èucail  so,  a  ghabh  greim  air  m'  a  nam,  agus 
ath-bheothaich  uaithe  mi !  Leig  ris  domh,  O 
Thighearn  am  peacadh,  chum  gu  "m  faic  mi  e  le 
grain  !  agus  nochd  dhomh  an  Tighearn  Iosa  Criosd, 
an  seadh,  gun  amhairc  mi  air,  agus  gun  dean  mi 
bròn,  gum  faod  mi  amharc  air  agus  gràdh  a 
thoirt  da  I  Deonaich  dhomh  dusgadh  as  a  mharbh- 
chodal  so,  arms  a  bheil  mi  a  tuiteam;  agus  gun 
deonaicheadh  Criosd  domh  am  barrachd  tomhais  de'n 
bheatha  spioradail,  agus  do  thogradh,  na  fhuair 
mi  riamh  roimhe  !  agus  gun  robh  mi  air  mo  bheoth- 
achadh  agus  air  mo  neartuchadh  leis-san,  air  chor 
's  gum  buithinn  mi  tuille  s  na  chaill  mi,  agus  gun 
d'  theid  mi  air  m'  aghaidh  ni  's  luaithe  na  chaidh 
mi  san  am  a  b'  f  hearr  a  bha  riamh  agam  !  Dòirt  a 
nua^,  O  Thighearna,  gu  saibhir  pailt  orm  drughadh 
àigh  do  dheagh  spioraid !  Gun  gabh  e  còmhnuidh 
an n am,  mar  aim  an  teampull  a  choisrig  e  dha  fein; 
*s  am  feadh  a  bhitheas  an  t-seirbhis  uile  air  a  stiur- 
adh  agus  air  a  riaghladh  leis,  gun  robh  iobairtean 
naomh  agus  taitneach  air  an  gnàth-thairgse !  gun 
robh  'n  tùis  bitheant  agus  cùbhraidh !  gun  robh  'n 
teine  caisrigte  a'  sior  losgadli  agus  a  lasadh ;  agus 
nior  robh  a  h-aon  da  shoitheachean  am  feasd  air  am 
mi-naomhachadh,  le  bhi  air  an  gnàthachadh  gu 
feum  truaillidh  no  toirmisgte  !  Amen, 


Urnuigh  chum  neach  a  chummlo  Chid-sleumhnachadh. 


O  Thighearna,  's  tu  mo  thearmunn  agus  mo  neart. 
'S  ann  annads  a  mhàin  a  tha  mo  chòmhnadh.  'S 

arm  an  comaine  do  shaor  ghràis  shaibhir,  ann  an 
losa  Criosd  mo  Thighearna,  is  èiginn  domh  a  bhi 
arson  mo  shaoruidh.  Nan  sguireadh  an  gràs  sin  o 
shruthadh  a'  m'  ionnsuidh,  na  obair  bheothachaidh 
agus  naomhachaidh,  cha  b?  f  hada  gus  an  claonadh 
mo  chridbe  uait.  An  diaigh  gach  ni  a  nochd  thu 
dhomh,  's  a  rinn  tbu  as  mo  leith,  mar  cum  thus',  O 
Dhe,  suas  mi,  aomaidh  an  nàdur  truaillidh  so  mi  gu 
cùl  a  chur  riut,  agus  do  dhi-chuimhneachadh,  agus 
long-bhriseadh  a  dheanamh  de  chreidimh  agus  de 
dheagh  choguis. 

Is  tus,  O  Dhe,  m'  ionad  folaich,  agus  mo  sgiath. 
Cnm  suas  mi,  a  rèir  t-Fhocail,  chum  gum  mair  mi 
beo  :  agus  na  biodh  nàir  orm  as  mo  dhòchas.  Cum 
suas  mi,  agus  bithidh  mi  tearuinte :  agus  bithidh 
tlachd  agam  ann  ad  reachdaibh  a  ghnàth.  Amhairc 
orm,  agus  bi  tròcaireach  dhomh,  mar  is  gnàth  leat 
a  dheanamh  dhoibhsan  aig  a'  bheil  gràdh  do  t-ainm. 
Orduich  mo  cheumanna  ann  ad  Fhocal:  agus  na 
ceadaich  do  easontas  air  bith  ceannas  fhaotainn 
orm. 

Bi  thusa,  O  Dhe,  an  urras  orm  chum  maith. 
Deonaich  dhomh  amharc  suas  riut  mar  mo  thearmunn 
agus  mo  neart,  ann  am  meadhon  deich  mile  rioba 
agus  cunnart,  o'n  leith  a  muigh  agus  a  steach. 
Deonaich  dhomh,  O  Dhe,  an  cumhachd  diadhaidh 
sin,  a  neartaicheas  mi  gu  naomhachd  a  dheanamh 
foirfe  ann  an  eagal  an  Tighearna.  Ged  a  tha  tlachd 
agam  ann  an  lagh  Dhe  o'n  leth  a  stigh,  tha  mi  fair- 
eachduinn  lagha  eile  a'm  bhallaibh,  a'  cogadh  an 
aghaidh  lagha  m'  inntinn,  agus  ga  m'  thoirt  am 
bruid  do  lagh  a  pheacaidh.  Tha  mi  'g  aideacha  so 
agus  duilich  air  a  shon,  ann  ad  f  hianuis,  O  Thigh- 
earna,  mo  Dhia,  a  tha  a  mhàin  comasach  air  mo 
shaoradh.  Och!  cuidich  mi,  a  Dhe  mo  shlainte, 
'an  aghaidh  cumhachd  a  pheacaidh,  agus  dubh  a 
mach  mo  chionta,  air  sgàth  t-ainm  agus  do  thròc- 
air.  Och !  na  biodh  aig  a  pheacadh  ni's  mò  uachd- 
ranachd  orm,  a  dh'  aomadh  mi  gu  gèilleadh  da 
ana-mhiannaibh.  Claoidh  agus  cuir  as  deth  gach 
togradh  mi-naomh,   a  tha  ga  àrdachadh  fein  an 

aghaidh  ùghdarras  rao  Dhe,  's  a  bheir  buaidli  do'n 
droch-spiorad  orm. 

Coimhead  mi,  O  !  Dlie,  o  na  sòlais  pheacach  sin 
a  cbumadh  nam  an  subhachas  a  th'  aig  do  dheas 
laimk  gu  siorruidb.  Deonuich  gu'n  cum  mi  do 
gbnà  a'm'  chuimbne  gur  bàs  an  inntinn  fheolmhor. 
Gun  neartaicheadb  do  ghràs  mi  gu  cùl  a  cbuir  ri 
m'  leannan  peacaidh,  chum  gum  faigh  mi  buaidh 
air.  O  !  gun  robb  na  peacaidh  a  tha  gu  furasd  ag 
iadhadli  umam,  gus  a  bheil  mi  gu  dian  air  mo 
bhuaireadh,  gu  h-eifeachdach  air  an  ciosnachadh. 
Bi  thus  a  mhàin  a'  riaghladh  mo  chridhe  agus  mo 
chaithe-beatha,  le  d'  Fhocal  agus  le  d'  Spiorad. 
Crioslaich  mi  le  neart,  O  Dhe,  chum  a  chòmhraig 
spioradail  a  th'  agam  mu  laimh,  chum  gu'n  cuir  mi 
deagh  chath  a  chreidimh,  a  dh'  f'haighinn  greim 
air  a  bheatha  mhaireannaich.  Fo  Cheannard  mo 
shlainte,  neach  a  thug  thu  na  Cheann-feadhna  agus 
na  Uachdaran  do  na  slòigh,  thèid  mi  air  m'  agh- 
aidb,  an  dòchas,  da  thridsan,  gun  dthoir  mi  faidh- 
eoidh  tuille  agus  buaidh. 

Am  feadh  a  tha  mi  'guidhe  bhi  air  mo  neartach- 
adh  gu  dleasnuis  mo  ghairm  a  cbuir  an  gniomh  gu 
h-iomchuidh,  saor  thusa  mi  o'n  ghràdh  sin  do'n  t- 
saoghal  a  bha  na  chionfath  air  co  liugbadh  anam 
priseil  a  chall.  Saor  mi,  O  Dhe,  o  iomaguin  agus 
o  churam  anabarrach  an  t-saogbail,  a  ghlacadh  na 
h-urrad  de  in'  ùine  agus  de  m'  smuainte,  's  gun 
deanainn  dearmad  air  an  aon  ni  fheumail.  Gun 
robh  mo  dhèigh  air  nithibh  saoghalta  ann  am 
measarachd,  le  'n  gnè  neo-chinnteach  agus  dhiom- 
buan  a  thoirt  fainear ;  's  am  feadh  a  tha  muinntir 
eile  a'  càrnadh  suas  ionmhais  air  thalamh,  gun 
robh  mise  saibhir  do  thaobh  Dhe.  Na  ceadaich 
dhomh,  O  Dhe,  ro-ghràsmhoir,  a  bhi  neo-tbarbh- 
ach,  le  cùram  an  t-saoghail  so,  agus  le  mealltoii- 
eachd  saibhris,  a  tha  mùchadh  an  Fhocail.  Na 
leig  learn  de  churam  a  bhi  orm  mu  nithibh  saogh- 
alta, na  chuireas  eadar  thus'  agus  cùis  m'  anama 
neo-bhàsmhoir ;  agus  nior  robh  mi  am  feasd  air  mo 
rioba  co  mòr  lc  nithibh  na  beatha  so,  's  gun  dean 

mi  dearmad  air  mo  leas  siorruidh.  Gun  siubhail 
mi  trid  na  beatha  so  le  m'  chridhe  agus  le  m'  dhòch- 
ais  socraichte  air  neamh ;  agus  gum  mothaich  mi 
an  cumhachd  dlù-thàirneach  a'  fas  ni's  iaidire  mar  a 
dlilùthaicheas  mi  ni's  tinne  air  rioghaclid  shiorruidh 
Dhe,  mo  Shlanuighear. 

O  Dhe,  dh'  asluichinn  gu  h-iriosal  gu'n  coilion- 
adh  tu  annamsa,  do  gheallaine  gu  m'  choimhead  o 
chùl-sleumhnachadh.  Gheall  tha  gu'n  coimhead- 
adh  tu  do  shluagh,  tre  d'  chumhachd  neartmhor, 
trid  creidimh  chum  slainte.  Gheall  thu,  gad  a 
thuit  iad,  gu'n  cum  thu  suas  iad  le  d'  laimh,  agus 
gu'n  cuir  thu  t-eagal  na'n  cridhe,  ionnas  nach  deal- 
aich  iad  a  chaoidh  riut.  Thug  thu  dearbh-chinnte 
dhoibh  gu'n  caomhnadh  tu  iad  chum  do  rioghachd 
neamhaidh,  agus  gum  faigh  iad  a  bheatha  mhair- 
eannach.  Neartuich  mi  gu  chreidsinn  gur  firinn- 
each  Esan  a  gheall,  neach  mar  an  ceudna  a  cho'- 
gheallas  e. 

An  uair  a  bhios  eagal  orm,  euiream  mo  dhòchas 
annad,  O  mo  Dhia,  a  rinn  cheana  na  h-urrad  de 
nithe  mòr  air  mo  shon.  Deonaich  gun  taisg  mi 
suas  caomh  chainnt  do  gheallaidh,  mar  an  t-ionmhas 
is  luachmhoire,  agus  mo  làn  earbs'  a  chuir  annta 
gus  a  chrioch.  "  Co  th'  agam  anns  na  nèamhaibh 
ach  thusa?  agus  an  coimeas  riut  cha'n'eil  neach  air 
thalamh  air  a'  bheil  mo  dhèigh.  Tha  m'  fheoil 
agus  mo  chridhe  air  fàillneachadh :  is  e  Dia  neart 
mo  chridhe,  agus  mo  chuibhrionn  gu  siorruidh." 
Gun  robh  na  sochairean  sin  uile  air  am  buileachadh 
ormsa,  trid  losa  Criosd,  m'  aon  Slanuighear  agus 
mo  Thighearna !  Amen, 

Urnuigh  air  son  neach  a  tku.it  'am  peacadh  antrom, 
a?i  diaigk  dha  ridn- shuidhichte  chràbhach  a  chuir 
roimhe. 

O  Thighearna  Dliia,  ro-Naomha,  Naomha, 
Naomha !  an  uair  o  bheir  mi  gu  dùrach- 
dach  fa'near  t  fhior-ghloine  gun  smal,  agus  air 
meadhona  neo-chlaon  do  fhritliealaidli  neo-leth- 
phairtich,  an  co-chuideachda  ri  d'  neart  Uile-clmmh- 
achdach,  a  tha  comasacli  air  uile  sinuainte  do 
cliridhe  a  cliuir  gu  grad  an  gniomii,  faodaidli  mi 
gu  ceart-bhreitheach  a  bhi  air  an  latha  'n  diugh  air 
mo  nochdadh  a  t'  f  hianuis  le  nàir  agus  uamhann*  le 
rughadh  gruaidli  agus  buaireadh  spioraid.  Bu 
inhiann  learn,  O  mo  Dliia,  air  an  latha  eagallach 
so,  am  hare  air  m'  ais  air  ceud  thobar  ar  ciontaidh 
agus  ar  truaighe,  eadhon  air  eionta  ar  ceud- sinn sir, 
agus  a  ràdh  le'  Daibliidli  a  chiontaich  a  t'  aghaidh, 
feuch  an  euceart  dhealbhadli  mi,  agus  ann  am  peac- 
adh ghabh  mo  mhàthair  mi  'na  broinn.  Agus  b'e 
mo  run  a  bhi  dubhach  arson  na  ciontai  sin  do  m' 
thaobh  fein.  Agus  mo  thiuaighe  cia  lionmhor  ciont' 
a  tha  sruthadh  uaith  sin !  Faodaidli  cuimhneach- 
adh  air  peaeaidh  mo  staid  neo-iompaichte,  agus  air 
fàilnean  agus  laigsinn  mo  bheatha  an  diaigh  sin  gu 
cothromach  mo  chuir  gu  nàire  !  cia  mòr  is  mò  na 
sin  na  tha  nis  sgaoilte  ri  in'  choguis  fein  agus  ri  d' 
shùil  tha  uile-leirsinneach  ?  Oir 's  aithne  dhuits',  O 
Thighearna  m'  amaideachd,  agus  cha'n'eil  mo  loch- 
da  f'olaichte  ort.  Dh'  àireamli  thu  mo  sheachrain 
o  d'  reachd.  'S  leir  dhuit  agus  tha  thu  cuir  sios 
gach  easumhlachd  agus  ceannairc  a  tha  mi  'cuir  an 
gniomh  a'  d'  aghaidh.  Tha  thu  gam  faicinn  air 
gach  doigh  antrom  is  urrainn  domh  a  thoirt  fain  ear ; 
agus  air  iomad  doigh  nach  do  thùr  mi  riamh. — 
Cionnas  ma  ta  a  thig  mi  a'  d'  fhianuis,  na  thogas 
mi  in'  aghaidh  riut.  Tha  mi  lan  masluidh,  agus 

tlia  mi-ghean  diomhair  orm  gur  h-eiginn  domh  teaclid 
a  t'  ionnsuidh.  Ach,  O  Dhe,  co  ionnsuidh  bu  chòir 
dhomh  dol,  ach  do  t'  ionnsuidhse !  A' t'  ionnsuidh- 
se  ris  a  blieil  mo  blieatlia  no  mo  bhàs  'an  earbsa ;  a' 
t'  ionnsuidhse  a  tha  a  mhàin  comasach  air  uallach 
mo  chiontai  a  thoirt  diom,  a  tha  san  àm  ga  m' 
chromadh  a  chum  an  duslaich  ;  a  tha  a  mhàin  com- 
asach air  an  t-sith  agus  an  f  hois  sin  a  chaill  mi  ais- 
eag  dhomhs 's  a  thoill  mi  a  chaillinn  am  feasd  ? 

Feuch  mi,  O  Thighearna  Dhe,  a'  tuiteam  sios 
aig  do  chosaibh !  Feuch  tha  mi  'g  aideachadh  bhi 
ciontach  a'  d'  làthair,  agus  tha  mi  a'  striochda  do 
"n  ch cartas  sin  o  nach  urrainn  mi  dol  as !  Cha'n'eil 
aon  fhocal  agam  r'a  ràdh  'am  leithsgeul  fein.  An 
àite  cainnt  a  ghabhail  mo  leithsgeil,  cha  'n  urrainn- 
ear  cainnt  laidir  ni's  leoir  a  ghnàthachadh  a  chuir 
an  cèill  duaichnieachd  agus  meud  mo  pheacaidh. 
'S  ann  agads'  a  mhàin,  O  Dhe,  a  tha  dearbh-fhios 
air  a  ro-antromaichead.  'S  e  do  ghliocas  neo- 
chriochnach-san  a  tha  comasach  air  a  làn  thomhas. 
Tha  mis',  air  iomadh  doigh,  eacomasach  air  a 
dheanamh.  Cha  'n  urrainn  domh  mòr-luach  fola  do 
Mhic  gbràdhaich,  air  an  d'  rinn  mi  tàir,  a  mheas ; 
no  mòr-urram  do  Spioraid  bheannuichte  a  bha  mi 
'euir  'an  aghaidh  oibreachaidh  le  m'  uile  neart,  's  a 
bha  mi  mar  g'  am  b'  ann,  a  sior  chuir  as  a  bhun  an 
gràs  slain teil  sin,  bu  chòradh  dhomh  a  bhi  dion  le 
m*  bheatha,  agus  ga  uisgeachadh  le  m'  f  huil.  Qch 
mo  thruaighe,  bu  bhochd  ea-ceillidh  mo  chaithe- 
beatha !  gun  deanainn  air  an  doigh  so,  mar  g'am  b' 
ann,  creuclidan  m'  anama  a  reubadh,  a  bheireadh  o 
chionn  fhada  mo  bhàs,  m'ar  càireadh  do  lamh  fein 
cùngaidh  leighis  rium,  agus  m'  ar  dòirteadh  do 
Mhac  f  huil  luachmhor  chum  uallachadh !  gu  'm 
bristinn  an  coimhcheangal  a  rinn  mi  riut  le  h-iobairt, 
le  cuimhneachain  air  a  shamhuil  sin  do  iobairt, 
eadhon  Iosa  Criosd  mo  Thighearna,  leis  a  bheil  mi 
ciontach  da  chorp  agus  da  fhuil !  gun  d'  thugainn 
na  h-urrad  do  mhi-chliu  air  diadh'achd,  le  giulan  co 
neo-chiatach,  agus  theagamh  cionfàth  a  thoirt  da 

fhior  naimhdibli  air  tailceis  a  dheanamli  air  le  m' 
ghiulan-se,  agus  gu  fuath  a  tlioirt  da  chum  an  leir- 
sgrios  fein  ! 

Tha ioghnadh  orm,  O  Dhe,  gu  bheil  mi  air  mo 
chaomhnadh  a  dh'  aideachadh  so  uile.  'S  ioghnadh 
learn  nach  do  nochd  thu  thu  fein  fada  roimhe  so 
mar  fhianuis  luath  am'  aghaidh;  nach  do  thilg  thu 
tairneanach  do  chorruich  loisgich  orm,  agus  mo 
thilgeadh  do  ifrinn ;  agus  mo  dheanamh  'am 
uabhas  do  gach  neach  a  bhiodh  m'  am  thimchioll, 
co  math  agus  domh  fein,  trid  dioghaltais  agus  leir- 
sgrios  a  bhiodh  comharraichte  san  ionad  chlaoidh- 
tich  sin,  far  a  bheil  gach  aon  neach  truagh  agus 
ea-dochasach. 

O  Dhe,  tha  t-fhoighidinn  ro-iongantach !  ach  is 
ro-iongantaiche  do  ghràs,  a  tha  'n  deigli  so  uile  a' 
toirt  cuireadh  dhomh  a  t-ionnsuidh  !  Am  feadh  a 
tha  mi  'n  so  a'  tabhairt  breitheanas  'am  aghaidh 
fein,  gur  aithrigh  air  bàs  mi,  eadhon  air  bàs  siorr- 
uidh,  tha  thus'  a'  cuir  'am  ionnsuidh  briathran  na 
beatha  shiorruidb,  agus  ga  m'  ghairm  mar  leanabh 
a  chùl-sleumhnuich,  chum  pilleadh  riut.  Feuch 
uime  sin,  O  Thigh  earn  a,  tha  mis'  a'  teachd  a  d' 
ionnsuidh  air  cuireadh  t'  f  hocail,  agus  air  iartas  do 
ghràis ;  agus  ga  lionmhor  mo  pheacaidh,  tha  mi  gu 
h-umhail  a'  guidheadh  ort  saor  mhaitheanas  a  thoirt 
domh  annta;  do  bhri  gu  bheil  fios  agam,  ged  a 
ràinig  mo  pheacanna  neamh  agus  gad  a  thogadh 
suas  iad  chum  nan  speur  gu  bheil  do  thròcair  s',  O 
Thighearn,  os  cionn  nan  neamh.  Deònaich  dhomhs' 
an  tròcair  sin,  O  Athair  neamhuidh ;  agus  foillsich 
air  an  doigh  chomharrai elite  so,  saibhreas  do  ghràis, 
agus  èifeachd  fola  do  Mliic !  oir 's  cinnteach,  ma  dh' 
fhaodar  peacaidh  co  antrom  arm  an  dath  ri  m' 
pheacaidh-se,  a  dheanamh  geal  mar  shneachda, 
agus  mar  olainn,  agus  ma  bheirear  ceannairceach 
mar  tha  mis'  a  steach  do  ghlòir  shiorruidb,  's  eiginn, 
co  fad'  sa  chluinnear  iom radii  air,  gum  bi  an  clomh- 
an  air  a  lionadh  le  iongantas,  agus  flaitheas  le  mol- 
adh ;  agus  faodaidh  am  peacach  is  ciontaiche  maith- 
eanas  iarruidh,  ma 's  e 's  gu'm  faigh  mis'  e,  a  tha 

am  chiontach  co  mòr.  Agus  Ocli,  'n  uair  a  luidh- 
eas  mi  sios  a'  cumhadh  agus  fo  lèon  aig  do  chosaibh, 
co  fad  's  a  clii  thu  iomchuidli,  gum  hu  deonach  leat 
m'  anam  a  leiglieas  a  pheacaich  a  d'  aghaidh ;  agus 
maise  an  àite'  luaithre,  ola  aoibhneis  an  àite  bròin, 
agus  èididli  mholaidh  an  àite  spioraid  airsneil  a 
tlioirt  domli!  Och  gum  bu  deonach  leat  gàir- 
deachas  do  shlainte  aiseag  dhomh,  agus  gu'n  cluinn 
mi  gutli  subhachais,  chum  gun  dean  na  cnàmhan  a 
bhris  thu  gàirdeachas !  's  an  sin,  'n  uair  a  bhios 
mothachadh  agam  gun  d'  fhuair  mi  maitheanas, 
cuiridh  mi  an  cèill  do  ghràs  do  dhaoin  eile ;  teag- 
aisgidh  mi  do  luclid-easontais  do  shlighibh,  agus 
iompaichear  peacaich  a  t-ionnsuidh:  Rithidh  mis- 
neach  air  a  thoirt  dhoibhsan  chum  t'  iarruidh  a 
chùl-sleumhnuich  uait,  leis  mar  thachair  dhomhsa, 
ni  a  chuireas  mi  gu  follaiseach  ait  an  cèill  chum  do 
ghlòirsa,  ga  d'  a  robh  e  gu  rughadh  gruaidh  agus 
nàire  dhomh  fhein.  Agus  gu  ma  h-e  gàirdeachas 
so  an  Tighearna  mo  neart  S  chum  agus  leis  gun  dean 
mi  seirbhis  duit  a  so  suas  le  togradh  agus  eud  fada 
thairis  air  na  b'  aithne  dhomh  roimhe  so ! 

B'  àill  learn  so  iarruidh  le  striochda  iriosal  chum 
do  thoil;  oir  cha  ghabh  mi  do  dhànadas  orm  fein 
na  ni  mòran  ga  iarruidh.  Ma  chi  thus'  iomchuidh 
mo  dheanamh  mar  eisimpleir  do  dhaoin e  eile,  le  a 
thoirt  orm  triall  'an  dorchadas  rè  uile  làithe  mo 
bheatha,  agus  fa-dheoidh  dol  eug  fo  d  hub  liar,  do 
thoilse  gun  robh  deanta!  Ach  O  Dhe,  deonaich, 
air  sgàth  do  Mhic,  gum  bi  thu  tròcaireach  do  m' 
anam  peacach  air  a  cheann  fa  dheire ;  agus  tabhair 
dhomh  ionad  eiginn,  arm  an  rioghachd  na  glòire, 
gad'  is  ann  aig  cosan  a  chuid  eile  do  d'  sheirbhisich 
a  bhitheas  e  !  Och  deonaich  gun  tabhair  thu  fadh- 
eòidh  mi,  gad'  is  ann  trid  a  ghlinne  is  duaiclinidh 
agus  is  doirche  a  dh'  imich  neach  riamh,  clium  an 
t-saoghail  bheannuichte  sin,  far  nach  dealuich  mi  ri 
Dia  ni's  mò,  far  nach  leon  mi  mo  choguis  fein,  agus 
nach  tabhair  mi  easurram  do  t'  ainm  naomh  a 
chaoidh !  an  sin  cuirear  mo  theangadh  fa  sgaoil  ge 
b'  e  sam  bith  fhad  's  o  bha  i  fo  chuibhreach  fo 

mhothachadh  air  cionta ;  agus  ìocar  cliu  neo-chrioeh- 
nacli  do  'n  fliuil  bhuadhar  sin,  a  shaor  mo  leithidse 
de  thràill  ghràineil  do  'n  pheacadh,  's  a 's  eiginn 
domh  aideachadk  a  tlia  mi,  's  a  thug  mi  o  dhaorsa 
agus  o  thruailli*eachd,  a  dli'  f'haighinn  co'  pairt  de 
urram  agus  de  naomhachd  na  muinntir  sin  a  tha 
nan  righre  agus  nan  sagarta  do  Dhia.  Amen, 


Urnuigh  dhurachdach  air  son  aon  air  a  bheil  Dia  a 
folach  a  ghnùis. 

A  Dhe  blieannuiclite  !  's  ami  agads'  a  tha  tobar  na 
beatlia  agus  an  t-slionais.  Tlia  mi  'toirt  cliu  do  t' 
ainm  air  son  gun  do  bhlais  mi  riamh  de  d'  shruth- 
aibli ;  gun  do  mhothaich  mi  riamh  an  solas  sònruicht 
a  tha  'g  èiridh  o  sholus  do  ghnùis,  agus  o  sgaoil- 
eadh  a  maeh  do  ghràidh  air  an  anam.  Ach  mo 
thruaighe  ;  cha'n'eil  mise  nis  a'  mealtuinn  an  àm 
shòlasaich  sin ;  agus  tha  bhi  cuimhneachadh  air  a 
toirt  orm  m'  anam  a  dhòrtadh  a  mach  'an  taobh  a 
stigh  dhiom.  B'  àill  learn  tighinn  mar  a  b'  àbhaist 
domh,  agus  gairm  ort  leis  an  ainm  chàirdeil  sin,  m' 
Athair,  agus  mo  Dhia :  Ach  mo  thruaighe,  cha  'n 
aithne  dhomh  cionnas  a  ni  mi  e.  Tha  ciont'  agus 
eagal  a'g  èiridh  suas,  agus  a'  cuir  stad  air  a  chainnt 
shòlasaich  sin.  Tlia  mi,  O  Dhe,  'g  a  d'  iarruidh, 
ach 's  diomhain  domh  sin  a  dheanamh.  Bu  mhiaun 
learn  ùrnuigh  a  dheanamh,  ach  tha  mo  bhile  air  an 
druideadh.  B'  àill  learn  t'  fhocal  a  leughadh,  ach 
tha  a  gheallaine  air  am  folach  orm.  Tha  mi  gu 
bitheant'  a'  taodhall  nan  òrduighean  sin,  a  chleachd 
a  bhi  ro-sholasach  agus  taitneach  do  m'  anam  ;  ach 
mo  thruaighe,  cha'n'eil  aunt'  ach  sgàile  do  na  b" 
àbhaist  domh  fhaireachduinn.  Tha  am  bladh  air 
chall :  Tha  n  spiorad  beothachaidh  air  m'  f hàgail, 
agus  cha'n'eil  aunt'  ach  samhladh  air  mar  bha  iad. 

Àch,  O  Thighearn,  an  do  thilg  thu  uait  gu  brati^ 
agus  nacli  nochd  thu  do  dheagh-ghean  ni  's  mò  ? 
An  do  chuir  tlm  romhad  gu'm  biodh  e  a'  so  suas  na 
glieamliradli  aig  m'  an  am,  'na  shamhladh  dòineach 
air  dorchadas  siorruidli !  gun  ag  b'  aithrigh  air  sin 
mi.  Tha  mi  'g  aideachadh,  O  Thighearna,  gur 
aithrigh  mi  air  bhi  air  mo  tliilgeadh  aJ  t'  fhianuis 
le  tàir ;  gu  bhi  aìr  mo  cliuir  mòran  ni  's  isle  na  tha 
mi :  Tlia  mi  'toilltinn  sgàil'  a  bliàis  a  blii  air  mo 
rosgaibh,  's  a  bìii  air  mo  ehuairteachadh  le  tiugh 
dhorcliadas  na  gainntir  ìochdraicli.  Ach  nach  d' 
àrduicli  thu  iomadli  neacli  a  bha  co  toilltinneacìi 
riumsa  air  bin  air  an  cuibhreaehadh  'an  slabhruibh 
dorchadais,  gu  sealladli  air  do  gliloir  'sna  h-ionad- 
uibh  neamhuidh,  far  nach  fhaod  aon  sgàile  cuir 
eadar  thus'  agus  an  spioraid  shòlasaich  ?  Dean 
tròcair  orm,  O  Thighearna,  dean  tròcair  orm !  agus 
gad  a  thug  mo  lochdan  ort  gu  cothromach  do 
ghnùis  fholach  orm,  gidheadh  gu  ma  deonach  leat, 
a  rèir  cainnt  ghràsmhoir  t'  fhocail,  do  ghuùis  fhol- 
ach air  mo  pheacaidh,  agus  m'  eucearta  gu  lèir  a 
dhubhadh  as !  Thoir  solas  do  m'  anam  le  ath-phill- 
eadh  do  dheagh-ghean,  agus  abair  ris.  Is  mi  do 
shlainte ! 

Cuimhnich,  O  Dhe,  an  latha  uabhasach  sin  air  an 
d'  fhuiling  losa  Criosd,  do  Mhac  gràdhacb  na  thoill 
mo  pheacaidh-sa  !  cuimhnuich  a  cliruaidh-spairn  sin, 
leis  an  do  dhoirt  e  'niach  anam  a'  d'  làthair,  's  a 
thuirt  e,  Mo  Dbia,  mo  Dhia,  c'ar  son  a  threig  thu 
mi !  Nach  ann  a  dh'  fhuiling  e  an  t-iomlan  deth 
so,  O  Dhe,  a  chum  gun  d'  thugadh  e  peacaich  aith- 
reachail  iriosal  a  t-ionnsuidh,  agus  gun  dearcadh  iad 
ort  le  tlachd,  mar  an  Dia  agus  an  Athair?  'S  ann 
air  a  mhodh  so  tha  mi  'miannuchaclh  teachd  a  t- 
ionnsuidh,  a  Shlanui'ear  bheannuichte.  Nach  d' 
òrduicheadh  dhuit  a  thoirt  do  luchd  caoinidh  Shioin, 
maise  'an  àit  e  luaithre,  ola  aoibhneis  'an  àite  bròin, 
èididh  mholaidh  'an  àite  spioraid  airsneil :  O  glan  air 
falbh  modheoir,  ùng  mo  cheann  le  ola  aoibhneis;  agus 
sgeudaich  mi  le  truscan  na  slainte !  Och  nach  robh 
fios  agam  c'  àit  am  faighinn  thu!    Och  nach  robh 

fios  again  ciod  a  thug  ort  dealucliadli  rium !  Tha 
mi  'rarmsuckadh  agus  a'  dearbhadh  mo  shliglieacha: 
Och  b'  fhearr  gun  rannsaiclieadh  tu  mi,  gun  aith- 
niclieadh  tu  mo  chridhe,  dearbh  mi  agus  tuig  mo 
smuainte,  agus  amhairc  am  blieil  slighe  olc  air  bith 
annara,  agus  treoruich  mi  anns  an  t-slighe  shiorr- 
uidh :  anns  an  t-slighe  sin  'sain  faigli  mi  fois  agus 
sith  do  m'  anam,  agus  am  mothaicli  mi  foillseach- 
aidh  do  gliràidh  ann  an  Criosd ! 

O  Dhe,  a  dh'  àithn'  do  'n  t-solus  soillseacliadh  a 
dorchadas,  labhair  acli  am  focal,  agus  soillsichidh 
gatban  soluis  air  ball  a  steacli  do  in'  anam  !  fosgail 
mo  bliilean,  agus  cuiridli  mo  blieul  'an  ceill  do 
cbliu  le  oran  fonnmlior  a  ghabhail,  a  nochdas  nan 
latliair-san,  d'  an  d'  thug  mo  dhubhachas-sa  mi- 
mhisneach,  na  sòlais  agus  an  cul-taic  a  th'  ann  an 
diadh'achd ! 

Gidheadh  O  Thighearna,  tha  mi  a'  striochda  do 
d'  thoil  san  iomlan.  Ma  tha  e  feumail  gum  bi  mo 
chreidimh  air  an  doigh  so  air  a  chleachda,  le  im- 
eachd  'an  dorchadas  c'ar  làithean,  mhìosan  agus 
bhliadhna  ri  teachd,  deonaich  gun  striochd  mi  dha, 
ge  b'  e  air  bith  fadul  a  ghabhas  mi  as.  Bheir  mi 
sior-aoradh  dhuit,  mar  Dhia  Israeil,  agus  an  Sian- 
uighear,  ga  d'  is  Dia  thu  a  tha  folach  do  ghnùis  : 
Sìor  earbaidh  mi  as  ainm  an  Tighearn,  agus  leigidh 
mi  mo  thaic  ri  m'  Dhia;  ag  earbsadh  asad  ge  do 
mharbh  thu  mi ;  agus  a'  feitheamh  ort  nis  mò  na 
luchd-faire,  seadh,  na  luchd-faire  na  maidne.  Theag- 
amh  gum  bi  solas  ann  air  teachd  an  fheasgair.  Tha 
fios  again,  gun  do  nochd  thu  iochd  air  uairibh,  do 
d'  òglaich  aig  uair  am  bàis ;  agus  gun  d'  thug  thu 
dhoibh,  'an  àm  am  misnich  a  bin  ro-iosal,  sealladh 
saibhir  air  gloir  dhiadhaidh  agus  mar  so  a'  tionnda 
dorchadas  gu  solas  rompa.  Gu  ma  shamhuil  is 
deonach  leat  gleann  sgàile  a  bhàis  a  shoillseachadh 
le  solus  dealrach  do  làthaireachd,  'an  àm  dhomh  bhi 
dol  troimhe,  agus  sin  a  mach  do  shlat  agus  do  lorg 
a  thoirt  comh-f  hurtachd  dhomh,  chum  gun  d'  thig 
crioch  air  mo  bhall-chrith,  agus  gum  bi  mo  dhubh- 
achas  air  a  thionnda  gu  h  òrain  mholaidh !  Ach 

m'  a  s  i  do  tlioilsa  gum  bi  dubhachas  agus  dorchadas 
air  am  buanachadh  dhomh  gu  là  mo  chrìclie,  Och 
deonaich  gun  caochail  iad  leis  an  deo  mu  dheireadh, 
agus  mo  thabhairt  a  chum  an  t-solais  sin  a  dli'  ull- 
aicheadh  do  'n  fhirean,  agus  an  aoibhneis  sin  a 
gheibh  iadsan  a  tha  ionraic  'nan  cridbe ;  do  ionad- 
aibb  neo-bliruaidnealacb  a  ghreadhnachais  agus  an 
aoibhneis  shiorruidh,  far  am  bi  làn  ùngadh  do 
Spioraid  air  a  dhortadh  a  mach  air  do  shluagh  uile, 
agus  nach  folaich  thu  do  glinùis  uatlia  tuiile  nis 
mo  ! 

'Si  so,  a  Thighearna,  do  shlainte,  air  son  a' 
blieil  mi  a  feitheamli !  's  am  feadh  a  mhothaicheas 
mi  dèigh  aig  m'  anam  oirre,  clia  d'  tboir  mi  dùil 
nach  faigh  mi  i.  Buanaich  agus  meudaich  an  dèigh 
sin,  agus  fadheoidh  sàsaich  agus  thoir  bàrr  air  an 
iomlan,  trid  saibhreas  do  ghràis  'an  losa  Criosd. 
Amen. 


Urnuigh  iriosal  ri  Diet,  fo  theanndachd  trom 
àmhghair. 

O  ard-uachdarain  chothromaich  agus  ghràsmhoir 
na  cruinne-ce  gu  h-iomlan !  neo-luach'or  agus  neo- 
inbheach  's  a  tha  'n  earrann  bheag  se  do  d'  mhòr 
iompaireachd,  gidheadh  cha  'n  'eil  thu  a  deannad 
an  domhain  agus  a  luchd-àiteachaidh ;  ach  tha  thu 
'gabhail  cùram  dhiubhagus  d'an  leas,  leis  a  cho'-aont- 
achadh  agus  leis  a  bhàigh  is  mò.  Tha  thus'  a' 
rioghachàdh  agus  tha  aiteas  orm  ga  chionn,  agus  is 
cionfath  aoibhneas  coitchionn  e.  Tha  mi  lan-chreid- 
sinn  do  f  hreasdail  chàirdeil  agus  do  chùram ;  agus 
tha  mi  a  toirt  lan-chreideas  gu  bheil  thu  a'  riagh- 
ladh  agus  a  stiuradh  gu  glic,  naomha,  agus  càirdeil 
gach  ni  a  bhuineas  domh  sa  bbeatha  so.  Is  tusa  aig 
a  bheil  stiuir  an  domhain,  's  dan  leir  t'  uile  chreu- 
tairean,  a  dhealbh  an  solus,  agus  a  chruthaich  an 


119 

\ 

dorchadas,  a  tha  deanamh  sith,  agus  a'  crutbachadli 
dòlas  ;  a  tlia  comasach  air  an  darn  a  h-aon  a  chuir  'an 
riochd  an  aoin  eile,  agus  an  latha  dealrach  a  thionnda 
gu  meadhon  oidhclie,  agus  an  duibhre  dorcba  gu  so- 
las glan  nan  trà. 

O  Uacbdarain  gblic  agus  tbròcairicb  an  t-saogh- 
ail,  's  minic  a  thuirt  mi,  Do  thoilse  gun  robh  deanta ; 
Agus  a  nis,  tha  do  thoil  do-dheanta  dhomh :  Ach 
air  a  shon  sin,  an  cuir  mi  'an  aghaidh  na  thuirt  mi 
co  trie  ?  N'  ar  leige  Dia !  Ach  's  ann  a  tha  mi 
'teachd  chum  mi  fein  a  sbleucbda  sios  aig  do  chos- 
aibb,  a  nocbda  gu  bbeil  mi  làn  thoileach  striochda 
do  d'  thoil  naombsa.  Tha  thus'  O  Thighearna, 
cotbromacb  agus  ceart  anns  gach  aofi  ni !  Tha  mi 
gu  b-iriosal  ag  aideacbadh  a' d'  làthair,  gun  do  tboill 
mi  so  agus  ioma  mile  urrad ;  tha  mi  'g  aideachadh, 
gur  ann  de  d'  thròcair  nach  'eil  mi  air  mo  chaith- 
eadh,  's  gu  bbeil  an  solas  is  lughadh  agam  a  làthair. 
Tha  mi,  O  Thighearna,  gu  ro-ullamh  ag  aideachadh 
gum  b'  aithrigh  peacaidb  aon  latha  de  m*  bheatha 
air  an  smachdachadh  so  uile ;  agus  gun  robh  gach 
aon  latha  dhitb  ciontach  ann  a  bheag  no  mhòr. 
Buail  tbusa  uime  sin,  O  Bbreitheamh  chothromaich  ! 
agus  bbeir  mise  gnà  mholadh  dhuit,  arson  an  ionad 
an  smacbdachaidh  so,  nach  d'  thug  thu  àitbne  do  'n 
chlaidbeamb  do  cheartas  a  chuir  'an  gniomh,  agus 
m'  fbuil  a  dhòrtadb  a' d'  làthair. 

Ach  an  labbair  mi  riut,  a  mhàin  mar  mo  bhreith- 
eamh  ?  O  Dbe,  theagaisg  thu  dhomh  ainm  is 
caomhaladh  :  Cho-aontaicb  thu  m'  athair  a  ràdh  riut, 
agus  labhuirt  mu  m'  smachduchadh  mar  thoradh  do 
ghràidb.  'S  e  beatba  nan  achmhasan  sin  a  tha  nan 
comharradh  air  do  chaomh  iocbd  atbaireil-se,  suaich- 
iontas  m'  ucbdmhacacbd  do  d'  theagblach;  oir  's 
tus'  tha  fiosrach  ciod  an  smachdachadh  a  tha  feumail 
domh.  'S  leir  dhuitse,  O  Thighearna,  na  tha  do 
db'  amaideacbd  ann  an  cridhe  do  leinibh  bhochd, 
andàna  neo-smaointeachail;  agus  tha'fios  agad  ciod 
an  smachdachadh  a  tha  feumail  chum  a  chuir  air 
falbb.  B'  àill  learn  uime  sin  mo  striochda  gu  h- 
iriosal  do  athair  nan  spiorad,  a  ta  ga  m'  smachd- 

uchadh  air  mo  leas ;  gèillidh  mi  dha  agus  bithidh  mi 
beo.  Giulainidh  mi  le  d'  smachduchadh,  cha  'n  aim 
a  chionn  nach  urrainn  domh  cuir  a  t'  aghaidh,  ach 
do  blirigh  gur  toigh  learn  thu,  's  gu  bheil  m'  earbs' 
annad.  'S  e  mo  mhiann  a  blii  làn-toilichte  le  d' 
thoil,  co  math  agus  gèilleadh  dhith ;  agus  a  ràdh,  is 
maitb  focal  an  Tigliearna.  Agus  'sè  mo  roghainn 
gun  aontaich  mo  bheul  agus  m'  anam  leis.  Seadh 
a  Thighearna,  blieir  mi  cliu  dhuit  arson  gu  bheil  na 
h-urrad  chùram  agad  dhiom,  's  gu  bheil  thu  a'  cuir 
an  samhuil  sin  de  ioc-shlaintibh  ri  èucail  m'  inn- 
tin  n  :  's  gu  bheil  thu  leis  a  sin  ga  m'  àrach  suas 
chum  glòir.  Cha'n'eil  mi  'n  aghaidh  a  bhi  fo  thriob- 
luid  air  an  dòigh  so.  An  e  nach  ol  mi  'n  cupan  a 
chuireas  m'  athair  am  laimh  ?  Trid  do  chòmhnadh- 
san  ni  mi  sin.  Ach  a  mhàin,  gum  bu  deònach  leat 
O  Dhe,  seasamh  leam,  agus  air  uairibh  sealladh 
càirdeil  a  thoirt  orm  'am  meadhon  m'  fhuiangas- 
aibh  ?  Cum  suas  m'  anam,  guidheam  ort,  le  d' 
cho'fhurtachd  'an  co-lorg  mo  thriobluid  ;  agus  ni  mi 
uaill  as  na  triobluidean  a  tha  mar  so  air  am  beannuch- 
adh  !  'S  minic  a  thug  daoine  maithe  fa'near  le  mòr 
thlachd  gun  robh  an  àmhghair  air  an  di-  chuimh- 
neachadh  leis  na  sòlais  a  bha  iad  a'  faghail  annta. 
'S  an  diaigh  gach  ni  a  rinn  thu,  am  bheil  do  thròcair 
air  an  cumail  air  an  ais  ?  Am  bheil  do  làmh  air 
fàs  goirid  ?  air  chor  's  nach  'eil  thu  comasach  an  ni 
ceudn'  a  dheanamh  dhomhsa  ? 

Mar  'eil  mo  chridhe  co  maoth,  no  co  mothachail, 
tha  thusa  comasach  air  sin  a  leigheas  trid  nan  triob- 
luidean so;  Gu  ma  h-amhuil  a  bhitheas  e,  agus  fa'- 
dheòidh  a  t'  am  iomchuidh,  agus  air  do  sheol  fein, 
oibrich  a  mach  mo  shaorsadh,  agus  nochd  do 
chaoimhneas  iongantach,  O  thusa  a  shaoras  le  d' 
dheas-laimh  iadsan  a  dh'  earbas  asad?  Oir  tha 
dearbh-chinnt  agam,  air  doirchead  oidhche  so  na 
triobluid,  ma  their  thusa,  biodh  solas  ann,  gum  bi  e 
ann.  Ach  cha  'n  earlaich  mi  aon  ni,  gus  an  d'  thig 
an  t-àm  a  dh'  òrduich  do  ghliocas  agus  do  mhaith- 
eas  sam  bi  e.  Tha  tuille  iomaguin  orm  gum  bi  m' 
àmhghair  air  an  naomhachadh,  seach  an  toirt  air 

falbh.  Deonaich,  O  Dhe,  gum  hi  mi  'n  àireamh 
nan  daoine  sonadh  sin,  a  tha,  am  feadh  a  ta 
thu  gan  smachdachadh,  gan  teagasg  as  do  lagli ! 
Nochd  dhomh,  guidheam  ort,  c'  arson  a  tha  thu 
cuir  am  aghaidh;  agus  dean  mo  ghlanadh  leis  an 
teine  a  tha  co  claoidhteach  dhomh  an  àm  dol 
troimhe  ?  Nach  ann  a  chum  gum  bi  do  chlann  nan 
luchd  co'-pairt  do  d'  naomhachd,  a  tha  thu  gan 
smachdachadh !  'S  fiosrach  thu,  Dhe,  gur  e  so 
miann  m'  anama.  Tha  co'-pairt  agam  de  d'  f  hiugh- 
antas  gach  aon  latha  agus  uair  de  m'  bheatha :  tha 
co'-pairt  agam  de  d'  shoisgeul,  agus  tha  dòchas  agam 
gum  faod  mi  ann  an  tomhas  a  ràdh,  gu  bheil  co'- 
roinn  agam  da  ghràs  ag  oibreachadh  air  mo  chridhe. 
Och  gun  oibrich  e  ni  's  mò,  chum  *s  gur  mò  a 
gheibh  mi  de  d'  naomhachd  ;  gun  d'  thig  mi  ann  am 
nàdur  ni  's  dlùìthe  agus  ni  's  dlùithe  dhuitse,  O 
Dhe  bheannuichte,  àrd  shamhladh  gach  iomlain- 
eachd !  Deonaich  gum  bi  m'  anam  (mar  gam  b' 
ann)  air  a  leaghadh,  ge  d'  is  ann  le  dian  theas  na 
h-àmhuinn,  ma  's  e  agus  leis  a  sin  gum  bi  mi  a  rèir 
do  shoisgeil,  a'  giulan  t-iomhaigh  dhealruich  agus 
thaitnich  ! 

O  Dhe,  tha  m'  anam  ga  d'  mhiannuchadh,  tha  e  'g 
èigheach  gu  h-àrd  air  son  an  De  bheo  !  'S  urrainn 
domh  ni  sam  bith  fhulang  ma  bhitheas  do  làthair- 
eachd  agus  do  ghràdh  ga  m'  chumail  suas  ;  agus  tha 
mi  toileach  fhulang,  ma  's  e  agus  leis  gum  bi  mi  ni's 
taitniche  leatsa,  agus  ni  's  iomchuidh  air  son  do 
rioghachd.  Thig  crioch  air  laithean  mo  thriobluid  ; 
thig  an  t-am  san  tiormaich  thu  suas  mo  dheoir  uile. 
Ga  d'  a  ni  e  moille,  feithidh  mi  ris.  Tha  mo  chridhe 
amaideach,  'am  meadhon  a  chruaidh-chais,  ullamh 
gu  bhi  ro-dheigheil  air  a  bheatha  so,  dòlasacli  's  mar 
tha  i ;  agus  deonaich  thusa,  O  Dhe,  gum  bris  thu 
gu  gràsmhor  na  cuibhrich  a  tha  ga  m'  cheangal  ni  's 
tinne  rithe.  Och  gun  robh  m'  anam  ga  chrioslach- 
adh  fein,  agus  mar  gum  b'  ann,  a  sgaoileadh  a 
sgiathan,  a*  feitheamh  na  h  uaire  àghmhor  sin,  anns 
an  tilg  e  dheth  a  chuibhrich  cò'-lath,  agus  gun 

èirich  e  le  anabharra  tlachd  agus  sòlais  do  ionad- 
aibh  na  saorsadh,  na  sìth,  agus  an  aoibhneis  ? 
Amen. 


Tha  'n  Creideach  a  miannuchadh  gu  dùrackdach  a 
bhi  Fàs  ann  an  Gràs. 

O  thusa,  a  thobair  bheannuichte  na  beatha  nà- 
durra  agus  spioradail !  Tha  mi  'toirt  buidheachais 
duit  gu  bheil  mi  beo,  agus  gur  aithne  dhomh  gnàth- 
achadh  agus  toil-inntinn  beatba  dhiadhaidh;  cliu 
dhuit  gun  do  chuir  thu  annam  t-anail  bheothail  fein, 
ga  d  a  bha  mi  aon  uair  marbh  ann  an  euceartaibh 
agus  ann  am  peacaibh ;  ionnas  gu  bheil  mi  air  fàs, 
mar  is  gnàth  le  d'  cbloinii,  am  anam  beo.  Ach 
's  e  mo  ghuidhe  dùraclidach  nacli  e  a  mhàin  gum 
mair  mi  beo,  ach  gum  fàs  mi  'an  gràs,  agus  'an  eolas 
mo  Thighearn  agus  ma  Slilanuigh'ear  Iosa  Criosd  ; 
oir  's  ann  le  eolas  air-san  a  tha  m'  f  hàs  ann  an  gràs 
'an  earbsa" !  Leis  a  bheachd  so  tha  mi  gu  h-iriosaì 
a'  guidhe  ort,  gun  d'  thoir  thu  barail  cheart  do  m' 
inntinn  mu  dhiadh'achd,  chum  nach  bi  barail  mheall- 
tach  agam  mu  ghràs,  agus  nach  d'  thoir  mi  breth  m' 
am  fhàs  ann  le  nithibh  aimsireil,  agus  theagamh  a 
thoradh  truaillidh  ? 

Gun  robh  mi  'an  tòir  air  a  bharrachd  graidh 
dhuitse,  mo  Dhia  agus  m'  Athair  'an  Criosd,  air  làn- 
strìochda  do  d'  thoil  ghlic  agus  naomha,  agus  air 
fiughantachd  mhathasach  do  m'  cho-chreutairibh  ! 
gun  robh  mi  fàs  'an  eud;  'an  inntinn  neamhuidh 
agus  spioradail ;  agus  le  bhi  curamach,  chum  co  aca 
bhios  sinn  a  làthair  no  air  choigrich,  gum  bi  sinn 
taitneach  do  'n  Tighearna ;  chum  co  aca  bhios  mi 
beo  no  marbh  gur  ann  chum  a  ghlòir  a  bhitheas  e ! 
'an  aon  fhocal,  air  dhuit  a  bhi  fiosrach  gu  bheil 

cìocras  orm  an  tòir  air  fireantaehd,  deonaich  dhomli 
a  bhi  mar  bu  taitneach  leat  m'  fhaicinn.  Tarruing 
air  m'  anam,  trid  drùghadh  shèimli  do  spioraid 
ghràsmhoir,  gach  coslas  maiseach  air  am  faod  do 
shùils',  O  Athair  neamhuidh,  dearcadh  le  tlachd, 
's  a  dh'  aidicheas  tu  a  bhios  a  rèir  t-iomhaigk  fein ! 

Tha  mi,  O  Dhe,  mothachail  nach  d'  ràinig  mi  idir 
fhathasd  air  bhi  iomlan,  agus  tha  m'  anam  fo  amh- 
luadh  air  a  shon.  Ach  so  aon  ni  a  tha  mhiann  orm 
a  dheanamh,  na  nithe  tha  air  mo  chùl  a  dhi-chuimh- 
neachadh,  agus  bhi  gam  shìneadh  f'ein  chum  nan 
nithe  a  ta  romham.  Och  gum  beathaicheadh  tu  in' 
anam  le  d'  f  hocal  agus  le  d'  spiorad  !  air  dhomh, 
mar  tha  dòchas  agam  a  bhi  air  m'  ath-ghinmheinn 
leis,  ni  h-ann  o  shiol  truaillidh,  ach  neo-thruaillidh, 
le  focal  an  De  blieo,  a  mhaireas  gu  siorruidh :  mar 
naoidheana  air  an  ùr-bhreith  gun  iarr  mi  bainne  fior 
ghlan  an  fhocail,  chum  gum  fàs  mi  leis.  Gun  robh 
mo  theachd  air  m'  aghaidh  follaiseach  do  na  h-uile 
gus  an  d'  thig  mi  fadheoidh  chum  duine  iomlan, 
chum  tomhas  àirde  lànachd  Chriosd ;  agus  an  diaigh 
dhomh  solas  na  muinntir  a  tha  comharraicht'  ad' 
sheirbhis  a  bhos  an  so  air  thalamh,  a  mhealtuinn, 
gun  robh  mi  air  mo  shocruchadh  'am  phàrras  shuas. 
'S  ann  air  a  sgàth-san,  a  tha  mi  ga  iarruidh,  agus  a 
tha  dòchas  agam  ris,  o'n  d'  f  huair  sinn  uile  as  a  làn- 
san,  agus  gràs  air  son  gràis,  Dhà-san  gun  robh 
gloir  a  nis  agus  gu  siorruidh.  Amen. 


An  t-anam  taingeil  a  deanamh  gàirdeachais  air  son 
sochairean  an  fhreasdail  agus  a  ghràis,  agus  ga 
dhòrtadh  a  mack  'am  fianuis  De,  'an  ùrnuigh 
dhùrachdaich  ghràidh  agus  mholaidh. 

O  mo  Dhia,  's  leoir  e,  bheachd-smuaintich  mi,  agus 
tha  'n  tein'  a'  lasadh ;  Ach  O,  ciod  a  chainnt  'sam 
M  2 

bris  an  lasair  a  mach  ?  Ciod  ach  so  a  dh'  f  haodas 
mi  a  ràdh,  gu  bheil  thu  ro-thaitueach  do  m'  chridhe, 
gu  bheil  e  gad'  mholadh  agus  gad  ghràdhachadh : 
tha  mo  shoire  beag  co  làn  sa  chumas  e ;  agus  b' 
àill  learn  an  làn  sin  a  thaosgadh  a  mach  a' d'  làth- 
airse,  chum  e  dh'  f  has  comasach  air  a  bharrachd  a 
chumail.  'S  tusa  mo  dhochas  agus  mo  chobhair : 
mo  ghlòir  agus  fear  togalach  mo  chinn.  Tha  mo 
chridhe  a'  deanamh  gairdeachas  a' d'  shlainte.  An 
uair  a  tha  mi  fo  chumhachd  do  dheagh  spioraid,  a' 
cainnt  riut,  tha  mile  smuain  thaitneach  ag  èiridh 
suas  cò'-ladh,  tha  mile  tobar  sòlais  air  an  leige  ris, 
agus  a'  brùchdadh  a  stigh  air  m'  anam  gu  àrach 
agus  aiteas  a  thoirt  da,  agus  tha  iad  a  buileachadh 
orm  mòr  aoibhneas. 

Tha  mi  toirt  buidheaehais  duit,  O  Dhe,  air  son 
an  anama  neo-bhàsmhor  so  a  chruthaich  thu ;  gan 
do  theagaisg  thu  a  ràdh,  tha  dòchas  agam,  chum  an 
f  heum  is  fearr,  C  àit  am  bheil  Dia  mo  Chruith'ear? 
Tha  mi  toirt  cliu  dhuit  air  son  an  eolais  a  bhuilich 
thu  air  ;  air  sou  a  ghràis,  tha  dòchas  agam,  leis  an 
do  naomhaich  thu  e,  ga  d'  a  tha  mo  thruaighe  am 
pòr  neamhuidh  air  a  chur  ann  an  talamh  neo- 
thordhach,  's  nach  'eil  e  a  fàs  co  math 's  bu  mhiann 
learn. 

Tha  mi  fòs  a'  toirt  cliu  dhuit  air  son  a  chuirp  a 
bhuilich  thu  orm,  's  a  chum  thu  fhathasd  suas  'na 
neart  agus  'na  shlainte ;  cha  'n  e  a  mhàin  comasach 
air  tlachd  a  ghabhail  anns  na  sòlais  a  bhuilich  thu 
air  a  cheudfai'ean  fa  leith,  ach  (air  son  ni  gu  mòr 
is  measaile  learn)  gu  bheil  e  murrach  air  càileiginn 
a  dheanamh  chum  do  sheirbhis.  Tha  mi  toirt  cliu 
dhuit  air  son  luths  mo  bhalluibh,  leis  am  bheil  iad 
comasach,  fo  d'  stiuradh-sa,  air  riar  m'  inntinn  a 
dheanamh.  Tha  mi  toirt  buidheaehais  duit,  air  son 
nach  'eil  luchd-gleidheadh  an  tighe  fhathasd  air 
chrith,  's  nach  'eil  na  daoine  laidir  air  cromadh; 
nach'eil  iadsan  a  ta  'g  amharc  a  mach  air  na  h-uinn- 
eagan  air  fàs  dorcha,  agus  nach  d'  islicheadh  nigh- 
eanan  a  chiuil :  Tha  mi  toirt  cliu  dhuit,  O  Dhe,  mo 
bheatha,  nach  'eil  an  snàthain  airgid  fhathasd  air 

f  huasgladh,  no  an  cupan  òir  air  a  bhriseadh :  Oir 's 
i  do  làmhs  a  tlia  cuir  treise  ann  am  uilt  uile,  agus 
's  e  do  sheoltaclid  neo-chriochnach  a  tha  'g  ullach- 
adh  mo  thograidh,  a  tha  bruchdadh  a  stigh  co  pailt, 
sau  uair  a  thraoghas  iad  a  tha  gam  beothachadh  a 
ris  co  saibhir. 

Tha  mi  'toirt  cliu  dhuit  air  son  an  f  hiughantas 
rioghaif  sin,  leis  am  bheil  thu  a'  solar  lòn  lathail  do 
'n  chirjne  daoine,  agus  gu  sonruichte  dhomhsa; 
airson  na  cuirme  eugsamhuil  a  tha  thu  sgaoile  fa 
nv  ehomhair,  agus  a  chupain  a  tha  thu  cuir  'am 
laimh.  Tha  mi  'toirt  buidheachas  duit  air  son  gu 
bheil  mi  comasach  air  tlachd  agus  co'-pairt  a 
ghabhail  de  f'hiughantais  do  f  hreasdail ;  agus 
nach  'eil  mi  'g  itheadh  mo  loin  am  aonar,  ach  ga 
roinn  air  a  choilion  caraid  taitneach,  a  tha  nieud- 
achadh  ar  toilinntinn  nan  cuideachda.  Tha  mi  'toirt 
cliu  dhuit  airson  mo  dhillsean  ionmhuinn  am 
theaghlach,  's  a  choilion  caraid  caomh  's  a  tha  m' 
an  cuairt  domh,  a  tha  araon  toileach  agus  comasach 
air  feum  a  dheanamh  dhomh. 

Cha  b'  àill  learn  dearmad  a  dheanamh  air  buidh- 
eachas a  thoirt  duit  airson  gu  bheil  mise  comasach 
air  math  a  dheanamh  air  daoin'  eile,  agus  a  thoirt 
orm  a  thuigsinn  gur  mo  am  beannuchadh  ni  a 
thabhairt  na  a  ghabhail.  Tha  mi  toirt  cliu  dhuit 
gun  do  bhuilich  thu  cridhe  maoth  orm  a  cho'-mhoth- 
achadh  feum  an  uireasbhui'ch,  agus  inntinn  a 
dhealbh,  a  rèir  mo  chomais,  air  cobhair  a  f  hrith- 
ealadh  dhoibh :  Oir  tha  so  fòs  a  teachd  o'n  Tigh- 
earna,  àrd-ùghdar  gach  togradh  fiughantach,  gach 
innleachd  ghlic,  gach  soirbheachadh  le  r'  n-oirpibh 
chum  sonus  a  chraobh-sgaoile  m'  an  cuairt  duinn, 
agus  gu  dòruinn  chàich  a  lughduchadh. 

Agus  gu  cinnteach,  ma  tha  mi,  O  Dhe,  mar  so 
ag  aideachadh  sòlais  co'-mhothachaidh  leis  an 
fheumach,  nach  mòr  is  mò  is  còir  dhomh  cliu  a 
thoirt  duit  air  son  gu  bheil  co'-mhothachadh  agam 
riusan  a  tha  sonadh,  eadhon  a  tha  làn-bheannuichte. 
Tha  mi  'toirt  cliu  dhuit  air  son  nan  sruithean  a  tha 
g  uisgeachadh  phàrrais,  's  a  tha  ga  choimhead  an 

solas  a  tha  sior-mheudachadh.  Tha  mi  'toirt  cliu 
dhuit  air  son  na  fois,  an  aoibhneis,  agus  a  ghàir- 
deachais,  a  tha  tliu  buileachadh  air  mòran  de  na  bha 
roimh  so  ionmhuinn  learn  air  thalamh,  air  an  trie  a 
thug  mi  oirp  air  an  triobluid  a  lughduchadh,  agus 
air  an  aoibhneis  annadsa  a  mheudachadh.  Tha  mi 
toirt  cliu  dhuit  air  son  beannuchadh  gach  naomh 
agus  aingil,  a  tha  cuairteachadh  do  righ-chaichir ; 
agus  tha  mi  ga  d  mholadh  air  mhodh  ro-thaitneach, 
air  son  an  dòchuis  bheothail  sin  a  shuidhich  thu  an- 
nam  chridhe,  gum  bi  fios  agam  an  uine  ghearr,  le 
m'  shealladh  agus  o  m'  fhiosrachadh  fein,  ciod  an 
sonas  a  tha  iadsan  a'  sealbhachadh,  nach  'eil  mi  san 
am  ach  a'  faicinn  fad  as,  tre  ghloine  dhoirch  a 
chreidimh.  Tha  mi  air  an  am  so,  trid  do  ghràis, 
ga  m'  mhothachadh  air  mo  ghiulan  air  m'  aghaidh  le 
d'  ghàirdein  cumhachdaeh  chum  nan  ionada  beann- 
uichte  sin.  Tha  mi  nis  a'  feitheamh  ri  d'  Shlainte, 
leis  an  dian-thogradh  sin  air  an  dàrna  laimh,  nacli 
fhaod  a  mhòrachd  fhlathail  gun  a  dhùsgadh  'an 
anam  a  chreidich,  agus  an  striochda  ciuin  taitneach 
sin  air  an  laimh  eile,  a  tha  neo-chaochlai'ead  a 
gheallaidh  a'  deanamh  cinnteach. 

Agus  a  nis,  O  mo  Dhia,  ciod  a  their  mi  riut ! 
ciod  ?  ach  gu  bheil  gràdh  agam  dhuit  thairis  air  na 
dh'  f  haodas  cainnt  a  chuir  an  cèill !  gu  bheil  spèis 
agam  ort  air  son  na  rinn  tha  do  d'  chreutairibh,  a 
tha  nan  coslais  eugsamhuil,  gach  uair  a'  faighinn 
bith,  eòlas,  agus  sonas  uait,  an  àireamh  agus  'an 
tomhas,  fada  thairis  air  aon  ni  is  urrainn  domhs'  a 
bhreithneachadh.  Ach  tha  mi  a'  toirt  a  bharrachd 
cliu  agus  gràidh  dhuit,  air  son  na  tha  thu  dhiot 
fein,  an  saibhreas  iomlaineachd  nach  deachaidh  an 
lughad  leis  a  chruthachadh,  agus  nach  fhaodar  a 
chuir  'an  lughad  leis  na  tha  thu  'pàirteacha  dheth  ri 
d'  chreatuiribh ;  an  iomlaineachd  neo-chriochnach 
sin  trid  an  tu  fein  do  shonus,  agus  do  chrioch ;  ana- 
bharra  taitneach  agus  urramach,  gad  a  bhiodh  gach 
oirdheirceas  agus  sonus  a  tha  'sruthadh  uait  air  an 
dl-chuimhneachadh. 

O  Dhe,  's  tu  'n  ceud  chuspair  is  mò,  agus  is  ro- 

mliaisiche !  tha  cion  m'  anama  gu'  h-iomlan  ortsa,  a 
tha  a  mhàin,  mòr,  agus  àillidli ! — 'S  am  feadh  a  tha 
mi  'mothachadli  do  d'  spiorad  naomh  a'  gluasad  air 
mo  chridhe,  's  a'  brosnuchadh  chum  nan  tograiclh 
ghràidh  sin,  cha  'n  fhaod  mi  tuille  a  chuir  an  teag- 
anih,  ni 's  mò  na  chuireas  mi  mo  bheatha  fein  'an 
teagamh,  am  feadh  a  tha  mi  'g  oibreachadh  a  dean- 
adais,  's  a  mothachadh  a'  tograidh.  Gu  demhin  ma 
mhothaich  mi  riamh  ciocras  ocrais,  tha  m'  anam  an 
geall  air  fireantachd,  's  a'  gabhail  faduil  gu  bhi  ni 
's  mo  a  reir  do  ghne  bheannaichte  agus  do  thoil 
naomha.  Ma  bha  tart  riamh  orm,  tha  tart  air  in' 
anam  am  gcall  air  an  Dia  bheo 's  a  dian-thogradh 
chum  an  barrachd  co'-pairt  d'  a  dheagh-ghean.  Ma 
bha  aig  a  chorp  so,  air  dha  a  bhi  sgith  le  saothair, 
agus  turus,  mothachadh  air  dèigh  air  fois  agus 
suaimhneas  air  mo  leabuidh,  tha  m*  anam  le  caomh 
cho-aontachadh  a'  gabhail  fois  'an  glacaibh  do 
ghràidh,  O  m'  athair  neamhuidh,  a  bhuin  co  fiugh- 
antach  ris.  Agus  ma  chunuaic  mi  riamh  aghaidh 
caraid  le  tlachd  agus  aiteas,  's  amhuil  a  tha  mi 
'gabhail  tlachd  am  faicinn  do  ghnùis-se,  O  Dhe, 
agus  'an  g-ràdh  m'  athair  ann  an  Criosd  riut.  'S 
amhuil  a  tha  thu,  agus 's  amhuil  a  bhitheas  tu  c'  ar 
ùine  agus  gu  siorruidh.  Ciod  tuille  th'  agam  r'a 
dheanamh,  ach  mi  fein  earbsa  riut  feadh  an  dà 
chuid  ?  Ga  fhagail  an  earbsa  riutsa  m'  oighreachd 
a  thaghadh,  agus  mo  ghnothaichean  a  sdiùradh  am 
feadh  is  e  m'  uile  ghnothach  seirbhis  a  dheanamh 
dhuit,  agus  m  uile  shòlas  do  mholadh.  Tha  m' 
anam  a  dluth-leantuinn  Dhe,  a  chionn  gu  bheil  a 
dheas-lamh  ga  m'  chumail  suas.  Cumadh  e  do 
ghnàth  suas  mi,  agus  theid  mi  le  deothas  air  m' 
aghaidh  a'  t'  ionnsuidh,  gus  am  bi  mo  thograidh 
uile  air  an  co'-lionadh  ann  ad  mhealtuinn  gu  siorr- 
uidh !  Amen. 

An  Criosduidk  stèigheil  a  miannuchadh  ruigheachd 
air  an  tuille  feumalachd. 

O  athair  fhiugliantaich,  agus  àrd-ùghdar  gach 
math,  aimsireil  agus  spioradail !  tha  mi  toirt  cliu 
dhuit  air  son  gacli  sochair  luachmhor  a  bhuilich  thu 
air  creutair  co  neo-aithrigh 's  a  tha  mise.  Tha  m' 
anam  fo  thròm  amhluadh  a'  d'  fhianuis  air  son 
lughad  an  fheum  a  rinn  mi  dhiubh.  Mo  thruaighe ! 
ciod  a  rinn  mi  an  coimeas  ris  na  b'  ion  fiughair  a  bhi 
agad  ris,  a  thaobh  mo  thuigse  naduir  a  bhuilich  thu 
orm,  le  m'  ùine,  le  m'  mhaoin,  agus  le  m'  cliumh- 
achd  os  cionn  dhaoin  eile  !  Mo  thruaighe  !  tha  mi 
trid  m'  amaideachd  agus  mo  dhearmaid  fein,  ag 
amharc  air  m'  ais  air  ionad  fàs,  far  am  faodadh  e 
bhi  na  mhachair  thorraich,  fo  làn  bhàrr  !  'S  ceart- 
bhreitheach  a  dh'  fhaodadh  tu  'n  t-iomlan  a  thoirt 
uam,  mo  thoirt  gu  cunntas  air  an  son,  a  bhi  air  m' 
fhaotuinn  neo-dhileas  duitse,  do  'n  t-saoghal,  agus 
do  m'  anam  fein  \  's  a  thaobh  an  dite  sin,  a  bhi  air 
mo  thilge  do  phriosun  an  dorchadais  shiorruidh  ! 
ach  mhath  thusa  gu  saor  m'  f  hiachan  uile.  Moladh 
do  t-ainm  air  a  shon  !  Gabh,  O  Dhe,  ris  an  striochda 
athnuadhaichte  so  a  tha  mi  nis  a'  dol  a  dheanamh 
dhiom  fein  agus  do  gach  ni  tha  mi  'sealbhachadh, 
chum  do  sheirbhis-se !  Cha  'n  'eil  mi  'g  iocadh  ach 
do  chuid  fein  duit  air  ais.  Dean  mi,  guidheam  ort, 
am  fhear-riaraich  dileas  do  m'  Thighearna;  agus 
nior  robli  sùil  agam  ri  m'  mhath  fein,  'an  aghaidh 
na  bhios  a  chum  do  ghlòirsa  ! 

Tha  mi  'toirt  cliu  dhuit,  O  Dhe  nan  uile  ghras, 
ma  tha  mi,  am  feadh  a  tha  mi  mar  so  a  labhuirt  riut, 
a  mothachadh  gràdh  do  m'  cho-bhràithribh  ag  èiridh 
snas  'am  anam ;  ma  tha  mi  faireachduinn  mo  chridhe 
ullamh  gu  gabhail  ris  an  iomlan  de  'n  chinne-daoine  ! 
Och  dean  mi  am  fhear-riaruich  firinneach  'an  roinn 
orrasan  gach  ni  a  bhuilich  thu  orm,  chum  cobhair  a 
dheanamh  dhoibh !  agus  'an  gleidheadh  m'  earrainn 

fein  gun  robh  mi  gu  neo-lethphairteach,  ga  roinn 
eadar  iad  fein  agus  mise  !  agus  gun  robh  mi  taingeil, 
toilichte  leis  na  thuiteas  gum  roinn  fein,  agus  deon- 
uich  dhomh  an  còrr  a  riaruchadh  gu  suilbhearradh, 
glic,  dìleas !  stiùir  mo  lamb,  O  Athair  thròcairich, 
am  feadh  a  tha  thu  'cuir  de  urram  orm  a  bhi  'm 
inneal  air  caileiginn  de  t-fhiughantas  a  phàirteach- 
adh,  chum  gun  tabhair  mi  iad  far  am  mò  a  tha 
dh'  fheum  orra,  agus  far  am  freagair  iad  do  'n 
rùn  is  fearr !  agus  gu  ma  deonach  leat  an  siol  a 
chuireadh  a  mheudachadh ;  soirbhicb  learn  am 
ghnothaichibh  saogbalta,  chum  gur  mò  a  bbios  agam 
r  a  thoirt  dhoibb-san  a  bbios  na  fheum  ;  agus  fadh- 
eòidh  mo  threòruchadh  do  ionad  a  phailteis  bhith- 
bhuain,  agus  an  fhiughantais  shiorruidh !  Agus 
deonaich  gun  coinnich  mi  'an  sin  ioma  neach  ris  an 
d'  rinn  mi  còmhnadh  air  thalamh ;  agus  m'  as  e  do 
thoil  bheannuicht-se,  mòran  a  bha  mi  am  mheadhon 
air  an  treòruchadh  chum  an  ionaid-chòmhnuidh  shò- 
lasaich  sin  !  an  sin  gabhadh  iad  rium  gu  fialuidh  an 
ionadaibh  na  glòire  !  agus  bi  thusa  fad  aimsir  agus 
siorruidheachd  deonach  air  gabhuil  ri  cliu  an  iom- 
lain  trid  Chriosd  ;  d'  am  b'  àill  learn  sleuchdadh  aig 
a  chosaibh ;  agus  aig  am  bu  mhiann  learn  an  diaigh 
beatha  ro-f heumail  a  chaitheadh,  bàs  fhaghail,  leis 
na  h-urrad  irioslachd,  's  an  cuir  mo  cheud  eolais  air 
tre  chreidimh  ;  agus  gun  chothrom  riamh  agam,  le 
aonghniomh  umhlachd  no  taingealachd,  air  a  threibh- 
dhireachd  a  dhearbhadh  !  Amen. 


Urnuigh  arson  neach  a  tìì  air  fhiosrachadh  gu  goirt. 

O  Thighearna  Dhe  ro-naomh  agus  thròcairich,  a 
tha  meas  na'ncinneach  mar  shile-chinn  a  mheoir, 
agus  mar  shadach-min  na  slige-thomhais,  seall  a  nuas, 
le  caomh-iochd,  air  t-òglach  fo  throm  àmhghar.  Gad 

a  tha  mise,  a  thaobh  t-fhiosrachaidh,  gad  mheas  air 
do  chuartachadh  le  neoil  agus  le  dorchadas,  gidh- 
eadh O  Thighearna,  tha  mi  làn  chreidsinn  gur  iad 
ceartas  agus  breitheanas  àite-tàimh  do  righ-chaith- 
reach.  Tha  thu  ceart  ann  ad  uile  shlighibh,  agus 
naomha  ann  ad  uile  ghniomharaibh. 

Bu  mhiann  learn  do  làmh  fhaicinn  agus  a  thuig- 
sinn,  O  Dhe,  anns  an  fhiosrachadh  glioirt  so.  Tha 
do  fhreasdal  a'  riaghladh  os  cionn  nan  uile,  agus 
cha  tuit  eun  an  adhair  a  chum  an  làir,  gun  chead  m' 
Athar  neamliuidh.  Is  tu  dhealbh  an  solus,  agus  a 
chruthaich  an  dorchadas ;  a*  deanamh  sith,  agus  a' 
cruthachadh  dòlais;  tha  thus'  an  Tighearn  a'  dean- 
amh nan  nithe  sin  uile.  Gidheadh,  ann  am  thriob- 
luid,  dh'  aidichinn  meud  do  thròcair.  Tha  'n  Tigh- 
earna  tròcaireacli  agus  gràsmhor,  mall  chum  feirge, 
agus  pailt  ann  an  caoimhneas-gràidh.  Cha  do  bhuin 
e  rium  a  rèir  mo  pheacaidh,  cha  mhò  thug  e  luigh- 
eachd  dhomh  a  rèir  m'  eucearta. 

Tha  mi  nis  ga  m'  shleuchda  sìos  aig  cos-stòl  do 
righ-chaithreach,  O  Athair,  thròcairich,  ag  asluchadh 
gun  dean  thu  striochdta  mi  do  t-thoil  naomha. 
Neartuich  mi  gu  ràdh,  ann  an  là  so  m'  àmhghair,  mar 
is  minic  a  thuirt  mi  ann  an  là  mo  shoirbheachaidh, 
Do  thoilse  gun  robh  deanta.  Is  math  do  thoil,  O 
Dhe,  agus  's  ann  air  mo  leas  a  tha  thu  ga  m' 
smachdachadh,  chum  gum  faigh  mi  co'-roinn  de  <T 
naomhachd.  O  !  is  lionmhor  na  sochairean  a  bhuil- 
ich  thu  orm,  san  am  a  chaidh  seachad  ;  agus  an 
gabh  mi  math  o  làimh  Dhe,  agus  nach  gabh  mi 
olc  ?  Cha  tilg  an  Tighearna  dheth  sinn  gu  bràth : 
ach  ged  bheir  e  aobhar  bròin,  gidheadh  ni  e  iochd 
do  rèir  lionmhoireachd  a  thròcairean.  Oir  cha 
chlaoidh  e  d'  a  dheoin,  ni  mò  chràidheas  e  clann 
nan  daoine. 

O  m'  Athair  agus  mo  Dhia,  neartuich  mi  a  ghiul- 
an  le  foighidinn  agus  le  irioslachd  inntinn,  an  triob- 
luid  so.  C  arson  a  dheanainn  gearan  fodha,  'nuair 
is  tusa  a  thug  dhomh  a  choilion  dearbhadh  air  do 
ghràdh,  a  leag  orm  e  ?  Cha  do  chaomhain  thu  do 
Mhac  fein,  cha  mhò  a  churnas  tu  uaro,  na  leagas  tu 

orm,  ach  na  bhios  chum  mo  mhath  aimsireil  agus 
siorruidh.  Measaidh  mi  an  d'  f  heuchainn  so  mar 
chomharadh  air  do  chaoimhneas  athaireil,  chum  mo 
chridhe  agus  m'  aigneadh  a  tharruing  o  nithibh 
saoghalta,  chum  m'  ullachadh  fa  chomhair  na  h- 
oighreachd  nèamhuidh.  An  e  nach  ol  mi  'n  cupan 
a  chuireas  m'  Athair  ann  am  laimh  ?  Taisbein 
domh  do  chaoimhneas  iongantach,  O  thus'  a  shaoras 
le  d'  dheas-laimh  iadsan  a  dh'  earbas  asad. 

O  Thighearna  mo  Dhia,  tog  orm  solus  do 
ghnùis,  ann  an  uair  so  a  bhròin  agus  an  dorchadais. 
Deonaich  dhomh  do  làthaireachd  ghràsmhor,  O 
Dhe,  agus  cuirear  as  de  bhròn  agus  de  dhorchadas 
na  triobluid.  Bi  thusa  maille  rium,  agus  cha  bhi 
eagal  uilc  orm.  Thoir  orm  èisdeachd  gu  ciùin  ri 
guth  m'  Athar  ag  ràdh  rium  :  "  Na  biodh  eagal 
ort ;  oir  shaor  mise  thu,  ghairm  mi  ort  air  t-ainm  ; 
is  leamsa  thu.  'Nuair  a  shiubhlas  tu  trid  nan  uisg- 
eachan,  bithidh  mise  maille  riut ;  agus  trid  nan  aibh- 
nichean,  cha  dthig  iad  tharad  :  'nuair  a  dh'  imicheas 
tu  tre  an  teine  cha  loisgear  thu  ;  agus  cha  dean  an 
lasair  greim  ort."  A  Thighearna,  biodh  e  do  d' 
òglach  a  rèir  t-fhocail :  agus  am  feadh  a  tha  thu  gu 
caomhail  ag  ràdh,  "  Na  biodh  eagal  ort,  oir  tha 
mise  maille  riut  :  na  biodh  faitchios  ort,  oir  is  mise 
do  Dhia  :  neartuichidh  mi  thu;  seadh,  ni  mi  còmh- 
nadh  riut ;  seadh  cumaidh  mi  suas  thu,  le  deas- 
laimh  m'  f  hireantachd  :"  neartuich  mi  gu  freagairt, 
agus  a  ràdh,  "  Earbaidh  mi  as,  agus  cha  bhi  sgàth 
orm.  Amhàin  air  Dia  feith,  O  m'  anam  ;  oir  is  ann 
uaith-san  a  ta  mo  dhòchas.  Is  esan  ainhàin  mo 
charraig  agus  mo  shlainte ;  is  e  mo  dhidean  ;  cha 
ghluaisear  mi.  Seinnidhmi  mu  d'  chumhachd,  seadh, 
seinnidh  mi  gu  h-àrd  mu  d'  thròcair,  oir  bu  dthusa 
mo  dhion  agus  mo  thearmunn,  ann  an  là  mo  thriob- 
luid." 

O  !  m'  Athair,  deònuich  gun  dthoir  am  fiosrach- 
adh  so  ni  's  dlùithe  dhuitse  mi.  Och,  deonuich  gur 
e  am  meadhon,  f'o  sdiùradh  do  Spioraid  Naoimh, 
chum  mis  ullachadh  fa  chomhair  seirbhis  agus  seal- 
bhachadh  nèamh ;  agus  O !  deonaich   gun  dean 

dòchas  ris  an  t-suaimhneas  sin  a  tlia  feitheamh  ri 
luchd-muhintir  Dhe,  mo  chumail  suas  san  àm.  Feith- 
idh  mi  gu  foighidneach,  O  Dlie,  ri  d'  shlainte  ;  agus 
ged  a  tha  mi,  o  mheud  mo  chruaidh-chais,  a'  gairm 
ort  chum  mo  shaoradh,  gidheadh  is  miann  leam 
feitheamh  ri  d'  dheagh  àm-san,  O  mo  Dhia.  Is 
leoir  e  gur  aithne  dhomh  cò  ann  a  chreid  mi,  agus 
gu  bheil  e  comasach  air  an  ni  a  dh'  earb  mi  ris  a 
choimhead  fa  chomhair  an  latha  mhòir.  Is  leoir  e 
gun  do  gheall  tliu  dhomh  d'  a  thrìd-san  nèamh  mar 
mo  dhachaidh  shiorruidh, — far  an  tiormaich  thu 
fein  gu  càirdeil  gach  deur  o  m'  shùilibh, — agus  cha 
bhi  bàs  ann  ni  's  mò,  no  bròn,  no  èighieh,  agus  cha 
bhi  pian  ann  ni  's  mò. 

A  Thighearna  èisd  ri  m'  athchuinge,  o  dhoimh- 
neachd  mo  thriobluid.  "  Biodh  briathra  mo  bheoil, 
agus  smuainte  mo  chridhe,  taitneach  a'  d'  làthair,  a 
Thighearna,  mo  neart  agus  m'  Fhear-saoruidh." 
Amen. 


Urnuigh  ag  asluchadh  bhifàs  ann  an  Grds  agus  'an 
Naomhachd 

A  Dhe  Uile-chumhachdaich  agus  bheannuichte  is 
iomchuidh  dhomh  do  ghnà  dlùthacha  riut  le  taing- 
ealachd  agus  moladh.  Tha  mi  miannachadh  teachd 
chum  caithir  nan  gràs,  anns  an  dòigh  nuadh  agus 
bheo  a  choisrigeadh  le  fuil  Chriosd ;  gu  buidheachas 
a  thoirt  duit  arson  eolas  na  slainte,  tridsan. 

Tha  mi  gu  h-iriosal  a'  toirt  molaidh  dhuit,  mar 
Athair  na  soillse,  o  bheil  gach  tiodhlac'  math  agus 
iomlan  a'teachd.  Chunnacas  iomchuidh  dhuitse  gur 
ann  arm  an  Iosa  Criosd,  Ceannard  agus  Urras  do 
phobuill,  a  ghabhadh  gach  iomlaineachd  còmhnuidh 
chum  's  gum  biodh  iadsan  iomlan  aunsan.  Tha 
dòchas  agam  gun  deach  mo  neartachadh  chum  gabh- 

ail  ris  mar  m'  fhireantachd ;  agus  gur  ann  a  ùmh- 
lachd  agus  Bàs  Mic  do  ghràidh  a  tha  m'  fhiuthair 
ri  maitheanas  agus  ri  bhi  air  ra'  fhirinneachadh. 
Ach  tha  mi  faireachduinn  uallach  mo  pheacaidh; 
agus  tha  mi  gu  dùrachdach  a'  guidhe  arson  an  tuille 
de  naomhachd  cridhe  agus  caithe-beatha,  agus  gum 
bi  mi  a  co'-f  hreagradh  do  d'  dheagh-thoil.  Tha 
thus',  O  Dhe,  a'  rannsachadh  cridheachan,  agus 
àirnean  chloinn  nan  daoine.  Rannsuich  mi,  O  Dhe, 
agus  aithnich  mo  chridhe;  dearbh  mi,  agus  tuig 
mo  smuainte ;  agus  amhairc  a'  bheil  slighe  olc 
air  bith  annam,  agus  treòruich  mi  anns  an  t-slighe 
shiorruidh. 

Tha  mi  ro-bhrònach  a  chionn  gu  bheil  an  fhirinn 
mar  tha  i  ann  an  Criosd,  a'  deanamh  co  beag  drugh- 
aidh  orm  ;  gu  bheil  mo  chreidimh  co  lag,  agus  mo 
ghràdh  co  fionnar.  Gun  robh  mi,  O  Thighearna, 
air  m'  athnuadhachadh  ann  an  spiorad  m'  inntinn. 
Builich  orm  cridhe  nuadh,  agus  cuir  spiorad  ceart 
an  taobh  a  stigh  dhiom.  Mar  bha  esan  a  ghairm 
mi,  naomha,  gun  robh  mise  naomh,  anns  gach  gne 
chaithe-beatha.  Gun  robh  'n  inntinn  cheudna  ann- 
amsa,  a  bha  ann  an  Iosa  Criosd,  agus  gu  'n  gluais 
mi  direach  mar  dh'  imich  esan.  Coimhid  mi  o'n 
inntinn  fheolmhor,  ni  is  bàs  ;  agus  deonaich  dhomh 
an  inntinn  spioradai],  a  tha  na  beatha  agus  na  sith. 

Aig  cos-stòl  do  thròcair,  O  Dhe,  nan  uile  ghràs, 
tha  mi  'guidhe  ort,  air  sgàth  Chriosd,  mo  shaoradh 
o  ghràdh  agus  o  chumhachd  a  pheacaidh.  Tha  mi 
gu  cràiteach  a'  faireachduinn  neo-ghloine  agus  tru- 
aill'eachd  mo  nàduir,  agus  co  neo-chomasach  'sa  tha 
mi  air  gach  earrann  de  sheirbhis  naomh  agus  spior- 
adail.  Ach  cò  is  urrainn  a  mhearachdan  a  thuig- 
sinn  ?  Ionnail  mi  o  lochdaibh  folaich.  Gleidh  t- 
òglach,  mar  an  ceudna,  o  pheacaibh  dànadais ;  agus 
na  biodh  aca  ceannas  orm.  Deonaich,  O  Dhe,  gun 
teagaisg  do  ghràs,  a  dh'  fhoillsicheadh  do  na  h-uile 
dhaoinibh,  gu  h-eifeachdach  mi,  «  a  dh  'àicheadh 
gach  mi-dhiadhachd  agus  ana-mianna  saoghalta,  agus 
mo  bheatha  a  chaitheadh  gu  stuama,  gu  cothromach, 
agus  gu  diadhaidh  anns  an  t-saoghal  so  alàthair;  air 

dhomh  sùil  a  bhi  agam  ris  an  dòchas  bheannuichte 
sin,  eadhon  foillseachadh  glòire  an  De  mhòir,  agus 
ar  Slanuighir  losa  Criosd." 

Mar  chuir  do  thròcair  neo-chriochnach  fo  'n  cho- 
main  mi,  gun  neartaicheadh  do  ghràs  mi,  chum  mo 
cliorp  a  thoirt  suas  na  bheo-iobairt,  naomh  agus 
thaitnicli  ann  ad  fhianuis,  ni  is  e  mo  sheirbhis 
riasunda.  Dearg  ni 's  doimhne  air  mo  cliridhe,  O 
Thighearna,  mothachadh  iomchuidb  air  luach  neo- 
cliriochnach  nan  sochairean  spioradail,  agus  m  an- 
ama  neo-bliàsmhor  fein.  Agus  leis  an  drùgbadh  so 
air  m'  inntinn,  deonaich  dhomh  saothaireacha  arson 
an  ni  sin  a  mhaireas  chum  na  beatha  maireannaich  ; 
agus  deonaich  gur  e  mo  phriomh  ojbair  gach  là  na 
nithe  a  ta  air  nèamh  iarruidh,  far  a'  bheil  Criosd  na 
shuidhe  air  deas-laimh  Dhe.  Och !  neartaich  mi, 
a  Dhe,  trid  do  Spioraid,  chum  nach  aomar  air  falbh 
mi  le  mearachd  nan  aingidh,  no  gèilleadh  do  dhroch 
cridhe  mi-chreideach,  chum  nach  tuit  mi  uair  air 
bith  ann  am  buaireadh.  Cha  'n  'eil  neart  air  bith 
agam  ann  am  fein;  ach  's  ann  annadsa,  O  !  Thigh- 
earna, tha  mo  dhòchas,  Na  diobair  thusa,  obair 
do  làmh.  Neartaich  mi  gu  mi  fein  a  mheas  marbh 
do  n  pheacadh,  ach  beo  do  Dhia,  trid  losa  Criosd, 
mo  Thighearna.  Deonaich  gu  'n  cuir  mi  dhiorn  an 
seann  duine,  le  ghniomharaibh,  agus  gu'n  cuir  mi 
umam  an  nuadh  dhuine,  a  tha  air  ath-nuadhachadh 
ann  an  eolas,  a  rèir  a  dhreach-san  a  ehruthaich  e. 

O  Thighearna.  coimhead  maoth  mo  choguis:  gun 
druigh  t-Fhocal  agus  do  fhreasdal  gu  furasd  orm, 
agus  air  mo  bhrosnucha  gu  cùram  teas-ghràdhach  a 
bhi  agam  mu  d'  ghlòir,  agus  leas  coitchionn  mo  cho  - 
chreutairean.  O  deonaich  dhomh  do  ghliocas,  do 
ghràs,  do  ghràdh,  agus  t-f  hirinn,  a  shealbhachadh  ; 
oir  is  e  sin  a  chuibhrionn  is  fearr  nach  d-thoirear 
am  feasd  nam.  Gun  robh  dreach  m'  Fhir-shaoruidh 
orm  trid  mo  chuairt  sa  bheatha  so,  agus  gun  robli 
mi  deas  chum  còmhnoidh  a  ghabhail  ann  ad  fhianus 
fein  fad  saoghal  nan  saoghal.  Gun  robh  ùile  fhrith- 
ealadh  do  f  hreasdail  do  m'  thaobhsa,  agus  òrduighean 
nan  gràs  a  tha  mi  'mealtuinn,  nam  meadhon  air  mo 

spèis  do'n  t-saoghal  a  lughdachadh ;  agus  spioradal- 
achd  mo  mhiarma  agus  mo  thograidh,  agus  mo 
ghràdh  do  Chriosd,  a  mheudachadh.  'San  diaigh 
dhorah  gach  ni  a  dheanamh  agus  f  hulang,  is  deonach 
leat  a  chur  a'  m'  charamh  sa  blieatha  so,  gun  robh 
mi  air  mo  dhlù-cheangal  ris  na  naoimh  air  rrèamli,  a 
dh'  ionnail  an  truscain,  'sa  rinn  geal  iad  ami  am  fuil 
an  Uain,  's  a  tha  'an  làthair  righ-chaithir  Dhe,  's  a' 
deanamh  gnà  sheirbhis  dà  a  Fa  agus  a  dh'  oi'che,  na 
theampull !  Amen. 


Beachd-smuainteachadh  agus  Urnuigh  a  Chriosd- 
uidh,  aig  a  bheil  a  chridhe  air  a  dhùsgadh  le  beachd 
a  ghabhail  air  bàs  agus  breitheanas. 

O  thighearna  bheannuiclite !  tha  togail  ait  air  m' 
anam  leis  an  t-sealladh  sin ;  agus  ag  èiridh  suas  » 
riutsa  arm  an  lasair.  Thuirt  tku,  gu  bheil  thu 
teachd  gu  grad  ;  Agus  tha  mi  aris  a'  co'-aontachadh 
aithris  le  aiteas,  Amen,  Seadh  thig  a  Thighearn 
Iosa.  Thig,  oir 's  fada  leam  a  ta  mi 's  a  bheatha 
thruaillidh  so,  's  mithicii  leam  bhi  cuibhte  da  h-ual- 
laich,  da  bròin,  agus  ga  buaireannan !  Thig,  oir 
tha  fadal  orm  gu  dol  suas  ad  fhianuis  a  dh  f haicinn 
do  lùthchuirt  shuas  air  neamh  ! 

A  Shlanuigh'ear  bheannuiclite,  tha 'm  bàs  air  a 
chruth-atharrachadh,  an  uair  a  ghabhas  mi  beachd 
air  san  t-seadh  so.  Cha  'n  'eil  Righ  nan  uamhas  r'a 
ghabhail  mar  sin  tuille,  co  teann  air  Righ  na  glòire 
agus  a  ghràis.  Tha  mi  le  aiteas  a'  cluinntinn  fuaim 
do  chos.  a'  tighinn  ni 's  dlùithe  dhomh :  Tarruing 
a  thaoibh  a  ghnùis-bhrat  'n  uair  is  àill  leat !  fosgail 
croinn  mo  phriosuin,  chum  gun  leum  m'  anam  tog- 
arrach  a  t'  ionnsuidh,  agus  e  fein  a  thilgeadh  sios 
aig  do  chosaibh ;  aig  cosan  an  Iosa  sin  d'  an  d'  thug 
mi'gradh  ge  nach  faca  mi  e;  air  dhomh  creidsinn 

annad,  ge  nach  'eil  mi  ga  t'  f  haicinn,  tha  mi  a'  dean- 
amh  mòr  ghairdeachas  le  h-aoibhneas  air  dol  thar 
labhairt,  agus  làn  de  ghlòir !  feuchaidh  tu  dhomh 
slighe  na  beatha  :  Sdiùraidh  do  lamh  mi  cbum  t' 
ionaid  chòmhnuidh  bheannuichte,  far  am  bheil  làn- 
achd  aoibhneis,  agus  aimhnichean  de  shubhachas 
siorruidh.  Orduichidh  tu  ionad-tàimh  dhomh  maille 
ri  d'  sheirbhisich  dhileas,  aig  a'  bheil  an  spioraid 
dhealuicht'  a  chòmhnuidh  leatsa,  am  feadh  a  tha  'n 
cuirp  nan  luidhe  san  ùir.  Bha  iomadui  dhiubh  nan 
co'-luchd-saoithreach  learn  a' d'  sheirbhis-se  ann  am 
foighidinn  agus  'an  àmhghar  do  rioghachd.  O 
Shlanuigh'ear  bheannuichte,  nochd  dhomh  cia  son- 
adh  a  rinn  thu  mo  chompanaich  agus  mo  bhràithre 
ro-ionmhuinn !  feuch  dhomh  iadsan,  ris  an  abair 
sinn  na  mairbh  !  ciod  an  t-seirbhis  is  urramaich 
agus  is  mò  a  thug  thu  dhoibh  r'a  dheanamh !  chum 
gun  tabhair  mi  am  barrachd  molaidh  dhuit  na  tha 
mi  'n  dràsta  comasach  air  a  dheanamh,  air  son  do 
mhaitheis  doibh  !  Agus  O  deonaich  dhomhsa  co'- 
roinn  a  bhi  agam  d'  am  beannachdan  agus  d'  an 
deanadais,  agus  òran  gràidh  agus  taingealachd  a 
thogail,  cosmhuil  ris  na  tha  iad-san  a'  gabhuil  a  d' 
làthairse ! 

Seadh,  fòs,  O  Fhir-shaoruidh  bheannuichte,  bith- 
idh  m'  anam  anns  an  ionad  sin  ag  oirpeachadh  ruigh- 
eachd  air  dòchas  is  urramaiche  agus  is  glòirmhoire; 
agus  o'n  ghreadhuachas  agug  o'n  t-suaimhneas  neo- 
aithnichte  so,  bitliidh  mi  'gabhail  fadail  a  latha  do 
theachd  dheireannaich-sa.  An  sin  bithidh  tuille 
fadail  orm  na  th'  orm  san  àm  so,  a  dh'  f  haicinn  do 
ghiulain  air  a  chliùthachadh,  agus  do  bhuaidh-chaith- 
ream  air  a  foillseachadh ;  a  dh'  f  haicinn  luaithre  do 
sheirbhisich  air  an  ath-bheothachadh,  agus  am  bàs, 
an  nàmhuid  deireannach-san  agus  do  nàmhuid-sa,  air 
a  shlugadh  suas  ann  am  buaidh.  Tha  mi  'gabhuil 
fadail  air  son  an  àrd-urram  a  th'  agad  fa  m'  chomh- 
air,  agus  am  beannuchadh  iomlan  chum  am  bi  làn- 
cho'-thional  do  shluaigh  air  an  treoruchadh.  Bithidh 
Thig,  a  Thighearn  Iosa,  an  aithghearr,  air  a  sheinn 
am  measg  òrain  f  hlaitheis,  agus  bithidh  a  cho-sheirm 

mar  f huaim  ìan  àireamh  do  naoimh,  a  thug"  do  ghràs 
chum  an  ionaid  sin. 

Gabli,  O  Fhir-shaoruidh  ghradhaich,  ris  an  ao radii 
a  tha  cridhe  taingeil  a'  toirt  duit  san  àm  so,  fo  mho- 
thacliadli  air  na  dòchais  ghlormhor  ris  a  bheil  a 
dhùil !  'S  tus'  a  dhiiisg  an  t-aoibhneas  so  ann,  agus 
a  thog  m'anam  suas  chum  an  dèigh  so  air  urram  ; 
am  feadh  a  dli'  fliaotuinn  a  blii  air  atharrachadh 
gam'  luaithre  ann  am  faoineachd  dhiomhain  na  bea- 
tha  so  ;  's  ag  amharc  le  mòr  uamhunn  air  an  àm  sin, 
ni  is  e  a  nis  mo  mhiann  is  fior-dhùrachdaiche. 

O  deonaich  gum  bi  thu  do  ghnàth  learn  gu  crich 
mo  chuairt !  agus  am  feadh  a  bliitlieas  mi  a'  feith- 
eamli  ri  d'  shlainte,  gum  bi  mi  a  coimhead  t-àith- 
eanta  !  gun  robli  mo  leasruidli  criosraichte  m'  an 
cuairt,  agus  mo  lochrann  laiste  :  Deonaich  gum  bi 
mi  furachair  a  feitheamh  caismeaclid  àidh  do  the- 
achd :  Chum  gun  toir  m'  an  am  aoibhinn  tùr-leam 
ait  a'  d'  cliòdhail,  's  gum  bi  e  air  a  neartuchadh  le 
bàs  a  ghiulan  an  fhoillseachaidh  ghlòire  sin,  nach  b' 
urrainn  do  'n  staid  bhreòite  bhàsmhor  aims  a  bheil 
mi  san  àm  fhulang.  Amen. 


Urnuigh  freagarrach  do  chor  a  Chriosduidh  aig  am 
a  Bhàis. 

O  ard  Riaghlui'ear  nan  saoghal  faicinneaeh  agus 
neo-fhaicinneach  !  Uachdarain  na  beatha  agus  a 
bhàis  ;  neamh,  agus  na  talmhuinn  !  Gu  ma  bean- 
nuichte  t-ainm,  's  minic  a  theagaisgeadh  dhomh 
t-iarruidh.  Agus  a  nis  aon  uair  eile,  tha  mi  dòrtadh 
a  mach  m'  an  am  gu  dealachadh  ann  a  t-ionnsuidh. 
Croin  do  chinas  ghràsmhor.  O  Dhe,  agus  thigeadh 
ino  ghlaodh  le  taitneachd  a' d'  f  hianuis  ! 

Tha  'n  uair  air  teachd  san  eadar-dhealuich  thu 
o'n  t-saoghai  so  mi,  m'  an  robli  mi  co  fada  agus  co 

ionmhuiim  eolacli,  's  an  treoraich  thu  mi  do  shaogh- 
al  eile,  air  a'  bheil  mi  fhathasd  aineolach.  Neart- 
uich  mi,  guidheam  ort,  chum  an  iomlaid  a  dhean- 
amh,  mar  is  cubhaidh  do  aon  de  chloinn  Abrahaim, 
a  tha  air  a  ghairm  leats'  a  chum  oighreachd  f  haot- 
ainn,  a  f  hreagair,  a' s  a  dh'  imich  e  mach  gun  f  hios 
a  bhi  aige  c'  àit  an  robh  e  dol ;  mar  is  cubhaidh  do 
aon  de  chloinn  De,  aig  am  bheil  f  hios  trid  gràis  ard- 
uachdranaich,  gur  i  deagh-thoil  Athar  an  oighreachd 
a  thoirt  da ! 

Tha  mi,  O  Thighearn,  a'g  aideachadh,  gur  breith 
chothromach  leis  a'  bheil  mi  dol  gu  bàs  ;  's  a'g  aid- 
eachadh do  ghliocais  agus  do  mhaitheis,  an  sònrach- 
adh  mo  thuruis  trid  a  ghlinn  ùdluidh  so  a  tha  nis 
romham.  Dean  còmhnadh  learn  chum  a  dheanamh 
na  inneal  air  urram  a  chuir  ortsa,  agus  an  sgiamh- 
achadh  m'  aidmheil !  Agus  bithidh  mi  taingeil  air 
son  nan  goidheannan  leis  an  glòraichear  thusa,  agus 
leis  an  sgaoilear  an  earrann  bhàsmhor  agus  pheacach 
so  de  m'  nàdur. 

Athair  ghràsmhoir,  cha  'n  f  hàgainn  an  saoghal  so, 
agus  am  bothan  creadhe  so  arms  an  robh  mo  chuairt 
am  feadh  a  bha  mi  ann,  gun  mo  bhuidheachas  tain- 
geil a  thoirt  duit,  air  son  a  phailteis  mhaitheis  air 
an  d'  thug  thu  dol  seachad  a' m'  làthair  an  so.  Leis 
an  deo  ma  dheire  tha  mi  togail  fianuis  air  do  chùram 
càirdeil  m'  am  thimchioll,  nach  robh  aon  ni  maith 
am  dhith.  Tha  mi,  O  Dhe,  a'  toirt  buidheachas 
duit,  gun  do  chaomhainn  thu  co  fada  mo  bheatha 
chiontach,  agus  neo-fheumail :  Gun  do  ghnà-chum 
thu  suas  i  le  d'  fhiughantas  saibhir.  Tha  mi  toirt 
buidheachais  duit  air  son  gu  'n  d'  rinn  thu  toiseach 
so  mo  bhith  cho  taitneach  dhomh.  Gabh  ri  m' 
bhuidheachas  air  son  sochairean  mo  laithean  agus 
m*  oidhchean,  mo  mhiosan  agus  bhliadhnan  air  a' 
bheil  a  nis  crioch  air  tighinn  :  Gabh  ri  m'  bhuidh- 
eachas air  son  sochairean  m'  òige  agus  m  aois ;  air 
son  gach  caraid  caomh  taitneach  a  bhuilich  thu  orm 
an  tigh  so  mo  chuairt,  na  tha  beo  agus  na  chaidh 
eug;  air  son  gach  cuideach  a  fhuair  mi  o  chàch, 
agus  air  son  gach  cothrom  a  dheonaich  thu  dhomh 

gu  còrahnadh  le  cuirp  no  anamaibh  mo  bhràithre  de 
'n  chinne-daonna.  Gu  deimhin  lean  maitheas  agus 
tròcair  mi  uile  laithean  mo  bheatha,  agus  tha  mòr 
aobhar  agam  gu  èiridh  am  aoidh  taingeil  toiliclite  o 
gach  cuirm  thaitnich  leis  an  robh  mo  bhòrd  air  a 
f  hrithealadh  gu  saibhir  leat.  Agus  cha  n  aobhar 
mulaid  learn  am  fàgail :  Oir,  O  mo  Dhia,  an  do 
theirig  do  mhaitheas  ?  Tha  fios  agam  nach  do  their- 
ig.  Cha  dean  mi  na  h-urrad  ana-ceartais  do  d' 
mhaitheas  agus  do  d'  chùram,  's  gun  smuaintich  mi 
ge  d'  a  tha  mi  gus  an  saoghal  so  f  hàgail,  gu  bheil 
mi  dol  o  shonas.  Tha  mi  toirt  buidheachais  do  d' 
thròcair,  gun  do  theagaisg  thu  dhomh  beaehd  gu 
mòr  is  luachmhoire  trid  Iosa  do  Mhac.  Tha  mi 
toirt  taing  dhuit  le  uile  ehumhachdaibh  mo  nàduir, 
air  son  gu  'n  cualadh  mi  riamh  iomradh  air  ainm, 
agus  air  a  bhàs  :  Agus  bu  mhiann  learn  gu  'm 
bithinn  comasach  air  a  bharraehd  taing  agus  buidh- 
eachais a  thoirt  duit,  na  is  urrainn  domh  san  staid 
neo-iomlan  so  a  dheanamh ;  air  son  a  theagaisg  agus 
eisimpleir,  air  son  fhola  agus  fhireantachd,  agus  air 
son  do  spioraid  bheannuichte  a  dheònuich  thu 
dhomh,  chum  mo  chridhe  peacach  a  thionnda  riut, 
agus  mo  thoirt  fo  d'  choi-cheangal ;  a  choi-cheang- 
ail  sin,  a  ta  air  a  shuidheachadh  anns  gach  ni  agus 
cinnteach,  agus  nach  urrainn  am  bàs  so,  ge  d'  a  tha 
e  n  dràst'  a  cuir  eadar-dhealuchadh  eadar  m'  anam 
agus  mo  chorp,  a  chuir  am  feasd  fa  sgaoil. 

Tha  mi,  O  Thighearn  a'  toirt  buidheachais  duit, 
nach  'eil  mi  a  dol  gu  has  gun  bhi  air  in'  ath-ghin- 
eamhuinn,  agus  neo-aithreachail,  ach  gun  do  mhosg- 
ail  thu  gu  gràsmhor  mi,  agus  gu  'n  tug  thu  motli- 
achadh  dhomh;  gun  d' ath-nuadhaich  agus  gun  do 
naomhaich  thu  mo  chridhe,  agus  trid  do  dheadh 
spioraid  gun  d'  oibrich  thu  ann  creidimh  neo-chealg- 
ach,  fior  aithreachas,  agus  toiseach  beatha  dhiadh- 
aidh.  Tha  mi  toirt  taing  dhuit  arson  mhinistirean 
agus  òrduighean.  Tha  mi  toirt  buidheachais  duit 
arson  mo  shàbaidean  agus  mo  làithean  comun- 
achaidh;  arson  am  beothachadh  a  rinn  iad  orm 
gach  seachduin  agus  gach  mios  :  Tha  mi  toirt  buidh- 

eachais  duit  arson  toradh  Chanaain,  a  chuireadh 
do  m'  ionnsuidh  san  fhàsach,  's  a  tha  nis  air  an 
cuir  a'  m'  ionnsuidh  air  bruaich  Iordain.  Tha  mi 
toirt  buidheachais  duit  arson  t-fhocail  bheannuich- 
te,  agus  arson  nan  geallaine  saibhir  agus  luach- 
mhor  a  th'  ann,  a  tha  nis  mar  ioc-shlaint  àigh  bhlàth 
aig  mo  chridh  san  uair  dheuchainnich  so ;  gealladh 
air  cuideach  an  àm  bàis,  air  gloir  an  taobh  thall  da, 
agus  air  aiseirigh  mo  chuirp  a  chum  na  beatha  mair- 
eannaich.  O  mo  Dhia,  tha  mi  toirt  làn  chreideas 
do  'n  iomlan  diubh,  mòr  agus  iongantach  mar  tha 
iad,  agus  tha  mi  feitheamh  ran  coilionadh  trid 
Iosa  Criosd :  anns  am  bheil  iad  uile  nan  seadh,  agus 
nan,  Amen.  Cuimlmicli  am  focal  do  d'  òglach,  as 
an  d'  thug  thu  orm  earbsadh !  Cba  'n  ann  air  son 
saibhreas  saoghalta  a  rinn  mi  cumhnanta  riut,  ni  air 
an  d'  thug  do  ghràdh  orm  tàir  a  dheanamh,  ach  ar- 
son na  beatha  maireannaich,  mar  thiodhlaca  do  shaor 
ghràis  trid  Iosa  Criosd  mo  Thighearna.  Agus  cead- 
aich  dhomh  a  nis  na  ainm  mo  chòir  iriosal  air  a 
thagradh  !  Ceadaich  dhomh  an  spiorad  so  a  tha  gu 
dealachadh  ris  a  chorp  a  thiomna  a' d'  laimh,  oir 
shaor  thu  e,  O  Thighearna,  Dhe  na  firinn  !  Is  leat 
mi,  Saor  mi,  agus  dean  mi  subhach ! 

Ach  am  faod  mi  da  rireadh  a  bhi  cho  dàna  's  a 
ràdh  gur  leat  mi  !  O  Dhe,  tha  mi  nis  am  sheas- 
amh  air  bruaich  an  da  shaoghail.  Tha  mi  nis  a' 
faicinn  nithe,  mar  an  solas  do  làthaireachd,  agus 
siorruidheachd.  Cia  neo-aithrigh  a  tha  mi  gu  bhi 
air  mo  ghabhail  gu  còmhnachadh  le  d'  ainglibh  agus 
le  d'  naomhaibh  an  glòir!  Mo  thruaighe,  tha 
aobhar  agam  amharc  air  m'  ais  le  niòr  irioslachd  air 
beatha  bhochd,  neo-tharbhach,  agus  pheacach,  leis 
an  robh  mi  do  ghnà  toilltinneach  bhi  air  mo  thilge 
do  ifrinn.  Ach  tha  'n  t-aon  toileachadh  s<Masach  so 
agam,  gun  do  theich  mi  a  dh'  ionnsuidh  crann-ceus- 
aidh  Chriosd;  agus  tha  mi  nis  a'g  ath-nuadhachadh 
mo  theachd  d'  a  ionnsuidh.  Bhiodh  smuainteach- 
adh  air  teachd  an  hithair  Dhe,  le  fireantachd  co  neo- 
iomlan  ri  m'  fhireantachd  fein,  deich  mile  uair  ni 
bu  mheasa  n'  am  has.    Bhitheadh  a  Thighearna ! 

ach  's  anii  a  tha  mi  teachd  a'  d'  ionnsuidh  mar 
pheacach ;  ach  mar  plieacach  a  chreid  ann  ad  Mhac 
arson  maitheanas  agus  beatha :  Tha  mi  tuiteam  sios 
a' d'  lathair  mar  chiontach  bochd  truaillidh ;  ach  rinn 
thu  easan  do  d'  shluagh  'na  ghliocas,  na  fhirean- 
tachd,  na  naomhachd,  agus  na  shaorsa.  Deonaich 
dhomh  mo  chrannchnr  a  bhi  am  measg  luchd-lean- 
mhuinn  Iosa !  Buin  rium  mar  bhuineas  tu  ra  chair- 
dean  agus  ra  bhràithrean  !  oir  tha  f  hios  agad  gun  do 
ghràdhaich  m'  anam  e,  agus  gun  d'  earb'  se  e  fein 
gu  follaiseach  ri  tearuinteachd  a  shoisgeil.  Agus 's 
aithne  dhomh  co  ann  a  chreid  mi.  Faodaidh  leomh- 
ann  ifrinn  oirp  a  thoirt  air  uamhann  a  chuir  orm  air 
an  aiseag  eagallach  so  :  Ach  tha  aoibhneis  orm  gu 
bheil  mi  an  lamhaibh  an  deagh  bhuachaille :  agus 
tha  mi  dùlanachaidh  m'  uile  naimhde  spioradail,  le 
làn-earbs'  as  a  chùram  tairis.  Tha  mi  togail  suas 
mo  shul  agus  mo  chridhe  ris-san,  a  bha  marbh  agus 
a  tha  beo  a  ris  ;  agus  feuch  tha  e  beo  gu  saoghal 
nan  saoghal/  agus  tha  iuchraiche  a  bhàis  agus  an 
ath-shaoghail  aige.  A  Thighearna  bheannuichte 
tha  mi  bàsuchadh  le  d'  laimh,  agus  cha'n'eil  eagal 
uilc  orm  a  laimh  mo  Shlanuighear !  Cha  'n  eagal 
learn  am  bàs  sin  a  tha  air  òrduchadh  dhomh  le  m' 
Thriath  ghràdhaich,  a  dh'  fhuiling  am  bàs  e  fein 
chum  a  dheanamh  tearuint'  agus  sonadh  dhomhsa. 
Tha  mi  tighinn,  a  Thighearna,  tha  mi  teachd  ni 
h-e  a  mhàin  le  m'  thoil,  ach  le  m'  làn  thoil  aoibhinn. 
Tha  mi  toirt  buidheachais  duit  gun  do  chuimhnich 
thu  orm  chum  maith ;  gu  bheil  thu  a'  brise  mo 
chuibhreach,  agus  ga  m'  ghairm  gu  saorsa  glòr- 
mhor  cloinne  Dhe.  Tha  mi  toirt  buidheachais  duit 
nach  ceadaich  thu  dhomh  fuireach  ni  's  faide  o  d' 
ghlacaibh ;  ach  an  diaigh  dhomh  bhi  cho  fada  uait. 
's  àill  leat  mo  thoirt  dachaidh  gu  buanachadh  ann 
gu  bràth. 

Tha  mo  nàdur  a'  fàillneadh  le  sealladh  de  'n 
ghlòir  a  tha  nis  a  briseadh  a  stigh  orm :  Ach  tha 
fios  agads'  a  Thighearna  ghràsmhoir,  cionnas  a 
leigeas  tu  a  stigh  air  m'  anam  e  an  tomhas  riagh- 
ailteach,  agus  do  chumhachd  a  dheanamh  foirfe  aim 

am  anmhuinneachd.  Aon  uair  eile,  mar  an  uair 
dheireannach,  dk'  amhaircinn  sios  air  an  t-saoghal 
thruagh-so  a  tha  mi  dol  a  dh'  fhàgail,  agus  gu 
bòidean  mo  bhàis  a  thaosgadh  a  mach  arson  a 
shoirbheachaidh,  agus  arson  t-eagluis  ann.  Thug 
mi  spèis  dà,  O  Thighearna,  mar  bhall  beo  de  'n 
chorp ;  agus  tha  spèis  agam  dheth  gus  an  deo  ma 
dheire.  Tha  mi  guidhe  ort,  uime  sin,  gun  dion, 
gu  'n  glan,  agus  gu  'n  ceangail  thu  e  an  aonachd 
ni  's  mò  agus  ni  '$  mò !  Cuir  tuille  de  d'  spiorad 
beannuichte  a  nuas  air,  eadhon  spiorad  a  ghliocais, 
na  naomhachd,  agus  a  gliràidh;  gus  ann  ad  am 
iomchnidh  gu  'm  bi  am  fàsach  mar  ghàrradh  an 
Tighearna,  agus  gu  'm  faic  gach  uile  fheoil  do 
shlainte ! 

Agus  air  mo  shonsa  giulain  mi,  O  Athair  neamh- 
uidh,  air  sgiathaibh  do  ghràidh  mhaireannaich,  chum 
an  ionaid  chòmhnuidh  shìochail,  naomha,  aoibhinn 
sin,  a  dh'  ullaich  do  thròcair  dhomh,  agus  a  cheann- 
uich  fnil  mo  Shlanuighear !  Iomchair  mi  gu  làn 
choi'-thional  agus  eaglais  na  ceud-ghin,  gu  cuid- 
eachd  do-àireamh  de  ainglibh,  agus  gu  spioradaibh 
nam  firean  air  an  deanamh  foirfe  !  Agus  ge  b'e  ni 
a  dh'  fhuilingeas  m'  fheoil,  biodh  m'  anam  bunail- 
teach  air  a  shocruchadh  gu  taitneach  air  a  ghlòir 
gus  am  bheil  e  a'g  èiridh !  Cuireadh  creidimh  a 
h  obair  dheireannach  an  gniomh  air  mhoclh  cliuit- 
each ;  agus  biodh  an  ùine  ro  bheag  a  th'  agam  r'a 
bhuileachadh  air  thalamh  air  a  caitheamh  a  chum 
do  ghlòir ;  agus  mar  'so  deonaich  dhomh  dol  suas 
le  gràdh  ann  am  chridhe,  agus  le  cliu  air  mo 
theangaidh  a  tha  nis  gun  chli,  chum  an  t-saoghail 
far  am  bi  gràdh  agus  mo]adh  iomlan  !  Gu  ma  h-e 
so  in'  òran  deireannach  air  thalamh,  a  tha  mi  dol  a 
ghleusadh  air  neamh ;  Moladh,  agus  urram,  agus 
glòir,  agus  cumhachd,  gun  robh  dhasan  a  ta  na 
shuidhe  air  an  righ-chaithir,  agus  do  'n  Uan,  gu 
saoghal  nan  saoghal.  Amen. 

Urnuigh  a  Chriosduidh  'an  dlù  bhsachd  air  a  Bhàs. 

A  Dhe  naomh  agus  ui]e  bheatmuickte,  is  tu  a  b' 
ioiiad  còmhnuidh  do  d'  shluagh,  arms  gach  Hub.  Is 
tu  Dia  mo  shlainte.  Dh'  fheith  mi  ort,  agus  thig 
thu  ga  m'  shaoradh.  Theagaisg  thu  fein  domh  t- 
iarruidh,  a  dh'  iarruidh  annadsa  mo  shith,  m'  aoibh- 
neas,  agus  mo  shonas ;  agus  'nuair  a  thuirt  thu, 
Iarruibhse  mo  ghnùis ;  thuirt  mo  chridhe  riut>  Do 
ghmiis,  a  Thighearn,  iarraidh  mi.  Na  folaich  do 
ghmiis  uam ;  na  cuir  air  falbh  t-òglach  am  feirg*. 
Bu  tusa  mo  chobhair ;  na  fàg  mi,  agus  na  trèig  mi, 
a  Dhe  mo  shlainte.  Thaosgainn  a  nis  a  mach  m 
an  am,  m'  an  am  gu  dealachadh,  ann  ad  làthair.  Aom 
gu  gràsmhor  do  chluas,  O  Dhe,  agus  thigeadh  mo 
ghlaodh  le  taitneachd  ann  ad  fhianuis. 

Tha  mi  nis  a'  faireachduinn  gum  bi  mi  'an  uine 
ro-ghearr  air  mo  ghairm  as  an  t-saoghal  so,  do  'n 
t-saoghal  sin,  m'  an  do  labhair  thu  gu  càirdeil  rium. 
Cum  suas,  O  Dhe,  mo  chreidimh  annad  fein,  'san 
uair  dh'  f  heuchainnich  so ;  agus  a  rèir  mar  bhios  an 
spàirn,  gu  ma  h-amhuil  a  bhios  mo  neart.  Neart- 
uich  mi  gu  chreidsinn  gur  tusa,  O  Thighearn,  a  tha 
ga  m'  ghairm  o  staid  so  an  fhulangais  agus  a  bhròin, 
chum  an  t-suaimhneis  a  tha  feitheamh  air  pobull 
De,  chum  an  oighreachd  sin  a  shealbhachadh  a  tha 
neo-thruaillidh,  fior-ghlan,  agus  nach  searg  air  falbh. 
Nochdai  tu  dhomh  slighe  na  beatha;  annad  làth- 
airse  tha  lànachd  aoibhncis,  aig  do  dheas-laimh  tha 
mòr  shubhachas  gu  siorruidh.  'An  làn  earbsa  ri  d' 
thròcair,  trid  an  t-Slanuighear,  tha  dòchas  agam  ri 
d'  ghnùis  fhaicinn  ann  am  fireantachd,  agus  an  uair 
a  dhùisgeas  mi,  bithidh  mi  toilichte  le  d'  choslas. 

A  Shlanuighear  bheannaichte,  's  tu  mo  neart, 
agus  m'  Fhear-saoraidh,  cuiridh  mi  mo  dhòchas 
annad,  agus  cha  bhi  eagal  orm.  Glacaidh  mi  misneach 
gu  dol  troi  ghleann  sgàil  a  bhàis  ;  oir  bi'dh  tusa 
maille  rium  :  bheir  do  shlat  agus  do  bhata  co'-fhurt- 
achd  dhomh.    Thuirt  thu  ri  d'  dheisciobluibh,  *<  Na 

biodh  ur  cridlie  fo  thriobluid ;  tha  sibh  a'  creidsinn 
ann  an  Dia,  creidibh  annamsa  mar  an  ceudna,  Ann 
an  tigh  m'  Atharsa  tha  iomadh  àite  còmhnuidh ; 
mar  biodh  e  mar  sin,  dh'  innsinnse  dhuibh  e  :  tha  mi 
dol  a  dh'  ullachadh  àite  dhuibh.  Agus  ma  theid  mi 
agus  gun  ullaich  mi  àite  dhuibh,  thig  mi  ris,  agus 
gabhaidh  mi  sibh  a  m'  ionnsuidh  fein ;  chum  far  a' 
bheil  mise,  gum  bi  sibhse  mar  an  ceudna."  Cuir- 
idh  mi  a  nis  m'  anam  air  do  chùram,  mo  Dhia,  agus 
mo  Shlanuighear.  O  !  gun  robh  mi  air  m'  ionnlad 
o  uile  shalchar  a  pheacaidh,  ann  ad  fhuil  luach- 
mhoirse,  agus  air  mo  dheanamh  iomchuidh  gu  dol 
do  chuideachd  nan  naoimh  air  nèamh !  Cha  'n  'eil 
a  bheag  agam  as  an  dean  mi  uaill,  ach  a  d'  chrann- 
ceusaidh  agus  a  d'  f  hìreantachd ;  cha  'n  'eil  a  bheag 
agam  ri  thagradh  'an  làthair  Dhe,  ach  t-ùmhlachd 
agus  do  bhàs.  'Se  so  m'  uile  shlainte  agus  m'  uile 
mhiann.  Tha  mi  'g  a  m'  thilge  sios,  bochd,  gun 
chobhair,  agus  neo-aithrigh,  air  an  tròcair  sin  a 
lughas  aingidheachd,  agus  ag  earbs'  as  an  ràdh  f  hior 
sin,  gun  dthainig  Iosa  Criosd  a  chum  an  t-saoghail,  a 
shàbhaladh  pheacach  air  a  bheil  agamsa  toiseach, 

O  Athair,  cha  b'  àill  lcam  an  saoghal  so  fhàgail, 
gun  aideacha  gu  taingeil  a  mheud  de  d'  mhòr 
mhaitheas  's  air  an  dthug  thu  dol  seachad  orm,  am 
feadh  a  bha  mi  air  mo  thurus  ann.  Buidheachas 
duit,  O  Dhe,  arson  gun  do  chaomhainn  thu  a  bheatha 
chiontach  neo-fheumail  so  co  fada,  agus  gun  deach 
a  coigleadh,  leis  na  h-urrad  de  d'  f  hiùghantas.  Tha 
mi  toirt  taing  dhuit  arson  sochairean  mo  làithean 
agus  m'  oidhchean,  mo  mhiosan  agus  mo  bhliadhnan, 
air  a'  bheil  a  nis  crioch  air  tighinn  :  Tha  mi  toirt 
buidheachas  duit  arson  sochairean  m'  òige,  agus 
in'  aois  ;  arson  na  'n  càirdean  gaolach  a  bhuilich 
thu  orm,  ann  an  tir  so  mo  chuairt ;  arson  gach 
còmhnadh  a  fhuair  mi  o  mhuinntir  eile  ;  agus  arson 
gach  cothrom  a  bhuilich  thu  orm  gu  bhi  feumail  do 
chorpaibh  agus  do  anamaibh  mo  cho'-bhràithre  de  'n 
chinne-dhaonna.  Gu  cinnteach  lean  maitheas  agus 
tròcair  rium,  uile  làithe  mo  bheatha. 

Le  m  uile  anam  tha  mi  toirt  buidheachas  duit  ar- 

son  gu  fn  cuala  mi  riamh  iomradh  air  èifeachd  a 
bhàis  Blieirinn  cliu  dhuit,  O  Dhe,  arson  saibhris 
do  ghrais  a  nochdadh  ann  ;  arson  fhola  phriseil,  agus 
fhireantachd  iomlan  ;  arson  a  theagaisg  agus  eisimp- 
leir,  agus  arson  an  Spiorad  Naoimh  a  thug  thu 
dhomh,  chum  m'  inntinn  pheacach  aomadh  a  d' 
ionnsuidh,  agus  mo  thoirt  an  taobh  a  stigh  do  d* 
choicheangal ;  an  coicheangal  sin  a  tlia  air  a  dheadh 
riaghladh  anns  gacli  ni  agus  cinnteach,  agus  o  nach 
urrainn  am  bàs  so,  gad  a  chuireas  e  eadar-dhealach- 
adh  eadar  m'  anam  agus  mo  chorp,  a  chaoidh  a  chur 
fa  sgaoil. 

Tha  mi  toirt  taing  dhuit,  O  Dhe,  arson  na  fianuis 
shòlasaich  a  thug  thu  dhomh,  nach  'eil  mi  dol  eug 
ann  an  cor  neo-iompaichte  agus  neo-aithreachail ; 
ach  gun  do  mhosgail  agus  gun  dthug  thu  geur-mho- 
thachadh  gràsmhor  dhomh;  gun  d'  ath-nuadhaich 
agus  gun  do  naomhaich  thu  mo  chridhe,  agus  gun 
d'  oibrich  thu  ann,  trid  do  dheadh  Spioraid,  creid- 
imh  neo-chealgach,  fior  aithreachas,  agus  toiseach 
beatha  dhiadhaidh.  Buidheachas  duit  arson  òrduigh- 
ean  agus  mhinistirean  an  t-Soisgeil;  arson  toradh 
Chanaain  a  chuireadh  a  m'  ionnsuidh  anns  an  fhàs- 
ach,  's  a  tha  nis  air  a  chur  a  m'  ionnsuidh  air  bruaich 
Iordain.  Taing  dhuit  arson  t-Fhocail  bheannuichte, 
agus  arson  na'n  geallaine  mòr  agus  priseil  a  th'  ann, 
a  tha  nan  ìocshlaint  àigh  do  m'  chridhe,  anns  an 
uair  dh'  f  heuchainnich  so ;  gealladh  air  cas-sheas- 
amh  an  àm  bàis,  agus  air  gloir  an  taobh  thall  deth, 
agus  air  aiseirigh  mo  chuirp  chum  na  beatha  mair- 
eannaich.  O  mo  Dhia,  tha  mi  gu  deimhin  ga  'n 
creidsinn  uile,  mòr  agus  iongantach  sa  tha  iad  ;  agus 
tha  mi  feitheamh  ra'n  coilionadh,  trid  Iosa  Criosd, 
anns  a'  bheil  iad  uile  nan  seadh  agus  nan  amen. 
Cuimhnich  t-fhocal  do  d'  òglach,  air  an  dthug  thu 
orm  mo  dhòchas  a  shocrachadh.  Do  d'  laimhse  tha  mi 
tiomna  suas  mo  spioraid  a  tha  gu  dealachadh  ;  oir 
shaor  thus'  e,  O  Thighearna  Dhe  na  firinn  ! 

Ach  am  faod  mi  da  rireadh  a  shaoilsinn  gur  leatsa 
mi  ?  Mo  thruaighe  !  tha  aobhar  agam  le  trom  irios- 
lachd,  sealla  cùil  a  thoirt  air  beatha  a  chaidh  a 

bhuileachadh  gu  neo-fheumail,  anns  an  robh  mi  gu 
laitheil  a'  peacacbadh  a  d'  aghaidh.  "  Ma  chomh- 
araicheas  tusa,  O  Dhe,  aingidheachd  a  mach,  cò 
sheasas  a  d'  f  hianuis  ?  Ach  tha  maitheanas  agadsa ; 
agus  uime  sin  bithidh  eagal  air  daoinibh  romhad. 
Tha  mi  a'  feitheamh  air  an  Tigliearna,  tha  m'  anam 
a'  feitheamh,  agus  na  fhocal  tha  mo  dhòigh." 
Theich  mi  chum  crann-ceusaidh  Chriosd  ;  agus  tha 
mi  nis  ag  ath-nuadhachadh  m'  iartuis.  Tha  mi 
teachd  a  d'  ionnsuidh,  o  Thighearna,  mar  pheacach  ; 
ach  sann  mar  pheacach  a  chreid  ann  ad  Mhac  arson 
maitheanas,  agus  flreantachd,  agus  beatha.  Tha  mi 
'ga  m'  shleuchda  sios  a  d'  làthair  mar  chiontach 
truaillidh ;  ach  sann  Uaith-san  a  tha  fluthair  agam 
gach  ni  a  ni  feum  dhomh  fhaotainn,  neach  a  rinn 
thu  dhomh  na  ghliocas,  na  fhireantachd,  na  naomh- 
achadh,  agus  na  shaorsadh.  O  !  deonaich  dhomh 
mo  chrannchur  a  bhi  am  measg  luchd-leanmhuinn 
losa  !  Buin  rium  mar  bhuineas  tu  riusan  a  tha 
na  'n  càirdean  agus  nam  bràithrean  dà. 

A  Thighearna.  is  aithne  dhuit  gun  do  ghràdhaich 
m'  anam  an  Slanuighear,  agus  gun  d'  earb  mi  as, 
agus  gun  d'  earb  mi  mo  shonas  siorruidh  r'a  shois- 
geul.  Agus  a  nis  tha  mi  togail  suas  mo  shùl,  agus 
mo  chridhe,  ris-san  a  bha  marbh  agus  a  tha  ris  beo, 
sa  bhios  beo  gu  saoghal  nan  saoghal,  agus  aig  a' 
bheil  iuchraichean  a  bhàis  agus  an  t-saoghail  neo- 
aithnichte.  A  Shlanuighir  ghràdhaich !  Tha  mi 
teachd  air  t-iartus,  agus  cha  bhi  eagal  uilc  orm. 
Taing  dhuit  gu  bheil  thu  gam'  ghairm  dhachaidh, 
far  an  do  shocraich  mise  m'  ionmhas  agus  mo 
chridhe.  Thoir  mi,  ann  ad  am  iomchuidh,  gu 
saorsadh  glormhor  cloinne  Dhe. 

Eisd  ri  m  ùrnuigh,  O  Dhe,  as  leith  soirbheach- 
adh  t-eaglais  air  thalamh.  Dion  i,  guidheam  ort, 
agus  glan  i,  agus  ceangail  suas  i  ann  an  aonachd 
ni 's  mò  agus  ni 's  mò.  O  !  gun  dealraich  an  solus 
sin  a  tha  air  òrduchadh  gus  na  Cinnich  a  shoill- 
seachadh,  agus  gu  bhi  na  uaill  do  d'  phobull  Israel, 
thairis  air  an  domhan  uile,  ionnas  gum  bi  daoine 
beannuichte  ann  an  losa,  agus  beannuichidh  gach 

cinneacìi  e<  Cuir  tuille  de  d'  spiorad  beannuicht'  a 
nuas  air  Sion,  eadlion  Spiorad  a  ghliocais,  na 
naomhachd,  agus  a  ghràidh,  air  chors  gum  bi  ani 
fàsach  mar  mhacliair  thordhaich,  agus  a  mhachair 
tliordhacli  mar  fhìonain  tharbhaich. 

Agus  a  nis,  O  m'  Atliair  neamhuidh,  ciod  air  a' 
blieil  mi  feitheamh  ?  tha  mo  dhòigh  ann  ad  tliròcair. 
O  !  giulain  mi  air  sgiathaibh  do  ghràidh  shiorruidh 
do  'n  ionad  sliìochail  aoibhinn  sin  a  dli'  ullaich 
Criosd  air  mo  shon,  Ghabhainn  a  nis  còmlirmidh 
'an  co'-chricli  an  t-saoghail  neo-fhaicinnich,  air  an 
ni  sin  a  bhios  na  chruit-chiùil  domli  gu  linne  na 
sioruwidheachd,  "  Beannuchadh,  urram,  agus  glòir, 
agus  cumhachd,  gun  robh  dhàsan  a  tha  na  shuidh 
air  an  righ-chaithir,  agus  do  'n  Uan  gu  suthain 
siorruidh."  Amen. 


Urn  dig h  teaghlaichy  arson  maduinn  làan  Tighearna. 

O  dhe  gldormhoir  agus  gliràsmhoir,  Atliair  ar 
Tigliearn  agus  ar  Slanuighir  Iosa  Criosd  !  tha 
shine  do  clireatuirean  ag  iarruidh  teachd  am  fagus 
duit,  trid  an  Eadar  mheadhonair,  a  chum  aoradh 
agus  urram  a  thoirt  duit,  mar  is  cubliaidh  do 
Ughdar  ar  bith,  agus  do  stèidli  ar  sonais  is  ar 
dòchais.  Cò  nach  tugadh  glòir  dhuitsa,  O  Dhe, 
cò  nach  eliuthaieheadh  t-ainm,  O  a  Righ  nan 
naòmh ! 

Tha  sinne  ag  aideachadh  nach  'eil  sinn  air  chor 
sam  bith  airidh  no  iomcliuidh  air  teachd  dlù  dhuit, 
no  air  comunn  sam  bith  a  bhi  againn  maille  riut ; 
ach  tha  sinn  a'  teachd  do  t-ionnsuidh  ann  an  ainm 
aon  Mhic  do  ghràidh,  ar  Tighearna,  's  ag  earb- 
sadh  a  cuideacha  do  Spioraid  blieannuichte  gu 
còmhnadh  leinn. 

Cliu  dhuit  gu  bheil  sinn  air  ar  gleidhe  tearuinte 
gu  solus  an  là  so,  's  gur  e  là  an  Tighearna  ta  ann. 
O  2 

Anns  an  là  so  ni  sinne  gàirdeachas,  agus  le  miltibh 
d'ar  co-chreatuiribh  anns  gach  àite,  coimhididh  sinn 
an  t-sàbaid  naomha./  Buidheachas  duitsa  gu  bheil 
an  t-sàbaid  agus  an  soisgeul  air  am  buanacha  leinn 
fathasd,  nacli  'eil  ar  coinnleir  air  atharrachadh  as 
àite,  mar  a  thoill  sinn,  agus  nach  'eil  sinn  gu  diomh- 
ain  a'  guidhe  gum  faiceamaid  là  do  làithìbh  Mhic  an 
duine.  O  maith  dhuinn  co  mor  as  a  mhi-bhuilich 
sinn  na  làithe  so  san  ùine  chaidh  seachad,  agus 
cuidicli  leinn  an  t-sàbaid  a  choimhead  ni's  fearr,  a 
chum  as  gum  bi  sinn  ni's  iomchuidh  arson  sàbaid 
shiorruidha  glileidbe  maille  riutsa  ann  ad  riogliachd. 

Tlia  sinn  a'  cumail  an  là  so  naomha  chum  urram 
a  chur  ortsa,  O  Due,  Athair  uile-chumhachdaich, 
a  chruthaich  nèamh  agus  talamh,  'sa  rinn  gach  ni 
le  focal  do  chumhachd.  Mar  a  ghabh  thusa  fois  o 
d'  shaothair  air  an  là  so,  is  amhuil  a  ni  sinne;  ga 
mheas  mar  an  onoir  is  mò,  is  mar  an  obair  is 
urramaiche,  bhi  toirt  aoraidh  dhuitsa,  Cruthai'ear 
is  Fear-riaghlaidh  an  domhain,  d'an  dligheach  aor- 
adh  agus  urram  agus  gloir. 

Tha  sinn  a'  cumail  an  là  so  naomha  mar  onoir  air 
an  Fhear-shaoruidh  bheannuicht,  a  dh'  èirich  o  na 
mairbhaibh  air  a  cheud  là  de'n  t  seachduin,  leis  an  do 
dhearbh  e  le  cumhachd  gum  b'e  Mac  Dhe.  Cliu  do 
Dhia,  an  dèigh  dha  a  bheatha  leige'  sios  arson  ar 
peacaidh,  gun  d'  èiricli  e  ris  a  chum  ar  firinneacha', 
mar  cheud-thora  na  h  aiseirigh  agus  na  beatha 
dhuinne.  O  gu  mothaicheamaid  an  diugh  ann  ar 
n-anamaibli  cumhachd  aiseirigh,  a  chum  as  gun 
èireamaid  o  bliàs  a  pheacaidh  gu  beatha  fireantachd ; 
o  dhiomhanas  an  t-saoghail  so,  gu  beatha  naomha 
nèamhaidh  agus  spioradail  ! 

Tha  sinn  a'  cumail  an  là  so  naomha  mar  urram 
do  d'  Spiorad  naomh,  an  Co'f  hurtair.  a  thainig  air 
na  h-abstoil  air  a  cheud  là  do'n  t-seachduin,  a  chum 
gun  gabhadh  e  còmhnuidh  leis  na  naoimh  gu  ath- 
theachd  ar  Tighearna.  \  O  gu'n  gabhadh  e  còmh- 
nuidh  maille  ruinne,  's  gun  riaghladh  e  'nar  cridh- 
eachaibh,  a  chum  as  gum  biodh  ar  nàdur  air  a 
naomhachadh !    Thig,  O  a  Spioraid  bheannuichte 

iia'n  gras !  is  beothaich  na  cridheacha  marbha 
so;  is  arms  gach  cùis  tlioir  dhuinn  seola,  comlma, 
agus  co'f  hurtaclid  :  a  chum  as  gum  faicear,  le  'r  giu- 
lan,  gur  aim  do  Chriosd  a  bhuineas  sinn  san  t 
saoglial  so,  's  nach  tig  aon  again n  goirid  air  glòir 
ann  an  saoglial  eile. 

Tha  sinn  a'  toirt  buidheacliais  duit,  O  Thigh- 
earna,  arson  t  f  hocail  naomh,  a  thug  thu  dhuinn 
gu  bhi  na  sholus  d'ar  cois,  is  na  lòcliran  d' 
ar  ceuniaibh.  Tha  sinn  a'  guidhe'  nach  bi  gràs 
Due  air  a  thoirt  duinne  an  diomhain.  Cliu  dhuit 
gu  bheil  ar  sùilean  a'  faicinn  soluis,  agus  ar  cluasan 
a'  cluinntinn  fuaim  aoibhneach  soisgeil  na  slàinte. 
Gloir  do  Dhia  aims  na  h  ionadaibh  as  airde,  gu 
bheil  anis  beatha 's  neo-bhàsmhoireachd  air  an  toirt 
gu  solus,  trid  Iosa  Criosd,  gu  bheil  sith  air  thalamh, 
agus  deagh  thoil  o  Dhia  do  dhaoinibh  ! 

Maith  dhuinn,  O  Dhe,  air  sgà  Chriosd,  ar  n 
uile  pheacanna,  lionmhor  agus  antromach  mar  ata 
iad.  Pheacaich  sinn  gu  trie  is  gu  dàna;  nar  giulan, 
is  chunnaic  do  shùilse  gach  beud  air  bith  a  rinn 
sinn.  Air  sgà  Chriosd,  O  Dhe  !  dean  trocair ; 
dean  trocair  oirne,  peacaich.  Saor  sinn  o  cliumli- 
achd  a  pheacaidh  san  t  saoglial  so,  's  o  dliite  san 
t- saoglial  eile.  Oibrich  annainn  aithreachas,  creid- 
imh,  agus  gràdh ;  gus  am  bi  sinn  mar  is  àill  leat 
sinn  a  bliitli,  air  ar  naomhacha  le  d'  Spiorad,  agus 
iomchuidh  arson  do  rioghachd. 

Tha  sinn  a'  deanamh  gàirdeachas  anns  an  dòchas, 
'nuair  tha  sinne  'n  so  ri  urnuigh  aig  cathair  nan 
gràs,  gu  bheil  ar  Slanui' ear  beannuichte  'na  shuidhe 
aig  deas-lainih  cathair  na  glòir,  a'  deanamh  eadar- 
ghuidhe  as  arleth.  Air  sgà  fhulangais,  ùmlilachd, 
agus  eadar-ghuidhe,  O  Dhe,  bi  reidh  ruinn,  is  na 
biodh  ar  cionta,  mar  neul,  a'  cumail  uainn  do 
thròcair  is  do  cho'f  hurtachd  An  diugh,  na  foluich 
do  ghnùis,  na  ceil  do  ghràs,  na  cum  uainn  do 
Spiorad. 

Cuidich  leinn,  tha  sinn  a'  guidhe,  ann  an  obair 
chràbhaidh  an  là  naomha  so.    Cuidich  leinn  dluth- 
acha  riutsa  le  cridhe  ceart,  le  inntinn  shuidhichte, 
O  3 

le  creidimh  beo,  's  le  gràdh  laiste.  Coinnich  sinn 
ann  ad  thigh-aoruidh  le  beannucha:  maisich  do 
theampull  agus  t-òrdugh  fein  le  d'  làthaireachd ;  is 
thigeadh  t-f  hocal  a  steacli  d'ar  n  anaraa  le  beatha 
agus  le  cumhachd.  Biodh  e  mar  shiol  air  a  chur 
ann  an  deagh  fhearann,  a  ghabhas  freumh,  's  a 
bheir  amach  pailteas  toraidh.  Biodh  ar  n  urnuigh 
agus  ar  mola  na  'n  iobairte  spioradail,  taitneach 
ann  ad  làthairsa,  trid  Iosa  Criosd  ar  Tighearna.  y 

Biodh  do  làthaireacbd  anns  na  h  uile  co'thional 
Criosduidh  air  an  là  'n  diugh:  biodh  peacaich  air  an 
iompachadh  gu  aithreachas,  agus  naoimh  air  an  daigh- 
neacha  nan  creideamh,  a'  sior-fhàs  anns  na  h  uile 
gràs  agus  cofhurtachd.  Eisd,  tlia  sinn  a'  guidhe', 
gach  urnuigh  a  chuireas  t-Eaglaisean  suas  arson 
rioghachd  an  t  Slanuigh'ir  a  mheudachadh.  Eisd 
gach  athchuinge  arson  ar  righ  agus  ar  dùtlicha. 
Amhairc  air  staid  gach  neach  ann  am  bròn,  ann  am 
bochduinn,  no  ann  an  triobluid  air  bith,  a  bhios  an 
diugh  air  an  earbsa'  riut,  oir  cha  'n  f  haillnich  gu 
bràth  do  thròcair. 

Cuidich  le  d'  sheirbhiseach  tha  ri  labhairt  ruinne 
'n  diugh,  a  theachdaireachd  a  reic  le  cumhachd,  is 
focal  nafirinn  a  roinn  gu  ceart,  a  chum  as  gum  faigh 
gach  aon  a  chuibhrionn  fein  ann  an  àm  iomchuidh. 
Ullaich  esan  arson  labhairt,  ullaich  sinne  arson  èis- 
deachd,  is  deonuich  dhuinn  le  chèile  gach  tiodhlac  a 
chi  thusa  maith  dhuinn,  a  thaobh  cuirp  agus  anama, 
aimsir  agus  siorruidheachd.  So  tha  sinn  ar  guidhe' 
ann  an  ainm  agus  as  leth  aon  Mhic  do  ghràidh,  ar 
Tighearna,  's  na  bhriathraibh  beannuichte-san  tha 
sinn  a'  co-dhunadh  ar  n  ùrnuigh,  's  ag  ràdh,  Ar  n- 
Athair  ata  air  neamh,  fyc. 

Urnuigh  teaghlaich,  arson  feagsar  là  an  Tighearna. 

\  5  Iff  Q  I  ìfilll  ,  itin  10^7  rtù^ 

O  Dhe  naomha  ghlormhor  agus  bheannuichte,  's 
ann  duitsa'mhàin  is  cubhaidh  aoradliagus  urram,  oir 
is  tu  an  t-aon  Dia  beo  agus  fior.  Righ  nan  righ- 
rean  agus  Tighearna  nan  tigliearnan.  Tha  aingil 
agus  àrd-aingil  a  sleuchdadh  sios  ann  ad  làthairse 
le  urram  ;  tha  milte  de  spioradaibh  glormhor  a'  frith- 
eala'  dhuit,  is  deich  mile  na'n  seasamh  ann  a 
t-fhianuis.  Tha  sinne  ga  mheas  mar  an  onoir.  is 
m  ,  gu  bheil  comas  againne  cuideachd  teachd  am 
fagus  duit,  a  clmm  cliu  agus  urram  agus  cumhachd 
agus  buaidh,  a  thoirt  do  'n  Dia  sin  a  tha,  a  bha, 
agus  a  bhitheas,  is  do  'n  Uan  a  tha  'na  shuidhe  air 
an  righ-ehathair. 

Is  beannuicht  iadsan  gun  amharus,  aig  am  bheil 
an  còmhnuidh  ann  an  cuirtibh  naomh  do  theach  air 
nèamh,  far  am  faic  iad  gun  sgàil  do  ghloir,  's  an 
cliuthaich  iad  gun  sgios  do  mhaitheas.  Is  sona 
sinne  cuideachd  aig  am  bheil  comas  dol  ionnsuidhdo 
theampuill  air  thalamh,  far  am  bheil  thu  a'  leige'  ris 
saibhreis  do  thròcair  is  do  ghràis,  agus  a'  pairteach- 
adh  coilion  sochair.  Is  sona  sinne  aig  am  bheil  comas 
gach  uair  teachd  a  dh'  ionnsuidh  cathair  nan  gràs  trid 
Iosa  Criosd,  athacomasach  air  iadsan  a  thearnadh  gus 
a  chuid  is  faide  a  thig  a  dh'  ionsnuidh  Dhe  da  thrid- 
san. 

'Na  ainmsan,  O  Athair,  tha  sinne  'gar  taisbeana' 
fein  ann  ad  làthair,  ag  iarruidh  cùl  a  chur  ris  an  t 
saoghal,  ris  an  fheoil,  is  ris  an  aibhisteir,  is  thns 

a  roghnacha'  mar  ar  Dia  is  mar  ar  cuibhrionn.  

Ach  an  gabh  Dia  gun  amharus  ri  creatuiribh  co 
peacach  agus  co  grained?  Ann  am  peaca  ghine- 
adh  sinn,  agus  ann  am  peacadh  ghluais  sinn. 
Bha  sinn  easumhal  d'ar  Dia,  faillneach  d'ar 
coimhearsnach,  is  dearmadach  air  leas  ar  n  anama 
fein.  Co  de  t  aitheantaibh  nach  do  bhrist  sinn; 
cò  de  d'thiodhlacaibh  nach  do  mhi-bhuilich  sinn, 
is  cò  de  d'  shàbaidibh  nach  do  mhi-naomhaich  sinn  ? 
Dhearmaid  sinn  na  nithe  bu  chòir  dhuinn  a  dliean- 

amh,  is  rinn  sinn  na  nithe  bu  choir  dhuinn  a  sheach- 
nadh  ?  O'r  n  òige  gu  ruig  an  uair  so,  bha  sinn  a' 
cur  peaca  ri  peaca,  's  a'  càrna  feirge  dhuinn  fein  fa 
chomhair  là  na  feirge.  Mar  f  halt  ar  cinn,  no  mar 
ghaineimh  na  tràgha,  mar  sin  oscionn  àireamh  tha 
lionmhoireachd  ar  peacaidh. 

'S  cha  'n  e  'mhàin  gu  bheil  ar  peacanna  lionmhor, 
ach  tha  iad  ro-antrom  mar  an  ceudna.  Pheac- 
aich  sinn  an  aghaidh  an  Dia  a  chruthaich  agus  a 
ghràdhaich  sinn;  an  aghaidh  an  t-Slanuighir  a 
bhàsaich  air  arson  agus  a  shaor  sinn ;  an  aghaidh 
an  Spioraid  leis  am  b'  àill  ar  naomhacha 's  a  thug 
dhuinn  coilion  còmhna  agus  cofhurtachd.  Pheacaich 
sinn  an  aghaidh  soluis  agus  eolais ;  an  aghaidh 
ar  n-aidmheil  agus  ar  dòchais  an  aghaidh  ar 
mòidean,  ar  geallaidhean  ar  n-ùrnaighean,  is  ar 
coguis;  an  aghaidh  gach  bagradh  eagallach  san  lagh, 
's  gach  gealla  sòlasach  'san  t  soisgeul ;  air  chor  as 
nan  gairmeadh  lu  sinn  gu  cunntas,  nach  b'  urra 
sinn  lethsgeul  air  bith  a  thoirt  duit  arson  aon  ann 
am  mile  d'ar  lochdaibh.  Nan  tuga  tusa  dhuinn,  O 
Dhe,  am  mile  cuid  d'ar  toillteannas,  bha  sinn  fada 
roimhe  so  air  ar  glasadh  ann  am  priosun  truaighe 
gun  dùil  ri  tròcair,  's  gun  dochas  gu  bràth  ri  furtachd. 

Tha  sinn,  O  Atliair  neamhaidh,  le  bròn  agus  le 
doilghios  cridhe,  ag  aideachadh  ar  cionta,  's  a' 
caoidh  ar  n-amaideachd.  Tha  sinn  ag  aideacha' 
nach  airidh  sinn  air  a  chuid  is  lugha  de  d'  thròcair, 
's  gun  do  thoill  sinn  gu  trie  an  t-iomlan  de  d'  chor- 
ruich.  Ach  cliu  do  t  ainm,  ge  do  rinn  sinne  sinn 
fein  a  sgrios,  annadsa  gu  bheil  ar  cobhair.  Buidh- 
eachas  duit  gun  do  dheasuich  thu  fein  iobairt  agus 
Eadar-mheadhon'ear,  's  gu  bheil  iad  so  air  an  tairgse 
dhuinn  gu  saor  anns  an  t-soisgeul.  Tha  sinn  ag 
iarruidh  greim  a  dheanamh  air  an  t-slainte  mhòir  so, 
's  ar  dochas  a  chur  ann  am  fuil,  fulangas,  agus 
fireantachd  an  Fhir-shaoruidh. 

'Sa chum  as  gum  faodamaid  so  a  dheanamh  le  tearuin- 
teachd,  tha  sinn  a  '  tairgse  gun  ghnothach  tuille  bin 
againn  ri  peaca,  's  a'  guidhe  gum  bi  sinn  air  ar 
saoradh  araon  o  a  chumhachd  agus  o  a  chionta. 

O  Athair,  seall  anuas  oirn  aim  an  iochd  trid  losa, 
's  gabh  ruinn  gu  gràsmhor ;  oir  is  sinn  do  chlann, 
ge  do  chaidh  sinn  air  seachran  ;  obair  do  làmha  fein, 
na  trèig  sinn. 

Air  sgà  Chriosd,  a  bha  na  iobairt-reitich  arson 
peacaidh,  labhair  sitli  ruinn,  agus  lion  sinn  le  uile 
ghràsaibh  do  Spioraid.  Claoidh  ar  n-uabhar  agus 
sgeadaich  sinn  le  li-irisleachd.  Ceannsuich  ar  n-ana- 
mianna,  's  eomhdaich  sinn  leis  an  spiorad  mhacant 
agus  chiùin  sin,  a  tha  ro-luachmhor  ann  ad  sliealla. 
Claoidh  gacli  sannt,  fuath,  farmad,  mi-run  agus  mi- 
sheirc  nar  cridhe,  's  lion  ar  n-anama  le  gràdh  neo- 
chealgach  do  na  li-uile  dhaoinibh,  agus  le  gràdh  gun 
chaochla'  dhuitse. 

Leig  fhaicinn  duinn  diomhanas  an  t-saogbail  so, 
a  chum  as  nach  saoil  sinn  gum  faod  e  ar  deanamh 
sona.  Leig  fhaicinn  duinn  grainealachd  a  pheacai, 
's  an  truaighe  thig  na  dhèigh,  a  chum  as  gum  fuath- 
aich  sinn  e  le  h-eagal.  Leig  fhaicinn  duinn  cia 
luachmhor  an  t-anam,  cia  cudthromach  siorruith- 
eachd,  is  cia  priseil  an  cothrom  a  th'againn  aris  air 
bhi  gu  siorrui'  sonadh.  O  gun  deanadh  do  ghràs  ar 
deasachadh  arson  an  atharrachaidh  mhòir  sin  a  thig 
oirn  gu  cinnteach  agus  gu  goirid,  's  a  dh'  fhaodas 
teachd  oirn  gu  grad  :  a  bheir  air  falbh  sinn  o  shaogh- 
al  dhaoine  gu  saoghal  spiorad ;  o  staid  deuchainn 
gu  staid  luigheachd.  O  gun  deanadh  do  Spiorad 
iomchuidh  sinn  arson  pairt  a  bhi  againn  an  sin  de 
oighreachd  nan  naomh  ann  an  rioghachd  an  t- 
soluis  ! 

Ullaich  sinn,  O  Dhe,  arson  ni  sam  bith  a  dh' 
fhaodas  tachairt  duinn  eadar  an  oi'che  so  's  an 
uaigh.  Cha'n  'eil  fios  againne  ciod  tha  romhainn, 
ach  tha  fios  agadsa;  's  tha  sinn  a'  guidhe'  gun 
cuidich  thu  leinn  do  thoiJ  a  dheanamh,  agus  do  thoil 
a  ghiulan,  mar  is  cubhaidh  dhoibhsan  aig  am  bheil 
fios  gun  toir  thu  air  na  h-uile  nithe  oibreacha'  le 
chèile  chum  leas  na  muinntir  tha  tabhairt  gràidh 
dhuit.  Cuidich  leinn  thusa  chur  romhainn  anns  gach 
ball,  ar  cridheachan  a  thoirt  suas  do  d'  thoil,  co- 
chomunn  a  ghloidhe'  riut  'nar  n-anam,  agus  earbs' 

a  dlieanamli  as  do  chumhachd,  as  do  fhreasdal,  as  do 
ghealla,  's  as  do  thròcair ;  a  chum  as  gum  bi  ar  diadh- 
achd  'na  solas  duinn,  co  maith  as  na  h-obair. 

Cuidich  leinn,  trìd  docair  agus  socair,  leantuinn  gu 
dlù  ri  Criosd  ar  ceannard,  gu  la  ar  criche.  An  sin, 
O  deonuich  gum  bi  ar  n-obair  criochnaicht,  is  ar  n- 
anama  reidh  riut ;  's  gun  òrduich  do  fhreasdal  agus 
do  Spiorad  na  h-uile  nithe  air  sheol  as  gum  bi  ar  n- 
atharracha'  gu  saoghal  eile  làn  de  shòlas  is  de  cho- 
fhurtachd.  An  sin  bi  leinn  roi'  ghleann  dorcha 
sgàile  bhàis,  is  thoir  ar  n-anam  sàbhailte  gu  aoibh- 
neas  ar  Tighearna. 

O  gun  dealradh  solus  nan  uile  Chriosduidhean  air 
feadh  an  t-saoghail  gus  am  bi  na  h-uile  dhaoine  na'n 
Criosduidhean.  Soirbhich  le  d'  shoisgeul  gu  h- 
àraid  anns  na  rioghachdaibh  so  d'am  buin  sinne. 
Beannuich  dhuinne,  's  do  gach  neach  a  bha  ga  èisd- 
eachd,  am  facal  a  chuala  sinn  air  an  là  'n  diugh. 
Gabh  ri'r  n  athchuinge 's  ri'r  n  iobairt  trid  Chriosd  ar 
n  Ard-shagart,  is  na  agair  sinn  arson  faillinn  air  bith 
'nar  n-aoradh.  Tha  sinn  a'  caoidh  gun  robh  ar  n- 
aigne  co  mall,  ar  cridhe  co  fuar,  's  ar  smaointe  co 
luaineach.  Lugh  dhuinn  co  trie  as  a  mhi-bhuilich 
sinn  meadhona  nan  gràs ;  co  trie  as  a  leig  sinn  le 
gnothaichibh,  le  cùram,  is  le  solas  an  t-saoghail  so 
am  focal  a  mhuchadh  ann  ar  n-anam.  O  na  biodh 
a'  chùis  mar  so  an  diugh,  is  na  biodh  an  t-sàbaid  so 
air  a  cur  sios  ann  an  àireamh  nan  sàbaidean  a  chaill 
sinn  ! 

An  diugh  ma  chaidh  smaointe  cuidreamach  sam 
bith  a  dhùsgadh  'nar  n-anam,  na  leig  leinn  an  call, 
nuair  a  philleas  sinn  gu  obair  na  seachduine 's  gu 
gnothaichean  an  t-saoghail.  Ma  fhuair  sinn  sealla 
de  chuid  sam  bith  d'ar  peacaidh,  cuidich  leinn  air 
ball  an  trèigsinn :  ma  fhuair  sinn  eolas  air  tuille 
d'ar  dleasnas,  cuidich  leinn  air  ball  cur  ma  thim- 
chioll.  Bitheamaid  an  diugh  air  ar  toirt  astar  là 
sàbaide  ni's  dlùithe  do  Dhia 's  do  neamh  na  bha  sinn 
roimhe  :  air  chor  as  gum  faod  sinn  a  ràdh,  gur  fearr 
aon  la  ann  an  aoradh  Dhe  na  mile  là  ann  an  àit 
eile. 


Bi  crocaireacb,  a  Dhe,  do  gach  uireas'ach  agus 
easlainteach  a  chaidh  an  diugh  earbsa  riut,  is  do  na 
h-uile  ta  'sa  chor  cheudna.  Dean  ioclid  air  an  cuirp 
is  air  an  anamaibh,  is  na  dearmaid  aon  neach  d  an 
dòchas  thu  le  cridhe  treibhdhireach. 

Anis,  O  Athair,  tha  sinne  gar  fàgail  fein  a  nochd 
air  do  chùram,  's  a'  tairgse  luidlie'  sios  fo  sgàil  do 
sgèith  agus  cadal.  O  dean  thusa  faire  os  ar  cionn  : 
sgaoil  brat  do  gliràidh  tharuinn,  is  thoir  àithne  do 
t-ainglibh  mu'r  timchioll.  Deonuicli  gur  tu  fein  is 
deireannaiche  bhìos  'nar  smaoirtibh  'nuair  a  luidheas 
sinn,  's  is  luaitlie  bhios  'nar  n-aire  'nuair  a  dhùisgeas 
sinn,  Tha  sinn  a'  guidhe'  gu  h-àraid,  nuair  a  chaid- 
leas  sinn  an  cadal  deireannach,  gum  bi  ar  anama 
rèidh  riut,  is  'nuair  a  dhùisgeas  sinn  air  là  na  h- 
aiseirigh,  gum  fàiiltich  ar  Tigbearna  sinn  a  steach  d'a 
aoiblmeas.  Annsan  dcchas  so,  dhuits'  O  Athair,  'a 
Mhic,  agus  a  Spioraid  naoimh,  gun  robh  gach  cliu, 
agus  moladh  fad  saoghal  nan  saogbal.  Amen. 


Urnuigh  mkaid?ie,  arson  Teaghlaick,  air  là  seachdit  in-. 

O  Dhe  ghlormhor  agus  naomha,  bheann^icht  agus 
mhaith,  a  chruthaich  sinn,  's  a  chum  gu  ruige  so 
beo  sinn  !  tha  sinn  a'  tairgseadh,  air  maduinn  an  là 
so,  sleuchdadh  aig  stòl  do  choise,  gu  d'  mhaitheas 
aideacha  ?s  gu  d'  thròcair  iarruidh.  Is  Tusa,  O 
Fhir-faire  Israeil  air  nach  aom  cadal  no  suain,  a 
ghleidh  tearuinte  sinn  air  feadh  na  h-oi'che  cbaidh 
seachad,  's  a  thug  air  an  là  nuadh  so  dealradh  oirn. 
Bha  do  ghairdean  mu  thimcbioll  ar  fardaich  agus 
ar  leapach  is  rinn  thu  ar  coimhead  an  àm  ar  codail, 
o  uile  chunnartaibh  agus  uabhasaibh  na  h-oi'che. 

Ciod  a  dh"  iocas  sinn  duit,  O  Dhe,  arson  meud  d» 
mhaitheis  do  chreatuiribh  peacach  mar  sinne,  nach 
'eil  a  toilltinn  an  aon  is  lugha  de  d'  thiodhlacaibb  ? 

Ann  an  àìte  cùram  air  bith  a  ghabhail  dinn  air  an 
oi'che  chaidh  seacbad,  '&  ann  a  thoill  sirm  gun  deanadh 
tu  ar  codal  'na  bhàs,  agus  ar  leaba  'na  h-uaigh  dhuinn. 
O  gun  deanadh  do  mhaitheas  agus  t-fhoighidinn,  a 
choigil  sinn  gu  là  eile,  ar  stiuradh  a  nis  gu  aitbreach- 
as  agus  leasacha-beatha. 

Tha  sinn,  O  Dhe,  a'  gabhail  nàire  is  rugha  gruaidb 
dbuinn  fein,  tra  smaointicheas  sinn  air  Jionmhoir- 
eachd  ar  locbdan.  Cia  trie  a  bba  sinn  eas-umbal  do 
d'  lagh  naomha-sa,  gun  suim  againn  do  cheanglaich- 
ibb  no  do  chomainibh  ar  De  !  Cia  trie  a  pheacaich 
sinn  an  aghaidh  gràis  do  sboisgeil,  's  an  aghaidb 
saibhreis  do  ghràidh  ann  an  Iosa  Criosd ! 

'An  so,  O  Dhe,  aig  cathair  nan  gràs,  tha  sinn  ag 
aideachadh  ann  ad  lathairsa  ar  n-uile  easaontais  ; 
peacaidh  ar  smaointe,  ar  briathra,  agus  ar  gniomh- 
ara;  peacaidh  dearmaid,  agus  deanadais,  a  t-agh- 
aidh-sa,  an'  aghaidh  ar  coimhearsnaich,'  s  an  aghaidh 
ar  n  anama  fein  ;  is  tha  sinn  le'r  n-uile  dhurachd  a' 
guidhe'  maitheanas  annt  air  fad,  air  sgà  aon  Mhic 
do  ghràidh,  ar  n-aon  Fhear-saoruidh  is  fear-tagraidh 
ar  cùise  ris  an  Athair.  As  a  leth-san  tha  sinn  a' 
guidhe  gun  dean  thu  iochd  oirn,  *s  naeh  cuimhnich 
thu  ar  n-aingidheachd  ni's  mò  'nar  n- aghaidh. 

Tha  sinn  a'  tairgse'  bròn  diadhaidh  a  dheanamh 
arson  ar  peacaidh,  cul  a  chur  riu  air  fad,  agus  sinn 
fein  a  thoirt  suas  duitsa,  chum  naomhachd  beatha 
ann  an  Criosd.  Is  i  ar  guidhe  gum  hi  ar  corp,  ar  n- 
anam,  agus  ar  spiorad,  air  am  buileacha  do  ghnà  ad 
sheirbhis,  's  gum  bi  ar  giulan  mar  is  cubhaidh  do 
luchd  ar  n-aidmheil  agus  ar  dòehais.  Is  i  ar  guidhe 
bhi  cothromach  agus  diadhaidh,  ciuin,  iriseal  agus 
iochdmhor,  gun  chomunn  sam  bith  a  bhi  againn 
ri  peaca  no  ri  peacaich;  ach  a'  caitheamh  ar  beatha 
do  è,hnà  a  r&lr  focail  ar  De  agus  eisempleir  ar 
Tighearna. 

'S  a  chum  gum  biomaid  comasach  air  gluasad 
maille  riutsa  air  an  doigh  so,  tha  sinn  a'  guidhe',  O 
Athair  neamhaidh,  gun  toir  thu  dhuinn  comhnadh 
agus  gràs  do  Spioraid.  Gheall  thu  so  do  gach 
neach  a  dh'iarradh  e  gu  treibhdhireach ;  biodh  e 

dhuinne  do  rèir  t-fhoeail,  anns  an  do  chuir  sinn  ar 
dòchas.  Ge  do  mhùch  sinn  gu  trie  do  Spiorad,  's 
ge  do  thilg  sinn  air  cùl  a  chomhairle  ;  gidheadh  na 
tilg  thusa  gu  tur  sinn  as  do  làthair;  na  ceil  oirn  do 
ghras,  is  na  buin  uainn  do  Spiorad.  An  àite  sin, 
deonuich  gun  gabhecòmhnuidh  shuidhichte  narcridh- 
eachaibh,  mar  ann  an  teampuill  thaghta ;  gun  cuid- 
ich  e  leinn  ar  n-anamianna  chlaoi'  's  a  chumail  fo 
cbois ;  is  gun  toir  e  dhuinn  seola,  còmhna,  agus 
cof hurtachd ;  a  chum  as  gun  ruith  sinn  le  solas  ann 
an  sligbe  t-àitheantan,  gus  an  ruig  sinn  crioch  ar 
docliais,  eadhon  slaint  ar  n-anama. 

Anis  nuair  tba  sinn  a'  tionsgnadh  air  là  eile,  tha 
sinn  a'  guidhe',  O  Dhe,  gum  bi  do  thearna',  do 
stiura',  's  do  bheannuchadh  againn  trid  an  iomlan 
detb.  Biodh  ar  smaointe,  ar  briathra,  's  ar  gniomha, 
gu  leir  air  an  riaghla  leatsa.  Biodh  fuath  againn 
do  gach  ni  tha  fuathach  leatsa,  agus  tlachd  do  gach 
ni  sam  bheil  tlachd  agadsa  ;  a'  deanamh  do  thoil,  no 
ga  fulang,  's  a'  feitheamh  ri  d'  shlainte  trid  Iosa 
Criosd  ar  Tighearna. 

Nuair  tha  sinn  a  dol  amach  feadh  saoghail,  anns 
am  bheil  mile  cunnart  agus  buaire  'gar  cuartachadh 
air  gach  taobh,  tha  sinn  a'  guidhe'  nach  fàg  thusa 
sinn  gu'r  stiura'  fein,  's  nach  leig  thu  dhuinn  a  bhi 
air  ar  glacadh  ann  an  rib  a  pheacaidh.  Gun  robh 
Dia  mar  ghrian  agus  mar  sgia  dhuinn  an  diugh,  s 
gun  deanadh  a  Spiorad  ar  coimhead  o  shlighe  gach 
buairidh  !  Gun  robh  sinn  gu  sonraicht  air  ar  coimh- 
ead o  gach  peaca  leis  an  usa  na  chèile  iadhadh  mu'r 
tiomchioll,  a  chum  as  nach  faigh  ar  nàmhaid  oirn 
fàth  no  cothrom  ! 

Soirbhich  leinn,  tha  sinn  a'  guidhe',  ann  an 
gnothaichibh  an  là  so,  agus  na  seachduine.  Deon- 
uich, ann  ar  n-uile  dhreuchd  agus  obair,  gun  gluais 
sinn  maille  riutsa;  's  nar  n  uile  ghnotbaichibh  ri 
daoine,  gun  dean  sinn  riusan  mar  bu  mhaith  leinn 
iadsan  a  dheanamh  ruinne  ;  's  mar  is  cubhaidh  do 
luchd  aidmheil  a  chreidimh  sin  a  tha  teagasg 
dhuinn  gach  uile  mhi-dhiadhachd  is  anamianna 
saoghalt  àicheadh,  's  a  bhi  measarra,  cothromach 

agus  diadliaidh.  An  sin  gabhaidh  sinn  misneach 
gum  beannuich  thus'  ar  saothair,  's  gun  daighnich 
thu  obair  ar  làmhan. 

Na  leig  dhuinn,  tlia  sinn  a'  guidhe',  bhi  uair  sam 
bith  co  mor  air  ar  buaire'  le  gnothaichibh  is  cùram 
na  beatha  so,  's  gun  dean  sinn  dearmad  air  an  aon 
ni  fheumail,  slaint  an  anama  neo-bhàsmhor.  A  Dhe 
cuidich  leinn  so  a  chuimhneacha  leis  a  cbùram  is 
leis  an  durachd  is  mò  ;  a  chum  as  nuair  thig  oi'che 
bhàis,  gum  bi  misneach  laidir  againn  gun  duisg  sinn 
gu  sonas  bithbhuan. 

O  Thusa  ghabh  curam  dhinn  feadh  na  h-oi'che 
chaidh  seachad,  's  a  thug  comas  duinn  cruinneacha' 
le  cheile  aig  cathair  nan  gràs  air  maduinn  an  là  so, 
tha  sinn  a'  guidhe  gun  dean  thu  fair  oirn  mar  an 
ceudna  fad  oi'che  bhais  agus  cadal  na  h-uaighe,  's 
gun  taisbeanar  sinn  le  gairdeachas,  gun  aon  againn 
air  chall,  aig  cathair  na  gloir  air  maduinn  na  li- 
aise irigh  ! 

Seall,  a  Dhe,  ann  an  iochd  air  an  iomlan  de  d' 
theaghlach  mor  air  thalamh  ;  is  fiosraich  cor  gach 
neach,  a  reir  am  feum  fa  leth.  Bi  ann  ad  charaid 
d'ar  càirdibh ;  thoir  maitheanas  d'ar  nàimhdibh  ;  is 
meudaich  gràs  do  na  h-uile  dhaoinibh.  Faigheadh 
an  soisgeul  tuille  buaidh,  is  thugadh  e  mach  tuille 
toraidh.  Faicear  gu  h-àraidh  a  thoradh  ann  an 
giulan  gach  aon  againne. — Na  nithe  so,  's  gach  ni 
eile  chi  thu'  iomchuidh  ar  arson,  tha  sinn  a'  guidhe' 
ann  an  ainm  aon  Mhic  do  gràidh,  ar  Tighearna ; 
a  theagaisg  dhuinn  a  ràdh,  Ar  n-Athair  ata  air 
neamh,  &c. 


Urnuigh  Fheasgair,  qrSon  Teaghlaich. 

O  Thighearna  Dhe  !  is  tusa  Righ  nan  righrean 
agus  Tighearna  nan  tigliearnan  ;  tha  do  riogliachd 

oscionu  na  h-uile  rioghachd,  is  t-uachdranachd  o 
linn  gu  linn.  Tha  thu  neo-chriochnach  ann  an 
gliocas,  ann  an  cumhachd  is  ann  an  trocair :  is  tu 
uime  sin  stèidh  dochais  chloinn  nan  daoine.  Co 
ionnsuidh  thèid  sinne  ach  do  t-ionnsuidh-sa  ;  oir  is 
tu  amhàin  o'n  tig  ar  cobliair  ? 

Gu  ma  beannuichte  gun  robh  t-ainm,  ge  d'  tha 
thu  air  t-àrdachadh  os  cionn  cliu  agus  smaointe  nan 
aingeal,  gidheadh  gu  bheil  thu  ag  amharc  oirne, 
tha  ni's  lugha  na  chuid  is  lugha  de  d'  throcair,  's  a' 
toirt  misnich  dhuinn  teachd  am  fagns  duit,  trid 
losa  Criosd  an  t-Eadar-mheadhonair,  a  dlliarruidh 
trocair  agus  gràis  a  rèir  ar  feum. 

Air  a  sgà-san,  O  Athair  nèamhaidh !  tha  sinn  a' 
guidhe  maitheanais  nar  n-uile  pheacaidh,  lionmhor 
agus  antromach  mar  ata  iad.  Tha  sinn  le  bròn  gan 
aideachadh  ann  ad  làthair :  a  caoidh  aing'eachd  ar 
cridhe,  is  eaceartan  ar  coluadair  agus  ar  giulain. 
Ach  co  thuigeas  a  sheachrain !  saor  thusa  sinn,  a 
Thighearna,  o'r  n-uile  lochdaibh,  agus  tearuinn  sinn 
o'r  truaighe. 

Bitheadh,  tha  sinn  a'  guidhe  ;  cumhachd  a  pheac- 
aidh air  a  a  chlaoidh  an'  taobh  astigh  dhinn,  agus 
comhnadh  air  a  thoirt  duinn  o  d'  Spiorad  gu  catha- 
chadh  an'  aghaidh  na  h-uile  peacadh  agus  buaire ; 
gus  am  bi  mothacha  sòlasach  againn  gu  bheil  sinn 
air  dol  as  o  bhàs  gu  beatha. 

Deonuich  gum  bi  ar  creideamh  gach  là  a'  dol  am 
meud ;  's  gum  bi  sinn  a'  sior-chur  r'  ar  creideamh 
cruadal,  eòlas,  measarachd,  faighidinn,  diadhachd, 
gràdh  bràthaireil,  agus  seirc  :  air  chor  as  nach  bi 
aon  neach  againn  mi-tharbhach  ann  an  obair  an 
Tighearna. — Cuidich  leinn  bhi  durachdach  agus 
eudmhor  gus  na  h-uile  dheagh  obair :  a*  meas  gur 
e  beatha  agus  solas  ar  n-anama,  bhi  cosmhuil  ri 
Criosd,  ciùin,  macant',  naomha  ;  's  a'  sior-dheanamh 
maith,  a  rèir  ar  cothrom  agus  ar  comais  :  air  chor 
as  gum  feud  gach  aon  againn  a  ràdh,  gu  bheil  a 
bheatha  ta  aige  san  f  heoil  trid  creideimh  ann  am 
Mac  Dhe,  a  ghràdhaich  sinn,  's  a  thug  e  fein  seach- 
ad  air  arson. 

O  gum  biodh  ar  cridheachan  air  an  liona'  do  ghnà 
le  cuimhne  thaingeil  air  a  ghràdh  sin  leis  an  do 
ghràdhaich  Esan  sinn,  a  thug  e  fein  air  arson  mar 
iobairt,  a  chum  as  gum  faigheamaid  sith  ri  Dia  agus 
slainte  bhith-bhuan.  Nior  leige'  Dia  gun  dean  peaca 
no  buaire,  on  t-saoghal,  on  fheoil,  no  o'n  aibhis- 
teir,  ar  sgaradh  gu  bràth  o  ghràdh  ar  Tighearna. 
Nior  leige  Dia  gun  reic  sinn  air  neo-ni,  a  choir  a 
fhuair  sinn  air  oighreachd  shiorruidh  ann  an  riogh- 
achd  ar  n-Athar. 

Tha  sinn  earbsach,  O  Dhe  nach  do  chaomhainn 
aon  Mhac  do  ghràidh  air  arson,  gun  toir  thu  dhuinn 
maille  risan  na  h-uile  ni  eile  bhios  feumail,  's  nach 
treig  thu  gu  buileach  no  gu  bràth  sinn.  O  dean  ar 
dion  agus  ar  stiura  roi'  gach  cunnart  agus  caochla 
ta  'sa  bheatha  so,  air  chor  as  nach  caill  sinn  ar  n- 
ionracas  agus  nach  fàillnich  ar  dochas,  no  gun  tig 
aon  neach  againn  goirid  air  a'  ghloir  sin  a  dh'  ullaich 
thu  arson  do  phobuill. 

Bi  tròcaireach,  a  Dhe,  do  'n  t-soaghal  thruagh  so, 
's  beannuich  gach  sluagh  air  thalamh.  Greas  an  la 
aims  an  èirich  Grian  na  fireantachd  air  na  riogh- 
achdaibh  dorcha  sin  ata  fhathasd  fo  sgaile  bàis  agus 
aineolais  ;  a  chum  as  gum  bi  Iosa  'na  sholus  do 
na  Cinnich  uile,  's  'na  ghlòir  do  d'  shean  phobull 
Israel. 

Beannuich  gu  h  àraid  na  rioghachdan  so  dam 
buin  sinne.  Buanaich  leinn  ar  sochairean  lionmhor 
agus  àghmhor,  ge  nach  'eil  sinn  airidh  orra,  's  teag- 
aisg  dhuinn  buil  ni 's  fearr  a  dheanamh  dhiu  na  rinn 
sinn,  a  chum  do  ghloirsa. — Tha  sinn  a'  cur  ar  cair- 
dean 's  ar  luchd-dàimh  gu  sonraicht  air  do  churam ; 
's  a'  guidhe'  gum  faigh  iaddo  bheannacha.  Beannuich, 
a  Dhe,  an  teaghlach  so,  's  thoir  do  gach  aon  againn 
gràs  anis,  agus1  glòir  'na  dhèigh  so. 

Maille  ri'r  n-urnaigh,  tha  sinn,  O  Dhe  nan  uile 
ghras,  ag  iòcadh  dhuit  ar  buidheachais,  arson  na  h- 
uile  ni  tha  againn,  's  arson  na  h-uile  ni  tha  suil 
againn  ri  fhaotainn.  Tha  sinn  a'  toirt  buidheachais 
duit  arson  ar  cruthachaidh ;  gun  d'  rinn  thu  sinn 
'nar  creatuiribh  reasont  agus  neo-bhàsmhor ;  comas- 

acli  air  do  cliliuthacha'  san  t-saoghal  so,  's  air  do 
mhealtuinn  gu  siorruith  ann  an  saoghal  eile.  Buidh- 
eachas  duit  arson  a  churam  a  ghabh  thu  dhinn  fad 
ar  beatha,  's  gu  h-àraid  feadh  an  là  chaidh  seachad. 
Ghleidhthu  sinn  'nardol  ainaeh  is'nar  teachd  asteach, 
is  bha  thu  leinn  o'n  mhaduinn  gu  ruig  an  t- 
anmoch.  Tliearuinn  thu  sinn  o  gach  cunnart  agus 
gàbha , 's  thug  thu  slkinte,  trusgan  agus  teachdantir 
dhuinn.  Ach  thar  gach  ni,  tha  sinn  gad  chliuth- 
achadh  arson  saorsa  'n  t-saoghail  trid  do  Mhic ; 
arson  meadhona  nan  gràs,  agus  dùil  ri  slàinte 
bhith-bhuan. 

Làn  do  thaing  arson  a  mhaitheis  mhoir  a  dheon- 
uich  thu  dhuinn,  tha  sinn  anis  gar  toirt  fein  gu 
soilleir  suas  duit,  is  gar  cur  trid  na  h-oi'che  so  air 
do  churam.  Dean  a  nochd  faire  os  ar  cionn,  O 
Thighearna,  's  dion  ar  n-àite  còmhnuidh  o  aimhleas. 
Luidheamaid  sios  ann  an  rèite  riutsa,  's  biedh  ar 
smaointe  maille  riut  an  uair  a  dhuisgeas  sinn.  Gach 
là  is  oi'che  d'ar  turas  air  thalamh,  bi  thusa  maille 
ruinn,  is  gabh  sinn  fadheoidh  asteach  do  t-àros 
glormhor  air  neamh.  So  tha  sinn  a'  guidhe  air  sgà 
Iosa  Criosd,  ar  n-aon-Fhear-saoruidh  agus  ar  n-àrd- 
shagart,  d'an  robh,  maille  ris  an  Athair  agus  ris  an 
Spiorad  naomh,  gach  cliu  agus  urram  anis  is  gu 
siorruidh.  Amen. 


Urnuigh  Mhaidne,  arson  Teaghlaich. 


O  Dhe  shiorruidh  agus  uile-chumhachdaich !  is  tusa 
tobar  gacli  bith,  gach  buaidh,  agus  gach  beannachd. 
Tha  t  ainm  àrd  agus  ionmholta,  tha  do  mhòrachd 
do-ran nsachaidh,  's  cha'n  f  haodar  le  neach  air  bith 
do  thiolacan  àireamh,  no  do  mhaitheas  innseadh. 
Cionnas  mata  is  urra  sinne  clmr  an  cèill,  creatuir- 
ean  aig  am  bheil  ar  stèidh  anns  an  duslach  ? 

Gidheadh,  mar  a  thug  thu  misneach  dhuinn 
teachd  am  fagus  duit  le  aoradh,  tha  sinn  air  maduirm 
an  la  so  gar  taisbeana'  fein  ann  a  t-fhianuis,  a' 
guidhe  gum  buanaiche'  tu  leinn  na  tiolaca  ta  againn, 
's  gun  tuga  tu  dhuinn  na  chi  thu  fathasd  feumail. 
Ach  cia  leis  a  thig  sinn  am  fianuis  an  Tighearna,  is 
cionnas  a  striochdas  sinn  sinn  fein  air  mhodh  tait- 
neach  an'  lathair  an  Dia  is  àirde?  Cha'n  fheud 
sinn,  O  Dhe,  teachd  am  fagus  duitsa  mar  chreatuire 
neo-chiontach,  no  tròcair  sam  bith  iarruidh  arson  ar 
fireantachd  fein  ;  oir  chaidh  sinn  gu  leir  air  seachran, 
is  thainig  sinn  goirid  air  do  ghloir.  Ach  tha  sinn  a' 
teachd  do  t-ionnsui'  trid  Iosa  Criosd  an  t-Eadar- 
mheadhonair,  's  a'  guidhe  trocair  air  a  sgà-san. 

Mar  chreatuirean  reasont'  agus  neo-bhàsor,  com- 
asach  air  sonas  siorruith  a  mhealtuinn,  tha  sinn  a' 
guidhe,  oscionn  na  h-uile  nithe,  gum  bi  thu  fein  ad 
chuibhrionn  is  ad  Dhia  dhuinn.  Tha  fios  againn 
nach  urra  nithe  faoin  agus  diombuan  an  t-saoghail 
so  ar  'n  anama  neo-bhàsor  a  shàsucha ;  's  air  an 
aobhar  sin  tha  ar  'n  anam  an  geall  air  an  Dia  bheo, 
tha  mhàin  comasach  air  ar  deanamh  sona  gu  siorr- 
uith. As  eugais  Dhe,  tha  ar  staid  san  t-saoghal  so 
truagh,  's  ar  dòchas  a  thaobh  saoghail  eile  ro-eagall- 
ach ;  ach  ma  bhios  Dia  leinn,  faodaidh  sinn  a  bhi 
toilichte,  ciod  air  bith  ar  staid  san  t-saoghal  so,  agus 
sealtuinn  romhainn  le  gairdeachais  gu  saoghal  eile. 

Is  mar  bu  mhaith  leinn  gum  biodh  tus  ad 
chuibhrionn  is  ad  Dhia  dhuinn,  tha  sinn  a'  guidhe 
gum  bi  sinn  air  ar  deanamh  iomchuidh  air  an  t- 
sonas  mhòr  so,  's  gum  bi  ar  'n  uile  pheacaidh  air  am 
maitheadh  dhuinn  air  sgà  iobairt  uile-f  hogantaich 
ar  Fir-shaoruidh.  Air  a  shon-san,  tha  sinn  a' 
guidhe  gun  glan  thu  ar  'n  easontas  air  falbh  mar 
neul,  agus  ar  'n  aingeachda  mar  neul  tiugh  as  t- 
fhianuis,  air  chor  's  nach  cum  iad  uainn  solus  do 
ghnuis,  as  nach  bac  iad  cursa  do  throcair. 

Air  dhuinn  bhi  mar  so  rèidh  ri  Dia  trid  Iosa 
Criosd,  tha  sinn  a'  guidhe  gum  bi  sinn  as  so  suas 
air  ar  coimhead  ann  ad'  f  hàbhar,  agus  air  ar  dean- 
amh comasach  air  gluasad  anns  na  h-uile  nithe  mar 

is  cubhaidh  do  chloinn  De  :  O  !  neartuich  thus  ar  'n 
anfhainneachd,  is  cuidich  sinn  le  d'  dheagh  Spiorad 
gu  bhi  faicilleach  mu'r  giulan,  is  cùramach  gu  fuath 
thoirt  do  na  h-uile  peacadh.  Claoidh  fein  le  d' 
Spiorad  cumhachd  a  pheacaidh  an  taobh  astigh 
dhinn,  glan  ar  cridhe,  naomhaich  ar  nàdur,  thoir  sith 
d'ar  coguis,  is  meudaich  ar  'n  aoibhneas  agus  ar  co- 
f  hurtachd  ami  an  sliglie  t-àitheantan. 

Tha  sinn  feumail  air  gràs  gu  'r  neartachadh  ;  air 
misneacli  gu  'r  toirt  air  ar  'n  aghaidh  'nar  dleasnas ; 
air  creideamh  a  thoirt  buaidh  air  an  t-saoghal 's  air 
a  bhuaireanna ;  air  dòchas  daingean  agus  foighidinn 
a  chum  buanachadh  ann  an  toil  De  adheanamh  agus 
a  ghiulan  gu  teachd  ar  crìche  :  's  co  air  am  faod 
sinn  na  sochairean  so  iarruidh,  O  Thighearna,  ach 
ortsa,  bheir  do  gach  neach  gu  saibhir,  's  nach  dean 
maoidheamh  ?  O  !  daighnich,  neartuich,  agus  soc- 
ruich  sinn  ann  an  naomhachd.  Gleidh  sinn  o 
thuiteam  ann  am  buaire ;  meudaich  ar  creideamh ; 
is  lion  sinn  le  aoibhneas  do-labhairt  agus  làn  de 
ghloir,  ann  am  fradharc  na  gloir,  onoir,  agus  neo- 
bhàsmhoireachd  sin  a  thaisg  thusa  fa  chomhair  do 
luchd-muinntir. 

'S  an  uair  a  tha  sinn  an'  tòir  air  na  nithibh  glor- 
mhor  so,  deonuich  gun  gnàthaich  sinn  le  curam  na 
meadhona  sin  a  stiuras  d'an  ionnsuidh.  Deonuich 
gun  bi  neamh  agus  siorruidheachd  do  ghnà  'nar  sùil, 
is  Dia  do  ghnàth  'nar  cridhe.  Biodh  ar  smaointe,  ar 
coluadar,  agus  ar  giulan,  mar  is  cubhaidh  do'n  t- 
soisgeul,  agus  sinn  fein  mar  sheirbhisich  dhileas, 
eudmhor  mu  dheagh  oibre.  Biodh  ar  caithe-beatha 
ann  an  gràdh,  is  iomhaigh  ghràdhach  ar  Tighearn 
air  a  tarruing  air  ar  cridheachan ;  a  chum  as  le  bhi 
cosail  risan  air  thalamh,  gu  meal  sinn  air  neamh  a 
rioghachd, 

Ach  am  feadh  ata  ar  còmhnuidh  anns  a'  cholainn, 
tha  fìos  agads',  O  Dhe,  gu  bheil  ar  cuirp,  mar  ata 
ar  'n  anama,  feumail  air  do  fhreasdal  is  air  do 
churani.  Thoir  dhuinn  air  an  aobhar  sin,  tha  sinn 
a'  guidhe,  an  tomhas  a  chi  thu  iomchuidh  oirn  de 
shlainte,  de  theachdantir,   is  de   shochairibli  na 

beatha  so ;  oir  is  tusa  Fear-deilbh  ar  cuirp,  mar  h 
tu  Athair  ar  spioraid.  Gu  ma  beannuichte  gun 
robh  t-ainm  arson  gacli  tiolac  a  dheonuich  thu 
dhuinn  cheana.  'S  tu  ghleidh  ar  corpa  bàsmhor 
beo,  's  a  shaor  iad  gu  trie  o'n  easlaintibh ;  air  chor 
as  ge  do  bha  sinn  buailteach  gu  bhi  air  ar  bruthadh 
leis  a  chnuimh,  gu  bheil  sinn,  le  cùram  ar  De,  air 
ar  coimhead  beo  gu  ruig  an  uair  so. 
vGu  ma  beannuichte  gun  robh  t-ainm  gu  sonraichte, 
arson  tàmli  agus  tearuinteachd  na  h-oi'che  chaidh 
seachad,  is  arson  na  sith  is  an  t-sòlais  leis  am  bheil 
sinn  anis  cruinn  mar  theaghlach  ann  ad  làthair.  Tha 
sinn  a'  guidhe'  gum  buanaich  thu  leinn  do  fhreasdal, 
's  gun  toir  thu  dhuinn  slainte  cuirp  agus  subhachas 
inntinn,  a  chum  as  gum  biodhmaid  iomchuidh  gach 
àm  arson  do  sheirbhis.  Deonuich  gun  gleidh  sinn 
ar  cuirp  do  ghnà  o  neo-ghloine  ann  am  measarrachd, 
ann  an  geanmnuidheachd,  ann  an  naomhachd  is  ann 
an  onoir,  mar  theampuill  do  'n  Spiorad  naomha' 

Tha  sinn  a'  guidhe,  maille  ruinn  fein,  gum  bean- 
nuicli  tbu  an  cinne-daoine  gu  leir,  's  gum  meal  iad 
anns  gach  àite  sochairean  àghmhor  an  t-soisgeil. 
Beannuich  gu  sonraichte  ar  righ,  ar  dùthaich,  ar 
càirdean  's  ar  luchd-gaoil.  Gabh  truas  do  staid 
nan  uir'easach  agus  nan  easlainteach :  thoir  cofhurt- 
achd  do  'n  mliuinntir  a  tha  ri  bròn,  is  còmhna  do  'n 
mhuinntir  a  tha  fo'  bhuaire.  Thigeadh  osnadh  a 
phriosanaich  ann  ad  làthair,  is  cum  bàigh  ris  a' 
bhantr'aich  is  ris  an  dilleachdan. 

O  Athair  nan  uile  theaghlach  agus  Ughdair  nan 
uile  bbeannachd!  beannuich  an  teaghlach  so,  agus 
gabh  air  do  churam  gach  aon  ata  ann,  beag  is  mor, 
sean  agus  òg.  Biodli  ceannardan,  clann,  agus 
seirbhisich,  air  an  comhairleachadh,  air  an  stiùr- 
adh  is  air  an  tearnadh  leatsa,  feadh  an  là  so. 
Cuidich  leinn  obair  gach  là  chur  seachad  'na  thrà 
fein,  's  a  bhi  gach  uair  rèidh  fa  chomhair  bàis 
breitheanais  agus  bith-bhuantachd.  'S  o  nach  'eil 
fios  againn  ciod  a  dh'  fhaodas  teachd  gu  crich  le 
aon  là,  tha  sinn  air  an  là  so  gar  'n  earbsa  fein  riutsa, 
eadar  chuirp  agus  anama,  's  gar  cur  fein  is  gach  ni 

bhuineas  duinn  fo  stiuradh  is  fo  chùram  do  f  hreasd- 
ail,  trid  Iosa  Criosd,  o'n  d'  ionnsuich  sinn  a  ràdh? 
Ar  n-Athair  ata  air  neamh,  fyc. 

Urnuigh  Fheasgmr,  arson  Teaghlaich. 

O  Dh  e  ghloirmhoir,  bheannuichte,  mbaith  !  is  tus 
.an  Righ  siorruidh,  neo-bhàsmhor,  agus  neo-f  haicinn- 
*XJeach,  aig  am  bheil  do  chòmhnuidh  ann  an  solus, 
^\iach  faod  suil  bhàsmhor  fhaicinn 's  a  bhi  beo.  Ann 
^  •  ad  shealla-sa  cha'n  'eil  neamh  agus  talamb  ach  mar 
neo-ni,  's  na  slòigh  a  tlia  gan  àiteacha'  mar  neo-ni 
is  mar  dhiomhanas.     Gidheadh  tha  thu  gad'  iris- 
Teach  a'  fein  a  dh'amharc  oirne,  's  a'  toirt  fanear  gach 
aon  againn,  mar  nach  biodh  creatuir  sam  bitli  an* 
earbsa  riut  ach  sinn  fein.    O'n  aingeal  is  àirde  gus 
*  a  chnuimh  is  dìbli,  cha  'n  'eil  ni  no  neach  nach  eil 
air  an  toirt  fanear  leatsa.    Tha  thu  gu  sònraicht 
a'   toirt  fainear  na  muinntir   sin   aig   am  bheil 
spiorad  iriseal  agus  ùmhal,  's  a  tha  'g  iarruidh 
teachd  dlù  dhuit  trid  an  Eadar-mheadhonair. 

Gu  ma  beannuichte  gun  robh  t-ainm  a  dh'  ullaich 
a  leithid  so  de  rathad  arson  chreatiiire  peacach  mar 
sinne  ;  air  chor  as  ge  nach  faodamaid  seasamh  ann 
a  t-fhianuis  'nar  fireantachd  fein,  gidheadh  trid 
fireantachd  neach  eile,  eadhon  Iosa,  gu  bheil  comas 
againn  teachd  am  fagus  duit  le  muinighinn  cloinne. 
O  !  bi  trocaireach  ruinne  air  a  sgà-san ;  gabh  ruinn 
anis  mar  a  luchd-muinntir,  is  labhair  sith  ruinn. 

Tha  sinn  anis,  Q  Dhe,  air  crich  la  eile  ag  teachd 
a  chliuthachadh  do  mhaithis,  a  bha  leinn  o'n  mhad- 
uinn  gu  ruig  an  t-anmoch.  Fiosrach  air  ar  laigse 
fein,  is  air  an  fheum  tha  againn  do  ghnk  air  curam 
is  cuideacha  Dhe  ;  dh'  earb  sinn  sinn  fein  riut  anns 
a'  mhaduinn,  gun  fhios  ciocl  a  dh'  f haodadh  aon  hi  a 
thoirt  mu  'n  cuairt  5  's  a  nis,  air  dhuitsa  cùram  a 
ghabhail  dinn  'nar  dol  amach  's  'nar  teachd  astc;u-Y. 

's  ar  toirt  an  tearuinteachd  's  an'  cof  hurtachd  trid 
an  là,  tha  sinn  le  cridheachaibh  làn  do  thaing,  gar 
striochda'  fein  ann  ad  làthair,  a  thairgse'  dhuit  ar  n- 
iobairt  bhnidheachais. 

O  gum  biodh  ar  n-anama  air  an  dùsga'  gu  cliu 
thoirt  duitsa  mar  is  coir,  arson  lionmhoireachd  is 
saibliireachd  do  thiolaca!  Tha  gach  maduinn  a' 
toirt  duinn  dearbhaidh  air  do  ghràdh,  is  tha  gach 
oi'che  toirt  fios  duinn  air  do  dhilseachd.  Tha  ar 
sochairean  aimsireil  agus  spioradail  oscionn  àireamh, 
a  thaobh  na  beatha  tha  làthair  is  na  beatha  tha  ri 
teachd.  Is  mòr  na  nithe  tha  againn,  agus  is  mo  na 
sin  na  nithe  ris  am  bheil  ar  dòchas. 

Nuair  tha  do  thròcair,  O  Dhe,  co  mòr  dhuinn,  cò 
nach  measadh  gum  biodh  giulan  gach  aon  againn 
mar  bu  chubhai'  do  chloinn  De  ?  Ach  an  àite  so, 
bha  sinn  co  fàilneach  is  co  ceannairceach,  as  gu 
bheil  aobhar  againn  nàire  bhi  oirn  sinn  fein  a  thaisb- 
eanadh  ann  a  t-fhianuis.  O  cia  lionmhor  peaca  is 
failinn  tha  fathasd  ceangailte  ruinn,  leis  am  bheil 
sinn  air  ar  tarruing  air  falbh  uaitsa !  Cia  dichuimh- 
neach  sinn  air  do  ghradh  is  air  do  mhaitheas ;  cia 
neo-mhothachail  sinn  air  do  chaoimhneas  !  Cia  faoin 
ar  smaointe ;  cia  fuar  agus  neo-dhiadhaidh  ar  n-aigne ; 
's  cia  beag  buil  a  thug  sinn  riamh  as  ar  n-ùine,  as 
ar  tàlandaibh,  agus  as  ar  cothromaibh !  Tha  sinn, 
O  Thighearna,  'gar  n-irisleacha'  fein  aig  stòl  do 
choise,  's  ag  guidhe'  gum  bi  maitheanas  air  ùracha' 
dhuinn,  agus  t-iochd  air  a  bhuanacha*  leinn,  air  sgàth 
Iosa  Criosd  ar  Tighearna. 

An  diugh,  ma  rinn  sinn  ni  sam  bith  cosail  ri 
daoine  aig  nach  'eil  Dia  anns  an  t-saoghal ;  ma  bha 
ar  giulan  ann  an  ni  sam  bith  neo-iomchuidh  no  neo- 
f  haicilleach  ;  ma  thug  sinn  masla'  dar  creideamh, 
oilbheum  dar  coimhearsnach,  no  lot  d'ar  n-anama 
fein,  O  !  deonuich  dhuinn,  tha  sinn  a'  guidhe,  maith- 
eanas, trid  toillteannas  fola  Chriosd. 

Tha  sinn  gu  dùrachdach  a'  guidhe'  gun  druid  thu 
nis  ar  cridheachan  riut  fein,  's  gun  daighnich  thu 
sinn  ann  an  ceumaibh  ar  dleasnais.  Is  e  ar  run,  le 
còmhna  do  ghràis,  gum  bi  ar  ginlan  as  so  suas  ni's, 

faicilliche,  's  gun  caith  sinn  ar  beatha  do  rèir  stiur- 
aidh  do  Spioraid,  riaghailt  an  t-soisgeil,  is  eisemp- 
leir  ar  Tighearna.  O  gum  biodh  an  run  so  air  a 
ghleidhe'  beo  do  gbnà  'nar  n-anamaibh,  le  oibreacha' 
treun  do  Spioraid  ! 

Deonuicb,  O  Dhe,  gun  saothairich  sinn  ni's  mò  is 
rii's  mò  anns  an  obair  sin  a  dheanamb  gus  an  deach- 
aidh  ar  cur  ionnsuidh  an  t-saogbail ;  am  feadh  a 
bhios  ar  n-uine,  ar  cothrom,  agus  ar  comas  air  am 
buanacha'  leinn.  O  cuidich  leinn  giorrad  agus  neo- 
chinntichead  ar  n-aimsir  a  ghleidhe'  do  ghnà  'nar 
n-aire,  *s  na  h-uile  dicheall  a  dheanamh  gu  deasach- 
adh  arson  siorruitheacbd  ;  air  eagal  as  mar  tba  oi'cbe 
'n  dèigh  oi'cbe  'gar  toirt  ni's  dlùitke  gur  crich,  gun 
glac  oi'cbe  bàis  sinn  mu  dheire  mum  hi  sinn  ullamb. 
Nior  leige'  Dia  gun  leig  sinn  mar  so  seacbad  ar  n- 
ùine  s  ar  cothrom,  no  gun  dealruich  a  sbolus  oirn 
an  diomhain. 

An  àite  so  gu  ma  b-ann  a  bbios  ar  n-anama  do 
gbnà  air  an  liona'  le  gràdh  do  Dbia  arson  a  thròcair 
ann  an  Criosd ;  an  gràdh  sin  a  bheir  oirn  bbi  toil- 
each  ni  sam  bith  a  dheana'  no  fhulang,  air  a  shon- 
san  a  rinn  agus  a  dh'  fhuiling  na  h-urrad  a  chum 
sinne  sbàbbaladh.  Deanadh  cuideachd  an  dòchas 
ata  againn  ri  gloir  an  t-saoghail  eile,  ar  ti-inntinn  a 
thogail  oscionn  nitbe  suarrach  agus  diombuan  an 
t-saoghail  so :  's  deanadh  earbsa  laidir  as  do  f  hreas- 
dal,  O  Dhe,  ar  cridhe  chumail  socair  anns  gach 
staid,  agus  striochdta  dhuit  fein  ;  làn-chinnteach  gu 
blieil  fios  agadsa  ciod  is  fearr  dhuinn,  's  gu  bheil 
thu  a'  cur  air  aghaidh  ar  leas,  ge  nach  leir  dhuinn 
fein  cionnus.  Deanadh  smaointeachadh  air  t-uil- 
fhiosrachadh  is  t-uile-làthaireachd  a  thoirt  oirn 
faicill  a  chumail  air  ar  cridhe,  ar  cainnt,  is  ar  giulan, 
fa  chomhair  sul  ar  n-Athar,  ar  Dia,  ar  fianuis,  agus 
ar  Breitheamh.  Mar  so  gleidhidh  sinn  ar  dochas, 
agus  bidh  ar  dùil  ri  trocair  air  là  an  Tighearna. 

Na  sochairean  sin  a  tha  sinn  a'  guidhe  dhuinn 
fein,  O  Athair  neamhaidh,  deonuich  iad  mar  an 
ceudna  do  dhaoin'  eile.  Gun  robh  ar  n-uile  cho- 
chreatuirean  air  am  beannacha  le  Dia !    Gun  robh 

a  slilighe  aithnicht  air  thalamh,  's  gun  robh  soisgeul 
na  slaint  air  a  ehraobh-sgaoileadh  ! 

Beannuich  na  h-uile  Chriosduidhean,  gu  h-àraid 
'nar  tìr-dhùthaich.  Deonuich  gun  giulain  gach 
neach  e  fein  gu  h-iomchuidh,  ciod  air  bith  inbh  no 
dreuchd  anns  an  do  shuidhicheadh  e  le  d'  f  hreasdal. 
Biodh  eagal  De  anns  na  h-uile  luchd-riaghlaidh,  is 
thugadh  iad  samhla  maith  do  'n  mhuinntir  a  tha  fo'n 
ùghdaras.  Biodh  aodhairean  cùramach  gu'n  treud 
a  bheathacha',  's  an  treud  toileach  gu  bhi  air  an 
stiuradh.  Biodh  iadsan  a  tha  saibhir  truacant  agus 
iochdmhor,  a  chum  as  gum  faigh  iad  beannachd  nam 
bochd,  's  gum  bi  tlachd  aig  Dia  na'n  soirbheacha. 

Gabh  uainn  anis,  O  Dhe,  ar  n-iobairt  fheasgair, 
is  gabh  cùram  do  gach  aon  againn  trid  na  h-oi'che. 
Bi  ann  ad'  bhalla  teine  mu  thimchioll  ar  n-àite 
còmhnuidh,  is  cuir  t-aingil  rau'n  cuairt  d'ar  leab- 
aidh.  Dion  sinn  o  uabhasaibh  na  h-oi'che,  is  gleidh 
sinn  o  bhruadair  eagalach.  Thoir  dhuinn  cadal  ann 
an  sith,  agus  dusgadh  ann  an  slainte,  a  chum  as 
gu'n  cuireamaid  an  cèill  do  chaoimhneas  gràidh  'sa 
mhaduinn.  Anns  an  dòchas  so,  do  t-ainmsa,  O 
Athair,  a  Mhic,  agus  a  Spioraid  naoimh,  an  t-aon 
Dia,  gun  robh  gach  cliu  agus  urram,  anis  is  gu  siorr- 
uidh.  Amen, 


Urnuigh  arson  Teaghlaich,  'nuair  a  bhios  aon  de  'n 
mhuinntir  tinn. 

O  Dhe  uile-ghlormhoir  agus  urramaich !  ann  ad 
laimhse  tha  bàs  agus  beatha ;  is  tu  a  lotas  agus  a 
leighiseas ;  a  bheir  gu  bruaich  na  h-uaighe  agus  a 
thogas  a  suas  aris.  Air  neamh  agus  air  talamh  tha 
thus'  a'  deanamh  mar  is  àill  leat,  is  cò  dh'  fhaodas  a 
ràdh  riut,  Ciod  a  tha  thu  deanamh?  Gidheadh 
tha  thusa  ceart  ann  ad  uile  shlighe,  naomh  ann  ad' 


169 


uile  ghniomh,  is  maith  aim  a  d'  uile  fhreasdal  do 
chloinn  nan  daoine.  Tha  sinne  a'  creidsinn  gu 
blieil  eadhon  triobluide  maith  o  d'  laimhsa ;  's  nach 
ann  gun  aobhar,  ach  ann  an  trocair  agus  a  chum  ar 
leas,  a  tha  sinn  fein  no  neach  a  bhuineas  duinn  uair 
sam  bith  air  ar  smachdachadh.  Air  an  aobhar  sin 
ge  d'  tha  thu  'n  tràs  a*  fiosrachadh  ar  teaghlaich  le 
tinneas,  tha  sinn  a'  tairgse  aoradh  gràdh  agus  buidh- 
eachas  a  thoirt  duit,  agus  labhairt  le  urram  mu 
thimchioll  t-ainme. 

Gu  ma  beannuichte  gun  robh  t-ainm  arson  gach 
trocair  a  dheonuich  thu,  san  aimsir  a  chaidh  seach- 
ad,  duinn  fein  agus  d'ar  teaghlach.  Nior  leige  Dia 
gun  dean  ar  trioblaid  no  ar  fulangas  'san  àm  so 
thoirt  oirn  na  tiolaca  lionmhor  a  fhuair  sinn  fad  ar 
beatha  a  leigeadh  air  di-chuimhn.  Cia  fhad  a  mheal 
ar  teaghlach  gach  beannachd  agus  cof  hurtachd  gun 
fhailinn  agus  gun  bhriste  !  Cia  fhad  a  luidh  gach 
aon  againn  sios,  a  dh'  eirich  sinn  suas,  a  chaidh  sinn 
amach,  is  a  thainig  sinn  a  steach,  ann  am  fois  agus 
ann  an  slainte  !  Cia  fhad  a  dhealruich  lòchran  an 
Tighearn  air  ar  pailliunn,  gun  neul  air  bith  a' 
cumail  uainn  a  sholuis !  Gu  ma  beannuichte  gun 
robh  t-ainm,  O  Dhe  mhaith  agus  naomha,  arson 
nan  tiolaca  lionmhor  agus  neo-fhaillneach  so, 
dhuinne  nach  do  thoill  a  chuid  bu  lugha  de  d' 
throcair. 

An  uair  a  bheir  sinn  fan  ear  cuideachd  cia  neo- 
airidh  a  dh'  f  bag  ar  peacaidh  sinn  air  an  iochd  is 
lugha  uaitsa,  's  co  mor  as  a  tha  sinn  buailteach  do 
t-fheirg,  faodaidh  iongantas  a  bhi  oirn,  an  aite  bhi 
fathasd  beo,  's  a'  fulang  co  beag,  'nach  ann  a  tha 
sinn  'gar  claoidh  fo  chudthrom  do  chorruich  shiorr- 
uidh.  Tha  'n  tròcair  is  lugha  ni's  mò  na  ar  n- 
airidh ;  's  an  trioblaid  is  mò  ni 's  lugha  na  ar  toill- 
teannas.  C  arson  mata  ni  duine  beo  gearan  ?  Am 
faigh  sinn  urrad  mhaith  o  laimh  an  Tighearna,  's 
nach  gabh  sinn  ri  triobluid  uaithe  cuideachd  gu 
foighidneach  agus  gu  taingeil  ? 

Gabhaidh,  O  Dhe :  oir  an  so  tha  sinn  gar 
striochda'  fein  aig  stòl  do  choise,  's  a'  tairgseadh  ar 

toil  a  striochda'  do  d'  thoilsa,  O  Athair  ar  spior- 
aid,  a  chum  as  gum  maireamaid  beo.  Gu  ma 
beannuichte  gun  robh  t-iochd  agus  t-  irisleachd,  gun 
d'  fhosgail  thu  dhuinn  dorus  o  gach  triobluid  le 
ràdh  ruinn  ann  a  t'  fhocal,"  "  Am  bheil  neach  air 
bith  arm  an  àmhghar?  Deanadh  e  urnuigh." 
Riutsa,  O  Athair  na  trocair !  tha  sinne  'san  uair  so 
ag  cur  suas  ar  n-ùrnuigh.  O  Thighearna,  na  bi 
fada  uainn  an  uair  tha  triobluid  dlù  dhuinn  ! 

Le  cridheachaibh  uile-striochdta  do  d'  thoil 
naomhasa,  tha  sinn  a'  guidhe  gu  durachdach  as  leth 
do  sheirbhisich  ata  an  triobluid.  Amhairc  air  [no 
oirre]  'na  staid  iosail,  a  chionn  gu  mair  gu  siorruidh 
do  thròcair.  Na  leig  da  anshocair  fàs  ni's  truime, 
's  na  biodh  a  thinneas  a  chum  bàis,  ach  a  chum  gloir 
Dhe.  Agadsa,  O  Thighearna,  tha  fios  air  a 
dhealbh  :  na  leag  air  oscionn  na  bhios  e  comasach 
air  a  ghiulan.  Agus,  O  Thusa  is  lèigh  do  'n  anam 
is  do  'n  chorp,  stiur  gus  na  meadhona  sin  a  bhios 
iomchuidh  a  chum  a  leigheas  ;  cuir  do  bheannacha 
na  'n  cois,  agus  aisig  do  sheirbhiseach  gu  slainte. 
Biodh,  ma's  toil  leat,  tuille  aimsir  air  a  toirt  d'a 
arson  aithreachais,  arson  seirbhis  a  thoirt  duitsa  'san 
t-saoghal  so,  's  arson  deasachaidh  fa  chomhair  saogh- 
ail  eile. 

Thoir  dha,  O  Dhe,  am  feadh  a  mhaireas  a  thinn- 
eas, foighidinn  agus  furtachd  :  cum  do  làmh  uile- 
chumhachdach  an  taice  ris,  a  chum  as  nach  failnich 
e  fo  smachdachadh  an  Tighearna.  Biodh  a  spiorad 
ùmhal  do  d'  thoil ;  biodh  a  thriobluid  air  a  naoinh- 
acha  dha ;  biodh  a  leas  air  a  chur  air  aghaidh  leis, 
biodh  a  pheacaidh  air  am  maitheadh,  agus  a 
bheatha,  ma's  toileach  leat,  air  a  slànuchadh  is  air  a 
sineadh. 

Ach  mar  'eil  thus'  a'  faicinn  so  iomchuidh,  ullaich 
e,  O  Dhe,  arson  atharrachaidh,  's  mun  dealuich  thu 
anam  agus  a  cholann  o  cheile,  dealuich  uaithe  uile 
pheacaidh,  is  na  leig  le  bàs  no  beatha,  no  ni  sam 
bith  eile  sgarachduinn  a  chur  eadar  e 's  do  ghràdh- 
$a  ann  an  losa  Criosd  :  ach  bàs  no  beatha  dha,  deon- 
uich  anns  an  Tighearna  gum  bi  e.    Deanadh  do 

Spiorad  còmhna  leis  arms  an  deuchainn  dheireann- 
aich,  agus  buaidh  is  tuille 's  buaidh  a  thoirt  da  trid 
losa  Criosd  a  Thighearna.  Ann  ad'  làimha-sa,  a 
ChruthaT  ir  dhìleis  agus  Fhir-shaoruidh  thròcairich, 
tha  sinn  'ga  fhàgail,  anns  an  earbsa,  mu  dh'  òrduich 
thu  e  chum  bàis,  gun  deasuich  thu  anam  arson  do 
thoil  naomh,  a  chum  as  nach  bi  cumhachd  aig  an 
dara  bàs  os  a  chionn. 

Cuidich  leinne,  aig  am  bheil  an  t-slainte,  bhi  gun 
dàil  'gar  n-ullacha'  fein  arson  tinneis,  bàis,  breith- 
eanuis  agus  bith-bhuantachd ;  a  chum  as  nach  bi 
eagal  oirn  roi  theachdaire  tinneis  no  bàis,  is  a  chum 
as  gum  bi  do  ghnà  an  solas  spioradail  sin  againn, 
nach  urra  tinneas  no  has  a  thoirt  uainn. 

Eisd  ar  n-achuinge,  O  Dhe  agus  a  Righ  ;  fuasgail 
air  an  tinn,  is  buanaich  an  t-slainte  leis  an  t-slàn, 
maith  ar  peacaidh,  is  gabh  ruinn  fein  agus  r'ar 
seirbhis,  air  sgà  ar  Tighearn  losa  Criosd,  a  dh'  iarr 
oirn  ar  n-achuinge  chur  suas  as  leth  nan  uile 
dhaoine,  's  an  staid  earbsa',  do  rèir  am  feum  fa  leth, 
ri  Athair  nan  uile  thròcaire,  ris  an  do  theagaisg  e 
dhuinn  a  ràdh  ann  ar  n-urnuigh,  Ar  n- Athair  ata  air 
neamh,  fyc. 


Urnuigh  Bhuidheachais  arson  Teaghlaich,  'nuair  a 
bhios  aon  de  'n  mhuinntir  air  aiseag  gu  slainte, 

O  Dhe  uile-ghràsmhoir  agus  thròcairich  !  tha  thusa 
maith,  agus  a'  deanamh  maith,  is  tha  do  chaomh- 
thròcair  oscionn  t-uile  oibre.  Chuala  sinne,  chunn- 
aic  sinn,  agus  anis  gu  h-àraid  mhothaich  sinn,  gur 
Gràdh  Dia. 

Cliu,  cliu  gu  siorruidh  gun  robh  do  t-ainm,  an 
àit  thu  fein  a  dheanamh  aithnichte  dhuinne  le  d' 
bhreitheanais,  mar  a  thoill  sinn,  gur  ann  a  dh'  fhoill- 
sich  thu  thu  fein  duinn  mar  an  Dia  sin  a  mhaitheas 
ar  n-aingidheachd,  a  shlànuicheas  ar  n-easlainte,  a 

dh'  ath-nuadhaicheas  ar  beatha,  's  a  chrùnas  shin  le 
caoimhneas  gràdhach.  Cia  tròcaireach  a  bliuin  thu 
ruinne,  O  Dhe,  oscionn  na  dh'  fhaoda'  suil  a  bhi 
againn  ris  !  O  gum  moladh  daoine  Dia  arson  a 
mhaithis,  agus  arson  a  thròcair  iongantacli  do  cliloinn 
nan  daoine ! 

O  gum  moladh  an  teaghlach  so  gu  h-àraidh  Dia, 
a  chuimhnich  oirn  'nar  staid  iosail,  's  a  thug  dhuinn 
arìs  aobhar  buidheachais.  O  gum  moladh  ar  n- 
anama  Dia,  eadhon  Dia  ar  slainte ;  oir  tha  a  thròc- 
air  is  a  ghràsa  buan  duinn :  dh'  òrduich  e  guth 
subhachais  agus  slainte  'nar  fardaich ;  is  àrdaichidh 
sinne  ainm  ar  Tighearna. 

Gabh  buidheachas  gu  sònraicht,  O  Dhe,  o  d' 
sheirbhiseach  d  an  d'  thug  thu  tearnadh.  Thug  thu 
nios  e  [no  i~\  o  bheul  na  h-uaighe,  's  air  an  aobhar 
sin  bheir  esan  agus  sinne  cliu  dhuit.  Cha  chliùth- 
aich  an  uaigh  thu,  cha  toir  am  bàs  mola  dhuit ;  ach 
am  beo,  am  beo  bheir  esan  mola  dhuit,  mar  a  ni 
sinne  'san  àm  so,  gu  h-àraidh  do  sheirbhiseach  d'an 
d'  thug  thu  sineadh  saoghail  agus  slainte.  O  !  gun 
tugadh  e  gràdh  r'a  bheo  do  'n  Dia  sin  a  dh'  èisd  a 
ghuth  agus  achuinge,  s'  gun  gluaiseadh  e  'na  f  hian- 
uis  gu  bràth  le  faicill.  O  gum  biodh  e  curamach 
gus  am  barrachd  ùine  fhuair  e  gu  aithreacheas  a 
dheagh-bhuileachadh,  a  chum  as  gum  bi  e  deas,  uair 
sam  bith  a  thig  am  bàs,  is  eiginn  teachd  uair-eiginn, 
's  a  dh'  f  haodas  teachd  gu  grad. 

Coilion,  O  Dhe,  gach  ni  tha  fathasd  feumail  a 
chum  do  sheirbhiseach  aiseag  gu  slainte  fhoirfidh. 
Agus,  O  a  Leigh  uile-chumhachdaich !  mar  a  leighis 
thu  an  corp,  leighis  cuideachd  an  t-anam.  Saor  e 
o  gach  èucail  pheacach,  is  lion  e  le  gràs  agus  slàinte 
spioradail. 

Deonuich,  O  Athair  nèamhaidh  gun  druigh  do 
thròcair  is  do  mhaitheas  anns  a'  chuis  so,  air  gach 
aon  againne  cuideachd,  air  mhodh  iomchuidh,  is 
nach  toir  buaire  sam  bith  oirn  an  tròcair  mhor 
agus  nuadh  so  a  leigeadh  air  di-chuimhn.  Deon- 
uich gun  ionnsuich  sinn  uaithe  cia  faoin  an  greim 
ata  againn  de  gach  ni  a  tha  sinn  a'  sealbhachdh ;  nach 

'eii  aon  air  bitìi  dhiu  'nar  làimh  fein  ;  ach  gu  bheil 
sinn  an'  earbsa  ri  Dia  air  an  son  uile,  's  nach  'eii 
againn  ach  coingheall  uaithe-san  de  gach  sochair 
agus  comaine  'nar  cranncliur.  O !  gu  mealamaid 
na  h-uile  nitlie  le  nieasarrachd  ;  a'  cuimhneacha'  gu 
bheil  an  saoghal  is  gach  ni  ta  ann  a'  gabhail  seachad, 
is  sinne  'g  imeachd  maille  ris. 

A  Dhe  deonuich  gun  ionnsuich  sinn  o'n  triobluid 
?san  robh  ar  teaghlach,  nach  'eil  sinn  ri  bhi  fada  beo 
le  chèile  anns  a  bheatha  so ;  's  gur  iomchuidh 
dhuinn  deasachadh  gu  grad  arson  beatha  eile :  chum 
as  cò  sam  bith  againn  a  bhios  air  a  ghairm  an'  tois- 
each,  gum  bi  e  ullamh  gus  a  ghairm  a  f  hreagradh. 
O  deonuich  gun  coinnich  sinn  'na  dheigh  sin  ann 
an  saoghal  is  fearr,  is  gum  bi  sinn  gu  siorruith  sona 
le  chèile,  agus  leis  an  Tighearna. 

A  chum  as  nach  bi  sinn  air  ar  mealladh  anns  an 
dòchas  shòlasach  so,  bitheamaid  uile  durachdach  anns 
an  obair  sin  gus  an  deachaidh  ar  cur  ionnsuidh  an 
t-saoghail.  Deanamaid  sinn  fein  a  ghiulan  ni's 
faicilliche 's  ni 's  fearr  anns  gach  inbhe  agus  dàimh 
anns  am  bheil  sinn  do  chàch  a  cheile,  no  do  'n  t- 
saoghal.  Gluaiseamaid  ann  an  sith  agus  ann  an 
gràdh,  is  na  deanadh  aon  neach  againn  ni  sam  bith 
a  bheir  oilbheum  no  nàire  do  aon  eile.  Bitheamaid 
air  ar  cumadh  ris  an  t  soisgeul,  agus  air  ar  stiuradh 
leis  an  Spiorad. 

Amhairc,  a  Dhe,  le  iochd  air  staid  an  t-saoghail 
gu  h-iomlan.  Gabh  cùram  gu  h-àraidh  do  t-Eaglais, 
is  na  diobair  do  chùis  fein  ann  an  saoghal  aingidh. 
Gabh  cùram  de  leas  nan  rioghachda  so  :  cum  uainn 
gach  dosgaich,  is  deonuich  sonas  agus  sith  dhuinn. 
Fiosraich  staid  nan  uile  dhaoine,  's  tboir  do  gach  aon 
cobhair  a  rèir  am  feum,  is  cridheacha  taingeil  an 
dèigh  an  cobhair. 

Anis,  O  Dhe,  tha  sinne  le  taing  agus  solas  'gar 
fàgail  fein  is  gach  ni  bhuineas  duinn  air  do  ehuram 
gu  là  ar  criche.  Bi  leinn  an  sin  roi'  ghleann  sgàil 
a'  bhàis  d'ar  dion  o  gach  eagal,  is  thoir  tearuinte 
sinn  a  dh'  ionnsuidh  do  rioghachd,  air  sgà  Iosa  Criosd 
ar  Tighearna. 

Anis  dhàsan  a  tha  'na  shuidhe  air  an  righ-chath- 
air,  's  do'n  Uan  a  bha  marbh,  's  a  shaor  sinne  do 
Dhia  le  fliuil,  gun  robh  onoir  agus  gloir,  agus  mòr- 
achd  agus  cumhachd,  fad  saoghal  nan  saoghal.  Biodh 
amhluidh. 


Urnuigh  arson  Teaghlaich,  an  dèigh  do  Dhia  am 
Jiosrachadk  le  bàs. 

O  Dhe  naomh  agus  urramaich  !  tha  thusa  mhàin 
ad  cliuis-eagail.  Co  sheasas  ann  ad  lathair?  Bheir 
thu  air  àilleachd  duine  crionadh,  is  their  thu  ri 
cloinn  nan  daoine,  Pillibh  a  chum  ur  duslaich. 

Tha  sinne  do  chreatuirean  truagh  ann  an  so  ad 
làthair,  air  ar  toirt  iosal  le  smachdacha'  do  làimhe, 
leis  am  bheil  sinn  gu  goirt  air  ar  dochann.  Ann  ad 
ghliocas  neo-chriochnach  chunnacas  iomchuidh  dhuit 
ar  tigh  a  dheanamh  'na  thigh  bròin,  le  beatha  do 
sheirbhisich,  anns  an  robh  uiread  thoilintinn  againn, 
a  bhuintinn  air  falbh,  agus  sinne  fhàgail  fo  mhuJad. 
Ach  tha  sinn  a  tairgseadh  ar  bròn  a  chumail  gun 
dol  thar  na  criocha  sin  ata  thu  fein  a'  ceadacha 
dhuinn. 

Cia  cràiteach  sam  bith  ar  staid,  tha  sinn  a'  tairgse 
gun  choire  sam  bith  fhaotainn  do'n  ni  a  rinn  thusa, 
's  gun  ghearan  sam  bith  a  dheanamh  an  aghaidh 
do  f  hreasdail,  le  'r  giulan,  le'r  cainnt,  no  le'r  cridhe. 
Tha  sinn  a  tairgseadh  ar  làmh  a  chur  air  ar  beul, 
's  a  bhi  'nar  tosd,  a  chionn  gur  tus'  a  rinn  e  :  agus 
tha  sinn  a'  tuiteam  sios  ann  ad'  lathair,  a  dh'  aid- 
eacha',  leis  na  h  uile  irisleachd,  t-àrd-uachdranachd 
os  ar  cionn,  's  do  làn-chòir  air  ni  sam  bith  is  àill 
leat  a  dheanamh  ruinn  fein  is  ris  gach  ni  ata  ag- 
ainn. Is  tu  thug  dhuinn  anail  na  beatha ;  's  nuair 
is  àill  leat,  faodaidh  tu  a  buintinn  air  falbh. 

Is  dleasnach  dhuinne,  O  Dhe,  bhi  striochdta  do 

d'  thoil  naoinha-sa  anns  na  h-uile  ni,  's  a  ràdh,  Is 
e  an  Tighearna  ta  aim,  deanadli  e  mar  is  àill  leis. 
Is  mar  is  e  so  ar  dleasnas,  is  e  cuideachd  ar  tog- 
radh ;  is  air  an  aobhar  sin,  tha  sinn  ag  iarruidh  ar 
cridheachan  a  striochda'  do'n  fheuchainn  mhulad- 
aich  sin  leis  am  bheil  sinn  air  ar  fiosrachadh  san 
àm  so.  Is  e  an  Tighearna  thug  seachad,  agus  is  e 
an  Tighearna  thug  air  falbh:  gu  ma  beannuichte 
gun  robh  ainm  an  Tighearna  ! 

Tha  sinn  gu  dùrachdach  a'  guidhe  'gum  bi  am 
bristeadh  so  a  rinneadh  leatsa  'nar  teaghlach  air  a 
naomhachadh  do  gach  neach  againn.  Tha  fios  ag- 
ainn  gu  bheil  iomad  ni  'nar  cridhe  s  'nar  giulan  a 
tha  deanamh  ar  cronuchaidh  feumail ;  O  deonuich 
gum  bi  sinn  air  ar  n  irisleachadh  arson  ar  cionta, 
's  gum  bi  ar  n  iomachar  as  so  suas  ni  's  fearr. 
Buidheachas  duit  a  bhuanaich  ar  caraid  leinn  co 
fada.  Tha  sinn  a'  toirt  buidheachais  duit  arson 
buannachd  sam  bith  a  f  huair  sinn  o  bheatha ;  's  a' 
guidhe  gun  dean  sinn  cuideachd  feum  ceart  d'a 
bhas.  O  gun  tugadh  so  dhuinn  an  tuille  mothach- 
aidh  bhi  againn,  cia  anf  hann  agus  gearr  ar  rè ! 
Ciod  a  tha  annainn  ach  faileas  agus  diomhanas  ! 
Mar  is  e  am  bàs  crioch  nan  uile  dhaoine,  tha  sinn 
a'  tairgseadh  anis,  am  feadh  is  beo  sinn,  leigeadh  le 
smaointe  cuidreamach  mu  thimchioll  drughadh  air 
ar  cridheachan. 

Nuair  a  smaointicheas  sinn  gur  e  peaca  thug  am 
bàs  asteach  do'n  t-saoghal,  O  faiceamaid  uaithe  so 
an  t  olc  a  tha  anns  a'  pheaca,  is  deanamaid  aith- 
reachas  arson  ar  n'  aingidheachd  fein,  am  fad  as  a 
tha  ùine  air  a  toirt  duinn  gu  aithreachas ;  a  chum  as 
gum  biodhmaid  air  ar  saoradh  on  dara  bàs,  am  bàs 
siorruidh.  Bi  tròcaireach  ruinn,  O  Dhe,  agus 
maith  dhuinn,  air  sgàth  Chriosd,  ar  n-uile  eason- 
tas. 

Am  bheil  cuid  anns  an  fhardaich  so,  a  bha  gu 
ruige  so  neo-churamach  agus  neo-iomguineach  mu 
thimchioll  an  anama?  Ma  tha,  dùisg  thus'  iad, 
O  Dhe,  o'n  neo-churam,  is  deonuich  gun  dean  an 
teachdaire  so  o  na  marbhaibh  am  mosgladh,  is  an 

toirt  ionnsuidh  na  staid  sin  gus  nach  'eil  iad  fath- 
asd  air  an  tarruing  le  cuire  no  le  comhairle  t  f hoc- 
ail.  Am  blieil  cuid  eile  againn  a  chaidh  air  ar  n  ais 
ann  ar  n  eud,  is  a  thuit  o'r  ceud  ghràdh  ?  O  !  ma 
tha,  gun  deanadh  am  freasdal  so  ar  n  ath-bheoth- 
achadh  agus  ar  n  ath-leasachadh,  air  eagal,  nuair  a 
tliig  ar  maighstir  gu'r  gairm  fein,  gum  faighear  sinn 
'nar  cadal.  O  gum  biodhmaid  anis  ni 's  durachd- 
aiche,  anns  na  h  idle  dleasnas ;  a'  cuimhneacha' 
nach  eil  obair,  no  innleachd,  no  eolas,  no  gliocas, 
anns  an  uaigh,  gus  am  bheil  sinn  uile  'g  imeachd. 

O  gun  cuimhnicheamaid  uile  cia  goirid  ar  n  uine, 
cia  mor  a  tha  ceangailte  ris  a'  bhuil  a  bheir  sinn 
aisde,  's  cia  neo-chinnteach  a  tha  ar  làithe  ;  a  chum 
as  nach  dean  sinn  earbsadh  as  an  là  màireach,  's 
gun  fhios  againn  ciod  a  dh'  f  haodas  aon  là  a  thoirt 
mu  'n  cuairt.  Gu  ma  fearr  leinn  an  diugh,  am 
feadh  a  theirear  an  diugh  ris,  suim  a  ghabhail  de 
na  nithe  sin  a  bhuineas  d'ar  leas  siorruidh,  mu  'm 
bi  iad  gu  bràth  air  am  falach  o'r  sùilibh.  O  gun 
caitheamaid  gach  là  air  sheol  as  nuair  a  thig  là  ar 
bàis,  gum  bi  e  ni 's  fearr  dhuinn  na  là  ar  breith.  Is 
beannuichte  na  seirbhisich  a  gheibh  am  maighstir  a' 
deanamh  mar  so  nuair  a  thig  e  ! 

Buidheachas  duit,  O  Dhe,  gu  bheil,  anns  an  t- 
saoghal  dhorcha  bhrònach  agus  bhàsmhor  so,  beatha 
agus  neo-bhàsmhorachd  air  an  toirt  gu  solus,  trid 
an  t-soisgeil.  Gu  ma  beannuichte  gun  robh  Dia 
agus  Athair  ar  Tighearn  Iosa  Criosd,  a  rinn,  le 
aiseirigh  a  Mhic  o  na  marbhaibh,  beo  dhòchas  a 
thoirt  duinne  ri  oighreachd  shiorruidh  agus  ri  crùn 
gun  smal :  is  moladh  do  Dhia  nan  uile  mhaitheas 
arson  gach  cofhurtachd  agus  dòchas  a  tha  sinn  a' 
faotainn  o'n  chreidimh  Chriosduidh. 

Tha  sinne  a'  creidsinn  ann  an  Dia ;  tha  sinn  ag 
creidsinn  cuideachd  ann  an  Iosa,  ùghdar  agus  fear- 
criochnacbaidh  ar  creidimh.  P'a  thrid-san,  O 
biodh  dòchas  air  a  thoirt  duinn  gun  criochnaich  uile 
thrioblaide  na  beatha  bhàsmhoir  so  ann  an  aoibh- 
neas  bithbhuan  ! — dòchas,  cha'n  e  mhàin  ri  sonas 
siorruidh  d'ar  n-anamaibh,  ach  mar  an  ceudna  ri 

aiseirigh  a  chuirp  gu  glòir  onoir  is  neo-bhàs- 
mhoireaclid.  An'  sin  faodaidh  sinn  misneach  a  thoirt 
do  aon  a  chèile,  le  sùil  a  bhi  againn,  trìd  tròcair 
Dhe  ann  an  Criosd,  ris  na  nithe  so. 

Anis,  do  'n  Triath  ghlormhor  sin,  a  blia  marbh, 
agus  a  tlia  nis  beo,  's  a  bhitheas  beo  gu  siorruidh, 
*s  aig  am  bheil  iuchraichean  ifrinn  agus  a'  bhàis,  do 
Thriath  nam  beo  agus  nam  marbh,  gun  robh  onoir 
agus  gloir,  slainte,  cumhachd  agus  buaidh,  fad  saogh- 
al  nan  saoghal !  Amen. 


Urnuigh  arson  Teaghlaich,  aig  toiseach  no  aig  crick 
bliadhna. 

O  Iehobhah  sliiorruidli  agus  uile-chumhachdaich ! 
tlia  thusa  làn-shona  annad  fein,  agus  is  ann  uait  a 
tlia  gach  bith,  gacli  buaidli,  agus  beannachd  a' 
sruthadh  a  nuas  gu  t-uile  ckreatuirean.  Mun  do 
ghineadh  na  slèibhtean,  is  mun  do  leagadh  stèidh 
an  domhain,  bha  thusa :  o  shiorruidheachd  gu  siorr- 
uidheachd  is  tu  Dia ! 

Is  tusa,  air  tus,  a  shuidhich  stèidh  na  talmhainn, 
agus  is  iad  na  speuran  obair  do  làmh.  Theid  iad 
so  seachad,  ach  mairidh  tusa;  seadh  fàsaidh  iad 
uile  sean  mar  thrusgan,  is  bidh  iad  air  an  caochladh ; 
ach  tha  thusa  gun  chaochladh  gun  atharrachadh  gu 
siorruidh.  Tha  mile  bliadhna  ad  shealla-sa  mar  aon 
là,  is  aon  là  mar  mhile  bliadhna. 

Air  an  aobhar  sin  is  tusa  'mhàin,  O  a  charraig  na 
siorruidheachd !  is  aon  stèidh  dòchais  duinne,  aig 
am  bheil  ar  làithe  mar  leud-boise,  agus  ar  n-aois 
mar  neo-ni :  's  gu  ma  beannuichte  gun  robh  t-ainm, 
bha  thu,  anns  gach  aon  linn,  'a  t-ionad  còmhnuidh 
agus  didein  do  chloinn  nan  daoine.  Bha  thu  riamh 
a'  nochda'  dhuinn  do  chùram  agus  do  chàirdeis ;  bha 
là  agus  oi'che,  samhra  agus  geamhra,  màrt  agus 
foghara,  o  aon  bhliadhna  gu  bliadhna  eile,  ag  cur 

an'  cèill  do  dhìllseaclid.  Air  an  aobhar  sin  cuiridli 
aon  linn  an  cèill  do  chliu  do  linn  eile ;  aithrisidh 
na  h-aithriche  d'  an  cloinn  sgeul  air  do  mhòr- 
mhaitheas. 

Le  taing  agus  le  buidheachas,  tha  sinne  'g  iarr- 
uidh,  O  Dhe,  do  mhaitheas  aideachadh.  Is  ann 
uait  a  fhuair  sinn  ar  beatha  agus  slainte,  's  gach 
sochair  aimsireil  no  spioradail  a  shealbhuich  sinn  gu 
ruig  an  uair  so.  Shaor  thu  sinn  o  na  h-uilc  dho- 
àireamh  d'  an  robh  sinn  buailteach,  is  bhuilich  thu 
oirn  mile  tiolaca  mu  'n  robh  fios  againn  co  thug 
dhuinn  iad.  Thug  gach  là  dhuinn  dearbhadh  air  do 
mhaitheas,  is  mheal  sinn  gu  ruige  so  do  thròcair. 
Shuidhich  thu  sinn  'nar  teaghlach,  is  bhuanaich  thu 
leinn  do  chof  hurtachd  ;  dhealruich  do  lòchran  air  ar 
fardaich,  is  bheannuich  tha  ar  cuibhrionn,  sgead- 
ich  thu  sinn  le  t-olainn  agus  le  d'  lion,  is  thug 
do  thalarah  dhuinn  teachdantìr  d'  ar  beathachadh. 
Nuair  a  bha  sinn  a*  caitheamh  lòin  aon  bhliadhna, 
bha  thus'  a'  deasacha'  dhuinn  lòin  arson  bliadhn' 
eile,  is  lean  do  mhaitheas  agus  do  thròcair  ruinn  an 
fhad  so. 

Ach  tha  sinn,  thar  gach  ni,  toirt  buidheachais  duit 
arson  do  cliaoimhneis  d'ar  n-anamaibh,  Cliu  dhuit, 
O  Athair,  gun  d'  rugadh  sinn  ann  am  fearann  Crios- 
duidh,  far  am  bheil  againn  eolas  an  t-soisgeil  agus 
meadhona  na  slainte.  Cliu  dhuit  gun  cualadh  ar 
cluasan  sgeul  ait  na  beatha  maireannaich,  a  chaidh 
fhoillseacha  le  d'  Mhac,  's  a  ghuidh  iomadh  fàidh 
agus  righ  agus  naomh  a  chluinntinn,  ach  nach  cual' 
iad  ;  's  gu  bheil  ar  sùilean  a'  faicinn  nan  nithe  glor- 
mhor  sin  a  ghuidh  iadsan  f  haicinn,  ach  nach  fac'  iad. 
Buidheachas  duit  gu  h-àraidh  mar  bha  sinn  co  sona 
's  gun  do  ghineadh  sinn  o  pharantaibh  diadhaidh,  a 
thog  suas  sinn  ann  a  t-eolas  is  ann  a  t-eagal ;  no  ma 
chuir  do  fhreasdal  sinn  ann  an  teaghlaichibh  anns 
an  robh  aoradh  agus  eagal  De,  's  gun  d'  fhuair  sinn 
eisempleir  agus  earail,  maille  ri  meadhonaibh  na 
slainte.  Gun  deonuiche  Dia  nach  bi  na  gràsan  so 
air  an  toirt  duinn  an  diomhain  ! 

Mar  theaghlach,  tha  sinn  a  toirt  buidheachais 

duit  gun  do  cLuir  tlm  bliadhnadh  eile  ri'r  n-ùine,  's 
gun  do  chrùn  thu  i  le  d'  mhaitheas.  Gu  ma  beann- 
uiclite  gun  robli  Dia,  nach  'eil  sinn  ann  an  àireamh 
nam  iniltean  sin  a  shiubhail  gu  siorruidheachd  anns 
a'  bliliadhna'  sin  a  chaidh  seachad.  Agus  buidli- 
eaclias  duit  a  bhuanaich  leinn,  maille  ri-r  beatha,  na 
socbaire  sin  a  dh'  fbàg  ar  beatba  taitneach.  Ma 
fhuair  sinn  slainte  iomlan,  's  e  Dia  thug  dhuinn  i ; 
no  ma  bha  aon  neacb  againn  air  fhiosracha'  le  tinn- 
eas,  is  e  Dia  thug  fuasgla,  's  a  chum  uainn  na  h-uilc 
lionmhor  a  dh'  fhaodadh  ar  milleadh.  Is  tu  thear- 
uinn  sinn  a  dh'  oi'ch  is  a  là,  o  thoiseach  na  bliadhna 
gu  ruig  a  deire  ;  's  tu  bheannuich  ann  an  tomhas 
air  bith  saothair  ar  làmh,  agus  a  shoirbhieh  leinn 
'nar  gnothaichibh. 

Buidheachas  duit  gu  h-àraid  gun  do  bhuanaich 
thu  leinn  meadhona  nan  gràs  agus  sochairean  an  t- 
soisgeil :  gun  d'  fhuair  sinn  sàbaidean  agus  orduigh- 
ean,  àithn  air  àithn  agus  earail  air  earail ;  nach  do 
sguir  do  Spiorad  a  dheanamh  stri  ruinn,  is  nach  d' 
thainig  crioch  ar  t-fhad-fhulangas.  Bha  do  shlighe, 
O  Dhe,  da'r  taobh-ne,  làn  de  thròcair  ;  ach  O !  cia 
beag  a  bha  ar  taingealachd  a'  freagairt  do  d'  mhaith- 
eas !  €ia  beag  a  dhruigh  t-f  hocal  no  do  f hreasdal 
air  ar  cridhe  !  Ma  bha  sinn  ann  an  soeair,  dhi- 
chuimhnich  sinn  thusa ;  's  ma  bha  sinn  ann  an 
docair,  bha  sinn  ullamh  gu  gearan  a  dheanamh, 
an  àite  bhi  striochdta  do  d'  thoil  naomha,  mar  bu 
chòir. 

Aig  gach  aon  againn  tha  aobhar  bròin  gun  d' 
thainig  sinn  co  fada  goirid  air  ar  dleasnas,  agus  gun 
do  pheacaich  sinn  co  trie  is  co  an-trom  ann  a  t- 
aghaidh.  Bu  cheart-bhreitheach  dhuitsa,  O  Dhe, 
ar  gearradh  asios  ann  am  meadhon  ar  cionta. — Ach 
maille  ri  bròn  arson  ar  peacaidh,  tha  sinn  cuideachd 
a'  deanamh  gairdeachais,  gu  bheil  maitheanas  maille 
riutsa,  trid  Iosa  Criosd,  a  bha  'na  iobairt-rèitich  arson 
peacaidh.  O  maith  dhuinn  ar  n-uile  lochdan  air 
sgath  ainme-san,  is  na  leig  dhuinn  dol  air  ar  n- 
aghaidh  gu  bliadhn'  eile  le  cudthrom  peacaidh  sam 
bith  air  ar  ceann.    O  gun  leasaicheamaid  air  a 

bhliadhna  so,  air  am  bheil  sinn  a'  tionsgnadh,  gach 
ni  tha  am  mearachd  'nar  cridhe 's  'nar  giulaii  ! 's  gum 
bitlieamaid  ni's  dùrachdaiche  gu  geill  a  thoirt  do 
thoil  ar  Tighearna.  Is  e  so  ar  run  ;  agus  is  i  ar  n- 
ùrnuigh  riutsa,  O  Dhe  nan  uile  ghràs,  gun  tuga  tu 
dhuinn  còmhna  do  Spioraid  naoimh,  a  chum  ar  run 
a  cliur  an  gniomh,  agus  a  bhi  dileas  duitsa  gu  ruig 
am  bàs,  a  chum  as  gum  faigh  sinn  an  sin  cmn  na 
beatha. 

Anis,  O  Thighearna,  tha  sinn  gar  'n  earbsa'  fein 
agus  ar  teaghlaich  riutsa  trid  na  bliadhna  so.  Ma  tha 
thu  faicinn  iomchuidh  gach  neach  againn  a  chaomh- 
na  d'a  trid,  deonuich  gur  ami  an  trocair  dhuinn  a  ni 
thu  e.  O  coigil  sinn,  ma 's  e  sin  do  thoil  naomh !  a 
chum  as  mata  aon  air  bith  againn  nach  robh  ach  a' 
cur  dragh  air  an  talamh  gu  ruige  so,  gun  tugadh  e 
nis  amach  tora,  's  gum  fàsamaid  uile  ni's  pailte  ann 
an  obair  an  Tighearna ;  chum  urram  a  chur  airsan, 
maith  a  dheanamh  d'  ar  n-anamaibh  fein,  agus  d'ar 
co-chreatuiribh. 

Tha  sinn  a'  cur  ar  n-uile  chùram  saoghalt  air  do 
ehùram-sa,  's  a'  striochdadh  ar  n-uile  ghnothaichean 
aimsireil  do  d'  thoil :  a'  guidhe  gun  toir  thu  dhuinn 
na  chi  thu  fein  is  fearr  dhuinn.  Ma  bhios  e  chum 
ar  leas,  buanaich  leinn  ar  sochairean  is  ar  slàinte : 
ach  mur  bi,  ullaich  thusa  sinn  arson  feuchainn  air 
bith  gus  an  aill  leat  ar  gairm.  No  ma 's  i  do  thoil 
ar  gairm  gu  siorruidheachd  mu  'n  tig  crioch  na 
bliadhna  so,  deonuich  gum  faighear  deas  sinn  ri 
uair  ar  n-atharrachaidh.  O  gun  cuimhnicheamaid 
nach  'eil  nar  beatha  ach  ceo,  a  mhaireas  tiota  beag, 
is  a  thèid  an  sin  as  an  t-sealladh.  Teagaisg  thusa 
dhuinn,  O  Dhe,  ar  làithean  àireamh,  is  ar  cridhe- 
achan  a  shocruchadh  air  fior-ghliocas. 

Tha  sinn  a  toirt  buidheachais  duit  arson  do 
thròcaire  lionmhor  d'ar  rioghachd  anns  a  bhliadh- 
na a  chaidh  thairis,  agus  a'  guidhe  gum  buanaich 
thu  leinn  do  mhaitheas.  Biodh  teachdantir  aig  ar 
bochdaibh,  is  na  biodh  aobhar  gearain  sam  bith  'n 
ar  sràidibh.  Biodh  do  shoisgeul  air  a  bhuanacha 
leinn,  is  thugadh  e  buaidh  ni 's  mo  air  cridheachan 

a  luchd-labhairt  agus  èisdeachd,  a  chum  as  gum  bi 
sinn  gu  leir  'nar  pobull  ionmhuinn  le  Dia. 

Tha  sinngu  dùrachdach  ag  earbsa'  riut  ar  càirdean 
is  ar  luclid-daimh,  's  a'  guidhe  gun  dean  thu  bhliadh- 
na  so  sona  dhoibh-san  agus  dhuinne. — 'S  a  nis,  O 
Dhe,  gabk  gu  tròcaireach  ruinn  fein  agus  ri'r  n  aor- 
adh,  trìd  Iosa  Criosd,  dan  robh,  maille  riutsa,  's 
ris  an  Spiorad  naomh,  an  t  aon  Dia  beo  agus  fior, 
gach  cliu  agus  urram,  fad  saogbal  nan  saoghal. 
Amen. 


Urnuigh  roi  Shuipeir  an  Tighearna, 

Is  naomba,  naomba,  naomha,  Thusa  O  Thighearna 
Dhe,  nan  sluagh!  agus  is  naomh  a  bhuineadh 
dhoibh  san  a  bhith  leis  am  b'  àill  teachd  dlù 
dhuit.  Tha  na  h  aingil  a's  àirde  ag  folach  an  gnùis 
le  'n  sgiathaibh,  agus  a  tilgeadh  an  crùin  sios  aig 
stòl  do  choise  nuair  a  thig  iad  am  fogus  duit,  a 
thoirt  luadh  air  t-ainm.  Cia  mò  gu  mòr  a  bhuineas 
do  dhuslach  agus  do  luaithre  mar  sinne  bhi  air  ar 
liona  le  urram  agus  eagal  naomha  aim  ad  làthair. 
O  nacoinnichsinn  ann  ad  cheartas  mar  theine  lasrach ; 
ach  gabh  ruinn  gu  tròcaireach,  air  sgà  Mic  do 
ghràidh,  a  bhàsaich  a  chum  ar  tearnadh. 

Tha  sinn  ga  mheas  mar  an  onoir  is  mò  gu 
bheil  sinn  a  cluinntinn  iomradh  ort  ann  a  t-fhocal, 
's  a'  faghail  comas  labhairt  riut  ann  an  ùrnuigh :  ach 
mar  nach  bu  leoir  so,  tha  thu  nis  cuideachd  'gar 
cuireadh  ionnsuidh  do  bhuird  naomh,  a  chum  as  gun 
gabhamaid  ar  suipeir  maille  riutsa,  agus  thusa 
maille  ruinne.  Tha  sinn  a'  deanamh  uaill  ann  an 
uile  shochairibh  an  t-soisgeil,  ach  gu  h-àraid  anns 
an  òrdugh  naomha  so,  leis  am  bheil  sinn  a'  cumail 
suas  cuimhne  air  bàs  ar  Fir-shaoruidh,  a'  faotainn 
earrann  d'a  thiolacaibh,  is  ag  aideachadh  ar  dàimh  ris 

fein  agus  r'a  eaglais. — Ach  ciod  sinne,  no  ciod  e 
tigh  ar  n-Athar,  gum  faigheamaid  a  leithid  so  de 
thròcair!  Sinne  nach  do  thoill  an  sbruileach, 
tha  sinn  air  ar  gairm  gu  bòrd  na  cloinne  ! — O 
Thusa  a  tlia  gar  cuireadh  gu  suipeir  bainnse  an 
Uain,  thoir  dhuinu,  tha  sinn  a'  guidhe,  trusgan  na 
bainnse,  's  oibrich  annainn  am  fonn  anama  's  an 
aigne  naomha  sin  ata  iomchuidh  arson  an  òrduigh 
naomli  so ;  chum  as  gum  bi  ar  comunacha  leatssa  tait- 
neach  agus  tarbhach. 

Tha  sinn  ag  aideacha  nach  'eil  sinn  air  chor  sam 
bith  airidh  air  an  tròcair  mhòir  so;  oir  pheacaich 
sinn  ann  an  aghaidh  neimli  agus  ann  ad  shealla-sa, 
's  cha  'n  airidh  sinn  gun  abairte  do  chlann  ruinn. 
Tha  ar  cridhe  's  ar  giulan  so-aomaidh  gu  olc,  ach 
mall  gu  maith,  tha  ar  n-aire  gu  ro-mhòr  air  nithe 
talmhaidh;  's  gun  achro-bheag  suim  againn  de  nithe 
nèamhaidh  agus  spioradail.  Struidh  sinn  ar  n-ùine, 
mhi-bhuilich  sinn  ar  cothrom,  ruith  sinn  an'  dèigh 
diomhanais,  is  tlirèig  sinn  ar  leas  siorruidh  fein.  Ge 
do  chaidh  ar  gabhail  gu  moch  ann  an  cumhnanta 
riutsa,  's  ge  do  chuir  thu  sinn  fo  gach  ceangal  agus 
comaine  gu  gràdh,  urram,  agus  ùmhlachd  a  thoirt 
duit ;  gidheadh  cha  do  ghiulain  sinne  sinn  fein  do 
rèir  so ;  ach  chlaon  sinn  air  falbh  uait,  is  dhear- 
maid  sinn  ar  dleasnas  agus  ar  sonas. — O  Dhe,  bi 
tròcaireach  ruinne  peacaich  ! 

'S  a  chum  as  gu  biomaid  iomchuidh  arson  tròcair, 
O  deonuich  gum  bi  ar  cridheachan  air  an  irisleach- 
adh,  is  air  an  lionadh  le  bròn  diadhuidh  arson  ar 
peacaidh ;  a  chum  as  nach  tig  sinn  am  feasd  gu 
diteadh.  O  gum  faigheamaid  anns  an  òrdugh  so  eolas 
slainteil  air  Criosd,  araon  air  a  cheusadh  agus  air  a 
ghlòrachadh  ;  air  sheol  as  gum  bi  am  peacadh  air  a 
cheusadh  annainne,  's  gun  tig  sinn  beo  do  fhirean- 
tachd. 

Tha  sinn  a'  tairgseadh  an  t-òrdugh  so  a  thoirt 
fanear  mar  chuimhneachan  air  bàs  ar  Tighearna  ; 
mar  dhearbhadh  air  ar  dòchas  ri  theachd  aris  ;  mar 
bhann  eadar  sinne  's  a'  chuid  eile  d'a  eaglais  f  haic- 
sinnich  agus  neo-fhaicsinnich;  is  gu  h-àraid  mar 

chomliara  air  ar  dàimh  risan,  agus  mar  cheangai 
cùmhnaint  eadar  esan  agus  ar  n-anama.  O  thusa 
o'n  tig  ullacliadli  a  chridhe,  thoir  dhuinn  na  beusan 
agus  na  gràsan  a  bliios  iomcliuidh  arson  na  h-oibre 
so.  Meudaich  ar  creideamb,  ar  gràdh,  ar  n-aith- 
reachas,  agus  ar  rùn  gu  nuadb-umhlachd.  Claoidh 
annainn  gacli  freumb  searbbadais,  agus  mi- ruin, 
agus  feirg;  is  lion  ar  cridheachan  le  gràdb,  seirc, 
agus  iocbd  do  na  h-uile  dhaoine.  Dean  sinn  uile- 
dbeonach  gu  sinn  fein  a  thoirt  suas  do  Chriosd,  mar 
ar  Fàidh,  Sagart,  agus  Rigb ;  a  chum  ar  teagasg,  ar 
sàbhaladh,  agus  ar  riagbladh. 

Thoir  dhuinn  gu  li-àraidh  do  Spiorad,  a  chum  ar 
naomhachadh,  agus  ar  n-ullachadh  arson  bhi  'nar 
n-aoidheachan  iomcliuidh  arson  bòrd  an  Uain  air 
thalamh,  is  fadheoidh  air  neamh.  Soillsich,  O  a 
Spioraid  naoimh,  ar  n-inntinn  ann  an  eolas  Chriosd  ; 
lùb  ar  toil  d'a  thoilsan  ;  lion  ar  cridheachan  le  togra 
'na  dhèigh  agus  le  teas-ghràdh  dha:  is  thoir  d'ar  n- 
anamaibh  an  tart  agus  an  iota  sin  an'  dèigh  firean- 
tachd,  a  bhios  a  reir  geallaidh  Dhe,  air  a  sbàsuchadh. 
O  Ard-mhaighstir  na  fèisde !  cuir  fein  amach  t- 
fhirinn  agus  do  sholus,  d'ar  stiuradh  a  chum  do 
theach.  An  sin  biodh  do  làthaireachd  agus  do 
bheannacha  maille  ruinn  ;  lasadh  ar  cridheachan  an 
taobh  a  stigh  dhinn  ann  an  coluadar  riutsa ;  's  biodh 
ar  Tighearn'  air  a  leige'  ris  duinn  ann  am  bristeadh 
an  arain.  Leis  an  aran  agus  leis  an  fhion,  a  tha 
na'n  comhara  air  corp  agus  full  Chriosd,  faigh- 
eamaid  na  sochairean  spioradail  a  tha  iad  a  ciallach- 
adh,  is  bitheadh  iad  'nam  biadh  d'ar  n-anam.  O 
dean  fein  na  duilean  a  naomhachadh,  a  bheannach- 
adh,  agus  a  choisrigeadh  a  chum  na  criche  so  ! 

Tha  sinn  ag  aideachadh  aris,  O  Thighearna  ;  nach 
airidh  sinn  air  a'  chuid  is  lugha  de  d'  thròcair ;  ach 
co  ionnsuidh  a  theid  sinn  ma  chuireas  tusa  cùl 
ruinn  ?  Nach  ann  a  shàbhala'  pheacach,  mar  sinne, 
a  thainig  thu  chum  an  t-saoghail ;  's  nach  'eil  thu 
comasach  agus  toileach  air  gach  neach  a  thig  do  t- 
ionnsuidh  a  shàbhala  gus  a'  chuid  is  faide  ?  Nach  d' 
iarr  thu  air  gach  neach  fo  uallach  a'  pheacaidh, 

teacbd  do  t-ionnsuidh  a  dh'  fhaotainn  fois  d'an 
anam  ?  Nach  d'  thug  thu  fàilte,  leigheas,  agus 
slainte  do  gach  neach  riamh  a  thainig,  's  am  bheil 
anis  do  làmh  air  dol  an  giorrad,  no  do  thròcair  air 
dol  an  lughad?  Nach  do  ghabh  thu  ort  fein 
smachdachadh  ar  sith,  is  nach  robh  t-f  huil  'na  h- 
iobairt  arson  peacaidh  ?  Tha  so  uile  toirt  misnich 
dhuinn  teachd  le  treibhdhireas  cridhe,  's  le  dearbh- 
bheachd  nach  cuir  thu  cùl  ruinn. 

O  Dhe,  a  thug  dhuinn  t-aon  mhac,  tha  sinn  earb- 
sach  gun  toir  thu  dhuinn,  maille  risan,  na  h-uile  ni 
eile  bhios  feumail.  C  arson  a  bhàsaicheas  sinn,  is 
aran  gu  leoir  an  tigh  ar  n-Athar,  agus  fearta  gu 
leoir  am  fuil  ar  Slanuiear  ?  Anis  mata  tha  sinn  a' 
guidhe  gum  bi  do  bheannacha  maille  ruinn,  is  maille 
ris  gach  neach  aig  am  bheil  an  ni  ceudna  'nan  aire. 
Maith  dhoibhsan  agus  dhuinne  gach  ni  anns  am 
bheil  sinn  faillneach  'nar  n-ullachadh.  Cuidich  leinn 
uile  teachd  dlù  dhuit  anns  an  aon  Spiorad,  's  a  bhi 
ceangailt  ri  chèile  leis  an  aon  chreidimh,  leis  an  aon 
dòchas,  is  leis  an  aon  ghràdh.  Coinnich  gach  aon 
againn  aig  do  bhòrd  le  beannachadh  Athar,  is  thoir 
mothacha'  dhuinn  air  do  làthaireachd  shòlasach.  Na 
foluich  do  ghnùis,  na  ceil  do  ghràs,  is  na  cum  uainn 
do  Spiorad.  So  uile  tha  sinn  a'  guidhe  air  sgà  Iosa 
Criosd,  d'an  robh  maille  ris  an  Athair  agus  ris  an 
Spiorad,  gach  cliu  gu  siorruidh.  Biodh  amhluidh. 


Urnuigh  an  dèìgh  Suipeir  an  Tighearna, 

O  Dhe  ghlormhoir  agus  bheannuichte !  tha 
thus'  air  t-àrdachadh  oscionn  cliu  agus  smaointe 
dhaoine  agus  aingle  :  gidheadh  tha  thu  gad'  iris- 
leacha'  fein  a  dh'  amharc  oirne,  's  a'  ceadacha' 
dhuinn  teachd  am  fagus  duit  le  muinighinn  cloinne. 
Cliu  dhuit  arson  t-irisleachd  agus  do  ghràidh  dhuinn 

&ìr  na  h-uile  doigh,  acli  gu  h-àraidli  ann  a  t-aon 
Mliac  a  thoirt  seachad  gu  bàs  a  chum  ar  saoradh. 
'An  so  gun  amharus  tha  gràdh,  clia'n  e  gun  do 
ghràdhaich  simie  Dia,  ach  gun  do  ghràdhaich  Dia 
sinne.  O  gu  moladh  ar  n-anama  Dia,  arson  a 
mhaithis,  is  gun  tugamaid  cliu  da  ainm  naomha  mar 
is  còir ! 

Cliu  dliuit,  O  Dhe,  arson  gach  sochair  ata  againn, 
trid  Chriosd ;  ach  gu  li-araid  arson  an  òrduigh 
naomlia  sin  anns  am  bheil  a  bhàs  air  a  cliur  an  cèill 
duinn.  Cliu  dhuit  arson  a'  cothrom  nuadh  thug 
thu  dhuinn  gu  co'-roinn  a  ghabhail  deth :  arson  na 
chunnaic,  na  chuala,  na  bhlais,  agus  na  laimhsich 
sinn.  Ciod  sinne,  no  ciod  e  tigh  ar  n-Athar,  gun 
tugadh  Dia  sinn  gu  tigh  a  chuirme  's  gun  sgaoil- 
eadh  e  bratach  a  ghràidh  tharuinn  ?  Faodaidh 
sinne  gun  amharus  a  ràdh  gur  fearr  aon  là  'na  chùirt 
'na  mile,  's  aon  uair  aig  a  bhòrd  na  deich  mile  ann 
an  àit  eile.  Gu  ma  beannuichte  gun  robh  Dia  arson 
sochairean  agus  sòlasan  a  thighe,  's  arson  gach  co- 
fhurtachd  leis  am  bheil  e  fàgail  a  phobuill  ait  'na 
thigh  ùrnuigh. 

Ach  tha  aobhar  againne  bhi  fo  bhròn  is  fo  nàire, 
nach  do  dhruigh  na  nithe  glormhor  so  oirn  ni  's  mò 
na  rinn  iad.  Cia  fuar  a  bha  ar  cridhe,  cia  luaineach 
ar  smaointe,  's  cia  mall  ar  n-aigne,  seach  mar  bu 
chòir  dhuinn  !  Maith  dhuinn,  O  Dhe,  peacaidh  ar 
nithe  naomha,  's  buin  gu  tròcaireach  r'ar  faillinn- 
ibh;  a  chum  as  nach  caill  sinn  ar  saothair  ann  am 
feitheamh  ortsa,  no  a  bhuannachd  sin  bu  chòir 
dhuinn  fhaotainn  o  t-òrdugh  sòlasach. 

Bha  sinn  a'  cumail  cuimhn  air  has  ar  Tighearna : 
O  deonuich  gun  dean  smaointe  air  a  bhàs,  a  thoirt 
oirne  bàsacha  do'n  pheaca,  's  a  bhi  beo  ann  am 
Y  fireantachd,  a  chum  a  ghlorsan.  Aithnichear  air  ar 
I  t  caithe-beatha  gun  robh  sinn  maille  ris,  is  faicear  o'r 
giulan  gur  sinn  deisciobuil  Chriosd.  Anns  na  h- 
uile  nithe,  biodh  ar  giulan  do  rèir  eisempleir,  f  hoc- 
ail,  agus  a  Spioraid. 

Bha  sinn  ag  ath-nuadhachadh  ar  mòide  baistidh, 

gar  toirt  fein  as  ùr  suas  d'ar  Tighearna  :  O  gum 

biomaid  air  ar  neartacha  le  ghràs  gu  sinn  fein  a 
ghiulan  gu  faicilleach  a  rèir  ar  geallaidh,  's  gu  seas- 
amh  daingean  anns  an  aidmlieil  a  rinn  sinn  !  Tha 
sinn  a'  tairgse  cathacha'  ni's  dùrachdaiche  na  rinn 
sinn  riamh  an  aghaidh  an  t-saoghail,  na  feola,  agus 
an  aibhisteir :  is  ge  nach  'eil  cumhachd  sam  bith  a- 
gainn  fein  gu  dol  an  aghaidh  an  f  heachd  mhòir  so, 
gidheadh  ann  an  ainm  Iehobhah  togaidh  sinn  suas  ar 
brataichean,  is  tha  sinn  earbsach  gum  faigh  sinn  a' 
bhuaidh  agus  tuille 's  a  bhuaidh  trid  Iosa  Criosd  ar 
Tighearna ;  Dhàsan  agus  da  sheirbhis  tha  sinn  gar 
toirt  fein  suas  mar  bheo-iobairtean,  's  ag  iarruidh 
leantuinn  lis,  trid  socair  agus  docair,  'nar  beatha 's 
'nar  bàs  gu  bràth  tuille.  Se  so  ar  run  ;  is  tha  sinn 
a'  cur  romhainn  leis  na  h-uile  faire  agus  ùrnuigh 
gur  e  ar  dicheall  cuideachd.  Ach  cha'n  'eil  ar  earbsa 
as  ar  run  no  as  ar  dicheall  fein,  ach  amhàin  a'  gràs 
agus  a'  Spiorad  an  Tighearna. 

Bha  sinn  a'  gabhail  còir  air  na  sochaire  sin  a 
choisinn  Criosd  le  bhàs :  nior  leige'  Dia  gun  caill 
sinn  a'  chòir  so  le  pilleadh  aris  gu  amaideachd! 
Bha  sinn  ag  aideacha'  cuideachd  an  dòchais  ri  ath- 
theachd  ar  Tighearna:  O  gum  biomaid  ri  sior- 
dheasachadh  arson  an  là  sin  anns  am  faic  gach  suil 
e,  agus  iadsan  a  cheus  e ;  's  gum  biomaid  air  ar 
neartacha'  le  gràs  gu  fantuinn  ann  a  chum  as  gum  bi 
misneach  againn  nuair  a  dh'fhoillsichear  e,  's  nach 
bi  nàire  oirn  na  f  hianuis  nuair  a  thig  e  ! 

Bha  sinn  ag  aideachadh  ar  dàimh  ris  a  cliitid  eile 
do  bhuill  Chriosd,  is  r'a  Eaglais  ar  nèamh  agus  air 
thalamh :  Do  rèir  na  h-aidmheil  so,  biodh  ar  giulan 
ann  an  gràdh  bràthaireil  is  ann  an  seirc;  mar  is 
cubhaidh  dhoibh-s.an  aig  am  bheil  an  t-aon  Dia,  an 
t-aon  Slanui'ear,  an  t-aon  Spiorad,  an  t-aon  chreid- 
imh,  an  t-aon  dòchas,  an  t-aon  fheuchainn,  agus  an 
t-aon  dathigh.  Na  cuireamaid  amach  air  a  chèile 
air  an  t-slighe ;  ach  le  foighidinn  fad-f  hulangas  agus 
gràdh,  giulaineamaid  uallach  each  a  chèile,  a  chum  as 
gum  faicear  gur  ann  do  Dhia  a'  ghràidh  a  bhuineas 
sinn. 

Mar  chomhar'  air  ar  gràdh  do  na  h-uile  dliaoin- 

ibh,  tha  sinn  a'  guidhe,  O  Dhe,  gun  toir  thu  do  na 
h-uile  dhaoine  saibhreas  do  ghràis,  maille  ri  tiolac- 
aibh  do  f  hreasdail.  Sgaoil  soisgeul  na  slainte  feadh 
gach  àite,  's  tog  an'  àird  balla  Ierusalem.  Beann- 
uich,  gu  h-araidh  an  Eaglais  ath-leasaicht,  is  leas- 
uich  ni 's  mò  is  ni's  mo  i.  Sgaoil  amach  a  criochan, 
is  dòirt  air  gach  neacli  innte  spiorad  end  agus  aor- 
uidh,  sith  agus  seirc,  ùmhlachd  agus  irisleachd. 
Beannuich  ar  righ,  stiùir  ar  luchd-riaghlaidh,  is 
thoir  do  mhinisteribli  an  t-soisgeil  cuibhrionn  dub- 
ailte  de  d'  Spiorad  :  Cuidich  leo  am  pobull  a  dh' 
earb  thu  riu  a  theagasg  agus  a  stiuradh,  air  sheol  as 
gun  sàbhalar  iad  fein  is  a'  mhuinntir  a  tha  gan  èisd- 
eachd.  Thoir  còrnhna  do  gach  neach  ann  an  teinn 
a  thaobh  cuirp  no  anaraa.  Leighis  an  tinn,  cuidich 
an  lag,  cobhair  air  a'  bhochd,  is  cluinn  osnaich  a' 
phriosanaich.  JBi  a  t-Athair  do  'n  dilleachdan,  is 
tagair  cùis  na  banntraiche.  Thoir  do  gach  neach  bhi 
striochdta  do  d'  thoil  naomh  anns  gach  feuchainn 
leis  an  àill  leat  am  fiosrachadh ;  is  thoir  dhoibh  co- 
fhurtachd  agus  còmhna,  gus  am  faigh  iad  fadheoidh 
crioch  shona  d'an  àmhgharaibh.  Beannuich  ar  càird- 
ean ;  thoir  maitheanas  d'ar  naimhdibh,  is  cuidich 
leinne  maitheanas  a  thoirt  doibh  mar  fhuair  sinn 
fein  gu  saor  uaitse. 

Anis,  O  Dhe,  tha  sinn  a'  fàgail  air  do  chùram  nan 
anama  priseil  so  a  chruthaich  agus  a  shaor  thu,  's  a 
guidhe  gum  bi  iad  air  an  naomhacha  le  d'  Spiorad. 
Ann  an  neart  an  lòin  spioradail  a  fhuair  sinn,  deon- 
uich  gun  d'  thèid  sftfh  air  ar  n-aghaidh  air  astar  na 
beatha  le  tuille  s-pionnaidh  agus  cofhurtachd  na  bha 
againn  mmihe :  's  ma  's  toileach  leat  a'  chuirm 
nèamhaidh  so  a  dheasachadh  air  arson  fathasd  anns 
an  fhàsach  so,  O  deonuich  gum  bi  ar  neart  air  ath- 
nuadhacha'  gach  uair  a  gheibh  sinn  i ;  gum  bi  ar 
n-anna-niianna  ni  *s  mò  air  an  claoidh ;  gum  bi 
againn  tuille  fuath  do'n  pheaca,  is  tuille  spèis  do 
naomhachd.  Ach  ma  's  e  's  nach  ith  sinn  de  'n 
aran  is  nach  òl  sinn  de  'n  fhion  so  tuille  gus  an  ruig 
sinn  rioghachd  Dhe,  O  deonuich,  arm  an  neart  na 
cuirme  so,  gun  ruig  sinn  an  t-àite  sin  anns  an  suidh 

sìnn  sios  le  Abrabham  Isaac  is  lacob  gu  suipeir 
shiorruidh  bainse  an  Uain  !  's  gun  ullaicheadh  Dia 
nan  uile  ghràs  a'  mhuinntir  a  bha  'nan  luchd-co- 
manachaidh  leinn  air  thalamh,  arson  suidhe  sios 
leinn  cuideachd  ann  an  rioghachd  nèimh. 

Ar  n-uile  staid  shaoghalta  tha  sinn  a  fàgail  ann 
am  buil  do  f  hreasdail ;  làn-earbsach  gun  toir  thu  air 
na  h-uile  nithe  co-oibreacha  le  clièile  chum  ar  leas; 
gun  leig  thu  fliaicinn  do  ghràdh  anns  na  h-uile 
crannchur,  's  gun  cuidicli  thu  leinn  sinn  fein  a 
ghiulan  gu  cubhaidb  anns  gach  staid,  dhocair  no 
shocair,  anns  am  bi  sinn.  O  biodh  ar  n-anama 
sàbhailte  ;  's  dean  ruinn  mar  is  àill  leat  anns  gach 
aon  ni  eile.  So  tha  sinn  a'  guidhe  air  sgà  Iosa,  a 
fhuair  bàs  air  arson,  agus  a  dh'  èirich  aris ;  anns 
am  bheil  sinn  ar  guidhe  bhi  air  ar  faotainn  araon 
'nar  beatha  agus  'nar  bàs.  Dhàsan,  maille  ris  an 
Athair  agus  ris  an  Spiorad,  gun  robh  cliu  gu  siorr- 
uidh.  Amen. 


Urnuigh  mu  bhàs  Caraid. 

O  Dhe,  Uile-chumhachdaich,  a  tha  beo  gu  saoghal 
nan  saoghal;  d'an  riaghladh  uachdranachd  shiorr- 
uidh ;  agus  aig  a  bheil  a  rioghachd  o  linn  gu  linn : 
's  ann  agads'  a  mhàin  a  tha  neo-bhàsmhoireachd,  a 
gabhail  tàmh  anns  an  t-sohis  chum  nach  faod  aon 
neach  teachd  'am  fagus  ;  an  Ti  àrd  agus  uasal,  gan 
ainm  a  bhi  naomh,  agus  d'an  ionad-còmhnuidh  sior- 
ruidheachd. 

Tha  sinne,  O  Dhe,  ag  aideacha  t-àrd-chòir  oirn ; 
agus  tha  sinn  ga  d*  mholadh  mar  am  Bith  neo- 
chriochnach  glic,  tròcaireach,  agus  cothromach  aig 
a  bheil  ar  stiuradh  sa  bheatha  so.  Tha  sinn  a'  toirt 
cliu  dhuit  arson  gach  math  a  fhuair  sinn  uait.  Agus 
l>u  mhiann  leinn  sinn  fein  a  striochda  gu  foighid- 

neach  chum  do  thoil,  fo  'n  smachdachadh  ghoirt  so. 
"  Thug  an  Tighearna  uaith,  agus  thug  an  Tighearna 
leis:  beannuichte  gun  robh  ainm  an  Tighearna." 
O  Dhe,  cum  thusa  gu  tròcaireach  suas  sinn  fo'n 
fhiosrachadh  chruaidh  so.  Gheall  thu  gun  saoradh 
tu  iadsan  a  ghairmeas  ort,  ann  an  am  an  àmhghair, 
agus  gum  biodh  tu  dlu  dhoibhsan  aig  a'  bheil  an 
cridhe  briste,  agus  gun  saor  thu  iadsan  a  tha  brùite 
nan  spiorad.  Thuirt  thu  ris  an  t-sluagh,  "  'Nuair 
a  shiubhlas  tu  trid  nan  uisgeachan  bithidh  mise 
maille  riut ;  agus  trid  nan  aibhnichean,  cha  dthig 
iad  tharad ;  'nuair  a  dh'  imicheas  tu  tre  an  teine, 
cha  loisgear  thu;  agus  cha  dean  an  lasair  greim 
ort."  O !  Dhe  coilion  do  gheallaidh  phriseil  nar 
fein-fhiosrachadh.  Neartuich  sinn  chum  thus'  ar 
Dia  a  ghlòrachadh,  ann  an  là  so  ar  n-àmhghair; 
agus  ar  sùil  a  bhi  air  Criosd,  neach  is  e  fein  an 
Aiseirigh  agus  a  Bheatha,  agus  a  thuirt,  gad  a  robh 
esan  a  chreideas  annsan  marbh,  gum  bi  e  f  hathast 
beo. 

Tha  sinn  a'  toirt  cliii  dhuit,  O  ar  Dia,  arson  an 
uair  a  tha  aobhar  againn  a  bhi  fo  bhròn,  nach  'eil 
sinn  mar  a  mhuinntir  aig  nach  'eil  dòchas.  Oir, 
mar  tha  sinne  creidsinn  gun  deach  Criosd  gu  bàs, 
's  amhuil"  a  tha  sinn  a'  creidsinn  gun  dthoir  Dia 
iadsan  uile  a  choidleas  ann  an  Criosd  maille  ris. 
A  Thighearna,  tha  sinn  a'  toirt  làn-chreideas  do  na 
dh'  fhoillsich  thu  ann  ad  Fhocal,  "  gur  beannuichte 
na  rnairbh  a  gheibh  bàs  aims  an  Tighearna,  chum 
gum  faigh  iad  fois  o'n  saothair ;  agus  leanaidh  an 
oibre  iad." 

Còmhn'  sinn,  O  ar  n-Athair  nèamhuidh,  ann  an 
àm  so  ar  fiosrachaidh,  gu  amharc  romhainn  chum 
an  là  a  shaoras  tu  sinn  o  chumhachd  na  h-uaighe ; 
's  a  bhios  na  cuirp  sin  a  tha  air  an  cur  ann  an  tru- 
aill'eachd  agus  'an  laigsinn,  air  an  togail  suas  ann  an 
neo-thruaill'eachd  agus  ann  an  cumhachd,  agus  gu'n 
coilionta  na  briathra,  gum  biodh  "  bàs  air  a  shlug- 
adh  suas  ann  am  buaidh."  O  gun  robh  sinne,  agus 
ar  càirdean  a  dh'èug,  air  an  latha  mhòr  sin,  air  an 
tabhair  ar  Slanuighear  breith  chothromach  air  an 

t-saoghal,  air  ar  nochdadh  sgeudaichte  'na  fhirean- 
tachd-san,  ann  an  àireamh  na  muinntir  ris  an  abair 
e,  "  Thigibh  a  dhaoine  beannuichte  m'  Athar, 
sealbhaichibh  mar  oighreachd  an  rioghachd  a  dheas- 
aicheadh  dhuibh  o  leagadh  bunaitean  an  domhain." 

O  Dhe,  naomhaich  an  deucbainn  so  cbum  irios- 
lachd  ar  n-inntinn,  ar  tograidh  Spioradail,  ar 
marbliantachd  do'n  bbeatba  so  agus  air  ar  freag- 
araichead  fa  chombair  nèamh,  a  mbeudachadb.  O  ! 
gun  robh  an  smacbdacbadh  so  na  mheadbon,  trid 
saibbireachd  do  ghràis,  chum  ar  tabbairt  ni 's  ro- 
dhlùitbe  do  Dhia,  's  a  cbum  ar  n-aomadh  gu  teachd 
ni  's  neo-chealgaich  a  db'  ionnsuidb  Dhe,  mar  ar  n- 
aon  chuibhrionn  a  tha  a  mhàin  uile-dhiongmbalta. 
Agus  mar  so  gun  oibrich  ar  n-àmhgbar  eutrom, 
nach  'eil  ach  rè  sealain,  dhuinn  trom  chudthrom 
glòire  a  ta  ni's  ro  anabarraich  agus  sior-mhairean- 
nach. 

A  nis  dhà-san  a  tha  comasach  air  ar  coimbead  o 
thuiteam,  agus  ar  cur  gu  neo-locbdach  an  làthair  a 
ghlòire,  le  h-aoibhneas  ro  mhòr,  do'n  Dia  a  tha 
mhàin  glic,  ar  Slanuighear,  gun  robh  glòir  agus 
mòralachd,  neart  agus  cumhachd,  a  nis  agus  gu 
siorruidh.  Amen. 


,  Urnuigh  arson  Feasgar,  lan  Tighearna. 

O  Dh<j,  uile  naomha  agus  uile  bheannaichte,  is 
Tusa  a  dh'  èisdeas  ri  h-ùrnuigh ;  agus  bu  mbiann 
leinn,  air  feasgar  do  latha  fein,  striochda  aig  stòl 
do  chois,  agus  air  n  athchuinge  a  sgaoileadh  ann 
ad'  làtbair.  Ann  an  ainm  an  Tighearna  Iosa,  an 
t-Eadar  mheadhonar  eadar  Dia  agus  daoine  peacach, 
tha  sinne,  mar  theaghlach,  'gar  taisbeanadh  fein  ann 
ad'  f  hianuis.  Cliu  dbuit  gu'm  bheil  dànachd  againn 
gu  dol  a  steach  do  'n  ionad  a 's  naomha  tre  f  huil 

Iosa,  air  slighe  nnaidh  agus  bheo,  a  choisrig  e 
dhuinne,  tre  'n  roinn-bhrat,  sin  r'a  ràclh,  tre  'fheòil 
fein.  Thigeainaid  uinie  sin  le  dànachd  gu  righ 
chaithir  nan  gràs,  chum  gum  faigh  sinn  tròcair, 
agus  gu  n  amais  sinn  air  gràs  chum  cobhair  ann  an 
am  feuma. 

Is  Tusa  an  Dia  bith-bhuan,  an  Tighearna,  Cruith- 
fhear  chriocha  na  talmhainn,  cha  'n  fhannaich  agus 
cha  sgithich  thu ;  cha'n  fhaodar  do  thuigse  a  rann- 
sacbadh.  Is  Tu  a  thug  bith  do  gach  dùil,  's  a  tha 
led'  chumhachdisle  d'  mhaitheas  a'  cumail  suas  gach 
fli  agus  neach  dan  d'  thug  thu  bith.  Cò  tha  cos- 
mhuil  ruit'  glòrmhor  ann  an  naomhachd,'  eagallach 
ann  am  moladh,  a'  deanamh  nithe  iongantach.  Gu 
ma  beannaicht'  thu,  a  Thighearna  Dhia  Israeil  ar  n 
athair,  gu  saoghal  nan  saogbal.  Is  leatsa,  O  Thigh- 
earn,  a'  mh òrach d,  agus  an  cumhachd,  agus  a 
ghlòir'  agus  a  bhuaidh,  agus  a  mhòralachd ;  oir  is 
leats  na  h-uile  a  ta  air  neamh  agus  air  talamh :  is 
leat  an  rioghachd,  O  Thighearn,  agus  tha  thu  air 
t-àrdachadh  mar  cheann  thar  na  h-uile. 

Pheacaich  sinne  a  d'  aghaidh,  O  Thighearna. 
agus  thruaill  agus  mhill  sinn  ar  n-anma  neo-bhàs- 
mhor.  Tha  sinn  uile  mar  ni  truaillidh,  agus  ar  n- 
uile  fhireantachd  mor  luideig  shalaich ;  agus  rinn 
ar  lochdan,  mar  a  ghaoth,  ar  ginlan  air  falbh.  Ach 
moladh  dhuitsa,  a  Thighearna  gun  do  thaisbein 
thu  do  thròcair  a  thaobh  a  chinne-daoine.  Chuir 
thusa  ar  cuideachadh  air  Aon  a  ta  cumhachdach. 
Ghràdhaich  thu  an  saoghal  co  mòr  a 's  gun  d'  thug 
thu  t-aon  ghin  Mhic  fein,  chum  as  ga  b'e  neach  a 
chreideas  ann,  nach  sgriosar  e,  ach  gum  bi  a 
bheatha  shiorruidh  aige.  Gu  ma  beannaichte  gun 
robh  Esan  a  thainig  an  ainm  an  Ti  as  àirde  chum 
sinne  a  shaoradh !  Ge  do  bha  e  saibhir,  gidheadh 
rinn  se  e  fèin  bochd  chum  gum  biodh  sinne  saibhir 
trid  a  bhochduin-san.  Chuir  se  e  fein  ann  an  dimeas, 
a  gabhail  air  dreach  seirbhisich,  air  a  dheanamh 
ann  an  coslas  dhaoine  ;  agus  dh'  irioslaich  se  e  fein, 
agus  bha  e  ùmhal  gu  bàs,  eadhon  bàs  a  chroinn- 
cheusaidh. 

Moladh  dhuit,  a  Thighearna,  gu  'n  robh  cothrora 
againn  an  duigh  air  a  bhi  a'  leughadh  agus  a'  cluin- 
tinn  sgeul  aoibhinn  an  t-soisgeul.  Glòir  dhuitsa 
gu  blieil  e  fhathasd  air  innseadh  dhuinn  le  d'  fhocal, 
gu  bheil  Dia  ann  an  Criosd  a'  deanamh  an  t-saoghail 
reidh  ris  fèin  gun  bhi  meas  an  cionta  do  dhaoinibh; 
agus  gu  bheil  Criosd  air  àrdachadh  aig  do  dheas- 
laimh  na  Cheannard  agus  na  Shlanuighear,  a  thoirt 
aithreachas  agus  maitheanas  peacaidh  d'  a  shluagh. 
Deonaich  gràs  dhuinne  chum  gun  gabh  sinn  ris  an 
Tighearna  Iosa  Criosd,  'na  ghliocas,  'na  fhireant- 
achd,  'na  naomhachd>  agus  'na  shaorsa.  O  biodh- 
aniaid  air  ar  deanamh  'nar  pobull  toileach  ann  an 
latha  do  chumhachd  !  Cruthaich  annainn  cridhe 
glan,  a  Dhe,  agus  ath-nuadhaich  spiorad  ceart  an 
taobh  a  stigh  dhinn.  Ged  a'  tha  sinn  a  thaobh 
nàduir  'nar  cloinn  easumhail,  agus  air  an  aobhar  sin 
'nar  cloinn  na  feirge,  deonaich  gu 'm  bi  sinn  air  ar 
deanamh  'nar  cloinn  dhuit  fèin  trid  saibhreas  do 
ghràis  ann  an  Iosa  Criosd.  Biodh  do  Spiorad  fein 
a'  deanamh  fianuis  maraon  r'ar  spiorad -ne,  gur  sinn 
clann  Dhe. 

Moladh  dhuit  arson  latha  eile  de  làithean  Mhic 
an  Duine.  Beannaich  meadhona  nan  gràs  agus 
òrduighean  an  t-soisgeul,  agus  dean  fèin  eifeachd- 
ach  iad  chum  slainte  air  n'  anama.  Nar  leigeadh 
Dia,  gu  'in  bi  e  'na  dhiteadh  dhuinne  no  do  neach 
air  bith  a  chuala  t-fhocal  air  an  latha  diugh,  gu  'n 
d'  thainig  an  solus  do  'n  t-saoghal,  agus  gu  'n  do 
ghràdhaich  sinn  an  dorchadas  ni's  mo  na  'n  solus  a 
chionn  gu  bheil  ar  gniòmharan  olc.  Oibrich  fein 
annainn,  a  Dhe,  faraon  an  toil  agus  an  gniomh,  a 
rèir  do  dheadh-ghean  fein.  Deonaich  dhuinn  a  bhi 
air  ar  deanamh  beò  trid  Spiorad  na  beatha  ann  an 
Iosa  Criosd.  Cuidich  leinn  a  bhi  caitheamh  ar 
beatha  san  f  heòil  tre  chreidimh  Mhic  Dhe,  a  ghràdli- 
aich  sinn,  agus  a  thug  e  fein  air  arson.  Bitheamaid 
a  fàs  ann  an  gràs,  agus  ann  an  eòlas  ar  Tighearna 
Iosa  Criosd.  O  Deonaich  gu  'm  bi  sinn  trèibh- 
dhireach,  agus  gun  tuisleadh  gu  là  Chriosd  ;  air  ar 

ìionadh  le  toraìbh  na  fireantachd,  a  tha  trid  Iosa 
Criosd  chum  glòire  agus  cliu  Dhe. 

Beannuich  do  shluagh  anns  gach  àit,  agus  anns 
gach  staid,  air  feadh  an  t-saoghail.  Thoir  co- 
fhurtaclid  dhoibhsan  uile  a  ta  ri  bròn.  Luathaich 
an  là  anns  am  bi  an  soisgeul  air  a  chraobh  sgaoil- 
adh  o  èiridh  gu  ruig  luithe  na  grèine.  Tha  sinn  a 
deanamh  gairdeachas  gu  'm  bi  ainm  Iosa  buan  gu 
siorruidh ;  co  mhairionn  ris  a'  ghrèin  bithidh  ainm- 
san ;  agus  annsan  beannuichear  na  slòigh  uile,  agus 
beannuichidh  iadsan  e.  Beannuichte  gun  robh  an 
Tighearna  Dia,  Dia  Israeil,  an  Ti  a  mhàin  a  ni 
nithe  iongantach !  Agus  beannuichte  gun  robh 
ainm  glòrmhor-san  gu  siorruidh,  agus  lionar  an 
talamh  uile  le  ghlòir ! 

Beannuich,  a  Thighearna,  a  rèir  saibhreas  do 
ghràs,  gach  neach  san  teaghlach  so.  Cliu  dhuit 
arson  gach  sochair  tha  sinn  a'  mealtuinn  le  chèile. 
Deonaich  dhuinn,  an  dèigh  ar  làithean  a  chrioch- 
nachadh  san  t-saoghal  so,  gu'n  coinnich  sinn  a 
chèile  ann  an  rioghachd  na  glòire  ;  far  am  bi  an 
Tighearn  na  sholus  siorruidh  d'  a  phobull,  agus  an 
criochnaichear  laithean  am  bròin.  Bi  maille  ruinn 
air  feadh  na  h  oi'che  nochd.  Thoir  do  d'  ainglibh 
àithne  mu'r  timchioll,  chum  air  gleidheadh  o  gach 
olc.  Eisd  A  Thighearna,  ri'r  n  urnuigh.  Buin 
ruinn  gu  gràsmhor,  agus  gràdhaich  sinn  gu  saor, 
air  sgàth  an  Tighearna  Iosa  Criosd.  A  nis  gun 
robh  do  Dhia  an  t-Athair,  do'n  Mhac,  agus  do'n 
Spiorad  Naomh,  gloir  agus  moladh  gu  siorruidh. 
Amen  ! 


Urnuigh  Mhaidne,  arson  Sgoile. 

O  Dhe  ghlormhoir  agus  uile  bheannuichte !  is  tusa 
a  chruthaich  an  saoghal  agus  gach  ni  'ta  ann ;  agus 

is  tu  tha  gabhail  cùram  do  gach  creatuir :  air  an 
aobhar  sin  buinidh  do  gach  peach,  d'  an  d'  thug 
thu  reasan  agus  tuigse,  aoradh  agus  cliu  thoirt 
duit. 

Is  tu,  O  Dhe,  a  chruthaich  sinne,  's  a  ghabh 
cùram  dhinn  gach  oi'ch  is  là  o  thainig  sinn  a  dh' 
ionnsuidh  an  t-saoghail.  Uime  sin,  buinidh  dhuinn 
buidheachas  a  thoirt  duit  arson  ar  slainte,  ar  sòlais, 
ar  teachdantir  agus  ar  trusgain ;  is  gach  ni  maith 
eile  dheonuich  thu  dhuinn  fein,  no  d'ar  pàrantaibh 
agus  d'ar  càirdibh. 

Tha  sinn  a'  toirt  buidheachais  duit  gu  h  àraid 
arson  Iosa  Criosd,  aon  mhac  do  ghràidh  a  chur 
ionnsuidh  an  t-saoghail,  a  chum  ar  sàbhaladh  o 
pheacadh  agus  o  thruaighe.  As  a  leth-san  tha  sinn 
a'  guidhe  gun  toir  thu  dhuinn  maitheanas  'nar  n 
uile  pheacaidh,  agus  còmhna  do  Spioraid,  a  chum 
eolas  fhaotainn  air  do  thoil,  agus  a  dheanamh,  mar 
tha  esan  ag  iarruidh  oirn  'na  shoisgeul. 

A  chum  na  criche  so,  beannuich,  tha  sinn  a' 
guidhe,  gach  teagasg  a  tha  sinn  a'  faotainn  anns  an 
àite  so,  agus  soirbhich  le'r  dicheall  agus  le'r  saoth- 
air  an  dèigh  eolais. — Thoir  do'n  f hear-theagaisg 
ciall,  gliocas,  foighidinn,  spèis  do'n  òigridh,  agus 
curam  arson  an  leas,  araon  a  thaohh  cuirp  agus 
anama.  Deonuich  gum  faigh  e  toilinntinn  ann  a 
bhi  faicinn  gach  aon  fo  a  stiuradh  a'  fàs  gach  là 
ann  an  eolas  is  ann  an  naomhachd ;  a  chum  as  mar 
a  bhios  iad  a'  fàs  ann  am  meudachd,  gum  bi  iad  a' 
fàs  ann  am  fàbhar  le  Dia  agus  le  daoinibh. 

Beannuich,  O  Athair  neamhaidh,  gach  aon  do'n 
chloinn  so,  agus  deonuich  gum  bi  iad  uile,  'nan 
cloinn  duitsa.  Cuidich  leo  an  Cruthai'ear  a  chuimh- 
neachadh  ann  an  làithibh  an  òige,  mu'm  faigh  cur- 
am an  t-saoghail,  no  aon  droch  cleachduinn  sealbh 
air  an  cridheachan.  Gleidh  do  ghnà  'nan  aire,  gu 
bheil  cunntas  aca  ri  thoirt  do  Dhia  air  là  a'  bhreith- 
eanuis,  anns  am  faigh  iad  a  rèir  an  gniomhara, 
maith  no  olc  ga 'm  bi  iad. 

Cum  'nan  aire  gu  bheil  thusa  do  ghnà  'gam  faic- 
inn agus  'gan  cluinntinn  a  chum  as  gun  dean  iad  na 


195 


nithe  sin  a  bhios  taitneach  leatsa,  gun  seachainn 
iad,  na'n  cainnt  agus  nan  giulan,  gach  ni  a  thoill- 
eadh  do  dhiomb  no  do  chorruich.  Gleidh  iad  gu 
h-àraid  o  bhreugaibh,  o  mhionnaibh,  o  dhrocli 
cainnt,  is  o  mhi-naomhacha  là  na  sàbaide.  Na  leig 
dhoibh  oilbheum  no  èucoir  a  dheanamli  air  aon  a 
chèile,  's  na  biodh  iad  uair  sam  bith  ciontach  ann 
an  connsacha  no  mi-reite.  Acli  deonuich  gum  bi 
gràdh  aca  do  aon  a  chèile,  's  do  na  h  uile  dhaoine, 
gum  bi  iad  ullamh  gu  maitheanas  a  thoirt  seachad 
amis  gach  eucoir,  's  gum  bi  iad  ciuin,  iriseal  agus 
iochdmhor ;  a'  fuathacha'  gach  aon  pheacaidh,  'nan 
cridhe,  'nan  cainnt,  agus  'nan  deanadas. 

Ullaich,  O  Dhe,  gach  aon  an  so,  arson 
dreuchd  no  dàimh  no  inbhe  sam  bith  anns  am  bi 
iad  air  an  suidheacha'  le  d'  fhreasdal  anns  an  t- 
saoghal,  ma  bhios  an  làithean  gu  ruige  sin  air  an 
sineadh.  Gu  h  àraid  tha  sinn  a'  guidhe  gu'n  ul- 
laich do  Spiorad  iad  arson  saoghail  eile,  co  ac' 
is  ann  òg  no  sean,  no  ciod  air  bith  àm  sam.  bi  iad 
air  an  gairm  air  falbh. 

Tha  sinn  a'  toirt  buidheachais  duit  arson  do 
mhaithis  duinn  trid  na  h  oi'che,  's  a'  guidhe  do 
thròcair  agus  do  bheannachaidh  trid  an  là,  air  sgà 
losa  Criosd:  agus  anns  an  dòchas  so,  do  t-ainm, 
Athair,  a  Mhic,  is  a  Spioraid  naoimh,  gun  robh 
gach  cliu  agus  urram,  fad  saoghal  nan  saoghal. 
Amen. 


Urnuigh  Fheasgair,  arson  Sgoile. 

O  Dhe  nan  gràs !  tha  sinne  gad'  chliuthachadh 
mar  Ughdar  gach  ni  maith  a  fhuair  sinn,  is  mar 
stèidh  gach  ni  maith  ris  am  bheil  ar  dòchas.  Tha 
sinn  gu  h  àraid  a'  toirt  buidheachais  duit  arson  a 
chothrom  ata  againn  gu  bhi  air  ar  teagasg  ann  an 

eolas  feumail  agus  slainteil.  Tha  sinn  a*  guidhe 
gum  beannuich  tliu  an  cothrom  so,  's  gun  soirbhicli 
thu  le'r  dicheall ;  a  chum  as  gum  bi  sinn  gach  là 
a'  fàs  ni 's  glice  's  ni's  fearr ;  ni 's  iomchuidh  arson 
ar  dleasnais  a  dheanamh  do  Dhia,  do  dhaoinibh,  's 
duinn  fein  san  t-saoghal  so ;  's  ni  's  iomcliuidh 
fadheoidh  arson  thusa  mhealtuinn  ann  an  saogbal 
eile. 

Nuair  a  tha  sinn  a' tairgse  gumbiodhar  n-inntinn 
air  a  sgeadacha  le  eolas  saoghalta,  tha  sinn  gu 
sònraicht'  a  guidhe  gum  bi  ar  n-anama  air  an  sgead- 
acha le  eolas  diadhaidh,  agus  le  gràsaibh  an  Spior- 
aid.  Cuidich  leinn,  O  Dhe,  gach  fuath,  agus  far- 
mad,  agus  falachd,  agus  stri  a  chur  air  cul ;  agus 
gluasad  ann  an  sith  agus  ann  an  gràdh  le  cheile, 
's  leis  na  h  uile  dhaoinibh.  Cuidich  leis  gach  òg  an 
so,  bhi  ùmhal  d'a  phàrantaibh  is  d'a  uachdarain,  's 
e  fein  a  ghiidan  gu  suairce,  cubbaidh  ris  na  h  uile 
dhaoine. 

Gleidh  sinn  o  bhuaire,  o  pheaca,  o  dhroch 
cluiche  's  o  dhroch  cuideachd.  Thoir  dhuinn  gràs 
gu  bhi  firinneach,  ionraic,  agus  deagh-bheusach ;  do 
rèir  an  stiuraidh  a  tha  sinn  a  faotainn  o'r  luchd- 
teagaisg,  o'r  coguis,  is  gu  h-àraid  o  eisempleir  ar 
Slanui'ear  agus  o  shoisgeul.  Deonuich  gum  faic 
na  h-uile  dhaoine,  o'r  giulan,  gu  bheil  eagal  De 
oirn,  gu  bheil  gràdh  againn  do  dhaoine,  's  gu  bheil 
suil  againn  ri  là  breitheanuis. 

A  Dhe  cuidich  leinn  an  cothrom  priseil  a  tha 
againn  an  tràs  a  bhuileacha  gu  maith ;  a  chum  as 
gum  bi  sinn  iomchuidh  arson  staid  sam  bith  anns  am 
bi  sinn  air  ar  suidheachadh  leatsa.  Cuidich  leinn 
cuideachd  a  chuimhneacha  nach  'eil  ar  cothrom  gu 
deasachadh  arson  siorruidheachd  ach  goirid ;  is  air 
an  aobhar  sin  gur  iomchuidh  dhuinn  cùram  a  ghabh- 
ail,  ann  an  làithibh  ar  n  òige,  gu  sinn  fein  a 
dheanamh  deas,  gun  fhios  againn  cia  fhad  a  bhios 
so  'nar  comas.  A  chum  na  criche  so,  thoir  dhuinn 
cuideacha  do  Spioraid,  a  chum  ar  deanamh  'nar 
seirbheisich  do  Dhia,  'nar  deisciobuil  do  Chriosd, 
is  'nar  n-oighreachan  air  glòir  nèimh. 

Buidheachas  duit,  O  Dhe,  arson  do  mhaithis 
duinn  o  chruinnich  sinn  an  ceann  a  chèile  'sa 
mhaduinn.  Leig  anis  air  falbh  sinn  le  d'  bheann- 
acba;  thoir  gach  aon  againn  dathigh  tearuinte; 
gabh  cùram  dhinn  trìd  na  li  oi'cbe;  's  na  leig 
dhuinn  là  no  oi'che  ar  dleasnas  duits'  a  dhi- 
chuimhneachadh.  Fad  uile  làithe  ar  beatha,  stiùr 
sinn  le  d'  chomhairle,  's  gabh  cùram  dbinn  le  d' 
fhreasdal.  Dean  gach  aon  againn  feumail  'nar 
linn  is  'nar  ginealach  'sa  bbeatha  so,  is  gabh  sinn 
'na  dhèigh  sin  asteach  gu  beatha 's  fearr. — Na  nithe 
«o,  xs  na  h-uile  ni  eile  chi  thusa  maith  dhuinn,  a 
thaobh  cuirp  no  anama,  tha  sinn  a'  guidhe  ann  an 
ainm  aon  Mhic  do  ghràidh  ar  Tighearna,  a  theag- 
aisg  dhuinn  a  radh  ann  ar  n  ùrnuigh,  Ar  n-Aihair 
<ita  air  ?ieamh,  8$e. 


Urnuigh  3Ihaidne,  arson  Leiiiibh. 

O  Dhe  uile-chumhachdaich  agus  uile-thròeairich !  is 
tusa  a  chruthaich  na  h-uile  nithe,  's  a  tha  dh'  oich 
agus  do  là  a'  gabhail  cùram  dhiubh.  Buidheachas 
duit  a  ghabh  cùram  dhiomsa  feadh  na  h  oi'che 
chaidh  seachad,  's  a  thug  mi  gu  là  ùr  ann  an  slain- 
te 's  ann  an  tearuinteachd. 

Gleidli  mi  an  diugh,  O  Dhe,  o  gach  ni  a  dh' 
fhaodadh  cron  a  dheanamh  dhomh  fein  no  corruich 
a  chur  ortsa.  Gleidh  mi  o  na  h-uile  peaca,  's  gu 
sonraicht  o  mhionnaibh,  o  bhreugaibh,  is  o  eucoir  a 
dheanamh  air  neach  sam  bith. 

Cuidich  learn  thusa  mo  Chruthai'ear,  a  chnimh- 
neachadh  ann  an  làitbibh  m'  òige,  's  a  thoirt  fanear 
gu  bheil  do  shuil  gach  uair  gam  fhaicinn. — Thoir 
maitheanas  domh,  air  sgà  Chriosd,  anns  gach  ni 
san  do  chuir  mi  corruich  ort  cheaua ;  agus  cuidich- 

eadh  do  Spiorad  naomh  Ieam  ùmhlachd  ni's  fearr  a 
thoirt  duit  as  so  suas. 

Beannuich,  O  Dhe,  mo  chàirdean,  is  gu  h-araid 
rao  phàrantan.  Dean  mise  am  dhuine-cloinne  dleas- 
nach  agus  ùmhal  doibh;  is  cuidich  learn  gràdh  a 
bhi  agam  do  na  h-uile  dhaoin'  eile,  's  a  dheanamh 
riu  mar  bu  mhaith  leam  iasdan  a  dheanamh  rium 
fein. 

Tha  mi  toirt  buidheachais  duit,  O  Dhe,  arson 
do  mhaithis  do  'n  t-saoghal  uile,  's  a'  guidhe  gum 
bi  thu  tròcaireach  do  na  h-uile  dhaoine.  Cliu  dhuit 
arson  do  Mhic,  arson  do  Spioraid,  arson  do  shois- 
geil,  agus  arson  do  fhreasdail.  Dean  taingeil  mi 
arson  gach  ni  thug  thu  dhomh  cheana :  's  deonuich 
dhomh  fhathasd  gach  ni  chi  thu  feumail  air  mo 
shon  sa  bheatha  so,  's  'na  dhèigh  sin  a'  bheatha 
shiorruidh,  air  sgà  Iosa  Criosd ;  d'  an  robh,  maille 
riutsa,  's  ris  an  Spiorad  naomh,  an  t-aon  Dia,  gach 
cliu  agus  urram,  anis  is  gu  siorruidh.  Amen. 


Urnuigh  Fheasgair,  arson  Leinibh. 

O  Dhe  agus  Athair  neamhaidh,  a  ghabh  curam 
dhiom  feadh  an  là  an  diugh  agus  feadh  m'  uile 
làithe,  ciod  a  bheir  mi  dhuit  arson  t-uile  thiolac- 
aibh  ?  Buidheachas  duit  arson  mo  chruthachaidh, 
arson  mo  thearnaidh,  ach  gu  sonraicht  arson  mo 
shaoruidh,  le  aon  Mhac  do  ghràidh. 

O  maith  dhomh,  air  a  sgà-san,  gach  peaca  'san 
robh  mi  ciontach  riabh,  ach  gu  h  àraid  air  an  là  'n 
dingh.  Tha  mo  lochda  lionmhor,  ann  an  smaointe, 
focal,  agus  gniomh :  a  Dhe  bi  tròcaireach  dhomhsa 
peacach ! 

Cuidich  leam,  O  Dhe,  eolas  a  ghabhail  ortsa 
ann  an  làithibh  m'  òige ;  gluasad  ann  a  t-eagal  is 

ann  ad  ghràdh,  is  do  thoii  a  dheanamh  le-m'  uile 
chridhe.  O  deonuich  dhomh  gràs  agus  còmhna  do 
Spioraid,  gum  sheòladh  is  gum  chuideachadh,  anus 
na  h-uile  ni  bhios  taitneach  leatsa  a  dheanamh  am 
fad  is  beo  mi.  ' 

Tha  mi  guidhe  gun  cuidich  thu  learn  do  ghnà 
bhi  cuimheach  gu  bheil  bàs,  breitheanas,  agus  bith- 
bhuantachd  a'  feithe  rium  ;  's  gun  dean  thu  glie 
mi  gu  bhi  ri  grad-ullachadh  air  an  sou  ;  o  nach  'eil 
fios  agam  cò  an  là  no  an  oi'che  sam  bi  mi  air  mo 
ghairm  d'an  ionnsuidh. 

Beannuich,  O  Dhe,  mo  chàirdean,  agus  na  Ii- 
uile  dhaoine,  ach  gu  sònraichte  mo  phàrantan. 
Cuidich  leosan  an  dleasnas  a  dheanamh  dhomh-sa ; 
agus  cuidich  leamsa  bhi  ùmhal  agus  dleasnach 
dhoibhsan.  Na  leig  dhomh  a'  bhi  am  nàmhuid 
do  neach  sam  bith ;  ach  cuidich  learn  maitheanas  a 
thoirt  seachad  aims  gach  eucoir,  a  chum  as  gum 
faod  dòchas  a  bhi  agam  gun  toir  thusa  maitheanas 
domh  fein  trid  Chriosd. 

O  Thighearna,  ghabh  curam  dhiom  feadh  an  là, 
thoir  dhomh  tearuinteachd  agus  tàmh  feadh  na  h 
oi'che ;  's  cuidich  learn  bhi  cuimhneach  ortsa  nuair 
a  dhùisgeas  mi  'sa  mhaduinn.  Gabh  cùram  dhiom 
am  fad  is  beo  mi ;  is  deonuich  dhomh  na  nithe  sin 
a  chi  thu  feumail  do  m'  anam  agus  do  m'  chorp, 
g*us  an  gabh  thu  mi  fadheoidh  asteach  do  d'  riogh- 
achd,  air  sgà  Iosa  Criosd :  agus  anns  an  dòchas  so, 
do'n  Athair  do'n  Mhac  is  do'n  Spiorad  naomh,  gun 
robh  cliu  agus  urram,  fad  saoghal  nan  saoghal. 
Amen. 


O  Thighearna  Dhe,  uile  naomha !  tha  sinne  do 
chreatuirean  truagh  a*  tairgseadh,  air  maduinn  an 

là  so,  teachd  am  fagus  duit  aim  an  ainm  aon  Mhic 
do  ghraidh,  a  dh'  iarruidh  do  thròcair,  is  a  dh' 
aideacha  do  mhaithis.  O  deonuich,  'nuair  a  tha 
sinn  a'  teachd  am  fagus  duit  le  'r  beoil,  nach  bi  ar 
cridheachan  fuar  no  fada  uait ;  ach  gun  toir  sinn 
aora  dhuit  ann  an  Spiorad  is  ann  am  firinn,  leis  na 
h-uile  urram  diadhaidh  agus  muinighinn. 

Gu  ma  beannuichte  gun  robh  t-ainm  gun  d'  thug 
tbu  tearuinte  sinn  roi  dliorcliadas  agus  roi  chunn- 
arta  na  h  oi'che,  's  gu  bheil  sinn  beo  air  maduinn 
eile,  air  ar  cuairteaclia  led'  chaoimhneas  gràdhach. 
Luidh,  choidil,  agus  dhùisg  sinn ;  a  oliionn  gun  do 
chum  Dia  gu  caomh  suas  sinn.  Air  an  aobhar  sin 
ni  sinn  ar  n-urnuigh  riut  gu  moch,  is  thig  sinn  le  'r 
n-iobairt  bhuidheachais  a  t-f  hianuis. 

Tha  fios  againn  nach  Dia  thusa  le  'm  miann  an  t- 
olc,  's  nach  seas  an  t-amadan  ad'  làthair;  is  air  an 
aobhar  sin  tha  sinn  a'  tairgseadh  ar  làmhan  a  nigh- 
eadh  ann  an  neo-chiont,  an  uair  a  tha  sinn  a'  gabh- 
ail  os  laimh  t-altair  naomh  a  chuairteachadh.  O 
cruthaich  fein  annainn  cridheacha  glana  's  ath- 
nuadhaich  spiorada  ceart  an  taobh  astigh  dhinn,  a 
chum  as  gum  biodhmaid  iomchuidh  air  teachd  am 
fogus  duitsa,  O  a  Righ  nan  naomh  ! 

Tha  sinn  ag  aideacha'  gun  d'  fhuair  ar  n-aingidh- 
eachd  gu  bitheanta  buaidh  oirn,  's  gun  d'  fhàs  sinn 
buailteach  do  d'  dhiombsa  agus  do  d'  chorruich. 
Ach  tha  sinn  a'  guidhe,  agus  a'  gabhail  dòchais, 
nuair  a  tha  sinn  a'  pilleadh  do  t-ionnsuidh  le  bròn 
agus  le  aithreachas,  gun  dean  thu  iochd  oirn  air 
sgà  losa  Criosd,  is  gun  deonuich  thu  dhuinn  do 
thròcair  is  do  mhaitheanas.  Gabh,  tha  sinn  a' 
guidhe,  ri  'r  n-aithreachas,  ri  'r  n-aoradh,  agus 
ruinn  fein,  air  maduinn  an  là  so ;  oir  tha  sinn  a' 
tairgse  sinn  fein  thoirt  suas  duitsa,  an  Dia  d'am 
buin  sinn ;  a  chruthaich,  a  cheannuich,  's  a  chum 
beo  sinn,  's  aig  am  bheil,  air  an  aobhar  sin,  còir 
oirn  fein  agus  air  ar  seirbhis. 

Air  an  là  so,  tha  sinn,  O  Dhe,  'gar  cur  fein  air 
do  chùram ;  's  a'  guidhe  tiid  an  iomlain  deth,  gu 
faigheamaid  stiuradh  agus  tearna  do  fhreasdail. 

Tha  sinn  a'  tionsgnadh  air  là  eile  d'ar  gnothaiche 
saoghalt  agus  d'  ar  saothair ;  bi  thusa  maille  ruinn 
aims  na  h-uil  obair  laghai^  is  cuidich  leinn  a  bhi 
dieheallach  ionraic  agus  treibhdhireach,  anns  gach 
dreuchd  agus  inbh  's  an  d'  rinn  do  fhreasdal  ar 
suidheachadh.  Tha  sinn  a'  tairgseadh  thusa  chur 
romhainn  anns  gach  ball,  agus  a'  guidhe  gun  sthir 
thu  sinn  le  d'  chomhairle,  's  gun  soirbhich  thu 
leinn  le  d'  bheannacha. 

Tha  sinn  a'  tionsgnadh  air  la  eile  do  làithibh  ar 
feuchainn  agus  ar  feumalachd  'sa  bheatha  so  ;  O 
cuidich  leinn  gach  cothrom  agus  tàland  a  chuir 
thusa  'nar  làimh  a  dheagh  bhuileacha,  's  a  bhi  ni 's 
dùrachdaiche  chum  do  ghloir  fein  is  leas  ar  co- 
chreatuirean  a  chur  air  aghaidh.  Sruthadh  ar  n- 
uile  ghniomharan  o  ghràdh  do  Dhia 's  o  ghràdh  do 
dhaoinibh,  's  na  biodhmaid  ciontach  ann  an  ni  sam 
bith  a  thoilleadh  achmhasan  duinn  or  coguis  air 
teachd  na  h  oi'che. — A  chum  na  criche  so,  gleidh 
thusa  sinn  o  shlighe  gach  buairidh ;  no  thoir  dhuinn 
gràs  gu  cathacha  na  aghaidh,  no  dorus  gu  teich- 
eadh  uaithe.  Cha'n'eil  earbs'  air  bith  againn  as  ar 
neart  fein ;  ach  tha  ar  n-earbsa  gu  leir,  O  Dhe,  a' 
còmhna  agus  gràs  do  Spioraid,  trid  Iosa  Criosd  ar 
Tighearna. 

Tha  sinn  a'  tionsgnadh  air  là  eile  do  làithibh  ar 
cùram,  's  gun  am  fios  is  lugha  againn  ciod  a  dh' 
f  haodas  tuiteam  amach  no  tachairt  duinn  d'a  thrid. 
Ach  tha  fios  agads,  O  Dhe,  air  na  h-uile  nithe, 
oir  tha  iad  uile  fo  d'  stiuradh :  is  air  an  aobhar  sin 
tha  sinne  'g  iarruidh  gun  bhi  ro-churamach  no  iom- 
guineach  rau  ni  sam  bith,  ach  anns  na  h-uile  nithe, 
le  ùrnuigh  agus  le  achuinge,  bhi  deanamh  ar  guidhe 
aithnichte  dhuitsa.  O  !  ma  's  e  do  thoil  e,  thoir 
dhuinn  dol  roi  an  là  so  ann  an  sith  agus  ann  an 
cofhurtachd.  le  dealra  do  ghnùis  air  a  thogail  air 
ar  n-anamaibh.  No,  ma  chi  thu  iomchuidh  triob- 
laid  no  deuchainn  sam  bith  a  leige  nar  rathad, 
deonuich  gum  bi  gach  ni  a  thachras  duinn  air  a 
naomhacha  dhuinn,  gun  sealbhuich  sinn  ar  n-anama 
le  foighidinn,  's  gum  bi  cofhurtachd  an  Spioraid 

agus  sìth  Dhe,  trid  losa  Criosd,  a'  sior  ghabhail 
còmhnuidh  an  taobh  astigh  dhinn. 

Tha  sinn  a'  tionsgnadh  air  là  eile,  a  bheir  sinn 
an  urrad  sin  ni  's  dlùithe  air  an  là  dheireannach  is 
air  an  t-siorruidheachd  shòlasach  sin  a  tliig  'na 
dhiaigh :  O  teagaisg  dhuinn  ar  n-uile  làithean  àir- 
eamh,  a  chum  as  gun  socraicheamaid  ar  cridheachan 
air  fior  ghliocas  !  Cuidich  leinn  dleasnas  gach  aon 
là  a  dheanamli  'na  là  fein,  is  buanacha  mar  sin  gu 
treibhdhireach  gus  an  tig  ar  n-atharracha.  Cuidich 
leinn  gu  h  àraid  a  bhi  fad  an  là  so  ann  a  t-eagal 
is  ann  a  d'  dheadh-ghean,  's  ar  n  uile  smaointe, 
bhriathra,  agus  gliniomhara  bhi  chum  do  ghloir.  O  ! 
na  ceil  oirn  do  thròcair,  no  mothacha  sòlasach  air 
do  làthaireachd.  Deanadh  do  f  hreasdal  an  diugh 
ar  dion,  do  Spiorad  ar  stiuradh,  agus  do  ghràs  ar 
còmhnadh ! 

Maille  ruinne,  biodh  uile  theaghlaiche  na  talmh- 
ainn  air  an  toirt  gu  eolas  an  aon  Dia,  's  aon  Eadar- 
mheadhonair,  losa  Criosd.  Maille  ri  sochairibh 
cruthachaidh  agus  freasdail,  thoir  dhoibh,  a  Dhia, 
sochaire  na  saorsa,  's  craobh-sgaoil  'nam  measg  so- 
lus agus  slain  te  do  shoisgeil.  Mar  so,  biodh  losa 
Criosd  'na  sholus  a  shoillseacha  nan  uile  chinneach, 
is  'na  ghlòir  do  d'  phobull  Israeil. 

Deonuich  gum  bi  sinne,  anns  na  rioghachdaibh  so 
air  an  do  dhealraich  Grian  na  fireantachd,  cùramach 
gu  gluasad  ni  's  mò  's  ni  's  mò  mar  is  cubhai'  do 
chloinn  an  t-soluis,  is  a'  cur  cùl  ri  oibribh  neo- 
tharbhach  an  dorchadais. — A  chum  na  criche  so, 
biodh  ar  righ  agus  ar  luchd-riaghlaidh  air  an  riagh- 
ladh  leatsa.  Comhairlich  luchd  ar  comhairle,  teag- 
aisg luchd  ar  teagaisg,  is  bitheamaid  gu  leir  air  ar 
teagasg  le  Dia. 

Tha  sinn  a'  guidhe  gum  faigh  ar  coimhearsnaich 
agus  ar  càirdean  cuid  de  na  sochairibh  aimsireil 
agus  spioradail  a  tha  sinn  a'  guidhe  air  ar 
son  fein.  Tha  siun  a'  guidhe  gum  fàs  ar  naimh- 
de  'nan  càirde  dhuitsa  agus  dhuinne,  's  gun 
oibrich  thu  anns  gach  aon  againne  deagh-thoil  do 
na  h-uile  dhaoine,  le  durachd  agus  dicheall,  co  fad 

as  a  dh'fhaodas  sinn,  gu  n  leas  a  chur  air  aghaidh. 
Comas  air  bith  a  bheir  thusa  dhuinn  gu  maith  a 
dheanamh  air  cuirp  no  anama  dhaoine,  tha  sinn  'ga 
mheas  mar  onoir,  's  ag  iarruidh  a  bhuileacha  mar 
stiubhartachd. — Gabh  cùram  do'n  uireas'ach  agus 
do'n  easlainteach,  is  tagair  cùis  gach  neach  a  tha 
fulang  air  sgà  na  còrach.  Bi  ann  ad  charaid  do'n 
clioigreach,  ann  ad  chultaic  do'n  bhantraich  agus 
do'n  dilleachdan,  is  tròcaireach  a  reir  am  feum  do 
gach  neach  ann  ad  theaghlach  mòr  air  thalamh. 

Anis,  O  Thighearna,  èisd  agus  beannuich  sinn, 
skt  sgà  Iosa  Criosd,  a  theagaisg  dhuinn  a  radii,  Ar 
n-Athair  ata  air  neamh,  fyc.        £  „ 

Urnuigh  Fheasgair,  arson  Teaghlaich.  j 

O  Dhe  uile-mhaith  agus  uile-thròcàirich !  tha  sinne 
teachd  do  t-ionnsuidh  marchloinn  a  chum  an  Athar: 
a'  creidsinn  gu  bheil  thu  uile-chomasach,  uile-ghlic, 
agus  uile-ghrasmhor ;  's  gur  ann  duit  a  bhuineas  na 
h-uile  saoghal  agus  na  h-uile  nithe.  Tha  sinn  air  an 
aobhar  sin  a'  teachd  do  t-ionnsuidh  arson  gach  ni 
tha  feumail  duinn  a  chum  beatha  agus  diadhachd. 

Ach  ciod  sinne,  no  ciod  e  ar  teaghlach,  gun  tug- 
adh  an  Dia  sin  a  chruthaich  neamh  agus  talamh,  's^ 
a  tha  riaghladh  nan  uile  shaoghal  fanear  sinn  !  Tra 
sheallas  sin  air  na  speuran,  obair  do  làmh;  air  a 
ghealaich  is  air  na  reultan  a  dh'  òrduich  thu  ;  dh' 
f  haodadh  eagal  a  bhi  oirn  gum  bitheamaid  fein  air 
ar  leigeadh  air  di-chuimhn,  mur  biodh  ar  fiosrach- 
adh  air  do  mhaitheas,  co  maith  ri  t-fhocal  ag  innse 
dhuinn  gu  bheil  do  fhreasdal  co  faicilleach  mu 
thimchioll  gach  aon  againn  as  ge  nach  biodh  an 
earbsa  riut  ach  sinn  fein  amhain. 

Cia  iongantach,  O  Dhe,  an  cumhachd  sin  leis  an 
do  chruthaich  thu  air  tus,  is  leis  am  bheil  thu  fath- 

asd  a'  cumail  suas  an  domhain  is  gach  creatuir  a 
tha  'ga  àiteacha !  Cia  iongantach  an  t-eolas  agus  an 
gliocas  a  tha  toirt  fanear  cor  gach  aon  de  na  h-uile 
ghnè  chreatuirean  a  rinn  thu !  's  cia  saibhir  am 
maitheas  a  tha  fritheala  d'  am  feum  air  gach  trà, 
's  a'  sàsucha  miann  gach  dùile  hheo  air  bith  !  Co 
rannsuicheas,  O  Dhe,  do  bhuaidhean,  no  thuigeas 
do  mhòrachd  !  tha  do  thròcair  air  a  sgaoileadh  thar 
t-uile  oibre ! 

'Se  saibhreas  do  mhaithis  agus  do  thròcair,  O 
Dhe,  a  chum  gu  bheil  peacaich  mar  sinne,  air  an 
caomhna  gu  ruig  an  t-àm  so,  's  gu  bheil  sinn  anis 
a'  cuairteacha  caithair  nan  gràs,  an  àite  bhi  air 
bhall-chrith  aig  cathair  a'  bhreitheanuis.  Nam 
buineadh  tusa  ruinn  mar  a  thoill  sinn,  an  àite  gach 
cofhurtachd  agus  dòchas  ata  againn,  bha  sinn  fada 
roi  n  am  so  a'  giulan  do  chorruich  ann  an  dòrainn 
shiorruidh. 

Ach  cliu  do  t-ainm  nach  ann  mar  Dhia  dioghalt- 
ais  agus  breitheanais  a  rinn  thu  thu  fein  aithnichte 
dhuinne,  ach  mar  Dhia  iochdmhor  agus  tròcaireach, 
aig  nach  'eil  tlachd  air  bith  'nar  bàs,  ach  leis  an  àill 
gum  pilleamaid  le  aithreachas,  agus  gum  bitheam- 
aid  beo.  Mar  so  cuideachd  tha  thu  air  do  leige  ris 
duinn  ann  a  t-fhocal,  mar  Dhia  a  ghràdhaich  an 
saoghal  co  mòr  as  gun  do  chuir  thu  t-aon-ghin 
Mhic  d'a  ionnsuidh,  a  chum  as  co  air  bith  a  chreid- 
eadh  ann  nach  rachadh  iad  am  mugha,  ach  gum 
faigheadh  iad  a'  bheatha  mhaireannach. — Tha  sinne, 
O  Dhe,  a'  creidsinn ;  neartuich  thus'  ar  creidimh  ; 
is  cuidich  leinn  gabhail  ri  Iosa  Criosd  mar  Phrionn- 
sa  agus  mar  Shlanui^ear,  a  thoirt  duinn  maitheanais 
peacaidh  agus  beatha.  Tha  sinn  a'  deanamh  gair- 
deachais  gun  d'  thainig  e  ionnsuidh  an  t-saoghail  a 
chum  na  criche  so ;  gun  d'  thug  e  dhuinn  eisem- 
pleir  co  naomha,  teagasg  co  oirdheirc,  miorbhuile  co 
glormhor,  is  iobairt  co  foghainteach.  Tha  sinn  a' 
deanamh  gairdeachais  'na  aiseirigh,  'na  eadar- 
ghuidhe,  'na  Spiorad  a  chuir  e  ionnsuidh  an  t- 
saoghail,  is  'na  ghealla  fein  ri  teachd  aris  air  an  là 
dheireannach.    O  gum  bitheamaid  air  ar  firinneacha 

trìd  creidimh  annsan,  is  sìth  againn  ri  Dia  air  sgà 
iobairt-rèitich  air  a  chrann-cheusaidh  ! 

Maith  dhuinn,  O  Dhe,  air  a  sgà-san,  ar  n-uile 
pheacaidh,  's  gu  sonraichte  gach  ni  a  cliunnaic  do 
shùil  am  mearachd  an  diugh  'nar  cridhe  no  'nar 
giulan.  A  nochd  gabh  ruinn  gu  tròcaireach,  is 
beannuich  sinn ;  oir  tha  sinn  gar  toirt  fein  suas 
duit :  a  guidhe  gum  bi  thu  ad  Dhia  agus  a  t-Ath- 
air  dhuinn ;  gum  bi  do  mhac  'na  Phrionnsa  is  'na 
Shlanui'ear  dhuinn ;  's  gum  bi  do  Spiorad  duinn  'na 
fhear-naomhacbaidh,  na  fhear-teagaisg,  'na  fhear^ 
stiuraidh,  'na  fhear-cuideaehaidh,  is  'na  fhear-co- 
fhurtachd. 

Maille  ri'r  n-achuinge,  tha  sinn  a'  cur  suas  ar 
molaidh  do  'n  Dia  sin  a  bha  leinn  fad  ar  beatha,  's 
gu  h-àraid  air  feadh  an  là'n  diugh.  O'n  mhaduinn 
gu  ruig  an  oi'che,  mheal  sinn  sòlas,  tearuin- 
teachd  agus  cofhurtachd;  agus  so  uile  o'n  Dia 
sin  o'n  tig  gacli  aon  tabhartas  maith  agus  foirfidh, 

Ma  shoirbhich  sinn  an  diugh  'nar  gnothaichibh 
laghail,  no  ma  bha  saothair  ar  làimh  an  tomhas  air 
bith  air  a  bheannacha,  do  t-ainmsa  mhàin,  O  Dhe, 
gun  robh  an  cliu.  Ma  thainig  sinn  trìd  là  eile  saor 
o  dhochann  agus  o  chunnart,  le  slainte  cuirp  is  le 
subhachas  inntinn ;  dhuitsa  O  Dhe,  a  t-aonar 
buinidh  am  buidheachas.  Gu  h  àraidh,  ma  sheach- 
ainn  sinn  peaca  sam  bith  no  buaire,  no  ma  f  huair 
sinn  buaidh  air  ana-miann  air  bith;  ma  bha  sinn 
air  ar  gleidhe  gun  tuiteam  an  cionta  mhaslach  sam 
bith,  's  air  ar  cum  ail  o  uabhar,  o  f  heirg  is  o  iom- 
guin  ;  do  'n  aon  Dia  ghlic,  an  Slanui'ear,  gun  robh 
an  cliu  agus  am  moladh  ! 

Coigil  sinn,  tha  sin  a'  guidhe,  O  Thighearna,  gu 
là  eile.  Dion  sinn  o  gaeh  dosgaich  trid  na  h-oi'che, 
's  naomhaich  ar  codal  agus  ar  fois  duinn ;  a  chum 
as  nuair  a  dhùisgeas  sinn  'sa  mhaduinn  ann  an 
slainte,  gun  toir  sinn  an  sin  is  gu  bràth  mola  dhuit. 
— O  deonuich  gum  faighear  sinn  air  crioch  gach  là 
a'  bàsacha  do'n  t-saoghal  so,  d'a  shòlais,  d'a  bhuann- 
achd,  agus  d'a  onoir;  a  chum  as,  nuair  a  thig  an 
t-àm,  nach  bi  iomguin  no  eagal  oirn  fhàgail. 

'S  mu  thimchioll  ar  n  atharrachaidh  as  an  t- 
saoghal  so,  tha  sinn  a'  guidhe,  O  Dhe,  gun  òr- 
duich  thu  gun  tachair  sin  an  uair  'sam  bi  sinn  deas 
fa  chomhair.  Anns  an  uair  dhèuchainnich  sin,  biodh 
ar  n  obair  criochnaicht,  ar  rèite  deanta,  ar  creideamh 
beo,  's  ar  gràdh  laiste ;  's  ann  an  gleachd  ri  righ  nan 
uablias,  O  deonuich  dhuinn  còmhnatreun  do  Spioraid, 
a  chum  ar  saoradh  o  gach  uabhas  agus  amharus  mu 
thimchioll  ar  staid  shiorruidb,  agus  buaidh,  is  tuille  's 
buaidh  thoirt  duinn  trid  Iosa  Criosd,  a  clium  as 
gum  bi  sinn  gu  siorruidli  maille  ri'r  Tigbearna. 

Dh'  àithn  thu  dhuinn,  O  Dhe,  ar  n-ùrnuigh, 
ar  n  eadar-ghuidhe,  's  ar  buidheachas,  a  chur  suas 
arson  nan  uile  dhaoine.  Thigeadh  na  h-uile  dhaoine, 
ionnsuidh  na  firinn  mar  ata  i  ann  an  Iosa !  Craobh- 
sgaoil  doshoisgeul,  sàbhail  do  phobull,  agusbeannuich 
t-oighreachd.  Gabhcùram  d'ar  righ  agus  da'r  duthaich, 
is  thoir  stiuradli  de  luchd  ar  riaghlaidh.  Pill  uainn  na 
breitheanuis  a  tha  'n  tòir  oirn,  is  dòirt  air  na  h-uile 
dhaoine  Spiorad  ùrnuigh  agus  aithreachais.  Gabh 
truas  do  gach  aon  ann  an  trioblaid,  is  naomhaich 
dhoibh  an  anshocair,  Bi  tròcaireach  d'ar  coimhears- 
naich  agus  d'ar  càirdibh.  is  dean  ar  naimhdean  rèidh 
ruinne  agus  riutsa.  Dean  tighean  nan  uile  Chriosd- 
uidhean  nan  tighean  ùrnuigh,  is  tog  dealra  do 
ghnùis  air  gach  neach  a  tha  gu  dùrachdach  ag 
iarruidh  t-aghaidh. 

Beannuich  sinne  leis  gach  roglia  beannachaidh 
ann  an  Criosd,  is  naomhaich  dhuinn  gach  staid  am 
bheil  no  sam  bi  sinn  amis  a'  bheatha  so.  Tha  ar  n 
uil  achuinge  ar  n-uil'  anf  hainne,  's  ar  n-uile  uireas- 
bhuidh,  O  Dhe,  aithnichte  dhuitsa;  seall  ann  an 
iochd  air  do  chreatuiribh  truagh,  a  tha  gan  toirt  fein 
suas  duit,  is  gam  fàgail  air  do  churam;  is  thoir 
freagra  g'ar  n  urnuigh  ann  an  sith,  o  righ-chathair 
do  thròcair,  air  sgà  Iosa  Criosd  ar  Tighearna ;  d'an 
robh,  maille  riutsa,  's  ris  an  Spiorad  naomh,  an  t- 
aon  Dia,  agus  ar  Dia-ne,  gach  cliu  agus  urram, 
fad  saoghal  nan  saoghal,  Amen. 

Urnuùfftyfìhfiidne,  arson  Teaghlaich. 

/ o#j*j(  .^jf^'         .  j#C 

O  Dhe  glornihoir,  slùerruidh,  agus  bheannuicht ! 
o'm  bbeil  na  h-uile  sonas  agus  beannachd  a'  sruth- 
adh  anuas;  tha  sinne  do  chreatuirean  ag  iarruidh 
sinn  fein  a  thaisbeanadh  ann  ad  làthair,  leis  gach 
uile  urrani  agus  irisleacbd,  trid  Iosa  Criosd  ar  n 
Eadar-mheadhonair.  O  !  seall  oirn  ann  an  iochd, 
mar  is  gnà  leat  a  dheanamh  air  a  mbuinntir  sin  aig 
am  bbeil  gràdh  do  t-ainm,  is  leis  an  àill  do  thoil- 
eacbadb. 

Leis  an  duracbd  is  leis  an  taing  is  mò,  tha  sinne, 
le  aon  gbutb  agus  le  aon  cbridbe,  toirt  cliu  do  t-ainm 
àrd  agus  urramach,  arson  tròcair  agus  tearuinteachd 
na  b  oi'cbe  chaidb  thairis,  is  arson  comas  a  bhi 
againn  air  a'  mbaduinn  so  catbair  nan  gràs  a  cbuairt- 
eacba. — 'Nuair  a  smaointicbeas  sinn  air  coilion  cun- 
nart  d'am  bbeil  sinn  buailteach  feadh  na  b  oi'cbe ; 
air  coilion  ni  tba  feumail  gu  aon  oi'cbe  f  hàgail  fois- 
tineacb ;  is  air  co  chosail  is  a  tba  an  cadal  is  sèimbe 
ris  a'  bbàs ;  O  eia  mòr  an  gràdb,  an  taing,  agus  an 
t-iongantas,  leis  am  buin  e  dbuinne  cliu  thoirt  do 
ainm  an  Dia  a  cbum  beo  sinn !  Cia  mòr  do  cbùr- 
am  mu'r  timchioll,  O  Thigbearna!  'Nar  luidbe 
agus  'nar  n  èirigh  tba  tbu  gbnà  maille  ruinn,  is  tha 
do  chaoimhneas  gràidb  gach  maduinn  ùr  dbuinn 

Cia  taitneach  tha  ar  staidne,  seach  mòran  d'ar  co- 
cbreatuirean !  Cia  lionmbor  iadsan  air  an  oi'cbe 
cbaidh  seacbad  a  cboidil  codal  a'  bhàis,  is  nach  faic 
gu  bràth  tuille  solus  na  grèine !  's  cia  lionmhor  iad- 
san a  bha  air  an  cràdh  le  tinneas  agus  le  pèin,  a' 
tionndadii  air  an  leabaidb,  gun  f  hios  gu  teachd  an 
là;  an  trà  fhuair  sinne  slainte,  tàmb,  agus  tearuin- 
teachd !  Air  a  shon  so,  gu  ma  beannuicbte  gun 
robh  Dia  ar  slainte,  d'am  buin  teasairginn  o'n  bhàs, 
agus  a  nocbd  a  cbàirdeas  duinne ! 
Tha  ar  n-anama,  O  Dhe,  air  an  cràdh  gu  geur, 
an  uair  a  smaointicheas  sinn  cia  di-chuimhneach  a 
bha  sinn  ortsa,  's  cia  olc  a  dhiol  sinn  gach  comaine 

phrìseil  a  fhuair  sinn.  O  cia  beag  d'ar  beatha 
ghoirid  a  bha  air  a  buileachadh  ann  ad  sheirbhis-sa, 
no  chum  do  ghloir,  ge  d'  bu  dligheach  dhuit  an  t- 
iomlan,  agus  siorruidheachd  uile,  bhi  air  a  buileach- 
adh ann  ad  mhola !  Cia  mòr  d'ar  beatha  f  haoin,  a 
rinn  sinne  mòran  ni  b'fhaoine,  le'r  giulan  amaideach 
agus  peacaeh  !  Cia  trie  a  rinn  sinn  dearmad  ortsa 
's  air  ar  dleasnas,  agus  a  thug  sinn  easumhlachd  do 
d'lagh  naomha !  Cia  fuar  a  bha  ar  gràdh  dhuit,  cia 
f  àilneach  ar  togradh  ann  ad  dhiaigh,  cia  neo-shuidh- 
ichte  ar  gluasad  maille  ruit,  gun  bhi  f  às  ann  an 
gràs  no  ann  an  naomhachd  mar  bu  chòir  dhuinn! 

Maith  dhuinn,  O  Dhe,  air  sgà  Chriosd,  ar  n-uile 
pheacaidh,  dearmaid  agus  deanadais;  is  bi  rèidh 
ruinn  annsan  a  bhàsaich  arson  ar  sith,  agus  a  tha  ri 
sior-eadar-ghuidhe  air  arson.  O  tog  oirn  solus  do 
ghnùis,  is  bi  tròcaireach,  suidhich  do  shith  'nar 
cridheachaibh,  is  biodh  cofhurtachd  ar  Dia  dhuinne 
'na  spionnadh  agus  ?na  aoibhneas! 

Buidheachas  duit,  O  Dhe  ge  d'  f  haoda  tu  fada 
roi  an  àm  so  ar  gearradh  sios,  mar  dhaoine  bha 
cur  dragh  air  an  talamh,  gidheadh  gun  do  bhuanaich 
thu  sinn  fathasd  ann  an  staid  deuchainn  agus  dòchais : 
gu  bheil  cothrom  againn  fathasd  ar  mearachdan  a 
leasachadh,  agus  aithreachas  treibhdhireach  a  dhean- 
amh  arson  ar  n  eas-umhlachd;  a  chionn  gu  bheil 
Criosd  fathasd  a'  tagradh  ar  cuis  aig  deas-laimh  an 
Athar. 

Ach  cia  f  had  a  mhaireas  an  cothrom  àghmhor  so, 
no  bhios  ar  ceutfaidh  agus  ar  slaint  air  am  buan- 
acha  leinn,  a  chum  ar  n-ùine^a  dheagh-bhuileacha, 
cha'n  'eil  fios  againn.  Seadh,  cha'n  eil  fios  againn 
ciod  a  dh'  fhaodas  an  là  so  fein  a  thoirt  man 
cuairt,  no  nach  e  an  là  ma  dheire  dhuinn  air  thal- 
amh.  O  gun  deanadh  na  smaointe  so  ar  n-anam  a 
dhùsgadh  suas  gu  deasacha  le  cùram  arson  na  sior- 
ruidheachd  sin  a  tha,  là  an  diaigh  là,  a  teachd  ni's 
faigse  dhuinn  !  O  gum  bitheamaid  anis  glic ;  gun 
deanamaid  na  h-uile  dicheall  gu  ar  gairm  is  ar  tagh- 
adh  dheanamh  cinnteach,  is  gum  bitheamaid  cuimh- 
neach  air  ar  crich  dheireannaich ! 

O  Dhe  nan  uile  ghras,  dean  thusa  air  sgà  Chriosd, 
enideacha  do  Spioraid  a  thoirt  duinn,  a  chum  as 
gum  bi  sinn  air  ar  beothacliadh  ami  an  slighe  t- 
àitheantan.  Aom  ar  cridheachan  a  chum  do  reachd, 
air  chor  as  gw.'n  coimhid  sinn  e  gu  là  ar  criche,  le 
dicheall  agus  le  treibhdhireas.  Cuidich  leinn  ar 
gràdh  dhuits'  a  dhearbhadh,  le  bhi  gluasad  a  reir  do 
shoisgeil,  le  bhi  toirt  gràidh  do  aon  a  chèile,  's  le 
deadh  run  eadhon  d'ar  naimhdibh ;  a  chum  as  mar 
sin  gum  bi  sinn  'nar  cloinn  d'ar  n  Athair  nèamhaidh, 
a  tha  toirt  air  a  ghrèin  èiridh  air  an  olc  is  air 
a  mhaith,  agus  'nar  deisciobuil  do'n  Ti  sin  a  bha 
a'  sior-dhol  mu  'n  cuairt  a'  deanamh  maith,  's  a 
bhàsaieh  ri  ùrnuigh  arson  a  naimhdean. 

Tha  sinn  ag  iarruidh  an  deagh  ruin  so  do  na  h- 
uile  dhaoinibh  a  thaisbeaiiadh,  le'r  n  achuinge  chur 
suas  ri  Dia,  Athair  caomh  na  n-uile,  arson  an  sonais 
agus  an  slainte.  Is  tus',  O  Dhe!  Athair  nan  uile;  ach 
cia  mòr  a  chuid  de  d'  theaghlach  a  tha  aineolach  ort, 
is  aig  am  bheil  an  inntinn  air  a  dalladh,  air  chor  as  gu 
bheil  iad  gun  Dia,  gun  Chriosd,  agus  gun  dòchas 
anns  an  t-saoghal !  O  Thusa  dh'  àithn  do'n  t- 
solus  dealradh  an  toiseach  am  ach  a'  dorchadas,  deal- 
ruich  'nam  measg  le  d'  shoisgeul,  a  thoirt  doibh 
eolais  ort  fein  ann  an  losa  Criosd,  an  f  hirinn  agus 
a'  bheatha.  Cuir  casg  air  na  h  uile  mearachd  agus 
mealltoireachd  a  tha  chean  an'  aghaidh  an  t-soisgeil, 
agus  soirbhich  le  rioghachd  an  Tighearna. 

Tog  suas  t-Eaglais  'nar  measg-ne,  soirbhich  le'r 
luchd-teagaisg,  is  beannuich  ar  righ  agus  ar  n-uachd- 
arain,  Beannuich  gu  b-àraid  ar  càirdean,  ar 
luchd-daimh,  is  ar  luchd -eolais.  Biodh  iad  uile 
'nan  càirdean  is  'nan  cloinn  do  Dhia,  trid  losa 
Criosd.  Soirbhich  leo  'nan  gnothaichibh  laghail, 
ach  gu  h  àraidh  ann  an  ciiis  an  an  am  a.  Thoir 
dhoibh  na  chi  thu  maith  dhoibh  aims  gach  staid  an' 
so,  agus  'na  dheigh  so  a'  bheatha  shiorruidh.  Biodh 
do  làmh  an  taice  ri  luchd  na  h-easlainte,  's  thoir 
crioch  shona  d'an  uile  àmhgharaibh.  Thoir  còmhna 
do'n  mhuinntir  a  tha  gam  buaireadh,  fuasgla  do  'n 
mhuinntir  a  tha  ga'n  sàruchadh,  is  gairdeachas  do  'n 

mhuinntir  a  tha  ri  bròn,  arson  an  lochda  fein,  is 
lochda  dhaoin  eile. 

Beannuich,  a  Dke,  an  teaghlach  so,  's  gach  neach 
ata  ann,  de  gach  aois  agus  inbh.  Dean  faire 
tharuinn,  O  Athair  thròcairich,  trid  an  là,  is  gleidh 
sinn  o  gach  olc,  araon  o  aingidheachd  agus  o  f  hul- 
angas.  Cuidich  leinn  sinn  fein  a  ghiulan  gu  faicil- 
leach  anns  an  t  saoghal,  is  anns  na  h-uile  gnothach, 
cuideachd,  agus  coluadar,  sinn  fein  a  choimhead  le 
cùram  diadhaidh.  Cuartaich  sinn  le  t-f  hàbhar  mar 
le  sgèith ;  ullaieh  sinn  arson  do  thoil  a  dheanamh 
le  durachd,  agus  a  ghiulan  le  foighidinn.  Neartuich 
sinn  an  aghaidh  buairidh,  is  cum  suas  sinn  do  ghnà 
'nar  n  ionracas:  a  chum  as  fadheoidh  gum  meal 
sinn  aoibhneas  ar  Tighearna. — Air  a  sgà-san,  O 
Dhe  dean  air  arson  oscionn  na 's  aithne  dhuinn  iar- 
ruidh  no  a  smaointeachadh:  agus  do  t-ainm  àrd  agus 
urramach,  Athair,  a  Mhic,  agus  'a  Spioraid,  gun  robh 
gach  cliu  agus  mola,  fad  saughal  nan^saoghal.  Amen. 


O  Dhe  ghlomhoir  agus  shiorruidh !  is  tusa  Cruth- 
ai'ear  nèimh  agus  talmhainn,  an  t- Athair  uile-chumh- 
achdach.  Is  tu  cuideachd  Athair  ar  Tighearna 
agus  ar  Slanui'ear  Iosa  Criosd,  is  anns  an  dàimh 
shòlasaich  so,  tha  sinne  'g  iarruidh  teachd  am  fogus 
duit,  O  Dhe  nan  uile  ghràs  agus  nan  uile  chof  hurt- 
achd ;  a  chruthaich,  a  bheathaich,  a  shaor,  is  a  chum 
gu  ruige  so  beo  sinn. 

Mar  a  theagaisg  thu  dhuinn  arm  a  t-fhocal  an 
seol  air  am  bheil  thu  a'  rèiteacha'  saoghail  chiontaich 
riut  fein  trid  aon  Mhic  do  ghràidh,  tha  sinne,  do 
chreatuirean  truagh  agus  peacach,  ag  iarruidh 
teachd  air  an  t-seol  iongantach  agus  thròcaireach 
sin  am  fagus  duit.    O  !  thigeadh  ar  n  urnuigh  ann 

Urnuigh  Fheasgair,  arson  Teagfllaich. 

ad  làthair  mar  bholtrach  cùbhraidh,  is  biodh  ar  n- 
iobairt  f  heasgair  taitneach  leat,  air  sgà  Iosa  Criosd 
ar  n  Eadar-mheadhonair. 

Gu  ma  beannuichte  gun  robh  t-ainm,  O  ùghdair 
gach  maithis  agus  tròcair,  arson  tearuinteachd  agus 
tiolacan  là  eile  air  thalamh.  Is  tusa  thug  air  teachd 
astigh  na  maidne 's  dol  amach  an  f  heasgair  gaird- 
eachas  a  dheauamh  tharuinn :  agus  is  i  do  làmh 
mhaith  a  thug  tearuinte  sinn  gu  crich  an  là.  Gu 
ma  beannuichte  gun  robh  t-ainm  nach  d'  thainig 
dosgaich  air  bith  oirn,  gu  r  bacadh  o  chruinneacha 
mar  so  le  solas  aig  stol  do  choise. 

Cliu  dhuit  arson  ar  slainte,  ar  sith,  ar  teachdan- 
tir  agus  ar  trusgain ;  arson  ar  càirdean,  ar  cuid- 
eachd,  is  gach  ni  eile  tha  fàgail  ar  turais  tre  an  t- 
saoghal  so  sòlasach  agus  taitneach.  Oscionn  gach 
ni,  tha  sinn  a'  toirt  buidheachais  duit  arson  Iosa 
Criosd,  is  arson  uile  shochairean  an  t-soisgeil. 
Tha  sinn  a'  toirt  buidheachais  duit  arson  t  fhocail, 
arson  do  Spioraid,  arson  meadhona  nan  gràs,  agus 
dòchas  na  glòire. 

Ach  an  uair  a  tha  sinn  a'  cliuthachadh  do  mhai th- 
is, O  Dhe,  tha  sinn  'gar  diteadh  fein.  Cia  olc  a 
bhuilich  sinn  do  thiolaca ;  's  cia  beag  a  dhrùigh  do 
mhaitheas  air  ar  cridheachan  O  I  maith  dhuinn  co 
dearmadach  as  a  bha  sinn  ortsa,  's  air  leas  ar  n- 
anama  neo-bhàsmhor  fein;  co  olc  as  a  dhiol  sinn 
gràdh  ar  Fir-shaoruidh,  agus  saothair  an  Spioraid : 
is  co  neo-fhreagarach  as  a  bha  ar  caithe-beatha  d'ar 
dleasnas,  d'ar  dòchas,  d'ar  mòide,  d'ar  n-eolas  agus 
d'ar  n-aidmheil.  Tha  ar  peacaidh  ro-lionmhor  agus 
antromach ;  O  biodh  iad  air  am  maitheadh  dhuinn, 
air  sgà  fearta  fola  Chriosd,  a  ghlanas  o  gach  uile 
pheaca ! 

Mar  tha  gach  aon  là  a'  feuchainn  gu  bheil  thusa, 
O  Dhe,  tròcaireach  ;  is  amhluidh  a  tha  gach  aon  là 
a'  feuchainn  cuideachd  gu  bheil  sinne  aingidh  agus 
amaideach.  An  diugh  fein,  cia  iomad  ni  a  dhear- 
maid  sinn  bu  choir  dhuinn  a  dheanamh;  is  cia 
iomad  ni  a  rinn  sinn,  an  smaointe,  focal  agus 
gniomh,  bu  chòir   dhuinn  a  sheachnadh.  Thoir 

niaitheanas  duinn,  O  Athair,  is  thoir  mothacha  sòl- 
asach  d'ar  coguisibh  gu  bheil  thusa,  trid  losa 
Criosd,  an  rèite  ruinn. 

Deonuich  dhuinn  a  noclid  luidhe  sios  ann  an  sith 
ri  Dia,  's  ann  an  rèite  's  an  run  maith  do  na  h- 
uile  dhaoine.  Biodh  ar  codal  foistineacli ;  biodh  ar 
dùsga  siochail.  Coimhid  sinn  o  uile  uabliasaibli  na 
h-oi'che,  's  fo  sgàil  do  sgèith  thoir  tearuinteachd 
dhuinn  fein  is  do  gach  ni  a  bhuineas  duinn. 

'S  an  uair  tha  dorchadas  oi'che  'n  dèigh  oi'che  ag 
iadha  mu'r  timchioll,  O  deonuich  gum  bi  sinn  gach 
là  is  oi'che  'gar  n-ullacha'  fein  le  tuille  's  tuille 
durachd,  arson  oi'che  bàis  agus  la  breitheanuis !  Gu 
ma  h-e  ar  dicheall  tliar  gach  ni  gum  faigh  sinn  an 
so  sith,  agus  an  sin  slainte  uaitsa!  Tha  t-fhocal 
ag  innse  dhuinn  gum  bi  mòran  a  ghuidheas  anns 
an  là  sin  gun  deanadh  na  creagan  agus  na  slèibh- 
tean  tuiteam  orra,  's  am  falach'  o  ghnùis  a  Bhreithe 
's  o  fheirg  an  Uain — 'S  am  bi  neach  air  bith  againne 
'san  àireamh  thruagh  sin  ? — Nior  leige  Dia  ! 

A  chum  as  gun  seachnamaid  a'  chrioch  eagallach 
so,  cuidich  leinn  a  bhi  gu  trie  'gar  rannsacha'  fein, 
agus  a'  feuchainn  ar  staid.  Na  leig  dhuinn  sinn 
fein  a  thoileachadh  le  tomhas  air  bith  de  naomhachd 
goirid  air  na  tha  do  shoisgeul  ag  iarruidh,  no  ni 
sam  bith  a  cheadacha  dhuinn  fein,  ach  ni  a  chead- 
aicheas  do  shoisgeul  duinn,  an  uair  a  bhitheas  sinn 
air  ar  feuchainn  leis  aig  cathair  a  bhreitheanuis. — 
O  Thusa  d'an  leir  na  h-uile  nithe,  rannsuich  agus 
fidir  sinn ;  feuch  dhuinn  slighe  aingidh  sam  bith  ata 
annainn  ;  pill  sinn  uaithe ;  agus  stiur  sinn  as  so  suas 
ann  an  slighe  na  beatha  maireannaich.  Mar  sin,  an 
uair  a  thig  là,  is  oi'che,  is  aimsir  gu  crich,  's  a 
bhios  an  saoghal  a  leaghadh  sios  'na  lasair,  faodaidh 
sinne  ar  cinn  a  thogail  suas  le  gairdeachas,  a  chionn 
gu  bheil  aimsir  ar  saoruidh  an  sin  am  fogus. 

Arson  gach  ni  tha  ri  tachairt  duinn  gu  ruige  sin, 
dean  thusa,  Dhe,  ar  n-ullachadh.  Na  buin  uainn  do 
chaoimhneas  gràdhach,  solas  do  làthaireachd,  no 
còmhna  do  Spioraid.  Na  leig  le'r  naiinhdibh 
spioradail,  no  le  'r  n  ana-miannaibh  fein  ar  tarruing 

uaitsa ;  's  na  leig  le  buaireannaibh  an  t-saoghail  no 
a  pheacaidh,  ar  mealladh.  C  arson  a  bhios  comunn 
againne  ri  peacadh,  a  chuir  ar  Slanui'ear  gu  bàs ; 
c'  arson  a  bhios  gràdh  againn  do'n  t-saoghal,  a  thug 
fuath  d'ar  Tighearna  ? — O  !  naomhaich  dhuinn  t- 
uile  fhreasdal,  socair  no  docair  ga  'in  bi  e;  is 
deanadh  gach  ni  a  thachras  duinn  ar  toirt  ni  's 
dlùithe  's  ni's  dlùithe  dhuitsa!  Gheall  thu  gu'n 
oibricheadh  na  h-uile  nithe  le  chèile,  chum  leas  na 
muinntir  a  bheireadh  gràdh  dhuit :  O  biodh  ag- 
ainne do  ghnà  fianuis  'nar  cridheachaibh  fein  gu 
bheil  còir  againn  air  a  ghealla  so ! 

Amhairc  ann  an  iochd,  O  Dhe,  air  an  t-saoghal 
uile.  Biodh  an  f  hirinn,  mar  ata  i  ann  an  Iosa  air 
a  leigeadh  ris  do  na  h-uile  dhùthaich  is  do  na  h- 
uile  dhaoine ;  's  biodh  gràs,  tròcair  agus  sith  air  am 
meudachadh  do  gach  neach  a  tha  gràdhachadh  an 
Tighearn  Iosa  Criosd  an  treibhdhireas  ! 

Bi  tròcaireach  do  na  rioghachdaibh  so.  Buanaich 
leinn  na  sochairean  a  tha  sinn  a'  mealtuinn,  is  cum 
uainn  na  breitheanais  a  tha  sinn  a'  toilltinn.  Gu 
ma  fearr  leat  ar  leasacha  na  ar  sgrios ;  's  gun 
deanadh  t-fhoighidinn  ar  stiura  gu  aithreachas ! — 
Beannuich  ar  righ,  agus  deonuich  r'a  linn  gum  bi 
againn  sith  agus  pailteas.  Stiùir  àrd-chomhairle  na 
rioghachd,  gum  bi  iad  a'  sior  chur  air  aghaidh  leas 
a  phobuill.  Thigeadh  aingidheachd  nan  aingidh 
gu  crlch,  ach  daighnich  agus  soirbhich  le  daoine 
còire.  Soirbhich  le  d'  shoisgeul,  is  beannuich  saoth- 
air  na  muinntir  a  tha  'ga  fhrithealadh. 

Cuimhnich  air  ar  càirdean  is  air  ar  luchd-gaoil  leis  a 
ghràdh  sin  a  thug  thu  do  d'  mhuinntir  fein.  Deon- 
uich gum  bi  iad  ann  an  àireamh  do  chloinne,  's  gum 
bi  an  giulan  do  ghnà  mar  is  cubhaidh  do  chloinn 
De.  Gabh  truas  de  gach  neach  aim  an  àmhghar  ; 
saor  am  bochd  ;  cuidich  an  dilleachdan,  is  thoir  dion 
do  gach  neach  a  chuireas  ann  ad  a  dhòchas. 

Eisd,  a  Dhe,  ar  n-urnuigh,  gabh  uainn  ar  buidh- 
eachas,  is  gabh  air  do  churam  sinn  fein,  a  reir 
saibhreis  do  ghràis  ann  an  Iosa  Criosd :  agus  dhasan 
a  tha  comasach  air  ar  gleidhe  gun  tuisleadh,  agu 

air  ar  taisbeana  fa  dheire  gu  neo-lochdach  ann  am 
fianuis  a  ghloir,  le  anabharr  aoibhneis, — do'n  aon 
Dia  ghlic  ar  Slanui'ear,  gun  robh  gloir  agus  urram 
agus  cumhachd  agus  buaidh,  fad  saoghal  nan  uile 
shaoghal.  Amen. 

Urjw^gh  Mhaidne,  arson  TeaghlaicJu 

O  DHE'uiIè  cbumhachdaich  agus  uile-ghràsmlioir,  a 
tha,  a  bha,  agus  a  bliitheas  !  Is  tusa  Righ  nan" 
uile  righrean,  agus  Tighearna  nan  uile  thighearn- 
an.  Is  ann  duit  a  bhuineas  do  gacli  glùn  lùbadh, 
is  do  gach  anam  aoradh  agus  urram  a  dhioladh. 
Tha  thu  uile-làthaireach  agus  uile-fhiosrach,  a' 
lionadh  nèimh  agus  taimhainn,  's  a'  faicinn  an  aing- 
idh.  agus  an  f  hirein ;  is  tha  eadhon  smaointe 
diomhair  a  chridhe  ruisgte  ann  a  t-f  hianuis. 

Tha  aobhar  againne,  O  Dhe,  nàire  bin  oirn  ar 
sùil  a  thogail  suas  riut ;  oir  tha  ar  n-aingidheachd 
air  teachd  thar  ar  ceann,  is  ar  n-easontas  air  fàs 
suas  gu  ruig  na  nèamha.  Tha  aobhar  againn  ar 
làmh  a  chur  air  ar  beul,  agus  ar  beul  'san  duslach, 
is  glaodhach  araach,  neo-ghlan.  Ma  thagras  tusa 
ruinn,  cha  'n  urra  sinn  freagra  tlioirt  duit  arson  aon 
ann  am  mile  d'ar  locbdaibh.  Le  peaca  gin  agus 
gniomh,  tha  sinn  gu  h  iomlan  mi-naomh  agus  gràin- 
eil  ann  ad  shealla-sa;  gun  fhallaineachd  air  bith 
annainn,  o  mhullach  ar  cinn  gu  bonn  ar  coise. 

Ghineadh  sinn,  O  Dhe,  ann  am  peaca,  's  chaith 
sinn  ar  beatha  ann  an  amaideachd  is  ann  an  aingidh- 
eachd.  Bha  sinn  aineolach  agus  di-chuimhneach 
ortsa,  mar  dhaoine  aig  nach  robh  Dia  air  bitli  anns 
an  t-saoghal.  Bha  ar  cridheachan  a'  ruith  air 
diomhanas,  is  leag  sinn  ar  n-aigne  air  nithibh  tal- 
mhaidh.  Chul-sleumhnuich  sinn  o'n  Dia  bheo,  agus 
thrèig  sinn  tobar  nan  uisgeacha  beo,  arson  soithiche 
briste  nach  cum  a  bheag  de  uisge.    Mar  bhogha 

cealgacli,  ckaidh  ar  cridheachan  a^haoibh  o  Ohia, 
as  o  r  sonas  siorraidh  fein. —  O  Dhe  !  bi  tròcaireacli 
dhuinne.  peacaich.  Glan  sinn  o  ar  n-aingidlieachd, 
foluich  do  ghnùis  o'r  n-eaceartaibh,  is  dubli  ainach 
ar  n-easontas.  Plieacaich  sinn,  O  Athair,  an  agh- 
aidh  nèimh,  agus  ad  shealla-sa,  's  cha  'n  airidli  sinn 
ni  's  mò  gun  abairte  do  chlann  ruinn :  ach  tha  sinn 
a'  gabhail  misnich  gu  bheil  Fear  eadar-ghuidhe 
againn  maille  riutsa,  eadhon  Iosa  Criosd,  a  bha 
'na  iobairt-rèitich  arson  ar  peacaidh.  O  cumilinicli 
an  cùmhnant  a  rinn  tliu  ruinn  na  fhuil-san,  agus 
gleidh  sinn  o  dliol  sios  do  ?n  t-  slochd,  a  chionn 
gun  d'  f  huair  thu  fein  araach  luach-saoruidli. 

Deonuich  dhuinn  a  bhi  ar  ar  firinneaclia  trid 
creidinih,  agus  sith  bhi  againn  ri  Dia  trid  Iosa 
Criosd.  O  lion  ar  n-anania  le  cofhurtachd  do 
Spioraid,  a  bheir  dhuinn  aoiblineas  do-labhairt  agus 
làn  de  gliloir ;  is  thugadh  do  Spiorad  fianuis  le?r 
spiorad  fein  gur  sinn  clann  De,  agus  oighreachan 
na  slainte.  Abair,  O  Dhe,  ri'r  n-anamaibh  gur  tu 
fein  ar  slainte  shòlasach. 

Thoir  dhuinn,  tha  sinn  a'  guidhe,  cridheacha  glic 
agus  eagnuidh.  Leig  fhaicinn  duinn  far  am  bheil 
sinn  ann  am  mearachd,  agus  cuidich  leinn  a  leas- 
achadh  ;  seol  duinn  an  ni  nach  aithne  dhuinn,  agus 
stiur  sinn  le  d'  Spiorad  ann  an  slighe  na  firinn  agus 
na  slainte.  Thoir  dhuinn  creideamh  gu  sealltuin 
oscionn  nan  nithe  sin  a  tha  sinn  a'  faicinn  's  ata 
aimsireil,  gus  na  nithe  sin  nach  "eil  sinn  a'  faicinn  's 
ata  siorruidh  :  an  creideamh  sin  a  ghlanas  an  cridhe. 
a  bheir  buaidh  air  an  t-saoghal,  a  dh'  oibricheas 
trid  graidh,  's  a  chumas  sinn  do  ghnà  ceangailte 
r'ar  Tighearna. 

O  !  druid  ar  cridheachan  riut  fein,  a  chum  as  gun 
gleidh  sinn  t-àitheantan  le'r  n  uile  dhicheall.  Cuir 
t-eagal  an  taobh  astigh  dhinn ;  an  t-eagal  urramach 
agus  ùmhal  sin  a  bhios  aig  cloinn  d'an  caomh-athair, 
's  a  bheir  oirn  nach  cuir  sinn  gu  bràth  ort  corr- 
uich.  Cuidich  leinn  thusa,  an  Tighearna  ar  Dia,  a 
ghràdhacha  le'r  n-uile  chridhe,  le'r  n-uile  anam, 
e'r  n-uile  neart,  agus  le'r  n-uile  inntinn.  Biodh 

gràdh  Dhe  air^P  sgaoile  feadh  ar  cridheachan  leis 
an  Spiorad  naomlia;  is  deanadh  gràdh  Chriosd  ar 
co-èigneaeha  gu  'r  beatha  a  chaitheamh,  cha'n  ann 
duinn  fein,  ach  dhàsan  a  fhuair  bàs  air  arson  agus 
a  dh'  èirich  arìs. 

Lion  ar  n-anama  le  seirc  do  na  h  uile  dhaoine,  is 
cuidich  leinn  aonachd  an  Spioraid  a  ghleidheadh  ann 
an  co-cheangal  na  sìth,  agus  ar  beatha  a  chaitheamh 
ann  an  gràdh  is  ann  an  sìth,  a  chum  as  gum  biodh 
Dia  a  ghràidh  agus  na  sith  maille  ruinn.  Cuidich 
leinn  a  dheanamh  ri  daoin'  eile  mar  bu  mhaith  leinn 
iadsan  a  dheanamh  ruinn  fein,  is  ar  coimhearsnaich 
a  ghràdhacha  le  cridhe  glan  agus  gu  dùrachdach ; 
a  chum  as  leis  a  ghràdh  bhràthaireil  so  bhi  againn, 
gun  aithnich  sinn  fein  gu  bheil  sinn  air  dol  as  o 
bhàs  gu  beatha,  's  gun  aithnich  na  h-uile  dhaoine 
gu  bheil  sinn  'nar  deisciobuil  duitsa.  Biodh  againn 
seirc  is  run  maith  d'ar  naimhdibh ;  a'  beannacha  na 
muinntir  tha  'gar  mallachadh,  a  deanamh  ùrnuigh 
arson  na  muinntir  a  tha  ri  eucoir  oirn ;  a'  giulan 
leo  uile,  's  a'  toirt  doibh  maitheanais,  mar  a  tha 
dòchas  againn  fein  ri  maitheanas  uaitsa,  air  sgà 
Chriosd. 

Thoir  dhuinn  gràs  gu  sinn  fein  àicheadh,  ar 
crann-ceusaidh  a  thogail  gach  là,  's  a  bhi  leantuin 
ar  Tighearna.  Cuidich  leinn  a  bhi  cumail  ar  cuirp 
fo  smachd,  s  'ga  thoirt  fo  ghèill  do  'n  t-soisgeul, 
's  a  bhi  'g  ionnsachadh  o  Chriosd  a  bhi  ciuin  agus 
iriseal  'nar  cridhe,  chum  's  gum  faigheamaid  fois 
d'ar  n-anamaibb.  Cum  uainn  uabhar,  fuath,  farmad 
agus  feirg,  is  lion  ar  cridheachan  le  ciùineas, 
caoimhneas,  irisleachd  agus  fad-f  hulangas ;  a  chum 
as  air  dhuinn  a  bhi  tròcaireach,  gum  bi  sinn  cuid- 
eachd  foirfidh  'nar  tomhas,  amhuil  ata  esan. 

Teagaisg  dhuinn,  O  Dhe,  anns  gach  staid  'sam 
bi  sinn,  a  bhi  toilichte ;  ag  ràdh  gach  uair,  Do 
thoilsa  gun  robh  deanta.  Biodh  ar  bròn  mar  nach 
bitheamaid  ri  aoibhneas,  a'  gnàthacha  nan  uile 
nithe  le  measarrachd ;  a  chionn  gu  bheil  ar  n-ùine 
goirid,  's  gach  ni  'san  t-saoghal  so  a'  gabhail  seach- 
ad.    Leanadh  maitheas  agus  tròcair  ruinn  fad  uile 

làithe  ar  beatha !  's  gun  deanadh  Dia  na  sìth  e  fein 
ar  naomliacha  gu  h-iomlan,  's  ar  n-anam,  ar  corp, 
agus  ar  spiorad  a  ghleidhe  neo-choireach  gu  teachd 
ar  Tighearna.  Gu  ruige  sin,  deanadh  do  f  hreasdal 
ar  beathacha ;  do  cliumhaclid  ar  dion,  do  Spiorad  ar 
stiùradh,  is  t-f  hoeal  ar  solas. 

Anis,  O  Dhe,  tha  sinn  ag  earbsa  riut  do  shaogh- 
ail  fein  air  fad,  's  gu  h  àraid  t-eaglais.  Dean  maith 
air  ar  dùthaich,  coimhearsnaich,  's  ar  càirdean.  Bi 
tròcaireach  do  na  h-uile  neach  ann  an  àmhghar,  a 
tliaobh  cuirp  no  anama,  no  nithe  maitli  na  beatha 
so :  thoir  do  gach  aon  aca  fa  leth  an  còmhna  's  an 
cofhurtachd  a  chi  thu  feumail  agus  maith  dhoibh. 
— Thusa  ghabh  cùram  dhinne  feadh  na  h-oi'che,  bi 
leinn  cuideachd  feadh  an  là  so,  's  feadh  uile  làithe 
ar  beatha;  agus  gabh  sinn  'na  dhèigh  sin  a  chum 
do  ghloir ;  air  sgà  Iosa  Criosd,  ar  Tighearn  agus 
ar  Slanui'ear ;  dan  robh,  maille  ris  an  Athair  agus 
ris  an  Spiorad,  gach  urram,  buidheachas  agus  cliu 
gu  siorruidh.    Biodh  amhluidh. 

O  Dhe  agus  Athair  uile-ghràsmhoir !  tha  thusa  làn- 
eolach  air  ar  luidhe  sios  agus  air  ar  n-eirigh  suas ; 
tha  thu  mu'n  cuairt  d'ar  ceum  agus  d'ar  leabaidh : 
air  an  aobhar  sin  tha  sinn  le  mothachadh  air  do 
làthaireachd  a'  tairgse  teachd  am  fagus  duit  san 
àm  so,  a  chum  an  là  agus  an  t-seachduin  a  cho- 
dhunadh  le  aoradh  agus  le  ùrnuigh.  O  gun  cuid- 
icheadh  do  Spiorad  leinn  so  a  dheanamh  mar  ann 
an  làthair  an  Dia  sin  a  rannsuicheas  an  cridhe,  's 
a  sgrùdas  àirne  chloinn  nan  daoine. 

Buidheachas  duit,  O  Dhe,  ge  nach  leir  dhuinne 
do  làthaireachd,  gu  bheil  sinn  a'  faicinn  caileiginn 
de  d'  nàtur  agus  de  d'  bhuaidhibh  ann  at-oibre.  Tha 

do  mliaitlieas  a'  dealradh  anns  a  ghrèin :  tha  oi'ch, 
agus  là  toirt  sgèil  mu  d'  thimchioll,  is  chi  sinn  do 
cheuman  anns  a'  mliachair  thorthaich.  Tha  thu 
gad  leige  fein  ris  gu  sonraicht  ann  a  t-f  hocal,  mar 
-Dhia  làn  do  thròcair  agus  do  ghràdli ;  air  chor  as 
gu  bheil  thu  airidh  air  gach  gràdh,  ùmhlachd 
agus  aoradh  fhaghail  uainne,  d'  an  d'  fhoillsich 
thu  thu  fein  ann  an  tomhas  co  raòr ;  ge  nach  faca 
sùil,  ge  nach  cuala  cluas,  is  ge  nach  do  smaointich 
riabh  cridhe  air  sheol  iomchuidh  air  do  ghlòir  is  air 
do  mhòrachd.  Uime  sin  tha  sinne,  aig  am  bheil, 
cha'n  e  mhàin  solus  nàtuir,  ach  solus  an  t-soisgeil 
cuideachd,  air  ar  fàgail  gun  leithsgeul,  mur  glòraich 
sinn  thu  mar  Dhia,  's  mar  toir  sinn  duit  an  t-urram 
agus  an  t- aoradh  sin  is  cubhaidh  dhuit  f  haotainn  o 
gach  creatuir  reusanda. 

Tha  sinn  'gad  chliudhachadh  arson  t-uile  chaoimh- 
neis  agus  t-uile  thròcair  d'ar  taobh-ne,  creatuirean 
peacach  ;  arson  t-fhoighidinn  agus  t-fhad-fhulangais ; 
arson  do  dheadh-ghean  agus  do  ghràidh.  Tha  thu 
toirt  air  tiolaca  do  fhreasdail  tuiteam  oirn  gun 
tàmh,  ge  d'  tha  sinn  olc  agus  mi-thaingeil.  Thug 
an  là,  agus  an  t-seachduin  gu  h  iomlan,  dearbha 
dhuinn  nach  'eil  faillneachadh  air  do  thròcair.  Ciod 
a  dh'iocas  sinn  do  Dhia  arson  a  mhaithis?  Tha 
sinn  a'  co-dhunadh  an  là  le  'r  buidheachas ;  or  tha 
t-uil'  oibre  ag  innse  dhuinn,  gu  bheil  do  làmh  dlù 
dhuinn  is  do  thròcair  maille  ruinn. 

Tha  sinn,  O  Dhe,  a'  teachd  le  nàire  gu  stòl  do 
choise,  nuair  a  bheir  sinn  fanear  cia  mòr  a  tha  sinn 
a'  leige  seachad  d'ar  n-ùine  gun  smaointeachadh 
ortsa !  cia  beag  taing  a  tha  sinn  a'  mothachadh  ann 
ar  n-anamaibh  seach  mar  bu  choir  dhuinn  !  cia  trie 
a  tha  sinn  a'  cur  corruich  ortsa;  's  cia  lionmhor 
peaca 's  faillinn  anns  an  robh  sinn  ciontach  gach  aon 
là,  agus  air  an  là  an  diugh!  Thoir  maitheanas 
duinn,  O  Dhe,  air  sgà  Chriosd;  is  na  leig  dhuinn 
air  an  oi'che  so  luidhe  sios  le  ciont  an  là  agus  na 
seachduine  air  ar  ceann.  Gu  ma  h  ann  a  luidheas 
sinn  sios  ann  an  rèite  riutsa,  's  air  ar  glanadh  o 
gach  peaca  le  fuil  Iosa ! 

Saor  shin,  O  Dhe,  o  chumhachd  agus  o  chionta 
gach  aon  pheacaidh,  trid  na  saorsa  sin  ata  ann  an 
Criosd,  is  na  cuimhnich  ar  n-aingidheaehd  ni  's  mò 
'nar  n  aghaidh.  Agus  o  deonuich  dhuinn,  maille  ri 
maitheanas  peacaidh,  na  gràsa  sin  a  bhuineas  do 
uile  dlieisciobuil  an  Tighearna.  Tboir  dbuinn 
cridhe  glan,  spiorad  ùmhal,  ginlan  diadhaidh,  is 
inntinn  thoilicbte.  Biodh  gradh  do  Dhia  agus  do 
dhaoine  soilleir  ann  ar  n-uile  gbiulan,  is  biodh  ar 
n-uile  ana-mianna  air  an  ciosnacbadh  is  air  an  cum- 
ail  fo  smacbd.  Biodh  an  saoghal  agus  nithe 
saoghalta  gach  là  a'  fàs  ni  's  lugha  'nar  sùilibh,  is 
biodh  ar  cùram  mu  shiorruidheachd  is  mu  nithe 
siorruidh  do  ghnà  a'  dol  am  meud.  Deanadh  ar  n- 
anfhainneachd,  agus  giorrad  is  neo-chinntichead  ar 
cuairt  air  thalamh,  a  thoirt  oirn  a  chuimhneacha  do 
ghnà  nach  'eil  annainn  ach  coigrich  is  luchd-turais 
anns  an  t-saoghal  so,  air  sheol  as  gun  socruich  ar 
cridheachan  air  saoghal  eile,  far  am  bheil  ar  Triath, 
ar  dòchas,  agus  ar  dathigh. 

O  cuidich  leinn,  a  Dhe,  le  d'  ghràs  agus  le  d' 
Spiorad  ar  n-aimsir  a  dheagh-bhuileachadh,  is  meas 
mòr  a  bhi  againn  air  gach  earainn  di,  mar  thàlant 
agus  mar  chothrom  priseil,  leis  am  faod  sinn  onoir 
a  chur  ortsa,  maith  a  dheanamh  d'  ar  co-clu^eatuir- 
ibh,  agus  ar  leas  siorruidh  fein  a  chur  air  aghaidh. 
Cuidich  thusa  leinn  obair  gach  là  agus  seachduin  a 
dheanamh  na  am  fein,  's  a  bhi  do  ghna  rèidh 
arson  teachd  ar  Tighearna:  a  chum  as  nuair  a 
bhios  ar  n-ùine  air  thalamh  air  a  criochnachadh,  gum 
faod  dòchas  daingean  a  bhi  againn,  d'a  thrid-san, 
gum  faigh  sinn  a  bheatha  mhaireannach.  O  deon- 
uich  gun  dean  gach  aon  againn,  ciod  air  bith  inbh 
no  aois,  a  dhàimh  no  dhreuchd,  e  fein  a  gbiulan  do 
ghnà  le  sùil  ris  an  uair  sholeimnte  sin,  anns  an  tig 
ar  Tighearna  gu  'r  gairm,  a  thoirt  cunntais  arson 
ar  stiubhartachd.  O  gum  bitheamaid  an  sin  air  ar 
n-aideacha  leis-san  mar  sheirbhisich  dhileas,  agns 
air  ar  saoradh  o  dhiteadh  air  là  a  bhreitheanuis  ! 

Tha  sinn  a'  cur  suas  ar  n-achuinge  riut,  O  Dhe, 
arson   a   chinne-daoine  gu  h-iomlan.  Deonuich 

dhoibh  uile  sochairean  do  ghràis  agus  do  shoisgeil, 
maille  ri  toirbheartas  do  fhreasdail.  Tha  sinn  a' 
guidhe  le  'r  righ,  leis  an  teaghlach  rioghail,  is  leis 
gach  neach  ann  an  ùghdaras  os  ar  cionn.  Biodh 
iad  gu  leir  air  an  stiura  leatsa,  chum  leas  nan  riogh- 
achda  so  chur  air  aghaidh,  is  cosgadh  a  chur  air 
na  h-uile  olc,  le  'n  eisempleir  agus  le  'n  ùghdaras. 
Soirbhich  le  searmonacha  do  slioisgeil  'nar  measg, 
is  thoir  cuiblirionn  dùbailte  de  d'  Spiorad  dlioibhsan 
a  tha  frithealadh  ann  an  nithe  naomha.  Bi  leo  air 
an  là  naomh  is  faigse,  agus  beannuich  an  saothair. 
Deonuich  gum  faigh  na  h-uile  dhaoine,  's  gu  h-àraid 
sinne,  buannachd  o  d'  shoisgeul. 

Tha  sinn  a'  guidhe'  iochd  agus  cobhair  do  gach 
neach  ann  an  gàbha  no  ann  an  trioblaid,  air  muir 
no  air  tir.  Gun  tugadh  Dia  do  gach  aon  aca  an 
tròcair  sin  air  am  bheil  iad  feumail,  a  thaobh  cuirp 
no  anama,  no  nithe  maith  na  beatha  so.  Tha  sinn 
a'  guidhe  gum  bi  càirdeas  Dhe  aig  ar  n-uile  chàird- 
ibh,  is  gum  bi  maitheanas  air  a  thoirt  d'  ar  n-uile 
naimhdibh.  Tha  sinn  fadheoidh  'gar  n-earbsa  fein 
riut,  's  gar  tiomnadh  aris  suas  duit.  Tha  sinn  ag 
iarruidh  luidhe  sios  le  mothacha  taingeil  air  do 
mhaitheas,  d'ar  cuirp  agus  d'ar  n-anamaibh,  trid  an 
là  agus  na  seachduine ;  arson  ar  soirbheachaidh  agus 
ar  tearnaidh.  Gabh  curam  dhinn  trid  na  h-oi'che, 
's  ma 's  toileach  leat  gum  faic  sinn  do  la  naomha, 
dùisg  sinn  ann  am  fonn  iomchuidh  fà  chomhair ;  is 
deonuich  gun  dean  gach  aon  sàbaid  a  gheibh  sinn 
air  thalamh,  ni 's  iomchuidh  sinn  arson  sàbaid  shiorr- 
uidh  a  ghleidhe  maille  riutsa  air  neamh.  Anns  an 
dòchas  so  dhuitsa,  O  Athair,  a  Mhic,  agus  a  Spior- 
aid  naoimh,  biodh  moladh  agus  cliu  gu  siorruidh. 
Amen. 

Altacha  (arson  cloinne )  roi  Bhiadh. 

O  Dhe  uile-thròcairich !  seall  oirne  nuas  ann  an 
ioclid ;  inaith  dliuinn  ar  peacaidh,  naomhaich  ar 
nàdur,  agus  beannuich  dhuinn  a  chuibhrionn  a  tha 
thu  luathasachadh  oirn  'san  àm  so  le  d'  f hreasdal ;  a 
chum  as  co  dhiubk  a  dli'  itheas  no  dh'  òlas,  no  ciod 
'sani  bitli  a  ni  sinn,  gun  dean  sinn  na  h-uile  nithe 
chum  do  ghlòir-sa,  trid  Iosa  Criosd.  Amen. 


'An  dèigh  Bidh. 

Buidheachas  duitsa,  O  Dhe,  tha  fosgladh  do  laimh 
gu  pailt,  's  a'  fritheala  d?  ar  feum  gach  trà  le  d' 
mhaitheas.  A'  bheatha  sin  a  tha  thu  cumail  suas 
le  d'  fhreasdal,  deonuich  giun  bi  i  do  ghnà  air  a 
buileachadh  ann  ad  sheii'bhis.  Buanaich,  a  Dhe, 
leinn  do  mhaitheas ;  agus  mar  ata  thu  a'  beathacha 
nan  corp  bàsmhor  so  le  lòn  talmhaidh,  beathaich  ar 
n-anama  leis  an  lòn  spioradail  sin  a  chumas  beo  sinn 
gu  siorruidh,  trid  Iosa  Criosd  ar  Tighearna.  Amen. 


LEAS  A  CHAD  H. 


EARRANN.  I. 

Mu  Aoradh  Teaghlaich. 

Gu  bheil  e  fiachaicht  air  teaghlaeh  Criosduidh  aor- 
adh a  thoirt  do  Dhia  agus  Athair  ar  Tighearn  losa 
Criosd,  le  athchuingibh  agus  buidheachas,  agus  le 
leughadh  an  Fhocail,  ni  a  tha  na  dhleasnas  co  soilleir 
's  nach  feum  e  ach  ro-bheag  a  dhearbhadh  f  heumal- 
achd.  Mas  dleasnas  a  tha  air  àithne  dhuinn  a  bhi 
'g  ùrnuigh  gun  sgur — a  bhi  maireannach  ann  an 
ùrnuigh — agus  anns  gach  ni  buidheachas  a  thoirt ; 
an  sin  is  dearbh-chinnteach  gur  e  ar  dleasnas-ne 
ùrnuigh  a  chur  suas  agus  buidheachas  a  thoirt  anns 
an  teaghlaeh.  Ma  tha  sochairean  ann  dV  bheil  aig 
gach  neach  de  'n  teaghlach  co-'roinn,  agus  is  teagh- 
lach  ro-bhochd  d'a  rireadh  aig  neach  'eil  ioma  ni 
dhiubh  sin  gu  lathail  r'a  aideachadh — an  sin  tha  e 
fiachaicht  orra  guth  na  taingealachd  a  thogail  suas 
cò'lath  do  Athair  na  soillse,  o  bheil  gach  tiodhlaca 
math  agus  iomlan  a'  teachd.  Ma  tha  iad  fo  na 
ceangluichean  is  tinne,  chum  gach  cothrom  a  ghnàth- 
achadh  gu  urram  a  chuir  air  Dia  agus  air  losa 
Criosd,  agus  chum  feum  iomchuidh  a  dheanamh  de 
na  meadhonaibh  leis  am  fàs  iad  ann  an  gràs,  agus 
ann  an  eòlas  ar  Tighearn  agus  ar  Slanuigh'ir,  'an 
sin  cha'n  f  haod  iad,  gun  dochoir  a  dheanamh  air  an 
anama  fein,  aoradh  teaghlaich  a  sheachnadh. 
A  bhàrr  air  sin,  tha  teaghluichean  nam  nor  Chriosd- 


223 


ai'ean  gu  follaiseach  air  an  coisrigeadh  do  Dhia3 
agus  air  an  cur  air  leith  fà  chomhair  a  sheirbhis. 
'S  ann  mar  so  a  bha  cliùis  o  thoiseach ;  agus,  do  rèir 
sin  cha  b'  e  mhàin,  gum  b'  e  rùn-suidhichte  Iosua, 
ach  gach  neach  air  an  robh  eagal  De,  ga  b'e  ni  a 
dheanadh  daoin'  eile,  gun  d-thugadh  iadsan  agus  an 
teaghlaichean  aoradh  do  Dhia.  Cliuireadh  gu  trie 
an  cuimlme  cbloinn  Israeil  gun  robh  iad  air  an 
naomhacliadh  do  Dhia,  agus  gun  d'  aidich  iad  gum 
b'e  an  Tighearn  an  Dia-sa,  agus  gun  imicheadh  iad 
na  shlighibh.  "  Bithidh  sibh  nar  n-ionmhas  sòn- 
raichte  dhomhsa  th'ar  gach  sluagh ;  agus  bithidh 
sibh  dhomhsa  'nar  rioghachd  shagartan,  agus  'nar 
cinneack  naomha."  'S  ann  mar  shamhladh  ris  a 
chainnt  so  a  tha  'n  t-abstol  Peadar  ag  ràdh  ri  creid- 
ich  fo  fhrithealadh  an  tsoisgeil,  "  Tha  sibhse  mar  an 
ceudna  mar  chlochaibh  beotha,  air  ar  togail  suas 
'nar  tigh  spioradail,  'nar  sagartachd  naomha,  athoirt 
suas  iobairtean  spioradail,  taitneach  do  Dhia.  Tha 
sibh  nar  ginealach  taghta,  'nar  sagartachd  rioghail, 
cinneach  naomha,  sluagh  sònraichte ;  chum  gu  'n 
cuireadh  sibh  an  cèill  feartan  an  ti  a  ghairm  a  dorch- 
adas  sibh  chum  a  sholuis  iongaintich  fein."  'Nuair 
chaidh  creidich  a  bhaisteadh,  bha  an  teaghlaichean, 
co  math  riu  fein,  gu  sònraicht  agus  gu  follaiseach  air 
an  coisrigeadh  do  Dhia.  'Nuair  a  thainig  slainte 
chum  Sacheus,  thainig  e  mar  an  ceudna  chum  a 
thighe ;  'nuair  a  cliuireadh  Peadar  a  dh'  ionnsuidh 
Chorneliuis,  chuir  e  'n  cèill  dabriathran  trid  am  faodadh 
e  fein  agus  a  theaghlach  a  bhi  air  an  sàbhaladh ;  'nuair 
a  bhaist  Pol  Stephanus,  bhaist  e  a  theaghlach  cuid- 
eachd ;  agus  aig  Philipi,  thuirt  e  ri  aithreachan  air 
bhall-chrith,  creid  anns  an  Tighearn  Iosa  Criosd, 
agus  saorar  thu  fein,  agus  do  thigh.  Mar  so,  tha 
teaghlach  Chriosdui'ean,  co  math  ri  eagluisean 
Criosduidh,  air  an  naomhacliadh  do  Dhia,  agus 
ceangailte  le  'n  aidmheil  fhollaisich  fein,  gu  gnà 
aoradh  a  thoirt  da.  Cha  'n  f  haod  iad  dearmad  a 
dheanamh  air,  gun  dearmad  a  dheanamh  air  an 
anamaibh  fein,  agus  air  an  urram  a  dhlighear  do'n 
Dia  a  shaor  iad. 

Ach  chithear  dleasnas  aoradh  teaghlaich  ni 's  soil-* 
leire,  'nuair  a  bheir  sinn  fainear  gach  earrann  deth 
gam  bu  choir  a  dheanamh  suas.  Faodar  a  Ian 
dhearbhadh  o  n'  Scriobtuir,  gur  e  Focal  De  a  theag- 
asg, agus  moladh  Dhe  agus  ùrnuigh,  bu  choir  a 
ghnàthachadh  ann.  Bu  choir  do  cheannarda  theagh- 
laicbean  focal  De  a  theagasg,  le  leughadh  gu  riagh- 
ailteach  do  mhuinntir  an  teaghlaich,  agus  fhuran 
orra  gun  leugh  iad  e  air  an  son  fein.  Bu  chòir 
dhoibh  mar  an  ceudna  a  theagasg,  le  mhineachadh 
agus  a  shoilleireachadh  gu  fonnmhor  suidhichte  mar 
a  b'  aithne  dhoibh,  agus  còmhnadh  gu  sin  a  dhean- 
amh a  ghabhail  o  sgriobhannaibh  dhiadhairean 
cràbhach  agus  fòghluimte.  Gun  aire  shònraicht  a 
thoirt  do  'n  earrainn  so  de  dhiadbachd  agus  de  aor- 
adh teaghlaich,  cha  'n  urrainn  iad  gèill  a  thoirt  do 
earail  an  abstoil,  le  'r  cloinn  àrach  ann  an  oilean 
agus  ann  an  teagasg  an  Tighearna.  As  eug'ais 
so  cha'n'eil  iad  a'  togail  an  cloinne  anns  an  t-slighe 
sam  bu  chòir  dhoibh  imeachd,  chum  's  'nuair  a 
bhiodh  iad  aosmhor  nach  trèigeadh  iad  i.  Cha  'n 
'eil  iad  a'  ceadachadh  de  fhocal  Chriosd  còmhnach- 
adh  annta  gu  saibhir,  a'  teagasg  agus  a'  comhair- 
leachadh  a  chèile  mar  tha  e  gan  seoladh.  Chan 
'eil  iad  a'  luchdachadh  an  cridheachan  le  sòlais  an 
fhocail  nèamhuidh  sin  ni  is  e  coir  an  saoraidh,  a  b' 
iomchuidh  a  bhi  na  sholus  d'  an  cosaibh,  agus  na 
lòchrann  d'  an  ceumaibh. 

Is  còir  do  ùrnuigh  agus  do  mholadh  earrann  de 
aoradh  teaghlaich  a  dheanamh  suas.  Tha  na  ceart 
aobhair  a  tha  nochda  gur  e  ar  dleasnas  ùrnuigh  agus 
moladh  a  thoirt  do  Dhia,  a'  leige  ris  gur  coir  an 
gnàthachadh  'nar  n-aoradh  teaghlaich.  Agus  ga  nach 
biodh  a  bheag  air  bith  air  a  ràdh  ann  am  focal  De 
mu  thimchioll  aoradh  teaghlaich  a  bhi  na  dhleasnas 
fiachaicht,  mheasainn  e  na  làn-dearbhadh  gu  bheil 
cridhe  an  duine  sin  air  seachran  o  Dhia,  agus  gur 
fuathach  leis  gach  ni  a  bhuineas  do'n  spiorad,  ma 
bha  e  toileach  leithsgeul  f  haotuinn  chum  nach  meal- 
adh  e  an  t-àrd  shochair  so.  Than  àithne,  bhi  'g 
ùrnuigh  gun  sgur,  agus,  is  àill  learn  na  fir  a  dheanamh 

ùmuigh  sgack  hit,  a  togail  suas  làmha  naomha,  air 
earalachadh  co  trie,  agus  a'  freagradh  co  math  d'  ar 
teaghlaichean,  'n  an  gnothaichibh  spioradail,  's  a  tha 
'n  àithn'  eile,  solairibh  nithe  iomehuidh  amfianuis  nan 
uile  dhaoinibh,  d'an  gnothaichibh  aimsireil,  Tha  'n 
àithn  a  tha  'g  iarruidh  bhi  maireannach  ann  an  ùr- 
nuigh,  ag  ràdh  gur  e  do  dhleasnas  gach  cothrom  a 
ghabhail  air  ùrnuigh  a  dheanamh  ;  agus  mar  is  anns 
an  teaghlach  is  trie  a  tha  'n  cothrom  is  iomehuidh 
agad,  tha  thu  ro-chiontach  ma  ni  thu  dearmad  air. 
Tha  thu  mar  so  fo  f  hiachaibh  aoradh  a  thoirt  do 
Dhia,  'am  fianuis  do  theaglilaich,  agus  an  teagasg,  le 
d'  ghnàthacha  fein,  chum  a  ghlòir  is  cubhaidh  iocadh 
dhà. 

Bu  mhiann  learn  ur  furan  gu  ùrnuigh  teaghlaich 
leis  a  choilion  earail  sa  tha  'am  focal  De  mu  ùrnuigh 
fhollaisich,  co  math 's  air  a  choilion  dearbhadh  a  th' 
againn  air  a  h-eifeachd.  A  deir  ar  Slanuighear, 
"  Far  a'  bheil  dithis  no  triuir  air  cruinneachadh  an 
ceann  a  chèile  a'  m'  ainmse,  tha  mis  an  sin  'nam 
meadhon."  'Sann  an  diaigh  do  na  deisciobuil  ur- 
nuigh  a  dheanamh  air  là  Cuingis  a  lionadh  iad  leis 
an  Spiorad  Naomh.  "  Ma  tha  neach  tinn  'nar 
measg,"  a  deir  an  t-abstol  Seumas,  "  cuireadh  e  fios 
air  seanairibh  na  h-eaglais ;  agus  deanadh  iad  ur- 
nuigh  os  a  cheann.  Agus  slànuichidh  ùrnuigh  a 
chreidiinh  an  t-euslan,  agus  togaidh  an  Tighearna 
suas  e."  Agus  tha  ùrnuigh  an  Tighearn  a'  teagasg 
dhuinn,  gum  bu  chòir  dhuinn  ùrnuigh  a  dheanamh 
maille  ri  agus  arson  each  a  chèile,  agus  gum  bu  chòir 
dhuinn  gu  minic  ar  tograidh  ainmeacha  do  Dhia, 
'nar  n-aoradh  follaiseach.  Tha  ghnè  aoraidh  so  nor 
fhreagarach  d'  ar  nàdur,  agus  iomehuidh  chum  ar 
n-aigneadh  a  mhosgladh,  agus  ar  cràbhadh  a  bheoth- 
achadh.  Cha  'n  urrainnear  an  earrann  sin  de  aoradh 
is  ro  thaitnich,  agus  anns  a  bheil  aig  aoradh  an 
ionaid-naoimh  a  bhos  an  samhladh  is  mò  ri  aoradh  an 
ionad-naoimh  air  nèamh,  eadhon  a  'seinn  shalm,  a 
dheanamh  ach  a'  measg  cuideachd.  'S  ann  uaith  sin 
atha  'n  earail  a  chèile  a  theagasg  agus  a  chomhair- 
leachadh  le  salmaibh,  agus  laoidhibh,  agus  dànaibh 

spioradail,  a'  deanamh  ciùil  do'n  Tighearna  le  gràs 
ann  'ur  cridhe.  Tha  guth  gairdeachais  agus  slainte 
ann  am  pàilliunaibli  nam  firean. 

Dh'earailichinn  ùrnuigh  teaglilaich  o  fheum  coit- 
chionn  theaghlaichean.  Tha  nithe  a  dhi  air  muinn- 
tir  teaglilaich,  nach  iomchuidh  ainmeachadh  ann  an 
co'-thionalaibh  follaiseach,  agus  nach  mò  bu  choir 
a  chuibhreachadh  ri  ùrnuigh  dhiomhair.  Tha  iad 
san  dàimh  is  ionmhuinne,  ag  imeachd  tre  shaoghal 
cùraim  agus  iomaguin ;  agus  is  mòr  am  f'eum  a  th' 
aca,  le  aon  chridhe  agus  guth,  air  an  uallach  a 
chàramh  air-san  a  tha  uile-chomasach  air  a  giulan  ; 
agus  a  dh'  àithn'  doibh  gun  bhi  iomaguineach  mu  ni 
sam  bith,  ach  anns  gach  ni  le  h-urnuigh  agus  aslach- 
adh,  biodh  ur  n-iartuis  air  an  deanamh  aithnichte  do 
Dhia  !  A  dh'  aindeoin  gach  cùram  agus  dichioll  a 
dh'  fhaodas  iad  a  ghabhail  m'  an  gnothaichibh, 
faodaidh  iad  dol  gu  mi-riaghailt;  faodaidh  iad  teachd 
o  bhi  saibhir  gu  bochduinn  ;  agus  is  mòr  am  feum 
air  aontacha  le  chèile  a  dh'  asluchadh  a  chomhairle 
agus  a  bheannachd-san  a  tha  le  Fhreasdal  a'  riagh- 
ladh  os  ceann  nan  uile !  Ga  b'e  inbh  anns  am  bi 
iad,  tha  iad  gach  àm  buailteach  do  thriobluid  ;  agus 
is  mòr  am  feum  air  dol  am  fochair  a  chèile  a  leige 
ris  an  gearain  do  Dhia,  o  bheil  gach  eo'-fhurtachd 
a'  teachd,  agus  an  ùrnuigh  dhùrachdach,  chum  gum 
bi  iad  air  an  neartachadh  chum  an  deuchainn  a 
ghiulan  'nuair  a  thig  i ;  agus  gum  mothaich  iad  an 
Athair  nèamhuidh  na  chobhair  ro-dheas  ann  an  am 
triobluid  !  Is  minic  a  tha  iad  a  peacachadh  maille 
r'a  chèile,  agus  is  math  a  thig  e  dhoibh  aideachadh 
na  f  hianuis-san  is  urrainn  maitheanas  a  dheonachadh. 
'Stric  a  tha  sochairean  air  am  buileachadh  orra 
comhladh,  agus  is  iomchuidh  dhoibh  gun  nochdadh 
iad  an  taingealachd  le  chèile  do'n  Ti  sin  a  bhuin  co 
fialuidh  riu.  Bu  chòir  dhoibh  air  an  doigh  so,  mar 
theaghlach  Criosduidh,  iad  fein  a  thogail  suas  'na'n 
creidimh  ro-naomh,  ag  ùrnuigh  anns  an  Spiorad 
Naomh,  ga'n  coimhead  fein  ann  an  gràdh  Dhe,  agus 
sùil  a  bhi  aca  ri  tròcair  ar  Tighearn  Iosa  Criosd 
chum  na  beatha  maireannaich. 

Ach  clia  'n  'eil  e  feumail  mòran  earail  a  dheanamh 
mu  dhleasnas,  a  mheasas  iadsan  aig  a  bheil  an  inn- 
tinn-spioradail  na  shochair.  Tha  teaghlach  gun 
urnuigh  na  theaghlach  nii-dhiadhaidh  ;  agus  a  dh' 
aon  aidmlieil  gan  dean  iad,  cha'n  urrainn  doibh  iad 
fein  a  sliaoradli  o'n  chasaid  gu  bheil  iad  a'  caitlieamh 
am  beatba  as  eugais  Dbe.  Tlia  cionfath  eagail  aca 
roi?n  bhinn  a  thugadh  a  mach  nan  aghaidh-san  nach 
aithne  Dia,  agus  an  aghaidh  nan  teaghlaiehean  nach 
gairm  air  ainm.  Nam  biodh  gràdh  aca  do  Dhia,  cha 
bhiodh  feum  air  an  earalachadh  chum  gum  mealadh 
iad  a  dheadh-ghean  agus  a  làthaireachd. 

Tha  mi  g  aideachadh  gu  bheil  e  gu  trie  air  a  ràdh, 
gu  bheil  iom ad  Ceannard  teaghlaich,  ga  b'e  co  diadh- 
aidh  a  bhitheas  iad,  nach  urrainn  aoradh  teagh- 
laich a  thoirt  suas ; 's  nach  comas  doibh  le  caileiginn 
de  shnas  cainnt,  an  iarrtuis  a  chuir  an  cèill  ann  an 
ùrnuigh ;  agus  leis  mar  nach  'eil  riaghailtean  air  an 
cleachda  'n  ar  n-eagluis-ne,  mheas  iad  iomchuidh 
aoradh  teaghlaich  a  leige  dhiubh.  Ged  a  bha  riagh- 
ailtean sgriobhta  air  urnuigh  air  am  meas  le'r  n- 
eagluis-ne  neo-tharbhach,  cha  chuimhne  learn  gun 
robh  iad  air  am  bacadh  ann  an  teaghlaichibh  a  bha 
?m  feum  an  còmhnadh.  Tha  nise  iom  ad  riaghailt 
air  ùrnuighean  follaiseach,  freagarach  do  chor  eug- 
samhuil  theaghlaichean,  a  chaidh  a  sgriobhadh  le 
daoinibh  diadhaidh  ro-chràbhach ;  agus  is  mòr  is 
fearr  an  gnàthachadh  na  aoradh  Dhe  a  leige  mu  làr. 
Na  h-abradh  daoine  Criosdui'ean  riu  fein  nach  'eil  a' 
cuairteachadh  altair  an  teaglilaich,  le'n  teaghlach 
uile  m'an  timchioll,  a'  cur  suas  an  athchuinge,  agus 
ag  iocadh  am  buidheachais  do  Dhia  an  slainte.  Na 
deanadh  iad  gearan  air  cion  creidimh  aons  a  chum- 
anta,  agus  air  cion  deagh  stèigh  nan  seirbhisich,  am 
feadh  a  tha  iad  fein  a'  caithe  am  beatha  mar  nach 
biodh  Dia  idir  ann  d'an  d'thugadh  iad  aoradh,  agus 
nach  biodh  là  mòr  cunntais  aca  ri  ullachadh  fa  chomh- 
air. 

Nam  biodh  làn  mhothachadh  aig  daoine  air  feum- 
alaclid  aoradh  teaghlaich,  cha  bhiodh  na  h-urrad 
umhaill  ciod  an  t-àm  an  cuirte  an  gniomh  e.    Tha  e 

soilleir  gum  bu  chòir  a  dheanamh  gu  trie,  agus  nam 
biodli  cothrom  air  gacli  maduinn  agus  feasgar,  "  Is 
maith  an  ni  buidheachas  a  thoirt  do'n  Tighearna, 
agus  cliu  a  thabliairt  do  t-ainmsa,  O  Thi  is  àirde  ; 
do  ckaoimhneas-gràidh  a  chur  an  cèill  amis  a  mhad- 
uinn,  agus  t-fliirinn  gacli  oi'clie."  Tba  socbairean 
ur  gacli  là  r'an  aideachadh,  agus  peacaidh  ur  do  ghnà 
ri  bhi  dubhach  air  an  son ;  agus  bu  choir  dhuinn  an 
t-àm  a  shùnraich  am  Freasdal  a  mach  gur  tograidh 
a  chur  suas  ri  Dia  ann  an  ùrnuigh  a  thaghadh. 
Theagamh  nach  ceadaich  ar  n-uine  dhuinn  buanacha 
fad  ri'r  n-aoradh  teaghlaich,  cha  mhò  tha  e  feumail 
sin  a  dheanamh ;  ach  air  lughad  na  h-uin  is  urrainn 
duinn  a  bhuileachadh  air,  cha  chòir  dhuinn  tur- 
dhearmad  a  dheanamh  air. 

Cha'n  f  haod  mi  crioch  a  chur  air  an  earail  so, 
gun  bhi  brònach  arson  mar  tha'n  dleasnas  feumail  so 
air  a  dhearmad.  Tha'n  dearmad  so  a'  buadhachadh 
am  measg  gach  inbh  dhaoine,-  agus  'se  a  thoradh  a 
tha  gu  soilleir  ri  fhaicinn  ann  am  mi-bhens  gach 
comuinn.  Is  iomchuidh  dhuinne  bhi  dubhach  arson 
dubhaile  ar  co'-bhràithre ;  ach  cha  choir  coire  so  a 
chur  air  daoin'  eile,  am  feadh  a  tha  sinn  fein  le 
dearmad  a  dheanamh  air  aoradh  Dhe  'n  ar  teagh- 
laichibh  a  cur  ana-creidimh  na  linn  so  am  meud. 


EARRANN  II. 

Earailean  chum  Umuigh  Teaghlaich  a  ghnàthachadh. 

Tha  e  iomchuidh,  le  ro-fheumalachd  's  a  tha  ùr- 
nuigh  teaghlaich  dhoibhsan  a  tha,  le  mothachadh 
ceart,  ga  cleachda,  gun  labhruinn  ni  bu  mhionaid- 
iche  m'an  bhuannachd  a  tha  na  co'-lorg.  Tha  e  sin 
leoir-shoilleir  dhoibhsan  a  tha  gnàthachadh  bhi  ri 
ùrnuigh  agus  a'leughadh  focail  De ;  agus  tha  dòchas 

agam  gum  bi  mi  a' m'  urrainn  a  dheanamh  soilleir 
dhoiblisan  a  tha  caitheamli  am  beatha,  a  deanamh 
dearmad  air  na  meadhona  òrduichte  chum  an  leas 
spioradail  a  cliur  air  aghaidh. 

Dh'  f  haotainn  ainmeachadh  ann  an  so  an  cleachda 
bheir  ùrnuigh  teaghluich  do  thograidh  chaomhail 
agus  chonibanda  ar  nàduir  ;  agus  an  cumliacbd  a  th' 
aig  na  tograidli  chombanda  sin  ann  an  dùsgadh  ar 
cràbhuidh.  Cionnas  a  dh'fhaodas  iadsan  a  th'  air 
an  dlù  cheangal  ri  chèile  leis  na  bannaibh  is  caid- 
riche,  gun  bhi  gu  durachdach  taingeil,  'nuair  a 
shleuchdas  iad  sìos  cò'ladh  aig  cathair  nan  gràs  ! 
Tha  iad  an  dlù-dhaimh  r'a  chèile  leis  na  ceangluich- 
ean  is  tinne  ;  agus  tha'n  co'-mhothachadh  a  tha  iad 
a'faireachduinn,  an  comunn  each  a  chèile  ro-shòn- 
raichte.  Tha  aca  iomad  uireasbhuidh,  buannachd, 
agus  fulangais,  a  bhuineas  doibh  maraon  ;  agus  c'àit 
am  bu  chòir  dhoibh  an  co'-mhothachadh  a  nochdadh 
co  mòr  sa  ni  iad  aig  righ-chaithir  an  Athar  neamh- 
uidh?  "  Ma  dh'fhuilgeas  aon  bhall,  co'-fhuiligidh 
na  buill  uile ;  no  ma  gheibh  aon  bhall  urram,  ni  na 
buill  uile  gairdeachas  maraon  ris." 

Tha  aig  ceann-an-teaghlaich,  am  feadh  a  tha  e  a' 
toirt  suas  ùrnuigh  agus  moladh  an  teaghluich  do 
Dhia,  cionfath  air  bhi  dùrachdach  as  an  leth  air  fad. 
Tha  e  air  ceann  an  aoruidh  air  an  son-san  a  tha  ro- 
ionmhuinn  leis,  co  math  agus  air  a  shon  fein,  aig  a 
bheil  feum  air  na  sochairean  sin  nach  urrainn  ach 
a  mhàin  Dia  a  bhuileachadh — sochairean  slainte, 
maitheanas,  naomhachd,  agus  a  bheatha  shuthain. 
Agus  c'uin  bu  chòir  do  min  mhathasach  buadhacha 
na  chridhe  ach  'an  àm  a  bhi  'g  asluchadh  nam  bean- 
nachdan  do'n  chomunn  chaomh  sin  a  th'air  a  chùram; 
agus  ag  iarruidh  nan  sochairean  sin  o  Dhia,  Fear- 
freagradh  na  h-ùrnuigh — uaith-san  a  gheall  a  bhi  na 
Dhia  d'a  shluagh  anns  gach  linn.  Theagamh  nach 
'eil  fo'n  ghrèin  aon  ni  co  maiseach,  co  àillidh,  agus 
co  ionmhuinn,  do  bheachd  an  ionracain,  ri  teaghlach 
mar  so  cruinn  'an  ceann  a  chèile  chum  an  aoraidh 
iobradh  ;  a'  co'-aontachadh  an  dà  ni  is  ro  chiataiche 
a  dh'fhaodas  a  bhi  sa  chridhe,  eadhon  cràbhadh  do 

Dhia,  an  Athair  coitchionn,  agus  seirc  agus  caomh- 
alachd  do  chàch  a  chèile.  Cha'n  'eil  sagart  no 
ministeir  air  bith,  co  ciatacli  ri  atliair ;  cha'n'eil  co'- 
thional  air  bith  co  caomh  agus  co  gràdliach  ri  mnaoi 
agus  ri  cloinn ;  agus  cha'n  'eil  iobairt  sam  bith  air  a 
toirt  suas,  leis  na  h-urrad  aonachd  agus  thaitneachd, 
's  a  bheir  teaghlach  cràbhach  agus  ionmhuinn  rau 
chèile  suas. 

Is  sochair  eile  tha'n  lorg  aoradh  teaghlaich,  gu 
bheil  e  'neartachadh  riaghladh  a  cheannaird.  Gun 
ghuth  air  an  riaghailt  a  tha  e  socrachadh,  tha  'n 
naomhachd  leis  a  bheil  e  a'  cuairteachadh  nam  pàr- 
andan  gu  mòr  a'  cur  air  aghaidh  an  uachdranachd. 
Am  feadh  a  bhios  iad  a'  coilionadh  an  dleasnais 
chràbhaich  so,  air  le'n  cloinn  agus  le  muinntir  an 
teaghlaich  uile,  gu  bheil  an  giulan  naomha.  Cha  'n 
ion  domh  a  ràdh  gu  bheil  so  gu  mòr  a'  daighneach- 
adh  an  ùghdarrais,  le  gràdh  agus  urram  àrach  'na'n 
cridhe  dhoibh,  agus  le  ùmhlachd  thogarrach  a  thoirt 
d'an  uile  iàrrtuis.  Tha  giulan  an  samhuil  sin  de 
phàranda,  am  feadh  a  tha  e,  arms  gach  seadh  eile, 
a  rèir  an  t-soisgeil,  na  mheadhoh  iomchuidh  air 
drùghadh  sonraichte,  air  an  cloinn „  agus  an  aomadh 
gu  chreidsinn  gu  bheil  eagal  an  Tighearn,  agus  àith- 
cantan  a  choimhead,  'an  dlù-dhaimh  r'am  f  ior-shonas 
— gu  bheil  sligheanna  gliocais  nan  sligheanna  subh- 
achais,  agus  gur  sith  a  ceumanna  uile. 

Is  fiach  dhuinn  an  aire  shònraicht  a  thoirt, 
gu  bheil  a  chuid  is  mo  de  na  seòlaidh  a  th' 
air  an  toirt  san  Tiomna  Nuadh,  mu  thimchioll 
dleasnas  phàrandan  agus  an  cloinne,  fhir-phòsda 
agus  am  mnathan,  maighstirean  agus  an  seir- 
bhisich,  a'  tòiseachadh  no  a'  criochnachadh  le  earail 
a  bhi  ri  ùrnuigh.  Mar  so  anns  an  litir  chum  nan 
Ephesianach,  far  a  bheil  dleasnas  teaghlaich  gu 
mionaideach  air  a  chuir  sios,  agus  co  dian  air 
earalachadh,  tha'n  t-Abstol  air  ball  ag  ràdh,  "  A' 
deanamh  ùrnuigh  a  ghnà  leis  gach  uile  ghnè  ùr- 
nuigh  agus  asluchadh  san  Spiorad,  agus  a'  deanamh 
faire  chum  an  ni  so  fein  maille  ris  gach  uile  bhuan- 
achadh,  agus  ghuidhe  arson  nan  naomh  uile."  Agus 

aims  an  litir  chum  na  'n  Colosianach,  far  a'  bheil  na 
dleasnais  cheudna  air  an  earalachadh  leis  na  h-urrad 
chumhaclid  agus  chaomhalachd,  tha  'n  t-Abstol  ag 
ràdh,  «  Buanaichibh  ann  an  urnuigh,  a'  deanamh 
faire  innte  le  breith-buidheachais."  Cha  'n  'eil  ach 
aon  àit  eile  san  Tiomna  Nuadh,  far  a  bheil  na 
dleasnais  sin  air  an  ainmeachadh  co  soiJleir;  agus 
tha  'n  t-Abstol  Peadar  na  cheud  litir,  ga  dhlu-chean- 
gal  ri  urnuigh,  le  bhi  toirt  fainear  gu  bheil  suilean 
an  Tighearn  air  na  fireanaibh,  agus  a  chluasan  fos- 
gailte  ran  urnuigh.  Mar  so  tha  sinn  a'  faicinn  o 
fhocal  De,  an  ni  tha  sinn  a'  foghlum  o'r  fein-fhios- 
rachadh,  gu  bheil  ùrnuigh  dhìomhair  agus  theagh- 
laich  feumail  gur  neartachadh  a  choiliona  gu  dileas 
agus  gu  caomhail  dleasnais  teaghluich ;  chum  gach 
earrann  d'ar  dleasnas  diòmhair  agus  follaiseach  a 
chur  'an  gniomh  air  mhodh  freagarach. 

'Se  buaidh  eile  th'  air  aoradh  teaghlaich,  gu 
bheil  mòr  aobhar  aig  na  teaghlajchean  a  tha  ga 
ghnàthachadh  gu  fiuthair  a  bhi  aca  ri  sochairean  o 
Dhia,  mar  fhreagradh  d'  an  ùrnuighean.  "  Tha 
niòr  èifeachd  ann  an  ùrnuigh  dhùrachdaich  an  fhir- 
ein."  Chan  e  gu  bheil  iomad  sochair  na  co'-chuid- 
eachd  dhoibhsan  a  tha  ga  gnàthachadh,  ach  tha  i 
na  meadhon,  air  a  h-òrdachadh  le  Dia,  chum  beann- 
uchadh  fhaotuinn,  agus  is  meadhon  e  anns  gach 
linn,  air  an  d-aontaich  e  gu  gràsmhor  amharc. 
Cha'n'eil  mi  cialluchadh  gu  bheil  èifeachd  air  bith 
ann  an  urnuigh  chum  min-shuidhicht  an  Uile-chumh- 
achdaich,  a  chunnaic  a  chrioch  o  thus,  agus  nach 
caochail,  atharrachadh.  Seasaidh  comhairle  an 
Tighearna  gu  siorruidh,  smuaintean  a  chridhe  o  linn 
gu  linn.  Ach  ga  nach  atharraich  urnuigh  ruin 
Dhe,  tha  i  na  meadhon  òrduichte  feumail  chum 
ruigheachd  air  na  th'  aig  duine  'na  bheachd;  co 
feumail  's  nach  faighear  e  gun  so  a  ghnàthachadh, 
mar  mheadhon.  Is  e  òrdugh  Dhe,  "  am  feadh  a 
mhaireas  an  talamh,  nach  sguir  àm  an  t-sil-chur 
agus  foghar,  agus  fuachd  agus  teas,  agus  samhradh 
agus  geamhradh,  agus  là  agus  oi'che."  Ach  gad  a 
tha  an  siol  a  chur  feumail  chum  gum  buainear  a's 

t-f  hoghar ;  agus  tha  sinn  uile  fiosrach,  cia  earbsacli 
air  bitli  a  bhios  duine  sa  chàs  so,  a  Freasdal  De, 
ma  bhios  e  gu  leisg  lùnndach  san  earrach,  gun 
na  meadhonan  a  ghnàthachadh,  nacli  ruig  e  am 
feasd  air  a  run. 

Tha  ùrnuigh  na  meadhon  trid  an  do  gheali  Dia 
sochairean  spioradail  agus  siorruidh  iomchar  do  ana- 
maibb  a  phobuill :  agus  tha  a  ro-f  heumalachd,  san 
t-seadh  so,  làn  shoilleir  leis  a  choilion  earail  gu  a 
ghnàthachadh  gu  cùramach.  Tha  èifeachd  a  bhith- 
eantachd  agus  a  dbùrachd  air  a  shoilleireachadh  le'r 
Tighearna  le  samhladh  soilleir  so-thuigsinn.  "  Labh- 
air  e  cosamhlachd  riu,  a'  nochdadh  gur  còir  ur- 
nuigh  a  dheanamh  a  ghnà,  agus  gun  f  hannachadh  ; 
ag  ràdh,  Bha  breitheamh  ann  am  baile  àraidh,  air 
nach  robh  eagal  De,  agus  aig  nach  robh  urram  do 
dhuine  ;  agus  bha  bantrach  àraidh  sa  bhaile  sin, 
agus  thainig  i  d'  a  ionnsuidh,  ag  ràdh,  Cum  còir 
rium  an  aghaidh  mo  nàmhuid.  Agus  cha  b'  àill  leis 
rè  tamuil;  ach  'na  dhèigh  sin  thuirt  e  ann  fein,  Ge 
nach  'eil  eagal  De  orai,  no  urram  agam  do  dhuine, 
gidheadh  arson  gu  bheil  a  bhantrach  so  a'  cur 
dragha  orm,  cumaidh  mi  còir  rithe,  air  eagal  ìe  a 
sir-theachd  gun  sgìthich  i  mi.  Agus  thuirt  an 
Tighearna,  Eisdibh  ciod  a  deir  am  breitheamh 
eucorach.  Agus  nach  dean  Dia  dioghaltas  arson  a 
dhaoine  taghta  fein,  a  ta  ag  èigheach  ris  a  là  agus 
a  dh'  oi'che,  ged  a  tha  e  fad-fhulangach  mu'n  tim- 
chioll?" 

Tha'n  taic  a  tha  ar  Triath  beannuichte  a  leige  ri 
urnuigh  mar  mheadhon  chum  beannachdan  spiorad- 
ail f  haotainn  airidh  air  ar  n-aire  shonraichte.  Tha 
a  chainnt  gu  soilleir  a'  teagasg  dhuinn,  nach  faigh- 
ear  na  sochairean  sin,  is  e  run  na  h-ùrnuigh  asluch- 
adh,  as  eug'ais  ùrnuigh.  "  Iarruibh,  agus  gheibh 
sibh ;  siribh,  agus  amaisidh  sibh :  buailibh,  agus 
fosgailear  dhuibh  e.  Oir  gach  neach  a  dh'  iarras, 
glacaidh  e :  agus  ge  b'e  shireas,  gheibh  e :  agus 
do'n  ti  a  bhuaileas  an  dorus,  fosgailear.  Gu 
deimhin,  a  deiream  ribh,  ge  b'e  ni  a  dh'  iarras 
sibh  air  an  Athair,  a'  m'  ainmse,  bheir  e  dhuibh 

e.?'  Cha  lughadh  an  t-soilleireachd  leis  a  bheil  an 
t-Abstol  Seumas  a'  labhairt  in u  f  heart  urnuigh 
mar  mheadhon  òrduichte.  "  A'  bheil,  a  deir  e, 
neach  sam  bith  tinn  'nar  measg !  cuireadh  e  fios  air 
seanairibh  na  h-eaglais ;  agus  deanadii  iad  urnuigh 
air  a  shon.  Agus  slànuichidh  ùrnuigh  a  chreidimh 
an  t-euslan ;  agus  togaidh  an  Tighearna  suas  e : 
agus  ma  rinn  e  peacanna,  maithear  dha  iad.  Bu 
duine  Elias  aig  an  robh  co'-aigne  ruinne,  agus 
ghuidh  e  gu  diirachdach  gun  uisge  bhi  ann :  agus 
cha  d'thainig  uisge  air  an  talamh  rè  thri  bliadhna 
agus  shea  mios;  agus  rinn  e  urnuigh  a  ris,  agus 
thug  nèamh  uisge  uaith,  agus  thug  an  talamh  a 
mach  a  thoradh." 

Tha'm  fàidh  Eseciel  a'  toirt  duinn  mineachadh 
soilleir  air  feumalachd  ùrnuigh,  mar  mheadhon  òr- 
duichte  chum  na  sochairean  a  ghealladh  f  haotainn. 
Anns  an  36  Caibdeil,  a  tha  làn  de  na  fàisneachdan 
is  mò  toilinntinn  mu  thimchioll  iompachadh  agus 
ath-philleadh  sliochd  Abrahaim — fàisneachdan  a 
th'air  an  liuthairt  gu  cinnteach  Leis-san  is  urrainn  a 
chumhachd  agus  a  thairisneachd  an  coilionadh ;  aims 
a  chaibdeil  sin,  tha'm  foillseachadh  a  leanas  mu 
thimchioll  feumalachd  urnuigh  a  dh*  fhaighinn  a 
mhaith  a  chaidh  ghealltuinn.  "  Mar  so  a  deir  an 
Tighearna  Dia,  Bidh  mise  fatbasd  air  m'  iarruidh 
san  ni  so  le  tigh  Israeil,  chum  a  dheanamh  air  an 
son."  Ciod,  mata,  an  stèigh  air  an  ion  duinn 
fiuthair  a  bhi  aguinn  o  Dhia  ri  sochairean  a  bhuin- 
eas  do'n  bheatha  so  fein,  no  riu  sin  a  bhuineas  do 
do  shiorruidheachd,  agus  do  shon  us  na  h-ath- 
bheatha,  gun  ùrnuigh  bhitheanta,  dhùrachdach  ? 

Tha  fios  againn  gu  bheil  iadsan  a  tha  gnàthaichte 
ri  ùrnuigh  a'  faotainn  nan  sochairean  is  priseile, 
mar  f  hreagradh  d'  an  urnuigh.  Tha  iad  a'  faighinn 
saorsuinn,  tre  f  huil  Chriosd,  maitheanas  nam  peac- 
anna, a  rèir  gràs  saibhir  Dhe ;  tha  iad  a'  faighinn 
deadh-ghean  ar  n-Athar  neanihuidh,  a  ghliocas 
chum  an  seoladh,  agus  a  chumhachd  chum  an  dion ; 
agus  tha  iad  a'  faotainn,  trid  an  Spioraid  Naoimh, 
sith  agus  aoibhneas,  agus  dòchas/  mar  earlais  air 

son  as  siorruidh  arm  an  rioghachd  na  glòire.  Tha 
fios  againn  gu  bheil  iadsan  a  th'  air  an  toirfc  suas  do 
ùrnnigh,  trid  ar  Tighearn  Iosa  Criosd,  a'  faotainn 
nan  nithe  sin  agus  ioma  ni  gan  tuilleadh  de  shoch- 
airibli  spioradail ;  agus  tha  dearbh-chinnt  againn 
nach  'eil  daoine  agus  teaglilaichean  nach  gnàthaich 
ùrnuigh  gam  faighinn ;  nach  'eil,  uime  sin,  aobhar 
againn  gu  shaoilsinn  gu  bheil  Dia  ag  èisdeachd  ri 
ùrnuigh  agus  ga  freagradh  ? 

Nach  ioma  dearbhadh  a  th'  againn  far  an  d'  oib- 
rich  Dia  ann  an  leithsgeul  a  shluaigh,  agus  afhreag- 
air  e  an  ùrnuigh,  'nuair  bu  diomhain  còmhna  duine ! 
Tha  eachdruidh  na  h-eaglais  làn  de  'n  samhuil  sin 
de  theasairgean  ;  agus  's  ainmig  Ckiosduidh  nach 
d'  fhiosraich  a  shamhuil  sin  de  chòmhnadh  an 
f  hreasdail  da  thaobh  fein.  Cha  ghabh  an  t-aingidh 
suim  de  obair  an  Tighearna,  no  de  ghniomhara  a 
làmh  ;  cha'n  'eil  ag,  uime  sin,  nach  'eil  an  obair  ri 
faicinn,  mar  fhreagradh  do  ùrnuigh  dhurachdaich. 
Thug  Dia  fein  dearbh-chinnte  dhuinn  na  fhocal,  gu 
bheil  tlachd  aige  de  ùrnuigh  an  ionracain,  agus  gu 
bheil  e  'g  èisdeachd  ri  ùrnuigh  an  fhirein.  "  Gairm 
ormsa,"  a  deir  e,  "an  àm  do  thriobluid,  agus  freag- 
raidh  mi  thu.  Agus  tarlaidh  e  m'  an  gairm  iad 
gum  freagair  mi  iad,  agus  am  feadh  a  bhios  iad  a' 
labhairt,  cluinnidh  mise." 

Tha  e  soilleir  gun  robh  na  geallaine  sin  air  an 
coilionadh  o  fhein-fhiosrachadh  nam  priomh-aith- 
richean,  nam  fàidhean,  nan  abstolan  naomha,  agus 
feachd  ainmeil  nan  naomh-fhianuisean,  agus  gach 
neach  a  tha  'n  ainm  ann  an  leabhar  beatha  an  Uain. 
Am  feadh  a  bha  iad  air  thalamh  chaith  iad  am 
beatha  ann  an  co'-chomunn  maille  ri  Dia ;  agus 
ghairm  iad  air  ainm,  agus  fhuair  iad  an  t-ainm  sin 
na  thùr  laidir,  a  dh'  ionnsuidh  an  ruidh  iad  agus 
bithidh  iad  tearuinte.  "  Ghlaodh  iad  ri  Dia  le  'n 
guth,  eadhon  ri  Dia  le  'n  guth,  agus  dh'  èisd  e  riu. 
Ann  an  là  an  teanntachd,  dh'  iarr  iad  an  Tighearna, 
agus  fhuaradh  leo  e."  Nach  mòr  a  mhisneach  a  th' 
agaibh  an  so  arson  ùrnuigh  dhiomhair  agus  theagh- 
laich  a  dheanamh!    Nach  mòr  a  mhisneach  a  th' 


235 


agaibli  gu  teaclid  a  dh'  ionnsuidh  Dhe,  gach  aon  am, 
le  làn-chinnte  gum  bi  gach  iarrtas  a  chuireas  sibh 
suas  ris,  a  bliios  an  deonachadh  chum  ur  leas  siorr- 
uidh,  air  am  freagradh. 

Faodar  f  heoraich  a'  bheil  Dia  a'  freagradh  gach 
urnuigh  a  chuirear  suas  ris  arm  an  treibhdhireas  ? 
Mar  fhreagradh  do'n  cheist,  faodaidh  mi  ainmeach- 
adli,  gur  i  urnuigh  am  meadhon  iomchuidh  gu  soch- 
airean  f  haotainn  o  Dhia ;  agus  tha  e  soilleir  gu  bheil 
Dia  ga  aideachadh,  anns  na  cùisibh  a  leanas : — Ah' 
tùs,  'nuair  a  thig  i  o  dhùrachd  agus  o  irioslachd 
cridhe,  ge  neach  bi  an  cridhe  sin  da  rireadh  air 
fhior  atharrachadh,  no  fo  chumhachd  gràs  slainteil. 
Cha  'n  'eii  mi  'g  mdh,  gun  do  gheall  Dia  ann  an  àit 
air  bith  gun  èisdeadh  e  agus  gun  d'  thugadh  e  freag- 
radh do  urnuigh  neach  a  bhiodh  mar  sin;  '$  e  na 
tha  mhiann  orm  a  ràdh,  gur  minic  a  f  hreagair  e  i 
na  leithid  de  clior.  Rinn  e  mar  sin  ri  droch  Ahab  ; 
oir  thuirt  e  "  a  chionn  gun  d'  irioslaich  se  e  fein 
a'm'  fhianuis,  cha  d'  thoir  mi  an  t-olc  air  a  thigh." 
Rinn  e  mar  sin  do  thaobh  nan  Ninebheach ;  oir  an 
uair  a  ghlaodh  iad  gu  treim  ri  Dia,  agus  a  phill  gach 
aon  aca  o'n  olc  a  rinn  e,  agus  o'n  fhoirneart  a  bha 
'nan  làmhan  ;  an  sin  ghabh  Dia  aithreachas  m'  an  olc 
a  thuirt  e  gu  'n  deanadh  e  orra,  agus  cha  d'  rinn 
se  e. 

'S  e  'n  dara  cuis,  anns  a  bheil  ùrnuigh  èifeachd- 
ach,  agus  far  an  do  gheall  Dia  a  freagradh,  'nuair  is 
ann  o  Chriosduighean  treibh-dhireach,  gidheadh  lag, 
aig  a'  bheil  an  tograidh  fionnar,  agus  nach  'eil  a' 
teachd  air  an  aghaidh  ach  mall  ann  an  gràs  agus 
ann  an  caithe-beatha  naomha.  Tha  caomh-iochd  an 
Ard-Shagairt,  trid  eadar-ghuidhe,  tre  'n  gabhar  gu 
taitneach  ri  ùrnuighean  a  chreutairean  peacach,  air 
a  cho'-roinn  gu  bàigheil  ris  a  chuid  is  laige  d'a 
dheisciobluibh.  Cuilc  brùite  cha  bhris  e,  agus  cha 
mhùch  e  'n  lion  fo  chad  smiiid.  Tha  e  gnà  sheasamh 
aig  an  altair  le  tùiseir  òir,  agus  tha  iomadaidh  tùis 
air  a  thoirt  da,  chum  gun  d-thugadh  e  suas  e  maille 
ri  ùrnuighe  nan  naomh,  air  an  altair  òir  a  tha  fa 
chomhair  na  righ-chaithreach. 

'S  e  'n  treas  cùis  anns  a  bheil  ùrnuigh  èifeachd- 
ach,  'nuair  a  thig  i  o  dhaoinibh  ainmeil  ann  an  creid- 
imh agus  ann  an  naomhachd,  's  a  tha  teachd  beo 
ann  an  dlù  cho'-chomunn  ri  Dia.  Tlia  mòr  èifeachd 
ann  an  ùrnuigh  dhùrachdaich  an  fhirein.  Tha  aobhar 
soilleir  arson  gu  bheil  ùrnuigh  mar  sin,  air  a  meas 
mar  mheadhon,  ni 's  taitnich  air  an  èisdeachd,  na 
iadsan  a  chuirear  suas,  gad  is  ann  tre  'n  Tighearn 
losa  Criosd,  le  muinntir  nach  'eil  co  durachdach  mu 
nithibh  spioradail,  agus  do  thaobh  sin  nach  'eil  eo 
iomchuidh  air  gach  ni  a  dh'  iarras  iad  fhaotainn. 
'Nuair  a  theid  sinn  gu  neo-chealgach  a  dh'  ionn- 
suidh  Dhe,  gun  bhi  'g  earbs'  asainn  fein,  ann  an 
aidmheil  aithreachais  agus  creidimh,  le  làn-mhoth- 
achadh  air  ar  laigsinn  agus  air  ar  neo-aithrighead 
fein,  tha  sinn  ni 's  iomchuidh  air  luach  nan  sochair- 
ean  a  gheibh  sinn  a  mheas. 

Tha  sochairean  àraidh  a  dh'  fhaodas  gach  fior 
chreideach  fiuthair  a  bhi  aca  riu,  mar  fhreagradh 
d'an  ùrnuigh,  co  dhiu  a  bheirear  suas  i  do  Dhia  an 
uaigneas,  san  teaghlach,  no  gu  follaiseach.  Faod- 
aidh dùil  a  bhi  aca  gu  muinghinneach  ri  crioch  an 
creidimh,  eadhon  slainte  an  anama;  faodaidh  làn 
fhiuthair  a  bhi  aca  gu  'n  coilion  esan  a  thòisich 
deagh  obair  annta,  i,  gu  là  losa  Chriosd ;  gum  faigh 
iad  am  feumalachd  de  Spiorad  Chriosd,  agus  saor- 
adh  o  chumhachd  a  pheacaidh,  agus  coir  air  toill- 
teannas  agus  eadar-ghuidhe  an  t-Slanuighear  anns 
an  do  chreid  iad :  faodaidh  làn  dòchas  a  bhi  aca 
nach  cum  aon  ni  ach  am  peacadh  uatha,  no  am 
bacadh  o  'n  t-sith  sin  fhaotainn  a  dh'  fhàg  an 
Slanuighear  mar  dhileab  aig  a  dheisciobuil  uile,  agus 
a  choimhdeas  an  cridhe  agus  an  inntinn,  trid  losa 
Criosd ; 's  am  feadh  a  bhuanaicheas  iad  ann  an  eagal 
an  Tighearna,  faodaidh  iad  làn  fhiuthair  a  bhi  aca 
nach  cum  nithe  tha  làthair,  no  nithe  ri  teachd, 
uatha  a  bheatha  shuthainn  sin  a  gheall  Dia  dhoibh 
anns  an  t-soisgeul. 

Tha  nithe  eile  a  tha  laghail  dhoibh  iarruidh  ann 
an  ùrnuigh,  ach  nach  ion  doibh  fiuthair  a  bhi  aca  ri 
freagradh  leis  an  aon  earbsa,  agus  theagamh,  an 

cùisibli  àraidh,  gum  bi  iad  gu  tur  air  an  diultadh. 
Mar  shamhladh,  is  sochair  mhòr  gum  bi  searmoin- 
ichean  an  fhocail  nan  aoidheare  comasach,  agus  gu 
mòr  a  chum  ar  sòlais  agus  ar  feum ;  agus  chum  gum 
fàs  agus  gum  buanaich  iad  sin,  's  e  ar  dleasnas 
guidhe  gu  dùrachdach ;  ach  gidheadh  faodaidh  an 
t-iarrtas  so,  do  thaobh  cuid  de  luchd-muinntir  Dhe, 
fuireach  rè  ùine  gun  a  choilionadh.  Faodaidh  e 
bith  do  'n  f  hior  Chriosduidh  nach  'eil  cùlaidh-shòlais 
is  mò  aige  na  bhi  ami  an  comunn  riu-san  aig  a  bheil 
an  inntinn  spioradail ;  agus  is  sochair  e  a  tha  cead- 
aichte  dhoibli  iarruidh  ann  an  ùrnuigh,  a'  striochda 
do  thoil  De ;  acli  is  gann  a  mhealas  cuid  diubli  am 
feasdj  iad  sin,  gus  an  dlù-cheanglar  iad  ri  làn-cho'- 
thional  agus  eaglais  na  'n  ceud-ghin  air  nèamh. 

Tha  e  fior  iomchuidh  gun  iarramaid  air  Dia  bàs 
sòlasach  a  dheònachadh  dhuinn,  agus  gum  bi  sinn 
air  ar  neartachadh  san  sbàirn  dheireannaich,  gu 
aoibhneas  a  dheanamh  an  dòclias  ri  gloir  shiorruidh ; 
ach  tlieagamh  gu  'n  cumar  uainn  an  t-sochair  so 
cuideachd :  's  am  feadli  a  tha  ar  cor  siorruidh  tear- 
uinte,  faodaidh  e  bi  nach  'eil  sinn  làn-mhothaehail 
air.  Tha  e  leoir-shoilleir  do  thaobh  soirbheachadh 
mu  nithibh  aimsireil,  mu  shaibhreas,  mu  urram,  mu 
shocair,  mu  shlainte,  mu  chàirdean,  agus  beatha,  nach 
ion  duinn  dùil  a  bhi  againn  riu,  mar  f  hreagradh  d'ar 
n-ùrnuigh,  ach  co  fad  sa  cho'-fhreagras  e  do  rùin 
gliocais  De,  no  chum  ar  math  fein.  Tha  fhios 
againn,  agus  is  leoir  e  a  thoirt  sòlais  duinn,  gur  ann 
a  chum  ar  math  mar  deònaichear  dhuinn  iad. 

O  so  uile,  saoilidh  mi  gu  bheil  e  leoir-shoilleir, 
gu  bheil  na  teaghlaichean  a  tha  dearmad  aoradh 
Dhe,  a'  deanamh  dearmad  air  meadhon  ro-chud- 
thromach  chum  beannachdan  a  tharruing  a  nuas  orra 
fein.  Agus  air  learn  gu  bheil  e  ceart  co  soilleir, 
am  feadh  a  bhuanaicheas  iad  gun  bhi  ri  urnuigh,  gu 
bheil  iad  a'  cur  an  neo-shuin  inneal,  leis  am  faodadh 
iad  mòr  mhath  a  dheanamh  do  'n  chomunn  gam 
buin  iad.  Is  beag  fios  a  th'  aca  air  mòr  luach  na 
sochair  ris  a'  bheil  iad  mar  so  a*  cur  cul. 

'S  e  'n  t-aon  sochair  eil'  a  dh'  ainmicheas  mi,  mar 

ag  èiridh  o  aoradh  teaghlaich,  gu  bheil  e  a'  coimh- 
ead  agus  a'  cur  air  aghaidh  diadhachd  ann  an  teagh- 
lach.  Tha  e  co  femuail  chum  so  a  dheanamh,  's 
nach  fhaic  mi  cia  mar  is  urrainnear  diadhachd 
teaghlaich  a  chumail  suas  as  eug'ais  ;  gu  h-àraidh  a' 
measg  cloinne  agus  seirbhisich,  aig  a'  bheil  co  beag 
cothrom  air  fàs  ann  an  eolas,  agus  gan  olc  a  thig  e 
gum  bi  am  beagan  sin  air  a  lughdachadh.  Is  ann  a 
mhàin  le  diadhachd  fhaicinn  a'  gleidheadh  suas  ion- 
aid  fein  anns  an  teaghlach,  agus  ann  am  meas  nan 
cinn-theaghlaichean  ;  's  ann  a  mhàin  le  iad  a  bhi  gu 
lathail  ag  aontachadh  na  ghnàthachadh,  a  tha  e 
coltach  gum  bi  aca  meas  air  a  ro-fheumalachd  agus 
air  a  mhòr-luach. 

Chithear  gun  robh  aoradh  teaghluich,  anns  gach 
linn,  ga  ghnàthachadh  aig  sluagh  Dhe,  agus  gun 
robh  e  air  a  mheas  leo  mar  shochair,  agus  na 
mheadhon  air  am  math  spioradail  a  chuir  air  agh- 
aidh. B*  e  riin-suidhi elite  Iosua,  air  a  shon-san 
agus  a  theaghlaich  gun  deanadh  iad  seirbhis  do  'n 
Tighearna.  Gu  b'  e  àite  san  do  shuidhich  na 
priomh-aithrichean  am  bùithean,  thog  iad  altair 
arson  aoradh  Dhe.  Tha  iomradh  againn  air  aor- 
adh teaghlaich  Dhaibhidh,  agus  loib,  agus  Dhan- 
ieil,  agus  nam  fàidhean ;  agus  tha  fios  gun  robh  so 
na  riaghailt  aig  gach  nor  Chriosduidh  na  theagh- 
lach  anns  gach  linn.  Ge  nach  rachadh  na  h-urrad 
a  ràdh  a  dh'  earaluchadh  an  dleasnuis  so,  mheas- 
ainn  caithe-beatha  nan  ionracan,  f'eadh  an  ginealach, 
na  aobhar  leoir-chudthromach  chum  a  leanailt  gu 
curamach  leosan  a  tha  'g  oirpeachadh  bhi  nan  luchd- 
leanmhuinn  orrasan  a  tha  trid  creidimh  agus  foigh- 
idinn  a'  sealbhachadh  nan  geallainne. 

Am  feadh  a  tha  urnuigh  teaghlaich  na  meadhon 
air  creidimh  teaghlaich  a  chur  air  aghaidh,  tha  i 
mar  an  ceudna,  na  sochair  chudthromaich,  agus  b' 
eagallach  ar  cor,  ann  an  saoghal  peacach,  brònach, 
agus  bàis,  nan  rachadh  a  grad  thoirt  uainn  !  Ciod, 
nan  abradh  Dia  ris  gach  teaghlach  nach  *eil  a' 
cleachda  ùrnuigh,  na  cuiribh  suas  urnuigh  dhomhsa, 
oir  cha  'n  èisd  mi  am  feasd  tuille  ruibh.    Tha  sibh 

o  'n  uair  so,  gun  chomas  ùrnuigh  tuille  dheanamh. 
"  A  chionn  gun  do  ghairm  mi,  agus  gun  do  dhiult 
sibhse,  gun  do  shin  mi  mach  mo  làmh,  agus  nach 
d'  thug  duine  sam  bith  an  aire ;  ni  mise  mar  an 
ceudna  gàire  ri  r  sgrios-sa ;  ni  mi  fanoid  'nuair  a 
thig  ur  n-eagal.  Iarruidh  iad  mi  gu  moch,  ach 
cha  'n  f  haigh  iad  mi." 

Cuiridh  mi  crioch  air  m'  earail  mu  fheumalachd 
aoradh  teaghlaich,  ann  am  briathraibh  Ard-easpuig 
Thillotson, — Sgriobhair  diadhaidh,  a  tha  arson  a 
dhùrachd,  agus  mar  bha  e  na  chas-sheasamh  agus  na 
chùl-taic  do  'n  chreidimh  chriosduidh,  tha  e  airidh 
air  cliu  agus  cuimhneachan  taingeil  Chriosdui'ean  de 
gach  seorsa : — "  Tha  so  co  feumail  a  chumail  suas 
mothachadh  mu  Dhia  agus  mu  dhiadhachd,  ann  an 
inntinne  dhaoine,  agus  far  a'  bheil  e  air  a  dhearmad, 
cha  'n  f  haic  mi  gum  faodar  a  mheas  na  theaghlach 
Criosduidh,  no  gu  bheil  creidimh  air  bith  aca." 

Chaidh  na  riaghailtean  a  lean  as  an  àm  cur  suas 
ùrnuigh,  chum  a  dheanamh  air  mhodh  tarbhach,  a 
sgriobha  le  duine  aig  an  robh  caochladh  beachd,  ann 
an  cuid  de  phoncaibh  cudthromach,  o  'n  Ard-easpuig, 
ach  air  an  do  chuireadh  a  dh'  urram  teachd  air  agh- 
aidh,  ni  h-ann  a  mhàin  r'a  linn  fein,  ach  do  ghin- 
ealachaibh  nach  d'  rugadh  fhathast,  ann  an  lànachd 
beannachadh  soisgeil  Chriosd.  Agus  's  ann  a  tha 
mi  'g  ainmeachadh  nan  riaghailtean  sin,  cha  'n  ann 
a  chionn  gu  bheil  iad  ur,  ach  arson  an  t-sòlais  a 
tha  mi  faireachduinn  ann  an  toirt  do  m'  leugh- 
adoirean  cunntas  mu  dhuine  co  mòr  agus  co  math.* 

'S  i  cheud  riaghailt  an  àm  cur  suas  urnuigh,  Gum 
bi  ar  cridhe  agus  ar  n-inntinn  socraichte  ann  an 
suidheachadh  iomchuidh,  freagarach  dhoibhsan  a 
tha  teannadh  ri  cainnt  ri  Dia.  'S  i  'n  dara  riagh- 
ailt, 'Nar  n-asluchadh  gum  bi  mothachadh  fior 
againn  air  ar  n-uireasbhuidh  fein,  agus  gu  bheil  sinn 
a'  meas  feum  againn  air  gach  ni  a  tha  sinn  ag  iarr- 
uidh, agus  an  co'-chuideachd  r'ar  n-iarrtuis  gum  bi 

againn  miann  durachdach  chum  am  faotainn.  'S  i  'n 
treas  riagliailt,  Gu  'n  cuir  sinn  tur-chul  ri'r  deagh- 
thoilltinneas  fein,  agus  ris  gach  earbs  asainn  fein, 
agus  le'r  trom  irisleachd,  gun  d'  thòir  sinn  a  glilòir 
do  Dhia.  'S  i  cheathramh  riagliailt,  Gum  biodh- 
maid  air  ar  brosnuchadh  gu  urnuigh  a  dheanamh,  le 
dearbh-cliinnte  gum  faigh  sinn  na  dh'  iarras  sinn, 
air  a  Sgàth-san  is  ann  na  ainm  a  tha  iad  air  an  toirt 
suas. 


Mu  Urnuigh  Dhiomhair. 


Cha'n  fhaod  mi  gun  chaileiginn  a  labhairt  mu 
dhleasnas  cudthromach  eile,  a  bhuineas  do  gach 
neach  de  mhuinntir  teaghlaich.  'Si  urnuigh  dhiomh- 
air a  tha  mi  cialluchadh.  Cha  bhuilich  mi  mòran 
ùine  ann  an  soilleireachadh  feumalachd  an  dleas- 
nais  so,  no  ann  an  earalachadh  a  ghnàthachadh. 
Cha  mhòr  nach  leoir  dhomh  innse  dhuibh  nach  faod 
aon  neach  a  bhi  diadhaidh  as  eug'ais ;  agus  nach 
faod  aon  neach  co'-chomunn  a  chumail  ri  Athair 
nan  Spiorad,  no  a  bheatha  a  chaitheamh  tre  chreid- 
imh  Mhic  Dhe,  gun  an  gnàthachadh  so  a  chleachd- 
adh.  Is  ann  an  urnuigh  dhiomhair  a  dh'fhaodas 
sibh  uile  dhiubhrais  ur  n-anama  a  leige  ris  do  Dhia, 
agus  gum  faod  sibh  na  sochairean  is  iomchuidh  oirbh 
asluchadh.  Na  biodh  na  h-urrad  shuim  agaibh  de 
na  briathran  a  ghnàthaicheas  sibh  sa  bhios  agaibh 
de  staid  ur  n-inntinn.  Cumaibh  suas  an  cleachda, 
gad  a  robh  aobhar  mi-mhisnich  agaibh  do  thaobh 
suidheachadh  ur  cridhe;  agus  cuiribh  ur  n-earbsa 
gu  muinghinneach  ann  an  eadar-ghuidhe  an  Fhir- 
thagraidh  chumhachdaich  a  th'  agaibh  maille  ris  an 
Athair.  Gabhaibh  tlachd  ann  an  dluthachadh  ri 
Dia,  agus  ann  an  spiorad  na  h-uchdmhacachd  a 
thugadh  da  chloinn  fein,  cuiribh  suas  ur  n-iartuis 
a  chum  cathair  na'n  gràs.    Cumaibh  do  ghnà  'nar 

cuimhne  gu  bheil  sibh  gu  h-iomlan  an  earbsa  r'a 
fhreasdal,  co  math  agus  r'a  ghràs ;  agus  as  eug'ais- 
san  nacli  comas  duibh  aon  ni  a  dheanamh.  Aidich 
e  aoVuile  shlighibh,  agus  seolaidh  esan  do  cheumanna. 
'Sann  a  rèir  mar  chleachdas  sibh  ùrnuigh  dhìomhair 
is  dùgh  do  dhiadhachd  soirbheachadh  'nar  n-anam- 
aibh. 

Thug  ar  Slanuighear  beannuichte  seolaidh  seachad 
muthimchiollùrnuigh  dhìomhair,  anns  na  briathraibh 
so,  "  Ach  thusa,  'nuair  a  ni  thu  ùrnuigh,  imich  a 
steach  do  d'  sheomar,  agus  air  dunadh  an  doruis 
duit,  dean  ùrnuigh  ri  t-Athair  a  ta  an  uaigneas, 
agus  bheir  t-Athair  a  chi  an  uaigneas,  duais  dhuit 
gu  follaiseach." 

Tha  e  soilleir  o  na  briathra  sin  gu  bheil  ùrnuigh 
dhiomhair  na  dleasnas  cudthromach.  Chan  f  haodar 
a  mheas  gum  buin  e  do  ùrnuigh  teaghlaich  no  idir 
fhollaisich,  a  chionn  gu  bheil  iad  gar  seoladh  gu 
dol  ann  an  uaigneas  a  fradharc  dhaoin'  eile,  agus 
buanachadh  san  diomhaireachd  so,  gus  an  sguir  an 
ùrnuigh.  Buinidh  so  dhuinn  'nar  pearsadh  fein, 
agus  tha  e  teagasg  dhuinn,  gu  bheil  e  fiachaicht 
oirn,  air  ar  son  fein,  gnà  chomunn  a  chumail  suas, 
le  ùrnuigh  agus  asluchadh,  ri  Athair  ar  spioraid. 
Agus  gun  ghuth  air  teagasg  follaiseach  ar  Slanuigh- 
ear, dh'fhaodamaid  mòr  chudthrom  an  dleasnais  so 
a  thuigsinn  o  ghnàthachadh  fein.  B'aon  e  a  bh'air 
a  thoirt  suas  do  ùrnuìgh,  a'  dol  gu  minic  an  uaigneas 
a  chur  an  dleasnais  thaitnich  so  an  gniomh.  Tha 
sinn  a'  leughadh,  "  'nuair  a  chuir  e  am  mòr-shluagh 
air  falbh  gun  deach  e  suas  air  beinn  'na  aonar  a 
dheanamh  ùrnuigh :  agus  air  teachd  an  f heasgair, 
bha  e'n  sin  'na  aonar.  Agus  anns  a  mhaduinn,  air 
dha  èiridh  fada  roi  latha,  chaidh  e  mach,  a'  dol  do 
ionad  uaigneach,  a  dheanamh  urnuigh." 

Ghabh  sluagh  Dhe,  anns  gach  linn,  an  cothrom 
air  an  t-sochair  so,  agus  bha  iad  adhartach  san 
dleasnas  so.  Bha  iadsan  bu  chomharaicht'  ann  an 
cràbhadh  mar  an  ceudna  ro-ainmeil  ann  an  aoradh 
diomhair.  Bha  an  dèigh  co  mòr  air  suidheacha  na 
h-ùrnuigh 's  gum  faoid  a  ràdh  gun  robh  iad  a'caithe 

am  beatha,  agus  ag  imeacbd  maille  ri  Dia.  Tha'n 
Salmadair  ag  ràdh,  A  Thighearn,  "  Air  maduinn 
cluinnidh  tu  mo  gbuth  ;  air  maduinn  stiùraidh  mi  m' 
urnuigh  a' d'  ionnsuidh,  agus  ambaircidh  mi  suas. — 
Air  feasgar,  air  maduinn,  agus  aig  meadhon-là  ni 
mi  ùrnuigh,  agus  glaodhaidh  mi  gu  h-àrd;  agus 
èisdidh  esan  ri  m'  gbutb."  'Nuair  a  dh'  iompaich- 
eadh  Saul  o  Tharsus,  a  dubhradh  uime,  Feuch  tha  e 
ri  ùrnuigh.  Is  eacomasach  do'n  anam  a  phill  gu 
h-iomlan  ri  Dia  a  bhi  beo  as  eug'ais — gun  bhi'n 
dian-thòir  air  a  dheagb-ghean  agus  air  alàtbaireacbd, 
gun  bbi  cuir  atbcbuingibh  dùracbdach  agus  bitheanta 
suas  a  dh'  aslucbadh  tròcair  a  lughadh,  agus  gràs 
chum  cohhair.  Sèiginn  gum  bi  aigne  nèamhuidh 
an  anam  iompaichte  air  a  bheothachadh  le  ùrnuigh 
dhìomhair  agus  le  beachd-smuainteachadh ;  agus  is 
taitneach  an  ni  leis  a  bhi  'g  aithris  caoimhneas 
gràdhach  an  Tighearn,  agus  a  chliu,  a  rèir  na 
bhuilich  Dia  air,  agus  air  a  mhòr  mhaitheas  do 
thigh  Israeil,  a  rèir  a  chaoimhneis  agus  lionmhoir- 
eachd  a  thròcairean. 

Cha'n  fheumar  mòr  shaothair  a  chomharachadh  a 
macb  feumalachd  urnuigh  dhìomhair.  Tha  i  feum- 
ail,  cha'n  ann  idir  a  chosna  nèamh  dhuinn,  le'r  deagh 
thoilltinneas,  no  idir  ann  an  dioladh  a  thoirt  arson 
ar  peacaidh,  ach  do  bhrì  gur  e  am  meadhon  òrduichte 
trid  a'  bheil  cuibhrionn  de  sholus  spioradail  agus  de 
neart  air  an  aiseag  dhuinne,  agus  leis  a  bheil  sinn  a' 
deanamh  umhlachd  do  làthaireachd  agus  do  bhuaidh- 
ibh  ar  n-Athar  nèamhuidh.  Leis  a  so  cha'n  e 
mhàin  gu  bheil  sinn  ag  aidmheil  ar  n-earbsadh  as, 
gu  bheil  sinn  a'  creidsinn  gu  bheil  e  uile-leirsin- 
neach  agus  uile-làthaireach,  gu  bheil  e  làn-eolach 
air  ar  suidhe  agus  air  ar  n-èiridh,  tuigidh  e  ar 
smuainte  fad  as,  gun  do  chuairtich  e  ar  ceum,  agus 
ar  luidhe  sios,  agus  gu  bheil  e  fiosrach  air  ar  n-uile 
shlighibh,  air  chor  's  nach 'eil  focal  air  ar  teangaidh, 
air  nach  'eil  e  eolach ;  tha  sinn  leis  a  so  a'nochda 
nach  'eil  sinn  air  ar  brosnuchadh  'nar  cràbhadh  le 
LWiill  no  le  glòir-dhìomhain,  ach  le  run  treibh- 

dhireacli  a  tlioirt  suas  ar  cridheacha  do  Dhia,  agus 
gum  faighear  sinn  na  sheirbbis  bheannuicbte. 

Tha  'n  cor  's  a  bheil  sinn  air  ar  suidheacbadh 
agus  ar  n-uireasbbuidh  fa  leith  a'  deanamh  ùrnuigh 
dhìombair  ro-fheumail.  Faodaidh  càileiginn  de 
ghairdeacbas  no  de  bhròn  a  bhi  air  f  haireachduinn, 
nach  urrainnear  innse  do  neach,  ach  a  dh'f  haodar 
air  mbodb  iomchuidb  a  dbeanamh  aitbnicbte  d'  ar 
n-Athair  neambuidb,  a  cbi  an  uaigneas.  Faodaidh 
sinn  bhi  deacair  arson  cùl-sleumhnachadh,  agus 
sochairean  r'an  iarruidh  nach  gabh  deanamh  gu  h- 
iomchuidh  ach  a  mhàin  'nuair  bhios  sinn  'nar  n- 
aonar.  Tha  ar  n-uireasbhuidh  lionmhor,  agus  nach 
bu  chòir  an  cothrom  a  th'  againn  a  ghabhail  air  an 
deanamh  aithniclite  Dhàsan  a  tha  comasach  air  an 
deanamh  suas  ?  Faodaidh  cruaidh-chais  agus  triob- 
luidean  ùra  ris  nach  robh  fiuthair  againn  teachd  oirn 
ri  latha,  agus  nach  math  a  thig  e  dhuinn,  ann  an 
gnàthachadh  ùrnuigh  dhùrachdach,  neart  asluchadh 
os  àird,  chum  an  coinneachadh,  agus  buaidh  a  thoirt 
orra  ?  Nam  biodhmaid  ni  bu  trice  agus  ni  bu  dùr- 
achdaiche  ag  ùrnuigh  ri'r  n-Athair  neamhuidh,  dh'- 
fhaodamaid  earbsa  mhuinghin neach  a  chuir  ann  an 
gliocas  De,  agus  dòchas  a  bhi  againn,  am  measg  uile 
dheuchainnean  na  beatha  so,  gun  coimheadadh  an 
t-sith  sin  a  tha  dol  thar  gach  uile  eolas  ar  cridh- 
eachan  agus  ar  n-inntinne  socraichte  air  Iosa  Criosd. 
"  Nach  aithne  dhuit,  nach  cuala  tu  ?  an  Dia  bith- 
bhuan,  an  Tighearn,  Cruith-f  hear  chriocha  na  tal- 
mhuinn,  cha'n  f  hannaich  agus  cha  sgìthich  e  ?  cha'n 
f  haodar  a  thuigse  rannsachadh.  Bheir  e  neart  do'n 
anfhann,  agus  dhoibhsan  a  ta  gun  high  meudaichidh 
e  treise.  Fàsaidh  na  h-òigfhir  lag  agus  sgith,  agus 
tuitidh  an  òigridh  thaghta  gu  làr ;  ach  iadsan  a  dh'- 
f  heitheas  air  an  Tighearna  gheibh  iad  spionnadh  ; 
èiridh  iad  suas  mar  iolair  air  a  sgiathaibh  ;  ruithidh 
iad  agus  cha  bhi  iad  sgìth,  siubhlaidh  iad  agus  cha'n 
fhàs  iad  fann." 

Bu  chòir  dhuinn  gacli  cothrom  a  ghabhail  air  co'- 
chomunn  mar  so  a  chumail  ri  Dia.  Bu  chòir  dhuinn 
gach  fàth  a  bhuilicheadh  am  freasdal  oirn  a  mheas 

mar  ghuth  ar  n-Atliar  neamhuidh  a'  furan  oirn 
tighinn  'na  fhianuis.  Do  thaobh  nan  earailean 
gràidh  sin  bu  chòir  dhuinn  a  ràdh,  "  'Nuair  thuirt 
thusa,  Iarruibhse  mo  ghnùis,  thuirt  mo  chridhe  riut, 
Do  ghnuis,  a  Thighearn,  iarraidh  mi.  Na  folaich 
do  ghnùis  uam ;  na  cuir  air  falbh  t-òglach  am  feirg ; 
bu  tusa  mo  chobhair ;  na  fàg  mi,  agus  na  trèig  mi, 
a  Dhia  mo  shlainte." 

Earalaicheam  gach  neach  iad  a  bhi  trie  ri  ùrnuigh 
dhìomhair.  Bithibh  adhartach  san  dleasnas  so,  mar 
ùmhlachd  do  thoil  agus  àithne  Dhe.  Deanaibh  ur- 
nuigh  a  ghnàth,  leis  gach  uile  ghnè  ùrnuigh  agus 
asluchadh  san  Spiorad,  agus  a'  deanamh  faire  chum 
an  ni  so  fein  maille  ris  gach  uile  bhuanachadh  agus 
ghuidheadh  air  son  nan  naomh  uile.  Deanadh  tròm 
mhothachadh  air  ar  peacaidh  diomhair,  ar  n-uireas- 
bhuidh  dhiomhair,  agus  air  ar  buaireanna  diomhair, 
ar  brosnuchadh  gu  dol  gu  minic  chum  cathair  na'n 
gràs, — ni  h-ann  gu  fionnar  a  rèir  riaghailt,  ach  le 
aigne  leinibh  da  phàranda, — chum  gum  faigh  sibh 
tròcair,  agus  gun  amais  sibh  air  gràs  chum  cobhair 
ann  an  àm  feuma.  Na  h-abraibh  nach  'eil  mil 
agaibh  gus  an  dleasnas  so  a  choilionadh ;  oir  air  a 
mheud  's  gam  bi  agaibh  r'a  dheanamh,  cha  bhi  e 
deacair  dhuibh  beagan  ùine  a  dheagh  bhuileachadh 
a'  chumail  suas  co'-chomunn  ri  Athair  ar  spioraid, 
Dia  agus  Athair  ar  Tighearn  Iosa  Criosd.  Gad  a 
b'  eiginn  duibh  an  ùine  ghearr  sin  a  thoirt  o'n  am 
sam  bu  chòir  dhuibh  a  bhi  'nar  cadal,  cha  b'  ion 
duibh  an  call  ainmeachadh :  am  feadh  a  bha'n  t- 
sochair  a  bha  sibh  a  mealtuinn  anabarrach  luachmhor, 
agus,  'nuair  a  chuirear  gu  cubhaidh  an  gniomh  e, 
ni  e  drùghadh  sonadh  air  gach  ni  a  bhuineas  duibh. 

Is  dleasnas  so  bu  chòir  a  choimhead  le  sean  agus 
òg,  le  daoinibh  anns  gach  inbh  agus  staid.  Ge  b'e 
air  bith  co  òg  'sa  tha  sibh,  chaidh  air  coisrigeadh 
cheana  chum  seirbhis  De  agus  an  t-Slanuighir,  ann 
am  baisteadh  :  agus  cha  chomas  duibh  guidhe  tuille's 
tràth  arson  nan  sochairean  a  tha  dhi  oirbh,  agus  is 
i  deagh-thoil  ar  n-Athar  neamhuidh  a  dheonachadh 
dhuibh.    Cha  robh  Isaiah  ach  ochd  bliadhn'  a  dh' 

aoìs,  'nuair  a  thòisich  e  ris  an  Tighearna  Dia  athar 
Daibhidh  iarmidh.  Bha  mòr  eagal  an  Tighearn  air 
Obadiah  o  aois  òige.  Bha  Eoin  baiste  air  a  naomh- 
achadh  o'n  bhroinn  ;  agus  blia  eolas  aig  Timoteus 
air  na  Scriobtuiribk  Naomh,  o  blia  e  na  leanamh. 
'Se  gealladh  Dhe,  "  Iadsan  aig  a'bheil  gràdli  dhomh 
gràdhaichidli  mi,  agus  iadsan  a  dh'iarras  mi  gu  moch 
gheibh  iad  mi.  A  mhic,  na  di-chuimhnich  mo  lagh  ; 
ach  gleidheadh  do  chridhe  m'  àitheanta.  Earb  as 
an  Tigliearna  le  d'  nìle  chridhe,  agus  ri  d'thuigse 
fein  na  biodh  do  thaic.  Ann  ad  uile  shligliibh  aidich 
e,  agus  seòlaidh  esan  do  clieumanna." 

Biodhamaid  cùramach  nacli  fàs  sinn  dearmadacli 
san  dleasnas  so,  no  idir  tur-dhì-chuinihn  a  dheanamh 
air.  'Nuair  a  tharlas  so  do  aon  neach  againn,  tha 
trèigsinn  creidimli  air  tòiseachadh.  Than  cridhe 
do  ghnà  a'  claonadh  o  Dhia,  m'am  faicear  e  gu 
soilleir  sa  chaithe-beatha ;  agus  an  uair  a  ni  sinn 
dearmad  air  ùrnuigh  le'r  deoin  am  fianuis  ar  n- 
Athar  nèamhuidh,  agus  a  dh'fhàsas  sinn  co  caoin- 
shuarrach  mu  na  meadhona  trid  an  ion  fiuthair  a  bhi 
againn  ri  co'-chomunn  a  chumail  ris,  tha  sinn  cbean' 
air  teanna  ri  cùl-sleumhnachadh.  Nacli  bu  chòir 
dha  maoim  a  chuir  oirn  'nuair  a  chitheamaid  mòran 
a  bha  bunailteach  ann  an  aoradh  diomhair, — a  bha 
do  bhrigh  coslais  co  iomchuidh  do  thaobh  Dhe,  agus 
bith-bhuantachd,  's  a  dh'fhaodas  sinne  bhith, — a 
thòisich  air  claonadh,  le'n  dearmad  air  ùrnuigh 
dhìomhair,  's  a  chriochnaich  e  ann  an  uabhann  agus 
'an  dorchadas,  'an  dèigh  dhoibh  long-bhriseadh  a 
dheanamh  de  chreidimh,  agus  de  dlieagh  choguis. 
<c  Thugaibh  an  aire,  a  bhràithre,  air  eagal  gum  bi 
ann  an  aon  neach  agaibh  droch  cridhe  mi-chreid- 
imh,  anns  an  Dia  bheo  a  thrèigsinn.  Oir  rinneadh 
sinne  'nar  luchd-co'-pairt  de  Chriosd,  ma  chumas 
sinn  toiseach  ar  muinghinn  gu  daingean  gus  a'- 
chrioch." 

M'as  e 's  gun  do  chiil-sleumhnaich  sinn  cheana,  's 
gun  do  chaill  sinn  ar  tlachd  ann  an  ùrnuigh  dhiomh- 
air ;  ma  chuir  ar  n-aingidheachd  eadar  sinne  agus 
deadh-ghean  De;  an  sin  pilleamaid  gu  grad  tre 

chreidimh,  aithreachas,  agus  ùrnuigh  dhùrachdach, 
Cuireamaid  earrann  d'ar  n-ùine  air  leith  arson  irios- 
lachadli  agus  urnuigh  'am  fianuis  ar  n-Athar  a  chi 
an  uaigneas.  Theagamh  gum  pill  e  agus  gun  nochd 
e  tròcair  dhuinn,  gun  leighis  e  ar  cul-sleumhnach- 
adh,  gu'n  gràdhaicli  e  sinn  gu  saor,  agus  gu'n  gabh 
e  ruinn  gu  gràsmhor.  Nach  raòr  a  chulaidh-mhis- 
nich  dhuinne  an  gealladh  so,  "  Dòirtidh  mi  air  tigh 
Dhaibhidh,  agus  air  luchd-àiteachaidh  Ierusalem, 
spiorad  na'n  gràs  agus  nan  achuingean  ;  agus  amh- 
aircidh  iad  air-san  a  lot  iad,  agus  ni  iad  caoidh  air  a 
shon,  mar  chaoidheas  duine  arson  aon  mhic :  agus 
bithidh  an  doilghios  air  a  shon  mar  dhoilghios  arson 
ceud-ghin.  Anns  an  là  sin  bidli  cumha  mhòr  ann 
an  Ierusalem,  agus  ni  'm  fearann  caoidh,  gach  aon 
teaghlach  air  leth  ;  teaghlach  tighe  Dhaibhidh  air 
leth  ;  teaghlach  tighe  Natain  air  leth ;  na  h-uile 
theaghlaichean  eile,  gach  teaghlach  air  leth,  agus  am 
mnathan  air  leth." 

Ma  thuigeas  tu  do  chridhe  co  cruaidh  gun  mhaoth- 
achadh  mu  dhiadhachd,  's  nach  mothaich  thu  bheag 
agad  ri  ràdh  ri  Dia  ann  an  urnuigh, — nach  'eil  aon 
ni  cràbhach  a'd  smuaintibh,  imich,  agus  sleuchd  thu 
fein  sios  gu  h-ùmhal  'an  làthair  Dhe,  agus  abair  gu 
h-iriosal  ris  nach  'eil  a  bheag  agad  a  labhras  tu  ris, 
nach  urradh  dhuit  a  bheag  a  dheanamh  ach  osnaich 
agus  èughaich  na  fhianuis,  agus,  as  eug'ais  a  Spior- 
aid,  nach  'eil  e  d'  chomas  aoradh  a  thoirt  da.  Tagair 
ris  gu  dùrachdach  arson  a  Spioraid,  ge  nach  bi  ann 
ach  cainnt  na  h-osmagail  agus  nan  deur  ;  guidh  air 
nach  leig  e  le  d'  chridhe  a  bin  co  cruaidh,  no  t-anam 
co  folamh  de  nithe  naomh;  nach  e  mhàin  gun  dean- 
adh  e  san  àm,  ach  do  ghnà  do  chuir  ann  am  fonn 
chum  co'-chomunn  a  chumail  ris  fein :  agus  is  aithne 
do  Dhia  inntinn  an  Spioraid,  agus  tha  e  'g  èisdeachd 
ris  an  osnaich  do-labhairt. 

Is  lionmhor  agus  so-fhaicinn  na  sochairean  a  tha 
'g  èiridh  do  neach  o  urnuigh  dhiomhair.  Tha  i  gu 
nàdurr'  ag  aomadh  gu  suidheachadh  iomchuidh  inn- 
tinn, mar  is  cubhaidh  'an  àm  dlùthachadh  ris  a 
Bhith  mhòr  ghlòrmhor  sin  a  rannsaicheas  an  cridhe, 

agus  a  dhearbhas  àirne  chloinn  nan  daoine.  Is 
eacomasach  dhasan  a  thèid  an  uaigneas  a  chnmail 
coinneamli  ri  Dia,  *s  a  chumas  na  chuimhne,  am 
feadh  a  tlia  e  ri  gnioinh  co  cràbhach,  cò  an  fliiannis 
sa  bheil  e,  gun  bhi  air  a  lionadh  le  eagal  naomh 
agus  le  h-uabhunn.  Agus  gu  bheil  sin  fein  na 
sliochair  shonraicbte,  agus  cha  bu  choir  a  dhearmad 
le  creutairibh  a  tha  co  ullamh  gu  dhi-chuimhneach- 
adh,  le  faoineachd  agus  cion-cùraim,  na  nithe  mòr  a 
bhuineas  dan  anama  agus  do  shiorruidheachd. 

Ach,  a  bharrachd  air  an  t  suidheachadh  iom- 
chuidh  inntinn  a  thàrmaicheas  ùrnuigh  dhìomhair, 
tha  i  ag  ceadacha  do  ghuth  na  coguis  labhairt.  Cha 
chluinnear  co  soilleir  e  am  measg  iorghuill  agus 
othail  na  beatha ;  agus  tha  e  'n  comas  duine  a  chum- 
ail  fodha,  'sa  chuir  na  thosd.  Ach  'nuair  a  bhios 
sinn  'an  uaigneas,  gun  sùil  a'  coimhead  oirn,  ach  an 
Ti  sin  nach  urrainn  duinn  dol  as  o  làthaireachd ; 
'nuair  a  ghuidheas  sinn  gu  h-iomchuidh  a  làthair- 
eachd,  'sa  bheir  sinn  fainear  a  naomhachd  agus 
mòralachd  a  bhuaidhean,  an  sin  tha  solus  a'  bristeadh 
a  stigh  air  a  choguis,  agus  mothaiohidh  sinn  gur 
neo-chomasach  smachd  a  chur  air  a  guth.  Tha  i  'n 
sin  ni 's  drùightich  a'  toirt  achmhasain  an  lorg  a 
pheacaidh,  's  ag  innse  dhuinn,  ma  bhuanaicheas  sinn 
a  toirt  caidreamh  do  aingidheachd  'nar  cridhe,  cha  'n 
èisd  an  Tighearna  ruinn. 

Tha  ùrnuigh  dhìomhair  agus  na  h-inntinn  a'  cuid- 
eacha  gu  mòr,  ar  gnà  earbs  air  Dia,  a  chumail  suas 
air  ar  cridhe.  j\Ia  tha  sinn  ag  asluchadh  bheann- 
achdan,  tha  e  air  a  chur  'nar  cuimhne  gur  ann  o 
Dhia  a  tha  iad,  agus  nacli  'eil  a  bheag  againn  ach 
na  dheonaicheas  e  dhuinn.  Ma  tha  sinn  a'  toirt 
buidheachais  arson  nan  sochairean  a  fhuair  sinn 
cheana,  tha  sinn  leis  a  sin  a'  sparradh  ni 's  tinne  air 
ar  n-inntinn  an  fhirinn  chudthroraach, — gur  ann  o 
Dhia  tha  ar  bith,  ar  beatha,  agus  comas  gluasad. 
Ma  tha  sinn  ag  aidmheil  ar  peacaidh,  's  ag  asluch- 
adh maitheanas  annta  trid  iobairt-rèitich  agus  firean- 
tachd  ar  Tighearna  losa  Criosd,  tha  sinn  a  bheo- 
bheum  ag  aideachadh  ar  ciont  agus  ar  n-easontas, 

agus  gur  ann  an  comaine  saor  ghràs  àrd-uachdran~ 
aich  a  tlia  sinn  arson  ar  saoraidh  Agus  nach  dùgli 
dhuinn,  leis  an  inntinn  chràbhaieh  so,  gun  tuig  sinn 
ar  cridlie  bhi  do  ghnà  san  t-suidheacliadh  iom- 
chuidh  sin  leis  am  bi  ùrnuigh  a  Chis-mhaoir  freag- 
arrach  dhuinne,  M  A  Dhe,  dean  tròcair  oirnne,  peac- 
aich ; — A  Thighearna,  teasairg  sinne ;  a  ta  sinn 
caillte." 


Seolaidh  le  Ard-Sheanadh  Eaglais  na  H- Alba,  ma 
thimchioll  aoradh  diomhair. 

A  thuilleadh  air  aoradh  follaiseach,  ann  an  co'- 
thionalaibh,  a  tha  gu  ciatach  air  a  shocrachadh  san 
tir  so  ann  am  fior-ghloine,  tba  e  iomchuidb  agus 
feumail  gum  bi  aoradh  uaigneach  leis  gaeh  neach 
fa  leith,  agus  aoradh  theaghlaichean,  air  earalach- 
adh  agus  air  a  chur  suas. 

I.  Air  tùs,  mu  aoradh  diomhair.  Tha  e  ro-iom- 
chuidh,  gum  bi  gach  neach  leis  fein,  air  a  thoirt 
suas  do  ùrnuigh  agus  do  bheachd-smuainteachadh, 
agus  is  iadsan  is  trie  a  tha  ga  ghnàthachadh,  is  mò 
thuigeas  am  feum  anabarrach  a  th'  ann  ;  do  bhrigh 
gur  e  so  am  meadhon,  ,air  dòigh  shonraichte,  air  a' 
bheil  co'-chomunn  air  a  chumail  suas  ri  Dia,  agus 
deasaehadh  freagarrach  arson  gach  dleasnas  eile 
air  f  haotainn  i  uime  sin,  cha  'n  e  mhain,  gu  bheil 
e  iomchuidh  do  luchd-teagaisg  'nan  sgireachdan  fa 
leith,  earalachadh  air  gach  gnè  dhaoine,  an  dleas- 
nas so  a  choilionadh  moch  agus  feasgar,  agus  air 
àmaibh  àraidh  eile ;  ach  tha  e  mar  an  ceudna  fiach- 
aicht  air  gach  ceannard  teaghlaich,  iad  a  bhi  cùr- 
amach,  gum  biodh  iad  fein,  agus  gach  neach  a  tha 
fo'n  cùram  gu  lathail  ga  dheanamh. 

II.  'S  iad  na  dleasnais  is  bitheant  a  th'  air  an 
gabhail  a  stigh  fo  ghnàthacha  diadhaidh,  bu  chòir  a 
bhi  ann  an  teaghlaichibh,  'nuair  tha  iad  gu  aoradh 
a  chur  suas,  iad  so  a  leanas :  Air  tùs,  ùrnuigh  agus 
moladh,  air  an  eoilionadh  le  sùil  a  blii  ri  cor  fol- 
laiseach  Eaglais  De,  anns  an  riogbachd  so,  co  math 
ri  cor  an  teaghlaich  san  àm,  agus  gach  neach  a 
bhuineas  da.  A  rìs,  earrann  de  'n  Scriobtuir  a 
leughadh,  le  caileiginn  de  mhìneacbadh  a  ghnàth- 
acbadh,  chum  gum  fògblum  an  neach  is  aineolaich 
càileiginn  de  fhiosrachadh,  agus  gum  bi  iad  ni's 
comasaiche  air  focal  De  a  thuigsinn,  'nuair  a  leugh- 
ar  e :  maille  ri  co'-chainnt  dhiadhaidh,  chum  tair- 
bhe  gach  neach  anns  a  chreidimh  is  ro-naomha: 
agus  fòs,  teagasg  agus  achmhasan,  air  aobhair  àr- 
aidh,  uatbasan  aig  a'  bheil  ughdarras  san  Teagh- 
lach. 

III.  Is  còir  focal  De  a  leughadh  gu  bitheanta 
do'n  teaghlach :  agus  an  dèigh  sin  tha  e  feumail ; 
gun  labhair  iad  ra  chèile  mu  na  chaidh  a  leughadh. 
'Se  sin,  Ma  bha  peacadh  sam  bith  air  a  chronachadh 
san  earrainn  a  chaidh  leughadh,  gun  deanar  feum 
dheth  chum  an  teaghlach  uile  chuir  air  am  faicill 
roi  a  leithid  eile ;  no  ma  bha  breitheanas  air  bith 
air  a  bhagradh,  no  air  ainmeachadh  a  chuireadh  an 
gniomh,  is  còir  feum  a  dheanamh  dheth  gu  eagal  a 
chur  orra,  m'  an  tachair  a  leithid  eile,  no  ni  's 
measa  dhoibhsan,  mar  seachain  iad  am  peacadh  bu 
chionfath  air  :  agus  fadheoidh,  ma  bhios  aon  dleas- 
nas  air  iarruidh,  no  co'-f  hurtachd  air  a  ghealltuinn, 
faodar  a  ghnàthacha  gu  asluchadh  neart  o  Chriosd 
chum  an  dleasnas  a  dh'  àithneadh  a  chuir  an 
gniomh,  agus  an  co'-fhurtachd  a  chaidh  a  thairgse 
a  chàramh  riu.  Anns  gach  ni  dhiubh  sin,  tha  tois- 
each  ri  bhi  aig  ceannard  an  teaghlaich  ;  agus  faod- 
aidh  neach  air  bith  a  bhuineas  da  ceisd  a  chur  no 
teagamh  ainmeachadh.' 

IV.  Tlia  e  fiachaicht  air  ceannard  an  teaglilaich 
a  thoirt  fainear  nach  bi  aon  neach  da  theaghlach  gun 
bhi  làthair  'an  àm  aoraidh;  agus  a  chionn  gur  ann  do 
cheannardan  teaghlaich  a  bhuineas  aoradh  a  chur  suas, 

's  còir  do'n  mhinisteir  iadsan  a  tha  dearmadach  a 
bhrosnuchadh,  agus  iadsan  a  tha  aineolach  a  theag- 
asg,  chum  nan  dleasnas  sin  a  ghnàthachadh  ;  ach 
tha  e  do  ghnà  'an  comas  nam  mòr-uaislean  fear 
iomchuidh  a  bhi  aca  gu  chuir  an  gniomh.  Agus 
ann  an  teaghlaichean  eile,  far  nach  'eil  fear-an- 
tighe  'na  urrainn  ann,  gum  faod  tàmhach  eile  san 
teaghlach,  a  thuigear  murrach  agus  iomchuidh  air  a 
shon,  a  dheanamh. 

V.  Air  maduinn  là  'n  Tighearna,  'an  dèigh  do 
gaeh  neach  leo  fein,  agus  'an  sin  an  teaghlach  uile 
aoradh  a  thoirt  do  Dhia,  o  bheil  ullachadh  a 
chridhe  a  teachd,  chum  an  deanamh  iomchuidh  air 
aoradh  follaiseach,  'sa  chum  nan  òrduighean  follais- 
each a  bheannachadh  dhoibh,  's  coir  do  fhear*an- 
tighe  aire  shònraicht  a  thoirt  gun  dthèid  gach 
neach  fo  chùram  do  'n  eaglais,  chum  gu'n  cuir  iad 
suas  an  aoradh  an  co'-chuideachd  ris  a  choithional: 
agus  an  diaigh  dhoibh  teachd  dhachaidh,  's  còir  dha 
an  ceasnachadh  mu  na  chual'  iad,  agus  focal  De  a 
mhineachadh  dhoibh  ;  no,  iad  a  dhol  air  leith,  agus 
iad  fein  a  shocrachadh  a'  leughadh,  a  chnuasachd, 
agus  ann  an  ùrnuigh  dhiomhair,  chum  gum  meud- 
aich  agus  gun  co'-dhaighnich  iad  an  co'-chomunn  ri 
Dia ;  chum  gum  beothaicht  an  tairbhe  a  f huair  iad 
anns  na  h-òrduighibh  follaiseach,  agus  gum  biodh 
iad  air  an  àrach  suas  chum  na  beatha  maireann- 
aich. 

